
Praefatio. 


Quum,  detritis  usu  tabulis  stereotypis,  in 

quibus  Suetonius  perscriptus  erat,  novae  de- 

mum  pulcrioresque  substituendae  essent:  et  in 

lioc,  ut  in  aliis  scriptoribus,  consultum  visum  est, 

non  recentissimam  aliquam  editionem  sequi,  sed 

bonorum  ope  librorum  accuratius  paulo  in  textum 

inquirere,  expensisque  veterum  membranarum  le- 

ctionibus ,  eam  restituere  scriptori  formam  dictio- 

nemque,  quae  cum  fide  dignissimis  antiquitatis 

monumentis  quam  optime  concineret.    Ex  quo 

enim  Oudendorpius ,  certos  aliquos,  ut  fit,.codices 

secutus,  luculenta  sua  editione,  et  criticis  notis 

per  sane  bonis  et  exteriori  etiam  ornatu  valde  in- 

signi  Suetonium  exhibuerat,  omnes  omnino  recen- 

tiores  illum  in  plerisque  secuti  sunt,  hoctantum- 

modo  plerumque  agentes,  ut  res  in  auctore  obvias 

difficiliores  obscurioresque  interpretarentur  suis- 

que  notis  illustrarent.  Nos ,  adhibitis  melioribus 

libris,  accurateque  examinato  ubique  Oudendor- 

pii  iudicio,  eclectica  ratione,  ubicunque  illius 

emendationes  indufi3^at4eClu3§<f^i^3febuere,  ipsi 
^  0\J  O  i  ^ 


quoque  omnes  recepimus  ;  ubi  aiitem  Oudenjjor-.] 
pius  meliora  vel  praeterierat,  vel  signilicata  tan-: 
tum  non  receperat,  ibi  veterum  IJbrorum  lectionem: 
verborumque  ordinem  Irestituere  n^utiquam  dubi-^ 
tavimus  ;  id  inprimis  agentes ,  ut  exemplar  quami 
emendatissimum  ederemus.  —  De  illustribus- 
grammaticis  libellum  et  de  rhetoribus  emendavi-1 
mus  ex  editione  a.  1478  Florentiae  e  Mediolanen-| 
si  codice  exscripta,  quam  habuimus  e  civitatis  il-j 
lustris  Lipsiensis  bibliotheca.  ; 

Fruatur  itaque  lector  eruditus  hac  nostra  ope-i 
ra,  et  quae  ad  emendLandum  rectiusque  consti-^ 
tuendum  autoris  textum  pro  facultate  contuli-* 
mus,  boni  consulat.  | 

Lipsiae  m.  lun.  1845.  \ 

(Cuitis  in  principio  qiiaedam  exciderunt.) 


I.  *  *  *  Annum  agens  sextum  decimmn ,  patrem 
amisit ;  sequentibusque  consulibus,  flamen  Dialis  de- 
stinatus,  dimissa  Cossutia,  quae,  familia  equestri, 
sed  admodum  dives ,  praetextato  desponsata  fuerat, 
Corneliam,  Cinnae  quater  consulis  filiam,  duxit  uxo- 
rem,  cx  qua  ilii  mox  lulia  nata  est;  neque,  ut  repu- 
diaret  illam,  compelli  a  dictatore  Sulla  ullo  modo 
potuit.  Quare  et  sacerdotio  et  uxoris  dote  et  genti- 
Uciis  hereditatibus  multatus,  diversarum  partium  ha- 
bebatur :  ut  etiam  discedere  e  medio,  et,  quanquam 
morbo  quartanae  aggravante,  prope  per  singulas  no- 
ctes  commutare  latebras  cogeretur,  seque  ab  inquisi- 

toribus  pecunia  redimere ;  donec  per  virgines  Vesta- 
les  perque  Mamercum  Aemiliuni  etAurelium  Cottam, 
propiuquos  et  affines  suos,  veniam  impetravit.  Satis 
constat,  Sullam,  qimm  deprecantibus  amicissimis  et 
ornatissimis  viris  aliquamdiu  denegasset,  atque  illi 
pertinaciter  contenderent,  expugnatum  tandem  pro- 
clamasse,  sive  divinitus  sive  aliqiia  coniectura:  Vi?i- 
cerent  ac  sibi  haherent,  dummodo  scirent,  eujn,  quem 
incolumem  tantopere  cuperent,  quandoque  optimatium 
partibus,  quas  secum  simul  defendissent ,  exitio  futu- 
rum:  nam  Caesari  multos  Marios  inesse. 

II.  Stipendia  prima  in  Asia  fecitM.  Thermi  prae- 
toris  contubernio  ;  a  quo  ad  arcessendam  classem  in 
Bithyniam  missus,  descdit  apud  Nicomedem,  non 
sine  rumore  prostratae  regi  pudicitiae;  quem  rumo- 
rem  auxit,  iiitra  paucos  rursus  dies  repetita  Bithynia 
per  causam  exigendae  pecuniae,  quae  deberetur  cui- 
dam  libertino  clienti  suo.  Reliqua  militia  secun- 
diore  fama  fuit,  et  a  Thermo  irrexpugnatione  Myti- 
lenarum  corona  civica  donatus  est. 

III.  Meruit  et  sub  Servilio  Isaurico  in  Cilicia,  sed 
brevi  tempore.  Nam  Sullae  morte  comperta,  simul 
spe  novae  dissensionis,  quae  per  M.  Lepidum  move- 
batur,  Romam  propere  rediit.  Et  Lepidi  quidem 
societate,  quanquam  magnis  conditionibus  invitare- 
tur,  abstinuit,  tum  ingenio  eius  diffisus,  tum  occa- 
sione,  quam  minorem  opinione  otfenderat. 

IV.  Ceterum,  composita  seditione  civili,  Corne- 
lium  Dolabellam,  consularem  et  triumphalem  vinim, 
repetundarum  postulavit;  absolutoque,  Rhodum  se- 
cedere  statuit,  et  ad  declinandam  invidiam,  et  ut  per 
otium  ac  requiem  Apollonio  Moloni,  clarissimo  tunc 
dicendi  magistro ,  operam  daret.    Huc  diun  hibernis 

iani  mensibus  traiicit,  circa  Pharmaciisam  insiilam 
a  praedonibus  captusest;  mansitque  apud  eos  non 
sine  summa  dignatione  prope  quadraginta  dies,  cum 
uno  medico  et  cubicnlariis  duobus;  nam  comites 
servosque  ceteros  initio  statim  ad  expediendas  pe- 
cunias,  quibus  redimeretur,  dimiserat.  Numeratis 
deinde  quinquaginta  talentis,  expositus  in  Iitore,non 
distulit,  quin  e  vestigio  classe  deducta  persequeretur 
abeuntes,  ac  redactos  in  potestatem  supplicio,  quod 
illis  saepe  minatus  inter  iocum  fuerat,  afficeret.  Va- 
stante  regiones  proximas  Mithridate ,  ne  desidere  in 
discrimine  sociorum  videretur,  ab  Rhodo,  quo  per- 
tenderat,  transiit  in  Asiam;  auxiliisque  contractis 
et  praefecto  regis  provincia  expulso,  nutantes  ac  du- 
bias  civitates  retinuit  in  fide. 

V.  'Tribunatu  militum,  qui  primus  Romam  re- 
verso  per  suffragia  populi  honor  obtigit,  auctores 
restituendae  tribuniciae  potestatis,  cuius  vim  Sulla 
diminuerat,  enixissime  iuvit.  L.  etiam  Cinnae,  uxo- 
ris  fratri,  et  qui  cum  eo  civili  discordia  Lepidum  se- 
cuti,  post  necem  consulis  ad  Sertorium  confugerant, 
reditum  in  civitatem  rogatione  Plotia  confecit,  ha- 
buitque  et  ipse  super  ea  re  concionem. 

VI.  Q,uaestor  luliam  amitam  uxoremque  Corne- 
liam  defunctas  laudavit  e  more  pro  rostris.  Et  in 
amitae  quidem  laudatione  de  eius  ac  patris  sui  utra- 
que  origine  sic  refert :  Amitae  ineae  luliae  maternum 
genus  ab  regibus  ortum,  paternum  cum  diis  immortali- 
bus  coniunctum  est.  Nain  ab  Anco  Marcio  sunt  Mar- 
cii  Reges,  quo  nomine  fuit  mater;  a  Venere  lulii, 
cuius  gentis  familia  est  nostra.  Est  ergo  in  genere  et 
regum  sanctitas ,  qui  plurijnum  inter  homines  pollent, 
et  caerimonia  Deorum,  quorum  ipsi  in  potestate  sunt 

reges.  In  Corneliae  autem  lociim  Pompeiam  duxit, 
Q.  Pompeii  filiam,  L.  Sullae  neptem;  cum  qua  de- 
inde  dif  ortium  fecit,  adulteratam  opinatus  a  P.  Clo- 
dio ;  quem  inter  publicas  caerimonias  penetrasse  ad 
eam  muliebri  veste  tam  constans  fama  erat,  ut  sena- 
tus  quaestionem  de  pollutis  sacris  decreverit. 

VII.  Quaestori  ulterior  Hispania  obvenit;  ubi 
quum  mandatu  praetoris  iure  dicundo  conventus  cir- 
cumiret,  Gadesque  venisset,  animadversa  apud  Her- 
culis  templum  Magni  Alexandri  imagine,  ingemuit, 
et  quasi  pertaesus  ignaviam  suam,  quod  nihildum  a 
se  memorabile  actum  esset  in  aetate ,  qua  iam  Ale- 
xander  orbem  terrarum  subegisset,  missionem  con- 
tinuo  efflagitavit  ad  captandas  quam  primum  maio- 
rum  rerum  occasiones  in  Urbe.  Etiam  confusum 
eum  somnio  proximae  noctis  (nam  visus  erat  per 
quietem  matri  stuprum  intulisse)  coniectores  ad  am- 
plissimam  spem  incitaverunt,  arbitrium  orbis  terra- 
rum  portendi  interpretantes,  quando  mater,  quam 
subiectam  sibi  vidisset,  non  alia  esset,  quam  terra, 
quae  omnium  parens  haberetur. 

VIII.  Decedens  ergo  antetempus,  colonias  La- 
tinas  de  petenda  civitate  agitantes  adiit;  et  ad  au- 
dendum  aliquid  concitasset,  nisi  consules  conscri- 
ptas  in  Ciliciam  legiones  paullisper  ob  id  ipsum  re- 
tinuissent :  nec  eo  secius  maiora  mox  in  Urjje  moli- 
tus  est. 

IX.  Siquidem  ante  paucos  dies,  quam  aedilita- 
tem  iniret,  venit  in  suspicionem  conspirasse  cum  M. 
Crasso  consulari,  item  P.  SuUa  et  L.  Autronio,  post 
designationem  consulatus  ambitus  condemnatis,  ut 
principio  anni  senatum  adorirentur,  et  trucidatis, 
quos  placitum  esset,  dictaturam  Crassus  invaderet. 

ipse  ab  eo  niagister  eqiiitiim  diceretur,  constitutaqiie 
ad  arbitrium  republica,  Sullae  et  Autronio  consula- 
tus  restitueretur.  Meminerunt  huius  coniurationis 
Tanusius  Geminus  in  Historia,  M.  Bibulus  in  Edi- 
ctis,  C.  Curio  pater  in  Orationibus.  De  hac  signifi- 
care  videtur  et  Cicero  in  quadam  ad  Axium  epistola, 
referens ,  Caesarem  in  consulatu  conjirmasse  regnuniy  % 
de  quo  aedilis  cogitarat.  Tanusius  adiicit,  Crassum 
poenitentia  vel  metu  diem  caedi  destinatum  non  ob- 
iisse,  et  idcirco  ne  Caesarem  quidem  signum,  quod 
ab^eo  dari  convenerat,  dedisse.  Convenisse  autem 
Curio  ait,  ut  togam  de  humero  deiiceret.  Idem  Cu- 
rio,  sed  et  M.  Actorius  Naso,  auctores  sunt,  conspi- 
rasse  eum  etiam  cum  Cn.  Pisone  adolescente,  cui  ob 
suspicionem  urbanae  coniurationis  provinciaHispa- 
niaultro  extra  ordinem  data  sit;  pactumque,  xit  si- 
mul  foris  ille,  ipseRomae,  ad  res  novas  consurgerent 
per  Ambronas  et  Transpadanos;  destitutiim  utrius- 
que  consilium  morte  Pisonis. 

X.  Aedilis  praeter  comitium  ac  forum  basilieas-  % 
que  etiam  Capitolium  ornavit,  porticibus  ad  tempus 
exstructis,  inquibus,  abundante  rerum  copia ,  pars 
apparatus  exponeretur.  Venationes  autem  ludos- 
que  et  cum  collega  et  separatim  edidit,  quo  factum 
est,  ut  communium  quoque  impensarum  solus  gra- 
tiam  caj^ret;  nec  dissimularet  coUega  eius  M.  Bi- 
bulus,  evenisse  sibi,  quod  Polluci,  Ut  eni?n  geminis 
^fatrihus  aedes  in  foro  constituta  tantum  Castoris 
iocaretur,  ita  suam  Caesarisque  munificentiam  uniua 
Caesaris  dici.  Adiecit  insuper  Caesar  etiam  gladia- 
torium  munus,  sed  aliquanto  paucioribus  quam  de- 
stinaverat  paribus.  Nam  quum  multiplici  undique 
familia  comparata  inimicos  exterruisset,  cautum  est 

de  numero  gladiatorum ,  quo  ne  maiorem  cuiquam 
habere  Romae  liceret. 

XI.  Conciliato  populi  favore,  tentavit  per  par- 
tem  tribunorum,  ut  sibi  Aegyptus  provincia  plebi- 
scito  daretur,  nactus  extraordinarii  imperii  occasio- 
nem,  quod  Alexandrini  regem  suum ,  socium  atque 
amicum  a  senatu  appellatum,  expulerant,  resque 
[vulgo]  improbabatur.  Nec  obtinuit,  adversante 
optimatium  factione ;  quorum  auctoritatem  ut,  qui- 
bus  posset  modis,  invicem  deminueret,  tropaea  C. 
Marii  de  lugurtha  deque  Cimbris  atque  l'eutonis, 
olim  a  Sulla  disiecta ,  restituit ;  atque  in  exercenda 
de  sicariis  quaestione  eos  quoque  sicariorum  nume- 
ro  habuit,  qui  proscriptione  ob  relata  civium  Roma- 
norum  capita  pecunias  ex  aerario  acceperant,  quan- 
quam  exceptos  Corneliis  legibus. 

XII.  Subornavit  etiam,  qui  C.  Rabirio  perduel- 
lionis  diem  diceret;  quo  praecipuo  adiutore  aliquot 
ante  annosL.  Saturnini  seditiosum  tribiinatum  sena- 
tus  coercuerat:  ac  sorte  iudex  in  reum  ductus,  tam 
cupide  condemnavit,  ut  ad  populum  provocanti  nihii 
aeque  ac  iudicis  acerbitas  profuerit. 

XIII.  Deposita  provinciae  spe,  pontificatumma- 
ximum  petiit,  non  sine  profusissima  largitione.  In 
qua  reputans  magnitudinem  aeris  alieni,  quum  mane 
ad  comitia  descenderet,  praedixisse  matri  #sculanti 
fertur,  domuiii  se  nisi pontificetn  non  reversurum,  At- 
que  ita  potentissimos  duos  competitores,  multumque 
et  a(itate  et  dignitate  antecedentes,  superavit,ut  plu- 
ra  ipse  in  eorum  tribubus  suffragia,  quam  uterque  hi 
omnibus,  tulerit. 

XIV.  Praetor  creatus,  detecta  coniuratione  Ca- 
tilinae,  senatuque  universo  in  socios  facinoris  ulti- 

mam  statuente  poenam  ,  soliis  mimicipatim  dividen- 
dos  custodieudosque,publicatis  bonis,  censuit.  Quin 
et  tantum  metum  iniecit  asperiora  suadentibus,  iden- 
tidem  ostentans,  quanta  eos  in  posterum  a  plebe  Ro- 
mana  maneret  invidia,  ut  Decinnim  Silanum,  consu- 
lem  designatum,  non  piguerit  sententiam  suam,  quia 
mutare  turpe  erat,  interpretatione  lenire ,  velut  gra- 
vius,  atque  ipse  sensisset,  exeeptam :  obtinuissetque 
adeo,  transductis  ad  se  iam  pluribus,  et  in  his  Cice- 
rone,  consulis  fratre,  nisi  labantem  ordinem  confir- 
masset  M.  Catonis  oratio.  Ac  ne  sic  quidem  impe- 
dire  rem  destitit,  quoadusque  manus  equitumRoma- 
norum,  quae  armata  praesidii  causa  circumstabat, 
immoderatius  perseveranti  necem  comminata  est, 
etiam  strictos  gladios  usque  eo  intentans,  ut  seden- 
tem  una  proximi  deseruerint,  vix  pauci  complexu 
togaque  obiecta  protexerint.  Tunc  plane  deterritus, 
non  modo  cessit,  sed  et  in  reliquum  anni  tempus  cu- 
ria  abstinuit. 

XV.  Primo  praeturae  die  Q.  Catulum  de  refe- 
ctione  Capitolii  ad  disquisitionem  populi  vocavit, 
rogatione  promulgata,  qua  curationem  eam  in  alium 
transferebat.  Verimi  impar  optimatium  conspira- 
tioni,  quos,relicto  statim  novorum  consulum  officio, 
frequentes  obstinatosque  ad  resistendum  concucur- 
risse  cernebat,  hanc  quidem  actionem  deposuit. 

XVI.  Ceterum  Caecilio  Metello ,  tribuno  plebis, 
^urbulentissimas  leges  adversus  collegarum  interces- 

sionem  ferenti ,  auctorem  propugnatoremque  se  per- 
tinacissime  praestitit,  donec  ambo  administratione 
reipublicae  decreto  patrum  summoverentur.  Ac  ni- 
hilo  minus  permanere  in  magistratu  et  ius  dicere  au- 
sus,  ut  comperit,  paratos,  qui  vi  ac  per  arma  prohi- 

berent,  dimissis  lictoribus  abiectaque  praetexta,  do- 
mum  clam  refugit,  pro  conditione  temporum  quietu- 
rus.  Multitudinem  quoque,  biduo  post  sponte  et 
ultro  confluentem,  operamque  sibi  in  asserenda  di- 
gnitate  tumultuosius  poUicentem,  compescuit.  Quod 
quum  praeter  opinionem  evenisset,  senatus,  ob  eun- 
dem  coetum  festinato  coactus,  gratias  ei  per  primo- 
res  viros  egit,  accitumque  in  curiam  et  amplissimis 
verbis  collaudatum  in  integrum  restituit,  inducto 
priore  decreto. 

XVII.  Recidit  rursus  in  discrimen  aliud,  inter 
socios  Catilinae  nominatus,  et  apud  NoviumNigmm 
quaestorem  a  L.  Vettio  ludice,  et  in  senatu  a  Q.  Cu- 
rio:  cui,  quod  primus  consilia  coniuratorum  dete- 
xerat,  constituta  erant  publice  praemia.  Curius 
quidem  e  Catilina  se  cognovisse  dicebat:  Vettius 
etiam  chirographum  eius,  Catilinae  datum,  pollice- 
batur,  Id  vero  Caesar  miUo  mudo  tolerandum  exi- 
stimans,  quum,  implorato  Ciceronis  testimonio, 
quaedam  se  de  coniuratione  ultro  ad  eum  detulisse 
docuisset,  ne  Curio  praemia  darentur,  effecit:  Vet- 
tium,  pignoribus  captis  et  direpta  supellectile  male 
mulcatum,  ac  pro  rostris  in  concione  paene  discer- 
ptum,  coniecit  in  carcerem:  eodem  Novium  quae- 
storem,  quod  compellari  apud  se  maiorem  potesta- 
tem  passus  esset. 

XVIII.  Ex  praetura  ulteriorem  sortitus  Hispa- 
niam,  retinentes  creditores  interventu  sponsorum 
removit;  ac  neque  more  neque  iure,  antequam  pro- 
vinciae  omarentur,  profectus  est ;  incertum ,  metune 
iudicii,  quod  privato  parabatur,  an,  quo  maturius 
sociis  implorantibus  subveniret.  Pacataque  pro- 
vincia,  pari  festinatione ,  non  exspectato  successore. 

ad  triumphum  simul  consulatumque  decessit.  Sed 
quum,  edictis  iam  comitiis,  ratio  eius  haberi  non 
po^et,  nisi  privatus  introisset  Urbem ,  et  ambienti, 
ut  legibus  solveretiu',  multi  contradicerent,  coactus 
est  triumphum,  ne  consulatu  excluderetur,  dimittere. 

XIX.  E  duobus  [consulatus]  competitoribus,  L, 
Lucceio  Marcoque  Bibulo ,  Lucceium  sibi  adiunxit, 
pactus,  ut  is,  quoniam  inferior  gratia  esset  pecunia- 
que  polleret,  nummos  de  suo,  communinomine,  per 
centurias  pronunciaret.  Qua  cognita  re,  optimates, 
quos  metus  ceperat,  nihil  non  ausurum  eum  in  sum- 
mo  magistratu,  concordi  et  consentiente  coUega,  au- 
ctores  Bibulo  fuerunt,  tantundem  pollicendi:  ac 
plerique  pecunias  contulerunt,  ne  Catone  quidem 
abnuente,  eam  largitionem  e  republica  fieri.  Igitur 
cum  Bibulo  consul  creatus  est.  Eandem  ob  causam 
opera  ab  optimatibus  data  est,  ut  provinciae  futuris 
consulibus  minimi  negotii,  id  est  silvae  callesque, 
decernerentur.  Qua  maxime  iniuria  instinctus, 
omnibus  officiis  Cn.  Pompeium  assectatus  est,  offen- 
sum  patribus,  quod,  Mithridate  rege  victo,  cunctan- 
tius  confirmarentur  acta  sua;  Pompeioque  M.  Cras- 
sum  reconciliavit,  veterem  inimicum  ex  consulatu, 
quem  summa  discordia  simul  gesserant;  ac  societa- 
tem  cum  utroque  iniit,  ne  quid  ageretur  in  republica, 
quod  displicuisset  ulli  e  tribus. 

XX.  Inito  honore,  primus  omnium  instituit,  ut 
t^tm  senatus  quam  populi  diurna  acta  confierent  et 
publicarentur.  Antiquum  etiam  retulit  morem,  ut, 
quo  mense  fasces  non  haberet,  accensus  ante  eum 
iret,  lictores  pone  sequerentur.  Lege  autem  agraria 
promulgata,  obnunciantem  collegam  armis  foro  ex- 

.pulit.    Ac  postero  die  in  senatu  conquestum,  nec 

quoquam  reperto,  qui  super  tali  consternatione  re- 
ferre  aut  censere  aliquid  auderet,  qualia  multa  saepe 
in  levioribus  tiirbis  decreta  erant,  in  eam  coegit  de- 
sperationem,  ut,  quoad  potestate  abiret,  domo  abdi- 
tus,  nihil  aliud  quam  per  edicta  obnunciaret.  Unus 
ex  eo  tempore  omnia  in  republica  et  ad  arbitriuni 
administravit :  ut  nonnulli  urbanorum,  quum  quid 
per  iocum  testandi  gratia  signarent,  non  Caesare  et 
Bibiilo,  sed  lulio  et  Caesare  consulibus  actum  scribe- 
rent,  bis  eundem  praeponentes,  nomine  atque  cogno- 
mine;  utque  vulgo  mox  ferrentur  hi  versus: 
NoJiBibulo  quicquam  nuper,  sed  Caesare,  factum  est: 
Nam  Bibulo  fieri  consule  nil  memini, 
Campum  Stellatem,  maioribus  consecratum,  agrum- 
que  Campanum,  ad  subsidia  reipublicae  vectigalem 
relictum ,  divisit  extra  sortem  ad  viginti  millibus  ci- 
vium,  quibus  terni  pluresve  liberi  essent.  Publica- 
nos  remissionem  petentes  tertia  mercedum  parte 
relevavit,  ac,  ne  in  locatione  novorum  vectigaliuni 
immoderatius  licitarentur,  propalam  monuit.  Cetera 
item,  quae  cuique  libuissent,  dilargitus  est,  contra- 
dicente  nuUo,  ac,  si  conaretur  quis,  absterrito.  M. 
Catonem  interpellantem  extrahi  curia  per  lictorem 
ducique  in  carcerem  iussit.  L.  LucuUo  liberius  re- 
sistenti  tantum  calumniarum  metum  iniecit,  ut  ad 
genua  ultro  sibi  accideret.  Cicerone  in  iudicio  quo- 
dam  deplorante  temporum  statum,  P.  Clodium,  ini- 
micum  eius ,  frustra  iam  pridem  a  Patribus  ad  ple- 
bem  transire  nitentem,  eodem  die  horaque  nona 
transduxit.  Postremo  in  universos  diversae  factio- 
nis  induxit  Vettium  praemiis,  ut  se  de  inferenda 
Pompeio  nece  soilicitatum  a  quibusdamprofiteretur, 
productusque  pro  rostris  auctores  ex  compacto  no- 

minaret;  sed  uno  atque  altero  frustra  nec  sine  su- 
spicione  fraudis  nominatis,  desperans  tam  praecipi- 
tis  consilii  eventum,  intercepisse  veneno  indicem 
creditur. 

XXI.  Sub  idem  tempus  Calpurniam ,  L.  Pisonis 
filiam,  successuri  sibi  in  consulatu,  duxituxorem; 
suamque,  Juliam,  Cn.  Pompeio  collocavit,  repudiato 
priore  sponso  Servilio  Caepione,  cuius  vel  praecipua 
opera  paullo  ante  Bibulum  impugnaverat.  Ac  post 
novam  affinitatemPompeium  primum  rogare  senten- 
tiam  coepit,  quum  Crassum  soleret,  essetque  consue- 
tudo,  ut,  quem  ordinem  interrogandi  sententias  con- 
sul  Kalendis  lanuariis  instituisset,  eum  toto  anno 
conservaret^ 

XXII.  Socero  igitur  generoque  suflFragantibus, 
ex  omni  provinciarum  copiaGallias  potissimum  ele- 
git,  cuius  emolumento  et  opportunitate  idonea  sit 
materia  triumpborum.  Et  initio  quidem  Galliam 
Cisaipinam,  Illyrico  adiecto,  lege  Vatinia  accepit; 
mox  per  senatum  Comatam  quoque,  veritis  patribus, 
ne,  si  ipsi  negassent,  populus  et  hanc  daret.  Quo 
gaudio  elatus  non  temperavit,  quin  paucos  post  dies 
frequenti  curia  jactaret,  invitis  et  gementibus  adver- 
sariis  adeptum  se,  quae  concupisset;  proinde  ex  eo 
insultaturum  omnium  capitibus:  acnegante  quodam 
per  contumeliam,  facile  hoc  ulli  feminae  fore,  re- 
spondit  quasi  alludens,  in  Syria  quoque  regnasse  Se- 
miramin,  magnamqueAsiae  partemAtnazonas  tenuisse 
quondam. 

XXIII.  Functus  consulatu,  C.  Memmio  Lucio- 
que  Domitio  praetoribus  de  superioris  anni  actis  re- 
ferentibus,  cognitionem  senatui  detulit:  nec  illo  sus- 
cipiente,  triduoque  per  irritas  altercationes  absum- 

pto ,  in  provinciam  abiit ;  et  statim  quaestor  eius  in 
praeiudicium  aliquot  criminibus  arreptus  est.  Mox 
et  ipse  a  L.  Antistio  tribuno  plebis  postulatus,  appel- 
lato  denmm  coUegio.  obtinuit,  quum  rei  publicac 
causa  abesset,  reus  ne  fieret.  Ad  securitatem  ergo 
posteri  temporis  in  magno  negotio  habuit,  obligarc 
semper  annuos  magistratus,  et  e  competitoribus  non 
alios  adiuvare  aut  ad  honorem  pati  pervenire,  quam 
qui  sibi  recepissent  propugnaturos  absentiam  suam : 
cuius  pacti  non  dubitavit  a  quibusdam  iusiurandum 
atque  etiam  syngraphani  exigere. 

XXIV.  Sed  quum  L.  Domitius,  consulatus  can- 
didatus,  palam  minaretur,  consulem  se  effecturum, 
quod  praetor  nequisset,  adempturumq|j(e  ei  exerci- 
tus;  Crassum  Pompeiumque,  in  urbem  provinciae 
suae  Lucam  extractos,  compulit,  ut,  detrudendi  Do- 
mitii  causa,  consulatum  alterum  peterent;  et  utin 
quinquennium  sibi  imperium  prorogaretur:  [perfe- 
citque  utrumque.]  Qua  fiducia  ad  legiones,  quas  a 
republica  acceperat,  alias  [publico,  alias]  privato 
sumptu  addidit:  unam  etiam  ex  Transalpinis  con- 
scriptam,  vocabulo  quoque  Gallico;  Alauda  enim 
appellabatur ;  quam  disciplina  cultuque  Romano  in- 
stitutam  et  ornatam,  postea  universam  civitate  do- 
navit.  Nec  deinde  ulla  belli  occasione,  ne  iniusti 
quidem  ac  periculosi,  abstinuit,  tam  foederatis,  quam 
infestis  ac  feris  gentibus  ultro  lacessitis ;  adeo  ut 
senatus  quondam  legatos  ad  explorandum  statuni 
Gallianuu  mittendos  decreverit,  ac  nonnulli  deden- 
dum  eum  hostibus  censuerint.  Sed  prospere  dece- 
dentibus  rebus,  et  saepius  et  plurium,  quam  quis- 
quam  umquam,  dierum  supplicationes  impetravit. 

XXV.  Gessit  autem  novem  annis,  quibus  in  im- 

perio  fmt,  haecfere.  Omnein  Galliam,  quae  saltu 
Pyrenaeo  Alpibusqiie  et  monte  Gebenna  fluminibus- 
que  Rheno  et  Rhodano  continetur,  patetque  circuitu 
ad  bis  et  tricies  centum  millia  passuum,  praeter  so- 
cias  ac  bene  meritas  civitates,  in  provinciae  formam 
redegit,  eique  quadringenties  in  singulos  annos  sti- 
pendii  nomine  imposuit.  Germanos,  qui  trans  Rhe- 
num  incolunt,  primus  Romanorum  ponte  fabricato 
aggressus,maximis  affecit  cladibus.  Aggressus  [est] 
etBritannos,  ignotos  antea ;  superatisque  pecunias 
et  obsides  imperavit:  per  tot  successus  ter,  nec  am- 
plius,  adversum  casum  expertus :  inBritannia,  classe 
vi  tempestatis  prope  absumpta,  etin  Gallia,  ad  Ger- 
goviam  legione  fusa ;  et  in  Germanorum  finibus,  Ti- 
turio  et  Aurunculeio  legatis  per  insidias  caesis. 

XXVI.  Eodem  temporis  spatio  matrem  primo, 
deinde  filiam,  nec  multo  post  nepotem  amisit.  In- 
ter  quae,  consternata  P.  Clodii  caede  republica, 
quum  senatus  unum  consulem,  nominatimque  Cn. 
Pompeium,  fieri  censuisset,  egit  cum  tribunis  plebis,  • 
collegam  se  Pompeio  destinantibus,  id  potius  ad  po- 
pulum  fCrrent,  ut  absenti  sibi,  quandoque  imperii 
tempus  expleri  coepisset,  petitio  secundi  consulatus 
daretur,  ne  ea  causa  maturius  et  imperfecto  adhuc 
bello  decederet.    Quod  ut  adeptus  est,  altioraiam 
meditans  et  spei  plenus,  nullum  largitionis  aut  offi- 
ciorum  in  quemquam  genus  publice  privatimque 
omisit.    Forum  de  manubiis  inchoavit:  cuius  area 
super  sestertium  millies  constitit.    Munus  populo 
epulumque  pronunciavit  in  filiae  memoriam,  quod  V 
ante  eum  nemo.    Quorum  ut  quam  maxima  exspe-  . 
ctatio  esset,  ea  quae  ad  epulum  pertinerent,  quamvis  ^ 
macellariis  oblocata,etiam  domesticatim  apparabat. 

Gladiatores  notos,  sicubi  infestis  spectatoribiis  di- 
micarent,  vi  rapiendos  reservandosqiie  mandabat. 
Tirones  neque  in  ludo  neque  per  lanistas,  sed  in  do- 
mibus  per  equites  Romanos  atque  etiam  per  senato- 
res  armorum  peritos  erudiebat,  precibus  enitens, 
quod  epistolis  eius  ostenditur,  ut  disciplinam  singu- 
lorum  susciperent,  ipsique  dictata  exercentibus  da- 
rent.  Legionibus  stipendium  in  perpetuum  dupli- 
cavit.  Frumentum,  quoties  copia  esset,  etiam  sine 
modo  mensuraque  praebuit;  ac  singula  interdum 
mancipia  ex  praeda  viritim  dedit. 

XXVII.  Ad  retinendam  autem  Pompeii  necessi- 
tudinem  ac  voluntatem  Octaviam,  sororis  suae  ne- 
ptem,  quae  C.  Marcello  nupta  erat,  conditionem  ei 
detulit,  sibique  filiam  eius  in  matrimdnium  jDetiit, 
Fausto  Sullae  destinatam.  Omnibiis  vero  circa 
eum,  atque  etiam  parte  magna  senatus,  gratuito  aut 
levi  fenore  obstrictis,  ex  reliquo  quoque  ordinum 
genere  vel  invitatos  vel  sponte  ad  se  commeantes 

4  uberrimo  congiario  prosequebatur ;  libertos  insuper 
servulosque  cuiusque,  prout  domino  patronove  gra- 
tus  quis  esset.  Tum  reorum  aut  obaerattrum  aut 
prodigae  iuventutis  subsidium  unicum  ac  promptis- 
simum  erat;  nisi  quos  gravior  criminum  vel  inopiae 
luxuriaeve  vis  urgeret,  quam  ut  subveniri  posset  a 
se.    His  plane  palam  bello  civili  opus  esse  dicebat. 

XXVIII.  Nec  minore  studio  reges  atque  provin- 
cias  per  terrarum  orbem  alliciebat,  aliis  captivorum 
millia  dono  offerens,  aliis  citra  senatus  populique 
auctoritatem,  quo  vellent  et  quoties  vellent,  auxilia 
summittens;  superque  Italiae  Galliarumque  et  Hi- 
spaniarum,  Asiae  quoque  et  Graeciae  potentissimas 
urbes  praecipuis  operibus  exornans :  'donec,  attoni- 

tis  iam  oninibiis  et  quorsum  illa  tenderent  reputan- 
tibus,  M.  Claudius  Marcellus  consul  edicto  praefa- 
tus,  de  summa  se  republica  acturum,  retulit  ad  sena- 
tum,  ut  ei  succederetur  ante  tempus,  quoniam,  bello 
confecto,  pax  esset  ac  diniitti  deberet  victor  exerci-  / 
tus;  et  ne  absentis  ratio  comitiis  haberetur,  quando/ 
et  plebiscito  Pompeius  postea  obrogasset.  Acci- 
derat  autem,  ut  is,  legem  de  iure  magistratuum  fe- 
rens,  eo  capite,  quo  a  petitione  honoruni  absentss 
summovebat,  ne  Caesarem  quidem  exciperet,  per  ob- 
livionem;  ac  mox,  lege  iam  in  aes  incisa  et  in  aera- 
rium  condita,  corrigeret  errorem.  Nec  contentus 
Marcellus  provincias  Caesari  et  privilegium  eripere, 
retulit  etiam,  ut  colonis,  quos  rogatione  Vatinia  No- 
vumcomum  deduxisset,  civitas  adimeretur,  quod  per 
ambitionem  et  ultra  praescriptum  data  esset. 

XXIX.  Commotus  his  Caesar  ac  iudicans,  (quod 
saepe  ex  eo  auditum  ferunt,)  difficilius  se  principem 
civitatis  a  primo  ordine  in  secundum,  quam  ex  se- 
cundo  in  novissimum ,  detrudi,  summa  ope  restitit, 
partim  per  intercessores  tribunos,  partim  per  Ser- 
vium  Sulpicium,  alterum  consulem.  Insequenti  quo- 
que  anno,  C.  Marcello,  qui  fratri  patrueli  suo  Marco 
in  consulatu  successerat,  eadem  tentante,  collegam 
eius  Aemilium  Paullum,  Caiumque  Curionem,  vio- 
lentissimum  tribunorum,  ingenti  mercede  defenso- 
res  paravit.  Sed  quum  obstinatius  omnia  agi  vide- 
ret,  et  designatos  etiam  consuies  e  parte  diversa,  se- 
natum  literis  deprecatus  est,  ne  sibi  beneficium  po- 
puli  adimeretur,  aut  ut  ceteri  quoque  imperatores 
ab  exercitibus  discederent:  confisus,  ut  putant,  faci- 
lius  se,  simulatque  libuisset,  veteranos  convocatu- 
rxim,  quam  Pompeium  novos  milites.    Cum  adver- 

sariis  autem  pepigit,  ut,  dimissis  octo  legionibus 
Transalpinaque  Gallia,  duae  sibi  legiones  et  Cisal- 
pina  provincia,  vel  etiam  luia  legio  cumlllyrico  con- 
cederetur,  quoad  consul  fieret.. 

XXX.  Verum  neque  senatu  interveniente ,  et  ad- 
versariis  negantibus,  ullam  se  de  republica  facturos 
pactionem,  transiit  in  citeriorem  Galliam;  conventi- 
busque  peractis  Ravennae  substitit,  bello  vindicatu- 
rus ,  si  quid  de  tribunis  plebis  intercedentibus  pro  se 
gravius  a  senatu  constitutum  esset.  Et  praetextum 
quidem  illi  civilium  armonim  hoc  fuit;  causasautem 
alias  fuisse  opinantur.  Cn.  Pompeius  ita  dictitabat: 
quod  neque  opera  consummare,  quae  instituerat,  ne- 
que  popiili  exspectationem,  quam  de  adventu  suo 
fecerat,privatis  opibus  explere  posset,turbareomnia 
ac  permiscere  voluisse.  Alii  timuisse  dicunt,  ne  eo- 
rum,  quae  primo  consulatu  adversus  auspicia  leges- 
que  et  intercessiones  gessisset,  rationem  reddere  co- 
geretur:  quum  M.  Cato  identidem,  nec  sine  iure- 
iurando,  denunciaret,  delaturum  se  nomen  eius,  si- 
mulac  prinmm  exercitiim  dimisisset;  quumque  vulgo 
fore  praedicarent,  ut,  si  privatus  redisset,  Milonis 
exemplo  circumpositis  armatis  causam  apud  judices 
diceret.  Quod  probabilius  facit  Asinius  Pollio, 
Pharsalica  acie  caesos  profligatosque  adversarios 
prospicientem,haec  eum  ad  verbum  dixisse  referens: 
Hoc  voluerunt:  tantis  rebus  gestis  C.  Caesar  conde- 
mnatus  essem,  nisi  ab  exercitu  auxilium  petissem.  Qui- 
dam  putant,  captum  imperii  consuetudine,  pensita- 
tisque  suis  et  inimicorum  viribus,  usum  occasione 
rapiendae  dominationis,  quam  aetate  prima  concu- 
pisset.    Quod  existimasse  videbatur  et  Cicero,  scri- 

bens  de  Officiis  tertio  libro,  semper  Caesarem  In  ore 
habuisse  Eiiripidis  versus,  quos  sic  ipse  convertit: 
Nam  si  violandum  est  ius,  regnandi  gratia  / 
Violdndum  est:  aliis  rebus  pietatejn  colas. 

XXXI.  Quum  ergo  sublatam  tribunorum  inter- 
cessionem,  ipsosque  Urbe  cessisse  nunciatum  est, 
praemissis  confestim  clam  cohortibus,  ne  qua  suspi- 
cio  moveretur,  et  spectaculo  publico  per  dissimula- 
tionem  interfuit,et  formam,  qua  ludum  gladiatorium 
erat  aedificaturus,  consideravit,  et  ex  consuetudine 
convivio  se  frequenti  dedit.  Deinde  post  solis  oc- 
casum,  mulis  e  proximo  pistrino  ad  vehiculum  iun- 
ctis,  occultissimum  iter  modico  comitatu  ingressus 
est:  etquum,  luminibus  exstinctis,  decessisset  via, 
diu  errabundus,  tandem  ad  hicem,  duce  reperto,  per 
angustissimos  tramites  pedibus  evasit;  consecutus- 
que  cohortes  ad  Rubiconem  flumen,  qui  provinciae 
eius  finis  erat,  pauUum  constitit;  ac  reputans,  quan- 
tum  moliretur,  conversus  ad  proximos,  Etiam  nunc, 
inquit,  regredi  possumus:  quodsi  ponticulum  transie- 
rimus,  omnia  armis  agenda  erunt. 

XXXII.  Gunctanti  ostentum  tale  factumest.  Qui- 
dam  eximia  magnitudine  et  forma,in  proximosedens 
repente  apparuit,  arundine  canens:  ad  quem  audien- 
dum  quum  praeter  pastores  plurimi  etiam  ex  statio- 
nibus  milites  concurrissent,  interque  eos  et  aeneato- 
res,  rapta  ab  uno  tuba  prosiluit  ad  flumen,  et  ingenti 
spiriteclassicum  exorsus,  pertendit  ad  alteram  ri- 

I  pam.  TuncCaesar,  Eatur,  inquit,  quo  deorum  ostenta 
et  inimicorum  iniquitas  vocat.    Jacta  alea  esto. 

XXXIII.  Atque  ita  traiecto  exercitu,  adhibitis 
tribunis  plebis,  qui  pulsi  supervenerant,  pro  con- 
cione  fidem  militum,flens  ac  veste  a  pectorediscissa, 

invocavil.  Existimatiir  etiam  equestres  censiis  pol- 
licitus  singulis :  quod  accidit  opinione  falsa.  Nam 
quum  in  alloquendo  exhortandoque  saepius  digitum 
laevae  manus  ostentans  affirmaret,  se  ad  satisfacien- 
dum  omnibus,  per  quos  dignitatem  suam  defensurus 
esset,  annulum  quoque  aequo  animo  detracturum 
sibi:  extrema  concio,  cui  facilius  erat  videre  concio- 
nantem,  quam  audire,  pro  dicto  accepit,  quod  visu 
suspicabatur:  promissumque  ius  annulorum  cum 
millibus  quadringenis  fama  distulit. 

XXXIV.  Ordo  et  summa  rerum,  quas  deinceps 
gessit,  sic  se  liabent.  Picenum,  Umbriam,  Etruriam 
occupavit:  et  L.  Domitio,  qui,  per  tumultum  suc- 
cessor  eius  nominatus,  Corfinium  praesidio  tenebat, 
in  deditionem  redacto  atque  dimisso,  secundum  su- 
perum  mare  Brundisium  tetendit,  quo  consulesPom- 
peiusque  confugerant,  quampriiuum  transfretaturi. 
Hos  frustra  per  omnes  moras  exitu  prohibere  cona- 
tus,  Romam  iter  convertit:  appellatisque  de  repu- 
blica  patribus,  validissimas  Pompeii  copias,  quae 
sub  tribus  legatis,  M.  Petreio  et  L.  Afranio  et  M. 
Varrone,  in  Hispania  erant,  invasit,  professus  ante 
inter  suos,  ire  se  ad  exercitum  sine  duce,  et  inde  rever- 
surum  ad  ducem  sine  exercitu.  Et  quamquam  obsi- 
dioneMassiliae,  quae  sibi  in  itinere  portas  clauserat, 
summaque  frumentariae  rei  penuria  retardante,  bre- 
vi  tamen  omnia  subegit. 

XXXV.  HincUrbe  repetita  inMacedoniamtrans- 
gressus,  Pompeium,  per  quatuor  psiene  menses  ma- 
ximis  obsessum  operibus,  ad  extremum  Pharsalico 
proelio  fudit:  et  fugientem  Alexandriam  persecutus, 
ut  occisum  deprehendit,  cum  Ptolemaeo  rege,  a  quo 
sibi  quoque  insidias  tendi  videbat,  bellum  sane  diffi- 

cillimum  gessit;  neque  loco  neque  tempore  aequo, 
sed  hieme  anni  et  intra  moenia  copiosissimi  ac  sol- 
lertissimi  hostis,inops  ipse  reriim  omnium  atqiie  im- 
paratus.  Regnum  Aegypti  victor  Cleopatrae  fratii- 
que  eius  niinori  permisit,  veritus  provinciam  facere, 
ne  quandoque,  violentiorem  praesidem  nacta,  nova- 
rum  rerum  materia  esset.  Ab  Alexandria  in  Syriam 
et  indePontum  transiit,  urgentibus  dePharnace  nun- 
ciis:  quem,  Mithridatis  Magni  filium,  ac  tunc  occa- 
sione  temporum  bellantem,  iamque  multiplici  suc- 
cessu  praeferocem,  intra  quintum  quam  affuerat 
diem,quatuor  quibus  in  conspectum  venit  horis,  una 
profligavit  acie;  crebro  commemorans  Pompeii  fe- 
licitatem,  cui  praecipua  militiae  laus  de  tam  imbelli 
genere  hostium  contigisset.  Dehinc  Scipionem  ac 
lubam,  reliquias  partium  in  Africa  refoventes,  devi- 
cit;  Pompeii  liberos  in  Hispania. 

XXXVI.  Omnibus  civilibus  bellis  nuUam  cladem, 
nisi  per  legatos  suos,  passus  est:  quorum  C.  Curio 
in  Africa  periit;  C.  Antonius  in  Illyrico  in  adversa- 
riorum  devenit  potestatem;  P.  Dolabella  classemin 
eodemlUyrico,  Cn.DomitiusCalvinus  inPonto  exer- 
citum  amiserunt.  Ipse  prosperrime  semper,  ac  ne 
ancipiti  quidem  unquam  fortuna,  praeterquam  bis, 
dimicavit:  semel  ad  Dyrrhachium,  ubi  pulsus,  non 
instante  Pompeio,  negavit  eum  vincere  scire:  iterum 
in  Hispania  ultimo  proelio,  quum  desperatis  rebus 
etiam  de  consciscenda  nece  cogitavit. 

XXXVII.  Confectis  bellis,  quinquies  triumpha- 
vit:  post  devictum  Scipionem  quater  eodem  mense, 
sed  interiectis  diebus;  et  rursus  semel,  post  supera- 
tos  Pompeii  liberos.  Primum  et  excellentissimum 
triumphum  egit  Gallicum,  sequentem  Alexandrinum, 

deinde  Ponticum,  hiiic  proximum  Africanum,  novis- 
simum  Hispaniensem,  diverso  quemque  apparatu  et 
instrumento.  Gallici  triumphi  die  Velabnim  prae- 
tervehens,  paene  curru  excussus  [est],  axe  difFracto: 
ascenditque  Capitolium  ad  lumina,  quadraginta  ele- 
phantis  dextra  atque  sinistra  lychnuchos  gestanti- 
bus.  Pontico  triumpho  inter  pompae  fercula  trium 
verborum  praetulit  titulum,  VENI.  VIDI.  VICI.  non 
acta  belli  significantem,  sicut  ceteris,  sed  celeriter 
confecti  notam. 

XXXVIII.  V eteranis  legionibus  praedae  nomine 
in  pedites  singulos  super  bina  sestertia,  quae  initio 
civilis  tumultus  numeraverat,  vicena  quaterna  millia 
nummum  dedit.  Assignavit  et  agros,  sed  non  con- 
tinuos,  ne  quis  possessorum  expelleretur.  Populo 
praeter  frumenti  denosmodios  ac  totidemoleilibras, 
trecenos  quoque  nummos,  quos  pollicitus  olim  erat, 
viritim  divisit;  et  hoc  amplius  centenos  pro  mora. 
Annuam  etiam  habitationem  Romae  nsque  ad  bina 
millia  nummum,  inltaUa  non  ultra  quingenos  sester- 
tios  remisit.  Adiecit  epulum  ac  viscerationem ,  et 
post  Hispaniensem  victoriam  duo  prandia.  Nam 
quum  prius  parce  neque  pro  liberalitate  sua  praebi- 
tum  iudicaret,  quinto  post  die  aliud  largissimum 
praebuit. 

XXXIX.  Edidit  spectacula  varii  generis :  munus 
gladiatorium ;  ludos  etiam  regionatim  Urbe  tota,  et 
quidem  per  omniUm  linguarum  histriones ;  item  Cir- 
censes,  athletas,  naumachiam.  Munere  in  foro  de- 
pugnavit  Furius  Leptinus,  stirpe  praetoria,  et  A. 
Calpenus,  senator  quondam  actorque  causarum. 
Pyrrhicham  saltaverunt  Asiae  Bithyniaeque  princi- 
pum  liberi.    Ludis  Decimus  Laberius,  eques  Roma- 

nus,  minmm  smim  egit,  donatusque  quingentis  se- 
stertiis  et  annulo  aureo,  sessum  in  quatuordecim  e 
sceiia  per  orchestram  transiit.  Circensibus,  spatio 
Circi  ab  utraque  parte  producto,  et  in  gyrum  Euripo 
addito,  quadrigas  bigasque  et  equos  desultorios  agi- 
taverunt  nobilissimi  iuvenes.  Troiam  lusit  turma 
duplex,  maiornm  minorumque  puerorum.  Venatio- 
nes  editae  per  dies  quinque,  ac  novissime  pugna  di- 
visa  in  duas  acies;  quingenis  peditibus,  elephantis 
vicenis,  tricenis  equitibus  hinc  et  inde  commissis. 
Nam  quo  laxius  dimicaretur,  sublatae  metae,  inque 
earum  locum  bina  castra  ex  adverso  constitutaerant. 
Athletae,  stadio  ad  tempus  exstructo  in  regione 
Martii  campi,  certaverunt  per  tridmun.  Et  navali 
proelio,  in  minore  Codeta  defosso  lacu,  biremes  ac 
triremes  quadriremesque  Tyriae  etAegyptiae  clas- 
sis  magno  pugnatorum  numero  conflixerunt.  Ad 
quae  omnia  spectacula  tantum  undique  confluxit  ho- 
minum,  ut  plerique  advenae  aut  inter  vicos  aut  inter 
vias  tabernaculis  positis  manerent,  ac  saepe  prae 
turba  elisi  exanimatique  sint  plurimi,  et  in  his  duo 
senatores. 

XL.  Conversus  hinc  ad  ordinandum  reipublicae 
statum,  fastos  correxit,  iam  pridem  vitio  pontificum 
per  intercalandi  licentiam  adeo  turbatos,  ut  neque 
messium  feriae  aestate,neque  vindemiarum  autiimno 
competerent.  Annumque  ad  cursum  solis  accom- 
modavit,  tit  trecentorum  sexaginta  quinque  dierum 
esset,et,intercalario  mense  sublato,unus  dies  quarto 
quoque  anno  intercalaretur.  Quo  autem  magis  in 
posterum  ex  Kalendis  lanuariis  novis  temporum  ra- 
tio  congrueret,  inter  Novembrem  ac  Decembrem 
mensem  interiecit  duos  alios;  fuitque  is  annus,  quo 

haec  constituebantur,  quindecim  mensium  cum  in- 
tercalario ,  qui  ex  consuetudine  in  eum  annum  inci- 
derat. 

XLI.  Senatum  supplevit:  patricios  allegit:  prae- 
torum,  aedilium,  quaestorum ,  minorum  etiam  magi- 
stratuum  numerum  ampliavit:  nudatos  opere  cen- 
sorio,  aut  sententia  iudicum  de  ambitu  condemnatos 
restituit.  Comitia  cum  populo  partitus  est:  ut,  ex- 
ceptis  consulatus  competitoribus,  de  cetero  numero 
candidatorum,  pro  parte  dimidia,  quos  populus  vel- 
let,  pronunciarentur;  pro  parte  altera,  quos  ipse 
edidisset.  Et  edebat  per  libellos,  circum  tribus  mis- 
sos,  scriptura  brevi:  Caesar  dictator  illi  trihui,  Com- 
mendo  vohis  illum  et  illum,  iit  vestro  suffragio  suam 
dignitatem  teneant.  Admisit  ad  honores  et  proscri- 
ptorum  liberos.  ludicia  ad  duo  genera  iudicum 
redegit,  equestris  ordinis  ac  senatorii:  tribunos  ae- 
rarios,  quod  erat  tertium,  sustulit.  Recensum  po- 
puli  nec  more  nec  loco  solito,  sed  vicatim,per  domi- 
nos  insularum  egit;  atque  ex  viginti  trecentisque 
millibus  accipientium  frumentum  e  publico ,  ad  cen- 
tum  quinquaginta  retraxit.  Ac  ne  qui  novi  coetus 
recensionis  causa  moveri  quandoque  possent,  insti- 
tuit,  quotannis  in  demortuorum  locum  ex  iis,  qui 
recensiti  non  essent,  subsortitio  a  praetore  fieret. 

XLII.  Octoginta  autem  civium  millibus  in  trans- 
marinas  colonias  distributis,  ut  exhaustae  quoque 
Urbi  frequentia  suppeteret,  sanxit,  ne  quis  civis 
maior  annis  viginti  minorve  quadraginta,  qui  sacra- 
mento  non  teneretur,  plus  triennio  continuo  Italia,. 
abesset:  neu  quis  senatoris  filius,  nisi  contubernalis 
aut  comes  magistratus,  peregre  proficisceretur:  neve 
hi,  qui  pecuariam  facerent,  minus  tertia  parte  pube- 

rum  ingeniioriim  inter  pastores  haberent.  Omnes- 
que  medicinam  Romae  professos  et  liberalium  ar- 
tium  doctores,  quo  libentius  et  ipsi  Urbem  incole- 
rent,  et  ceteri  appeterent,  civitate  donavit.  De  pe- 
cimiis  mutuis,  disiecta  novarum  tabularum  exspe- 
ctatione,  quae  crebro  movebatur,  decrevit  tandem, 
ut  debitores  creditoribus  satisfacerent  per  aestima- 
tionem  possessionum,  quanti  quasque  ante  civile 
bellum  comparassent,  deducto  summae  aeris  alieni, 
si  quid  usurae  nomine  numeratum  aut  perscriptum 
fuisset:  qua  conditione  quarta  pars  fere  crediti  de- 
peribat.  Ciincta  collegia,  praeter  antiquitus  con- 
stituta,  distraxit.  Poenas  facinorum  auxit:  et  quum 
locupletes  eo  facilius  scelere  se  obligarent,  quod  in- 
tegris  patrimoniis  exsulabant,  parricidas,  ut  Cicero 
scribit,  bonis  omnibus,  reliquos  dimidia  parte  mul- 
tavit. 

XLIII.  lus  laboriosissime  ac  severissime  dixit. 
Repetundarum  convictos  etiam  ordine  senatorio  mo- 
vit.  Diremit  nuptias  praetorii  viri,  qui  digressam  a 
marito  post  biduum  statim  duxerat,  quamvis  sine 
probri  suspicione.  Peregrinarum  mercium  portoria 
instituit.  Lecticarum  usum,  item  conchyliatae  ve- 
stis  et  margaritarum,  nisi  certis  personis  et  aetati- 
bus,  perque  certos  dies,  ademit.  Legem  praecipue 
sumptuariam  exercuit,  dispositis  circa  macellum  cu- 
stodibus,  qui  obsonia  contra  vetitum  retinerent,  de- 
portarentque  ad  se,  summissis  nonnunquam  lictori- 
bus  atque  militibus,  qui,  si  qua  custodes  fefellissent, 
iam  apposita  e  triclinio  auferrent. 

XLIV.  Nam  de  ornanda  instruendaque  Urbe, 
item  de  tuendo  ampliandoque  imperio,  plura  ac  ma- 
iora  in  dies  destinabat:  inprimis  Martis  templum. 

quantum  uusquam  esset,  exstruere,  repleto  et  com- 
planato  lacu,  in  quo  naumachiae  spectacuhim  edi- 
derat,  theatrumque  summae  magnitudinis  Tarpeio 
monti  accubans;  ius  civile  ad  certum  modum  redi- 
gere,  atque  ex  immensa  diffusaque  legum  copia  opti- 
ma  quaeque  et  necessaria  in  paucissimos  conferre 
libros;  bibliothecas  Graecas  et  Latinas,  quas  maxi- 
mas  posset,  publicare,  data  M.  Varroni  cura  compa- 
randarum  ac  digerendarum ;  siccare  Pomptinas  pa- 
ludes ;  emittere  Fucinum  lacum ;  viam  munire  a  mari 
supero  per  Apennini  dorsum  ad  Tiberim  usque;  per- 
fodere  Isthmum;  Dacos,  qui  se  in  Pontum  et  Thra- 
ciam  effuderant,  coercere;  mox  Parthis  inferre  bel- 
lum  per  Armeniam  minorem,  nec  nisi  ante  expertos 
aggredi  proelio.  Talia  agentem  atque  meditantem 
mors  praevenit:  de  qua  priusquam  dicam,  ea,  quae 
'  ad  formam  et  habitum  et  cultum  et  mores,necminus, 
quae  ad  civilia  et  bellica  eius  studia  pertineant,  non 
alienum  erit  summatim  exponere. 

XLV.  Fuisse  traditur  excelsa  statura,  colore 
candido,  teretibus  membris,  ore  paullo  pleniore,  ni- 
gris  vegetisque  ocuUs,  valetudine  prospera,nisi  quod 
tempore  extremo  repente  animo  linqui,  atque  etiam 
per  somnum  exterreri  solebat.  Comitiali  quoque 
morbo  bis  inter  res  agendas  correptus  est.  Circa 
corporis  curam  morosior,  ut  non  solum  tonderetur 
diligenter  ac  raderetur,  sed  velleretur  etiam,  ut  qui- 
dam  exprobraverunt ;  calvitii  vero  deformitatem  ini- 
quissime  ferret,  obtrectatorum  saepe  iocis  obno- 
xiam  expertus.  Ideoque  et  deficientem  capillum  re- 
vocare  a  vertice  assueverat,  et  ex  omnibus  decretis^ 
sibi  a  senatu  populoque  honoribus  non  aliud  aut  re- 
cepit  aut  usurpavit  libentius,  quam  ius  laureae  co- 

ronae  perpetuo  gestandae.  iltiam  cultu  notabilem 
ferunt:  usum  enim  lato  clavo  ad  manus  fimbriato; 
nec  ut  unquam  aliter  quam  super  eum  cingeretur,  et 
quidem  fluxiore  cinctura.  Unde  emanasse  Sullae 
dictum  [constat],  optimates  saepius  admonentis,  ut 
tnale  praecinctuin  puerum  caverent. 

XLVI.  Habitavit  primo  in  Subura,  modicis  ae- 
dibus;  post  autem  pontificatum  maximum  in  sacra 
via,  domo  publica.  Munditiarum  lautitiarumque 
studiosissimum  multi  prodiderunt:  villam  in  Nemo- 
rensi,  a  fundamentis  inchoatam  magnoque  sumptu 
absolutam,  quia  non  tota  ad  animum  ei  responderat, 
totani  diruisse,  quanquam  tenuem  adhuc  et  obaera- 
tum :  in  expeditionibus  tessellata  et  sectilia  pavi- 
menta  circumtulisse. 

XLVII.  Britanniam  petisse  spe  margaritarum, 
quarum  amplitudinem  conferentem  interdum  sua 
manu  exegisse  pondus:  gemmas,  toreumata,  signa, 
tabulas  operis  antiqui  semper  animosissime  compa- 
rasse:  servitia  rectiora  politioraque  immenso  pretio, 
et  cuiu^  ipsum  etiam  puderet,  sic  ut  rationibus  veta- 
ret  inferri. 

XLVIII.  Convivatum  assidue  per  provincias 
duobus  tricliniis,  uno,  quo  sagati  palliative,  altero, 
quo  togati  cum  illustrioribus  provinciarum  discum- 
berent.  Domesticam  disciplinam  in  parvis  ac  ma- 
ioribus  rebus  diligenter  adeo  severeque  rexit,  ut  pi- 
storem,  alium  quam  sibi  panem  convivis  subiicien- 
tem,  compedibus  vinxerit;  libertum  gratissimum,  ob 
adulteratam  equitis  Romani  uxorem,  quamvis  nullo 
qiierente,  capitali  poena  aifecerit. 

XLIX.  Pudicitiae  eius  famam  nihil  quidem  prae- 
ter  Nicomedis  contubernium  laesit,  gravi  tamen  et 

perenni  opprobrio,  et  ad  omnium  convicia  exposito. 
Omitto  Calvi  Licinii  notissinios  versus: 
Bithynia  quicquid 
Et  paedicator  Caesaris  unquam  habuit. 
praetereo  actiones  Dolabellae  et  Curionis  patris,  in 
quibus  eum  Dolabella  pellicem  reginae,  spondam  in- 
teriorem  regiae  lecticae,  at  Curio  stahulum  Nicotnedis 
et  Bithynicum  fornicem  dicunt.  Missa  etiam  facio 
edicta  Bibuli,  quibus  proscripsit  coUegam  suum,  Bi- 
thynicam  reginam:  eique  regem  antea  fuisse  cordi, 
nunc  esse  regnum,  Quo  tenipore,  utM.  Brutus  re- 
fert,  Octavius  etiam  quidam,  valetudine  mentis  libe- 
rius  dicax,  conventu  maximo  quum  Pompeium  re- 
gem  appellasset,  ipsum  reginam  salutavit.  Sed  C. 
Memmius  etiam  ad  cyathum  et  vinum  Nicomedi  ste- 
tisse  obiecit,  cum  reliquis  exoletis,  pleno  convivio, 
accubantibus  nonnullis  urbicis  negotiatoribus,  quo- 
rum  refert  nomina.  Cicero  vero,  non  contentus  in 
quibusdam  epistolis  scripsisse,  a  satellitibus  eum  in 
cubiculum  regium  eductum,  in  aureo  lecto,  veste 
piupurea  decubuisse,  floremque  aetatis  a  Venere 
orti,  in  Bithynia  contaminatum,  quondam  etiam  in 
senatu  defendenti  Nysae  causam,  filiae  Nicomedis, 
beneftCiaque  regis  in  se  commemoranti,  Remove,  in- 
quit,  istaec,  oro  te;  quando  notum  est,  et  quid  ille  tibi, 
et  quid  illi  tu  dederis.  Gallico  denique  triumpho  mi- 
lites  eius  inter  cetera  carmina,  qua]ia  currum  prose- 
quentes  ioculariter  canunt,  etiam  vulgatissimum  il- 
lud  pronunciaverunt: 

Gallias  Caesdr  subegit,  Nicomedes  Caesarem, 
Ecce,  Caesar  niinc  triuniphat,  qui  subegit  Gdllihs: 
Nicomedes  non  triumphat,  qui  subegit  Caesarem, 
L.  Pronum  et  sumptuosum  in  libidines  fuisse, 

constans  opinio  est,  plurimasque  et  illustres  feminas 
corrupisse;  in  quibus  Postumiam  Servii  Sulpicii, 
LoUiam  Auli  Gabinii,  TertuUam  M.  Crassi,  etiam 
Cn.  Pompeii  Muciam.  Nam  certe  Pompeio  et  a  Cu- 
rionibus  patre  et  filio,  et  a  multis  exprobratum  est, 
quod,  cuius  causa  post  tres  liberos  exegisset  uxorem, 
et  quem  gemens  Aegisthum  appellare  consuesset,  eius 
postea  filiam  potentiae  cupiditate  in  matrimonium  re- 
cepisset,  Sed  ante  alias  dilexit  M.  Bruti  matrem 
Serviliam:  cui  et  proximo  suo  consulatu  sexagies 
sestertio  margaritam  mercatus  est,  et  bello  civili  su- 
per  alias  donationes  amplissima  praedia  ex  auctio- 
nibus  hastae  nummo  addixit:  quum  quidem,  pleris- 
que  vilitatem  mirantibus,  facetissime  Cicero,  Quo 
melius,  inquit,  eniptum  sciatis,  Tertia  deducta  est: 
existimabatur  enim  Servilia  etiam  filiam  suam  Ter- 
tiam  Caesari  conciliare. 

LI.  Ne  provincialibus  quidem  matrimoniis  abs- 
tinuisse,  vel  hoc  disticho  apparet,  iactato  aeque  a 
militibus  per  Gallicu«i  triumphum: 

Urbani,  servdte  uxores;  moeclium  calvum  adducimus. 

Aurum  in  Gallia  effutuisti;  liic  sumpsisti  mutimm. 
LII.  Dilexit  et  reginas,  inter  quas  Eunoen  Mau- 
ram,  Bogudis  uxorem;  cui  maritoque  eius  plurima 
et  immensa  tribuit,  ut  Naso  scripsit:  sed  maxime 
Cleopatram,  cum  qua  et  convivia  in  primam  lucem 
saepe  protraxit,  et  eadem  nave  thalamego  paene  Ae- 
thiopia  tenus  Aegyptum  penetravit,  nisi  exercitus 
sequi  recusasset:  quam  denique  accitam  in  Urbem, 
non  nisi  maximis  honoribus  praemiisque  auctam  re- 
misit,  filiumque  natum  appellare  nomine  suo  passus 
est.  Quem  quidem  nonnulli  Graecorum  similem 
quoque  Caesaris  et  forma  et  iiicessu  tradiderunt. 

M.  Antoniiis  agnitum  etiam  ab  eo  senatni  affirmavit; 
quae  scire  C.  Matium  et  C.  Oppium  reliquosque 
Caesaris  amicos:  quorum  C.  Oppius,  quasi  plane 
defensione  ac  patrocinio  res  egeret,  librum  edidit: 
Non  esse  Caesaris  Jilium,  quem  Cleopatra  dicat,  Hel- 
vius  Cinna,  tribunus  plebis,  plerisque  confessus 
est,  habuisse  se  scriptam  paratamque  legem,  quam 
Caesar  ferre  iussisset,  quum  ipse  abesset,  uti  uxores 
Uherorum  quaerendorum  causa,  quas  et  quot  vellet,  du- 
cere  liceret,  Ac  ne  cui  dubium  omnino  sit,  et  impu- 
dicitiae  eum  et  adulteriorum  flagrasseinfamia,  Curio 
pater  quadam  eum  oratione  omnium  mulierum  virum 
et  omnium  virorum  mulierem  appellat. 

LIII.  Vini  parcissimum  ne  inimici  quidem  nega- 
verunt.  Verbum  M.  Catonis  est,  TJnum  ex  omnihus 
Caesarem  ad  evertendam  rempuhlicam  sohrium  acces- 
sisse.  Nam  circa  victum  C.  Oppius  adeo  inditferen- 
tem  docet,  ut  quondam  ab  hospite  conditum  oleum, 
pro  viridi  appositum,  aspernantibus  ceteris,  solum 
etiam  largius  dicat  appetisse,  j^e  hospitem  aut  negli- 
gentiae  aut  rusticitatis  videretur  arguere. 

LIV.  Abstinentiam  neque  in  imperiis  neque  in 
magistratibus  praestitit.  Ut  enim  quidam  monu- 
mentis  suis  testati  sunt,  in  Hispania  a  proconsule  et 
a  sociis  pecunias  accepit,  emendicatas  in  auxilium 
aeris  alieni;  et  Lusitanorum  quaedam  oppida,  quan- 
quam  nec  imperata  detrectarent  et  advenienti  portas 
patefacerent,  diripuit  hostiliter.  In  Gallia  fana 
templaque  deum  donis  referta  expilavit,  urbes  di- 
ruit,  saepius  ob  praedam,  quam  ob  delictum:  unde 
factum,  ut  auro  abundaret,  ternisque  millibus  num- 
mum  in  libras  promercale  per  Italiam  provinciasque 
divideret.    In  primo  consulatu  tria  millia  pondo 

auri  furatus  e  Capitolio,  tantundem  inaurati  aeris 
reposuit.  Societates  ac  regna  pretio  dedit;  ut  qui 
uniPtoleniaeo  prope  sex  millia  talentorum  suoPom- 
peiique  nomine  abstulerit.  Postea  vero  evidentissi- 
mis  rapinis  ac  sacrilegiis  et  onera  bellorum  civilium 
et  triumphorum  ac  munerum  sustinuit  impendia. 

LV.  Eloquentia  militarique  re  aut  aequavitprae- 
stantissimorum  gloriam,  aut  excessit.  Post  accusa- 
tionem  Dolabellae  haud  dubie  principibus  patronis 
annumeratus  est.  Certe  Cicero  ad  Brutum  oratores 
enumerans,  negat  se  videre,  cui  Caesar  deheat  cedere: 
aitque,  eiun  elegantem,  splendidaiti  quoque,  atque  etiam 
viagnificam  et  generosam  quodammodo  rationem  di- 
cendi  tenere:  et  ad  Cornelium  Nepotem  de  eodem  ita 
scripsit:  Quid?  oratorum  quem  huic  antepones  eo- 
rum,  qui  nihil  aliud  egerunt?  Quis  sententiis  aut  acu- 
tior  aut  crebrior?  quis  verbis  aut  ornatior  aut  elegan- 
tior?  Genus  eloquentiae  duntaxat  adolescens  ad- 
huc  Strabonis  Caesaris  secutus  videtur;  cuius  etiam 
ex  oratione,  quae  inscribitur  Pro  Sardis,  ad  verbum 
nonnulla  transtulit  in  Divinationem  suam.  Promm- 
ciasse  autem  dicitur  voce  acuta,  ardenti  motu  gestu- 
que,  non  sine  venustate.  Orationes  aliquas  reliquit, 
inter  quas  temere  quaedam  feruntur.  Pro  Q.  Me- 
f6?/ononimmerito  Augustusexistimatmagis  ab  actua- 
rii?^,  exceptam  male  subsequentibus  verba  dicentis, 
quaih  ab  ipso  editam.  Nam  in  quibusdam  exem- 
plaribus  invenio  ne  inscriptam  quidem  Pro  Metello, 
sed  quam  scripsit  Metello,  qimm  ex  persona  Caesaris 
sermo  sit,  Metellum  seque  adversus  communium  ob- 
trectatorum  criminationes  purgantis.  Apud  mili- 
tes  quoque  in  Hispania  idem  Augustus  [orationem 
esse]  vix  ipsius  putat:  quae  tameu  duplex  fertur: 

una,  qiiasi  priore  habita  proelio;  altera  posteriore: 
quo  Asinius  Pollio  ne  tempus  quidem  concionandi 
habuisse  eum  dicit,  subita  hostium  incursione. 

LVI.  Reliquit  et  rerum  suarum  commentarios, 
Gallici  civilisque  belli  Pompeiani.  Nam  Alexan- 
drini  Africique  et  Hispaniensis  incertus  auctor  est. 
Alii  Oppium  putant,  alii  Hirtium:  qui  etiam  Gallici 
belli  novissimum  imperfectumque  librum  suppleve- 
rit.  De  commentariis  Cicero  in  eodem  libro  sic  re- 
fert:  Commentarios  scripsit ,  valde  quidem  ppobandos : 
nudi  siintj  recti  et  venusti,  omni  omatu  orationis  tan- 
quam  veste  detracta:  sed  dumvoluit,  alios  habere  pa- 
rata,  unde  sumerent,  qui  vellent  scribere  historiam, 
ineptis  gratum  fortasse  fecit,  qui  illa  volent  calamistris 
inurere,  sanos  quidem  homines  a  scribendo  deterruit, 
De  iisdem  commentariis  Hirtius  ita  praedicat:  Adeo 
probantur  omnium  iudicio,  ut praerepta,  non  praebita, 
facultas  scriptoribus  videatur.  Cuius  tamen  rei  maior 
nostra,  quam  reliquorum,  est  admiratio,  Ceteri  enim, 
quam  bene  atque  emendate,  nos  etiam,  quamfacile  at- 
que  celeriter  eos  perscripserit,  scimus.  Pollio  \Asi- 
nius  parum  diligenter  parumqueintcgravcritatecom- 
positos  putat,  quum  Caesar  pleraque,  et  quac  per 
alios  erant  gesta,  temere  crediderit,  et,  quae  per  se, 
vei  consulto  vel  etiam  memoria  lapsus,  perperam 
ediderit:  existimatque  rescripturum  et  correcturum 
fuisse.  Reliquit  et  de  Analogia  libros  duos,  et  Anti- 
catones  totidem,  ac  praeterea  poema,  quod  inscribi- 
tur  Iter.  Quorum  librorum  primos  in  transitu  AI- 
pium,  quum  ex  citeriore  Gallia,  conventibus  ^)era- 
ctis,  ad  exercitum  rediret;  sequentes  sub  tempus 
Mundensis  proelii  fecit;  novissimum,  dum  ab  Urbe 
in  Hispaniam  ulteriorem  quarto  et  vicesimo  die  per- 

venit.  Eputolae  quoqiie  eiiis  ad  senatum  exstant, 
qiias  primus  videtur  ad  paginas  et  formam  memoria- 
lis  libelli  convertisse,  quum  antea  consules  et  duces 
nonnisi  transversa  charta  niitterent  scriptas.  Ex- 
stant  et  ad  Ciceronejn,  item  ad  familiares  domesticis 
de  rebus:  in  quibus  si  qua  occultiusperferendaerant, 
per  notas  scripsit,  id  est,  sic  structo  literarum  ordi- 
ne,  ut  nullum  verbum  effici  posset:  quae  si  quis  in- 
vestigare  e;t  persequi  velit,  quartam  elementorum  li- 
teram,  id  est,  d  pro  «,  et  perinde  reliquas  commutet. 
Feruntur  et  a  puero  et  ab  adolescentulo  quaedam 
scripta,  ut  Laudes  Herculis,  tragoedia  Oedipus,  item 
Dicta  coUectanea.  Quos  omnes  libellos  vetuit  Au- 
gustus  publicari  in  epistola,  quam  brevem  admodum 
ac  simplicem  ad  Pompeium  Macrum,  cui  ordinandas 
bibliothecas  delegaverat,  misit. 

LVII.  Armorum  et  equitandi  peritissimus,  labo- 
ris  ultra  fidem  patiens  erat.  In  agmine  nonnunquam 
equo,  saepius  pedibus  anteibat,  capite  detecto,  seu 
sol  seu  imber  esset.  Longissimas  vias  incredibili 
celeritate  confecit,  expeditus,  meritoria  rheda,  cen- 
tena  passuum  millia  in  singulos  dies:  si  flumina  mo- 
rarentur,  nando  traiiciens,  vei  innixus  inflatis  utri- 
bus,  ut  saepe  nuncios  de  se  praevenerit. 

LVIII.  In  obeundis  expeditionibus  dubium,  p^i- 
tior  an  audentior.  Exercitum  neque  per  insidibsa 
itinera  duxit  unquam,  nisi  perspeculatus  locorum  si- 
tus:  neque  in  Britanniam  transvexit,  nisi  ante  per  se 
portus  et  navigationem  et  accessum  ad  insulam  ex- 
plorasset.  At  idem,  obsessione  castrorum  in  Ger- 
mania  nunciata,  per  stationes  hostium  Gallico  habi- 
tu  penetravit  ad  suos.  A  Brundisio  Dyrrhachium 
inter  oppositas  classes  hieme  transmisit.  Cessanti- 

busqne  copiis,  quas  subsequi  iusserat,  quum  ad  ac- 
cersendas  fmstra  saepe  misisset,  novissime  ipse  clam 
noctu  parvulum  navigium  solus  obvoluto  capite  con- 
scendit:  neque  aut  quis  esset  ante  detexit,  aut  guber- 
natorem  cedere  adversae  tempestati  passusest,quam 
paene  obrutus  fluctibus. 

LIX.  Ne  religione  quidem  uUa  a  quoquam  in- 
cepto  absterritus  unquam  vel  retardatus  est.  Qmim 
immolanti  aufugisset  hostia,  profectionem  adversus 
Scipionem  et  lubam  non  distulit.  Prolapsus  etiam 
in  egressu  navis,  verso  ad  melius  omine,  Teneo  te, 
inquit,  Africa.  Ad  eludendas  autem  vaticinationes, 
quibus  felix  et  invictum  in  ea  provincia  fataliter  Sci- 
pionum  nomen  ferebatur,  despectissimum  quendam 
ex  Corneliorum  genere,  cui  ad  opprobrium  vitae  Sa- 
lutioni  cognomen  erat,  in  castris  secum  habuit. 

LX.  Proelia  non  tantum  destinato,  sed  ex  occa- 
sione  sumebat;  ac  saepe  ab  itinere  statim,  interdum 
spurcissimis  tempestatibus,  quum  minime  quis  mo- 
turum  putaret;  nec  nisi  tempore  extremo  ad  dimi- 
candum  cunctatior  factus  est;  quo.  saepius  vicisset, 
hoc  minus  experiendos  casus  opinans;  nihilque  se 
tantum  acquisiturum  victoria,  quantum  auferre  ca- 
lamitas  posset.  Nullum  unquam  hostem  fudit,  quin 
castris  quoque  exueret:  ita  nullum  spatium  perterri- 
tis  dabat.  Ancipiti  proelio  equos  dimittebat,  et  in 
primis  suum,  quo  maior  permanendi  necessitas  im- 
poneretur,  auxilio  fugae  erepto. 

LXI.  Utebatur  autem  equo  insigni,  pedibus  pto- 
pe  humanis,  et  in  modum  digitorum  ungulis  scissis: 
quem  natum  apud  se,  qiium  hanispices  imperium  or- 
bis  terrae  significare  domino  pronimciassent,  magna 
cura  aluit:  nec  patientem  sessoris  alterius  primus 


lULlUS  CAESAR.    CAP.  58—65.  33 


ascendit;  cuiiis  etiam  instar  pro  aede  Veneris  Geni- 
tricis  postea  dedicavit. 

LXII.  Inclinatam  aciem  solus  saepe  restituit,  ob- 
sistens  fugientibus,  retinensque  singulos,  et  contor- 
tis  faucibus  convertens  in  hostem:  et  quidem  adeo 
plerumque  trepidos,  ut  aquilifer  moranti  se  cuspide 
sit  comminatus ;  alius  in  manu  detinentis  reliquerit 
signum. 

LXIII.  Non  minora  illa  constantiae  eius,  imo 
maiora  etiam  indicia  fuerint.  Post  aciem  Pharsali- 
cam,  quum  praemissis  in  Asiam  copiis  per  angustias 
Hellesponti  vectoria  navicula  traiiceret,  C.  Cassium, 
partis  adversae,  cum  decem  rostratis  navibus  ob- 
vium  sibi,  neque  refugit,  et  cominus  tendens,  ultro 
ad  deditionem  hortatus,  suppKcem  ad  se  recepit. 

LXIV.  Alexandriae,  circa  oppugnationem  pon- 
tis,  eruptione  hostium  subita  compulsus  in  scapham, 
pluribus  eodem  praecipitantibus,  quum  desiluisset 
in  mare,  nando  per  ducentos  passus  evasit  ad  proxi- 
mam  navem,elata  laeva,  ne  libelli,quos  tenebat,  ma- 
defierent;  paludamentum  mordicus  trahens,  ne  spo- 
lio  potiretur  hostis. 

LXV.  Militem  neque  a  moribus  neque  a  fortuna 
probabat,  sed  tantum  a  viribus;  tractabatque  pari 
severitate  atque  indulgentia.  Non  enim  ubique  ac 
semper,  sed,  quum  hostis  in  proximo  esset,  coerce- 
bat:  tum  maxime  exactor  gravissimus  disciplinae, 
ut  neque  itineris  neque  proelii  tempus  denunciaret, 
sed  paratum  et  intentum  momentis  omnibus,  quo  vel- 
let,  subito  educeret.  Quod  etiam  sine  causa  ple- 
rumque  faciebat,  praecipue  pluviis  etfestis  diebus. 
Ac  subinde  se  observandum  admonens  repente  inter- 

diu  vel  nocte  subtrahebat;  augebatque  iter,  ut  serius 
subsequentes  defatigaret. 

LXVI.  Fama  vero  hostilium  copiariun  pexterri- 
tos  non  negando  minuendove,  sed  insuper  amplifi- 
cando  ementiendoque  confirmabat.  Itaque  quum 
exspectatio  adventus  lubae  terribilis  esset,  convoca- 
tis  ad  concionem  militibus,  Scitofe,  inquit,  paucissi- 
mis  his  diehus  regem  affuturum  cum  decem  legionibus, 
equitum  triginta,  levis  armaturae  centum  millibus,  ele- 
phantis  trecentis.  Proinde  desinant  quidam  quaerere 
ultra  aut  opinari,  mildque,  qui  compertum  habeo,  cre- 
dant:  aut  quidem,  vetustissima  nave  impositos,  quocun- 
que  vento  in  quascunque  terras  iubebo  avehi. 

LXVII.  Delicta  neque  observabat  omnia,  neque 
pro  modo  exsequebatur;  sed  desertorum  ac  seditio- 
sorum  et  inquisitor  et  punitor  acerrimus,  connive- 
bat  in  ceteris.  Ac  nonnunquam  post  magnam  pu- 
gnam  atque  victoriam,  remisso  officiorum  munere, 
iicentiani  omnem  passim  lasciviendi  permittebat, 
iactare  solitus,  milites  suos  etiam  unguentatos  bene 
pugnare  posse:  nec  milites  eos  pro  concione,  sed 
blandiori  nomine  commilitones  appellabat;  habebat- 
que  tam  cultos,  ut  argento  et  auro  politis  armis  or- 
naret,  simul  et  ad  speciem,  et  quo  tenaciores  eorum 
iji  proelio  essent  metu  damni.  Diligebat  quoque  us- 
que  adeo,  ut  audita  clade  Tituriana  barbam  capil- 
lumque  summiserit,  nec  ante  dempserit,  quam  vindi- 
casset.  Quibus  rebus  et  devotissimos  sibi  et  fbrtis- 
simos  reddidit. 

LXVIII.  Ingresso  civile  bellum  centuriones  cu- 
iusque  legionis  singulos  equites  e  viatico  suo  obtu- 
lerunt:  imiversi  milites  gratuitam  et  sine  frumento 
stipendioque  operam,  qimm  tenuiorum  tutelam  locu- 

pletiores  in  se  contulissent.  Neque  in  tani  diuturno 
spatio  quisquam  omnino  descivit:  plerique  capti 
concessam  sibi  sub  conditione  vitam ,  si  militare  ad- 
versus  eum  vellent,  recusarunt.  Famem  et  cetcras 
necessitates,  non  quum  obsiderentur  modo,  sed  et  si 
alios  ipsi  obsiderent,  tantopere  tolerabant,  ut  Dyr- 
rhachina  munitione  Pompeius,  viso  genere  panis  ex 
herba,  quo  sustinebantur,  cum  feris  sibi  rem  esse 
dixerit,  amoverique  ocius  nec  cuiquam  ostendi  iusse- 
rit,  ne  patientia  et  pertinacia  hostis  animi  suorum 
frangerentur.  Quanta  fortitudine  dimicaverint,  te- 
stimonio  est,  quod,  adverso  semel  apudDyrrhachium 
proelio,  poenam  in  se  ultro  depoposcerunt;  ut  con- 
solandos  eos  magis  imperator  quam  puniendbs  ha- 
buerit.  Ceteris  proeliis  innumeras  adversariomm 
copias,  multis  partibus  ipsi  pauciores,  facile  supera- 
verunt.  Denique  una  sextae  legionis  cohors,  prae- 
posita  castello,  quatuor  Pompeii  legiones  per  ali- 
quot  horas  sustinuit,  paene  omnis  confixa  multitudi- 
ne  hostilium  sagittarum,  quarum  centum  ac  triginta 
millia  intra  vallum  reperta  sunt.  Necmirum,  sin- 
gulorum  si  quis  facta  respiciat,  vel  Cassii  Scaevae 
centurionis,  vel  C.  Acilii  militis,  ne  de  pluribus  refe- 
ram.  Scaeva,  excusso  oculo,  transfixus  fempre  et 
humero,  centum  et  viginti  ictibus  scuto  perforato, 
custodiam  portae  commissi  castelli  retinuit.  Acilius 
navali  ad  Massiliam  proelio,  iniecta  in  puppem  ho- 
stium  dextra,  et  abscisa,  memorabile  illud  apud 
Graecos  Cynaegiri  exemphim  imitatus,  transihiit  in 
navem,  umbone  obvios  agens. 

LXIX.  Seditionem  per  decem  annos  Gallicrs  bel- 
lis  nullam  omnino  moverunt,  civilibus  aliquas,sed  ut 
celeriter  ad  officium  redierint,  nec  tam  indulgentia 

ducis,  qiiam  auctoritate.  Non  enim  cessit  unqnain 
tumultuantibus,  atque  etiam  obviam  semper  iit.  Et 
nonam  quidem  legionem  apud  Placentiam,  quan- 
quam  adhuc  in  armis  Pompeius  esset,  totam  cum 
ignominia  missam  fecit,  aegreque,  post  multas  et 
supplices  preces,  nec  nisi  exacta  de  sontibus  poena, 
restituit. 

LXX.  Decumanos  autem  Romae  cum  ingentibus 
minis,  summoque  etiamUrbis  periculo,  missionem  et 
praemia  flagitantes,  ardente  tunc  in  Africa  bello,  ne- 
que  adire  cunctatus  est,  quanquam  deterrentibus 
amicis,  neque  dimittere:  sed  una  voce,  qua  Quirites 
eos  pro  militihus  appellarat,  tam  facile  circumegit  et 
flexit,  ut  ei,  niilites  esse,  confestim  responderint,  et 
quamvis  recusantem  ultro  in  Africam  sint  secuti ;  ac 
sic  quoque  seditiosissimum  quemque  et  praedae  et 
agri  destinati  tertia  parte  multavit. 

LXXI.  Studium  et  fides  erga  clientes  ne  iuveni 
quidem  defuerunt.  Masintham,  nobilem  iuvenem, 
quum  adversus  Hiempsalem  regem  tam  enixe  defen- 
disset,  ut  lubae,  regis  fiiio,  in  altercatione  barbam 
invaserit,  stipendiarium  quoque  pronimciatum  et 
abstrahentibus  statim  eripuit  occultavitque  apud  se 
diu,  et  mox,  ex  praetura  proficiscens  in  Hispafliam, 
inter  officia  prosequentium  fascesque  lictorum  lecti- 
ca  sua  avexit. 

LXXII.  Amicos  tanta  semper  facilitate  indulgen- 
tiaque  tractavit,  ut  C.  Oppio,  comitanti  se  per  siive- 
stre  iter,  correptoque  subita  valetudine,  et  deverso- 
riolo,  quodunum  erat,  [lecto]  cesserit,  etipse  humi 
ac  sub  divo  cubuerit.  lam  autem  rerum  potens  quos- 
dam  etiam  infimi  generis  ad  amplissimos  honores 
provexit.    Quum  ob  id  culparetur,  professus  est  pa- 

lani ,  si  grassatoriim  et  sicariorum  ope  iti  tuenda  sua 
dignitate  usus  esset,  talihus  quoque  se  parem  gratiam 
relaturum. 

LXXIII.  Simiiltates  contra  nullas  tam  graves 
excepit  iinquam ,  ut  non  occasione  oblata  libens  de- 
poneret.  C.  Memmii,  cuius  asperrimis  orationibus 
non  minore  acerbitate  rescripserat,  etiam  suffraga- 
tor  mox  in  petitione  consulatus  fuit.  C.  Calvo,  post 
famosa  epigrammata  de  reconciliatione  per  amicos 
agenti,  ultro  ac  prior  scripsit.  Valerium  Catullum, 
a  quo  sibi  versiculis  de  Mamurra  perpetua  stigmata 
imposita  non  dissimulaverat,  satisfacientem,  eadem 
die  adhibuit  coenae,  hospitioque  patris  eius,  sicut 
consueverat,  uti  perseveravit. 

LXXIV.  Sed  et  in  ulciscendo  natura  lenissimtis. 
Piratas,  a  quibus  captus  est,  quum  in  deditionemred- 
egisset,  quoniam  suffixurum  se  cnici  ante  iuraverat, 
iugulari  prius  iussit,  deinde  suflfigi.  Cornelio  Pha- 
gitae,  cuius  quondam  nocturnas  insidias  aeger  ac 
latens,  ne  perduceretur  ad  Sullam,  vix  praemio  dato 
evaserat,  nunquam  nocere  sustinuit.  Philemon^n^a 
manu  servum,  qui  necem  suam  per  venenum  inimicis 
promiserat,  non  gravius  quam  simplici  morte  pimiit. 
In  P.  Clodium,  Pompeiae  uxoris  suae  adulterum  at- 
que  eadem  de  causapollutartlmcaerimoniarumreum, 
testis  citatus,  negavit  sequicquamcomperisse,  quam- 
vis  et  mater  Aurelia  et  soror  lulia  apud  eosdem  iu- 
dices  omnia  ex  fide  retulissent;  interrogatusque,  cur 
igitur  repudiasset  uxorem,  Quoniam,  inquit,  meos 
tam  suspicione  quam  crimine  iudico  carere  oportere. 

LXXV.  Moderationem  vero  clementiamque  tum 
in  administratione  tum  in  victoria  belli  civilis  admi- 
rabilem  exhibuit.    Denunciante  Pompeio, pro  hosti- 

bu8  se  habiturum y  qui  reipublicae  defuissent,  ipse  me- 

dios  et  neutrius  partis  suoruni  sibi  numero  futuros  pro-  ' 

nunciavit.  Quibus  autem  ex  commendatione  Pom-  , 
peii  ordines  dederat,  potestatem  transeundi  ad  eum 

omnibus  fecit.    Motis  apud  Ilerdam  deditionis  con-  ' 

ditionibus,  qimm,  assiduo  inter  utrasque  partes  usu  < 

atque  commercio,  Afranius  ac  Petreius  deprehensos  \ 

intra  castra  lulianos  subita  poenitentia  interfecis-  ' 
sent,  admissam  in  se  perfidiam  non  sustinuit  imitari. 

Acie  Pharsalica  proclamavit,  ut  civibiis  parceretur;  \ 

deincepsque  nemini  non  suorum,  quem  vellet,  xmum  | 

partis  adversae  servare  concessit:  nec  ulli  periisse  i 
nisi  in  proelio  reperiuntur,  exceptis  duntaxat  Afra- 
nio  etFausto  et  L.  Caesare  iuvene:  ac  ne  hos  qui- 

dem  volimtate  ipsius  interemptos  putant:  quorum  ■ 
tamen  et  priores  post  impetratam  veniam  rebellave- 

rant:  et  Caesar,  libertis  servisque  eius  ferro  et  igni  \ 

crudelem  in  modum  enectis,  bestias  quoqne  ad  mu-  \ 
mis  populi  comparatas  contrucidaverat.  Denique 
tempore  extremo  etiam,  quibus  nondum  ignoverat, 

cunctis  in  Italiam  redire  permisit,  magistratusque  et  | 

imperia  capere.  Sed  et  statuas  L.  SuUae  atque  Pom-  i 

peii  a  plebe  disiectas  reposuit.  Ac,  siqua  postUac  aut  : 

cogitarentur  gravius  adversus  se  aut  dicerentur,  in-  ^ 

hibere  maluit,  quam  vindicare.    Itaque  et  detectas  j 

coniurationes  conventusque  nocturnos  non  ultra  ar-  j 
guit,  quam  ut  edicto  ostenderet,  esse  sibi  notas ;  et 

acerbe  loquentibus  satis  habuit  pro  concione  denim-  ' 

ciare,  ne  perseverarent.    Aulique  Caecinae  crimino-  ' 

sissimo  libro  et  Pitholai  carminibus  maledicentissi-  ; 

mis  laceratam  existimationem  suam  civili  animo  \ 

tulit.  j 

LXXVI.  Praegravant  tamen  cetera  facta  dicta-  j 

que  eiuSjUt  et  abusus  dominatione  et  iure  caesus  exi- 
stimetur.  Non  enim  honores  modo  nimios  recepit, 
ut  continuum  consulatum,  perpetuam  dictaturam, 
praefecturamque  morum,  insuper  praenomen  impe- 
ratoris,  cognomen  patris  patriae,  statuam  inter  re- 
ges,  suggestum  in  orchestra;  sed  et  ampliora  etiam 
humano  fastigio  decerni  sibi  passus  est,  sedem  au- 
ream  in  curia  et  pro  tribunali,  tensam  et  ferculum 
Circensi  pompa,  templa,  aras,  simulacra  iuxta  deos, 
pulvinar,  flaminem,  Lupercos,  appellationem  mensis 
e  suo  nomine.  Ac  nullos  non  honores  ad  libidinem 
cepit  et  dedit.  Tertium  et  quartum  consulatum  ti- 
tulo  tenus  gessit,  contentus  dictaturae  potestate,  de- 
cretae  cum  consulatibus  simul:  atque  utroque  anno 
binos  consules  substituit  sibi  in  ternos  novissimos 
menses;  ita  ut  medio  tempore  comitia  nulla  habue- 
rit,  praeter  tribimorum  et  aedilium  plebis;  praefe- 
ctosque  pro  praetoribus  constituerit,  qui  praesente 
se  res  urbanas  administarent.  Pridie  autem  Kalen- 
das  lanuarias  repentina  consulis  morte  cessahte^i 
honorem  in  paucas  horas  petenti  dedit.  Eadem  li- 
centia,  spreto  patrio  more,  magistratus  in  plures  an- 
nos  ordinavit:  decem  praetoriis  viris  consularia  or- 
namenta  tribuit :  civitate  donatos  et  quosdam  e  se- 
mibarbaris  Gallorum  recepit  in  curiam.  Praeterea 
monetae  publicisque  vectigalibus  peculiares  servos 
praeposuit.  Trium  legionum,  quas  Alexandriae  re- 
linquebat,  curam  et  imperium  Rusioni,  liberti  sui 
filio,  suo  exoleto,  demandavit. 

LXXVII.  Nec  minoris  impotentiae  voces  propa- 
lam  edebat,  ut  T.  Ampius  scribit:  MAi7  esse  rejnpU" 
hlicam,  appellationem  modo,  sine  corpore  ac  specie, 
Sullam  nescisse  literas,  qui  dictaturain  deposuerit,  De- 

here  homines  consideratius  iam  loqui  secum,  aepra  le 
gibus  habere,  quae  dicat,  Eoque  arrogantiae  pro 
gressus  est,  xit,  haruspice  tristia  et  sine  corde  extc 
sacro  quodam  nunciante,  futura  diceret  laetiora, 
quum  vellet;  nec  pro  ostento  ducendum ,  sipecudicor 
defuisset. 

LXXVIIL  Verum  praecipuam  et  inexpiabilem 
sibi  invidiam  hinc  maxime  movit.  Adeuntes  se  cum 
plurimis  honorificentissimisque  decretis  imiversos 
patres  conscriptos  sedens  pro  aede  Veneris  Genitri- 
cis  excepit.  Quidam  putant,  retentum  a  Cornelio 
Balbo,  quum  conaretur  assurgere:  alii,  ne  conatum 
quidem  omnino,  sed  etiam  admonentem  C.  Treba- 
tium,  ut  assurgeret,  minus  familiari  vujtu  respexisse 
Idque  factum  eius  tanto  intolerabilius  est  visum, 
quod  ipse,  triumphanti  et  subsellia  tribunicia  prae- 
tervehenti  sibi  unum  e  collegioPontiumAquilam  non 
assurrexisse,  adeo  indignatus  sit,  ut  proclamaverit, 
Repete  ergo  a  me,  Aquila,  rempublicam  tribunus:  e^ 
nec  destiterit  per  continuos  dies  quicquam  cuiquani 
nisi  sub  exceptione  polliceri,  si  tamen  per  Pontiun 
Aquilam  licuerit, 

LXXIX.  Adiecit  ad  tam  insignem  despecti  sena- 
tus  contumeliam  multo  arrogantius  factum.  ^  Nam 
quum  sacrificioLatinarum  revertente  eo  inter  immo- 
dicas  ac  novas  populi  acclamationes  quidam  e  turba 
statuae  eius  coronam  lauream  candida  fascia  prae- 
ligatam  imposuisset,  et  tribuni  plebis,  Epidius  Ma- 
rullus  Caesetiusque  Flavus,  coronae  fasciam  detrahi 
hominemque  duci  in  vincula  iussissent,  dolens  seu 
parum  prospere  motam  regni  mentionem,  sive,  ut  fe- 
rebat,  ereptam  sibi  gloriam  recusandi,  tribunos  gra- 
viter  increpatos  potestate  privavit:  neque  ex  eo  in- 

famiam  affectgiti  etiam  regii  hominis  discutere  va- 
luit;  quanquam  et  plebi  regiem  se  salutanti,  Caesa- 
rem  se,  non  regem  esse,  responderit,  et  Lupercalibus, 
pro  rostris  a  consule  Antonio  adniotum  saepius  ca- 
piti  suo  diadema  repulerit,  atque  in  Capitolium  lovi 
Optimo  Maximo  miserit,  Quin  etiam  varia  fama 
percrebuit,migraturumAlexandriam  velllium,  trans- 
latis  simul  opibus  imperii,  exhaustaque  Italia  dele- 
ctibus,  et  procuratione  Urbis  amicis  permissa:  pro- 
ximo  autem  senatu  L.  Cottam  quindecimvirum  sen- 
tentiam  dicturum,  ut,  quoniam  libris  fatalibus  conti- 
neretur,  Parthos  nisi  a  rege  non  posse  vinci,  Caesar 
rex  appellaretur. 

LXXX.  Quae  causa  coniiu-atis  maturandi  fuit 
destinata  negotia,  ne  assentiri  necesse  esset.  Consi- 
lia  igitur  dispersim  antea  habita,  et  quae  saepe  bini 
ternive  ceperant,  in  unum  omnes  contulerunt:  ne  po- 
pulo  quidem  iam  praesenti  statu  laeto,  sed  clam  pa- 
lamque  detrectante  dominationem,  atque  assertores 
flagitante.  Peregrinis  in  senatum  allectis,  libellus 
propositus  est:  Bonunifactum,  ne  quis  senatori  novo 
curiam  monstrare  velit;  et  illa  vulgo  canebantur: 

Gdllos  Caesar  in  triumphum  ducit,  idem  in  ciiriam, 
Gdlli  hracas  deposuerunt,  Idtum  clavum  sumpserunt 

Q.  Maximo  suiFecto  trimestrique  consule  theatrum 
introeunte,  quum  lictor  animadverti  ex  more  ius- 
sisset,  ab  universis  conclamatum  est:  Non  esse  con- 
sulem  eum,  Post  remotos  Caesetium  et  MaruIIum 
tribimos  reperta  simt  proximis  comitiis  complura 
sufFragia  consules  eos  declarantium.  Subscripsere 
quidamL.Bruti  statuae:  Utinajn  viveres !  item  ipsius 
Caesaris : 

Briitus,  quia  reges  eiecit,  consulprimusfdctus  est: 
Hic,  quia  consules  eiecit,  rex  postremusfdctus  est, 
Conspiratum  est  in  eum  a  sexaginta  amplius,  C.  Cas- 
sio  Marcoque  et  Decimo  Bruto  principibus  conspi- 
rationis.  Qui  primum  cunctati ,  utrumne  illum ,  in 
Campo  per  comitia  tribus  ad  suffragia  vocantem, 
partibus  divisis  e  ponte  deiicerent  atque  exceptum 
trucidarent,  an  in  sacra  via  vel  in  aditu  theatri  ado- 
rirentur,  postquam  senatus  Idibus  Martiis  in  Pom- 
peii  curiam  edictus  est,  facile  tenipus  et  locum  prae- 
tnlerunt. 

LXXXI.  Sed  Caesari  futura  caedes  evidentibus 
prodigiis  denunciata  est.  Paucos  ante  menses,  quum 
in  coloniaCapua  deducti  lege  lulia  coloni  ad  exstru- 
endas  villas  sepulcra  vetustissima  disiicerent,  idque 
eo  studiosius  facerent,  quod  aliquantum  vasculorum 
operis  antiqui  scrutantes  reperiebant;  tabula  aenea 
in  monumento,  in  quo  dicebatur  Capys,  conditorCa- 
puae,  sepultus,  inventa  est,  conscripta  literis  verbis- 
que  Graecis,  hac  sententia:  Quandoque  ossa  Capijis 
detecta  essent,  fore,  ut  lulo  prognatus  manu  consan- 
guineorum  necaretur,  magnisque  mox  Italiae  cladibus 
vindicaretur.  Cuius  rei,  ne  quis  fabulosam  aut  com- 
menticiam  putet,  auctor  est  Cornelius  Balbus,^ami- 
liarissimus  Caesaris.  Proximis  diebus  equorum 
greges,  quos  in  traiiciendo  Rubicone  flumine  conse- 
crarat,  ac  vagos  sine  custode  dimiserat,  comperit, 
pertinacissime  pabulo  abstinere  ubertimque  flere. 
Et  immolantem  haruspex  Spurinna  monuit,  utcave- 
ret  periculum,  quod  non  ultra  Martias  Idus  proferre- 
tur,  Pridie  autem  easdem  Idus  avem  regaliolum, 
cum  laureo  ramuloPompeianae  curiae  seinferentem, 
volucres  varii  generis  ex  proximo  nemore  persecutae 

ibidem  discerpserunt.  Ea  vero  nocte,  ciii  illuxit 
dies  caedis,  et  ipse  sibi  visus  est  per  quietem  inter- 
dum  supra  nubes  volitare,  alias  cum  love  dextram 
iiuigere.  Et  Calpurnia  uxor  imaginata  est,  coUabi 
fastigium  domus,maritumque  in  gremio  suoconfodi: 
ac  subito  cubiculi  fores  sponte  patuerxmt.  Ob  haec 
simul  et  ob  infirmam  valetudinem  diu  cunctatus,  an 
se  contineret,  et,  quae  apud  senatum  proposuerat 
agere,  differret;  tandem,  D.  Bruto  adhortante,  ne 
frequentes  ac  iamdudum  opperientes  destitueret, 
quinta  fere  hora  progressus  est:  libellumque  insidia- 
rumindicem,  ab  obvio  quodam  porrectum,  libellis 
ceteris,  quos  sinistra  mami  tenebat,  quasi  mox  lectu- 
rus,  commisciiit.  Dein  pluribus  hostiis  caesis,  quum 
litare  non  posset,  introiit  curiam  spreta  religione, 
Spurinnamque  irridens ,  et  ut  falsum  arguens,  quod 
sine  ulla  noxa  Idus  Martiae  adessent;  quanquam  is 
venisse  quidem  eas  diceret,  sed  non  praeterisse. 

LXXXII.  Assidentem  conspirati  specie  offidii 
circumsteterunt :  illicoque  Cimber  Tillius,  qui  pri- 
mas  partes  susceperat,  quasi  aliquid  rogaturus  pro- 
pius  accessit:  rehuentique  et  gestu  in  aliud  tempns 
differenti  ab  utroque  humero  togam  apprehendit: 
deinde  clamantem,  Ista  quidem  vis  est!  alter  Casca 
adversum  vulnerat,  pauUum  infra  iugulum.  Caesar 
Cascae  brachium  arreptum  graphio  traiecit:  cona- 
tusque  prosilire,  alio  vulnere  tardatus  est.  Utque 
animadvertit,  undique  se  strictis  pugionibus  peti,  to- 
ga  caput  obvolvit;  simul  sinistra  manu  sinum  adima 
crura  dediixit,  quo  honestius  caderet,  etiam  inferiore 
corporis  parte  velata.  Atque  ita  tribus  et  viginti 
plagis  confossus  est,  uno  modo  ad  primum  ictum  ge- 
mitu  sine  voce  edito;  etsi  tradiderunt  quidam,  M. 

Bruto  irruenti  dixisse,  nal  av,  tiiivov;  Exanimis,  dif- 
fugientibus  cunctis,  aliquamdiu  iacuit,  donec  lecti- 
cae  impositum,  dependente  brachio,  tres  servuli  do- 
mum  retulerunt.  Nec  in  tot  vulneribus,  ut  Antistius 
medicus  existimabat,  letale  ullum  repertum  est,  nisi 
quod  secundo  ioco  in  pectore  acceperat.  Fuerat 
animus  coniuratis,  corpus  occisi  in  Tiberim  trahere, 
bona  publicare,  acta  rescindere:  sed  metu  M.  Anto- 
nii  consulis  et  magistri  equitum  Lepidi  destiterunt. 

LXXXIII.  Postulante  ergo  L.  Pisone  socero,  te- 
stamentum  eius  aperitur  recitaturque  in  Antonii  do- 
mo,  quod  Idibus  Septembribus  proximis  in  Lavica- 
no  suo  fecerat,  demandaveratque  virgini  Yestali  ma- 
ximae.  Q.  Tubero  tradit,  heredem  ab  eo  scribi  so- 
litum,  ex  consulatu  ipsius  primo  usque  ad  initium 
civilis  belli,  Cn.  Pompeium;  idque  militibus  pro 
concione  recitatum.  Sed  novissimo  testamento  tres 
instituit  heredes ,  sororum  nepotes,  C.  Octavium  ex 
dodrante,  et  L.  Pinarium  et  Q.  Pedium  ex  quadrante 
reliquo :  in  ima  cera  C.  Octavium  etiam  in  familiam 
nomenque  adoptavit:  pluresque  percussorum  in  tu- 
toribus  filii,  si  quis  sibi  nasceretur,  nominavit:  D. 
Brutum  etiam  in  secundis  heredibus.  Populo  hor- 
tos  circa  Tiberim  publice,  et  viritim  trecenos  sester- 
tios,  legavit. 

LXXXIV.  Funere  indicto ,  rogus  exstructus  est 
in  Martio  Campo,  iuxta  luliae  tumulum :  et  pro  ro- 
stris  aurata  aedes  ad  simulacrum  templi  Veneris  Ge- 
nitricis  collocata;  intraque  lectus  eburneus,  auro  ac 
purpura  stratus,  et  ad  caput  tropaeum  cum  veste,  in 
qua  fuerat  occisus.  Praeferentibus  munera,  quia 
suifecturus  dies  non  videbatur,  praeceptum  est,  ut 
omisso  ordine,  quibus  quisque  vellet  itineribus  Ur- 

bis,  portaret  in  Campum.  Inter  liidos  cantata  sunt 
quaedam  ad  miserationem  et  invidiam  caedis  eius, 
accommodata  ex  Pacuvii  Armorum  iudicio : 

'  Men'  servasse,  ut  essent,  qui  me  perderent? 

et  ex  Electra  Attilii  [alia]  ad  similem  sententiam. 
Laudationis  loco  consul  Antonius  per  praeconem 
prommciavit  senatus  consultum ,  quo  omnia  simul  ei 
divina  atque  humana  decreverat;  item  iusiurandum, 
quo  se  cuncti  pro  salute  unius  astrinxerant :  quibus 
perpauca  a  se  verba  addidit.  Lectum  pro  rostris, 
in  forum  magistratus  et  honoribus  functi  detulerunt. 
Quem  quum  pars  in  Capitolini  lovis  cella  cremare, 
pars  in  curia  Pompeii,  destinaret,  repente  duo  qui- 
dam  gladiis  succincti  ac  bina  iacula  gestantes  arden- 
tibus  cereis  succenderunt :  confestimque  circumstan- 
tium  turba  virgulta  arida,  et  cum  subselliis  tribuna- 
lia,  quicquid  praeterea  ad  manum  aderat,  congessit: 
deinde  tibicines  et  scenici  artifices  vestem ,  quam  ex 
instrumento  triumphonim  ad  praesentem  usum  in- 
duerant,  detractam  sibi  atque  discissam  iniecere 
flammae,  [et]  veteranonim  militum  legionarii  arma 
sua,  quibus  exculti  funus  celebrabant;  matronae 
etiam  pleraeque  ornamenta  sua,  quae  gerebant,  et 
liberonim  bullas  atque  praetextas.  In  summo  publi- 
co  luctu  exterarum  gentium  multitudo  circulatim, 
suo  quaeque  more ,  lamentata  est ;  praecipueque  lu- 
daei,  qui  etiam  noctibus  continuis  bustum  frequen- 
tariuit. 

LXXXV.  Plebs  statim  a  funere  ad  domum  Bruti 
et  Cassii  cum  facibus  tetendit:  atque  aegre  repulsa 
obvium  sibi  Helvium  Cinnam  per  errorem  nominis, 
quasi  Cornelius  is  esset,  quem  graviter  pridie  con- 
cionatum  de  Caesare  requirebat,  occidit,  caputque 

eius  praefixum  hastae  circumtulit :  postea  solidam 
columnam  prope  viginti  pedum  lapidis  Numidici  in 
foro  statuit,  scripsitque:  PARENTI  PATRIAE. 
Apud  eandem  longo  tempore  sacrificare,  vota  sus- 
cipere,  controversias  quasdam  interposito  per  Cae- 
sarem  iureiurando  distrahere  perseveravit. 

LXXXVI.  Suspicionem  Caesar  quibusdam  suo- 
rum  reliquit,  neque  vohiisse  se  diutius  vivere  neque 
curasse,  quod  valetudine  minus  prospera  uteretur; 
ideoque,  et  quae  religiones  monerent,  et  quae  renun- 
ciarent  amici,  neglexisse.  Sunt  qui  putent,  confisum 
eum  novissimo  iilo  senatus  consulto  ac  iureiurando, 
etiam  custodiasHispanorum,  cum  gladiis  sectantium 
se,  removisse:  alii  e  diverso  opinatum,  insidias  un- 
dique  imminentes  subire  semel  satius  esse,  quam  ca- 
vere  semper.  Alii  ferunt,  dicere  solitum,  nontam 
ma  quam  reipublicae  interesse,  uti  salvus  esset:  se  iam 
pridein  potentiae  gloriaeque  ahunde  adeptum;  rempu- 
hlicam,  si  quid  sihi  eveniret,  neque  quietam  fore,  et 
aliquanto  deteriore  conditione  civilia  hefla  suhituram. 

LXXXVII.  Ilhid  plane  inter  omnes  fere  consti- 
tit,  talem  ei  mortem  paene  ex  sententia  obtigisse. 
Nam  et  quondam,  quum  apudXenophontem  legisset, 
Cyrum  ultima  valetudine  mandasse  quaedam  de  fu- 
nere  suo,  aspernatus  tam  lentum  mortis  genus,  subi- 
tam  sibi  celeremque  optaverat:  et  pridie  quam  oc- 
cideretur,  in  sermone  nato  super  coenam  apud  M. 
Lepidum,  quisnam  esset  finis  vitae  commodissimus, 
repentinum  inopinatumque  praetulerat. 

LXXXVIII.  Periit  sexto  et  quinquagesimo  aeta- 
tis  anno :  atque  in  deorum  numerum  relatus  est,  non 
ore  modo  decernentium ,  sed  et  persuasione  vulgi : 
siquidem  ludis,  quos  primo  consecratos  ei  heres  Au- 

gustiis  edebat,  stella  crinita  per  septem  dies  coiiti- 
mios  fulsit,  exoriens  circa  undeciiuam  horam :  cre- 
ditumque  est,  animam  esse  Caesaris  in  coelum  rece- 
pti;  et  hac  de  causa  simulacro  eiiis  in  vcrtice  addi- 
tur  stella.  Curiam,  in  qua  occisus  est,  obstrui  pla- 
cuit,  Idusque  Msirtms  i^arricidmm  nominari;  ac  ne 
ujiquam  eo  die  senatus  ageretur. 

LXXXIX.  Percussorum  autem  fere  neque  trien- 
nio  quisquam  amplius  supervixit,  neque  sua  morte 
defimctus  est.  Damnati  omnes,  alius  alio  casu  per- 
iit,  pars  naufragio,  pars  proelio;  nonnuUi  semet 
eodem  illo  pugione,  quo  Caesarem  violaverant,  in- 
teremerunt. 


C.  SUETONII  TRANQUILLI 
LIBER  SECUNDUS. 

CAESAR  OCTAVIANUS 
AUGUSTUS. 


I'.|jrentem  Octaviam  Velitris  praecipuam  olim 
fiiisse,  miilta  declarant.  Nam  et  vicus  celeberrima 
parte  oppidi  iampridem  Octavius  vocabatur:  et 
ostendebatur  ara  Octavio  consecrata,  qui  bello  diix 
finitimo,  quum  forteMarti  rem  di^inam  faceret,  nun- 
ciata  repente  hostis  incursione,  semicruda  exta  rapta 
foco  prosecuit,  atque  ita  proelium  ingressus,  victor 
rediit.  Decretum  etiam  publicum  exstabat,  quo  ca- 
vebatur,  ut  in  posterum  quoque  [anno]  simili  modo 
exta  Marti  redderentur,  reliquiaeque  ad  Octavios 
referrentur. 

II.  Ea  gens,  a  Tarquinio  Prisco  rege  inter  Ro- 
manas  gentes  allecta  in  senatum,  mox  a  Ser.  Tullio 
in  patricias  transducta,  procedente  tempore  ad  ple- 
bem  se  contulit;  ac  rursus  magno  intervallo  per  D. 
lulium  in  patriciatum  rediit.  Primus  ex  hac  magi- 
stratum  populi  suffragio  cepit  C.  Rufus.  Is  quae- 
storius  Cn.  et  C.  procreavit:  a  quibus  duplex  Octa- 
viorum  familia  defluxit,  conditione  diversa:  siqui- 

dem  Cneius,  et  deinceps  ab  eo  reliqui  omnes,  functi 
sunt  honoribus  summis:  at  Caius  eiusque  posteri, 
seu  f ortuna  seu  voluntate ,  in  equestri  ordine  consti- 
tere  usque  ad  Augusti  patrem.  Proavus  Augusti  se- 
cundo  Punico  bello  stipendia  in  Sicilia  tribimus  mi- 
litum  fecit,  Aemilio  Papo  imperatore.  Avus,  muni- 
cipalibus  magisteriis  contentus,  abundante  patrimo- 
nio  tranquillissime  senuit.  Sed  haec  alii.  Ipse  Au- 
gustus  nihil  amplius  quam  equestri  familia  ortum  se 
scribit,  vetere  ac  locuplete,  et  in  qua  primus  senator 
pater  suus  fuerit.  M.  Antonius  libertinum  ei  proa- 
vum  exprobrat  restionem,  e  pago  Thurino;  avum 
argentarium,.  Nec  quicquam  ultra  de  paternis  Au- 
gusti  maioribus  reperi. 

III.  Octavius  pater  a  principio  aetatis  et  re  et 
aestimatione  magna  fuit;  ut  equidem  mirer,  hunc 
quoque  a  nonnullis  argentarium,  atque  etiam  inter 
divisores  operasque  campestres  proditum.  Amplis 
enim  innutritus  opibus,  honores  et  adeptus  est  faciie, 
et  egregie  administravit.  Ex  praetura  Macedoniam 
sortitus,  fugitivos,  residuam  Spartaci  et  Catilinae 
manum,  Thurinum  agrum  tenentes,in  itinere  delevit, 
negotio  sibi  in  senatu  extra  ordinem  dato.  Provin- 
ciae  praefuit  non  minore  iustitia,  quam  fortitudine. 
Namque,  Bessis  ac  Thracibus  magno  proelio  fusis, 
ita  socios  tractavit,  ut  epistolae  M.  Tullii  Ciceronis 
exstent,  quibus  Quintum  fratrem,  eodem  tempore 
parum  secimda  fama  proconsulatum  Asiae  admini- 
strantem,  hortatur  et  monet,  imitetur  in  promerendis 
sociis  vicinum  suum  Octavium. 

IV.  Deeedens  Macedonia,  priusquam  profiteri  se 
candidatum  consulatus  posset,  morte  obiit  repenti- 
na,  superstitibus  liberis,  Octavia  maiore,  quam  ex 

Ancharia,  et  Octavia  minore,  item  Aiigusto,  quos  ex 
Atia  tulerat.  Atia  M.  Atio  Balbo  et  lulia,  sorore  C. 
Caesaris,  genita  est.  Balbus,  paterna  stirpe  Arici- 
nus,  multis  in  familia  senatoriis  imaginibus,  a  matre 
Magnum  Pompeium  artissimo  contingebat  gradu: 
functusque  honore  praeturae  intervigintivirosagrum 
Campanum  plebi  lulia  lege  divisit.  Verum  idem 
Antonius,  despiciens  etiam  maternam  Augusti  origi- 
nem,  proavum  eius  Afri  generis  fuisse,  et  modo  im- 
guentariam  tabernam,  modo  pistrinum  Ariciae  exer- 
cuisse  obiicit.  Cassius  quidem  Parmensis  quadam 
epistola,  non  tantum  ut  pistoris,  sed  etiam  ut  num- 
nuilarii  nepotem  sic  taxat  Augustum:  Materna  tibi 
farina  ex  crudlssinio  Ariciae  pistrino:  hanc  pinsuit 
manibus  collyho  decoloratis  Nerulonensis  mensarius. 

V.  Natus  est  Augustus  M.  Tullio  Cicerone  et 
Antonio  consulibus,  IX.  Kalendas  Octobres,  paullo 
ante  solis  exortum,  regione  Palatii,  ad  Capita  bubu- 
la:  ubi  nunc  sacrarium  habet,  ali(juanto  post,  quam 
excessit,  constitutum.  Nam  ut  senatus  actis  conti- 
netur,  quum  C.  Laetorius,  adolescens  patricii  gene- 
ri&,  in  deprecanda  graviore  adulterii  poena,  praeter 
aetatem  atque  natales  hoc  quoque  patribus  conscri- 
ptis  allegaret,  esse  se  possessorem  ac  velut  aedituum 
soli,  quod  primum  D.  Augustus  nascens  attigisset, 
peteretque  donari  quasi  proprio  suo  ac  peculiari 
deo  :  decretum  est,  ut  ea  pars  domus  consecraretur. 

VI.  Nutrimentorum  eius  ostenditur  adhuc  locus 
in  avito  suburbano  iuxta  Velitras,  permodicus  et 
cellae  penuariae  instar;  tenetque  vicinitatem  opinio, 
tanquam  et  natus  ibi  sit.  Huc  introire,  nisi  neces- 
sario  et  caste,  religio  est,  concepta  opinione  veteri, 
quasi  temere  adeuntibus  horror  quidam  et  metus  ob- 

iiciatur;  sed  et  mox  confirmata.  Nam  quum  pos- 
sessor  villae  novus,  seu  forte  seu  tentandi  causa,  cu- 
bitum  se  eo  contulisset,  evenit,  ut,  post  paucissimas 
noctis  horas  exturbatus  inde  subita  vi  et  incerta, 
paene  semianimis  cum  strato  simul  ante  fores  inve- 
niretur. 

VII.  Infanti  cognomen  Thurino  inditum  est,  in 
memoriam  maiorum  originis,  vel  quod  in  regione 
Thurina,  recens  eo  nato,  pater  Octavius  adversus  fu- 
gitivos  prospere  rem  gesserat.  Thurinum  cognomi- 
natum,  satis  certa  probatione  tradiderim,nactus  pue- 
rilem  iniagunculam  eius  aeream  veterem ,  ferreis  ac 
paene  iam  exolescentibus  literis  hoc  nomine  inscri- 
ptam:  quae,  dono  a  me  principi  data,  inter  cubicu- 
lares  colitur.  Sed  et  a  M.  Antonio  in  Epistolis  per 
contumeliam  saepe  Thurinus  appellatur:  et  ipse  ni- 
hil  amplius,  quam  mirari  se  rescribit,  pro  opprobrio 
prius  sibi  nomen  obiici.  Postea  Caesaris  et  deinde 
Augusti  cognomen  assumpsit,  alterum  testamento 
maioris  avimculi,  alterum  Munatii  Planci  sententia, 
quum,  quibusdam  censentibus,  Romulum  appellari 
oportere,  quasi  et  ipsimi  conditorem  Urbis,  praeva- 
iuisset,  ut  Augustus  potius  vocaretur,  non  tantimi 
novo  sed  etiam  ampliore  cognomine:  [quod  loca 
quoque  religiosa,  et  in  quibus  augurato  quid  conse- 
cratur,  augusta  dicantur,  ab  auctu,  vel  ab  avium  ge- 
stu  gustuve,  sicut  etiam  Ennius  docet,  scribens : 
Augusto  augurio  postquam  incluta  condita  Ronia  est.^i 

VIII.  Quadrimus  patrem  amisit:  duodecimum 
annum  agens ,  aviam  luliam  defunctam  pro  concione 
laudavit.  Quadriennio  post,  virili  toga  sumpta,  mi- 
litaribus  donis  triumpho  Caesaris  Africano  donatus 
est,  quanquam  expers  belli  propter  aetatem.  Pro- 

fectum  mox  avunculum  in  Hispanias  adversus  Cn. 
Pompeii  liberos,  vixdum  firmus  a  gravi  valetudine, 
per  infestas  hostibus  vias,  paucissimis  comitibus, 
naufragio  etiamfacto,  subsecutus  magnopere  deme- 
mit,  approbata  cito  etiam  morum  indole  super  iti- 
neris  industriam.  Caesare  post  receptas  Hispanias 
expeditionem  in  Dacos  et  inde  inParthos  destinante, 
praemissus  Apolloniam,  studiis  vacavit.  Utque  pri- 
mum  occisum  eum  heredemque  se  comperit,  diu  cun- 
ctatus,  an  proximas  legiones  imploraret,  id  quidem 
consilium  ut  praeceps  immaturumque  omisit:  cete- 
rum  Urbe  repetita  hereditatem  adiit,  dubitante  ma- 
tre,  vitrico  vero  Marcio  Philippo  consulari  multum 
dissuadente.  Atque  ab  eo  tempore  exercitibus  com- 
paratis  primum  cum  M.  Antonio  Marcoque  Lepido, 
deinde  tantum  cumAntonio  per  duodecimfereannos, 
novissime  per  quatuor  et  quadraginta  solus  rempu- 
blicam  tenuit. 

IX.  Proposita  vitae  eius  velu*  summa,  partes 
singillatim,  neque  per  tempora,  sed  per  species,  ex- 
sequar,  quo  distinctius  demonstrari  cognoscique 
possint.  Bella  civilia  quinque  gessit,  Mutuiense, 
Philippense,  Perusiiium,  Siculum,  Actiacum.  Ex 
quibus  primum  ac  novissimum  adversus  M.  Anto- 
nium;  secundum  adversum  Brutum  et  Cassium;  ter- 
tium  adversuniL.  Antonium,triumvirifratrem;  quar- 
tum  adversus  Sex.  Pompeium,  Cn.  filium. 

X.  Omnium  bellorum  initium  et  causam  hinc 
sumpsit,  nihil  convenientius  ducens,  quam  necem 
avunculi  vindicare,  tuerique  acta.  Confestim,  ut 
ApoUonia  rediit,  Brutum  Cassiumque,  et  vi  necopi- 
nantes,  et  quia  provisum  periculum  subterfugerant, 
legibus  aggredi  reosque  caedis  absentes  deferre  sta- 

tuit.  Ludos  autem  victoriae  Caesaris  non  audenti- 
busfacere,  quibus  obtigerat  id  munus,  ipse  edidit. 
Et  quo  constantius  cetera  quoque  exsequeretur,  in 
locum  tribuni  plebis  forte  demortui  candidatum  [pe- 
titorem]  se  ostendit,  quanquam  patricius,  necdum 
senator.  Sed  adversante  conatibus  suis  M.  Antonio 
consule,  quem  vel  praecipuum  adiutorem  speraverat, 
acne  publicum  quidem  et  translaticium  ius  ulla  in  re 
sibi  sine  pactione  gravissimae  mercedis  impertiente, 
ad  optimates  se  contulit :  quibus  eum  invisum  sen- 
tiebat,  maxime  quod  D.  Brutum,  obsessum  Mutinae, 
provincia  a  Caesare  data  et  per  senatum  confirmata 
expellere  armis  niteretur.  Hortantibus  itaque  non- 
nullis,  percussores  ei  subornavit;  ac  fraude  depre- 
hensa,  periculum  invicem  metuens,  veteranos  simul 
in  suum  ac  reipublicae  auxilium,  quanta  potuit  lar- 
gitione,  contraxit.  lussusque  comparato  exercitui 
pro  praetore  praeesse,  et  cum  Hirtio  ac  Pansa,  qui 
consulatum  acceperant,D.Bruto  opemferre,  deman- 
datum  bellum  tertio  mense  confecit  duobus  proeliis. 
Priore  Antonius  eum  fugisse  scribit,  ac  sine  palnda- 
mento  equoque  post  biduum  demum  apparuisse:  se- 
quenti  satis  constat  non  modo  ducis,  sed  etiam  mili- 
tis  functum  munere;  atque  in  media  dimicatione, 
aquilifero  legionis  suae  graviter  saucio,  aquilam  hu- 
meris  subiisse  diuque  portasse. 

.  XI.  Hoc  bello  quum  Hirtius  in  acie,  Pansaqne 
post,  exvulnere  perissent,  rumor  increbuit,  ambos 
opera  eius  occisos,  ut,  Antonio  fugato,  republica 
consulibus  orbata,  solus  victor  tres  exercitus  occu- 
paret.  Pansae  quidem  adeo  suspecta  mors  fuit,  ut 
Glyco  medicus  custoditus  sit,  quasi  venenum  vulneri 
indidisset.  Adiicit  his  Aquilius  Niger,  alterum  e  con- 

sulibiis,  Hirtium,  in  puguae  tumultu  ab  ipso  inter- 
emptuni. 

XII.  Sed  ut  cognovit,  Antonium  post  fugam  a  M. 
Lepido  receptum,  ceterosque  duces  et  exercitus  con- 
sentire  pro  partibus,  causam  optimatium  sine  cun- 
ctatione  deseruit,  ad  praetextum  mutatae  voluntatis 
dicta  factaque  quorimdam  calumniatus;  quasi  alii 
se  puerum^  alii  ornandum  tollendumque  iactassent; 
nec  aiit  sibi  aut  veteranis  par  gratia  referretur.  Et 
quo  magis  poenitentiam  prioris  sectae  approbaret, 
Niirsinos  grandi  pecimia,et  quam  pendere  nequirent, 
multatos,  extorres  oppido  egit:  quod  Mutinensi  acie 
interemptorum  civium  tumulo  publice  exstructo 
ascripserant,  Pro  lihertate  eos  occubuisse. 

.XIII.  Inita  cum  Antonio  et  Lepido  societate, 
Pbilippense  quoque  bellum,  quanquam  invalidus  at- 
que  aeger,  duplici  proelio  transegit:  quorum  priore 
castris  exutus  vix  ad  Antonii  cornu  fuga  evaserat. 
Nec  successum  victoriae  moderatus  est:  sed  capite 
BrutiRomam  misso,  ut  statuae  TJaesaris  subiicere- 
tur,  in  splendidissimum  quemque  captivum  non  sine 
verborum  contumeiia  saeviit:  ut  quidem  suppliciter 
nni  sepulturam  precanti  respondisse  dicatur:  iam 
istam  in  volucrum  potestatem  fore ;  aiios,  patrem  et 
filium,  pro  vita  rogantes,  sortiri  vel  micare  iussisse, 
ut  alterutri  concederetur;  ac  spectasse  utrumque 
morientem,  qimm  patre,  qui  se  obtulerat,  occiso,  fi- 
lius  quoque  voluntaria  occubuisset  nece.  Quare  ce- 
teri,  et  in  bis  M.  Favonius,  ille  Catonis  aemulus, 
quum  catenati  producerentur,  imperatore  Antonio 
honorifice  salutato,  bunc  foedissimo  convicio  coram 
prosciderunt.  Partitis  post  victoriam  officiis,  quum 
Antonius  Orientem  ordinandum,  ipse  veteranos  in 


OCTAVIANUS. 


CAP.  11 


—  16. 


55 


Italiam  reducendos  et  miinicipalibus  agris  coUocan- 
dos  recepisset,  neque  veteranorum  neque  possesso- 
rum  gratiam  tenuit;  alteris,  pelli  se,  alteris,  non  pro 
spe  meritorum  tractari,  querentibus. 

XIV.  Quo  tempore  L.  Antonium,  fiducia  consu- 
latus,quem  gerebat,  ac  fraternae  potentiae  res  novas 
molientem,  confugere  Perusiam  coegit  et  ad  deditio- 
nem  fame  compulit:  non  tamen  sine  magnis  suis  et 
ante  bellum  et  in  bello  discriminibus.  Nam  qimm 
spectaculo  ludorum  gregarium  militem,  in  quatuor- 
decim  ordinibus  sedentem,  excitari  per  apparitorem 
iussisset,  rumore  ab  obtrectatoribus  dilato,  quasi 
eundem  mox  discruciatum  necasset,  minimum  abfuit 
quin  periret  concursu  et  indignatione  turbae  milita- 
ris.  Saluti  fuit,  quod,  qui  desiderabatur,  repente 
comparuit  incolimiis  ac  sine  iniuria.  Circa  Perusi- 
num  autem  miunim  sacrificans  paene  interceptus  est 
a  manu  gladiatorum,  quae  oppido  eruperat. 

XV.  Perusia  capta,  in  plurimos  animadvertit, 
orare  veniam  vel  excusare  se  conantibus  una  voce 
occurrens,  moriendum  esse.  Scribunt  quidam,  tre- 
centos  ex  dediticiis  electos,  utriusque  ordinis,  ad 
aram  Divo  lulio  exstructam  Idibus  Martiis  hostia- 
rum  more  mactatos.  Exstiterunt,  qui  traderent, 
consulto  eum  ad  arma  isse,  ut  occulti  adversarii,  et 
quos  metus  magis  quam  voluntas  contineret,  facul- 
tate  L.  Antonii  ducis  praebita,  detegerentur;  devi- 
ctisque  his  et  confiscatis,  promissa  veteranis  prae- 
mia  persolverentur. 

XVI.  Bellum  Siculum  inchoavit  in  primis,  sed 
diu  traxit,  intermissum  saepius,modo  reparandarum 
classium  causa,  quas  tempestatibus  duplici  naufra- 
gio,  et  quidem  per  aestatem,  amiserat,  modo  pace 

facta,  flagitante  popxilo,  ob  intercliisos  commeatiu 
famemque  ingravescentem ;  donec,  navibus  ex  inte- 
gro  fabricatis  ac  viginti  servorum  millibus  manu- 
missis  et  ad  remum  datis,  portum  lulium  apudBaias, 
immisso  in  Lucrinum  et  Avernum  lacura  mari,  effe-  1 
cit.    In  quo  quum  hieme  tota  copias  exercuisset,  \ 
Pompeium  inter  Mylas  et  Naulochum  superavit;  sub  i 
horam  pugnae  tam  arto  repente  somno  devinctus,  ut  i 
ad  dandum  signum  ab  amicis  excitaretur.    Unde  ' 
praebitam  Antonio  materiam  putem  exprobrandi,  ne 
rectis  quidem  oculis  eum  aspicere  potuisse  instructam  \ 
aciem,  verum  supinum,  coelum  intuentem,  stupidum  j 
cuhuisse,  nec  prius  surrexisse  ac  militihus  in  conspe- 
ctum  venisse,  quam  a  M.  Agrippa  fugatae  sint  naves  \ 
Jiostium,    Alii  dictum  factumque  eius  criminantur,  ; 
quasi  classibus  tempestate  perditis  exclamaverit,  ^ 
etiam  invito  Neptuno  victoriam  se  adepturum,  ac  die 
Circensium  proximo  soUemni  pompae  simulacrum 
dei  detraxerit.  Nec  temere  plura  ac  maiora  pericula 
ullo  alio  bello  adiit.    Traiecto  iaSiciliam  exercitii,  ] 
quum  partem  reliquam  copiarum  continenti  repete-  i 
ret,  oppressus  ex  improviso  a  Demochare  et  ApoUo-  i 
phane,  praefectis  Pompeii,  uno  demum  navigio  ae- 
gerrime  effugit.    Iterum,  quum  praeter  Locros  Rhe- 
gium  pedibus  iret,  et  prospectis  biremibus  Pompeia- 
nis  terram  legentibus,  suas  ratus,  descendisset  ad  ; 
litus/,  paene  exceptus  est.    Tunc  etiam  per  devios 
tramites  refugientem  servus  Aemilii  PauUi,  comitis 
eius,  dolens  proscriptum  olim  ab  eo  patrem  Paul- 
lum,  et  quasi  occasioue  ultionis  oblata,  interficere  j 
conatus  est.    Post  Pompeii  fugam  coilegarum  alte-  j 
rum,  M.  Lepidum,  quem  ex  Africa  in  auxilium  evo- 
carat,  superbientem  viginti  legionum  fiducia,  sum-  i 

niasque  sibi  partes  terrOre  ac  minisvindicantem,spo- 
liavit  exercitu;  siipplicemque  concessa  vita  Circeios 
in  perpetuum  relegavit. 

XVII.  M.  Antonii  societatem  semper  dubiam  et 
incertam,  reconciliationibus  variis  male  focillatam, 
abrupit  tandem.  Et  quo  magis  degenerasse  eum  a 
civili  more  approbaret,  testamentum,  quod  is  Ro- 
mae,  etiam  de  Cleopatrae  liberis  inter  heredes  nun- 
cupatis,  reliquerat^  aperiendum  lecitandumque  pro 
concione  curavit.  Remisit  tamen  hosti  iudicato  ne- 
cessitudines  amicosque  omnes,  atque  inter  alios  C. 
Sosium  et  Cn.  Domitium,  tunc  adhuc  consules.  Bo- 
noniensibus  quoque  publice,  quod  in  Antoniorum 
clientela  antiquitus  erant,  gratiam  fecit  coniurandi 
cum  tota  Italia  pro  partibus  suis.  Nec  multo  post 
navali  proelio  apud  Actium  vicit,  in  serum  dimica- 
tione  protracta,  ut  in  navi  victor  pernoctaverit.  Ab 
Actio  quum  Samum  in  hiberna  se  recepisset,  turba- 
tus  mmciis  de  seditione  militum,  praemia  et  missio- 
nem  poscentium,  quos  ex*  omni  numero,  confecta  vi- 
ctoria,  Brvmdisium  praemiserat,  repetit  Italiam, 
tempestate  in  traiectu  bis  conflictatus,  primo  inter 
promontoria  Peloponnesi  atque  Aetoliae,  rursus  cir- 
ca  montes  Ceraunios,  utrobique  parte  Liburnicarum 
demersa;  simulque  eius,  in  qua  vehebatur,  fusis  ar- 
mamentis  et  gubernaculo  diffracto.  Nec  amplius 
quam  septem  et  viginti  dies,  donec  desideria  militum 
ordinarentur,  Brundisii  commoratus,  Asiae  Syriae- 
que  circuitu  Aegyptum  petit;  obsessaque  Alexan- 
dria,  quo  Antonius  cum  Cleopatra  confugerat,  brevi 
potitus  est.  Et  Antonium  quidem,  seras  conditio- 
nes  pacis  tentantem,  ad  mortem  adegit,  viditque 
mortuum:  Cleopatrae,  quam  servatam  triumpho  ma- 

gnopere  ciipiebat,  etiani  Psyllos  admovit,  qiii  vene- 
num  ac  virus  exsugerent;  quod  periisse  morsu  aspi- 
dis  putabatur.  Anibobus  communem  sepulturae  ho- 
norem  tribuit,  ac  tumulum  ab  ipsis  inchoatum  perfici 
iussit.  Antonium  iuvenem,  maiorem  de  duobus  Ful- 
via  genitis,  simulacro  D.  lulii,  ad  quod  post  multas 
et  irritas  preces  confugerat,  abreptum  interemit. 
Item  Caesarionem,  quem  ex  Caesare  Cleopatra  con- 
cepisse  praedicabat,  retractum  e  fuga  supplicio  affe- 
cit.  Reliquos  Antonii  reginaeque  communes  liberos, 
non  secus  ac  necessitudine  iunctos  sibi,  et  conserva- 
vit  et  mox  pro  conditione  cuiusque  sustinuit  acfovit. 

XVIII.  Per  idem  tempus  conditorium  et  corpus 
Magni  Aiexandri,  quum  prolatum  e  penetrali  subie- 
cisset  oculis,corona  aurea  impositaacfloribusasper- 
sis  veneratus  est:  consultusque,  num  et  Ptolemaeum 
inspicere  vellet,  regem  se  voluisse,  ait,  videre,  non 
mortuos,  Aegyptum,  in  provinciae  formam  reda- 
ctam,  ut  feraciorem  habilioremqne  annonae  urbicae 
redderet,  fossas  omnes,  in  quas  Nilus  exaestuat,  ob- 
limatas  longa  vetustate,  militari  opere  detersit.  Quo- 
que  Actiacae  victoriae  memoria  celebratior  et  in  po- 
sterum  esset,  urbem  Nicopolim  apud  Actium  condi- 
dit;  ludosque  illic  quinquennales  constituit;  et  am- 
pKato  vetere  Apollinis  templo,  locum  castrorum, 
quibus  fuerat  usus,  exornatum  navalibus  spoIiis,Ne- 
ptuno  ac  Marti  consecravit. 

XIX.  Tumultus  post  haec,  ac  etiam  rerum  nova- 
rum  initia  coniurationesque  complures,  priusquam 
invalescerent,  indicio  detectas  compressit,  alias  alio 
tempore:  Lepidi  iuvenis,  deinde  Varronis  Murenae 
et  Fannii  Caepionis,  mox  M.  Egnatii,  exin  Plautii 
Rufi,  Luciique  Paulli,  progeneri  sui;  ac  praeter  has 

L.  Audasii,  falsariim  tabulariim  rei,  ac  neque  aetate 
neque  corpore  integri;  item  Asinii  Epicadi,  ex  gente 
Parthina,  hybridae;  ad  extremum  Telephi,  mulieris 
servi  nomenclatoris.  Nam  ne  ultiinae  quidem  sor- 
tis  hominum  conspiratione  et  periculo  caruit.  Au- 
dasius  atque  Epicadus  luliam  filiam  et  Agrippam  ne- 
potem  ex  insulis,  quibus  continebantur,  rapere  ad 
exercitus;  Teiephus,  quasi  debita  sibi  fato  domina- 
tione,  et  ipsum  et  senatum  aggredi  destinaverat. 
Quin  etiam  quondam  iuxta  cubiculum  eius  lixa  qui- 
dam  ex  Illyrico  exercitu,  ianitoribus  deceptis,  noctu 
deprehensus  est,  cultro  venatorio  cinctus ;  imposne 
mentis ,  an  simulata  dementia,  incertum ;  nihil  enim 
exprimi  quaestione  potuit. 

XX.  Externa  bella  duo  omnino  per  se  gessit, 
Dalmaticum  adolescens  adhuc,  et  Antonio  devicto 
Cantabricum.  Dalmatico  etiam  vulnera  excepit,  una 
acie ,  dextrum  genu  lapide  ictus ;  altera  et  crus  et 
utrumque  brachium  ruina  pontis  consauciatus.  Re- 
liqua  per  legatos  administravit ;  ut  tamen  quibus- 
dam  Pannonicis  atque  Germanicis  aut  interveniret 
aut  non  longe  abesset,  Ravennam  vel  Mediolanum 
vel  Aquileiam  usque  ab  Urbe  progrediens. 

XXI.  Domuit  autem,  partim  ductu  partim  auspi- 
ciis  suis,  Cantabriam,  Aquitaniam,  Pannoniam,  Dal- 
matiam,  cum  IUyrico  omni:  item  Rhaetiam  etVin- 
delicos  ac  Salassos,  gentes  Inalpinas.  Coercuit  et 
Dacorum  incursiones,  tribus  eorum  ducibus  cum 
magna  copia  caesis,  Germanosque  ultra  Albim  flu- 
vium  summovit:  ex  quibus  Ubios  et  Sygambros  de- 
dentes  se  traduxit  in  Galliam,  atque  in  proximis 
Rheno  agris  collocavit.  Alias  item  nationes  male 
quietas  ad  obsequium  redegit:  nec  ulii  genti  sine 

iustis  et  necessariis  causis  bellum  intulit.  Tantum- 
que  abfuit  a  cupiditate  quoquo  modo  imperium  vel 
bellicam  gloriam  augendi,  ut  quorundam  barbaro- 
rum  principes  in  aede  Martis  Ultoris  iurare  coegerit, 
mansuros  se  in  fide  acpace,  quam  peterent;  a  qui- 
busdam  vero  novum  genus  obsidum,feminas,  exigere 
tentaverit:  quod  negligere  marium  pignora  sentie- 
bat:  et  tamen  potestatem  semper  omnibus  fecit,  quo- 
ties  vellent,  obsides  recipiendi.  Neque  aut  crebrius 
aut  perfidiosius  rebellantes  graviore  unquam  ultus 
est  poena,  quam  ut  captivos  sub  lege  venundaret,  ne 
in  vicina  regione  servirent,  neve  intra  tricesimum  an- 
num  liberarentur.-  Qua  virtutis  moderationisque 
fama  Indos  etiam  ac  Scythas,  auditu  modo  cognitos, 
pellexit  ad  amicitiam  suam  populique  Romani  ultro 
per  legatos  petendam.  Parthi  quoque  et  Armeniam 
vindicanti  facile  cesserunt,  et  signa  militaria ,  quae 
M.  Crasso  et  M.  Antonio  ademerant,  reposcenti  red- 
diderunt,  obsidesque  insup^  obtulerunt;  denique, 
pluribus  quondam  de  regno  concertantibus,  nonnisi 
ab  ipso  electum  comprobaverunt. 

XXII.  lanum  Quirinum,  semel  atque  iterum  a 
conditaUrbe  ante  memoriam  suam  clausum,inmulto 
breviore  temporis  spatio,  terra  marique  pace  parta, 
ter  clusit.  Bis  ovans  ingressus  est  Urbem,  post  Phi- 
lippense,  et  rursus  post  Siculum  bellum.  Curules 
triumphos  tres  egit,  Dalmaticum,  Actiacum,  Alexan- 
drinum,  continuo  triduo  omnes. 

XXIII.  Graves  ignominias  cladesque  duas  omni- 
no,  nec  alibi  quam  in  Germania,  accepit,  LoUianam 
et  Varianam;  sed  Lollianam  maioris  infamiae  quam 
detrimenti;  Varianam  paene  exitiabilem,  tribus  le- 
gionibus  cum  duce  legatisque  et  auxiliis  omnibus 

caesis.  Hacnunciata,  excubias  per  Urbem  indixit, 
ne  quis  tumultus  exsisteret,  et  praesidibus  provin- 
cianim  propagavit  imperium,  ut  et  a  peritis  et  assue- 
tis  socii  continerentur.  Vovit  et  magnos  ludos  lovi 
Optimo  Maximo :  si  rempublicam  in  meliorem  statum 
vertisset:  quod  factum  Cimbrico  Marsicoque  bello 
erat.  Adeo  namque  consternatum  ferunt,  ut  per 
continuos  menses,  barba  capilloque  summisso,  caput 
interdum  foribus  illideret,  vociferans:  Quinctili  Va- 
re,  legiones  redde;  diemque  cladis  quotannis  moe- 
stum  habuerit  ac  lugubrem. 

XXIV.  In  re  militari  et  commutavit  multa  et  in- 
stituit;  atque  etiam  ad  antiquum  morem  nonnuUa 
revocavit.  Disciplinam  severissime  rexit.  Ne  lega- 
torum  quidem  cuiquam,  nisi  gravate,  hibernisque 
demum  mensibus,permisit  uxorem  intervisere.  Equi- 
tem  Romanum,  quod  duobus  filiis  adolescentibus, 
causa  detrectandi  sacramenti,  poUices  amputasset, 
ipsum  bonaque  subiecit  hastae :  quem  tamen,  quod 
imminere  emptioni  publicanos  videbat,  liberto  suo 
addixit,ut  relegatum  in  agros  pro  libero  essesineret. 
Decimam  legionem  contumaciusparentem  cum  igno- 
minia  totam  dimisit:  item  alias,  immodeste  missio- 
nem  postulantes,  citra  commoda  emeritorum  [prae- 
miorum]  exauctoravit.  Gohortes,  si  quae  cessissent 
loco,  decimatas  hordeo  pavit.  Centuriones  statione 
deserta,  itidem  ut  manipulares,  capitali  animadver- 
sione  puniit;  pro  cetero  delictorum  genere  variis 
ignominiis  affecit:  ut  stare  per  totum  diem  iuberet 
ante  praetorium;  interdum  timicatos  discinctosque, 
nonnunquam  cum  decempedis,  vel  etiam  cespitem 
portantes. 

XXV.  Neque  post  bella  civilia,  aut  in  concione 

aut  per  edictum,  uUos  militum  commilitones  appella- 
bat,  sed  viilite^:  ac  ne  a  filiis  quidem  aut  privignis 
suis,  imperio  praeditis,  aliter  appellari  passus  est: 
ambitiosius  id  existimans,  quam  aut  ratio  militaris 
aut  temporum  quies  aut  sua  domusque  suae  maie- 
stas  postularet.  Libertino  milite,  praeterquam  Ro- 
mae  incendiorum  causa,  et  si  tumultus  in  graviore 
annona  metueretur,  bis  usus  est:  semel  ad  praesi- 
dium  coloniarum,  Illyricum  contingentium ;  iterum 
ad  tutelam  ripae  Rheni  fluminis :  eosque  servos  ad- 
huc,  viris  feminisque  pecuniosioribus  indictos,  ac 
sine  mora  mammiissos,  sub  priore  vexillo  habuit, 
neque  aut  commixtos  cum  ingenuis,  aut  eodem  modo 
armato^.  Dona  militaria,  aliquanto  facilius  pha- 
leras,  torques,  et  quicquid  auro  argentoque  consta- 
ret,  quam  vallares  ac  murales  coronas,  quae  honore 
praecellerent,  dabat:  has  quam  parcissime,  et  sine 
ambitione,  ac  saepe  etiam  caligatis  tribuit.  M. 
Agrippam  inSieilia  post  navalem  victoriam  caeruleo 
vexillo  donavit.  vSolos  triumphales,  quanquam  et 
socios  expeditionum  et  participes  victoriarum  sua- 
rum,  nunquam  donis  impartiendos  putavit;  quod 
ipsi  quoque  ius  habuissent  tribuendi  ea,  quibus  vel- 
lent.  Nihil  autem  minus  in  perfecto  duce,  quam  fe- 
stinationem  temeritatemque  convenire  arbitrabatur. 
Crebro  itaque  illa  iactabat:  Snavde  ^qadiayql  et 

et,  sat  celeriter  fieri,  quicquidfiat  satis  hene.  Proe- 
lium  quidem  aut  bellum  suscipiendum  omnino  nega- 
bat,  nisi  quum  maior  emolumenti  spes,  quam  damni 
metus  ostenderetur.  Nam  jninima  commoda  non  mi- 
nimo  sectantes  discrimine  similes  aiebat  esse  aureo  lia- 

mo  piscantibus,  cuius  ahrupti  damnum  nulla  captura 
pensari  posset, 

XXVI.  Magistratus  atque  honorcs  et  ante  tem- 
pus,  et  quosdam  novi  generis  perpetuosque  cepit. 
Consulatum  vicesimo  aetatis  anno  invasit,  admotis 
hostiliter  ad  Urbem  legionibus,  missisque,  qui  sibi 
nomine  exercitus  deposcerent:  quumquidem,  cun- 
ctante  i^enatu,  Cornelius  centurio,  princeps  legatio- 
nis,  reiecto  sagulo ,  ostendens  gladii  capulum ,  non 
dubitasset  in  curia  dicere:  Hicfaciet,  si  non  feceritis 
vos.  Secunduni  consulatum  post  novem  annos,  ter- 
tium  anno  interiecto  gessit;  sequentes  usque  ad  un- 
decimum  continuavit :  multisque  mox,  quum  defer- 
rentur,  recusatis,  duodecimum  magno,  id  est,  septem- 
decim  annorum  intervallo,  et  rursus  tertium  deci- 
mum  biennio  post  ultro  petiit,  ut  Caium  et  Lucium 
filios  amplissimo  praeditus  magistratu,  suo  quem- 
que  tirocinio  deduceret  in  forum.  Quinque  medios 
consulatus,  a  sexto  ad  imdecimum,  annuos  gessit; 
ceteros  aut  novem,  aut  sdx,  aut  quatuor,  aut  tribus 
mensibus:  secundum  vero  paucissimis  horis.  Nam 
die  Kalendarum  lanuarii,  quum  mane  pro  aede  Ca- 
pitoiini  lovis  paullulum  curuli  sella  praesedisset, 
honore  abiit,  suffecto  alio  in  locum  suum.  Nec 
omnes  Romae,  sed  quartum  consulatum  in  Asia, 
quintum  in  insula  Samo,  octavum  et  nonum  Tarra- 
cone,  iniit. 

XXVII.  Triumviratum  reipublicae  constitiiendae 
per  decem  annos  administravit :  in  quo  restitit  qui- 
dem  aliquamdiu  collegis,  ne  qua  fieret  proscriptio, 
sed  inceptam  utroque  acerbius  exercuit.  Namque 
illis  in  multoxnim  saepe  personam  per  gratiam  etpre- 

ces  exorabilibus,  solus  magnopere  contendit,  ne  cui 
parceretur:  proscripsitque  etiam  C.  Toranium  tuto- 
rem  suum,  eundemque  coUegam  patris  sui  Octavii  in 
aedilitate.  lunius  Saturninus  hoc  amplius  tradit: 
quum  peracta  proscriptione  M.  Lepidus  in  senatu  ex- 
cusasset  praeterita,  et  spem  clementiae  in  posterum  fe- 
cisset,  quoniam  satis  poenarum  exactum  esset ;  hunc  e 
diverso  professum,  ita  modum  se  proscribendi  statuisse, 
ut  omnia  sibi  reliquerit  libera.  In  cuius  tamen  perti- 
naciae  poenitentiam  postea  T.  Vinium  Philopoeme- 
nem,  quod  patronum  suum  proscriptum  celasse  olim 
diceretur,  equestri  dignitate  decoravit.  In  eadem 
hac  potestate  multiplici  flagravit  invidia.  Nam  et 
Pinarium,  equitem  Romanum,  quum  tioncionante  se 
admissa  turba  paganorum  apud  milites,  subscribere 
quaedam  animadvertisset,  curiosum  ac  speculatorem 
ratus,  coram  confodi  imperavit:  et  Tedium  Afrum, 
consulem  designatum,  quia  factum  quoddam  suum 
maligno  sermone  carpsisset,^antis  conterruit  minis, 
ut  is  se  praecipitaverit.  Et  Q.  Gallium,  praetorem, 
in  officio  salutationis  tabellas  duplices  veste  tectas 
tenentem,  suspicatus  gladium  occulere,  nec  quic- 
quam  statim,  ne  aliud  inveniretur,  ausus  inquirere, 
pauUo  post  per  centuriones  et  milites  raptum  e  tri- 
bimali,  servilem  in  modum  torsit:  ac  fatentem  nihil, 
iussit  occidi,  prius  oculis  eius  sua  manu  effossis: 
quem  tamen  scribit  colloquio  petito  insidiatum  sibi, 
coniectumque  a  se  in  custodiam,  deinde  Urbe  inter- 
dicta  dimissum,  naufragio  vel  latronum  insidiis  per- 
iisse.  Tribuniciam  potestatem  perpetuam  recepit: 
in  qua  semel  atque  iterum  per  singula  lustra  colle- 
gam  sibi  cooptavit.  Recepit  et  morum  legumque 
regimen  aeque  perpetuum:  quo  iure,  quanquam  sine 

censurae  honore,  censum  tamen  populi  ter  egit;  pri- 
mum  ac  tertium  cum  collega,  medium  solus. 

XXVIII.  De  reddenda  republica  bis  cogitavit: 
primo  post  oppressum  statim  Antonium,  memor,  ob- 
iectum  ab  eo  sibi  saepius,  quasi  per  ipsum  staret,  ne 
redderetur;  ac  rursus  taedio  diuturnae  valetudinis : 
quum  etiam  magistratibus  ac  senatu  domum  accitis 
rationarium  imperii  tradidit.  Sed  reputans,  et  se 
privatum  non  sine  periculo  fore,  et  illam  plurium  ar- 
bitrio  temere  committi,  in  retinenda  perseveravit: 
dubium,  eventii  meliore,  an  voluntate.  Quam  vo- 
luntatem  quum  prae  se  identidem  ferret,  quodam 
etiam  edicto  his  verbis  testatus  est :  Ita  milii  salvam 
ac  sospitem  rempuhlicam  sistere  in  sua  sede  liceat,  at- 
que  eius  rei  fructmn  percipere,  quem  petOy  ut  optimi 
status  auctor  dicar:  et  moriens  utferam  mecum  spem, 
mansura  in  vestigio  suo  fundamenta  reipublicae,  quae 
iecero,  Fecitque  ipse  se  compotem  voti,  nisus  omni 
modo,  ne  quem  novi  status  poeniteret.  Urbem,  ne- 
que  pro  maiestate  imperii  omatam,  et  imuidationi- 
bus  incendiisque  obnoxiam ,  excoluit  adeo ,  ut  iure 
sit  gloriatus,  marmoream  se  relinquere,  quam  lateri- 
ciam  accepisset.  Tutam  vero,  quantum  provideri 
humana  ratione  potuit,  etiam  in  posterum  praestitit. 

XXIX.  Publica  opera  plm  ima  exstruxit :  ex  qui- 
bus  praecipua,  forum  cum  aede  Martis  Ultoris,  tem- 
plum  Apollinis  in  Palatio,  aedem  Tonantis  lovis  in 
Capitolio.  Fori  exstruendi  causa  fuit  hominum  et 
iudiciorum  multitudo,  quae  videbatur,  non  sufficien- 
tibus  duobus,  etiam  tertio  indigere.  Itaque  festi- 
nantius,  necdum  perfecta  Martis  aede,  publicatum 
est,  cautumque,  ut  separatim  in  eo  publica  iudicia  et 
sortitiones  iudiciim  fierent.  Aedem  Marti  bello  Phi- 

lippensi,  pro  ultione  paterna  suscepto,  voverat.  San- 
xit  ergo,  ut  de  beliis  triumphisque  hic  consuleretur 
senatus;  provincias  cum  imperio  petituri  hinc  dedu- 
cerentur:   quique  victores  rediissent,  huc  insignia 
triumphorum  inferrent.  Templum  ApoUinis  ea  parte  i 
Palatinae  domus  excitavit,  quam  fulmine  ictam  de-  j 
siderari  a  deo  haruspices  pronunciarant.  Addidit 
pordcus  cum  bibliotheca  Latina  Graecaque:   quo  j 
loco  iam  senior  saepe  etiam  senatum  habuit,  decu- 
riasque  iudicum  recognovit.    Tonanti  lovi  aedem 
consecravit,  liberatus  pjericulo,  quum  expeditione  ? 
Cantabrica  per  nocturnum  iter  lecticam  eius  fuigur  | 
praestrinx^sset,  servumque  praehicentem  exanimas-  ; 
set.    Quaedam  etiam  opera  sub  nomine  alieno,  ne- 
potum  scilicet  et  uxoris  sororisque,  fecit:  ut  porti-  ] 
cum  basilicamque  Caii  et  Lucii;  item  porticus  Li-  ■ 
viae  et  Octaviae,  theatrumque  Marcelli.    Sed*  et  ce-  \ 
teros  principes  viros  saepe  hortatus  est,  ut  pro  fa- 
cultate  quisque  monumentis,\el  novis  vel  refectis  et 
excultis,  Urbem  adornarent.    Multaque  a  multis  ex- 
structa  sunt:  sicut  a  Marcio  Philippo  aedes  Hercu- 
lis  Musarum;   a  L.  Cornificio  aedes  Dianae;  ab 
Asinio  Pollione  atrium  Libertatis;  a  MunatioPlanco  : 
aedes  Saturni;  a  Cornelio  Balbo  theatrum;  a  Sta- 
tilio  Tauro  amphitheatrum ;  a  M.  vero  Agrippa  com-  ' 
plura  et  egregia. 

XXX.  Spatium  Urbis  in  regiones  vicosque  divi-  i 
sit:  instituitque,  ut  illas  annui  magistratus  sortito  ; 
tuerentur,  hos  magistri  e  plebe  cuiusque  viciniae 
lecti.  x\dversus  incendia  excubias  nocturnas  vigi-  j 
lesque  commentus  est.  Ad  coercendas  inimdationes  \ 
alveum  Tiberis  laxavit  ac  repurgavit,  completum  ] 
olim  ruderibus,  et  aedificiorum  prolapsionibus  coar-  i 

tatiim.  Quo  antem  faciliiis  undiqiie  Urbs  adiretur, 
desumpta  sibiFlaminia  viaArimino  tenus  munienda, 
reliquas  triumphalibus  viris  ex  manubiali  pecunia 
sternendas  distribuit.  Aedes  sacras  vetustate  col- 
lapsas  aut  incendio  absumptas  refecit;  easque  et  ce- 
teras  opulentissimis  donis  adornavit:  utpote  qui  in 
cellam  Capitolini  lovis  sexdecim  millia  pondo  auri, 
gemmasque  ac  margaritas  quingenties  HS.  una  do- 
natione  contulerit. 

XXXI.  Postquam  vero  pontificatum  maximum, 
quem  nunquam  vivo  Lepido  auferre  sustinuerat, 
mortuo  demum  suscepit,  quicquid  fatidicorum  libro- 
rum  Graeci  Latinique  generis,  nullis  vel  parum  ido- 
neis  auctoribus,  vulgo  ferebatur,  supra  duo  millia 
contracta  undique  cremavit;  ac  solos  retinuit  Sibyl- 
linos;  hos  quoque  delectu  habito  :  condiditque  duo- 
bus  fomlis  auratis  sub  Palatini  Apollinis  basi.  An- 
num  a  D.  lulio  ordinatum,  sed  postea  negiigentia 
conturbatum  atque  confusum,  rursus  ad  pristinam 
rationem  redegit:  in  cuius  ordinatione  Sextilem 
mensem  e  suo  cognomine  nuncupavit,  magis  quam 
Septembrem,  quo  erat  natus,  quia  hoc  sibi  et  primus 
consulatus  et  insignes  victoriae  obtigissent.  Sacer- 
dotum  et  numerum  et  dignitatem,  sed  et  commoda 
auxit;  praecipue  Vestalium  virginum.  Quiunque  in 
demortuae  locum  capi  aliam  oporteret,  ambirentque 
multi,  ne  filias  in  sortem  darent;  adiuravit,  si  cuius- 
quam  neptium  suarum  competeret  aetas,  oblaturum 
se  fuisse  eam.  Nonnulla  etiam  ex  antiquis  caerimo- 
niis,  pauUatim  abolita,  restituit:  ut  Salutis  augu- 
rium,  Diale  flaminium,  sacrum  Lupercale,  ludos  sae- 
culares  et  compitalicios.  Lupercalibus  vetuit  cur- 
rere  imberbes:  Item  saecularibusludis  iuvenesutrius- 

que  sexus  prohibuit  ullum  nocturnum  spectaculum 
frequentare, nisi  cum  aliquo  maiore  natu  propinquo- 
rum.  Compitales  Lares  ornare  bis  in  anno  insti- 
tuit,  vernis  floribus  et  aestivis.  Proximum  a  diis 
immortaiibus  honorem  memoriae  ducum  praestitit, 
qui  imperium  populi  Romani  ex  minimo  maximum 
reddidissent.  Itaque  et  opera  cuiusque,  manentibus 
titulis,  restituit:  et  statuas  omnium  triumphali  effi- 
gie  in  utraque  fori  sui  porticu  dedicavit,  professus 
edicto,  commentum  id  sc,  ut  illorum  velut  ad  exemplar 
€t  ipse,  dum  viveret,  et  insequentium  aetatum  principes 
exigerentur  a  civibus.  Pompeii  quoque  statuam,* 
contra  theatri  eius  regiam,  marmoreo  lano  suppo- 
suit,  translatam  e  curia,  in  qua  C.  Caesar  fuerat  oc- 
cisus. 

XXXII.  Pleraque  pessimi  exempli  correxit,  quae 
in  perniciem  publicam ,  aut  ex  consuetudine  licentia- 
que  bellorum  civilinm  duraverant,  aut  per  pacem 
etiam  exstiterant.  Nam  et  gfcissatorum  plurimi  pa- 
lam  se  ferebant  succincti  ferro,  quasi  tuendi  sui 
causa:  et  rapti  per  agros  viatores  sine  discrimine, 
liberi  servique,  ergastulis  possessorum  supprimeban- 
tur:  et  plurimae  factiones,  titulo  collegii  novi,  ad 
nullius  non  facinoris  societatem  coibant.  Igitur 
grassatores,  dispositis  per  opportuna  loca  stationi- 
bus,  inhibuit;  ergastula  recognovit;  collegia,  prae- 
ter  antiqua  et  legitima,  dissolvit;  tabulas  veterum 
aerarii  debitorum,  vel  praecipuam  calumniandi  ma- 
teriam,  exussit;  locainUrbe  publica  iuris  ambigui 
possessoribus  adiudicavit.  Diuturnorum  reonim, 
et  ex  quorum  sordibus  nihil  aliud  quam  voluptas  ini- 
micis  quaereretur,  nomina  abolevit,  conditione  pro- 
posita,  ut,  si  quem  quis  repetere  vellet,  per  pericu- 

lum  poeiiae  subiret.  Ne  quod  autem  maleficium  ne- 
gotiumve  impunitate  vel  mora  elaberetur,  triginta 
amplius  dies,  qui  honorariis  ludis  occupabantur, 
actui  rerum  accommodavit.  Ad  tres  iudicum  decu- 
rias  quartam  addidit  ex  inferiore  censu,  quae  duce- 
nariorum  vocaretur,  iudicaretque  de  levioribus  sum- 
mis.  ludices  a  vicesimo  aetatis  anno  allegit,  id 
est,  quinquennio  maturius,  quam  solebant.  Ac  ple- 
risque  iudicandi  munus  detrectantibus  vix  concessit, 
\it  singulis  decuriis  per  vices  annua  vacatio  esset;  et 
ut  solitae  agiNovembri  ac  Decembri  mense  res  omit- 
terentur. 

XXXIII.  Ipse  ius  dixit  assidue,  et  in  noctem  non- 
nunquam:  si  parum  corpore  valeret,  lectica  pro  tri- 
bunali  collocata,  vel  etiam  domi  cubans.  Dixit  au- 
tem  ius  non  diligentia  modo  summa,  sed  et  lenitate : 
siquidem  manifesti  parricidii  reum,  ne  culeo  insue- 
retur,  quod  non  nisi  confessi  afficiuntur  hac  poena, 
ita  fertur  interrogasse :  Certe  patrein  tuum  non  occi- 
disti?  Et  quum  de  falso  testamento  ageretur,  omnes- 
que  signatores  lege  Cornelia  tenerentur,  non  tantum 
duas  tabellas ,  damnatoriam  et  absolutoriam,  simul 
cognoscentibus  dedit;  sed  tertiam  quoque,  qua  igno- 
sceretur  iis,  quos  fraude  ad  signandum  vel  errore  in- 
ductos  constitisset.  Appellationes  quotannis  urba- 
norum  quidem  litigatorum  praefecto  delegabat  Ur- 
bis;  at  proviucialium  consularibus  viris,  quos  sin- 
gulos  cuiusque  provinciae  negotiis  praeposuisset. 

XXXIV.  Leges  retractavit,  et  quasdam  ex  inte- 
gro  sanxit,  ut  sumptuariam,  de  adulteriis  et  de  pudi- 
citia,  de  ambitu,  de  maritandis  ordinibus.  Hanc 
quum  aliquanto  severius  quam  ceteras  emendasset, 
prae  tumultu  recusantium  perferre  non  potuit:  nisi 

adempta  demiim  lenitave  parte  poenanim,  et  vaca- 
tione  triennii  data,  auctisqiie  praemiis.  Sic  quoque 
abolitionem  eius  publico  spectaculo  pertinaciter  po- 
stulante  equite,  accitos  Germanici  liberos,  receptos- 
que  partim  ad  se,  partim  in  patris  gremium,  ostenta- 
vit,  manu  vultuque  significans,  ne  gravarentur  imi- 
tari  iuvenis  exemplum.  Quumque  etiam  immaturi- 
tate  sponsarum  et  matrimoniorum  crebra  mutatione 
vim  legis  eludi  sentiret,  tempus  sponsas  habendi  co- 
artavit,  divortiis  modum  imposuit. 

XXXV.  Senatorum  affluentem  numerum  deformi 
et  incondita  turba(erant  enim  super  mille,  et  quidam 
indignissimi,  et  post  necem  Caesaris  per  gratiam  et 
praemium  aliecti,  quos  Orcinos  vulgus  vocabat,)  ad 
modum  pristinum  et  splendorem  redegit,  duabus  le- 
ctionibus:  prima  ipsorum  arbitratu,  quo  vir  virum 
legit;  secunda  suo  et  Agrippae.  Quo  tempore  exi- 
stimatur  lorica  sub  veste  munitus  ferroque  cinctus 
praesedisse,  decem  valentisi^mis  senatorii  ordinis 
amicis  sellam  suam  circumstantibus.  Cordus  Cre- 
niutius  scribit,  ne  admissum  quidem  tunc  quemquam 
senatorum,  nisi  solum  et  praetentato  sinu.  Quos- 
dam  ad  excusandi  se  verecundiam  compulit:  serva- 
vitque  etiam  excusantibus  insigne  vestis,et  spectandi 
in  orchestra,  epulandique  publice  ius.  Quo  autem 
lecti  probatique  et  religiosius  et  minore  molestia  se- 
natoria  munera  fungerentur,  sanxit,  ut,  priusquam 
consideret  quisque,  ture  ac  mero  suppiicaret  apud 
aram  eius  dei,  in  cuius  templo  coiretur;  et  ne  plus 
quam  bis  in  mense  legitimus  senatus  ageretur,  Ka- 
lendis  et  Idibus:  neve  Septembri  Octobrive  mense 
ullos  adesse  alios  necesse  esset,  quam  sorte  ductos, 
per  quonim  numerum  decreta  confici  possent:  sibi- 

que  instituit  consilia  sortiri  semestria,  cum  quibus 
de  negotiis  ad  frequentem  senatum  referendis  ante 
tractaret.  Sententias  de  maiore  negotio  non  more 
neque  ordine,  sed  prout  libuisset,  perrogabat:  ut 
perinde  quisque  animum  intenderet,  ac  si  censendum 
magis  quam  assentiendum  esset. 

XXXVI.  Auctor  et  aliarum  rerum  fuit:  in  quis, 
ne  acta  senatus  publicarentur ;  ne  magistratus  depo- 
sito  honore  statim  in  provincias  mitterentur;  ut  pro- 
consulibus  ad  mulos  et  tacernacula,  quae  publice 
locari  solebant,  certa  pecunia  constitueretur ;  ut 
cura  aerarii  a  quaestoribus  urbanis  ad  praetorios 
praetoresve  transiret;  ut  centumviralem  hastam, 
quam  quaestura  fimcti  consueverant  cogere,  decem- 
viri  cogerent. 

XXXVII.  Quoque  plures  partem  administrandae 
reipublicae  caperent,  nova  officia  excogitavit:  cu- 
ram  operum  publicorum,  viarum,  aquarum,  alvei 
Tiberis,  frumenti  populo  dividendi,  praefecturam 
Ui-bis,  triumviratum  legendi  senatus,  et  alterum  re- 
cognoscendi  turmas  equitum,  quotiescunque  opus 
esset.  Censores,  creari  desitos  longo  intervallo, 
creavit:  numerum  praetorum  auxit.  Exegit  etiam, 
ut,  quoties  consulatus  sibi  daretur,  binos  pro  singu- 
lis  coUegas  haberet:  nec  obtinuit,  reclamantibus 
cunctis,  satis  maiestatem  eius  imminui,  quod  hono- 
rem  eum  non  solus,  sed  cum  altero  gereret. 

XXXVIII.  Nec  parcior  in  bellica  virtute  hono- 
randa,  super  triginta  ducibus  iustos  triumphos,  et 
aliquanto  pluribus  triumphalia  ornamenta  decer- 
nenda  curavit.  Liberis  senatorum,  quo  celerius  rei- 
publicae  assuescerent,  protinus  virilem  togam,  latum 
claviim  induere,  et  curiae  interesse  permisit:  mili- 

tiamqiie  auspicantibus  non  tribunatum  modo  legio- 
num,  sed  et  praefecturas  alajrum  dedit:  ac  ne  quis 
expers  castrorum  esset,  binos  plerumque  laticlavios 
praeposuit  singuUs  alis.  Equitiun  tt^-mas  frequen- 
ter  recognovit,  post  longam  intercapedixiem  reducto 
more  transvectionis.  Sed  neque  detrahi  quemquam 
in  transvehendo  ab  accusatore  passus  est,  quod  fieri 
solebat;  et  senio  vel  aliqua  corporis  labe  insignibus 
permisit,  praemisso  in  ordine  equo,  ad  responden- 
dum,  quoties  citarentur,  pedibus  venire:  moxred- 
dendi  equi  gratiam  fecit  eis,  qui  maiores  auuorum 
quinque  et  triginta  retuiere  eum  noUent. 

XXXIX.  Impetratisque  a  senatu  decem  adiuto- 
ribus,unumquemque  equitum  rationem  vitae  reddere 
coegit:  atque  ex  improbatis  alios  poena,  alios  igno- 
minia  notavit :  plures  admonitione,  sed  varia.  Le- 
nissimum  genus  admonitionis  fuit  traditio  coram 
pugillariuni ,  quos  taciti  et  ibidem  statim  legerent. 
Notavitque  aliquos,  quod  pecunias  levioribus  usuris 
mutuati  graviore  fenore  coUocassent. 

XL.  Comitiis  tribuniciis,  si  deessent  candidati 
senatores,  ex  equitibus  Romanis  creavit:  itautpo- 
testate  transacta  in  utro  vellent  ordine  manerent. 
Qimm  autem  plerique  equitiini,  attiito  bellis  civili- 
bus  patrimonio,  spectare  ludos  e  quatuordecim  non 
auderent,  metu  poenae  theatralis;  pronunciavit,  non 
teneri  ea,  quibus  ipsis  parentibusve  equester  census 
iinquam  fuisset.  Romani  populi  recensum  vicatim 
egit:  ac  ne  plebs  frumentationum  causa  frequentius 
a  negotiis  avocaretur,  ter  in  annum  quaternorum 
mensium  tesseras  dare  destinavit:  sed  desideranti 
consuetudinem  veterem  concessit  rursus,utsuicuius- 
que  mensis  acciperet.    Comitiorum  quoque  pristi- 

miiu  iiis  reduxit;  ac  multiplici  poena  coercito  anibi- 
tu,  Fabianis  et  Scaptiensibus,  tribulibus  suis,  xlie  co- 
niitiorum,  ne  quid  a  quoquiim  candidato  desidera- 
rent,  singula  millia  nummum  a  se  dividebat.  Magni 
praeterea  existimans,  sincerum  atque  ab  omni  coUu- 
vione  peregrini  ac  servilis  sanguinis  incorruptum 
servare  populum,  et  civitatem  Romanam  parcissime 
dedit,  et  manumittendi  modum  terminavit.  Tiberio 
pro  cliente  Graeco  petenti  rescripsit,  non  aliter  se 
daturum,  quatn  si praesens  sibi persuasisset,  quamiu- 
stas  petendi  causas  liaheret»  Et  Liviae  pro  quodam 
tributario  Gallo  roganti  civitatem  negavit,  immuni- 
tatem  obtulit,  alfirmans  se  facilius passurum fisco  de- 
trahi  aliquid,  quam  cimtatis  Romanae  vulgari  Jiono- 
rem.  Servos  non  contentus  multis  difficultatibus  a 
libertate,  et  multo  pluribus  a  libertate  iusta  remo- 
visse ;  quum  et  de  numero  et  de  conditione  ac  diffe- 
rentia  eorum,  qui  manumitterentur,  curiose  cavisset, 
hoc  quoque  adiecit,  ne  vinctus  unquam  tortusve  quis 
ullo  libertatis  genere  civitatem  adipisceretur.  Etiam 
habitum  vestitumque  pristinum  reducere  studuit.  Ac 
visa  quondam  pro  concione  puUatorum  turba,  indi- 
gnabundus  et  clamitans,  En, 

Romanos  rerum  dominos  gentemque  togatam ! 
negotium  aedilibus  dedit,  ne  quem  posthac  pateren- 
tur  in  foro  Circove,  nisi  positis  lacernis,  togatum 
consistere. 

XLI.  Liberalitatem  omnibus  ordinibus  per  oc- 
casiones  frequenter  exhibuit.  Nam  et  invecta  Urbi 
Alexandrino  triumpho  regia  gaza,  tantam  copiam 
nummariae  rei  eifecit,  ut  fenore  diminuto  plurimum 
agrorum  pretiis  accesserit:  et  postea,  quoties  ex  da- 
mnatorum  bonis  pecunia  superflueret,usum  eiusgra 

tuitum  iis,  qui  cavere  in  duplum  possent,  ad  certum 
tenipus  indulsit.  Senatorum  censum  ampliavit,  ac 
pro  octingentorum  millium  summa  duodecies  sester- 
tio  taxavit,  supplevitque  non  habentibus.  Congia- 
ria  populo  frequenter  dedit,  sed  diversae  fere  sum- 
mae:  modo  quadringenos,  modo  trecenos,  nonnun- 
quam  ducenos  quinquagenosque  nummos.  Ac  ne 
minores  quidem  pueros  praeteriit,  quamvis  non  nisi 
ab  undecimo  aetatis  anno  accipere  consuessent.  Fru- 
mentum  quoque  in  annonae  diffiQultatibus  saepe  le- 
vissimo,  interdum  nuUo  pretio,  viritim  admensus  est, 
tesserasque  nummarias  duplicavit. 

XLIl.  Sed  ut  salubrem  magis,  quam  ambitiosum, 
principem  scires,  querentem  de  inopia  et  caritate  vi- 
ni  populimi  severissima  coercuit  oratione:  satispro- 
visum  a  gejiero  suo  Agrippa,  perductis  pluribus  aquis, 
ne  Jiomines  sitirent.  Eidem  populo,  promissum  qui- 
dem  congiarium  reposcenti,  bonae  fidei  se  esse,  re- 
spondit:  non  promissum  autwn  flagitanti,  turpitudi- 
nem  et  impudentiam  edicto  exprobravit ;  affirmavit- 
que  se  non  daturum,  quamvis  dare  destinarat.  Nec 
minore  gravitate  atque  constantia,  quum  proposito 
congiario  multos  manumissos  insertosque  civium 
numero  comperisset,  negavit  accepturos,  quibus  pro- 
missum  non  esset;  ceterisque  minus,  quam  promi- 
serat,  dedit,  ut  destinata  summa  sufficeret.  Magna 
vero  quondam  sterilitate,  ac  difficili  remedio,  quuni 
venalicias  et  lanistarum  familias,  peregrinosque 
omnes,  exceptis  medicis  et  praeceptoribus ,  partem- 
que  servitiorum  Urbe  expulisset;  ut  tandem  aiijiona 
convaluit,  impetum  se  cepisse,  scrihit,  fru7nentationes 
publicas  in  perpetuum  aholendi,  quod  earum  fiducia 
cultura  agrorum  cessaret:  neque  tamen  perseverasse, 

quia  certum  haheret,  posse  per  amhitionem  quandoque 
restitui,  Atque  ita  posthac  rem  temperavit,  iit  non 
niinorem  aratorum  ac  negotiantium ,  quam  populi 
rationem  duceret. 

XLIII.  Spectaculorum  et  assiduitate  et  varietate 
atque  magnificcntia  omnes  antecessit.  Fecisse  lu- 
dos  se,  ait,  suo  nomine  quater;  pro  aliis  magistrati- 
bus,  qui  aut  abessent  aut  non  sufficerent,ter  et  vicies. 
Fecitque  nonnunquam  vicatim,  ac  pluribus  scenis 
per  omnium  linguarum  histriones.  [Munera]  non 
in  foro  modo  nec  in  amphitheatro ,  sed  in  Circo  et  in 
Septis,  edidit,  et  aliquando  nihil  praeter  venationem ; 
athletas  exstructis  in  campoMartiosedilibus  ligneis; 
item  navale  proelium  circa  Tiberim  cavato  solo,  in 
quo  nunc  Caesarum  nemus  est.  Quibus  diebus  cu- 
stodes  in  Urbe  disposuit,  ne  raritate  remanentium 
grassatoribus  obnoxia  esset.  In  Circo  aurigas  cur- 
soresque  et  confectores  ferarum,  et  nonnunquam  ex 
nobilissima  iuventute,  produxit.  Sed  et  Troiae  iu- 
dum  edidit  frequentissime ,  maiorum  minorumque 
puerorum  delectu,prisci  decorique  morisexistimans, 
clarae  stirpis  indolem  sic  notescere.  In  hoc  ludicro 
C.  Nonium  Asprenatem,  lapsu  debilitatum,  aureo 
torque  donavit;  passusque  est,  ipsum  posterosque 
Torquati  ferre  cognomen.  Mox  finem  fecit  talia 
edendi ,  Asinio  Pollione  oratore  graviter  invidiose- 
que  in  curia  questo  Aesernini  nepotis  sui  casum,  qui 
et  ipse  crus  effregerat.  Ad  scenicas  quoque  et  gla- 
diatorias  operas,  et  equitibus  Romanis  aiiquando 
usus  est;  verum  prius  quam  senatus  consulto  inter- 
diceretur.  Postea  nihil  sane,  praeterquam  adole- 
scentulum  Lucium  honeste  natum,  exhibuit,  tantum 
ut  ostenderet,  quod  erat  bipedali  minor,  librarum 

septemdecim,  ac  vocis  immensae.  Qiiodam  autem 
muneris  dieParthorum  obsides,  tunc  primummissos, 
per  arenam  mediam  ad  spectaculum  induxit,  super- 
que  se  subsellio  secundo  coUocavit.  Solebat  etiam 
citra  spectaculorum  dies,  si  quando  quid  inusitatum 
dignumque  cognitu  advectum  esset,  id  extra  ordinem 
quolibet  loco  publicare:  ut  rhinocerotem  apud  Se- 
pta;  tigrimin  scena;  anguem  quinquaginta  cubito- 
rum  pro  comitio.  Accidit  votivis  Ckcensibus ,  ut 
correptus  valetudine,  lectica  cubans,  tensas  deduce- 
ret:  rursus  commissione  ludorum,  quibus  theatrum 
Marcelli  dedicabat,  evenit,  ut  laxatis  seiiae  curulis 
compagibus  caderet  supinus.  Nepotum  quoque  suo- 
rum  munere,  quum  consternatum  ruinae  metu  popu- 
lum  retinere  et  confirmare  nullo  modo  posset,  trans- 
iit  e  loco  suo,  atque  in  ea  parte  consedit,  quae  suspe- 
cta  maxime  erat. 

XLIV.  Spectandi  confusissimum  ac  solutissi- 
miun  morem  correxit  ordinavitque,  motus  iniuria 
senatoris,  quem  Puteolis  per  celeberrimos  ludos  con- 
sessu  frequenti  n^mo  receperat.  Facto  igitur  de- 
creto  patrum,  ut,  quoties  quid  spectaculi  usquam 
publice  ederetur,  primus  subselliorum  ordo  vacaret 
senatoribus;  Romae  legatos  liberarum  sociarumque 
gentium  vetuit  in  orchestra  considere,  quum  quos- 
dam  etiam  libertini  generis  mitti  deprehendisset. 
Militem  secrevit  a  populo.  Maritis  e  plebe  proprios 
ordines  assignavit:  praetextatis  cuneum  suum,  et 
proximum  paedagogis:  sanxitque,  ne  quis  pullato- 
rum  media  cavea  sederet.  Feminis  ne  gladiatores 
quidem,  quos  promiscue  spectari  sollemne  olim  erat, 
nisi  ex  superiore  loco  spectare  concessit.  Solis  vir- 
ginibus  Vestalibus  locum  iii  theatro  separatim  et 

contra  praetoris  tribimal  dedit.  Athletarum  vero 
spectaculo  muliebre  sexus  omne  adeo  summovit,  ut 
pontificalibus  ludis  pugilum  par  postulatum  distu- 
lerit  in  sequentis  dieimatutinum  tempu.si^edixeritque, 
mulieres  ante  horam  quintam  venire  in  theatrum  non 
placere, 

XLV.  Ipse  Circenses  ex  amicorum  fere  liberto- 
rumque  coenaculis  spectabat,  interdum  e  pulvinari, 
et  quidem  cum  coniuge  ac  liberis  sedens.  Specta- 
culo  per  plurimas  horas,  aliquando  totos  dies  aberat, 
petita  venia,  commendatisque,  qui  suam  vicem  prae- 
sidendo  fungerentur.  Verum  quoties  adesset,  nihil 
praeterea  agebat,  seu  vitandi  rumoris  causa^  quo  pa- 
trem  Caesarem  vulgo  reprehensum  commemorabat, 
quod  inter  spectandum  epistolis  libellisque  legendis 
aut  rescribendis  vacaret;  seu  studio  spectandi  ac 
voluptate,  qua  teneri  se  neque  dissimulavit  unquam, 
et  saepe  ingenue  professus  est.  Itaque  corollaria 
et  praemia  alienis  quoque  muneribus  ac  ludis  et  cre- 
bra  et  grandia  de  suo  oiferebat:  nullique  Graeco 
certamini  interfuit,  quo  non  pro  merito  quemque 
certantium  honoraverit.  Spectavit  autem  studiosis- 
sime  pugiles,  et  maxime  Latinos;  non  legitimos  at- 
que  ordinarios  modo,  quos  etiam  committere  cum 
Graecis  solebat,  sed  et  catervarios  oppidanos  inter 
angustias  vicorum  pugnantes  temere  ac  sine  arte. 
Universum  denique  genus  operas  aliquas  publico 
spectaculo  praebentium  etiam  cura  sua  dignatus  est. 
Athletis  et  conservavit  privilegia  et  ampliavit.  Gla- 
diatores  sine  missione  edi  prohibuit.  Coercitionem 
in  histriones,  magistratibus  in  omni  tempore  et  loco 
lege  vetere  permissam,  ademit,  praeterquam  ludis  et 
scena.    Nec  tamen  eo  minus  aut  xysticonim  certa- 

tiones  aut  gladiatomm  pugnas  severissime  semper 
exegit.  Naiii  histrionum  licentiam  adeo  compescuit, 
ut  Stephanionem  togatarium ,  cui  in  puerilem  hahi- 
tum  circumtonsam  matronam  ministrasse  compere- 
rat,  per  trina  theatra  virgis  caesum  relegaverit;  Hy- 
lan  pantomimum,  querente  praetore,  in  atrio  domus 
suae,  nemine  excluso,  flagellis  verherarit;  etPyla- 
denUrbe  atqueltalia  summoverit,  quod  spectatorem, 
a  quo  exsihilahatur,  demonstrasset  digito  conspi- 
cuumque  fecisset. 

XLVI.  Ad  hunc  modum  Urhe  urhanisque  rehus 
administratis,  Italiam  duodetriginta  coloniarum  nu- 
mero  deductarum  ah  se  freqnentavit,  operihusque  ac 
vcctigalihus  puhlicis  plurifariam  instruxit:  etiam 
iure  ac  dignatione  Urhi  quodammodo  pro  parte  ali 
qua  adaequavit,  excogitato  genere  suffragiorum, 
quae  de  magistratihus  urhicis  decuriones  colonici  in 
sua  quisque  colonia  ferrent,  qjt  suh  diem  comitiorum 
ohsignata  Romam  mitterent,  Ac  necuhi  aut  hone- 
storum  deficeret  copia  aut  multitudinis  suholes, 
equestrem  militiam  petentes  etiam  ex  commendatio- 
ne  puhlica  cuiusque  oppidi  ordinahat:  at  iis,  qui  e 
plehe  regiones  sibi  revisenti  filios  filiasve  approba- 
rent,  singulanummorummilliapro  singulis  dividebat. 

XLVII.  Provincias  validiores,  et  quas  annuis 
magistratuum  imperiis  regi  nec  facile  nectutumerat, 
ipse  suscepit:  ceteras  proconsulihus  sortito  permi- 
sit;  et  tamen  nonnullas  commutavit  interdum ;  atque 
ex  utroque  genere  plerasque  saepius  adiit.  Urhium 
quasdam  foederatas,  sed  ad  exitium  licentia  praeci- 
pites,  libertate  privavit:  alias,  aut  aere  alieno  labo- 
rantes  levavit,  aut  terrae  motu  subversas  denuo  con- 
didit,  aut  iuerita  erga  populum  Romanum  allegantes 

Latinitate  vel  civitate  donavit.  Nec  est,  nt  opinor, 
provincia,  excepta  duntaxatAfrica  etSardinia,  quam 
non  adierit.  In  has,  fugato  Sexto  Ponipeio,  traii- 
cere  ex  Sicilia  apparantem  continuae  et  immodicae 
tempestates  inhibuenmt;  nec  mox  occasio  aut  causa 
traiiciendi  fuit. 

XLVIII.  Regna,  quibus  belii  iure  potitus  est, 
praeter  pauca,  autiisdem,  quibus  ademerat,  reddi- 
dit,  aut  alienigenis  contribuit.  Reges  socios  etiam 
inter  semetipsos  necessitudinibus  iunxit  mutuis, 
promptissimus  affinitatis  cuiusque  atque  amicitiae 
conciliator  et  fautor;  nec  aliter  imiversos,  quam 
membra  partesque  imperii,  ciu^ae  habuit,  rectorem 
quoque  solitus  apponere  aetate  parvis  aut  mente  la- 
psis,  donec  adolescerent  aut  resipiscerent:  ac  pluri- 
morum  liberos  et  educavit  simul  cum  suis  et  instituit. 

XLIX.  Ex  militaribus  copiis  legiones  et  auxilia 
provinciatim  distribnit :  classem  Miseni,  et  alteram 
Ravennae,  ad  tutelam  superi  et  inferi  maris,  collo- 
cavit.  Certum  numerum  partim  in  Urbis,  partim  in 
sui  custodiam  allegit;  dimissa  Calagurritanorum 
manu,  quam  usque  ad  devictumAntonium,  item  Ger- 
manorum,  quam  usque  ad  cladem  Varianam  ,  inter 
armigeros  circa  se  habuerat.  Neque  tamen  imquam 
plures  quam  tres  cohortes  in  Urbe  esse  passus  est, 
easque  sine  castris:  reliquas  in  hiberna  et  aestiva 
circa  finitima  oppida  dimittere  assuerat.  Quicquid 
autem  ubique  militum  esset,  ad  certam  stipendiorum 
praemiorumque  formulam  astrinxit;  definitis  pro 
gradu  cuiusque  et  temporibus  militiae  et  commodis 
missiommi,  ne  aut  aetate  aut  inopia  post  missionem 
sollicitari  ad  res  novas  possent.  Lltque  perpetuo  ac 
sine  difficultate  sumptus  ad  tuendos  eos  prosequen- 

dosque  suppeteret,  aerarium  militare  cum  vectigali- 
bus  novis  instituit.  Et  quo  celerius  ac  sub  manum 
annunciari  cognoscique  posset,  quid  in  provincia 
quaque  gereretur,  iuvenes  primo  modicis  intervallis 
per  militares  vias,  dehinc  vehicula,  disposuit.  Com- 
modius  id  visum  est,  ut,  qui  a  loco  perferrent  literas, 
iideminterrogariquoque,  siquid  resexigeret,  possent. 

L.  In  diplomatibus  libellisque  et  epistolis  si- 
gnandis  initio  jSphinge  usus  est,  mox  imagine  Magni 
Alexandri;  novissime  sua,Dioscoridis  manu  sculpta, 
qua  signare  insecuti  quoque  principes  perseverave- 
runt.  Ad  epistolas  omnes  horarum  quoque  momen- 
ta,  nec  diei  modo  sed  et  uoctis,  quibus  datae  signifi- 
carentur,  addebat. 

LI.  Clementiae  civilitatisque  eius  multa  et  ma- 
gna  documenta  sunt.  Et  ne  ennmerem,  quot  et  quos 
diversarum  partium  venia  et  incolumitate  donatos 
principem  etiam  in  civitate  locum  tenere  passus  sit, 
lunium  Novatum  et  Cassium  Patavinum,  e  plebe  ho- 
mines,  alterum  pecunia,  alterum  levi  exsilio  punire 
satis  habuit;  quum  ille  Agrippae  iuvenis  nomine 
asperrimam  de  se  epistolam  in  vulgus  edidisset,  hic 
convivio  pleno  proclamasset,  neque  votian  sibi  neque 
animum  deesse  confodiendi  eum.  Quadam  vero  cogni- 
tione,  quum  Aemilio  Aeliano  Cordubensi  inter  cetera 
crimina  vel  maxime  obiiceretur,  quod  male  opinari 
de  Caesare  soleret,  conversus  ad  accusatorem,  com- 
motoque  similis,  Velim,  inquit,  hoc  mihiprohes:  fa- 
ciam  sciat  Aelianus,  et  me  linguam  hahere :  'plura  enim 
de  eo  loquar.  Nec  quicquam  ultra  sut  statim  aut  post- 
ea  inquisivit.  Tiberio  quoque,  de  eadem  re,  sed 
violentius,  apud  se  per  epistolam  conquerenti,  ita 
rescripsit:  Aetatituae,  miTiheri,  noli  in  hac  re  in- 


OCTAVIANUS. 


CAP.  49 


—  53. 


81 


dulgere,  etmmiumindignari,  quemquam  esse ,  qui  de 
me  loquatur  male.  Satis  est  enim,  si  hoc  habemus,  ne 
quis  nohis  male  facere  possit, 

LII.  Templa,  qiiamvis  sciret  etiam  proconsulibus 
decerni  solere,  in  nulla  tamen  provincia  nisi  commu- 
ni  suo  Romaeque  nomine  recepit:  nam  in  Urbe  qui- 
dem  pertinacissime  abstinuit  hoc  honore.  Atque 
etiam  argenteas  statuas,  olim  sibi  positas,  conflavit 
omnes;  ex  quibus  aureas  cortinas  A^ollini  Palatino 
dedicavit.  Dictaturam  magna  vi  offerente  populo, 
genu  nixus,  deiecta  ab  humeris  toga,  nudo  pectore, 
deprecatus  est. 

LIII.  Domini  appellationem,  ut  maledictum  et 
opprobrium,  semper  exhorruit.  Quum  spectante  eo 
ludos  pronunciatum  esset  in  mimo : 

—  —  —  O  dominum  aequum  et  bonum! 
etuniversi,  quasi  de  ipso  dictum,  exsultantes  com- 
probassent :  et  statim  manu  vultuque  indecoras  adu- 
lationes  repressit,  et  insequenti  die  gravissime  corri- 
puitedicto,  dominumque  seposthac  appellari  nec  a 
liberis  quidem  aut  nepotibus  suis,  vel  serio  vel  ioco, 
passus  est:  atque  huiusmodi  blanditias  etiam  inter 
ipsos  prohibuit.  Non  temere  Urbe  oppidove  ullo 
egressus,  aut  quoquam  ingressus  est,nisi  vespere  aut 
noctu,  ne  quem  officii  causa  inquietaret.  In  consu- 
latu  pedibus  fere,  extra  consulatum  saepe  adaperta 
sella,  per  publicum  incessit.  Premiscuis  salutatio- 
nibus  admittebat  et  plebem,  tanta  comitate  adeun- 
tium  desideria  excipiens,  ut  quendam  ioco  corripue- 
rit,  quod  sic  sibi  lihellum  porrigere  duhitaret,  quasi 
elephanto  stipem.  Die  senatus  mmquam  patres  nisi 
in  curia  salutavit,  et  quidem  sedentes ,  ac  nominatim 
singulos,  nuilo  submonente:  et  discedens  eo  modo 

sedentibiis  singulis  vale  dicebat.  Officia  ciim  multis 
mutuo  exercuit:  nec  prius  dies  cuiusque  soliemnes 
frequentare  desiit,  quam  grandior  iam  natu,  et  in 
turba  quondam  sponsaliorum  die  vexatus.  Gallum 
Terrinium  senatorem,  minus  sibi  familiarem,  sed 
captiim  repente  oculis,  et  ob  id  inedia  mori  destinan- 
tem,  praesens  consolando  revocavit  ad  vitam. 

LIV.  In  senatu  verba  facienti  dictum  est,  Non  in- 
tellexi:  et  ab  alio,  Contradicerem  tihi,  si  locum  hahe- 
rem,  Interdum  ob  immodicas  altercationes  disce- 
ptantium  e  curia  per  iram  se  proripienti  quidam  in- 
gesserimt,  licere  oportere  senatorihus  de  repuhlica  lo- 
qui.  Antistius  Labeo,  senatus  lectione,  quum  vir 
virum  legeret,  M.  Lepidum,  hostem  olim  eius,  et  tunc 
exsulantem,  legit:  interrogatusque  ab  eo,  an  essent 
alii  digniores,  suum  ^uemque  iudicium  liahere,  re- 
spondit.  Nec  ideo  libertas  aut  contumacia  fraudi 
cuiquam  fuit. 

LV.  Etiam  sparsos  de  se  in  curia  famosos  libel- 
los  nec  expavit,  nec  magna  eura  redarguit:  ac,  ne 
requisitis  quidem  auctoribus,  id  modo  censuit,  co- 
gnoscendum  posthac  de  iis,  qui  libellos  aut  carmina 
ad  infamiam  cuiuspiam  sub  alieno  nomine  edant. 

LVI.  locis  quoque  quorundam  invidiosis  aut  pe- 
tulantibus  lacessitus,  contradixit  edicto.  Ettamen 
de  inhibenda  testamentorum  licentia,  ne  senatus 
quicquam  constitueret,  intercessit.  Quoties  magi- 
stratuum  comitiis  interesset,  tribus  cum  candidatis 
suis  circuibat,  supplicabatque  more  sollemni.  Fe- 
rebat  et  ipse  suffragium  iri  tiibubus,  ut  unus  e  popu- 
lo.  Testem  se  in  iudiciis  et  interrogari  et  refelli, 
aequissimo  animo  patiebatur.  Forum  angustius  fe- 
cit,  non  aiisus  extorquere  possessoribus  proximas 

domos.  Niinqiiam  filios  suos  popiilo  commendavit, 
ut  non  adiiceret :  si  merehuntur.  Eisdem,  praetexta- 
tis  adhuc,  assurrectum  ab  universis  in  theatro  et  a 
stantibus  plausum,  gravissime  questus  est.  Amicos 
ita  magnos  et  potentes  in  civitate  esse  voluit,  ut  ta- 
men  pari  iure  essent,  quo  ceteri,  legibusque  iudicia- 
riis  aeque  tenerentur.  Quum  Asprenas  Nonius,  ar- 
tius  ei  iunctus,  causam  veneficii  accusante  Cassio 
Severo  diceret,  consuluit  senatum,quid  officii  sui  pu- 
taret:  Cunctari  enim  se ,  ne,  si  superesset,  eriperet  le- 
gibus  reum;  sin  deesset,  destituere  ac  praedamnare 
amicum  aestimaretur,  Et  consentientibus  universis 
seditin  subselliis  per  aliquot  horas,  verum  tacitus, 
ac  ne  laudatione  quidem  iudiciali  data.  Affuit  et 
clientibus,  sicut  Scutario  cuidam,  evocato  quondam 
suo,  qui  postulabatur  iniuriarum.  Unum  omnino  e 
reorum  numero,  ac  ne  eum  quidem  nisi  precibus,  eri- 
puit,  exorato  coram  iudicibus  accusatore,  Castri- 
cium,per  quem  de  coniurationeMurenae  cognoverat. 

LVII.  Pro  quibus  meritis  quantopere  dilectus  sit, 
facile  est  aestimare.  Omitto  senatus  consulta,  quia 
possunt  videri  vel  necessitate  expressa  vei  verecun- 
dia.  Equites  Romani  natalem  eius  sponte  atque 
consensu  biduo  semper  celebrarunt.  Omnes  ordines 
in  lacnm  Curtii  quotannis  ex  voto  pro  salute  eius  sti- 
pem  iaciebant;  item  Kalendis  lanuariis  strenam  in 
Capitolio,  etiam  absenti:  ex  qila  summa  pretiosissi- 
ma  deorum  simulacra  mercatus,  vicatim  dedicabat, 
ut  Apollinem  Sandaliarium,  et  lovem  Tragoedum, 
aliaque.  In  restitutionem  Palatinae  domus,  incen- 
dio  absumptae,  veterani,  decuriae,  tribus,  atque 
etiani  singillatim  e  cetero  genere  hominum,  libentes 
ac  pro  facultate  quisque  pecunias  contulerunt:  deli- 

bante  tantiimmodo  eo  summarum  acervos,  neque  ex 
quoquam  plus  denario  auferente.  Revertentem  ex 
provincia  non  solum  faustis  ominibus,  sed  et  modu- 
latis  carminibus  prosequebantur.  Observatum  etiam 
est,  ne,  quoties  introiret  Urbem,  supplicium  de  quo- 
quam  sumeretur. 

LVIII.  Patris  patriae  cognomen  universi  repen- 
iino  maximoque  consensu  detulerunt ei :  primaplebs, 
legatione  Antium  missa;  deinde,  qviod  non  recipie- 
bat,  ineunti  Romae  spectacula  frequens  et  laureata; 
mox  in  curia  senatus,  neque  decreto  neque  acclama- 
tione,  sed  per  Valerium  Messalam.  Is,  mandanti- 
bus  cunctis,  Quod  honmn,  i\\(\\\\t ,  faustumque  sit  tihi 
domuique  tuae ,  Caesar  Auguste:  (sic  enim  nos  perpe- 
tuam  felicitatem  reipuhlicae  et  laeta  huic  precari  ae- 
stimamus:)  senatus  te,^consentiens  populo  Romano, 
consalutat  PATRIAE  PATREM.  Cui  lacrimans 
respondit  Augustus  his  verbis  (ipsa  enim,  sicut  Mes- 
salae,  apposui) :  Composfactus  votorum  meorum,  pa- 
tres  conscripti,  quid  haheo  aliud  deos  immortales  pre- 
cari,  quam  ut  hunc  consensum  vestrum  ad  ultimum  vi- 
taefinem  mihi perferre  Uceat? 

LIX.  Medico  Antonio  Musae,  cuius  opera  ex  an- 
cipiti  morbo  convaluerat,  statuam  aere  coUato  iuxta 
signum  Aesculapii  statuerunt.  Nonnulli  patrumfa- 
miliarum  testamento  caverunt,  ut  ab  heredibus  suis 
praelato  victimae  titulo  in  Capitolium  ducerentur, 
votumque  pro  se  solveretur,  quod  superstitem  Augu- 
stum  reliquissent.  Quaedam  Italiae  civitates  diem, 
quo  primum  ad  se  venisset,  initium  anni  fecerunt. 
Provinciariim  pleraeque  super  templa  et  aras,  ludos 
quoque  quinquennales  paene  oppidatim  constituenmt. 

LX.  Reges  amici  atque  socii,  et  singuli  in  suo 

quisqiie  regno,  Caesareas  nrbes  condiderunt;  et  cun- 
cti  siniul  aedem  lovis  Olympii  Athenis  antiquitus 
inchoatam  perficere  communi  sumptu  destinaverunt, 
genioque  eius  dedicare;  ac  saepe  regnis  relictis  non 
Romae  modo,  sed  provincias  peragranti,  quotidiana 
officia  togati  ac  sine  regio  insigni,  more  clientiiun, 
praestiterunt. 

LXI.  Quoniam,  qualis  in  imperiis  ac  magistrati- 
hus,  regendaque  per  terrarum  orbem  pace  belloque 
republica  fuerit,  exposui;  referam  nimc  interiorem 
ac  familiarem  eius  vitam,  quibusque  moribus  atque 
fortuna  domi  et  inter  suos  egerit,  a  iuventa  usque  ad 
supremum  vitae  diem.  Matrem  amisit  in  primo  con- 
sulatu;  sororem  Octaviam  quinquagesimum  et  quar- 
tum  agens  aetatis  annum.  Utrique,  quum  praecipua 
officia  vivae  praestitisset,  etiam  defunctae  honores 
maximos  tribuit. 

LXII.  Sponsam  habuit  adolescens  P.  Servilii 
Isaurici  filiam;  sed  reconciliatus  post  primam  dis- 
cordiam  Antonio,  expostulantibus  utriusque  militi- 
buSjUt  et  necessitudine  aliquaiungerentur,privignam 
eius  Claudiam,  Fulviae  ex  P.  Clodio  filiam,  duxit 
uxorem,  vixdum  nubilem:  ac  simultate  cum  Fulvia 
socru  exorta,  dimisit  intactam  adhuc  et  virginem. 
Mox  Scriboniam  in  matrimonium  accepit,  nuptam 
ante  duobus  consularibus,  ex  altero  etiam  matrem. 
Cum  hac  etiam  divortium  fecit,  pertaesus,  ut  scribit, 
morum  perversitatem  eius;  ac  statim  Liviam  Dru- 
sillam  matrimonio  Tiberii  Neronis,  et  quidem  prae- 
gnantem,  abduxit,  dilexitque  et  probavit  imice  ac 
perseveranter. 

LXIII.  Ex  Scribonia  luliam,  ex  Livia  nihil  libe- 
rorum  tulit,  quum  maxime  cuperet.  Infans,  qui  con- 

ceptiis  erat,  immaturus  est  editus.    luliam  primmn 
Marcello,  Octaviae  sororis  suae  filio,  tantum  quod 
pueritiam  egresso ;  deinde,  ut  is  obiit,  M.  Agrippae 
nuptum  dedit,  exorata  sorore,ut  sibi  genero  cederet. 
Nam  tunc  Agrippa  alteram  Marcellarum  habebat,  et  ; 
ex  ea  liberos.    Hoc  quoque  defuncto,  multis  diu, 
etiam  ex  equestri  ordine,  circumspectis  conditioni-  | 
bus,  Tiberium  privignum  suum  eiegit,  coegitque  ' 
praegnantem  uxorem ,  et  ex  qua  iam  pater  erat,  di- 
mittere.    M.  Antonius  scribit,  primum  eum  Antonio,  ^ 
filio  suoy  despondisse  luliam;  deinde  Cotisoni,  Geta-  i 
ru?n  regi,  quo  tempore  sihi  quoque  imicemfiUajn  regis 
in  matrimonium  petiisset. 

LXIV.  Nepotes  ex  Agrippa  et  lulia  tres  habuit, 
Caium,  Lucium  et  Agrippam ;  neptes  duas,  luliam  et  j 
Agrippinam.  luliam  L.  Paullo,  censoris  filio,  Agrip-  \ 
pinam  Germanico,  sororis  suae  nepoti,  collocavit.  \ 
Caium  etLucium  adoptavit,  domi  per  assem  et  libram  j 
emptos  a  patre  Agrippa,  tenerosque  adhuc  ad  curam  j 
reipublicae  admovit,  et  consules  designatos  circum  l 
provincias  exercitusque  dimisit.  Filiam  et  neptes  ita 
instituit,  ut  etiam  lanificio  assuefaceret,  vetaretque  j 
loqui  aut  agere  quicquam,  nisi  propalam,  et  quod  in 
diurnos  commentarios  referretur.  Extraneorum  qui-  ] 
dem  coetu  adeo  prohibuit,  ut  L.  Vinicio,  claro  deco-  j 
roque  iuveni,  scripserit  quondam,  ^«rM?;i  modeste  fe-  .\ 
cisse  eum,  quod  filiam  suam  Baias  salutatum  venisset. 
Nepotes  et  literas  et  notare  aliaque  rudimenta  per  se  ; 
plerumque  docuit,  ac  nihil  aeque  elaboravit,  quam  i 
ut  imitarentur  chirographum  siuim.    Neque  coena-  ; 
vit  una,  nisi  ut  in  imo  lecto  assiderent;  neque  iter  fe-  \ 
cit,  nisi  ut  vehiculo  anteirent  aut  circa  adequitarent.  i 

LXV.  Sed  laetum  eum  atque  fidentem  et  sobole  j 

et  disciplina  domus,  fortuna  destituit.  lulias,  filiani 
et  neptem,  omnibus  probris  contaminatas,  relegavit. 
Caium  et  Lucium  in  duodeviginti  mensium  spatio 
amisit  ambos,  Caio  inLycia,  Lucio  Massiliae  defun- 
ctis.  Tertium  nepotem  Agrippam,  simulque  privi- 
gnum  Tiberium  adoptavit  in  foro  lege  curiata.  Ex 
quibus  Agrippam  brevi  ob  ingenium  sordidum  ac  fe- 
rox  abdicavit,  seposuitque  Surrentum.  Aliquanto 
autem  patientius  mortem.,  quam  dedecora  suorum 
tulit.  Nam  Caii  Luciique  casu  non  adeo  fractus,  de 
filia  absens  ac  libello  per  quaestorem  recitato  notum 
senatui  fecit,  abstinuitque  congressu  hominum  diu 
prae  pudore;  etiam  de  necanda  deliberavit.  Certe 
quum  sub  idem  tempus  una  ex  consciis  liberta,Phoe- 
be,  suspendio  vitam  finisset,  Maluisse  se,  ait,  Phoebes 
patreinfuisse.  Relegatae  usum  vini  omnemque  deli- 
catiorem  cultum  ademit:  neque  adiri  a  quopiam  li- 
bero  servoque,  nisi  se  consulto,  permisit;  et  ita,  ut 
certior  fieret,  qua  is  aetate,  qua  statura,  quo  colore 
esset,  etiam  quibus  corporis  notis  vel  cicatricibus. 
Post  quinquennium  demum  ex  insula  in  continentem, 
lenioribusque  paullo  conditionibus,  transtulit  eam. 
Nam  ut  omnino  revocaret,  exorari  nuUo  modo  po- 
tuit,  deprecanti  saepe  populoRomano,  et  pertinacius 
instanti,  tales  filias  talesque  coniuges  pro  concione 
imprecatus.  Ex  nepte  lulia  post  damnationem  edi- 
tum  infantem  agnosci  alique  vetuit.  Agrippam  ni- 
hilo  tractabiliorem,  imo  in  dies  amentiorem,  in  insu- 
lam  transportavit,  sepsitque  insuper  custodia  mili- 
tum.  Cavit  etiam  senatus  consulto,  ut  eodem  loco 
in  perpetuum  contineretur ;  atque  ad  omnem  et  eius 
et  luliarum  mentionem  ingemiscens,  proclamare  etiam 
solebat: 

AiSr  ocpeXov  clyc^fioq  r  Xfjnvav,  ciyovoq  t  anoXiGd-OLi l 
nec  aliter  eos  appellare,  qiiam  tris  vomicas  aut  tria 
carciuomata  sua. 

LXVI.  Amicitias  ueque  facile  admisit,  et  con- 
stantissime  retinuit;  non  tantum  virtutes  ac  merita 
cuiusque  digne  prosecutus,  sed  vitia  quoque  et  de- 
licta,  duntaxat  modica,  perpessus.  Neque  enim  te- 
mere  ex  omni  numero  in  amicitia  eius  afflicti  repe- 
rientur,  praeter  Salvidienum  Rufum,  quem  ad  con- 
sulatum  usque,  et  Cornelium  Gallum,  quem  ad  prae- 
fecturam  Aegypti,  ex  infuna  utrumque  fortuna,  pro- 
vexerat.  Quorum  alterum,  res  novas  molientem, 
damnandum  senatui  tradidit :  alteri ,  ob  ingratum  et 
malevolum  animum,  domo  et  provinciis  suis  interdi- 
xit.  Sed  Gallo  qnioque  et  accusatorum  denuncia- 
tionibus  et  senatus  consultis  ad  necem  compulso, 
laudavit  quidem  pietatem  tantopere  pro  se  indignan- 
tium :  ceterum  et  illacrimavit  et  vicem  suam  conque- 
stus  est,  quod  sibi  soli  non  licerety  amicis,  quatenus 
vellef,  irasci.  Reliqui  potentia  atque  opibus  ad  finem 
vitae,  sui  cuiusque  ordinis  principes,  floruerunt, 
quanquam  et  offensis  intervenientibus.  Desideravit 
enim  nonnunquam,  ne  de  pluribus  referam,  et  M. 
Agrippae  patientiam,  et  Maecenatis  taciturnitatem ; 
quum  ille  ex  levi  frigoris  suspicione,  et  quodMarcel- 
lus  sibi  anteferretur,  Mytilenas  se  relictis  omnibus 
contulisset;  hic  secretum  de  compertaMurenae  con- 
iuratione  uxori  Terentiae  prodidisset.  Exegit  et 
ipse  invicem  ab  amicis  benevolentiam  mutuam,  tam 
a  defunctis,  quam  a  vivis.  Nam  quamvis  minime 
appeteret  hereditates,  ut  qui  nunquam  ex  ignoti  te- 
stamento  capere  quicquam  sustinuerit,  amicorum 
tamen  suprema  iudicia  morosissime  pensitavit;  ne- 

qiie  dolore  dissimulato,  si  parcius  aut  citra  honorem 
verborum,  neque  gaudio,  si  gtate  pieque  quis  se  pro- 
secutus  fuisset.  Legata  vel  partes  hereditatum,  a 
quibuscunque  parentibus  relicta  sibi,  aut  statim  libe- 
ris  eorum  concedere,  aut,  si  pupillari  aetate  essent, 
die  virilis  togae  vel  nuptiarum  cum  incremento  resti- 
tuere  consueverat. 

LXVII.  Patronus  dominusque  non  minus  seve- 
rus,  quam  facilis  et  clemens,  multos  libertorum  in 
honore  et  usu  maximo  habuit,  iit  Licinium,  Encela- 
dum,  aliosque.  Cosmum  servum,  gravissime  de  se 
opinantem,  non  ultra  quam  compedibus  coercuit. 
Diomedem  dispensatorem,  a  quo  simul  ambulante 
incurrenti  repente  fero  apro  per  metum  obiectus  est, 
maluit  timiditatis  arguere  quam  noxae;  remque  non 
minimi  periculi,  quia  tamen  fraus  aberat,  in  iocnm 
vertit.  Idem  Proculum  ex  acceptissimis  libertis 
mori  coegit,  compertum  adulterare  matronas:  Thal- 
lo,  a  manu,  quod  pro  epistola  prodita  denarios  quin- 
gentos  accepisset,  crura  elfregit.  Paedagogum  mi- 
nistrosqueCaii  filii,  per  occasionem  valetudinis  mor- 
tisque  eius  superbe  avareque  in  provincia  grassatos, 
oneratis  gravi  pondere  cervicibus,  praecipitavit  in 
flumen. 

LXVIII.  Prima  iuventa  variorum  dedecorum  in- 
famiam  subiit.  Sex.  Pompeius  eum  ut  eflfeminatum 
insectatus  est:  M.  Antonius  adoptionem  avunculi 
stupro  meritum:  item  Lucius,  Marci  frater,  quasi 
pudicitiam,  delibatam  a  Caesare,  A.  etiam  Hirtio  in 
Hispania  CCC  millibus  nummum  substraverit;  soli- 
tusque  sit  crura  suburere  nuce  ardenti,  quo  mollior 
pilus  surgeret.  Sed  et  populus  quondam  universus 
ludorum  die  et  accepit  in  contumeliam  eius,  et  as- 

sensii  maximo  comprobavit  versum  in  scena  pronim- 
ciatum  de  Gallo  matris  deum  tympanizante, 
ViderV,  ut  cinaedus  orhem  digito  temperat? 
LXIX.  Adulteria  quidem  exercuisse,  ne  amici 
quidem  negant,  excusantes  sane,  non  libidine  sed  ra- 
tione  commissa ,  quo  facilius  consilia  adversariorum 
per  cuiusque  mulieres  exquireret.  M.  Antonius  su- 
per  festinatasLiviae  nuptias  obiecit,et  feminam  con- 
sularem  e  triclinio,  viro  coram,  in  cubiculum  abdu- 
ctam,  rursus  in  convivium,  rubentibus  auriculis,  in- 
comptiore  capillo,  reductam;  et  dimissam  Scribo- 
niam,  quia  liberius  doluisset  nimiam  potentiam  pel- 
licis;  et  conditiones  quaesitas  per  amicos,  qui  ma- 
tres  familias  et  adultas  aetate  virgines  denudarent 
atque  perspicerent,tanquamThoranio  mangone  ven- 
dente.  Scribit  etiam  ad  ipsum  hoc  famiiiariter  ad- 
huc,  necdum  plane  inimicus  aut  hostisr  Quid  te  viu- 
tavit?  quod  reginam  ineo?  uxor  mea  est.  Nunc  coepiy 
an  abhinc  annos  novem  ?  Tu  deinde  solam  Drusillam 
inis?  Ita  valeas,  uti  tu,  hanc  epistolam  quum  leges,  non 
inieris  Tertullam,  aut  Terentillam,  autRufillam,  aut 
Salviam  Titisceniam,  aut  omnes,  Anne  refert,  uhi  et 
in  qua  arrigas  ? 

IjXX.  Coena  quoque  eius  secretior  in  fabulis 
fuit,  quae  vulgo  do)diy.d&sx)<;  vocabatur:  in  qua  deo- 
rumdearumquehabitu  discubuisse  convivas,et  ipsum 
pro  Apolline  ornatum,  non  Antonii  modo  epistolae, 
singulorum  nomina  amarissime  enumerantis,  expro- 
brant,  sed  et  sine  auctore  uotissimi  versus: 

Quum  primum  istorum  conduxit  mensa  choragum, 
Sexque  deos  vidit  Mallia,  sexque  deas; 

Impia  dum  Phoehi  Caesar  mendacia  ludit, 
Dum  nova  divorum  coenat  adulteria : 

Omnia  se  a  terris  tunc  numina  declinarunt ; 
Fugit  et  auratos  lupiter  ipse  thronos, 
Auxit  coenae  runiorem  summa  tunc  in  civitate  penu- 
ria  ac  fames;  acclamatumque  est  postridie,  fru- 
vientum  omne  deos  comedisse:  et,  Caesarem  plane  esse 
Apollinem,  sed  Tortorem;  quo  cognomine  is  deus 
quadam  in  parte  Urbis  colebatur.  Notatus  est  et  ut 
pretiosae  supellectilis  Corinthiorumquepraecupidus, 
et  aleae  indulgens.  Nam  et  proscriptionis  tempore 
ad  statuam  eius  adscriptum  est : 

Pater  drgentarius,  ego  Corinthidrius : 
quum  existimaretur  quosdam  propter  vasa  Corinthia 
inter  proscriptos  curasse  referendos.    Et  deinde 
bello  Siciliensi  epigramma  vulgatum  est: 

Postqudm  bis  classe  victus  naves  perdidit, 
Aliqudndo  ut  vincat,  ludit  assidue  dleam, 
LXXI.  Ex  quibus  sive  criminibus  sive  maledictis 
infamiam  impudicitiae  facillime  refutavit  et  prae- 
sentis  et  posterae  vitae  castitate:  item  lautitiarum 
invidiam ,  quum  et  Alexandria  capta  nihil  sibi  prae- 
ter  unum  murrhinum  calicem  ex  iustrumento  regio 
retinuerit,  et  mox  vasa  aurea  assiduissimi  usus  con- 
flaverit  omnia.  Circa -libidines  haesit :  postea  quo- 
que,  ut  ferunt,  ad  vitiandas  virgines  promptior,  quae 
sibi  undique,  etiam  ab  uxore,  conquirerentur.  Aleae 
rumorem  nullo  modo  expavit,  lusitque  simpliciter  et 
palam  oblectamenti  causa,  etiam  senex;  ac  praeter- 
quam  Decembri  mense,  aliis  quoque  festis  profestis- 
que  diebus.  Nec  id  dubium  est.  Autographa  qua- 
dam  epistola,  Coenavi,  ait,  mi  Tiberi,  cum  iisdem. 
Accesserunt  convivae  Vinicius  et  Silius  pater.  Inter 
coenam  lusimus  yeQovtvnwq,  et  heri  et  hodie.  Talis  enim 
iactatis,  ut  quisque  canem  aut  senionem  miserat,  in 

singulos  talos  singulos  denarios  in  medium  conferehat: 
quos  tollehat  unioersos,  qui  Venerem  iecerat.  Et  riir- 
sus  aliis  literis:  Nos,  mi  Tiheri,  Quinquatrus  satis 
iucunde  egimus,  Lusimus  enim  per  omnes  dies,  fo- 
rumque  aleatorium  calefecimus.  Frater  tuus  magnis 
clamorihus  rem  gessit.  Ad  summam  tamen  perdidit 
non  multum;  sed  ex  magnis  detrimentis  praeter  spem 
yaullatim  retractus  est.  Ego  perdidi  viginti  millia 
nummum  meo  nomine,  sed  quum  effuse  in  lusu  liheralis 
fuissem,  ut  soleo  plerumque.  Nam  si,  quas  manus  re- 
misicuique,  exegissem,  aut  retinuissem,  quod  cuique 
donavi,  vicissem  vel  quinquaginta  millia.  Sed  hoc  ina- 
lo.  Benignitas  enim  mea  me  ad  coelestem  gloriam 
efferet.  Scribit  ad  filiam:  Misi  tihi  denarios  ducen- 
tos  quinquaginta,  quos  singulis  convivis  dederam,  si  vel- 
lent  inter  se  inter  coenam  vel  talis  velpar  impar  ludere. 

LXXII.  In  partibus  ceteris  vitae  continejtitissi- 
mum  fuisse  constat,  ac  sine  suspicione  uUius  vitii. 
Habitavit  primo  iuxta  Romanum  forum,  supra  Sca- 
las  annularias,  in  domo,  quae  Calvi  oratoris  fuerat; 
postea  in  Palatio,  sed  nihilominus  aedibus  modicis 
Horteusianis,  et  neque  iaxitate  neque  cultu  conspi- 
cuis,  ut  in  quibus  porticus  breves  essent  Albanarum 
columnarum,  et  sine  marmore  ullo  aut  insigni  pavi- 
mento  conclavia.  Ac  per  annos  amplius  quadra- 
ginta  eodem  cubiculo  hieme  et  aestate  mansit,  quam- 
vis  parum  salubrem  valetudini  suae  Urbem  hieme 
experiretur,  assidueque  in  Urbe  hiemaret.  Si  quan- 
do  quid  secreto  aut  sine  interpellatione  agere  pro- 
posuisset,  erat  illi  locus  in  edito  singularis,  quem 
Syracusas  et  t^yvocpvov  vocabat:  huc  transibat,  aut 
in  alicuius  libertorum  suburbanum:  aeger  autem  in 
domo  Maecenatis  cubabat.    Ex  secessibus  praeci- 

pue  frequentavit  maritima,  insulasque  Campaniae, 
aut  proxima  Urbi  oppida,  Lanuvium,  Praeneste,  Ti- 
bur;  ubi  etiam  in  porticibus  Herculis  templi  per- 
saepe  ius  dixit.  Ampla  et  operosa  praetoria  grava- 
batur.  Et  neptis  quidem  suae  luliae,  profuse  ab  ea 
exstructa,  etiam  diruit  ad  solum :  sua  vero ,  quamvis 
modica,  non  tam  statuarum  tabularumque  pictarura 
ornatu,  quam  xystis  et  nemoribus  excoluit,  rebusque 
vetustate  ac  raritate  notabilibus;  qualia  suntCapreis 
immanium  beluarum  ferarumque  membra  praegran- 
dia,  quae  dicuntur  Gigantuni  ossa,  et  arma  Heroum, 

LXXIII.  Instrumenti  eius  et  supellectilis  parsi- 
simonia  apparet  etiam  mmc,  residuis  lectis  atque 
mensis,  quorum  pleraque  vix  privataeelegantiaesint. 
Ne  toro  quidem  cubuisse  aiunt,nisi  humili  et  modice 
instrato.  Veste  non  temere  alia  quam  domestica 
usus  est,  ab  uxore  et  sorore  et  filia  neptibusque  con- 
fecta;  togis  neque  restrictis  neque  fusis;  clavo  nec 
lato  nec  angusto;  calceamentis  altiusculis,  ut  pro- 
cerior,  quam  erat,  videretur.  Et  forensia  autem  et 
calceos  nunquam  non  intra  cubiculum  habuit,  ad  su- 
bitos  repentinosque  casus  parata. 

LXXIV.  Convivabatur  assidue,  nec  imquam  nisi 
recta;  non  sine  magno  ordinum  hominumque  dele- 
ctu.  Valerius  Messala  tradit,  neminem  unquam  li- 
bertinorum  adhibitum  ab  eo  coenae,  excepto  Mena, 
sed  asserto  in  ingeniiitatem,post  proditamSex.Pom- 
peii  classem.  Ipse  scribit,  invitasse  se  quendam,  in 
cuius  villa  maneret,  qui  speculator  suus  olim  fuisset, 
Convivia  nonnunquam  et  serius  inibat,  et  maturius 
relinquebat;  quum  convivae  et  coenare  inciperent, 
priusquam  ille  discumberet,  et  permanerent,digresso 
eo.    Coenam  ternis  ferculis,  aut,  quum  abimdantis- 

sime,  senis  praeb^bat,  iit  non  nimio  sumptu,  ita  sum- 
ma  comitate.  Nam  et  ad  communionem  sermonis 
tacentes  vel  summissim  fabulantes  provocabat,  et 
aut  acroamata  et  histriones,  aut  etiam  triviales  ex 
Circo  ludios  interponebat,  ac  frequentius  aretalogos. 

LXXV.  Festos  et  solennes  dies  profusissime, 
nonnunquam  ioculariter  tantimi,  celebrabat.  Satur- 
nalibus,  et  si  quando  alias  libuisset,  modo  munera 
dividebat,  vestem  et  aurum  et  argentum,  modo  num- 
mos  omnis  notae,  etiam  veteres  regios  ac  peregrinos ; 
interdum  nihil  praeter  cilicia  et  spongias,  et  rutabu- 
la,  et  forpices,  atque  alia  id  genus,  titulis  obscuris  et 
ambiguis.  Solebat  et  inaequalissimarum  rerum  sor- 
tes,  et  aversas  tabularum  pi«turas  in  convivio  vendi- 
tare,  incertoque  casu  spem  mercantium  vel  frustrari 
vel  explere ;  ita  ut  per  singulos  lectos  licitatio  fieret, 
et  seu  iactura  seu  lucrum  commimicaretur. 

LXXVI.  Cibi  (nam  ne  hoc  quidem  omiserim)  mi- 
nimi  erat,  atque  vulgaris  fere.  Secundarium  panem, 
et  pisciculos  minutos,  et  caseum  bubulum  manupres- 
sum,  et  ftcos  virides  biferas  maxime  appetebat:  ve- 
scebaturque  et  ante  coenam  quocunque  tempore  et 
loco,  quo  stomachus  desiderasset.  Verba  ipsius  ex 
epistolis  simt :  Nos  in  essedo  pane?n  et  pabnulas  gu- 
stavimus,  Et  iterum :  Dum  lectica  ex  regia  domum 
redeo,  panis  unciam  cum  paucis  acinis  uvae  duracinae 
comedi.  Etrursus:  Ne  ludaeus  quidem,  mi  Tiheri, 
tam  diligenter  sahhatis  ieiunium  servat,  quam  ego  ho- 
die  servavi,  qui  in  halneo  demum  post  horam  primam 
noctis  duas  bucceas  manducavi,  prius  quam  ungi  inci- 
perem,  Ex  hac  observantia  nonnunquam  vei  ante 
initum  vel  post  dimissum  convivium  i^lus  coenita- 
bat,  quirni  pleno  convivio  nihil  tangeret. 

LXXVII.  Vini  qiioqiie  natnra  parcissimus  erat. 
Non  amplius  ter  bibere  eum  solitum  super  coenam 
in  castris  apud  Mutinam,  Cornelius  Nepos  tradit. 
Postea,  quoties  largissime  se  invitaret,  senos  sextan- 
tes  non  excessit,  aut,  si  excessisset,  reiiciebat.  Et 
maxime  delectatus  est  Raetico.  Neque  temere  inter- 
diubibit.  Propotionesumebat  perfusum  aqua  frigida 
panem,  aut  cucumeris  frustum ,  vel  lactuculae  thyr- 
sum,  aut  recens  acidumve  pomum  succi  vinosioris. 

LXXVIII.  Post  cibum  meridianum,  ita  ut  vesti- 
tus  calceatusque  erat,  rectis  pedibus  paullisper  con- 
quiescebat,  opposita  ad  oculos  manu.  A  coena  in 
lecticulam  se  lucubratoriam  recipiebat.  Ibi,  donec 
residua  diurni  actus,  aut  omnia  aut  ex  maximaparte, 
eonficeret,  ad  multam  noctem  permanebat.  In  le- 
ctum  inde  transgressus,  non  amplius  quum  pluri- 
mum,  quam  septem  horas,  dormiebat;  ac  ne  eas  qui- 
dem  continuas,  sed  ut  in  illo  temporis  spatio  ter  aut 
quater  expergisceretur.  Si  interruptum  somnum 
recuperare,  ut  evenit,  non  posset,  lectoribus  aut  fa- 
bulatoribus  accersitis  resumebat,  producebatque  ul- 
tra  primam  saepe  lucem.  Nec  in  tenebris  vigilavit 
imquam,  nisi  assidente  aliquo.  Matutina  vigilia  of- 
fendebatur ;  ac  si  vel  officii  vel  sacri  causa  maturius 
evigilandum  esset,  ne  id  contra  commodum  faceret, 
in  proximo  cuiuscimque  domesticorum  coenaculo 
manebat.  Sic  quoque  saepe  indigens  somni,  et  dum 
per  vicos  deportaretur,  et  deposita  lecticainter  ali- 
quas  moras  condormiebat. 

LXXIX.  Forma  fuit  eximia,  et  per  omnes  aeta- 
tis  gradus  venustissima ;  quanquam  et  omnis  lenoci- 
nii  negligens ,  et  in  capite  comendo  tam  incuriosus, 
Ht  raptim  compluribus  simul  tonsoribus  operam  da- 

ret,  ac  modo  tonderet,  modo  raderet  barbam,  eoque 
ipso  tempore  aut  legeret  aliquid  aut  etiam  scriberet. 
Vultu  erat,  vel  in  sermone  vel  tacitus,  adeo  tranquillo 
serenoque,  ut  quidam  e  primoribus  Galliarum  con- 
fessus  sit  inter  suos,  eo  se  inbibitum  ac  remollitum, 
quo  minus,  ut  destinarat,  in  transitu  Alpium,  per  si- 
mulationem  colloquii  propius  admissus,  in  praeci- 
pitium  propelleret.  Oculos  babuit  claros  ac  nitidos, 
quibus  etiam  existimari  volebat  inesse  quiddam  di- 
vini  vigoris;  gaudebatque,  si  quis  sibi  acrius  con- 
tuenti,  quasi  ad  fulgorem  solis,  vultum  summitteret: 
sed  in  senecta  sinistro  minus^vidit.  Dentes  raros  et 
exiguos  et  scabros ;  capillum  leniter  inflexum  et  suf- 
flavum;  supercilia  coniuncta;  mediocres  aures;  na- 
sum  et  a  summo  eminentiorem  et  ab  imo  deductio- 
rem;  colorem  inter  aquilum  candidumque;  statu- 
ram  brevem  (quam  tamen  lulius  Marathus,  libertus 
et  a  memoria  eius,  quinque  pedum  et  dodrantisfuisse 
tradit),  sed  quae  commoditate  et  aequitate  membro- 
rum  occuleretur,  ut  nonnisi  ex  comparatione  astan- 
tis  alicuius  procerioris  intelligi  posset. 

LXXX.  Corpore  traditur  maculoso,  dispersis 
per  pectus  atque  alvum  genitivis  notis,  in  modum  et 
ordinem  ac  numerum  stellarum  coelestis  Ursae;  sed 
etcallis  quibusdam,  ex  prurigine  corporis  assiduo- 
que  et  vehementi  strigilis  usu  plurifariam  concretis, 
ad  impetiginis  formam.  Coxendice  et  femore  et 
crure  sinistro  non  perinde  valebat,  ut  saepe  etiam 
inde  claudicaret;  sed  remedio  arenarum  atque  arim- 
dinum  confirmabatur.  Dextrae  quoque  manus  di- 
gitum  salutarem  tam  imbecillum  interdum  sentiebat, 
ut  torpentem  contractumque  frigore  vix  cornei  cir- 
culi  supplemento  scripturae  admoveret.  Questus  est 

et  de  vesica,  ciiius  dolore,  calculis  demum  per  uri- 
nam  eiectis,  levabatur. 

LXXXI.  Graves  et  periculosas  valetudines  per 
omnem  vitam  aliquot  expertus  est;  praecipue  Can- 
tabria  domita,  quum  etiam,  distillationibus  iocinore 
vitiato,  ad  desperationem  redactus,  contrariam  et 
ancipitem  rationem  medendi  necessario  subiit,  quia 
calida  fomenta  non  proderant,  frigidis  curari  coa- 
ctiis,  auctore  Antonio  Musa.  Quasdam  et  anniver- 
sarias  ac  tempore  certo  recurrentes  experiebatur. 
Nam  sub  natalem  simm  plerumque  languebat;  et  ini- 
tio  veris  praecordiorum  inflatione  tentabatur,  austri- 
nis  autem  tempestatibus  gravedine.  Quare  quassato 
corpore  neque  frigora  neque  aestus  facile  tolerabat. 

•  LXXXII.  Hieme  quaternis  cum  pingui  toga  tuni- 
cis,  et  sub  subucula  thorace  laneo,  et  feminalibus  et 
tibialibus  muniebatur;  aestate  apertis  cubiculi  fori- 
bus,  ac  saepe  in  peristylio  saliente  aqua,  atque  etiam 
ventilante  aliquo,  cubabat.  Solis  vero  ne  hiberni  qui- 
dem  patiens,  domi  quoque  nonnisi  petasatus  sub  dio 
spatiabatur.  Itinera  lectica,  et  noctibus  fere,  eaque 
lenta  ac  minuta  faciebat,  ut  Praeneste  vel  Tibur  bi- 
duo  procederet.  Ac  si  quo  pervenire  mari  posset, 
potius  navigabat.  Verum  tantam  infirmitatem  ma- 
gna  cura  tuebatur,  in  primis  lavandi  raritate.  Un- 
gebatur  enim  saepius,  aut  sudabat  ad  flammam;  de- 
inde  perfundebatur  egelida  aqua,  vel  sole  multo  te- 
pefacta.  At  quoties  nervorum  causa  marinis  Albu- 
lisque  calidis  utendum  esset,  contentus  hoc  erat,  ut 
insidens  ligneo  solio,  quod  ipse  Hispanico  verbo  du- 

\  retam  vocabat,  manus  ac  pedes  alternis  iactaret. 

I       LXXXIII.  Exercitationes  campestres  equorum 

I  et  armorum  statim  post  civilia  bella  omisit,  et  ad  pi- 

lam  primo  folliculumque  transiit:  mox  nihil  aliud 
quam  vectabatur  et  deambulabat,  ita  ut  in  extremis 
spatiis  subsultim  decurreret,  segestri  vel  lodicula 
involutus.  Animi  laxandi  causa  modo  piscabatur 
hamo,  modo  talis  aut  ocellatis  nucibusque  ludebat  | 
cum  pueris  minutis,  quos  facie  et  garrulitate  amabi- 
les  undique  conquirebat,  praecipue  Mauros  etSyros.  j 
Nam  piimilos  atque  distortos  et  omnes  generis  eius- 
dem,  ut  ludibria  naturae  malique  ominis,  adhorrebat. 

LXXXIV.  Eloquentiam  stiidiaque  liberalia  ab  ; 
aetate  prima  cupide  et  laboi^osissime  exercuit.  Mu- 
tinensi  bello ,  in  tanta  mole  rerum,  et  legisse  et  scri-  i 
psisse  et  declamasse  quotidie  traditur.  Nam  dein-  ; 
ceps  neque  in  seuatu  neque  apud  populum  neque  i 
apud  milites  locutus  est  unquam,  nisi  meditata  et  \ 
composita  oratione,  quamvis  non  deficeret  ad  subita  i 
extemporali  facultate.  Ac  ne  periculum  memoriae  i 
adiret  aut  in  ediscendo  tempus  absumeret,  instituit  j 
recitare  omnia.  Sermones  quoque  cum  singulis,  at-  ^ 
que  etiam  cum  Livia  sua  graviores ,  nonnisi  scriptos  j 
et  e  libello  habebat,  ne  pLus  minusve  loqueretur  ex  \ 
tempore.  Pronunciabat  dulci  et  proprio  quodam 
orissono,  dabatque  assidue  phonasco  operam;  sed  ;j 
nonnunquam ,  infirmatis  faucibus,  praeconis  voce  ad  j 
popuium  concionatus  est.  \ 

LXXXV.  Multa  varii  generis  prosa  oratione 

composuit,  ex  quibus  nonnulla  in  coetu  familiarium,  : 

velut  in  auditorio,  recitavit,  sicut  Rescripta  Bruto  de  : 

Catone:  quae  vohimina  quum  iam  senior  ex  magna  1 

parte  legisset,  fatigatus  Tiberio  tradidit  perlegenda.  i 

Item  Hortationes  ad  philosophia?ny  et  aliqua  de  vita  1 

sua,  quam  tredecim  libris  Cantabrico  tenus  bello,  1 

nec  iiltra,  exposuit.  Poeticani  summatim  attigit. 
Uiius  liber  exstat,  scriptus  ab  eo  hexametris  versibus, 
cuius  et  argumentum  et  titulus  est  Sicilia.  Exstat 
alter  aeque  modicus  Epigranimatum ,  quae  fere  tem- 
pore  balnei  meditabatur.  Nam  tragoediam  magno 
impetu  exorsus,  non  succedente  stilo,  abolevit;  quae- 
rentibusque  amicis,  quidnam  Aiax  ageret,  respondit, 
Aiacem  suum  in  spongiam  incuhuisse. 

LXXXVI.  Genus  eloquendi  secutus  est  elegans 
et  temperatum,  vitatis  sententiarum  ineptiis  atque  in- 
concinnitate  et  reconditorum  verhorum,  ut  ipse  dicit, 
foetorihus.  Praecipuamque  curam  duxit,  sensum 
animi  quam  apertissime  exprimere.  Quod  quo  faci- 
lius  efficeret,  aut  necubi  lectorem  vel  auditorem  ob- 
turbaret  ac  moraretur,  neque  praepositiones  verbis 
addere,  neque  coniunctiones  saepius  iterare  dubita- 
vit,  quae  detractae  afferunt  aliquid  obscuritatis,  etsi 
gratiam  augent.  Cacozelos  et  antiquarios,  ut  di- 
verso  genere  vitiosos,  pari  fastidio  sprevit.  Exagi- 
tabatque  nonnunquam  inprimis  Ma^cenatem  suum, 
cuius  fivQopqeyeiq^  ut  ait,  cincinnos  usquequaque  per- 
sequitur,  et  imitando  per  iocum  irridet.  Sed  nec 
Tiberio  parcit,  et  exoletas  interdum  et  reconditas 
voces  aucupanti.  M.  quidem  Antonium  ut  insanum 
increpat,  quasi  ea  scribentem,  quae  mirentur  potius 
homines,  quam  intelligant.  Deinde,  ludens  malum 
et  inconstans  in  eligendo  genere  dicendi  ingenium 
eius,  addithaec:  Tu  quoque  duhitas,  Cimherne  An- 
iiius,  an  Verrius  Flaccus  imitandi  sint  tihi?  ita  ut  ver- 
his,  quae  Cr.  Sallustius  excerpsit  ex  Originihus  Cato- 
nis,  utaris?  an  potius  Asiaticorum  oratorum  inanis 
sententiis  verhorum  voluhilitas  in  nostrum  sermonem 
transferenda?    Et  quadam  epistola  Agrippinae  ne- 

ptis  ingeiiium  collaudans,  Sed  opus  est,  inquit,  dare 
te  operam,  ne  moleste  scribas  aut  loquaris. 

LXXXVII.  Quotidiano  sermone  quaedam  fre- 
quentius  et  notabiliter  usiu-passe  eum,  literae  ipsius 
autographae  ostentant.  In  quibus  identidem,  quum 
aliquos  nunquam  soluturos  significare  vult,  ad  Ka- 
lendas  Graecas  soluturos  ait;  et  quum  hortatur,  fe- 
renda  esse  praesentia,  qualiacunque  sint,  Contenti  si- 
mus  lioc  Catone ;  et  ad  exprimendam  festinatae  rei 
velocitatem,  velocius  quam  asparagi  coquantur.  Po- 
nit  assidue  et  pro  stulto  hlaceolum,  et  pro  pullo  puUe- 
iaceum,  et  pro  cerrito  vacerrdisum,  et  vapide  se  habere 
pro  j?iale,  et  hetizare  pro  languere,  quod  vulgo  laclia- 
nizare  dicitur:  item  simus  pro  sumus,  et  domos  geni- 
tivo  casu  singulari  pro  domus.  Nec  unquam  aliter 
haec  duo,  ne  quis  mendam  magis  quam  consuetudi- 
nem  putet.  Notavi  et  in  chirographo  eius  illa  prae- 
cipue;  non  dividit  verba,  nec  ab  extrema  parte  ver- 
simm  abundantes  literas  inalterum  transfert,  sed  ibi- 
dem  statim  subiicit  circumducitque. 

LXXXVIII.  Orthographiam,  id  est,  formulam 
rationemque  scribendi  agrammaticis  institutam,non 
adeo  custodiit;  ac  videtur  eorum  potius  sequi  opi- 
nionem,  qui  perinde  scribendum,  ac  loquendum,  exi- 
stiment.  Nam  quod  saepe  non  literas  modo,  sed 
syllabas  aut  permutat  aut  praeterit,  communis  ho- 
minum  error  est.  Nec  ego  id  notarem,  nisi  mihi 
mirum  videretur,  tradidisse  aiiquos,  legato  eum  con- 
sulari  successorem  dedisse,  ut  rudi  et  indocto,  ciiius 
manu  ixi  pro  ipsi  scriptum  animadverterit.  Quoties 
autem  per  notas  scribit,  h  pro  a,  c  pro  h,  ac  deinceps 
eadem  ratione  sequentes  literas  ponit,  pro  x  autem 
duplex  a. 

LXXXIX.  Ne  Graecarum  qiiidem  disciplinarum 
leviore  studio  tenebatur;  in  quibus  et  ipsis  praesta- 
batlargiter,  magistro  dicendi  usus  Apollodoro  Per- 
gameno,  quem  iam  grandem  natu  Apolloniam  quo- 
que  secum  ab  Urbe  iuvenis  adhuc  eduxerat.  Deinde 
etiam  eruditione  varia  repletus  est  per  Arei  philoso- 
phi  filionmique  eius,  Dionysii  et  Nicanoris,  contu- 
bernium,  non  tamen  ut  aut  loqueretur  expedite,  aut 
componere  aliquid  auderet.  Nam  et  si  quid  res  exi- 
geret,  latine  formabat,  vertendumque  alii  dabat.  Sed 
plane  poematum  quoque  non  imperitus,  delectabatur 
etiam  comoedia  veteri,  et  saepe  eam  exhibuit  publi- 
cis  spectaculis.  In  evolvendis  utriusque  linguae  au- 
ctoribus  nihil  aeque  sectabatur,  quam  exempla  et 
praecepta  publice  vel  privatim  salubria;  eaque  ad 
verbum  excerpta,  aut  ad  domesticos,  aut  ad  exerci- 
tiuim  provinciarumque  rectores,  aiit  ad  Urbis  magi- 
stratus  plerumque  mittebat,  prout  quique  monitione 
indigerent.  Etiam  libros  totos  et  senatui  recitavit, 
et  populo  notos  per  edictum  saepe  fecit,  ut  orationes 
Q.  Metelli  deprole  augenda,  et  Rutiiii  de  modo  aedifi- 
ciorum;  quo  magis  persuaderet,  utramque  rem  non 
a  se  primo  animadversam,  sed  antiquis  iam  tunc  cu- 
rae  fuisse.  Ingenia  saeculi  sui  omnibus  modis  fovit. 
Recitantes  et  benigne  et  patienter  audiit,  nec  tantum 
carmina  et  historias,  sed  et  orationes  et  dialogos. 
Componi  tamen  aliquid  de  se,  nisi  et  serio  et  a  prae- 
stantissimis,  offendebatur;  admonebatque  praetores, 
ne  paterentur  nomen  suum  commissionibus  obsole- 
fieri. 

XC.  Circa  religiones  talem  accepimus.  Toni- 
trua  et  fulgura  paulio  infirmius  expavescebat;  ut 
semper  et  ubique  pellem  vituli  marini  circumferret 

pro  remedio,  atque  ad  omnem  maioris  tempestatis  , 
suspicionem  in  abditum  et  concameratum  locum  se 
reciperet,  cousternatus  olim  pernocturnumitertrans-  | 
cursu  fulguris,  ut  supra  diximus. 

XCI.  Somnia  neque  sua,  neque  aliena  de  se,  ne- 
gligebat.    Philippensi  acie  quamvis  statuisset  non 
egredi  tabernaculo  propter  valetudinem,  egressus  est  i 
tamen,  amici  somnio  monitus;  cessitque  res  prospe-  ! 
re,  quando  captis  castris  lectica  eius,  quasi  ibi  cu- 
bans  remansisset,  concursu  hostium  confossa  atque  | 
lacerata  est.    Ipse  per  8mne  ver  plurima  et  formido- 
losissima  et  vana  et  irrita  videbat;  reliquo  tempore 
rariora  et  minus  vana.    Quum  dedicatam  in  Capito- 
lio  aedemTonanti  lovi  assidue  frequentaret,somnia-  ! 
vit,  queri  Capitolinum  lovem,  cultores  sibi  abduci;  ' 
seque  respondisse,  Tonantem  pro  ianitore  ei  apposi- 
tum:  ideoque  mox  tintinnabulis  fastigium  aedisre-  i 
dimivit,  quod  ea  fere  ianuis  dependebant.    Ex  no- 
cturno  visu  etiam  stipem  quotannis  die  certo  emen-  , 
dicabat  a  populo,  cavam  manum  asses  porrigentibus 
praebens.  i 

XCII.  Auspicia  et  omina  quaedam  pro  certissi-  ; 
mis  observabat:  si  mane  sibi  calceus  perperam,  ac  \ 
sinister  pro  dextero,  induceretur,  ut  dirum :  si,  terra  ^ 
marive  ingrediente  se  longinquam  profectionem,  \ 
forte  rorassetjUt  laetum,  maturique  et  prosperi  redi- 
tus.    Sed  et  ostentis  praecipue  movebatur.  Enatam 
inter  iuncturas  lapidum  ante  domum  suam  palmam 
in  compluvium  deorum  Penatium  transtulit,  utque 
coalesceret,  magno  opere  curavit.    Apud  insulam  / 
Capreas,  veterrimae  ilicis  demissos  iam  ad  terram  | 
languentesque  ramos  convaluisse  adventu  suo,  adeo  i 
laetatus  est,  ut  eas  cum  republica  Neapolitanorum  \ 

permutaverit,  Aenaria  data.  Observabat  et  dies  qiios- 
dam,  ne.  aut  postridie  nundinas  quoquam  proficisce- 
retur,  autNonis  quicquam  rei  seriae  inchoaret;  nihil 
in  hoc  quidem  aliud  devitans,ut  ad  Tiberium  scribit, 
quam  dvqcpfjiLuav  nominis. 

XCIII.  Peregrinarum  caerimoniarum  sicutvete- 
res  ac  praeceptas  reverentissime  coluit,  ita  ceteras 
contemptui  habuit.  Namque  Athenis  initiatus,  quum 
posteaRomae  pro  tribunali  de  privilegio  sacerdotum 
Atticae  Cereris  cognosceret,  et  quaedam  secretiora 
proponerentur,  dimisso  concilio  et  corona  circum- 
stantium,  solus  audiit  disceptantes.  At  contra  non 
modo  in  peragranda  Aegypto  pauUo  deflectere  ad  vi- 
sendum  Apin  supersedit,  sed  etCaium  nepotem,quod 
ludaeam  praetervehens  apud  Hierosolymam  non 
supplicasset,  collaudavit. 

XCIV.  Et  quoniam  ad  hoc  ventuni  est,  non  ab  re 
fuerit  subtexere,  quae  ei  priusquam  nasceretur,  et 
ipso  natali  die  ac  deinceps  evenerint,  quibus  futura 
magnitudo  eius  et  perpetua  felicitas  sperari  animad- 
vertique  posset.  Velitris  antiquitus  tacta  de  coelo 
parte  muri  responsum  est,eius  oppidi  civem  quando- 
que  rerum  potiturum:  qua  fiducia  Velitrini ,  et  tunc 
statim  et  postea  saepius,  paene  ad  exitium  sui  cum 
populo  Romano  belligeraverant.  Sero  tandem  do- 
cumentis  apparuit,  ostentum  illud  Augusti  potentiam 
portendisse.  Auctor  est  lulius  Marathus,  ante  pau- 
coSy  quam  nasceretur,  menses  prodigium  Romae  fa- 
€tum  puhlice,  quo  denunciahatur,  regem  populiRomani 
Naturam  parturire.  Senatum  exterritum  censuisse, 
ne  quis  illo  anno  genitus  educaretur :  eos,  qui  gravidas 
uxores  haherent,  quod  ad  se  quisque  spem  tralteret,  cu- 
rasse,  ne  senatus  consultum  ad  aerarium  deferretur. 

In  Asclepiadis  Mendetis  0eo).oyovfitvo)v  libris  lego, 
Atiam,  quum  ad  sollemne  Apollinis  sacrum  media  no- 
cte  venisset,  posita  in  templo  lectica,  dum  ceterae  ma- 
tronae  dormirent,  ohdormisse ;  draconem  repente  irre- 
psisse  ad  eam,  paulloque  post  egressum;  illam  exper- 
gefactam,  quasi  a  concuhitu  mariti  purificasse  se,  et 
statim  in  corpore  eius  exstitisse  maculam,  velut  depicti 
draconis,  nec  potuisse  unquam  eximi;  adeo  ut  mox  pu- 
hlicis  halneis  perpetuo  ahstinuerit ;  Augustum  natum 
Viense  decimo,  et  oh  haec  Apollinis  filium  existimatum. 
Eadem  Atia,  priiisquam  pareret,  somniavit,  intestina 
sua  ferri  ad  sidera,  explicarique  per  omnem  terra- 
rum  et  coeli  ambitum.  Somniavit  et  pater  Octavius, 
utero  Atiae  iubar  soiis  exortum.  Quo  natiis  est  die, 
quum  de  Catilinae  coniuratione  ageretur  in  curia,  et 
Octavius  ob  uxoris  puerperium  serius  adfuisset,  nota 
ac  vulgata  res  est,  P.  Nigidium,  comperta  morae 
causa.,  ut  horam  quoque  partus  accepcy^it,  affirmasse, 
dominum  terrarum  orbi  natum.  Octavio  postea, 
qiuim  per  secreta  Thraciae  exercitum  duceret,  in  Li- 
beri  Patris  luoo  fearbara  caerimonia  de  fiiio  consu- 
lenti,  idem  affirmatum  est  a  sacerdotibus ;  quod,  in- 
fuso  super  altaria  mero,  tantum  flammae  emicuisset, 
ut  supergressa  fastigium  templi  ad  coelum  usquefer- 
retur,  unique  olim  omnino  Magno  Alexandro,  apud 
easdem  aras  sacrificanti,  simile  provenisset  osten- 
tum.  Atque  etiam  sequenti  statim  nocte  videre  visus 
est  filium  mortali  specie  ampliorem,  cum  fulmine  et 
sceptro,  exuviisque  lovis  Optimi  Maximi,  ac  radiata 
corona,  super  laureatum  currum,bis  senis  equis  can- 
dore  eximio  trahentibus.  Infans  adhuc,  ut  scriptum 
apud  C.  Drusum  exstat,  repositus  vesioere  in  cunas  a 
nutricula  loco  plano,  postera  luce  non  comparuit. 

diiique  qiiaesittis  tandem  in  altissima  turrirepertus 
est,  iacens  contra  solis  exortum.  Quum  primum  fari 
coepisset,  in  avito  suburbano  obstrepentes  forte  ra- 
nas  siiere  iussit;  atque  ex  eo  negantur  ibi  ranae  coa- 
xare.  Ad  quartum  lapidem  Campanae  viae^  in  ne- 
more  prandenti,  ex  improviso  aquila  panem  ei  e  ma- 
nu  rapuit,  et  quum  altissime  evolasset,  rursus  ex  im- 
proviso  leniter  delapsa  reddidit.  Q.  Catulus  post 
dedicatum  Capitolium  duabus  continuis  noctibus 
somniavit,  prima,  lovem  Optimum  Maximum,  prae- 
textatis  compluribus  circa  aram  ludentibus,  unum 
secrevisse ,  atque  in  eius  sinum  signum  reipublicae, 
quod  manu  gestaret,  reposuisse:  at  insequenti,  ani- 
majdvertisse  se  in  gremio  Capitolini  lovis  eundem 
puerum;  quem  quum  detrahi  iussisset,  prohibitum 
monitu  dei,  tanquam  is  ad  tutelam  reipublicae  edu- 
caretur.  Ac  die  proximo  obvium  sibi  Augustum, 
quum  incognitum  alias  haberet,non  sine  admiratione 
contuitus  simillimum  dixit  puero,  de  quo  somniasset. 
Quidam  prius  somniumCatuIi  aliter  exponunt^  quasi 
lupiter,  compluribus  praetextatis  tutorem  a  se  po- 
scentibus,unumex  eis  demonstrasset,  ad  quem  omnia 
desideria  sua  referrent,  eiusque  osculum  delibatum 
digitis  ad  os  suum  retulisset.  M.  Cicero ,  C.  Caesa- 
rem  in  Capitolium  prosecutus,  somnium  pristinae- 
noctis  familiaribus  forte  narrabat:  puerum  facie  li- 
berali,  demissum  coelo  catena  aurea,  ad  fores  Capi- 
tolii  constitisse,  eique  lovem  flagellum  tradidisse: 
deinde,  repente  Augusto  viso,  quem  ignotum  adhuc 
plerisque  avunculus  Caesar  ad  sacrificandum  accive- 
rat,  afiirmavit,  ipsum  esse,  cuius  imago  secundum 
quietem  sibi  obversata  sit.  Sumenti  virilem  togam 
tunica  lati  clavi ,  resuta  ex  utraque  parte,  ad  pedes 

decidit.  Fuerunt,  qui  interpretarentur,  non  aliud 
significare,  quam  ut  is  ordo,  cuius  insigne  id  esset, 
quandoque  ei  subiiceretur.  Apud  Mundam  D.  lulius 
castris  locum  capiens,  quum  silvam  caederet,  arbo- 
rem  palmae  repertam  conservari,  ut  omen  victoriae, 
iussit:  ex  ea  continuo  enata  suboles  adeo  in  paucis 
diebus  adolevit,ut  non  aequipararet  modomatricem, 
verum  etiam  obtegerot,  frequentareturque  columba- 
rum  nidis;  quamvis  id  avium  genus  duram  et  aspe- 
ram  frondem  maxime  vitet.  Illo  et  praecipue  ostento 
motum  Caesarem  ferunt,  ne  quem  alium  sibi  succe- 
dere,  quam  sororis  nepotem,  vellet.  In  secessu 
Apolloniae  Theogenis  mathematici  pergulam  comite 
Agrippa  ascenderat.  Quum  Agrippae,  qui  prior  con- 
sulebat,  magna  et  paene  incredibilia  praedicerentur, 
reticere  ipse  genituram  suam,  nec  velle  edere  perse- 
verabat,  metu  ac  pudore,  ne  minor  inveniretur.  Qua 
tamen  post  multas  adhortationes  vix  et  cunctanter 
edita,  exsiluit  Theogenes,  adoravitque  eum.  Tan- 
tam  mox  fiduciam  fati  Augustus  habuit,  ut  thema 
suum  vulgaverit,  nummumque  argenteumnotasideris 
Capricorni,  quo  natus  est,  percusserit. 

XCV.  Post  necem  Caesaris,  reverso  abApollonia 
et  ingrediente  eo  Urbem,  repente,  liquido  ac  puro  se- 
reno,  circulus  ad  speciem  coelestis  arcus  orbem  solis 
ambiit;  ac  subinde  luliae  Caesaris  filiae  monumen- 
tum  fulmine  ictum  est.  Primo  autem  consulatu  ei 
augurium  capienti  duodecim  se  vultures,  ut  Romulo, 
ostenderunt;  et  immolanti  omnium  victimarum  io- 
cinora  replicata  intrinsecus  ab  ima  fibra  paruerunt; 
nemine  peritorum  aliter  coniectante,  quam  laeta  per 
haec  et  magna  portendi. 

XCVI.  Quin  et  bellorum  omnium  eventus  ante 

praesensit.  Contractis  ad  Bononiam  triumviroruni 
copiis,  aquila  tentorio  eius  supersedens  duos  corvos 
hinc  et  inde  infestantes  afflixit  et  ad  terram  dedit; 
notante  omni  exercitu,  futuram  quandoque  inter  col- 
legas  discordiam  talem,  qualis  secuta  est,  ac  exitimi 
praesagiente.  Philippis  Thessahis  quidam  de  futura 
victoria  nunciavit,  auctore  D.  Caesare,  cuius  sibi 
species  itinere  avio  occurrisset.  Circa  Perusiam  sa- 
crificio  non  litante,  quum  augeri  hostias  imperasset, 
ac  subita  eruptione  hostes  omnem  rei  divinae  appa- 
ratum  abstulissent,  constitit  inter  haruspices,  quae 
periculosa  et  adversa  sacrificanti  denunciata  essent, 
cimcta  in  ipsos  recasura,  qui  exta  haberent.  Neque 
aliter  evenit.  Pridie  quam  Siciliensem  pugnam  clas- 
se  committeret,  deambulanti  in  litore  piscis  e  mari 
exsihiit,  et  ad  pedes  iacuit.  Apud  Actium  descen- 
denti  in  aciem  asellus  cum  asinario  occurrit:  homini 
Eutychus,  bestiae  Nicon  erat  nomen.  Utriusque 
simulacrum  aeneum  victor  posuit  in  templo,  in  quod 
castrorum  suorum  locum  vertit. 

XCVII.  Mors  quoque  eius,  de  qua  dehinc  dicam, 
divinitasque  post  morteia  evidentissimis  ostentis 
praecognita  est.  Quum  lustrum  in  campo  Martio 
magna  populi  freqiientia  conderet,  aquila  eum  sae- 
pius  circumvolavit ;  transgressaque'  in  vicinam  ae- 
dem,  super  nomenAgrippae  ad  primam  literam  sedit. 
Quo  animadverso,  vota,  quae  in  proximum  lustrum 
suscipi  mos  est,  coUegam  suum  Tiberium  nuncupare 
iussit;  nam  se,  quanquam  conscriptis  paratisque 
iam  tabulis,  negavit  suscepturum,  quae  non  esset  so- 
luturus.  Sub  idem  tempus  ictu  fulminis  ex  inscri- 
ptione  statuae  eius  prima  nominis  litera  effluxit.  Re- 
sponsum  est,  centum  soios  dies  posthac  victurum, 

qiiem  nnmenim  C  litera  notaret;  futiinimque,  ut  in- 
ter  deos  referretur,  qno d  Aesar ,  id  est,  reliqua  pars 
e  Caesaris  nomine,  Etrusca  lingua  deus  vocaretur. 
Tiberium  igitur  in  Illyricum  dimissurus,  etReneven- 
tum  usque  prosecuturus,  quum  interpellatores  aliis 
atque  aliis  causis  in  iure  dicendo  detinerent,  excla- 
mavit,  (quod  et  ipsum  mox  inter  omina  relatum  est), 
non,  si  omnia  morarentur,  a?jiplius  se  postJuic  Romae 
futurum.  Atque  itinere  inchoato,  Asturam  perrexit: 
et  inde  praeter  consuetudinem  de  nocte  ad  occasio- 
nem  aurae  evectus,  causam  valetudinis  contraxit  ex 
profluvio  alvi. 

XCVIII.  Tunc  Campaniae  ora  proximisque  in- 
sulis  circuitis,  Caprearum  quoque  secessui  quatri- 
duum  impendit,  remississimo  ad  otium  et  ad  omnem 
comitatem  animo.  Forte  Puteolanum  sinum  prae- 
tervehenti,  vectores  nautaeque  de  navi  Alexandrina, 
quae  tantum  quod  appulerat,  candidati  coronatique 
et  tura  lihantes  fausta  omnia  et  eximias  laudes  con- 
gesserant :  per  illum  se  vivere,  per  illum  navigare;  li- 
bertate  atque  fortunis  per  illum  frui.  Qua  re  admo- 
dum  exhilaratus  quadragenos  aureos  comitihus  divi- 
sit,  iusque  iurandum  et  cautionem  exegit  a  singulis, 
non  alio  datam  summam,  quam  in  emptionem  Ale- 
xandrinarum  mercium,  ahsumpturos.  Sed  et  ceteros 
continuos  dies  inter  varia  munuscula  togas  insuper 
ac  pallia  distrihuit,  lege  proposita,  ut  Romani  Grae- 
co,  Graeci  Romano  hahitu  et  sermone  uterentur. 
Spectavit  assidue  et  exercentes  ephehos,  quorum  ali- 
qua  adhuc  copia  ex  vetere  instituto  Capreis  erat. 
lisdem  etiam  epulum  in  conspectu  suo  praehuit,  per- 
mxssa,  imo  exacta,  iocandi  licentia  diripiendique 
pomorum  et  ohsoniorum  rerumque  missilium.  Nullo 

denique  genere  hilaritatis  abstinuit.  Vicinam  Ca- 
preis  insulam  ^ATtqayoTtoliv  appellabat,  a  desidia  se- 
cedentium  illuc  e  comitatu  suo :  sed  ex  dilectisunum, 
Masgabam  nomine,  quasi  conditorem  insulae,  yirlarr^v 
vocare  consueverat.  Huius  Masgabae,  ante  annum 
defuncti,  tumulum  quum  e  triclinio  animadvertisset 
magna  turba  multisque  luminibus  frequentari,  ver- 
sum  compositum  ex  tempore  clare  pronunciavit : 

Ktiatov  6e  tV!A.^ov  elqoQoj  TtvQovju^evov, 
Conversusque  ad  Thrasyllum,  Tiberii  comitem,  con- 
tra  accubantem  et  ignarum  rei,  interrogavit,  cuius- 
nam  poetae  putaret  esse:  quo  haesitante  subiecit 
alium : 

'OQaq  (paEOOi/  MafSydfiav  tvf^o^jLvsvov; 
ac  de  hoc  quoque  consuluit.  Quum  ille  nihil  aliud 
responderet,  quam,  cuiuscunque  essent,  optimos  es- 
se,  cachinnum  sustulit,  atque  in  iocos  effusus  est. 
Mox  Neapolim  traiecit,  quanquam  et  tum  infirmis 
intestinis,  morbo  variante:  tamen  et  quinquennale 
certamen  gj^mnicum,  honori  suo  institutum,  perspe- 
ctavit,  et  cum  Tiberio  ad  destinatum  locum  conten- 
dit.  Sed  in  redeundo,  aggravata  valetudine,  tandem 
Nolae  succubuit;  revocatumque  ex  itinere  Tiberium 
diu  secreto  sermone  detinuit,  neque  post  ulli  maiori 
negotio  animum  accommodavit. 

XCIX.  Supremo  die  identidem  exquirens,  an 
iam  de  se  tumultus  foris  esset,  petito  speculo  capil- 
lum  sibi  comi  ac  malas  labentes  corrigi  praecepit. 
Et  admissos  amicos  percunctatus,  ecquid  iis  videre- 
tur  mitnum  vitae  commode  transegisse,  adiecit  et  clau- 
sulam : 

 El  dh,  TCav  ^yrev  ^aXwq,  tM  Ttavyvio) 

Aoti.  yrQotoVj  nal  Tzdvteq  Vf^^etq  (Mtd  y,aqaq  y.TV7t?ioate. 

Omnibus  deinde  dimissis,  dum  advenientes  ab  Urbe 
de  Drusi  filia  aegra  interrogabat,  repente  in  osculis 
Liviae  et  in  hac  voce  defecit:  Livia,  nostri  coniugii 
memor  vive,  ac  vale!  sortitns  exitum  facilem,  et  qua- 
lem  semper  optaverat.  Namfere,  quoties  audisset, 
cito  ac  nullo  cruciatu  defunctum  quempiam ,  sibi  et 
suis  ev&avaalav  similem  (hoc  enim  et  verbo  uti  sole- 
bat)  precabatur.  Unum  omnino  ante  efflatam  ani- 
mam  signum  alienatae  mentis  ostendit,  quod  subito 
pavefactus,  a  quadraginta  se  iuvenibus  abripi  que- 
stus  est.  Id  quoque  magis  praesagium,  quam  men- 
tis  deminutio  fuit :  siquidem  totidem  milites  praeto- 
riani  extulerunt  eum  in  publicum. 

C.  Obiit  in  cubiculo  eodem,  quo  pater  Octavius, 
duobus  Sextis,  Pompeio  et  Appuleio,  consulibus,  de- 
cimo  quarto  Kalendas  Septembris,  hora  diei  nona, 
septuagesimo  et  sexto  aetatis  anno ,  diebus  quinque 
et  triginta  minus.  Corpus  decuriones  mimicipio- 
rum  et  coloniarum  a  Nola  Bovillas  usque  deporta- 
runt;  noctibus,  propter  anni  tempus,  quum  interdiu 
in  basilica  cuiusque  oppidi  vel  in  aedium  sacrarum 
maxima  reponeretur.  A  Bovillis  equester  ordo  sus- 
cepit,  Urbique  intulit,  atque  in  vestibulo  domus  col- 
locavit.  Senatus  et  in  funere  ornando  et  in  memoria 
honoranda  eo  studio  certatim  progressus  est,  utin- 
ter  alia  complura  censuerint  quidam  funus  trium- 
phali  porta  ducendum,  praecedente  Victoria,  quae 
est  in  curia,  canentibus  neniam  principum  liberis 
utriusque  sexus;  alii,  exsequiarum  die  ponendos  an- 
nulos  aureos,  ferreosque  sumendos;  nonnuUi,  legen- 
da  ossa  per  sacerdotes  summorum  collegiorum.  Fuit 
et  qui  suaderet,  appellationem  mensis  Augusti  in  Se- 
ptembrem  transferendam,  quod  hocgenitusAugustus, 

illo  defunctiis  esset;  alius,  iit  omne  tenipus  a  primo 
die  natali  usque  ad  exitum  eius  saecuhim  Augustum 
appellaretur,  et  ita  in  fastos  referretur.  Verum,  ad- 
hibito  honoribus  niodo,  bifariam  laudatus  est,  pro 
aede  D.  lulii  a  Tiberio,  et  pro  rostris  veteribus  a 
Druso ,  Tiberii  filio ;  ac  senatorum  hnmeris  delatiis 
in  Campum,  crematusque.  Nec  defuit  vir  praetorius, 
qui  se  effigiem  cremati  euntem  in  coelum  vidisse  iu- 
raret.  Reliquias  legerunt  primores  equestris  ordi- 
nis,  tunicati  et  discincti  pedibusque  nudis,  ac  Mau- 
soleo  condiderunt.  Id  opus  inter  Flaminiam  viam 
ripamque  Tiberis  sexto  suo  consulatu  exstruxerat, 
circumiectasque  silvas  et  ambulationes  in  usum  po-  % 
puli  tunc  iam  piiblicarat, 

CI.  Testamentum,  L.  Planco,  C.Silio  consulibus, 
tertio  Nonas  Aprilis,  ante  annum  et  quatuor  menses 
quam  decederet,  factum  ab  eo,  ac  duobus  codicibus, 
partim  ipsius,  partim  libertonun  Polybii  et  Hilario- 
nis  manu  scriptum,  depositumque  apud  se,  virgines 
Vestales  cum  tribus  signatis  aeque  voluminibus 
protulerunt.  Quae  omnia  in  senatu  aperta  atque 
recitata  sunt.  Heredes  instituit  primos,  Tiberium 
ex  parte  dimidia  et  sextante,  Liviam  ex  parte  tertia, 
quos  et  ferre  nomen  suum  iussit;  secundos  Drusum, 
Tiberii  filium,  ex  triente,  et  ex  partibus  reliquis  Ger- 
manicum  liberosque  eius  tres  sexus  virilis;  tertio 
gradu  propinquos  amicosque  comphu'es.  Legavit 
populo  Romano  quadringenties,  tribubus  tricies  quin- 
quies  sestertium :  praetorianis  mili^tibus  singula  mil- 
lia  nummorum,  cohortibus  urbanis  quingenos,  legio- 
nariis  trecenos  nummos :  quam  summam  repraesen- 
tari  iussit;  nam  et  confiscatam  semper  repositamque 
habuerat.    Reiiqua  legata  varie  dedit,  produxitque 

quaedain  ad  vicies  sestertium :  quibus  solvendis  an- 
nuum  diem  finiit,  excusata  rei  familiaris  mediocri- 
tate:  nec  plus  perventurum  ad  heredes  suos,  quam 
millies  et  quingenties  professus,  quamvis  viginti  pro- 
ximis  annis  quaterdecies  millies  ex  testamentis  ami- 
corum  percepisset:  quod  paene  omne  cum  duobus 
paternis  patrimoniis  ceterisque  hereditatibus  in  rem- 
publicam  absumpsisset.  lulias,  filiam  nepteriique, 
si  quid  his  accidisset,  vetuit  sepulcro  suo  inferri.  De 
tiibus  voluminibus,uno  mandata  de  fimere  suo  com- 
plexus  est;  altero  indicem  rerum  a  se  gestarum, 
quem  vellet  incidi  in  aeneis  tabulis,  quae  ante  Mau- 
soleum  statuerentur ;  tertio  breviarium  totius  impe- 
rii,  quantum  militum  sub  signis  ubique  essent,  quan- 
tum  pecuniae  in  aerario  et  fiscis  et  vectigaliorum  re- 
siduis.  Adiecit  et  libertorum  servorumque  nomina, 
a  quibus  ratio  exigi  posset. 


C.  SUETQNII  TRANQUILLI 
LIBER  TERTIUS. 

TIBERIUS  NERO  CAESAR. 


I.  Patricia  gens  Glaudia  (fuit  enim  et  alia  ple- 
beia,  nec  potentia  minor  nec  dignitate)  orta  estex 
Regillis,  oppido  Sabinorum.  Inde  Romam  recens 
conditam  cum  magna  clientium  manu  commigravit, 
auctore  Tito  Tatio,  consorte  Romuli,  vel,  quod  ma- 
gis  constat,  Atta  Claudio ,  gentis  principe.  Post  re- 
ges  exactos,  sexto  fere  anno,  a  Patribus  in  patricios 
cooptata,  agrum  insuper  trans  Anienem  clientibus, 
locumque  sibi  ad  sepulturam  sub  Capitolio,  publice 
accepit.  Deinceps  procedente  tempore  duodetri- 
ginta  consulatus,  dictaturas  quinque,  censuras  se- 
ptem,  triumphos  septem,  duas  ovationes  adepta  est, 
Quum  praenominibus  cognominibusque  variis  distin- 
gueretur,  Lucii  praenomen  eonsensurepudiavit,post- 
quam  e  duobus  gentilibus,  praeditis  eo,  alter  latro- 
cinii,  caedis  alter  convictus  est.  Inter  cognomina 
autem  et  Neronis  assumpsit,  quo  significatur  lingua 
Sabina  fortis  ac  strenuus. 

II.  Multa  multorum  Claudiorum  egregia  merita, 
multa  etiam  secus  admissa  in  rempublicam  exstant. 

Sedut  praecipua  commemorem,  Appius  Caecus  so- 
cietatem  cum  rege  Pyrrho,  ut  parum  salubrem,  iniri  ' 
ilissuasit.     Claudius  Caudex  primus,  freto  classe 
traiecto,  Poenos  Sicilia  expulit.    Claudius  Nero  ad- 
venientem  ex  Hispania  cum  ingentibus  copiis  Has- 
drubalem,  priusquam  Hannibali  fratri  coniungeretur,  j 
oppressit.    Contra  Claudius  Appius  Regillanus,  de- 
cemvir  legibus  scribendis,  virginem  ingenuam  per 
vim,  libidinis  gratia,  in  servitutem  asserere  conatus,  ' 
causa  fuit  plebi  secedendi  rursum  a  Patribus.  Clau- 
dius  Drusus,  statua  sibi  cum  diademate  ad  Appii  fo-  ] 
rum  posita,  Italiam  per  clientelas  occnpare  tentavit.  ^ 
Claudius  Pulcher  apud  Siciliam,  non  pascentibus 
in  auspicando  puUis,  ac  per  contemptum  religionis  j 
mari  demersis,  quasi  „ut  biberent,  quando  esse  nol-  i 
lent,^*  proelium  navale  iniit;  superatusque,  quum  di-  j 
ctatorem  dicere  a  senatu  iuberetur,  velut  iterum  illu-  | 
dens  discrimini  publico,  Gliciam  viatorem  suum  di- 
xit.    Exstant  et  feminarum  exempla,  diversa  aeque:  i 
siquidem  gentis  eiusdem  utraque  Claudia  fuit,  et  i 
quae  navem  cum  sacris  matris  deum  Idaeae  obhae- 
rentem  Tiberino  vado  extraxit,  precata  propalam,  2it  - 
ita  demum  se  sequeretur,  si  sihi  pudicitia  constaret;  et 
quae  novo  more  iudicium  maiestatis  apud  populiuu  j 
mulier  subiit,  quod  in  conferta  muititudine,  aegre  \ 
procedente  carpento,  palam  optaverat,  utfrater  suus  i 
Pulcher  revivisceret,  atque  iterum  classem  amitteret,  \ 
quo  minor  turha  Romae  foret.   Praeterea  notissimum  \ 
est,  Claudios  omnes,  excepto  duntaxat  P.  Clodio,  I 
qui,  ob  expellendumUrbeCiceronem,  plebeio  homini  1 
atque  etiam  natu  minori  in  adoptionemse  dedit,  opti-  j 
mates  assertoresque  unicos  dignitatis  ac  potentiae  j 
patriciorum  semper  fuisse,  atque  adversus  plebem  1 

adeo  violentos  et  contumaces ,  ut  ne  capitis  quidem 
quisquam  reus  apud  populum  mutare  vestem  aut  de- 
precari  sustinuerit;  nonnulli  in  altercatione  et  iur- 
gio  tribunos  plebis  pulsaverint.  Etiam  virgo  Vesta- 
lis  fratrem,  iniussu  populi  triumphantem,  ascenso 
simul  curru  usque  in  Capitolium  prosecuta  est,  ne 
vetare  aut  intercedere  fas  cuiquam  tribunorumesset. 

III.  .  Ex  hac  stirpe  Tiberius  Caesar  genus  trahit, 
et  quidem  utrumque;  paternum  a  Tiberio  Nerone, 
maternum  ab  Appio  Pulchro,  qui  ambo  Appii  Caeci 
filii  f uerimt.  Insertus  est  et  Liviorum  f amiliae ,  ad- 
optato  in  eam  materno  avo.  Quae  familia,  quan- 
quam  plebeia,  tamen  et  ipsa  admodum  floruit,  octo 
consulatibus ,  censuris  duabus,  triumphis  tribus,  di- 
ctatura  etiam  ac  magisterio  equitum  honorata;  cla- 
ra  et  insignibus  viris,  ac  maxime  Salinatore  Drusis- 
que.  Salinator  universas  tribus  in  censura  notavit 
levitatis  nomine,  quod,  quum  se  post  priorem  consu- 
latum  mulcta  irrogata  condemnassent,  consulem  ite- 
rum  Censoremque  fecissent.  Drusus,  hostium  duce 
Drauso  cominus  trucidato,  sibi  posterisque  suis  co- 
gnomen  invenit.  Traditur  etiam  pro  praetore  ex 
provincia  Gallia  retulisse  aurum,  Senonibus  olim  in 
obsidione  Capitolii  datum,  nec,  ut  fama  est,  extor- 
tum  a  Camillo.  Eius  abnepos,  ob  eximiam  adversus 
Gracchos  o^eraLm  patronus  senatus  dictus,  filium  re- 
liquit,  quem,  in  simili  dissensione  multa  varie  mo- 
lientem,  diversa  factio  per  fraudem  interemit. 

IV.  Pater  vero  Tiberii,  quaestor  C.  Caesaris, 
Alexandrino  bello  classi  praepositns,  plurimum  ad 
victoriam  contulit.  Quare  et  pontifex  in  locum  P. 
Scipionis  substitutus,  et  ad  deducendas  in  Galliam 
colonias,  in  quis  Narbo  et  Arelate  erant,  missus  est. 

Tamen,  Caesare  occiso ,  cunctis  turbarum  metu  abo- 

litionem  facti  decernentibus,  etiam  de  praemiis  ty-  i 

rannicidarum  referendum  censuit.    Praetura  deinde  ! 
functus,  qimm  exitu  anni  discordia  inter  triumviros 
exorta  esset,  retentis  ultra  iustum  tempus  insignibus, 

L.  Antonium  consulem,  triumviri  fratrem,  ad  Peru-  1 
siam  secutus,  deditione  a  ceteris  facta,  solus  perman- 

sit  in  partibus,  ac  primo  Praeneste,  inde  Neapoiin  j 

evasit;  servisque  ad  pileum  frustra  vocatis,  in  vSici-  j 

liam  profugit.  Sed  indigne  ferens,  nec  statim  se  in  j 
conspectum  Sexti  Pompeii  admissum,  et  fascium  usu 

probibitum,  ad  M.  Antonium  traiecit  in  Achaiam.  ; 

Cum  quo,  brevi  reconciliata  inter  omnes  pace,  Ro-  i 

mam  rediit,  uxoremque  Liviam  Drusillam,  et  tunc  j 
gravidam,  et  ante  iam  apud  se  filium  enixam,  petenti 

Augusto  concessit.  Nec  multo  post  diem  obiit,  utro-  j 

que  iiberorum  superstite,  Tiberio  Drusoque  Nero-  | 

nibus.  1 

V.  Tiberium  quidam  Fundis  natum  existimave-  1 
runt,  secuti  levem  coniecturam,  quod  materna  eius  \ 
avia  Fundana  fuerit,  et  quod  mox  simulacrum  Feli-  j 
citatis  ex  Senatus  consulto  publicatum  ibi  sit.  Sed  i 
ut  plures  certioresque  tradunt,  natus  est  Romae  in  ^ 
Palatio,  sextodecimo  Kalendas  Decembris,  M.  Ae-  | 
milio  Lepido  iterum,  L.  Munatio  Planco  consulibus,  j 
post  bellum  Philippense.  Sic  enim  in  fastos  actaque  \ 
publica  relatum  est.  Nec  tamen  desunt,  qui  partim  j 
antecedente  anno,  Hirtii  ac  Pansae,  partim  inse-  j 
quente,  Servii  Isaurici  Antoniique  consulatu,  geni-  j 
tum  eum  scribant. 

VI.  Infantiam  pueritiamque  habuit  laboriosam  i 
et  exercitatam,  comes  usquequaque  parentum  fugae :  j 
quos  quidem  apud  NeapoUn,  sub  irruptionem  hostis 

navigium  clam  petentes,  vagitii  suo  paene  bis  prodi- 
dit;  semel  quum  a  nutricis  ubere,  iterum,  qiuim  a 
sinu  matris  raptim  auferretur  ab  iis,  qui  pro  necessi- 
tate  temporis  mulierculas  levare  onere  tentabant. 
Per  Siciliam  quoque  et  Achaiam  circumductus,  ac 
Lacedaemoniis  publice,  quod  in  tutela  Claudiorum 
erant,  demandatus,  digrediens  inde  itinere  nocturno, 
discrimen  vitae  adiit,  flamma  repente  e  silvis  undi- 
que  exorta,adeoque  omnem  comitatum  circumplexa, 
ut  Liviae  pars  vestis  et  capilli  amburerentur.  Mu- 
nera,  quibus  a  Pompeia,  Sexti  Pompeii  sorore,  in 
Sicilia  donatus  est,  chlamys  et  fibula,  item  buUae 
aureae,  durant  ostendunturque  adhuc  Baiis.  Post 
reditum  in  Urbem  a  M.  Gallio  senatore  testamento 
adoptatuS)  hereditate  adita,  mox  nomine  abstinuit, 
quod  Gallius  adversarum  Augusto  partium  fuerat. 
Novem  natus  annos  defunctum  patrem  pro  rostris 
laudavit.  Dehinc  pubescens,  Actiaco  triumpho  cur- 
rum  Augiisti  comitatus  est  sinisteriore  funali  equo, 
quum  Marcellus ,  Octaviae  filius,  dexteriore  vehere- 
tur.  Praesedit  et  Actiacis  ludis  et  Troianis  Circen- 
sibus,  ductor  turmae  puerorum  maiorum. 

VIL  Virili  toga  sumpta,  adolescentiam  omnem 
spatiumque  insequentis  aetatis  usque  ad  principatus 
initia  per  haec  fere  transegit.  Munus  gladiatorum 
in  memoriam  patris,  et  alterum  in  avi  Drusi  dedit, 
diversis  temporibus  ac  locis,  primum  in  foro,  secun- 
dum  in  amphitheatro ;  rudiariis  quoque  quibusdam 
revocatis  auctoramento  centenum  millium.  Dedit 
et  ludos,  sed  absens ;  cuncta  magnifice,  impensa  ma- 
tris  ac  vitrici.  Agrippinam,  M.  Agrippa  genitam, 
neptem  Caecilii  Attici  equitis  Romani,  ad  qiiem  simt 
I  Ciceronis  epistolae,  duxit  uxorem:  sublatoque  ex  ea 

filio  Dniso ,  quanqnam  bene  convenientem  nirsusque 
gravidam,  dimittere,  acluliam,  Augusti  filiam,  con- 
festim  coactus  est  ducere;  non  sine  magno  angore 
animi,  quum  et  Agrippinae  consuetudine  teneretur, 
et  luliae  mores  improbaret,  ut  quam  sensisset  sui 
quoque  sub  priore  marito  appetentem,  quod  sane 
vulgo  etiam  existimabatur.  Sed  Agrippinam  et  ab- 
egisse  post  divortium  doluit,  et  semel  omnino  ex  oc- 
cursu  visam  adeo  contentis  et  tumentibus  oculis  pro- 
secutus  est,  ut  custoditum  sit,  ne  unquam  in  conspe- 
ctum  eius  posthac  veniret.  Cum  lulia  primo  concor- 
diteret  amore  mutuo  vixit:  mox  dissedit,etaliquanto 
graviuSjUt  etiam  perpetuo  secubaret,intercepto  com- 
nuinis  filii  pignore,  qui  Aquileiae  natus  infans  exstin- 
ctus  est.  Drusum  fratrem  in  Germania  amisit,  cuius 
corpus,  pedibus  toto  itinere  praegrediens,  Romam 
usque  pervexit. 

VIII.  Civilium  officiorum  rudimentis  regem  Ar- 
chelaum,  Trallianos  et  Thessalos,  varia  quosque  dc 
causa,  Augusto  cognoscente,  defendit.  Pro  Laodi- 
cenis,  Thyatirenis,  Chiis,  terrae  motu  afflictis  opem- 
que  implorantibus,  senatum  deprecatus  est.  Fan- 
nium  Caepionem,  qui  cum  Varrone  Murena  in  Augu- 
stum  conspiraverat,  reum  maiestatis  apud  iudices 
fecit  et  condemnavit.  Interque  haec  duplicem  curam 
administravit,  annonae,  quae  artior  inciderat,  et  re- 
purgandorum  tota  Italia  ergastulorum ,  quorum  do- 
mini  in  invidiam  venerant,  quasi  exceptos  supprime- 
rent,  non  solum  viatores,  sed  et  quos  sacramenti  me- 
tus  ad  huiusmodi  latebras  compulisset. 

IX.  Stipendia  prima  expeditione  Cantabrica  tri- 
bunus  miiitum  fecit:  deinde,  ducto  adOrientem  exer- 
citu,  regnum  Armeniae  Tigrani  restituit,  ac  pro  tri- 

bunali  diadenia  imposuit.  Recepit  et  signa,  quae  M. 
Crasso  ademerant  Parthi.  Posthaec  comatam  Gal- 
liam  anno  fere  rexit,  et  barbarorum  incursionibus  et 
principum  discordia  inquietam.  Exin  Rhaeticum 
Vindelicumque  bellum,  inde  Pannonicum,  inde  Ger- 
manicum  gessit.  Rhaetico  atque  Vindelico  gentes 
Alpinas,  Pannonico  Breucos  et  Daimatas  subegit. 
Germanico  quadraginta  millia  dediticiorum  traiecit 
in  Galliam,  iuxtaque  ripam  Rheni  sedibus  assignatis 
coUocavit.  Quas  ob  res  et  ovans  et  curru  Urbem 
ingressus  est,  primus,  ut  quidam  putant,  triumphali- 
bus  ornamentis  honoratus,  novo  nec  antea  cuiquam 
tributo  genere  honoris.  Magistratus  et  maturius 
inchoavit,  et  paene  iunctim  percucurrit,  quaesturam, 
praeturam,  consulatum:  interpositoque  tempore, 
consul  iterum,etiam  tribuniciam  potestatem  in  quin- 
quennium  accepit. 

X.  Totprosperis  confluentibus,  integra  aetate  ac 
valetudine,  statuit  repente  secedere,  seque  e  medio 
quam  longissime  amovere;  dubium,  uxorisne  taedio, 
quam  neque  criminari  aut  dimittere  auderet,  neque 
ultra  perferre  posset,  an  ut,  vitato  assiduitatis  fasti- 
dio,  auctoritatem  absentia  tueretur  atque  etiam  au- 
geret,  si  quando  indiguisset  sui  respublica.  Quidam 
existimant,  adultis  iam  Augusti  liberis,  loco  quasi  et 
possessione  usurpati  a  se  diu  secundi  gradus  sponte 
cessisse,  exemplo  M.  Agrippae,  qui,  M.  Marcello  ad 
munera  publica  admoto,  Mytilenas  abierit,  ne  aut 
obstare  aut  o-btrectare  aliquid  praesens  videretur. 
Quam  causam  et  ipse,  sed  postea,  reddidit.  Tunc 
autem  honorum  satietatem  ac  requiemlaborumprae- 
tendens  commeatum  petiit.  Neque  aut  matri  sup- 
pliciter  precanti,  autvitrico,  deseri  se  etiam  in  se- 

natu  conquerenti,  veniam  dedit.  Quin  et  j  pertina- 
cius  retinentibus,  cibo  per  quatriduum  abstinuit. 
Facta  tandem  abeundi  potestate,relictisRomae  uxo- 
re  et  fiiio,  confestim  Ostiam  descendit,  ne  verbo  qui- 
dem  cuiquam  prosequentium  reddito,  paucos  admo- 
dum  in  digressu  exosculatus. 

XI.  Ab  Ostia  oram  Campaniae  legens,  imbecilU- 
tate  Augusti  nunciata,  paullum  substitit.  Sed  incre- 
brescente  rumore,  quasi  ad  occasiouem  maioris  spei 
commoraretur,  tantum  non  adversis  tempestatibus 
Rhodum  enavigavit,  amoenitate  et  salubritate  insu- 
lae  iam  inde  captus,  quum  ad  eam  ab  Armenia  re- 
diens  appulisset.  Hic  modicis  contentus  aedibus, 
nec  multo  laxiore  suburbano,  genus  vitae  civile  ad- 
modum  instituit,  sine  lictore  aut  viatore  gymnasia 
interdum  obambulans,  mutuaque  cum  Graeculis  offi- 
cia  usurpans  prope  ex  aequp.  -Forte  quondam  in 
disponendo  die  mane  praedixerat,  quicquid  aegro- 
rum  in  civitate  esset,  visitare  se  velle:  id  a  proximis 
aliter  exceptum ;  iussique  sunt  omnes  aegri  in  publi- 
-cam  porticum  deferri,  ac  per  valetudinunt  genera 
disponi.  Perculsus  ergo  inopinata  re,  diu  quid  age- 
ret  incertus,  tamen  singulos  circuit,  excusans  factum 
etiam  tenuissimo  cuique  et  ignoto.  Unum  hoc  tan- 
tummodo,  nequepraeterea  quicquam,  notatum  est, 
in  quo  exercuisse  ius  tribuniciae  potestatis  visus  sit. 
Quum  circa  scholas  et  auditoriaprofessorumassidue 
esset,  moto  inter  antisophistas  graviore  iurgio,  non 
deftiit,  qui  eum  intervenientem  et  quasi  studiosiorem 
^artis  alterius  convicio  incesseret.  Sensim  itaque 
regressus  domum,frepente  cum  apparitoribusprodiit, 
citatumque  pro  tribunali  voce  praeconis  conviciato- 
rem  rapi  iussit  in  carcerem.    Comperit  deinde,  lu- 


TIBERIUS.    CAP.  10  —  12.  121 


liam  uxorem  ob  libidines  atque  adulteria  damnatam, 
repudiumque  ei  suo  nomine  ex  auctoritate  Augugti 
remissiim :  et  quanquam  laetus  nuncio ,  tamen  officii 
diixit,  quantum  in  se  esset,  exorare  filiae  patrem  fre- 
quentibus  literis,  et  vel  utcunque  meritae,  quicquid 
unquam  dono  dedisset,  concedere.  Transacto  au- 
tem  tribimiciae  potestatis  tempore,  confessus  tan- 
dem,nihii  aliud  secessu  devitassese,  quam  aemulatio- 
nis  cumCaioLucioque  suspicionem,petiit,  ut  sibi  se- 
curo  i^m  ab  bac  parte,  corroboratis  his  et  secundum 
locum  facile  tutantibus;  permitteretur  revisere  neces- 
situdines,  quaruiii  desiderio  teneretur.  Sed  neque 
impetravit,  ultroqiie  etiam  admonitus  est  dimittere 
omnem  curam  suorum,  quos  tam  cupide  reliquisset. 

XII.  Remansit  ergo  Rhodi  contra  voluntatem, 
vix  per  matrem  conseciitus,  ut  ad  velandam  ignomi- 
niam  quasi  legatus  ab  Augusto  abesset.  Enimvero 
tunc  non  privatum  modo,  sed  etiam  obnoxium  et  tre- 
pidum  egit,  mediterraneis  agris  abditus,  vitansque 
praeternavigantium  officia,  quibus  frequentabatur 
assidue,  nemine  cum  imperio  aut  magistratutendente 
quoquam,  quin  diverteret  Rhodum.  Et  accesserunt 
maioris  sollicitudinis  causae.  Namque  privignum 
Caium,  Orienti  praepositum,  quum  visendi  gratia 
traiecisset  Samum,  alieniorem  sibi  sensit  ex  crimi- 
nationibus  M.  Lollii,  comitis  et  rectoris  eius.  Venit 
etiam  in  suspicionem,  per  quosdam  beneficii  sui  cen- 
turiones,  a  commeatu  castra  repetentes,  mandata  ad 
complures  dedisse  ambigua,  et  quae  tentare  singulo- 
rum  animos  ad  novas  res  viderentur.  De  qua  suspi- 
cione  certior  ab  Augusto  factus  non  cessavit  efflagi- 
tare  aliquem  cuiuslibet  ordinis  custodemfactisatque 
dictis  suis. 

XIII.  Eqiii  quoque  et  armorum  solitas  exercita- 
tiones  omisit,  redegitque  se,  deposito  patrio  habitu, 
ad  pallium  et  crepidas;  atque  in  tali  statu  biennio 
fere  permansit,  contemptior  in  dies  et  invisior,  adeo 
ut  imagines  eiusetstatuasNemausenses  subverterint, 
ac  familiari  quodam  convivio  mentione  eius  orta  ex- 
stiterit,  quiCaio  polliceretur,  confestim  se,  siiuheret, 
Rhodum  navigalurum,  caputque  exsulis  (sic  enim  ap- 
pellabatur)  relaturum.  Quo  praecipue,  non  iam  me- 
tu,  sed  discrimine,  coactus  est,  tam  suis  quam  matris 
impensissimis  precibus  reditum  expostulare:  impe- 
travitque,  adiutus  aliquantum  etiam  casu.  Destina- 
tum  Augusto  erat,  nihil  super  ea  re,nisi  ex  voluntate 
maioris  filii,  statuere.  Is  forte  tunc  M.  LoUio  oflen- 
sior,  facilis  exorabilisque  in  vitricum  fuit.  Permit- 
tente  ergo  Caio  revocatus  est;  verum  sub  conditione, 
ne  quam  partem  curamve  reipublicae  attingeret. 

XIV.  Rediit  octavo  post  secessum  anno,  magna, 
nec  incerta  spe  futurorum,  quam  et  ostentis  et  prae- 
dictionibus  ab  initio  aetatis  conceperat^  Praegnans 
enim  Livia,  quum,  an  marem  editura  esset,  variis  ca- 
ptaret  ominibus,  ovum,  incubanti  gallinae  subdu- 
ctum,  nunc  sua  nunc  ministrarum  manu  per  vices  us- 
que  eo  fovit,  quoad  pulhis  insigniter  cristatus  exchi- 
sus  est.  Ac  de  infante  Scribonius  mathematicus 
praeclara  spopondit:  etiam  regnaturum  quandoque, 
sed  sine  regio  insigni;  ignota  scilicet  tunc  adhuc  Cae- 
sarum  potestate.  Et  ingresso  primam  expeditionem, 
ac  per  Macedoniam  ducente  exercitum  in  Syriam, 
accidit,  ut  apud  Philippos  sacratae  olim  victricium 
legionum  arae  sponte  subitis  colhicerent  ignibus:  et 
mox,  quum  Illyricum  petens  iuxta  Patavium  adiis- 
set  Geryonis  oraculum,  sorte  tracta,  qua  monebatur, 

\\t  de  consultationibus  in  Aponi  fontem  talos  aureos 
iaceret,  evenit,  ut  summum  numerum  iacti  ab  eo 
ostenderent ;  hodieque  sub  aqua  visuntur  ii  tali. 
Ante  paucos  vero,  quam  revocaretur,  dies  aquila, 
nunquam  ?intea  Rhodi  conspecta,  in  culmine  domus 
eius  assedit;  et  pridie,  quam  de  reditu  certior  fieret, 
vestimenta  mutanti  tunica  ardere  visa  est.  Thra- 
syllum  quoque  mathematicum,  quem  ut  sapientiae 
professorem  contubernio  admoverat,  tunc  maxime 
expertus  est,  affirmantem  nave  provisa  gaudium  af- 
ferri,  quum  quidem  illum,  durius  et  contra,  praedicta 
cadentibus  rebus,  ut  falsum  et  secretorum  temere 
conscium  eo  ipso  momento,dum  spatiatur  una,prae- 
cipitare  in  mare  destinasset. 

XV,  Romam  reversus,  deducto  in  forum  filio 
Druso,  statim  e  Carinis  ac  Pompeiana  domo  Esqui- 
lias,  in  hortos  Maecenatianos,  transmigravit ;  totum- 
que  se  ad  quietem  contulit,  privata  modo  officia 
obiens,  ac  publicorum  munerum  expers.  Caio  et 
Lucio  intra  triennium  defunctis,  adoptatur  ab  Augu- 
sto,  simul  cuni  fratre  eorum,  M.  Agrippa;  coactus 
prius  ipse  Germanicum,  fratris  suifilium,  adoptare. 
Nec  quicquam  postea  pro  patrefamilias  egit,  aut  ius, 
quod  adoptione  amiserat,  ex  uUa  parte  retinuit.  Nam 
neque  donavit,  neque  manumisit:  ne  hereditatem 
quidem  aut  legata  percepit  ulla  aliter,  quam  ut  pe- 
culio  referret  accepta.  Nihil  ex  eo  tempore  prae- 
termissum  est  ad  maiestatem  eius  augendam;  ac 
multo  magis,  postquam,  Agrippa  abdicato  atque  se- 
posito,  certumerat,imi  spem  successionis  incumbere. 

XVI.  Data  rursus  potestas  tribunicia  in  quin- 
quennium;  delegatus  pacandae  Germaniae  status; 
Parthorum  legati,  mandatis  AugustoRomae  redditis, 

eum  quoque  adire  in  provincia  iussi.  Sed  nunciata 
Iliyrici  defectione,transiit  ad  cUram  novi  belli:  quod 
gravissimum  omnium  externorum  bellorum  post  Pu- 
nica,  per  quindecim  legiones  paremque  auxiliorum 
copiam,  triennio  gessit,  in  magnis  omnium  rerum 
difficultatibus  summaque  frugum  inopia.  Et  quan- 
quam  saepius  revocaretur,  tamen  perseveravit,  me- 
tuens,  ne  vicinus  et  praevalens  hostis  instaret  ultro 
cedentibus.  Ac  perseverantiae  grande  pretium  tulit, 
toto  Illyrico,  quod  inter  Italiam  regnumqueNoricum 
et  Thraciam  et  Macedoniam  interque  Danubium  flu- 
men  et  sinum  maris  Adriatici  patet,  perdomito  et  in 
ditionem  redacto. 

XVII.  Cui  gloriae  amplior  adhuc  ex  opportuni- 
tate  cumulus  accessit.  Nam  sub  id  fere  tempus  Quin- 
ctilius  Varus  cum  tribus  legionibus  in  Germania  pe- 
riit;  nemine  dubitante,  quin  victores  Germani  iun- 
cturi  sePannoniis  fuerint,  nisi  debellatum  prius  Illy- 
ricum  esset.  Quas  ob  ros  triumphus  ei  decretus  est, 
multique  et  magni  honores.  Censuerunt  etiam  qui- 
dam,  ut  Pannonicus,  alii,  ut  Invictus,  nonnuUi,  ut 
Pius  cognominaretur.  Sed  de  cognomine  intercessit 
Augustus,  eo  contentum  repromittens,  quod  se  de- 
functo  suscepturus  esset.  Triumphum  ipse  distulit, 
maesta  civitate  clade  Variana.  Nihilo  minus  Urbem 
praetextatus  et  laurea  coronatus  intravit,  positum- 
que  in  Septis  tribunai,  senatu  astante,  conscendit,  ac 
medius  inter  duos  consules  cumAugusto  simul  sedit; 
unde,  populo  consalutato,  circumtempla  deductus  est. 

XVIII.  Proximo  anno  repetita  Germania,  quum 
animadverteret,  Varianam  cladem  temeritate  et  ne- 
gligentia  ducis  accidisse,  nihil  non  de  consilii  sen- 
tentia  egit.    Semper  alias  sui  arbitrii,  contentusque 

se  uno,  tnnc  praeter  consuetudineni  cuni  plnribus  de 
ratione  belli  communicavit.  Cnram  quoque  solito 
exactiorem  praestitit.  Traiectnrns  Rhenum,  com- 
nieatum  omnem  ad  certam  formulam  astrictum  non 
ante  transmisit,  quam  consistens  apud  ripam  explo- 
rasset  vehiculorum  onera,  ne  qua  deportarentur,  nisi 
concessa  aut  necessaria.  Trans  Rhenum  vero  eum 
vitae  ordinem  tenuit,ut  sedens  in  cespite  nudo  cibum 
caperet,  saepe  sine  tentorio  pernoctaret,  praecepta 
sequentis  diei  omnia,  et  si  quid  subiti  muneris  iniun- 
gendum  esset,  per  libellos  daret:  addita  monitione, 
ut,  de  quo  quisque  dubitaret,  se,  nec  alio  interprete, 
quacunque  vel  noctis  hora  uteretur. 

XIX.  Disciplinam  acerrime  exegit,  animadver- 
sionum  et  ignominiarum  generibus  ex  antiquitate  re- 
petitis,  atque  etiam  legato  legionis,  quod  paucos  mi- 
lites  cum  liberto  suo  trans  ripam  venatum  misisset, 
ignominia  notato.  Proelia,  quamvis  minimum  for- 
tunae  casibus  permitteret,  aliquanto  constantius  ini- 
bat,  quoties  lucubrante  se  subito  ac  nullo  propellen- 
te  decideret  lumen  et  exstingueretur,  confidens,  ut 
aiebat,  ostento,  sibi  ac  maioribus  suis  in  omni  ducatu 
expertissimo.  Sed,  re  prospere  gesta,  non  multum 
afuit,  quin  a  Bructero  quodam  occideretur :  cui  inter 
proximos  versanti,  et  trepidatione  detecto,tormentis 
expressa  confessio  est  cogitati  facinoris. 

XX.  AGermania  inUrbem  post  biennium  regres- 
sus,  triumphum,  quem  distulerat,  egit;  prosequen- 
tibus  etiam  legatis,  quibus  triumphalia  ornamenta 
Impetrarat.  Ac  prius  quam  in  Capitolium  flecteret, 
descendit  e  curru,  seque  praesidenti  patri  ad  genua 
submisit.  Batonem,  Pannonium  ducem,  ingentibus 
donatum  praemUs,  Ravennam  transtulit;  gratiam 

referens,  quod  se  quondam,  cum  exercitu  iniquitate 
loci  circumclusuni,  passus  esset  evadere.  Prandium 
dehinc  populo  niille  mensis,  et  congiarium  trecenos 
nummos  viritim  dedit.  Dedicavit  et  Concordiae  ae- 
dem ;  item  Pollucis  et  Castoris  suo  fratrisque  nomi- 
ne  de  manubiis. 

XXI.  Ac  non  multo  post  lege  per  consules  lata, 
ut  provincias  cum  Augusto  commimiter  administra- 
ret  sinuilque  censuni  ageret,  condito  lustro  in  Illyri- 
cum  profectus  est.  Et  statim  ex  itinere  revocatus, 
iam  quidem  alfectum,  sed  tamen  spirantem  adhuc 
Augustum  reperit;  fuitque  una  secreto  per  totum 
diem.  Scio,  vulgo  persuasum ,  quasi,  egresso  post 
secretum  sermonem  Tiberio,  vox  Augusti  per  cubi- 
cularios  excepta  sit:  Miserum  populum  Romanum, 
qui  suh  tam  lentis  maxillis  eritl  Ne  illud  quideni 
ignoro,  aliquos  tradidisse,  Augustum  palam  nec  dis- 
simulanter  morum  eius  diritatem  adeo  improbasse, 
ut  nonnunquam  remissiores  hilarioresque  sermones^ 
superveniente  eo,  abrumperet;  sed  expugnatum  pre- 
cibus  uxoris  adoptionem  non  abnuisse,  vel  etiam 
ambitione  tractum,  ut  tali  successore  desiderabilior 
ipse  quandoque  fieret.  Adduci  tamen  nequeo,  quin 
existimem,  circumspectissimum  et  prudentissimum 
principem ,  in  tanto  praesertim  negotio ,  nihil  temere 
fecisse,  sed  vitiis  virtutibusque  Tiberii  perpensis  po- 
tiores  duxisse  virtutes ;  praesertim  quum  et  reipubli- 
cae  causa  adoptare  se  eum  pro  concione  iuraverit,  et 
epistolis  aliquot  ut  peritissimum  rei  militaris,  utque 
unicuni  populi  Romani  praesidium  prosequatur.  Ex 
quibus  in  exemplum  pauca  hinc  inde  subieci.  Vale, 
iucundissime  Tiberi,  et  rem  gere  feliciter,  i/nol  y.al  raTc 
Movoa^q  otQatf]ywv*  —  lucuHdissime ,  ef,  ita  Mmfelix, 


TIBERIUS.    CAP.  20—23. 


127 


vir  fortissime ,  et  dux  vojLuiLionate,  Vale.  Et,  Ordinem 
aestivoriim  tiiorum!  Ego  vero,  mi  Tiberi,  etinter  tot 
rerum  difficultates,  y-al  Toaamijv  ^aO  v/Ltiav  loiv  atQa- 
tevoinivo)v,  non  potuisse  quemquam  prudentius  gerere 
se,  quam  tu  gesseris,  existimo,  Hi  quoque,  qui  tecum 
fuerunt,  omnes  confitentur ,  versum  illum  in  te  posse 
dici: 

Unus  homo  nobis  vigilando  restituit  rem, 

—  8ive  quid  incidit,  de  quo  sit  cogitandum  diligentius, 
sive  quid  stomaclior,  valde,  medius  fidius,  Tiberium 
meum  desidero;  succurritque  versus  ille  Homericus: 

Tovtov  d^tGTCOfxivoi^o-)  y.al  ly.  nvQoc,  ald^Ofiivovo 
*!AjLiqio)  voatraaviLicv,  Ind  TriQv  olde  vo^aav. 

—  Attenuatum  te  esse  continuatione  laborum  quum 
audio  et  lego,  Dii  me  perdant,  nisi  cohorrescit  corpus 
meum:  teque  rogo,  ut  parcas  tibi,  ne,  si  te  languere 
audierimus,  et  ego  et  mater  tua  exspiremus,  et  de  sum- 
ma  imperii  sui  populus  Romanus  periclitetur.  Nihil 
interest,  valeam  ipse  necne,  si  tu  non  valebis.  Deos 
obsecro,  ut  te  nobis  conservent,  et  valere  nunc  et  sem- 
per patiantur,  si  non  populum  Romanum  perosi  sunt. 

XXII.  Excessum  Aiigiisti  non  prins  palam  fecit, 
quam  Agrippa  iiwene  interempto.  Hunc  tribunus 
militum  custos  appositus  occidit,  lectis  codicillis, 
quibus,  utidfaceret,  iubebatur.  Quos  codicillos, 
dubium  fuit,  Augustusne  moriens  reliquisset,  quo 
materiam  tumultus  post  se  subduceret,  an  nomine 
Augusti  Livia ,  etea,  conscio  Tiberio  an  ignaro,  di- 
ctasset.  Tiberius  renuncianti  tribuno ,  factum  esse 
quod  imperasset,  neque  imperasse  se ,  et  redditurum 
eum  senatui  rationem,  respondit,  invidiam  scilicetin 
praesentia  vitans.  Nam  mox  silentio  rem  obliteravit. 

XXIII.  lure  autem  tribuniciae  potestatis  coacto 

senatu,  inchoataqiie  allocutione,  derepente  velut  im- 
par  dolori  congemuit,  utque  non  solum  vox,sed  ut  et 
spiritus  deficeret,  optavit,  ac  perlegendum  librum 
Druso  filio  tradidit.  IUatum  deinde  Augusti  testa- 
mentum,  non  admissis  signatoribus  nisi  senatorii 
ordinis,  ceteris  extra  curiam  signa  agnoscentibus, 
recitavit  per  libertum.  Testamenti  initium  fuit:  Quo- 
niam  sinistra  fortuna  Caium  et  Luciumfilios  mihi  eri- 
puit,  TiberiusCaesar  mihi  ex  parte  dimidia  et  scxtante 
heres  esto.  Quo  et  ipso  aucta  est  suspicio  opinan- 
tium,  successorem  ascitum  eum  necessitate  magis 
quam  iiidicio,  quando  ita  praefari  non  abstinuerit. 

XXIV.  Principatum,  quamvis  neque  occupare 
aperte  confestim  neque  agere  dubitasset,  et  statione 
militum,  hoc  est,vi  et  specie  dominationis  assumpta, 
diu  tamen  recusavit  impudentissimo  mimo,  nunc  ad- 
hortantes  amicos  increpans,ut  ignaros,  quantabeliua 
esset  imperium;  nunc  precantem  senatum  et  procum- 
bentem  sibi  ad  genua  ambiguis  responsis  et  callida 
cunctatione  suspendens:  ut  quidam  patientiam  rum- 
perent,  atque  unus  in  tumultu  proclamaret,  Aut  agat 
autdesistat,  alter  coram  exprobraret,  Ceteros,  quod 
polliciti  sint,  tarde  praestare,  sed  ipsum,  quod praestet, 
tarde  polliceri.  Tandem  quasi  coactus,  et  querens 
miseram  et  onerosam  iniungi  sihi  servitutem,  recepit 
imperium,  nec  tamen  aliter,  quam  ut  depositurum  se 
quandoque  spem  faceret.  Ipsius  verba  sunt  haec: 
Dum  veniam  ad  id  tempus,  quo  vobis  aequum  possit  vi- 
deri,  dare  vos  aliquam  senectuti  meae  requiem. 

XXV.  Cunctandi  causa  erat  metus  undique  im- 
minentium  discriminum,  ut  saepe,  lupum  se  auribm 
tenere,  diceret.  Nam  et  servus  Agrippae,  Clemens 
nomine,  non  contemnendam  manum  in  ultionem  do- 

mirii  coropararat;  et  L.  Sciibonius  Libo,  vir  nobilis, 
res  novas  clam  moliebatiir;  et  duplex  seditio  mili- 
tum  in  IUyrico  et  in  Germania  exorta  est.  Flagita- 
bant  ambo  exercitus  multa  extra  ordinem;  ante 
omnia,  ut  aequarentur  stipendio  praetorianis.  Ger- 
maniciani  quidem  etiam  principem  detrectabant, 
non  a  se  datum ;  summaque  vi  Germanicum,  qui  tum 
iis  praeerat,  ad  capessendum  rempublicam  perurge- 
bant,  quanquam  offirmate  resistentem.  Quem  ma- 
xime  casum  timens,  partes  sibi,  quas  senatui  liberet, 
tuendas  in  republica  depoposcit;  quando  universae 
sufficere  solus  nemo  posset,nisi  cum  altero,  vel  etiam 
cum  pluribus.  Simulavit  et  valetudinem,  quo  ae- 
quiore  animo  Germanicus  celerem  successionem,  vel 
certe  societatem  principatus  opperiretur.  Composi- 
tis  seditionibus ,  Clementem  quoque,  fraude  dece- 
ptum,  redegit  in  potestatem.  Libonem,  ne  quid  in 
novitate  acerbius  fieret,  secundo  demum  anno  in  se- 
natu  coarguit,  medio  temporis  spatio  tantum  cavere 
contentus.  Nam  et  inter  pontifices  sacrificanti  si- 
mul  pro  secespita  plumbeum  cultrum  subiiciendum 
curavit;  et  secretum  petenti,  nonnisi  adhibito  Druso 
filio,  dedit:  dextramque  obambulantis,  veluti  incum- 
bens,  quoad  perageretur  sermo,  continuit. 

XXVI.  Verum  liberatus  metu,  civilem  admodum 
inter  initia,  ac  paullo  minus  quam  privatum  egit.  Ex 
plurimis  maximisque  honoribus  praeter  paucos  et 
modicos  non  recepit.  Natalem  suum,  plebeiis  incur- 
rentem  Circensibus,  vix  unius  bigae  adiectione  ho- 
norari  passus  est.  Templa,  flamines,  sacerdotes  de- 
cerni  sibi  prohibuit;  etiam  statuas  atque  imagines, 
nisi  permittente  se,  poni;  permisitque  ea  sola  condi- 
tione,ne  inter  simulacra  deorum,sedinterornamenta 
S  u  E  T  o  N.  I 

aedium  ponerentiir.  Intercessit  et,  qiio  niinus  in 
acta  sua  iuraretur,  et,  ne  mensis  September  Tiberius, 
October  Livius  vocarentur.  Praenomen  quoque  Im- 
peratoris,  cognomenque  Patris  patriae ,  et  civicam  in 
vestibulo  coronam  recusavit.  Ac  ne  Augusti  quidem 
nomen,  quanquam  hereditarium,  ullis  nisi  ad  reges 
ac  dynastas  epistolis  addidit.  Nec  amplius  quam 
omnino  tres  consulatus,  unum  paucis  diebus,  alterum 
tribus  mensibus,  tertium  absens  usque  in  Idus  Maias 
gessit. 

XXVII.  Adulationes  adeo  aversatus  est,  ut  nemi- 
nem  senatorum  nisi  aut  officii  aut  negotii  causa  ad 
lecticam  suam  admiserit;  consularem  vero,  satisfa- 
cientem  sibi  ac  per  genua  orare  conantem,  ita  suffii- 
gerit,  ut  caderet  supinus ;  atque  etiam,  si  quid  in  ser- 
mone  vel  in  continua  oratione  blandius  de  se  dicere- 
tur,  non  dubitaret  interpellare  ac  reprehendere  et 
commutare  continuo.  Dominus  appellatus  a  quo- 
dam  denunciavit,  ne  se  amplius  contumeliae  causa 
nominaret.  Alium  dicentem  sacras  eius  occupationes, 
et  rursus  alium,  auctore  eo  senatum  se  adiisse,  verba 
mutare  et  pro  auctore,  suasorem,  pro  sacris,  laborio- 
sas  dicere  coegit. 

XXVIII.  Sed  et  adversus  convicia  malosque  ni- 
mores  et  famosa  de  se  ac  suis  carmina  firmus  ac  pa- 
tiens  subinde  iactabat,  in  civitate  libera  linguam  men- 
temque  liberas  esse  debere.  Et  quondam,  senatu  co- 
gnitionem  de  eiusmodi  criminibus  ac  reis  flagitante, 
Non  tantum,  inquit,  otii  kabemus,  ut  implicare  nos 
pluribus  negotiis  debeamus,  Si  hanc  fenestram  ape- 
rueritis,  nihil  aliud  agi  sinetis:  omnium  inimicitiae 
hoc  praetextu  ad  nos  deferentur,  Exstat  et  sermo  eius 
in  senatu  percivilis :   Siquidem  locutus  aliter  fuerit, 

daho  operam,  ut  rationem  factorum  meorum  dictorum' 
que  reddam:  si perseveraverit,  invicem  eum  odero. 

XXIX.  Atque  haec  eo  notabiliora  erant,  quod 
ipse  in  appeliandis  venerandisque  et  singulis  et  uni- 
versis  prope  excesserat  humanitatis  modum.  Dis- 
sentiens  in  curia  a  Q.  Haterio,  Ignoscas,  inquit,  ro- 
go,  si  quid  adversus  te  liberius,  sicut  senator ,  dixero. 
Et  deinde  omnes  alloquens:  Dixi  et  nunc  et  saepe 
alias,  P.  C,  honum  et  salutaremprincipem,  quemvos 
tanta  et  tam  lihera  potestate  instruxistis ,  senatui  ser- 
vire  dehere  et  universiscivihus,  saepe  et plerumqueetiam 
singulis :  neque  id  dixisse  me  poenitet,  et  honos  et  ae- 
quos  etfaventes  vos  habui  dominos,  et  adhuc  haheo. 

XXX.  Quin  etiam  speciem  libertatis  quandam 
induxit,  conservatis  senatui  ac  magistratibus  et  ma- 
iestate  pristina  et  potestate:  neque  tam  parvumquic- 
quam  neque  tam  magnum  publici  privatique  negotii 
fuit,  de  quo  non  ad  P.  C.  referretur;  de  vectigalibus 
ac  monopoliis,  de  exstruendis  reficiendisve  operibus, 
etiam  de  legendo  vel  exauctorando  milite,  ac  legio- 
num  et  auxiliorum  descriptione;  denique,  quibus 
imperium  prorogari,  aut  extraordinaria  bella  man- 
dari,  quid  et  qua  forma  regum  literis  rescribi  place- 
ret.  Praefectum  alae,  de  vi  et  rapinis  reum,  causam 
in  senatu  dicere  coegit.  Nunquam  curiam  nisi  soius 
intravit:  lectica  quondam  introlatus  aeger,  comites 
a  se  removit. 

XXXI.  Quaedam  adversus  sententiam  suam  de- 
cerni,  ne  questus  quidem  est.  Negante  eo,  destina- 
tos  magistratus  abesse  oportere,ut  praesenteshonori 
acquiescerent,  praetor  designatusliberam  legationem 
impetravit.  Iterum  censente,  ut  Trebianis  legatam 
ia  opus  novi  theatri  pecuniam  ad  munitionem  viae 

transferre  concederetur,  obtinere  non  potiiit,  qiiin 
rata  voluntas  legatoris  esset.  Quum  senatus  consul- 
tuni  per  discessionem  forte  fieret,  transeuntem  eum 
in  alteram  partem,  in  qua  pauciores  erant,  secutus 
est  nemo.  Cetera  quoque  nonnisi  per  magistratus 
etiure  ordinario  agebantur;  tanta  consulum  aucto- 
ritate,  ut  legati  ex  Africa  adierint  eos,  querentes, 
trahi  se  a  Caesare,  ad  quem  missi  forent.  Nec  mi- 
rum,  quum  palam  esset,  ipsum  quoque  eisdem  et  as- 
surgere  et  decedere  via. 

XXXII.  Corripuit  consulares  exercitibus  prae- 
positos,  quod  non  de  rebus  gestis  senatui  scriberent, 
quodque  de  tribuendis  quibusdam  militaribus  donis 
ad  se  referrent,  quasi  non  omnium  tribuendorum  ipsi 
ius  haberent.  Praetorem  collaudavit,  quod  honore 
inito  consuetudinem  antiquam  retulisset  de  maiori- 
bus  suis  pro  concione  memorandi.  Quorundam  il- 
lustrium  exsequias  usque  ad  rogum  frequentavit. 
Parem  moderationem  minoribus  quoque  et  personis , 
et  rebus  exhibuit.  Quum  Rhodiorum  magistratus, 
quod  literas  publicas  sine  subscriptione  ^id  se  dede- 
rant,  evocasset,  ne  verbo  quidem  insectatus,  ac  tan- 
tummodo  iussos  subscribere,  remisit.  Diogenes 
grammaticus,  disputare  sabbatis  Rhodi  solitus,  ve- 
nientem,  ut  se  extra  ordinem  audiret,  non  admiserat, 
ac  per  servulum  suum  in  septimum  diem  distulerat. 
Hunc  Romae,  salutandi  sui  causa  pro  foribus  astan- 
tem,  nihil  amplius,  quam  iit  post  septimum  annum 
rediret,  admonuit.  Praesidibus,  onerandas  tributo 
provincias  suadentibus,  rescripsit,  boni  pastoris  esse 
tondere  yecus,  non  deglubere. 

XXXIII.  Paullatim  principem  exseruit  praesti- 
titque;  etsi  varium  diu,  commodiorem  tamen  sae- 

piiis,  et  ad  utilitates  publicas  proniorem.  Ac  primo 
eatenus  interveniebat,  ne  quid  perperam  fieret.  Ita- 
que  et  constitutiones  quasdam  senatus  rescidit,  et 
niagistratibus  pro  tribunali  cognoscentibus  plerum- 
que  se  ofterebat  consiliarium ,  assidebatque  iuxtim, 
vel  ex  adverso  in  parte  primori;  et  si  quem  reorum 
elabi  gratia  rumor  esset,  snbitus  aderat,  iudicesque 
aut  e  pTano,  aut  e  quaesitoris  tribunali,  legum  et  re- 
ligionis  etnoxae,  de  qua  cognoscerent,  admonebat: 
atque  etiam  si  qua  in  publicis  moribus  desidia  aut 
maia  consuetudine  labarent,  corrigenda  suscepit. 

XXXIV.  Ludorum  ac  munerum  impensas  corri- 
piiit,  mercedibus  scenicorum  recisis,  paribusque  gla- 
diatorum  ad  certum  numerum  redactis.  Corinthio- 
rum  vasorum  pretia  in  immensum  exarsisse,  tresque 
mulIosXXX  millibus  nummum  venisse,  graviter  con- 
questus,  adhibendum  supellectili  modum  censuit, 
annonamque  macelli,  senatus  arbitratu,  quotannis 
temperandam;  dato  aedilibus  negotio,  popinas  ga- 
neasque  usque  eo  inhibendi,  ut  ne  opera  quidem  pi- 
storia  proponi  venalia  sinerent.  Et  ut  parcimoniam 
publicam  exemplo  quoque  iuvaret,  sollemnibus  ipse 
cpenis  pridiana  saepe  ac  semesa  obsonia  apposuit, 
dimidiatumque  aprum;  affirmans  omnia  eadem  ha- 
bere,  quae  totum.  Quotidiana  oscula  prohibuit  edi- 
cto :  item  strenarum  commercium,  ne  ultraKalendas 
lanuarias  exerceretur.  Consuerat  quadruplam  stre- 
nam,  et  de  manu  reddere:  sed  offensus,  interpellari 
se  toto  mense  ab  iis,  qui  potestatem  sui  die  festo  non 
habuissent,  ultra  non  reddidit. 

XXXV.  Matronas  prostratae  pudicitiae,  quibus 
accusator  publicus  deesset,  ut  propinqui  more  maio- 
rum  de  communi  sententia  coercerent,  auctor  fuit. 

Eqiiiti  Romano  iurisinrandi  gratiam  fecit,  nt  uxorem 
in  stnpro  generi  compertam  dimitteret,  qnam  se  nnn- 
qnam  repndiatnrnm  ante  inraverat.   Feminae  famo- 
sae,  ut  ad  evitandas  legnm  poenas  inre  ac  dignitate  ; 
matronali  exsolverentnr,  lenocininm  projfiteri  coepe- 
rant:  et  ex  inventnte  ntrinsqne  ordinis  profligatissi-  * 
mns  qnisqne,  qno  minns  in  opera  scenae  arenaeqne  j 
edenda  senatns  consnlto  tenerentnr,  famosi  indicii  , 
notam  sponte  snbibant.   Eos  easqne  omnes,  ne  qnod  j 
refnginm  in  tali  frande  cniqnam  esset,  exsilio  affecit. 
Senatori  latnm  clavnm  ademit,  qnnm  cognosset,  snb 
Kalendaslnlias  demigrasse  in  hortos,  qno  vilins  post 
diem  aedes  in  Urbe  condnceret.    Alinm  et  qnaestnra  ' 
removit,  qnod  nxorem,  pridie  sortitione  dnctam, 
postridie  repndiasset.  j 

XXXVI.  Externas  caerimonias,  Aegyptioslndai-  ^ 
cosqne  ritns  compescnit;  coactis,  qni  snperstitione  ] 
ea  tenebantnr,  religiosas  vestes  cnm  instrnmento 
omni  combnrere.    Indaeomm  inventntem  per  spe- 
eiem  sacramenti  in  provincias  gravioris  coeli  distri- 
bnit:  reliqnos  gentis  einsdem,  vel  similia  sectantes,  ^ 
Urbe  snmmovit,  snb  poena  perpetnae  servitntis,  nisi  j 
obtemperassent.    Expnlit  et  mathematicos :  sed  de- 
precantibns,  ac  se  artem  desituros  promittentibns,  i 
veniam  dedit. 

XXXVII.  In  primis  tnendae  pacis  a  grassatnris 
ac  latrociniis  seditionnmqne  licentia  cnram  habnit. 
Stationes  militnm  per  Italiam  solito  freqnentiores  ; 
disposnit.    Romae  castra  constitnit,  qnibns  praeto-  \ 
rianae  cohortes,  vagae  ante  id  tempns  et  per  hospitia  i 
dispersae,  continerentnr.    Popnlares  tnmnltns  exor- 
tos  gravissime  coercnit,  et,  ne  orirentnr,  sednlo  ca-  i 

vit.  Caede  in  theatro  per  discordiam  admissa,  ca- 
pita  factionum  et  histriones,  propter  quos  dissideba- 
tur,  relegavit,  nec  ut  revocaret  unquam  uUis  populi 
precibus  potuit  evinci.  Quum  PoUentina  plebs  fu- 
nus  cuiusdam  primipilaris  non  prius  exforomisisset, 
quam  extorta  pecunia  per  vim  heredibus  ad  gladia- 
torium  munus,  cohortem  ab  Urbe  et  aliam  a  Cottii 
regno,  dissimulata  itineris  causa,  detectis  repente  ar- 
niis  concinentibusque  signis,  per  diversas  portas  in 
oppidum  immisit;  ac  partem  maiorem  plebis  ac  de- 
curionum  in  perpetua  vincula  coniecit.  Abolevit  et 
vim  moremque  asylorum,  quae  usquam  erant.  Cyzi- 
cenis,  in  cives  Romanos  violentius  quaedam  ausis, 
publice  libertatem  ademit,  quam  Mithridatico  bello 
meruerant.  Hostiles  motus,  nuUa  postea  expeditio- 
ne  suscepta,per  legatos  compescuit;  nec  per  eos  qui- 
dem,  nisi  cunctanter  et  necessario.  Reges  infestos 
suspectosque  comminationibus  magis  et  querelis 
quam  vi  repressit.  Quosdam,  per  blanditias  atque 
promissa  extractos  ad  se,  non  remisit,  utMarobo- 
duum  Germanum,  RhascupolimThracem,  Archelaum 
Cappadocem,  cuius  etiam  regnum  in  formam  proviii- 
ciae  redegit. 

XXXVIII.  Biennio  continuo  post  adeptum  impe- 
rium  pedem  porta  non  cxtulit:  sequenti  tempore, 
praeterquam  in  propinqua  oppida,  et  quum  longissi- 
me,  Antiotenus,  nusquam  abfuit:  idque  perraro  et 
paucos  dies,  quamvis  provincias  quoque  et  exercitus 
revisurum  se  saepe  prommciasset,  et  prope  quotan- 
nis  profectionem  praepararet,  vehiculis  comprehen- 
sis,  commeatibus  per  municipia  et  colonias  disposi- 
tis ,  ad  extremum  vota  pro  itu  et  reditu  suo  suscipi 
passuSjUt  vulgo  iam  per  iocum  Callippides  vocaretur; 

quem  ciirsitare,  ac  ne  cubiti  quidem  mensuram  pro- 
gredi,  proverbio  Graeco  notatum  est. 

XXXIX.  i^ed  orbatus  utroque  filio,  quorum  Ger- 
manicus  in  Syria,  Drusus  Romae  obierat,  secessum 
Campaniae  petiit;  constanti  et  opinione  et  sermone 
paene  omnium,  quasi  neque  rediturus  unquam,  et 
cito  mortem  etiam  obiturus;  quod  paullo  minus 
utnimque  evenit.  Nam  nequeRomam  amplius  rediit, 
et  paucos  post  dies,  iuxta  Terracinam  in  praetorio, 
cui  Speluncae  nomen  erat,  incoenante  eo,  complura 
et  ingentia  saxa  fortuito  supeme  delapsa  sunt;  mul- 
tisque  convivariuii  et  luiuistiuruin  elisis,  praeter 
spem  evasit. 

XL.  Peragrata  Campania,  quum  Capuae  Capito- 
lium,  Nolae  templum  Augusti,  (quam  causamprofe- 
ctionis  praetenderat, )  dedicasset,  Capreas  se  contu- 
lit,  praecipue  delectatus  insula,  quod  uno  parvoque 
litore  adiretur,  septa  undique  praeruptis  immensae 
altitudinis  rupibus,  et  profundo  maris.  Statimque 
revocante  assidua  obtestatione  populo  propter  cla- 
dem,  qua  apud  Fidenas  supra  XX  hominum  millia 
gladiatorio  munere  amphitheatri  ruina  perierant, 
transiit  in  continentem ,  potestatemque  omnibus  ad- 
eundi  sui  fecit:  tanto  magis,  quod  abUrbe  egrediens, 
ne  quis  se  interpellaret,  edixerat,  ac  toto  itinere  ad- 
euntes  summoverat. 

XLI.  Regressus  in  insulam ,  reipublicae  quideni 
curam  usque  adeo  abiecit,  ut  postea  non  decurias 
equitum  unquam  supplerit;  non  tribunos  militum 
praefectosque,non  provinciarum  praesides  ullos  mu- 
taverit;  Hispaniam  etSyriam  per  aliquot  annos  sine 
consularibus  legatis  habuerit;  Armeniam  a  Parthi? 
occupari,  Moesiam  a  Dacis  Sarmatisque,  Gallias  ? 

Germanis  vistari  neglexerit;  magno  dedecore  impe- 
rii,  uec  minori  discrfmine. 

XLII.  Ceterum  secreti  licentiam  nactus,  et  (jiiasi 
civitatis  oculis  remotus,  cuncta  simul  vitia,  male  diu 
dissimulata,  tandem  profudit:  de  quibus  singillatim 
ab  exordio  referam.  In  castris,  tiro  etiam  tum,  pro- 
pter  nimiam  vini  aviditatem  pro  Tiberio  Biberius, 
pro  Claudio  Caldius,  pro  Nerone  Mero  vocabatur, 
Postea  princeps  in  ipsa  publicorum  morum  corre- 
ctione  cum  Pomponio  Fiacco  et  L.  Pisone  noctem 
continuumque  biduum  epulando  potandoque  con- 
sumpsit:  quorum  alteri  Syriam  provinciam,  alteri 
praefectiu'am  Urbis  confestim  detulit,  codicillis  quo- 
que  iucundissimos  et  omnium  horaruni  amicos  profes- 
sus.  Sestio  Gallo,  libidinoso  ac  prodigo  seni,  olim 
ab  Augusto  ignominia  notato,  et  a  se  ante  paucos 
dies  apud  senatum  increpito ,  coenam  ea  lege  condi- 
xit,  ne  quid  ex  consuetudine  immutaret  aut  demeret, 
utque  nudis  puellis  ministrantibus  coenaretur.  Igno- 
tissimum  quaesturae  candidatum  nobilissimis  ante- 
posuit  ob  epotam  in  convivio,  propinante  se,  vini 
amphoram.  Asellio  Sabino  sestertia  ducenta  dona- 
vit  pro  dialogo,  in  quo  boleti  et  ficedulae  et  ostreae 
et  turdi  certamen  induxerat.  Novum  denique  offi- 
cium  instituit  a  voluptatihus ,  praeposito  equite  Ro- 
mano,  T.  Caesonio  Prisco. 

XLIII.  Secessu  vero  Capreensi  etiam  sellariam 
excogitavit,  sedem  arcanarum  libidinum:  in  quam 
undique  conquisiti  puellarum  et  exoletorum  greges, 
monstrosique  concubitus  repertores,  quos  spintrias 
appellabat,  triplici  serie  connexi,  invicem  incestarent 
se  coram  ipso ,  ut  aspectu  deficientes  libidines  exci- 
taret.    Cubicula  plurifariam  dispositis  tabellis  ac 

sigillis  lascivissimarum  picturanim  et  figurarum  ad- 
ornavit,  librisque  Elephantidis  instruxit,  ne  cuiin 
opera  edenda  exemplar  imperatae  schemae  deesset. 
In  silvis  quoque  ac  nemoribus  passimVenereos  locos 
commentus  est,  prostantesque  per  antra  et  cavas  ru- 
pes,  ex  utriusque  sexus  pube,paniscorum  et  nympha- 
inim  habitu:  palamque  iam  et  vulgo  nomine  insulae  , 
abutentes,  Caprineum  dictitabant. 

XLIV.  Maiore  adhuc  et  turpiore  infamia  flagra- 
vit,  vix  ut  referri  audirive,  nedum  credi  fas  sit :  quasi  ^ 
pueros  primae  teneritudinis,  quos  pisciculos  vocabat, 
institueret,  ut  natanti  sibi  inter  femina  versarentur,  - 
ac  luderent  lingua  morsuque  sensim  appetentes ;  at- 
que  etiam  quasi  infantes  firmiores,  necdum  tanien  la- 
cte  depulsos,  inguini  ceu  papillae  admoveret:  pro- 
nior  sane  ad  id  genus  libidinis  et  natura  et  aetate.  l 
Quare  Parrhasii  quoque  tabulam,  in  qua  Meleagro  ] 
Atalanta  ore  morigeratur,  legatam  sibi  sub  condi-  i 
tione,  ut,  si  argumento  oflfenderetur,  decies  pro  ea  1 
sestertium  acciperet,  non  modo  praetulit,  sedetin  , 
cubiculo  dedicavit.    Fertur  etiam  in  sacrificando  ? 
quondam,  captus  facie  ministri  acerram  praeferentis,  ' 
nequisse  abstinere,  quin,paene  vixdum  re  divinaper-  j 
acta,  ibidem  statim  seductum  constupraret,  simulque  *i 
fratrem  eius  tibicinem;  atque  utrique  mox,  quod  | 
mutuo  flagitium  exprobrabant,  criu^a  fregisse.  s 

XLV.  Feminanim  quoque,  et  quidem  illustrium,  ^ 
capitibus  quantopere  solitus  sit  illudere,  evidentissi-  i 
me  apparuit  Malloniae  cuiusdam  exitu:  quam  per-  % 
ductam,  nec  quicquam  amplius  pati  constantissime  j 
recusantem,  delatoribus  obiecit :  ac  ne  ream  quidem  | 
interpellare  desiit,  ecquid poeniteret;  donec  ea,  reli-  f 
ctoiudicio,  domum  se  abripuit,  ferroque  transegit,  | 

obscenitate  oris  hirsuto  atque  olido  seni  clareexpro- 
brata.  Unde  nota  in  Atellanico  exodio  proximis 
ludis  assensu  maximo  excepta,  percrebuit:  hircum 
vetulum  capreis  naturam  ligurrire* 

XLVI.  Pecuniae  parcus  ac  tenax,  comites  pere- 
grinationum  expeditionumque  nunquam  salario,  ci- 
bariis  tantum,  sustentavit;  unam  modo  liberalitateni 
ex  indulgentia  vitrici  prosecutus,  quum,  tribus  clas- 
sibus  factis,  pro  dignitate  cuiusque,  primae  sexcenta 
sestertia,  secundae  quadringenta  distribuit,  ducenta 
tertiae,  quamnon  amicorum,  sedgratorum  appellabat. 

XT..V1I,  Princeps  neqiie  opera  ulla  magnifica  fe- 
cit  (nam  et  quae  sola  susceperat,  Augusti  templum, 
restitutionemque  Pompeiani  theatri,  imperfecta  post 
tot  annos  reliquit),  neque  spectacula  omnino  edidit; 
et  iis,  quae  ab  aliquo  ederentur,  rarissime  interfuil;, 
ne  quid  exposceretur,  utique  postquam  comoedum 
Actium  coactus  est  manumittere.  Paucorum  sena- 
torum  inopia  sustentata,  ne  pluribus  opem  ferret, 
negavit  se  aliis  subventurum ,  nisi  senatui  iustas  ne- 
cessitatum  causas  probassent.  Quo  pacto  plerosque 
modestia  et  pudore  deterruit:  in  quibus  Hortalum, 
Q.  Hortensii  oratoris  nepotem,  qui,  permodica  re  fa- 
miliari,  auctore  Augusto  quatuor  liberos  tulerat. 

XLVIII.  Publice  mimificentiam  bis  omnino  ex- 
hibuit:  proposito  millies  sestertio  gratuito  in  trien- 
nii  tempus ;  et  rursus  quibusdam  dominis  insularum, 
quae  in  monteCoelio  deflagraverant,  pretio  restituto. 
Quorum  alterum  magna  difficultate  nummaria,  po- 
pulo  auxilium  flagitante,  coactus  est  facere,  quum 
per  senatus  coiisultum  sanxisset,  ut  feneratores  duas 
patrimonii  partes  in  solo  collocarent,  debitores  toti- 
dem  aeris  aiieni  statim  solverent,  nec  res  expedire- 

tur;  alterum  ad  mitigandam  temporum  atrocitatem. 
Quod  tamen  beneficium  tanti  aestimavit,  ut  montem 
Coelium,  appellatione  mutata,  vocari  Augustum  ius- 
serit.  Militi  post  duplicata  ex  Augusti  testamento 
legata  nihil  unquam  largitus  est,  praeterquam  singula 
millia  denariorum  praetorianis,  quod  Seiano  se  non 
accommodassent;  et  quaedam  munera  Syriacis  le- 
gionibus,  quod  solae  nullam  Seiani  imaginem  inter 
signa  coluissent:  atque  etiam  missiones  veteranonun 
rarissimas  fecit,  ex  senio  mortem,  morte  compen- 
dium  captans.  Neque  provincias  quidem  ulla  libe- 
ralitate  sublevavit;  cxcopta  Asia,  disiectis  terrae 
motu  civitatibus. 

XLIX.  Procedente  mox  tempore  etiam  ad  rapi- 
nas  convertit  animum.  vSatis  constat,  Cn.  Lentulum 
augurem,  cui  ccnsus  maximus  fuerit,  metu  et  angore 
ad  fastidium  vitae  ab  eo  actum,  et  ut  ne  quo  nisi  ipso 
herede  moreretur ;  condemnatam  et  generosissimam 
feminam  Lepidam,  in  gratiam  Quirini  consularis 
praedivitis  et  orbi,  qui  dimissam  eam  e  matrimonio, 
post  vicesimum  annum,  voneni  olim  in  se  comparati 
arguebat;  praeterea  Galliarum  et  Hispaniarum,  Sy- 
riaeque  etGraeciae  principes  confiscatos  ob  tam  leve 
ac  tam  impudens  calumniarum  genus,  ut  quibusdam 
non  aliud  sit  obiectum,  quam  quod  partem  rei  fami- 
liaris  in  peciuiia  haberent;  plurimis  etiam  civitati- 
bus  et  privatis  veteres  immimitates  et  iusmetallorum 
ac  vectigalium  adempta;  sed  et  Vononem  regem 
Parthorum,  qui,  pulsus  a  suis,  quasi  in  fidem  popiili 
Romani  cum  ingenti  gaza  Antiochiam  se  receperat, 
spoliatum  perfidia,  et  occisum. 

L.  Odium  adversus  necessitudines  in  Dmso  pri- 
mum  fratre  detexit,  prodita  eius  epistola,  qua  secum 

de  cogendo  ad  restituendam  libertatem  Augusto  age- 
hdt;  deinde  et  in  reliquis.  luliae  uxori  tantum  ab- 
fuit,  ut  relegatae,  quod  minimum  est,  officii  aut  hu- 
iiianitatis  aliquid  impertiret,  ut  ex  constitutione  pa- 
tris  uno  oppido  clausam,  domo  quoque  egredi  et 
commercio  hominum  frui  vetuerit:  sed  et  peculio 
concesso  a  patre,  praebitisque  annuis  fraudavit,  per 
speciem  publici  iuris,  quod  nihil  de  his  Augustus  te- 
stamento  cavisset.  Matrem  Liyiam  gravatus,  vehit 
I  partes  sibi  aequas  potentiae  vindicantem,  et  congres- 
I  sum  eius  assiduum  vitavit,  et  longiores  secretiores- 
que  sermones,  ne  eius  consiliis,  quibus  tamen  inter- 
dum  et  egere  et  uti  solebat,  regi  videretur.  Tulit 
etiam  perindigne,  actum  a  senatu,  ut  titulis  suis, 
quasi  Augusti,  ita  et  Liviae  filius  adiiceretur.  Quare 
non  parentem  patriae  Si^^ell3iri,  non  ulhiminsignem 
honorem  recipere  publice  passusest.  Sed  et  frequen- 
ter  admonuit,  maiorihus  nec  feminae  convenientibus 
negotiis  ahstineret ;  praecipue  ut  animadvertit,  incen- 
dio  iuxta  aedem  Vestae  et  ipsam  intervenisse,  popu- 
lumque  etmilites,  quo  enixius  opem  ferrent,  adhor- 
tatam,  sicut  sub  marito  solita  esset. 

LI.  Dehinc  ad  simultatem  usque  processit,  hac, 
ut  ferunt,  de  causa.  Instanti  saepius,  ut  civitate  do- 
natum  in  decurias  allegeret,  negavit  alia  se  condi- 
tione  allecturum,  quam  si  pateretur  ascribi  albo,  ex- 
tortum  id  sibi  matre,  At  illa  commota,  veteres 
quosdam  ad  se  Augusti  codicillos  de  acerbitate  et 
intolerantia  morum  eius  e  sacrario  ]3rotulit  atque 
recitavit.  Hos  et  custoditos  tam  diu,  et  exprobratos 
tam  infeste,  adeo  graviter  tulit,  ut  quidam  putent,  in- 
ter  cau^sas  secessus  hanc  ei  vel  praecipuam  fuisse. 
Toto  quidem  triennio,  quo  vivente  matre  abfuit,  se- 

mel  omnino  eam,  nec  amplius  quam  uno  die,  paucis- 
simis  vidit  horis ;  ac  mox  neque  aegrae  adesse  cura- 
vit,  defunctamque,  et,  dum  adventus  sui  spem  facit, 
complurium  dierum  mora,  corrupto  demum  et  tabido 
corpore  funeratam  prohibuit  consecrari,  quasi  id 
ipsa  mandasset.  Testamentum  quoque  eius  pro  ir- 
rito  habuit,  omnesque  amicitias  et  familiaritates, 
etiam  quibus  ea  funeris  sui  curam  moriens  demanda- 
rat,  intra  breve  tempus  afflixit ;  uno  ex  his,  equestris 
ordinis  viro,  et  in  antliam  condemnato. 

LII.  Filiorum  neque  naturalem  Drusum,  neque 
adoptivum  Germanicimi  patria  caritate  dilexit,  alte- 
rius  vitiis  infensus.  Nam  Drusus  animi  fluxioris  re- 
missiorisque  vitae  erat.  Itaque  ne  mortuo  quidem 
perinde  affectus  est;  sed  tantum  non  statim  a  funere 
ad  negotionim  consuetudinem  rediit,  iustitio  lon- 
giore  inhibito.  Quin  et  Iliensium  legatis  paullo  se- 
rius  consolantibus,  quasi  obliterata  iam  doloris  me- 
moria,  irridens,  sequoque,  respondit,  vicem  eorum 
dolere,  quod  egregium  civem  Hectorem  amisissent, 
Germanico  usque  adeo  obtrectavit,  ut  et  praeclara 
facta  eius  pro  supervacuis  elevaiit,  et  gloriosissimas 
victorias,  ceu  damnosasreipublicaejincreparit.  Quod 
vero  Alexandriam,  propter  immensam  et  repentinam 
famem,  inconsulto  se  adisset,  questus  est  in  senatu. 
Etiam  causa  mortis  fuisse  ei  per  Cn.  Pisonem  lega- 
tumSyriae  creditur:  quem,  mox  huius  criminis  reum, 
putant  quidam  mandata  prolaturum ,  nisi  ea  secreta 
obstarent.  Per  quae  multifariam  inscriptum  et  per 
noctes  celeberrime  acclamatum  est:  Redde  Germani' 
cum.  Quam  suspicionem  confirmavit  ipse  postea, 
coniuge  etiam  ac  liberis  Germanici  crudelem  in  mo- 
dum  afflictis. 

LIII.  Nurum  Agrippinani,  post  morteni  mariti 
liberius  quiddam  questam,  manu  apprehendit,  Grae- 
coque  versu,  Si  non  dominariSfinqiiitjJiliola,  iniuriam 
te  accipere  existimas?  nec  ullo  mox  sermone  dignatus 
est.  Quondam  vero  inter  coenam  porrecta  a  se  po- 
ma  gnstare  non  ausam,etiam  vocare  desiit,  simulans, 
veneni  se  crimine  arcessi;  quumpraestructumutrum- 
que  consulto  esset,ut  et  ipse  tentandi  gratia  offerret, 
ct  illa  quasi  certissimum  exitium  caveret.  Novissi- 
me  calumniatus,  modo  ad  statuam  Augusti,  modo  ad 
exercitus  confugere  velle,  Pandatariam  relegavit; 
conviciantique  oculum  per  centurionem  verberibus 
excussit.  Rursus  mori  inedia  destinanti,  per  vim 
ore  diducto,  infulciri  cibum  iussit.  Sed  et  perseve- 
rantem,  atque  ita  absumptam,  criminosissime  inse- 
ctatus  est,  quum  diem  quoque  natalem  eius  inter  ne- 
fastos  referendum  suasisset.  Imputavit  etiam,  quod 
non  laqueo  strangulatam  in  Gemonias  abiecerit: 
proque  tali  clementia  interponi  decretum  passus  est, 
quo  sibi  gratiae  agerentur,  et  Capitolino  lovi  donum 
ex  auro  sacraretur. 

LIV.  Quum  ex  Germanico  tres  nepotes,Neronem 
etDrusum  et  Caium,  ex  Druso  unum  Tiberium  ha- 
beret,  destitutus  morte  liberorum,  maximos  natu  de 
Germanici  filiis,  Neronem  et  Drusum,  patribus  con- 
scriptis  commendavit;  diemque  utriusque  tirocinii, 
congiario  plebi  dato,  celebravit.  Sed  ut  comperit, 
ineunte  anno  pro  eorum  quoque  salute  publice  vota 
suscepta,  egit  cum  senatu,  no?i  debere  talia  praemia 
tribui,  nisi  expertis  et  aetate  provectis:  atque  ex  eo, 
patefacta  interiore  animi  sui  nota,  omnium  crimina- 
tionibus  obnoxios  reddidit:  variaque  fraude  indu- 
ctos,ut  et  coricitarentair  ad  convicia,et  concitati  per- 

derentur,  accusavit  per  literas,  amarissim^  congestis 
etiani  probris,  et  iudicatos  hostes  fame  necavit,  Ne- 
ronem  in  insulaPontia,  Drusum  in  ima  partePalatiL 
Putant,  Neronem  ad  voluntariam  mortem  coactum,  j 
quum  ei  carnifex,  quasi  ex  senatus  anctoritate  mis-  ] 
sus,  laqueos  etuncos  ostentaret,  Druso  autem  adeo  i 
alimenta  subducta,  ut  tomentum  e  culcitra  tentaverit  j 
mandere;  amborum  sic  reliquiis  dispersis,  ut  vix 
quandoque  coUigi  possent. 

LV.  Superveteres  amicos  ac  familiares,  viginti 
sibi  e  numero  principum  civitatis  depoposcerat,velut 
consiliarios  in  uegotiis  publicis.  Horum  omnium 
vix  duos  aut  tres  incolumes  praestitit,  ceterosque 
alium  alia  de  causa  perculit.  Inter  quos  cum  pluri- 
morum  clade  Aelium  Seianum,  quem  ad  summam  po- 
tentiam  non  tam  benevolentia  provexerat,  quam  ut  , 
esset,  cuius  ministerio  ac  fraudibus  liberos  Germa-  l 
nici  circum veniret ;  nepotemque  suum,  ex  Druso  fi- 
lium  naturalem,  adsuccessionem  imperiiconfirmaret. 

LVI.  Nihilo  lenior  in  convictores  Graeculos,  ' 
quibus  vel  maxime  acquiescebat,  Zenonemquendam,  | 
exquisitius  sermocinantem,  qimminterrogasset,gM«e-  ; 
nam  illa  tam  molesta  dialectos  esset,  et  ille  respondis-  \ 
set,  Doridem,  relegavit  Cinariam,  existimans  expro- 
bratum  sibi  veterem  secessum,  quod  Dorice  Rhodii  i 
loquantur.  Item  quum  soleiet  ex  lectione  quotidiana  \ 
quaestiones  super  coenam  proponere,  et  comperisset,  | 
Seleucum  grammaticum  a  ministris  suis  perquirere,  ; 
quos  quoque  tempore  tractaret  auctores,  atque  ita 
praeparatum  venire;  primum  a  contubernio  removit, 
deinde  etiam  ad  mortem  compulit.  \ 

LVII.  Saeva  ac  lenta  natura  ne  in  puero  quidem 
latuit;  quam  Theodorus  Gadareiis,  rhetoricae  prae- 

ceptor,  et  prospexisse  primus  sagaciter,  et  assimii- 
lasse  aptissime  visus  est,  subinde  in  obiurgando  ap-  ' 
pellans  eum  nriXov  ai^iaxv  ovf^Tzeq^vQjnevov.    Sed  ali- 
quanto  magis  in  principe  eluxit,  etiam  inter  initia,  j 
quum  adhuc  favorem  hominum  moderationis  assimu-  \ 
latione  captaret.  Scurram,  qui,  praetereunte  funere,  i 
ciare  mortuo  mandarat,  ut  nunciaret  Augusto,  non-  j 
i  dum  reddi  legata,  quae plehi  reliquisset,  attrdictum  aid  ''i 
I  se,  recipere  debitum  ducique  ad  supplicium  impera- 
vit,  et  patri  suo  verum  referre.    Nec  multo  post  in  ; 
senatu  Pompeio  cuidam,  equiti  Romano,  quiddam 
perneganti,  dum  vincula  minatur,  affirmavit  fore,  ut  J 
ex  Pompeio  Pompeianus  Jieret;  acerba  cavillatione 
simul  hominis  nomen  incessens,  veteremque  partium  ■ 
fortunam. 

LVIII.  Sub  idem  tempus,  consulente  praetore,  | 
an  iudicia  maiestatis  cogi  iuberet,  exercendas  esse  ^ 
leges  respondit,  et  atrocissime  exercuit.    Statuae  j 
qnidam  Augusti  capxit  dempserat,  ut  alterius  impo-  j 
neret.    Acta  res  in  senatu,  et  quia  ambigebatur,  per  ^ 
tormenta  quaesita  est.    Damnato  reo,  paullatim  hoc 
genus  calumniae  eo  processit,  ut  haec  quoque  capi-  i 
taliaessent:  circa  Augusti  simulacrum  servum  ceci- 
disse,  vestimenta  mutasse,  nummo  vel  annulo  effi- 
giem  impressam  latrinae  aut  lupanari  intulisse,  di- 
ctum  ullum  factumve  eius  existimatione  aliqua  lae-  | 
sisse.    Periit  denique  et  is,  qui  honorem  in  colonia 
sua  eo  die  decerni  sibi  passus  est,  quo  decreti  et  Au-  \ 
gusto  olim  erant.  > 

LIX.  Multa  praeterea,  specie  gravitatis  ac  mo- 
rum  corrigendorum,  sed  et  magisnaturae  obtempe- 
rans,  ita  saeve  et  atrociter  factitavit,  ut  nonnulli  ver- 

siciilis  quoqiie  et  praesentia  exprobrarent,  et  futiira 
denunciarent  mala : 
Asper  et  immitis,  breviter  vis  omnia  dicam? 
Dispeream,  si  te  mater  amare  potest, 

Non  es  eques.    Quare?  non  sunt  tihi  millia  centutn, 
Omnia  si  quaeras;  et  Rhodos  exsilium  est. 


Aurea  mutasti  Saturni  saecula,  Caesar : 
Incolumi  nam  teferrea  semper  erunt. 

Fastidit  vinum,  quia  iam  sitit  iste  cruorem: 
Tam  hihit  hunc  avide,  quam  hihit  ante  merum. 


Aspice  Felicem  sihi,  non  tihi,  Romule,  Sullam: 

Et  Marium,  si  vis,  aspice,  sed  redacem : 
Nec  non  Antoni,  civilia  hella  moventis, 

Nec  semel  infectas  aspice  caede  manus : 
Et  dic,  Roma  perit:  regnahit  sanguine  multo^ 

Ad  regnum  quisquis  venit  ah  exilio, 
Quae  priniOj  quasi  ab  impatientibus  remediorum,  ac 
non  tam  ex  animi  sententia,  quam  bile  et  stomacho 
fingerentur,  volebat  accipi:  dicebatque  identidem: 
Oderint,  dum  prohent.  Deinde  vera  plane  certaque 
esse,  ipse  fecit  fidem. 

LX.  In  paucis  diebus,  quam  Capreas  attigit,  pi- 
scatori,  qui  sibi  secretum  agenti  grandem  mullum 
inopinanter  obtulerat,  perfricari  eodem  pisce  faciem 
iussit,  territus,  quod  is  a  tergo  insulae  per  aspera  et 
devia  erepsisset  ad  se.  Gratulanti  autem  inter  poe- 
nam,  quod  non  et  locustam,  quam  praegrandera  ce- 
perat,  obtulisset,  locusta  quoque  lacerari  os  impera- 
vit.    Militem  praetorianum  ob  surreptum  e  viridia- 

rio  pavonem  capite  piinivit.  In  qnodam  itinere  le- 
ctica,  qua  vehebatur,  vepribus  impedita,  explorato- 
rem  viae,  primarum  cohortium  centurionem,  stratum 
humi  paene  ad  necem  verberavit. 

LXI.  Mox  in  omne  genus  crudelitatis  erupit, 
nimquam  deficiente  materia:  quum  primo  matris, 
deinnepotum  et  nurus,  postremo  Seiani  familiares 
atque  etiam  notos  persequeretur.  Post  cuius  interi- 
tum  vel  saevissimus  exstitit:  quo  maxime  apparuit, 
non  tam  ipsum  ab  Seiano  concitari  solitum,  quam 
Seianum  quaerenti  occasiones  subministrasse.  Etsi 
commentario ,  quem  de  vita  sua  summatim  breviter- 
que  composuit,  ausus  est  scribere,  Seianum  se  pu- 
nisse,  quod  comperisset  furere  adversus  Germanici  li- 
beros ,  Jilii  sui :  quonmi  ipse  alterum,  suspecto  iam, 
alterum  oppresso  demum  Seiano,  interemit.  Singil- 
latim  crudeliter  facta  eius  exsequi  longum  est;  ge- 
nera,  velut  exemplaria,  saevitiae  enumerare  sat  erit. 
NuUus  a  poena  homimim  cessavit  dies,  ne  religiosus 
quidem  ac  sacer.  Animadversum  in  quosdam  ineunte 
anno  novo :  accusati  damnatique  multi  cum  liberis 
atque  etiam  uxoribus  suis.  Interdictum,  ne  capite 
damnatos  propinqui  lugercnt:  decreta  accusatoribus 
praecipua  praemia,  nonnunquam  et  testibus.  Ne- 
mini  delatorum  fides  abrogata.  Omne  crimen  pro 
capitali  receptum,  etiam  paucorum  simpliciumque 
verborum.  Obiectum  est  poetae,  quod  in  tragoedia 
Agamemnonem  probris  lacessisset:  obiectum  et  hi- 
storico,  quod  Brutum  Cassiumque  ultimos  Romano- 
nim  dixisset:  animadversum  est  statim  in  auctores, 
scriptaque  abolita,quamvis  probarentur  anteaiiquot 
annos,  etiam  Augusto  audiente,  recitata.  Quibus- 
dam  custodiae  traditis  non  modo  studendi  solatium 

adeniptum,  sed  etiam  sermonis  et  colloqiiii  usus.  Ci- 
tati  ad  causam  dicendam  partim  se  domi  vulnerave- 
inint,  certi  damnationis,  et  ad  vexationem  ignomi- 
niamque  vitandam ;  partim  in  media  curiavenenum  , 
hauserunt;  et  tamen,  colligatis  vulneribus,  ac  semia-  ^ 
nimes  palpitantesque  in  carcerem  rapti.    Nemo  pu-  ^ 
nitorum  non  in  Gemonias  abiectus  uncoque  tractus,  j 
vigintiuno  die,  inter  eos  pueri  etfeminae.    Imma-  i 
turae  puellae,  quia  more  tradito  nefas  esset  virgines 
strangulari,  vitiatae  prius  a  carnifice,  dein  strangu-  i 
latae.    Mori  volentibus  vis  adhibita  vivendi.    Nam  \ 
mortem  adeo  leve  supplicium  putabat,  ut,  quum  au-  ■ 
disset,  unum  ex  reis,  Carnulium  nomine,  anticipasse 
eam,  exclamaverit:  Carnulius  me  evasit,    Et  in  re-  ; 
cognoscendis  custodiis,  precanti  cuidam  poenae  ma-  | 
turitatem  respondit:  Nondum  tecum  in  gratiam  redii,  ' 
Annalibus  suis  vir  consularis  inseruit,  frequenti  quon- 
dam  convivio,  cui  et  ipse  aifuerit,  interrogatum  eum  \ 
subito  et  clare  a  quodam  nano,  astante  mensae  inter  > 
copreas,  cur  Paconius  maiestatis  reus  tam  diu  vive-  i 
ret,  statim  quidem  petulantiam  linguae  obiurgasse,  ' 
ceterum  post  paucos  dies  scripsisse  senatui,  ut  de  ■ 
poena  Paconii  quam  primum  statueret.  ] 

LXII.  Auxit  intenditque  saevitiam,  exacerbatus 
indicio  de  morte  filii  sui  Drusi:  quem  quum  morbo 
et  intemperantia  perisse  existimaret,  ut  tandem  ve- 
neno  interemptum  fraude  Livillae  uxoris  atque  Se-  , 
iani  cognovit,  neque  tormentis  neque  supplicio  cuius- 
quam  pepercit;  soli  huic  cognitioni  adeo  per  totos 
dies  deditus  et  intentus,  ut  Rhodiensem  hospitem, 
quem  familiaribus  literisRomam  evocarat,  advenisso 
sibi  nunciatum,  torqueri  sine  mora  iusserit,  quasi 
aliquis  ex  necessariis  quaestioni  adesset;  deinde  er- 

rore  detecto,  et  occidi,  ne  diviilgaret  iniuriam.  Car- 
nificinae  eins  ostenditur  locus  Capreis,  unde  damna- 
tos  post  longa  et  exquisita  tormenta  praecipitari  co- 
ram  se  in  mare  iubebat;  excipiente  classiariorum 
manu,  et  contis  atque  remis  elidente  cadavera,  ne  cui 
residui  spiritus  quicquam  inesset.  Excogitaverat 
autem  inter  genera  cruciatus  etiam,  ut  larga  meri 
potione  per  fallaciam  oneratos,  repente  veretris  de- 
ligatis,  fidicularum  simul  urinaeque  tormento  disten- 
deret.  Quodnisi  eum  et  mors  praevenisset,  et  Thra- 
syllus  consulto,  ut  aiunt,  differre  quaedam  spe  lon- 
gioris  vitae  compulisset ;  plures  aliquanto  necatunis, 
ac  ne  reliquis  quidem  nepotibus  parsunis  creditur; 
quum  et  Caium  suspectum  haberet,  et  Tiberium,  ut 
ex  adulterio  conceptum ,  aspernaretur.  Nec  abhor- 
ret  a  vero :  namque  identidem  felicem  Priamum  vo- 
cabat,  quod  superstes  omnium  suorum  exstitisset, 

LXIII.  Quam  vero  inter  haec  non  modo  invisus 
ac  detestabilis ,  sed  praetrepidus  quoque  atque  etiam 
contumeliis  obnoxius  vixerit,  multa  indicia  sunt. 
Haruspices  secreto  ac  sine  testibus  consuli  vetuit. 
Vicina  veroUrbi  oracula  etiam  disiicere  conatusest: 
sed  maiestate  Praenestinarum  sortium  territus  desti- 
tit;  quum  obsignatas  devectasque  Romam  non  repe- 
risset  in  arca,  nisi  relata  rursus  ad  templum.  XJnum 
et  alterum  consulares,  oblatis  provinciis,  non  ausus 
a  se  dimittere,  usque  eo  detinuit,  donec  successores 
post  aliquot  annos  praesentibusdaret;  quuminterim, 
manente  officiititulo,  etiam  delegaret  plurima  assi- 
dueque,  quae  illi  per  legatos  et  adiutores  suos  exse- 
quenda  curarent. 

LXIV.  Nurum  ac  nepotes  nunquam  aliter  post 
damnationem,  quam  catenatos,  obsutaque  lectica, 

loco  movit;  prohibitis  per  militem  obviis  ac  viatori- 
bus  respicere  iisqiiam  vel  consistere. 

LXV.  Seianum  res  novas  molientem,  quamvis  " 
iam  et  natalem  eius  publice  celebrari  et  imagines  au-  j 
reas  coli  passim  videret,  vix  tandem,  et  astu  magis  ac 
dolo,  quam  principali  auctoritate  subvertit.  Nam 
primo,  ut  a  se  per  speciem  honoris  dimitteret,  coUe-  \ 
gam  sibi  assumpsit  in  quinto  consulatu,  quem  longo  | 
intervallo  absens  ob  id  ipsum  susceperat.  Deinde  \ 
spe  affinitatis  ac  tribimiciae  potestatis  deceptum,  in-  | 
opinantem  criminatus  est  pudenda  miserandaque  ' 
oratione;  qiuim  inter  alia  patres  conscriptos  preca-  j 
retur,  mitterent  alterum  e  consulibus,  qui  senem  se  ! 
et  solum  in  conspectum  eorum  cum  aliquo  militari  | 
praesidio  perduceret.  Sic  quoque  diffidens,  tumul-  I 
tumque  metuens,  Drusum  nepotem,  quem  vinculis 
adhuc  Romae  continebat,  solvi,  si  res  posceret,  du-  \ 
cemque  constitui  praeceperat;  aptatis  etiam  navi-  : 
bus,  ad  quascimque  legiones  meditabatur  fugam,  spe-  ^ 
culabundus  ex  altissima  rupe  identidem  signa,  quae,  | 
ne  nuncii  morarentur,  tt)lli  procul,ut  quidque  factum  ; 
foret,  mandaverat.  Verum  et  oppressa  coniuratione  j 
Seiani  nihilo  securior  aut  constantior,  per  novem  ; 
proximos  menses  non  egressus  est  villa,  quae  voca-  '\ 
tur  lovis.  j 

LXVI.  Urebant  insuper  anxiam  mentem  varia  i 
undique  convicia,  nullo  non  damnatorum  omne  pro-  \ 
bri  genus  coram,  vel  per  libellos  in  orchestrapositos,  ] 
ingerente.  Quibus  quidem  diversissime  afficiebatur:  j 
modo ,  ut  prae  pudore  ignota  et  celata  cuucta  cupe-  j 
ret;  nonnunquam  eadem  contemneret,  et  proferret  \ 
ultro  atque  vulgaret.  Quin  et  Artabani,  Parthorum  j 
regis,  laceratus  est  literis,  parricidia  et  caedes  et  \ 

i  ignaviam  et  hixuriam  obiicieiitis,  monentisque,  ut 
voluntaria  morte  maximo  iustissimoque  civium  odio  [ 
quamprimum  satisfaceret.  j 
LXVII.  Postremo,  semetipse  pertaesus,  tali  epi-  J 
stolae  principio  tantum  non  summam  malorum  suo-  i 
rum  professus  est;  Quid  scriham  vobis,  patres  con-  j 
scripti,  aut  quomodo  scriham,  aut  quid  omnino  non  i 
I    scribam,  hoc  tempore,  dii  me  deaeque  peius  perdant,  \ 
j    quam  quotidie  perire  sentio ,  si  scio.    Existimant  qui-  j 
j    dam,  praescisse  haeceum  peritia  futuronim,  ac  multo 
j    ante,  quanta  se  quandoque  acerbitas  et  infamia  ma-  -4 
neret,  prospexisse;  ideoque,  ut  imperium  inierit,  et 
Patrispatriae  appellationem,  et  ne  in  acta  sua  iu- 
raretur,  obstinatissime  recusasse,  ne  mox  maiore  de-  \ 
decore  impar  tantis  honoribus  inveniretur.    Quod  ' 
sane  ex  oratione  eius,  quam  de  utraque  re  habuit,  i 
coUigi  potest:  vel  quum  ait,  Siniifem  se  semper  sui  l 
futurum,  nec  unquam  mutaturum  mores  suos,  quamdiu 
mentis  sanae  fuisset ;  sed  exempli  causa  cavendum,  ne  ] 
se  senatus  in  acta  cuiusquam  obligaret,  qui  aliquo  casu  1 
mutari posset.    Etrursus,  Si  quando  autem,  inquit, 
de  morihus  meis  devotoque  vohis  animo  dubitaveritis,  \ 
(quod  priusquam  eveniat,  opto,  ut  me  supremus  dies  ] 
huic  mutatae  vestrae  de  7ne  opinioni  eripiat,)  nihilho-  \ 
noris  adiiciet  mihi  Pa tris  patriae  appellatio ;  vohis  \ 
autem  exprobrabit  aut  temeritatem  delati  mihi  eius  co- 
gnominis,  aut  inconstantiam  contrarii  de  me  iudicii.  \ 

LXVIII.  Corpore  fuit  amplo  atque  robusto;  sta- 
tura,  quae  iustam  excederet;  latus  ab  humeris  et  pe-  i 
ctore ;  ceterisque  membris  usque  ad  imos  pedes  ae- 
qualis  et  congruens;  sinistra  manu  agiliore  ac  vali- 
diore ;  articulis  ita  firmis,  ut  recens  et  integrum  ma- 
lum  digito  terebraret;  caputpueri,  vel  etiam  adole-  . 

scentis,  talitro  vulneraret.  Colore  erat  candido,  ca- 
pillo  pone  occipitium  snmmissiore,ut  cervicem  etiam 
obtegeret,  quod  gentile  in  illo  videbatur;  facie  ho- 
nesta,  in  qua  tamen  crebri  et  subiti  tumores,  cum 
praegrandibus  oculis,  et  qui,  quod  mirum  esset,  no- 
ctu  etiam  et  in  tenebris  viderent,  sed  ad  breve,  et 
quum  primum  a  somno  patuissent,  deinde  rursum 
hebescebant.  Incedebat  cervice  rigida  et  obstipa; 
abducto  fere  vultu,  plerumque  tacitus;  nuUo  aut  ra- 
rissimo  etiam  cum  proximis  sermone,  eoque  tardissi- 
mo ;  nec  sine  moUi  quadam  digitorum  gesticulatione. 
Quae  omnia  ingrata  atque  arrogantiae  plena,  et  ani- 
madvertit  Augu.stus  in  eu,  et  excusare  tentavit  saepe 
apud  senatum  ac  populum,  professus  naturae  vitia 
esse,  non  animi,  Valetudine  prosperrima  usus  est, 
tempore  quidem  principatus  paene  itoto  prope  illae- 
sa;  quamvis  a  tricesimo  aetatis  anno  arbitratu  eam 
suo  rexerit,  sine  adiumento  consiliove  medicorum. 

LXIX.  Circa  deos  ac  religiones  negligentior ; 
quippe  addictus  mathematicae,  plenusque  persuasio- 
nis,  cimcta  fato  agi.  Tonitrua  tamen  praeter  mo- 
dum  expavescebat;  et  turbatiore  coelo  nimquam  non 
coronam  lauream  cervice  gestavit,  quod  fulmine  af- 
flari  negetur  id  genus  frondis. 

LXX.  Artes  liberales  utriusque  generis  studio- 
sissime  coluit.  In  oratione  Latina  secutus  est  Cor- 
vinum  Messalam,  quem  senem  adolescens  observave- 
rat.  Sed  affectatione  et  morositate  uimia  obscura- 
batstilum,  ut  aliquanto  ex  tempore,  quam  a  cura, 
praestantior  haberetur.  Composuit  et  carmen  lyri- 
cum,  cuius  est  tituhis:  Conquestio  de  L,  Caesaris 
morte,  Fecit  et  Graeca  poemata,  imitatus  Eupho- 
rionem  et  Rhianum  et  Parthenium:  quibus  poetis 

adniodum  delectatus,  scripta  eorum  et  imagines  pu- 
blicis  bibUothecis  inter  veteres  et  praecipuos  aucto- 
res  dedicavit;  et  ob  hoc  plerique  eruditorum  certa- 
tim  ad  eum  niulta  de  his  ediderimt.  Maxime  tamen 
curavit  notitiam  historiae  f abularis,  usque  ad  ineptias 
atque  derisum.  Nam  et  grammaticos  quod  gemis 
hominum  praecipue,  ut  diximus,  appetebat,emsmodi 
fere  quaestionibus  experiebatur:  qme  mater  Hecu- 
bae,  quod  Achilli  nomen  inter  virgtnes  fuisset;  qma 
Sirenes  cmtare  sint  solitae.  Et  quo  primum  die  post 
excessum  Augusti  curiam  intravit,  quasi  Pietati  si- 
mul  acreligioni  satisfacturus,  Mmois  exemplo ,  ture 
quidem  acvino,  verum  sine  tibicine,  supplicavit,  ut 
ilie  olim  in  morte  filii. 

LXXI.  Sermone  Graeco,  quanquam  alioqum 
promptus  et  facilis,  non  tamen  usquequaque  usus 
est;  abstinuitque  maxime  in  senatu,  adeo  quidem 
ut  monopolium  nominaturus,  prius  veniam  postulant, 
quod  sibi  verbo  peregrino  utendum  esset.  Atque 
etiam  in  quodam  decreto  patrum,  quum  ^^(IXnf^»  re- 
citaretur,  commutandam  censuit  vocem,  et  pro  pere- 
grina  nostratem  requirendam,  aut  si  non  reperiretur, 
vel  pluribus  et  per  ambitum  verbonim  rem  enuncian- 
dani.  Militem  quoque,  graece  testimonmm  mterro- 
Katnm,  nisi  latine  resp  ondere  vetuit. 

LXXII.  Bis  omnino  toto  secessns  tempore  Ko- 
mam  redire  conatus,  semel  triremi  usque  ad  proxi- 
mos  naumachiae  hortos  subvectus  est,  disposita  sta- 
tione  per  ripasTiberis,quae  obviam  prodeuntes  sum- 
moveret;  Iterum  Appia  usque  ad  septimum  lapidem, 
sed  prospectis  modo,  nec  aditis  Urbis  moenibus  re- 
dut:  primoincertum,  qua  de  causa,  postea  ostento 
territus.    Erat  ei  in  oblectamentis  [serpens]  draco, 

qiiem  ex  consiietiidine  nianu  sua  cibaturus,  quum 
consumptum  a  formicis  invenisset,  monitus  est,  ut  , 
vim  multitudinis  caveret.    Rediens  ergo  propere  \ 
CampanianijAsturae  in  languorem  incidit:  quo  paul-  j 
lum  levatus,  Circeios  pertendit.    Ac  ne  quam  suspi-  ' 
cionem  infirmitatis  daret,  castrensibus  ludis  non  in- 
terfuit  solum,  sed  etiam  missum  in  arenam  aprum  | 
iaculis  desuper  petiit;  statimque  latere  convulso,  et,  ■ 
ut  exaestuarat,  afflatus  aura,  in  graviorem  recidit  ' 
morbum.    Sustentavit  tamen  aliquamdiu,  quamvis  j 
Misenum  usque  devectus  nihil  ex^ordine  quotidiano  ; 
praetermitteret,  ne  convivia  quidem  ac  ceteras  volu-  \ 
ptates,  partim  intemperantia,  partim  dissimulatione. 
Nam  Chariclem  medicum,  quod  commeatu  abfuturus, 
e  convivio  egrediens,  nianum  sibi  oscuiandi  causa  ] 
apprehendisset,  existimans  tentatas  ab  eo  venas,  re-  i 
manere  ac  recumbere  hortatus  est,  coenamque  pro-  i 
traxit.    Nec  abstimiit  consuetudine,  quin  tunc  quo-  j 
que  instans  in  medio  triclinio,  astante  lictore,  singu- 
los  valere  dicentes  appellaret.  i 
LXXIII.  Interim  quum  in  actis  senatus  legisset,  j 
dijmssos  ac  ne  auditos  quidem  quosdam  reos,  de  quibus  ! 
strictini,  et  nihil  aliud  quam  nominatos  ab  indice  j 
scripserat;  pro  contempto  se  habitum  fremens,  re- 
petere  Capreas  quoquo  modo  destinavit,  non  temere 
quicquam  nisi  ex  tuto  ausurus.    Sed  et  tempestati-  j 
bus  et  ingravescente  vi  morbi  retentus,  paullo  post 
obiit  in  viila  LucuUana,  octavo  et  septaagesimo  ae- 
tatis  anno,tertio  et  vicesimo  imperii,septimo  decimo  '\ 
Kalendas  Aprilis,  Cn.  Acerronio  Proculo,  C.  Pontio  | 
Nigrino  consulibus.    Sunt  qui  putent,  venenum  ei  a 
Caio  datum  lentum  atque  tabificum:  alii,  in  remis-  ' 
sione  fortiiitae  febris  cibum  desideranti  negatum: 

iioiinulli,  pulvinuminiectum,  quum  extractum  sibi 
deficienti  annulum,  mox  resipiscens,  reqmsisset.  !se- 
neca  eum  scribit,  intellecta  defectione,  exemptum  an- 
uulum,  quasialictiitraditurum,  parumper  tenuisse: 
dein  rursus  aptasse  digito,  et  compressa  smistra  ma- 
nu  iacuisse  diu  immobilem ,  subitoque  vocatis  mini- 
stris,  ac  nemine  respondente,  consurrexisse.nec  pro- 
cul  a  lectulo  deficientibus  viribus  concidisse. 
•  LXXIV.  Supremo  natali  suo  Apollinem  Temeni- 
tem,  et  amplitudinis  et  artis  eximiae,  advectam  Sy- 
racusis,  utinbibliothecanovitempli  poneretur,  vr- 
deratper  quietem  affirmantem  sibi,  Non  posse  se  ah 
ipso  dedicari.  Et  ante  paucos  quam  obiret  dies  ur- 
ris  phari  terrae  motu  Capreis  concidit.  Ac  Miseni 
cinis  e  faviUa  et  carbonibus  ad  calfaciendum  tricli- 
niumillatis,  exstinctus,  etiam  diufrigidus,  exarsit 
repente  prima  vespera,  atque  in  multam  noctem  per- 
tinaciter  iuxit. 

LXXV  Morte  eius  ita  laetatus  est  populus,  ut 
adprimumnimciumdiscurrentes,  pars,  Tiberiumin 
TOm-M,  clamitarent;  pars  Terram  matrem  deosque 
Manes  orarent,  ne  mortuo  sedem  ullam  msi  mter  im- 
pios  darent;  alii  imcum  et  Gemonias  cadaveri  mma- 
rentur,  exacerbati  super  memoriam  pristinae  crude- 
Utatis  etiam  recenti  atrocitate.  Nam  quum  senatus 
consulto  cautum  esset,  ut  poena  damnatorum  in  de- 
cimum  semper  diem  differretur, f orte  accidit,  ut  quo- 
rundam  supplicii  dies  is  esset,  quo  nunciatum  de  li- 
berio  erat.  Hos  implorantes  hominum  fidem ,  qiua, 
absente  adhuc  Caio,  nemo  exstabat,  qui  adirimter- 
pellarique  posset,  custodes,  ne  quid  adversus  consti- 
Lum  facerent,  strangulaverunt,  abieceruntque  in 
Gemonias.    Crevit  igitnr  invidia,  quasx  etiam  post 

inortem  tyranni  saevitia  permanente.  Corpns  nt 
moveri  a  Miseno  coepit,  conclamantibns  plerisqne, 
Atellam  potius  deferendum^  etin  amphitheatro  semiu- 
stulandum,  Romam  per  milites  deportatum  est,  cre- 
matumqne  publico  funere. 

LXXVI.  Testamentum  duplex  ante  biennium  fe- 
cerat;  alterum  sua,  alterum  liberti  manu,  sed  eodem 
exemplo;  obsignaveratque  etiam  humillimomm  si- 
gnis.  Eo  testamento  heredes  aequis  partibus  reli- 
quit  Caium  ex  Germanico  et  Tiberium  ex  Druso  ne- 
potes,  substituitque  invicem.  Dedit  et  legata  pleris- 
que:  inter  quos  virginibus  Vestalibus ,  sed  et  militi- 
bus  univcrsis,  plebiqueRomanae  viritim,  atque  etiam 
separatim  vicorum  magistris. 


C.  SUETONII  TRANQUILLI 
LIBEB  QUARTUS. 

C.    CAESAR  CALIGULA. 


I.  Germaniciis,  C.  Caesaris  pater,  Drnsi  et  ni- 
nioris  Antoniae  filius,  a  Tiberio  patruo  adoptatus, 
quaesturam  qninquennio  ante,  qnam  per  leges  iice- 
ret   et  post  eam  consulatnm  statim  gessit.  Missus- 
nue  ad  exercitnm  in  Germaniam,  excessii  Augxisti 
mmciato,  legiones  imiversas,  Imperatorem  liberium 
pertinacissime  recusantes,  et  sibi  snmmam  reipiibli- 
cae  deferentes,  incertum  constantia  an  pietate  maio- 
re,  compescuit;  atque,  hoste  mox  devicto,  trmmpha- 
vit     Consul  deinde  iterum  creatus,  ac  pritis  qnam 
honorem  iniret,  ad  componendum  Orientis  statun.. 
expiilsus,  quumArmeniaeregemdevicisset,  Cappa- 
dociam  in  provinciae  formam  redegisset,  annum  ae- 
tatis  agens  quartum  et  tricesiinum  diutino  morbo 
Antiochiae  obiit,  non  sine  veneni  suspicione.  iNam 
praeterlivores,  qxiitoto  corpore  erant,  et  spumas, 
quaeperosfluebant,  cremati  quoque  corinter  ossa 
incorruptum  repertum  est:  cuins  ea  natura  existima- 
tur,  ut  tinctum  veneno  igne  confici  nequeat. 

II.  Obiitautem,  ut  opinio  fuit,  fraude  Tiberu, 
ministerio  et  opera  Cn.Pisonis,  qui  sub  idem  tempus 

Syriae  praepositus,  nec  dissimulans  offendendum 
sil)i  aut  patrem  aut  filium,  quasi  plane  ita  necesse  es- 
set,  etiam  aegrum  Germanicum  gravissimis  verbo- 
rum  ac  rerum  acerbitatibus,  nullo  adhibito  modo, 
affeeit:  propter  quae,  utRomam  rediit,  paene  dis- 
cerptus  a  populo,  a  senatu  capitis  damnatus  est, 

III.  Omnes  Germanico  corporis  animique  virtu- 
tes,  et  quantas  nemini  cuiquam,  contigisse  satis  con- 
stat:  formam  et  fortitudinem  egregiam;  ingenium 
in  utroque  eloquentiae  doctrinaeque  genere  praecel- 
lens ;  benevolentiam  singularem  conciiiandaeque  ho- 
minum  gratiae  ac  promerendi  amoris  mirum  et  effi- 
cax  studium.  Formae  minus  congruebat  gracilitas 
crurum,  sed  ea  quoque  paullatim  repleta,  assidua 
equi  vectatione  post  cibum.  Hostem  cominus  saepe 
percussit.  Oravit  causas  etiam  triumphalis ;  atque 
inter  cetera  studiorum  monumenta  reliquit  etcomoe- 
dias  Graecas.  Domi  forisque  civilis;  libera  ac  foe- 
derata  oppida  sine  lictoribus  adibat.  Sicubi  claro- 
rum  vironim  sepulcra  cognosceret,  inferias  Manibus 
dabat.  Caesorum  clade  Variana  veteres  ac  disper- 
sas  reliquias  uno  tumulo  humaturus,  coUigere  sua 
manu,  et  comportare  primus  aggressus  est.  Obtre- 
ctatoribus  etiam,  qualescunque  et  quantacunque  de 
causa  nactus  esset,  lenis  adeo  et  innoxius,  ut  Pisoni, 
decreta  sua  rescindenti,  clientelas  diu  vexanti,  non 
prius  succensere  in  animum  induxerit,  quam  venefi- 
ciis  quoque  et  devotionibus  impugnari  se  comperis- 
set:  ac  ne  tunc  quidem  ultra  progressus,  quam  ut  et 
amicitiam  ei  more  maiorum  renunciaret,  mandaret- 
que  domesticis  ultionem,  si  quid  sibi  accideret. 

IV.  Quarum  virtutum  fructum  uberrimum  tulit, 
sicprobatus  et  dilectus  a  suis,  ut  Augustus,  (omitto 

enim  necessitiidiiies  reliqiias,)  diii  cimetatus,  an  sibi 
I  successorem  destinaret,  adoptandumTiberio  dederit: 
,  sic  vulgo  favorabilis,  ut  plurimi  tradant,  quoties  ali- 
quo  adveniret,  vei  sicunde  discederet,  prae  turba  oc- 
I  currentium  prosequentiumve  nonnunquam  eum  dis- 
crimen  vitae  adiisse;  e  Germania  vero  post  compres- 
sam  seditionem  revertenti  praetorianas  cohortesuni- 
versas  prodiisse  obviam,  quamvis  pronunciatum  es- 
set,  ut  duae  tantummodo  exirent;  populi  autem  Ro- 
manisexum,  aetatem,  ordinem  omnem  usque  ad  vi- 
cesimum  lapidem  effudisse  se. 

V.  Tamen  longe  maiora  et  firmiora  de  eo  iudicia 
;  in  morte  ac  post  mortem  exstitere.  Quo  defunctus 
est  die,  lapidata  sunt  temp2a,  subversae  Deiim  arae, 
Lares  a  quibusdam  familiares  in  publicum  abiecti, 
partus  coniugum  expositi.  Quin  et  barbaros  ferunt, 
quibus  intestinum,  quibusque  adversus  nos  bellum 
esset,  velut  in  domestico  communique  maerore  con- 
sensisse  ad  inducias:  regulos  quosdam  barbam  po- 
suisse,  et  uxorum  capita  rasisse,  ad  indicium  maximi 
luctus:  regum  etiam  regem  et  exercitatione  venandi 
et  convictu  Megistanum  abstinuisse,  quod  apud  Par- 
thos  iustitii  instar  est. 

VL  Romae  quidem,  qimm  ad  primam  famam  va- 
letudinis  attonita  et  mae.sta  civitas  sequenteisnuncios 
opperiretur,  et  repente  iam  vesperi  incertis  auctori- 
bus  convaluisse  tandem  percrebniisset,  passim  cum 
luminibus  et  victimis  in  Capitolium  concursum  est, 
ac  paene  revulsae  templi  fores,  ne  quid  gestientes 
vota  reddere  morarentur.  Expergefactus  e  somno 
Tiberius  est  gratulantium  vocibus,  atque  undique 
concinentium, 

Sdlva  Rojua,  sdlvapafria,  sdlvus  est  Germdnicus, 

Sed  ut  demuni  fato  functum  palam  factum  est,  non 
solatiis  uUis,  non  edictis  inhiberi  luctus  publicus  po- 
tuit,  duravitque  etiam  per  festos  Decembris  mensis 
dies.  Auxit  gloriam  desideriumque  defuncti  et  atro- 
citas  insequentium  temporum;  cunctis  nec  temere 
opinantibus,  reverentia  eius  ac  metu  repressam  Ti^ 
berii  saevitiam,  quae  mox  eruperit. 

VII.  Habuit  in  raatrimonio  Agrippinam,  M.  Agrip- 
pae  etluliae  filiam,  et  ex  ea  novem  liberos  tulit:  quo- 
rum  duo  infantes  adhuc  rapti ;  unus  iam  puerascens, 
insigni  festivitate,  cuius  eftigiem  habitu  Cupidinis  in 
aede  Capitolinae  Veneris  Livia  dedicavit,  Augustus 

in  cubiculo  suo  positam,  quotiescunque  introiret,  ^ 
exosculabatur.  Ceteri  supprstites  patri  fuerunt,  tres  ! 
sexus  feminini,  Agrippina,  Drusilla,  Livilla,  continuo  I 
triennio  natae;  totidem  mares,  Nero  et  Drusus  et  C.  j 
Caesar.  Neronem  et  Drusum  senatus,  Tiberio  cri-  j 
minante,  hostes  iudicavit.  i 

VIII.  C.  Caesar  natus  cr^tpridieKalendasSeptem-  ■ 
bres,  patre  suo  et  C.  Fonteio  Capitone  consulibus.  >■ 
Ubiuatussit,  incertum  diversitas  tradentium  facit.  \ 
Cn.  Lentulus  Gaetulicus  Tiburi  genitum  scribit: 
Plinius  Secundus  in  Treveris,  vico  Ambiatino,  supra 
Confluentes:  addit  etiam  pro  argumento,  aras  ibi  \ 
ostendi,  inscriptas,  OB  AGRIPPINAE  PUERPE-  { 
RIUM,  Versiculi,  imperante  mox  eo  divulgati,  apud 
hibernas  legiones  procreatum  indicant:  j 

In  castris  natus,  patriis  nutritus  in  armis^  ■! 
lam  designati  principis  omen  erat,  \ 
Ego  in  actis  Antii  invenio  editum.  Gaetulicum  re- 
fellit  Plinius,  quasi  mentitum  per  adulationem,  ut  ad  \ 
laudes  iuvenis  gloriosique  principis  aliquid  etiam  ex  I 
ui'be  Herculi  sacra  sumeret;  abusumque  audentius  ,j 

mendacio,  qiiod  ante  annum  fere  natus  Germanico 
filius  Tiburi  fuerit,  appellatus  et  ipse  C.  Caesar:  de 
cuius  amabili  pueritia  immaturoque  obitu  supra  di- 
ximus.  Plinium  arguit  ratio  temporum.  Nam  qui 
res  Augusti  memoriae  mandarunt,  Germanicum  ex- 
acto  consulatu  in  Galliam  missum  consentiunt,  iani 
nato  Caio.  Nec  Plinii  opinionem  inscriptio  arae 
quicquam  adiuverit,  quum  Agrippina  bis  in  ea  re- 
gione  filias  enixa  sit,  et  qualiscunque  partus,  sine 
ullo  sexus  discrimine ypuerperiumY ocetnr;  quod  an- 
tiqui  etiam  puellas|?Mcms,  sicut  et  ^neros  puellos  di- 
ctitarent.  Exstat  et  Augusti  epistola,  ante  paucos 
quam  obiret  menses  ad  Agrippinam  neptem  ita  scri- 
pta  de  Caio  hoc  (neque  enim  quisquam  iam  alius  iii- 
fans  nomine  pari  tunc  supererat);  Puerum  Caium 
quintodecimo  Kalendas  lunii,  si  dii  volent,  ut  ducerent 
Talarius  et  Asellius,  heri  cum  his  constitui,  Mitto 
praeterea  cum  eo  ex  servis  meis  medicum,  quem  scripsi 
Germanico,  si  vellet,  ut  retineret.  Valehis,  mea  Agrip- 
pina,  et  dahis  operam,  ut  valens  pervenias  ad  Germani- 
cum  tuum,  Abunde  arbitror  patere,  non  potuisse 
ibi  nasci  Caium,  quo  prope  bimulus  demum  perdu- 
ctus  ab  Urbe  sit.  Versiculorum  quoque  fidem  eadeni 
haec  elevant;  et  eo  facilius,  quod  hi  sine  auctore 
sunt.  Sequenda  igitur  est,  quae  sola  restat,  publici 
instrumenti  auctoritas,  praesertim  quum  Caius  An- 
tium,  omnibus  semper  locis  atque  secessibus  praela- 
tum,  non  aliter  quam  natale  solum  dilexerit;  trada- 
turque  etiam  sedem  ac  domicilium  imperii  taedio 
Urbis  transferre  eo  destinasse. 

IX.  Caligulae  cognomen  castrensi  ioco  traxit, 
quia  manipulario  habitu  inter  milites  educabatur. 
Apud  quos  quantum  praeterea  per  hanc  nutrimento- 

rum  consuetudinem  amore  et  gratiavaluerit,maxime 
cognitum  est,  quum  post  excessum  Augusti  tumul- 
tuantes  et  infurorem  usque  praecipitessolushauddit- 
bie  conspectu  suo  flexit.  Non  enim  prius  destiterunt, 
quam  ablegari  eum  ob  seditionis  periculum,etinpro- 
ximam  civitatem  demandari  animadvertissent.  Tunc 
demum  ad  poenitentiam  versi,  reprenso  ac  retento 
vehiculo,  invidiam,  quae  sibi  fieret,  deprecati  siinU 

X.  Comitatus  est  patrem  et  in  Syriaca  expedi- 
tione;  unde  reversus  primum  in  matris,  deinde,  ea 
relegata,  in  Liviae  Augustae  proaviae  suae  contuber- 
nio  mansit:  quam  defunctam,  praetextatus  etiam 
tum,  pro  rostris  laudavit.  Transiitque  ad  Antoniam 
aviam,  et  inde  vicesimo  aetatis  anno  accitus  Capreas 
a  Tiberio,  uno  atque  eodem  die  togam  sumpsit  bar- 
bamque  posuit,  sine  uUo  honore,  qualis  contigerat 
tirocinio  fratrum  eius.  Hic  omnibus  insidiis  tenta- 
tus  elicientium  cogentiumque  se  ad  querelas,  nuUam 
unquam  occasionem  dedit,  perinde  obliterato  suo- 
rum  casu,  ac  si  nihil  cuiquam  accidisset;  quae  veto 
ipse  pateretur,  incredibili  dissimulatione  transmit- 
tens;  tantique  in  avum,  et  qui  iuxta  erant,  obsequii, 
ut  non  immerito  sit  dictum ,  nec  servum  meliorem  ul- 
lum,  nec  deteriorem  dominum  fuisse. 

XI.  Naturam  tamen  saevam  atque  probrosam 
nec  tunc  quidem  inhibere  poterat,  quin  et  animadver- 
sionibus  poenisque  ad  supplicium  datorum  cupidis- 
sime  interesset,  et  ganeas  atque  adulteria  capilla- 
mento  celatus  et  veste  longa  noctibus  obiret,  ac  sce- 
nicas  saltandi  canendique  artes  studiosissime  appe- 
teret;  facile  id  saneTiberio  patiente,  si  per  has  man- 
suefieri  posset  ferum  eius  ingenium ;  quod  sagacissi- 
mus  senex  ita  prorsiis  perspexerat,utaliquotiesprae- 

dicaret,  Exitio  suo  omniumque  Caium  vioere:  et,  Se 
nalricem  (serpentis  id  geniis)  populo  RomanOy  Phae- 
thontem  orhi  terrarum  educere, 

XIL  Non  ita  multo  post  luniam  Claudillam,  M. 
Silani  nobilissimi  viri  filiam,  duxit  uxorem.  Deinde 
augur  in  locum  fratris  sui  Drusi  destinatus,  prius- 
quam  inauguraretur,  ad  pontificatum  traductus  est, 
insigni  testimonio  pietatis  atque  indolis,  quum,  de- 
serta  desolataque  reliquis  subsidiis  aula,  Seiano, 
sospite  tunc,  suspecto,mox  et  oppresso,  ad  spem  suc- 
cessionis  pauUatim  admoveretur.  Quam  quo  magis 
confirmaret,  amissalunia  ex  partu,EnniamNaeviam, 
Macronis  uxorem,  qui  tum  praetorianis  cohortibus 
praeerat,  sollicitavit  ad  stuprum,  poUicitus  et  Kiiatr.i- 
monium  suum,  si  potitus  imperio  fiiisset:  deque  ea 
re  et  iureiurando  et  chirographo  cavit.  Per  hanc 
insinuatus  Macroni,  veneno  Tiberium  aggressus  est, 
ut  quidam  opinantur :  spirantique  adhuc  detrahi  an- 
nulum,  et,  quoniam  suspicionem  retinentis  dabat, 
pulvinum  iussit  iniici,  atque  etiam  fauces  manu  sua 
oppressit:  liberto,  qui  ob  atrocitatem  facinoris  ex- 
clamaverat,  confestim  in  crucem  acto.  Nec  abhor- 
ret  a  veritate,  quum  sint  quidam  auctores,  ipsum 
postea,  etsi  non  de  perfecto,  at  certe  de  cogitato 
quondam  parricidio  professum.  Gloriatum  enim 
[esse]  assidue  in  commemoranda  sua  pietate,  ad  ul- 
ciscendam  necem  matris  et  fratrum,  introisse  se  cum 
pugione  cubiculum  Tiberii  dormientis;  et  misericordia 
correptum  abiecto  ferro  recessisse:  nec  illum,  quan- 
quam  sensisset,  aut  inquirere  quicquam  aut  exsequi 
ausum, 

XIII.  Sic  imperium  adeptus,  populumRomanum, 
vel  dicam,  homiiium  genus,  voti  compotem  fecit,  ex- 

optatissimus  princeps  maximae  parti  provincialium 
acmilitum,  qui  infantem  plerique  cogiioverant;  sed 
et  universae  plebi  urbanae  ob  memoriaiu  Germanici 
patris  miserationemque  prope  afflictae  domus.  Ita- 
que  ut  a  Miseno  movit,  quamvis  lugentis  habitu,  et 
funusTiberii  prosequens,tamen  inter  altaria  et  victi- 
mas,  ardentesque  taedas,  densissimo  et  laetissimo 
obviorum  agmine  Incessit,  super  fausta  nomina,  siWws 
etpullu?n  etpupuin  et  aluninum  appellantium. 

XIV.  Ingressoque  Urbem,  statim  consensu  sena- 
tus  et  irrumpentis  in  curiam  turbae,  irrita  Tiberii 
voluntate,  qui  testamento  alterum  nepotem  suum, 
praetextatum  adhuc,  coheredem  ei  dederat,  ius  arbi- 
triumque  omnium  rerum  illi  permissum  est,  tanta 
publica  laetitia,  ut  tribus  proximis  mensibus,  ac  ne 
totis  quidem,  supra  centum  sexaginta  millia  victima- 
runi  caesa  tradantur.  Quum  deinde  paucos  post 
dies  in  proximas  Campaniae  insulas  traiecisset,  vota 
pro  reditu  suscepta  sunt;  ne  minimam  quidem  occa- 
sionem  quoquam  omittente  in  testificanda  sollicitu- 
dine  et  cura  de  incolumitate  eius.  Ut  vero  in  adver- 
sam  valetudinem  incidit,pernoctantibus  cunctiscirca 
Palatium,  non  defuerunt,  qui  depugnaturos  se  armis 
pro  salute  aegri,  quxque  capita  sua  titulo  proposito 
voverent.  Accessit  ad  immensum  civium  amorem 
notabilis  etiam  externorum  favor.  Namque  Arta- 
banus,  Parthorum  rex,  odium  semper  contemptum- 
que  Tiberii  prae  se  ferens,  amicitiam  eius  ultro  pe- 
tiit;  venitque  ad  colloquium  legati  consularis,  et 
transgressus  Euphratem,  aquilas  et  signa  Romana 
Caesarumque  imagiues  adoravit. 

XV.  Incendebat  et  ipse  studia  hominum  omni 
genere  popularitatis.  Tiberio  cum  plurimis  lacrimis 

pro  concione  laudato,  fnneratoqne  amplissime,  cou- 
festim  Pandateriam  et  Poutias  ad  transferendos  ma- 
tris  fratrisque  cineres  festinavit,  tempestate  turbida, 
quo  magis  pietas  emineret:'  adiitque  venerabundus, 
ac  per  semet  in  urnas  condidit.  Nec  minore  scena 
Ostiam,  praefixo  in  biremis  puppe  vexillo,  et  inde 
KomamTiberi  subvectos,per  splendidissimum quem- 
que  equestris  ordinis,  medio  ac  frequenti  die,  duobus 
ferculis  Mausoleo  intulit.  Inferiasque  his  annua  re- 
ligione  publice  instituit:  et  eo  amplius  matriCircen- 
ses,  carpentumque,  quo  in  pompa  traduceretur.  At 
in  memoriam  patris  Septembrem  mensem  Gerinani- 
cujii  appellavif.  Post  haec  Antoniae  aviae,  quicquid 
unquam  Livia  Augusta  honorum  cepisset,  uno  sena- 
tus  consulto  congessit.  Patruum  Claudium,  equitem 
Romanum  ad  id  tempus,  coilegam  sibi  in  consulatu 
assumpsit.  Fratrem  Tiberinm  die  virilis  togae  ad- 
optavit,  a^^^f^llaLvitqiiQ  principeni  iuventutis.  De(  30- 
roribus  auctor  fuit,  ut  omnibus  sacramentis  adiipre- 
tur:  Neque  rne  liberosque  meos  cariores  haheho,  miam 
Caium  haheo  et  sorores  eius^  item  relationibus  coiisu- 
lum :  Quod  honum  felixque  sit  C.  Caesari  sororibusque 
eius.  Pari  popularitate  damnatos  relegatosque  re- 
stituit:  criminumque,  si  qua  residua  ex  priore  tem- 
pore  manebant,  omnium  gratiam  fecit.  Commenta- 
rios  ad  matris  fratrumque  suonim  causas  pertinen- 
tes,  ne  cui  postmodum  delatori  aut  testi  maneret  ul- 
kis  metus,  convectos  in  forum,  et  ante  clare  obtesta- 
tus  deos,  neque  legisse  neque  attigisse  quicquam, 
concremavit.  Libelhim  de  sahite  sua  oblatum  non 
recepit,  contendens,  nihil  sihi  admissuni ,  cur  cuiquam 
invisus  esset:  negavitque,  se  delatoribus  aureshabere. 
XVL  Spintrias  monstrosarum  libidinum,  aegre, 

iie  profundo  mergeret,  exoratus,  Urbe  snmmovit.  i 
Titi  Labieni,  Cordi  Cremutii,  Cassii  Severi  scripta, 
senatus  consuitis  abolita,  requiri,  et  esse  in  manibus  I 
lcctitarique  permisit;  quando  maxime  sua  interes- 
set,  ut  facta  quaeque  posteris  tradantur,    Rationes  j 
imperii  ab  Augusto  proponi  solitas,  sed  aTiberio  in-  ' 
termissas,  publicavit.    Magistratibus  liberam  iuris- 
dictionem,  et  sine  sui  appellatione,  concessit.  Equi- 
tesRomanos  severe  ciirioseque,necsinemoderatione,  | 
recognovit,  palam  adempto  equo,  quibus  aut  probri  j 
aliquid  aut  ignominiae  inesset;  eorum,  qui  minore  • 
culpa  tenerentur,  nominibus  modo  in  recitatione  i 
praeteritis.    Ut  levior  labor  iudicanfibus  foret,  ad  | 
quatuor  priores  quintam  decuriam  addidit.    Tenta-  \ 
vit  et,  comitiorum  more  revocato,  suffragia  populo  i 
reddere.    Legata  ex  testamento  Tiberii,  quanquam  \ 
abolito,  sed  et  luliae  Augustae,  quod  Tiberius  sup-  j 
presserat,  cum  fide  ac  sine  calumnia  repraesentata  { 
persolvit.   Ducentesimam  auctionum  Italiae  remisit. 
Multis  incendiorum  damna  supplevit:  ac  si  quibus  ■ 
regna  restituit,  adiecit  et  fructum  omnem  vectigalio-  j 
rum,  et  reditum  medii  temporis,  ut  Antiocbo  Comma- 
geno  sestertium  millies  confiscatum.    Quoque  ma-  ] 
gis  nullius  non  boni  exempli  fautorvideretur,muIieri  | 
libertinae  octoginta  donavit,  quod  excruciata  gravis-  ^ 
simis  tormentis  de  scelere  patroni  reticuisset.  Quas 
ob  res  inter  reliquos  honores  decretus  est  ei  clypeus  | 
aureus,  quem  quotannis  certo  die  collegia  sacerdo-  \ 
tum  in  Capitolium  ferrent,  senatu  prosequente,  nobi-  j 
iibusque  pueris  ac  puellis,  carmine  modulato,  laudes  ] 
virtutum  eius  canentibus.    Decretum  autem,  ut  dies,  i 
quo  cepisset  imperium ,  P«ri72«  vocaretur,  velut  ar- 
gumentum  rursus  conditae  Urbis.  i 


CALIGULA. 


CAP.  16 


—  18. 


167 


XVIL  Consulatus  quatuor  gessit:  primum  ex 
Kalendis  luliis  per  duos  menses ;  secundum  ex  Ka- 
lendis  lanuariis  per  triginta  dies :  tertium  usque  in 
Idus  lanuarii ;  quartum  usque  in  septimum  Idus  eas- 
dem.  Ex  omnibus  duos  novissimos  coniunxit.  Ter- 
tium  autem  Lugduni  iniit  solus,  non,  ut  quidam  opi- 
nantur,  superbia  negligentiave,  sed  quod  defunctum 
sub  Kalendarum  diem  collegam  rescisse  absens  non 
potuerat.  Congiarium  populo  bis  dedit,  trecenos 
sestertios:  toties  abundantissimum  epulum  senatui 
equestrique  ordini,  etiam  coniugibus  ac  liberis  utro- 
rumque.  Posteriore  epulo  forensia  insuper  viris, 
pueris  ac  feminis  fascias  purpurae  ac  conchylii  dis- 
tribuit.  Et  ut  laetitiam  publicam  in  perpetuum  quo- 
que  augeret,  adiecit  diem  Saturnalibus,  appellavitque 
luvenalem. 

XVIII.  Munera  gladiatoria  partim  in  Amphithea- 
tro  Tauri,  partim  in  Septis,  aliquot  edidit:  quibus 
inseruit  catervas  AfrorumCampanorumque  pugilum, 
ex  utraque  regione  electissimorum.  Neque  specta- 
culis  semper  ipse  praesedit;  sed  interdum  aut  magi- 
'stratibus  aut  amicis  praesidendi  munus  iniunxit. 
Scenicos  ludos  et  assidue  etvariigenerismultifariam 
fecit:  quosdam  et  nocturnos,  accensis  tota  Urbe  iu- 
minibus.  Sparsit  et  missilia  variarum  rerum,  et  pa- 
naria  cum  obsonio  viritim  divisit.  Qua  epulatione 
equitiRomano,  contra  se  hilarius  avidiusque  vescen- 
ti,  partes  suas  misit:  sed  et  senatori  ob  eandem  cau- 
sam  codicillos,  quibus  praetorem  eum  extra  ordinem 
designabat.  Edidit  et  Circenses  plurimos  a  mane 
usque  ad  vesperam,  interiecta  modo  Africanarum 
venatione,  modo  Troiae  decursione:  et  quosdam 
praecipuos,  minio  et  chrysocolla  constrato  Circo, 

nec  ullis  nisi  ex  senatorio  ordine  aurigantibus.  Com- 
misit  et  subitos,  quum  e  Gelotiana  apparatum  Circi 
prospicientem  pauci  ex  proximis  Maenianis  postu- 
lassent. 

XIX.  Noviim  praeterea  atque  inauditum  genus 
spectaculi  excogitavit.  Nam  Baiarum  medium  in- 
tervallum  et  Puteolanas  moles,  trium  millium  et  sex- 
centorum  fere  passuum,  ponte  coniunxit,  contractis 
midique  onerariis  navibus,  et  ordine  duplici  ad  an- 
coras  coUocatis,  superiectoque  aggere  terreno,  ac 
directo  in  Appiae  viae  formam.  Per  hunc  pontem 
iiltro  citro  commeavit,  biduo  continenti:  primo  die 
pbalerato  equo,  insigiiisque  quernea  corona,  et  ce- 
tra,  et  gladio,  aureaque  chlamyde:  postridie  qua- 
drigario  habitu, curriculoquebiiugifamosorumequo- 
rum,  prae  se  ferens  Darium  puerum  ex  Parthorum 
obsidibus;  comitante  praetorianorum  agmine,  et  in 
essedis  coliorte  amicorum.  Scio  plerosque  existi- 
masse,  talem  a  Caio  pontem  excogitatum  aemula- 
tione  Xerxis,  qui  non  sine  admiratione  aliquanto  §Ln- 
gustiorem  Hellespontum  contabulaverit;  alios,  ut 
Germaniam  et  Britanniam,  quibus  imminebat,  ali- 
cuius  immensi  operis  fama  territaret.  Sed  avum 
meum  narrantem  puer  audiebam,  causam  operis  ab 
interioribus  aulicis  proditam,  quod  Thrasylius  ma- 
thematicus  anxio  de  successore  Tiberio,  et  in  verum 
nepotem  proniori,  affirmasset,  non  magis  Caium  im- 
peraturum,  quamperBaianum  sinum  equisdiscursurum, 

XX.  Edidit  et  peregre  spectacula:  in  Sicilia  Sy- 
racusis  asticos  ludos,  et  inGalliaLugduni  miscellos: 
sed  et  certamen  quoque  Graecae  Latinaeque  facun- 
diae;  quo  certamine  ferunt  victoribus  praemia  victos 
contulisse,  eorundem  et  laudes  componere  coactos; 

eos  autem,  qui  niaxime  displicuissent,  scripta  sua 
spongia  linguave  delere  iussos,  nisi  ferulis  obiurgari 
aut  flumine  proximo  mergi  maluissent. 

XXL  Opera  sub  Tiberio  semiperfecta,  templum 
Augusti  theatrumque  Pompeii,  absolvit.  Inchoavit 
autem  aquaeductum  regione  Tiburti,  et  amphithea- 
trum  iuxta  Septa;  quorum  operum  a  successore  eius 
Claudio  alterum  peractum,  omissum  alterum  est. 
Syracusis  coUapsa  vetustate  moenia  deorumque  ae- 
des  refectae.  Destinaverat  et  Sami  Polycratis  re- 
giam  restituere,  Mileti  Didymeum  peragere,  in  iugo 
Alpium  urbem  condere,  sed  ante  omnia  Isthmum  in 
Achaia  perfodere;  miseratque  iam  ad  dimetiendum 
opus  primipilarem  Caium. 

XXII.  Hactenus  quasi  de  principe;  reliqua  ut  de 
monstro  narranda  sunt.  Compliiribus  cognomini- 
bus  assumptis,  (nam  et  Pms,  et  Castrorum  filius,  et 
Pater  exercituum,  et  Optimus  Maximus  Caesar  voca- 
batur,)  quum  audiret  forte  reges,  qui  oflicii  causa  in 
Urbem  advenerant,  concertantes  apud  se  super  coe- 
iiam  de  nobilitate  generis,  exclamavit:  Elq  y.oiQavoq 
eato),  elq  fiaadevq.  Nec  multum  abfuit,  quin  statim 
diadema  sumeret,  speciemque  principatus  in  regni 
formam  converteret.  Verum  admonitus,  et  princi- 
pum  et  regum  se  excessisse  fastigium ,  divinam  ex  eo 
maiestatem  asserere  sibi  coepit.  Datoque  negotio, 
ut  simulacra  numinum,  religione  et  arte  praeclara, 
inter  quae  Olympii  lovis,  apportarentur  e  Graecia, 
quibus  capite  dempto  suum  imponeretur^  partem  Pa- 
latii  ad  forum  usque  promovit,  atque  aede  Castoris 
et  Pollucis  in  vestibulum  transfignrata,  consistens 
saepe  inter  fratres  deos  medius  adorandum  seadeun- 
tibus  exhibebat;  et  quidam  eum  Latiarem  lovem  con- 

salutarunt.    Templum  etiam  numini  suo  proprium, 

et  sacerdotes,  et  excogitatissimas  hostias  instituit. 
In  templo  simulacrum  stabat  aureum  iconicum,  ami- 
ciebaturque  quotidie  veste,  quali  ipse  uteretur.  Ma- 
gisteria  sacerdotii  ditissimus  quisque,  et  ambitione 
et  licitatione  maxima,vicibus  comparabant.  Hostiae 
erant  phoenicopteri,  pavones,  tetraones,  numidicae, 
meleagrides,  phasianae,  quae  generatim  per  singulos 
dies  immolarentur.    Et  noctibus  quidem  plenara 
fulgentemque  lunam  invitabat  assidue  in  amplexus 
atque  concubitum:  interdiu  vero  cum  Capitolino  lo- 
ve  secreto  fabulabatur:  modo  insusurrans,  ac  prae- 
bens  invicem  aurem,  modo  clarius,  nec  sine  iurgiis.  i 
Nam  vox  comminantis  audita  est:  \ 
*'H  jLi^  dvdevQ,  7j  iyo)  oe,  / 
donec  exoratus,  ut  referebat,  et  in  contubernium  ul- 
tro  invitatus,  super  templum  Divi  Augusti  ponte 
transmisso,  PalatiumCapitoliumque  coniunxit.  Mox, 
quo  propior  esset,  in  area  Capitolina  novae  domus 
fundamenta  iecit.  i 
XXIII.  Agrippae  se  nepotem  neque  credi  neque  \ 
dici  ob  ignobilitatem  eiusvolebat;  succensebatque,  i 
si  qui  vel  oratione  vel  carmine  imaginibus  eum  Cae-  i 
sarum  insererent.  Praedicabat  autem,  matrem  suam  | 
ex  incesto,  quod  Augustus  cum  lulia  filia  admisisset,  j 
procreatam.    Ac  non  contentus  hac  Augusti  insecta- 
tione,  Actiacas  Siculasque  victorias,  ut  funestas  po- 
pulo  Romano  et  calamitosas,  vetuit  sollemnibus  fe-  ' 
riis  celebrari.    Liviam  Augustam  proaviam  JJlyxem  \ 
sfo/a^M;/iidentidem  appellans,  etiam  ignobilitatis  qua-  j 
dam  ad  senatum  epistola  arguere  ausus  est,  quasi  j 
materno  avo  Decurione  Fundano  ortam;  qimm  pu-  v 
blicis  monumentis  certum  sit,  Aufidium  Lurconem  ^ 

Roniiie  honoribus  fimctuni.  Aviae  Antoniae  secre- 
tuin  petenti  denegavit,  nisi  ut  interveniret  Macro 
praefectus.  Ac  per  istiusmodi  indignitates  et  taedia 
causa  exstitit  mortis;  dato  tamen,  ut  quidani  putant, 
etiani  veneno.  Nec  defuncfae  ullum  honorem  ha- 
buit:  prospexitque  e  triclinio  ardentem  rogum.  Fra- 
tremTiberium  inopinantem,repente  immisso  tribuno 
militum,  interemit.  Silanum  item  socerum  ad  necem 
secandasque  novacula  fauces  compulit:  causatus  in 
utroque,  quod  hic  ingressum  se  turbatius  mare  non 
esset  secutus,  ac  spe  occupandi  Urbem,  si  quid  sibi 
per  tempestates  accideret,  remansisset;  ille  antido- 
tum  oboluisset,  quasi  ad  praecavenda  venena  sua 
sumptum:  quum  et  Silanus  impatientiam  nauseae 
vitasset  et  niolestiam  navigandi,  et  Tiberius  propter 
assiduam  et  ingravescentem  tussim  medicamento 
usus  esset.  Nam  [successorem  imperii]  Claudium 
patruum  non  nisi  in  ludibrium  reservavit. 

XXIV.  Cum  omnibus  sororibus  suis  stupri  con- 
suetudinem  fecit;  plenoque  convivio  singulas  infra 
se  vicissim  collocabat,  uxore  supra  cubante.  Ex  his 
Drusillam  vitiasse  virginem,  praetextatus  adhuc,  cre- 
ditur,  atque  etiam  in  concubitu  eius  quondam  depre- 
hensus  ab  avia  Antonia,  apud  quam  simul  educaban- 
tur.  Mox  Lucio  Cassio  Longino  consulari  colloca- 
tam  abduxit,  et  in  modum  iustae  uxoris  propalam 
habuit.  Heredeni  quoque  bonorum  atque  imperii 
aeger  instituit.  Eadem  defuncta,  iustitium  indixit; 
in  quo  risisse,  lavisse,  coenasse  cum  parentibus  aut 
coniuge  liberisve,  capital  fuit.  Ac  maeroris  impa- 
tiens,  qimm  repente  noctuque  profugisset  ab  Urbe, 
transcurrissetque  Campaniam,  Syracusas  petiit.  Rur- 
susque  indepropererediit,barbacapiUoquepromisso. 

Nec  iinqiiam  postea,  qiiantiscimqiie  de  rebns,  ne  pro 
concione  qnideni  popnli  ant  apnd  milites,nisi^er  nu- 
men  Drusillae  deieravit.  Reliqnas  sorores  nec  cnpi- 
ditate  tanta  necdignatione  dilexit,  nt  qnas  saepe  exo- 
letis  snis  prostraverit.'  Qno  facilins  eas  in  cansa 
Aemilii  Lepidi  condemnavit,  qnasi  adnlteras,  et  insi- 
diarnm  adversus  se  ronscias.  Nec  solnm  chirogra- 
pha  omninm,  reqnisita  frande  ac  stnpro,  divnlgavit, 
sed  et  tres  gladios  in  necem  snam  praeparatos  Marti 
Ultori,  addito  elogio,  consecravit. 

XXV.  Matrimonia  contraxerit  tnrpins,  an  diml- 
serit,  an  tennerit,  non  est  facile  discernere.  Liviam 
Orestillam  C.  Pisoni  nnbentem,  qnnm  ad  officiuni  et 
ipse  venisset,  ad  se  dednci  imperavit,  intraqne  pau- 
cos  dies  repndiatam  biennio  post  relegavit,  qnod  re- 
petisse  nsnm  prioris  mariti  tempore  medio  videba- 
tnr.  Alii  tradnnt,  adhibitnm  coenae  nnptiali  mau- 
dasse  ad  Pisonem  contra  accnmbentem,  ^oli  uxorem 
meam  j^remere  ;  statimqne  e  convivio  abduxisse  eam 
secnm  ac  proximo  die  edixisse,  Matrimoniuin  sibi  re- 
pertum  exemplo  Romuli  et  Augusti.  Lolliam  Paulli- 
nam,  C.  Memmio  consulari,  exercitns  regenti,  nu- 
ptam,  facta  mentione  aviae  eius,  nt  qnondam  pul- 
Ciierrimae,  snbito  ex  provincia  evocavit,  ac  perdu- 
ciam  a  marito  coninnxit  sibi,  brevique  missam  fecit, 
iiiterdicto  cuiusquam  in  perpetnnm  coitu.  Caeso- 
niam,  neqne  facie  insigni  neque  aetate  integra,  ma- 
tremque  iam  ex  alio  viro  trinm  filiarum,  sed  luxnriae 
ac  lasciviaeperditae,et  ardentius  et  constantiusama- 
vit;  ut  saepe  chlamyde  peltaqne  et  galea  ornatam, 
et  iuxta  adequitantem ,  militibus  ostenderit,  amicis 
vero  etiam  nudam.  Quam  enixam  uxorio  nomine 
dignatus  est,  uno  atque  eodem  die  professus,  et  ma- 

rituiii  se  eius,  et  patrem  iiifantis  ex  ea  natae.  Infan- 
tem  autem,IuliamDrusillam  appellatam,per  omnium 
dearum  templa  circiijmferens ,  Minervae  gremio  im- 
posuit,  alendamque  et  instituendam  commendavit. 
Nec  ullo  firmiore  indicio  sui  seminis  esse  credebat, 
quam  feritatis :  quae  illi  quoque  tanta  iam  tunc  erat, 
ut  infestis  digitis  ora  et  ocuios  sinuil  ludentium  in- 
fautium  incesseret. 

XXVL  Leve  ac  frigidum  sit,  his  addere,  qiio 
propinquos  amicosque  pacto  tractaverit,  Ptolemae- 
um,  regislubae  filium,  consobrinum  suum,  (erat  enim 
etis  M.  Antonii  ex  Selene  filia  nepos,)  et  in  primis 
ipsum  Macronem,  ipsam  Enniam,  adiutores  imperii: 
quibus  omnibus  pro  necessitudinis  iure,  proque  me- 
ritorum  gratia,  cruenta  mors  persoluta  est.  Nihilo 
reverentior  leniorve  erga  senatum:  qiiosdam  summis 
honoribus  functos  ad  essedum  sibi  currere  togatos 
per  aliquot  passuum  millia,  et  coenanti  modo  ad 
pluteum  modo  ad  pedes  stare,  succinctos  linteo,  pas- 
sus  est:  alios,  quum  clam  interemisset,  citare  nihi- 
lominus  ut  vivos  perseveravit,  paucos  post  dies  vo- 
luntaria  morte  periisse  mentitus.  Consulibus,  obli- 
tis  de  natali  suo  edicere,  abrogavit  magistratum, 
fuitque  per  triduum  sine  summapotestaterespublica. 
Q,uaestorem  suum  in  coniuratione  nominatum  flagel- 
iavit,  veste  detracta  subiectaque  militum  pedibus, 
quo  firme  verberaturi  insisterent.  Simili  superbia 
violentiaque  ceteros  tractavit  ordines.  Inquietatus 
fremitu  gratuita  in  Circo  loca  de  media  nocte  occu- 
pantium ,  omnes  fustibus  abegit.  Elisique  per  eum 
tumultum  viginti  ampiius  equites  Romani,  totidem 
matronae,  super  innumeram  tiu'bam  ceteram.  Sce- 
nicis  ludis,  inter  plebem  et  equitem  causam  discor- 

dianim  serens,  decimas  maturius  dabat,  ut  equestria 
ab  infimo  quoque  occuparentur.  Gladiatorio  mu- 
nere,  reductis  interdum  flagrantissimo  sole  velis, 
emitti  quemquam  vetabat:  remotoque  ordinario  ap- 
paratu,  rabidis  feris  vilissimos  senio  confectos,  gla- 
diatores  quoque  pegmares,  patres  familiarum  notos, 
sedinsignes  debilitate  aliqua  corporis,  subiiciebat. 
Ac  nonnunquam,  horreis  praeclusis,  populo  famem 
indixit. 

XXVII.  Saevitiamingenii  perhaec  maximeosten- 
dit.  Quum  ad  saginam  ferarum  mimeri  praeparata- 
rum  carius  pecudes  compararentur,ex  noxiis  lanian- 
dos  annotavit:  et  custodiarum  seriem  recognoscens, 
nuUius  inspecto  elogio,  stans  tantummodo  intra  por- 
ticum  mediam,  a  calvo  ad  calvum  duci  imperavit. 
Votum  exegit  ab  eo ,  qui  pro  salute  sua  gladiatoriam 
operam  promiserat,  spectavitque  ferro  dimicantem ; 
nec  dimisit  nisi  victorem,  et  post  multas  preces.  Al- 
terum,  qui  se  periturum  ea  de  causa  voverat,  cun- 
ctantem  pueris  tradidit;  verbenatum  infulatumque, 
votum  reposcentes,  per  vicos  agerent,  quoad  praeci- 
pitaretur  ex  aggcre.  Multos  honesti  ordinis,  defor- 
matos  prius  stigmatum  notis,  ad  metalla  et  munitio- 
nes  viarum  aut  ad  bestias  condemnavit,  aut  bestia- 
rum  more  quadrupedes  cavea  coercuit,  aut  medios 
serra  dissecuit.  Nec  omnes  gravibus  ex  causis,  ve- 
rum  malede  mimere  suo  opinatos,  vel  quod  nimquam 
pcr  Genium  suum  deierassent.  Parentes  supplicio 
filiorum  interesse  cogebat.  Quorum  imi  valetudinem 
excusanti  lecticam  misit:  alium  e  spectaculo  poenae 
epulis  statim  adhibuit,  atque  omni  comitate  ad  hila- 
ritatem  et  iocos  provocavit.  Curatorem  mimerum 
ac  venationum,  per  contimios  dies  in  conspectu  suo 

cateiiis  verberatiim,  non  prius  occidit,  quani  ofFensus 
putrefacti  cerebri  odore.  Atellanae  poetani,  ob  am- 
bigui  ioci  versicuhini,  media  amphitheatri  arena  igni 
cremavit.  Equitem  Romanum  obiectum  feris,  quum 
se  innocentem  proclamasset,  reduxit,  abscisaque  lin- 
gua  rursus  induxit. 

XXVIIL  Revocatum  quendam  a  vetere  exsilio 
sciscitatus,  quidnam  ibi  facere  consuesset,  respon- 
dente  eo  per  adulationem,  deos  semper  oravi,  ut,  quod 
evenit,  periret  Tiberius,  et  tu  imperares;  opinans  sibi 
quoque  exsules  suos  mortem  imprecari,  misit  circum 
insulas,  qui  universos  trucidarent.  Quum  discerpi 
senatorem  concupisset,  subornavit,  qui  ingredientem 
curiam,  repente  hostem  publicuni  appellantes,  inva- 
derent,  graphiisque  confossum  lacerandum  ceteris 
traderent.  Nec  ante  satiatus  est,  quam  membra  et 
artus  et  viscera  hominis  tracta  per  vicos  atque  ante 
se  congesta  vidisset. 

XXIX.  Immanissima  facta  augebat  atrocitate 
verborum.  Nihil  magis  in  natura  sua  laudare  se  ac 
probare  dicebat,  quam  (ut  ipsius  verbo  utar)  dSi^atQe- 
-ipiav*  Monenti  Antoniae  aviae,  tanquam  parum  es- 
set  non  obedire,  Wlemento,  ait,  omnia  miJii  in  omnes 
licere.  Trucidaturus  fratrem,  quem  metu  veneno- 
rum  praemuniri  medicamentis  suspicabatiu',  Antido- 
tum,  inquit,  adversus  Caesarem?  Relegatis  sororibus, 
tion  solum  insulas  habere  se,  sed  etiam  gladios,  mina- 
batiir.  Praetorium  virum  ex  secessu  Anticyrae, 
quam  valetudinis  causa  petierat,propagari  sibi  com- 
meatum  saepius  desiderantem ,  quum  mandasset  in- 
terimi,  adiecit,  necessariam  esse  sanguinis  missionem, 
cui  tam  diu  no7i prodesset  etleborum.  Decimo  quoque 
die,  numenim  puniendorum  ex  custodia  subscribens, 

rationem  se purgare  dicebat.  Gallis  Graecisque  ali- 
quot  uno  tempore  condemnatis,  gloriabatur,  Gallo- 
graeciam  se  suhegisse. 

XXX.  Non  temere  in  quemquam,  nisi  crebris  et 
minutis  ictibus,  animadverti  passus  est,  perpetuo  no- 
toque  iam  praecepto :  ita  feri,  ut  se  viori  sentiat.  Pu- 
nito  per  errorem  nominis  alio,  quam  quem  destina- 
verat,  ipsum  quoque  paria  meruisse  dixit.  Tragicum 
illud  subinde  iactabat, 

Oderinty  dum  metuant.  —  ■ —  — 
Saepe  in  cunctos  pariter  senatores,utSeiani  clientes, 
matris  ac  fratrum  suorum  delatores,  invectus  est; 
prolatis  libellis,  quos  crematos  simulaverat,  defensa- 
que  Tiberii  saevitia,  quasi  necessaria,  quum  tot  cri- 
minantibus  credendum  esset.  Equestrem  ordinem, 
ut  scenae  arenaeque  devotum,  assidue  proscidit.  In- 
fensus  turbae,  faventi  adversus  studium  suum,  excla- 
mavit:  Utinam  populus  Romanus  unam  cervicem  ha- 
heret!  Quumque  Tetrinius  latro  postularetur,  et  qui 
postularent,  Tetrinios  esse,  ait.  Retiarii  tunicati 
quinque  numero  gregatim  dimicantes,  sine  certamine 
ullo  totidem  secutoribus  succubuerant:  quum  occidi 
iuberentur,  unus,  resumpta  fuscina,  omnes  victores 
interemit.  Hanc  ut  crudelissimam  caedem  et  defle- 
vitedicto,  et  eos,  qui  spectare  sustinuissent,  exse- 
cratus  est. 

XXXI.  Queri  etiam  palam  de  conditione  tempo- 
nim  suorum  solebat,  quod  nullis  calamitatibus  pu- 
blicis  insignirentur :  Augusti  principatum  clade  Va- 
riana,  Tiberii,  ruina  spectaculorum  apud  Fidenas, 
memorabilem  factum ;  sui^oblivionem  imminere  pro- 
speritate  rerum.    Atque  identidem  exercituum  cae- 

des,  famem,  pestilentiam,  incendia,  hiatum  aliquem 
terrae  optabat. 

XXXII.  Animum  quoque  remittenti,  ludoque  et 
epulis  dedito,  eadem  dictorum  factorumque  saevitia 
aderat.  Saepe  in  conspectu  prandentis  vel  comis- 
santis  seriae  quaestiones  per  tormenta  habebantur. 
Miles  decollandi  artifex  quibuscunque  e  custodia  ca- 
pita  amputabat.  Puteolis,  dedicatione  pontis,  queni 
excogitatum  ab  eo  significavimus,  quum  multos  e  li- 
tore  invitasset  ad  se,  repente  omnes  praecipitavit. 
Quosdam,gubernacuIa  apprehendentes,  contis  remis- 
que  detrusit  in  mare.  Romae  publico  epulo  servum, 
ob  detractani  lectis  argenteam  laminam,  carniftci 
confestim  tradidit,  ut,  manibus  abscissis  atque  ante 
pectus  e  collo  pendentibus,  praecedente  titulo,  qui 
causam  poenae  indicaret,  per  coetus  epulantium  cir- 
cumduceretur.  Mirmillonem  e  ludo,  rudibus  secum 
batuentem  et  sponte  prostratum,confoditferrea  sica, 
ac  more  victorum  cum  palma  discucurrit.  Admota 
altaribus  victima,  succinctus  poparum  habitu,  elato 
altemalleo,  cultrarium  mactavit.  Lautiore  couvi- 
vio  elFusus  subito  in  cachinnos,  consulibus,  qui  iuxta 
cubabant,  quidnam  rideret,  blande  quaerentibus, 
Qiiid,  inquit,  nisi  uno  meo  nutu  iugulari  utrumque  ve- 
strum  sfatimposse? 

XXXIII.  Inter  varios  iocos,  quum  assistens  si- 
mulacro  lovis  Apellem  tragoedum  consuhiisset,  uter 
illi  maior  videretur,  cunctantem  flagellis  discidit; 
collaudans  subinde  vocem  deprecantis,  quasi  etiam 
in  gemitu  praedulcem.  Quoties  uxoris  vel  amiculae 
collum  exoscularetur,  addebat,  Ta?n  hona  cervix,  si- 
mulac  iusseroj  demetetur,    Quin  et  subinde  iactabat, 

exquisiturum  se  vel fidiculis  de  Caesonia  sua,  cur  eam 
tanto  opere  diligeret. 

XXXIV.  Nec  niinore  livore  ac  malignitate,  quam 
superbia  saevitiaqiie,  paene  adversus  omnis  aevi  ho- 
mines  grassatus  est.  Statuas  virorum  illustrium  ab 
Augusto  exCapitolina  area  propterangustias  inMar- 
tium  campum  collatas,  ita  subvertit  atque  disiecit, 
ut  restitui  salvis  titulis  non  valuerint.  Vetuitque 
posthacviventium  cuiquam  usquam  statuamaut  ima- 
ginem,  nisi  se  consulto  et  auctore,  poni.  Cogitavit 
etiam  de  Homeri  carminibus  abolendis;  cur  enim 
sibi  non  licere,  dicens,  quod  Platoni  licuisset,  qui  eum 
e  civitate,  quam  constituehat,  eiecerit?  Sed  et  Virgilii 
et  TitiLivii  scripta  et  imagines,  pauUum  abfuit,  quin 
ex  omnibus  bibliothecis  amoverit:  quorum  alteruni, 
ut  nullius  ingenii  minimaeque  doctrinae;  alterum, 
ut  verbosum  in  historia  negligentemque  carpebat. 
De  iuris  quoque  consultis,  quasi  scientiae  eorum 
omnem  usum  aboliturus,  saepe  iactavit,  se  mehercle 
effecturum,  ne  qui  respondere  yossint yraeter  eum. 

XXXV.  Vetera  familiarum  insignia  nobilissimo 
ciiique  ademit :  Torquato  torquem;  Cincinnato  cri- 
nem;  Cn.  Pompeio  stirpis  antiquae,  Magni  cogno- 
men.  Ptolemaeum,  de  quo  retuli,  et  accersitum  e 
regno  et  exceptum  honorifice,  non  alia  causa  repente 
percussit,  quam  quod,  edente  se  munus ,  ingressum 
spectacula,  convertisse  hominum  oculos  fulgore  pur- 
pureae  abollae  animadvertit.  Pulchros  et  comatos, 
quoties  sibi  occurrerent,  occipitio  raso  deturpabat. 
Erat  Esius  Proculus  patre  primipilari,  ob  egregiam 
corporis  amplitudinem  et  speciem  Colosseros  dictus. 
Hunc  spectaculis  detractum  repente,  et  in  arenam 
deductum,  Thraci  et  mox  hoplomacho  comparavit; 

bisqiie  victorem  constringi  sine  mora  iussit,  et  pan- 
nis  obsitnm  vicatim  circumduci,  ac  mulieribus  osten- 
di,  deinde  iugulari.  Nullus  denique  tam  abiectae 
conditionis,  tamque  extremae  sortis  fuit,  cuius  non 
commodis  obtrectaret.  Nemorensi  regi,  quod  mul- 
tos  iam  annos  potiretur  sacerdotio,  validiorem  ad- 
versarium  subornavit.  Quum  quodam  die  muneris 
essedario  Porio,  ob  prosperam  pugnam  servum  suum 
manumittenti,  studiosius  plausum  esset,  ita  se  prori- 
puit  e  spectaculis,  ut,  calcata  lacinia  togae,  praeceps 
per  gradus  iret  indignabundus  et  clamitans,  dominum 
gentium  populu?n  ex  re  levissima  plus  honoris  gladia- 
tori  tribuentemy  quam  consecratis  principihus,  aut 
praesenti  sibi, 

XXX VL  Pudicitiae  neque  suae  neque  alienae  pe- 
percit.  M.Lepidum,  Mnesterem  pantomimum,  quos- 
dam  obsides  dilexisse  fertur  commerciomutuistupri. 
Valerius  CatuUus,  consulari  familia  iuvenis,  stupra- 
tum  a  se,  ac  latera  sibi  contubernio  eius  defessa, 
etiam  voclferatus  est.  Super  sororum  incesta,  et 
notissimum  prostitutae  Pyrallidis  amorem,  non  te- 
mere  ulla  illustriore  femina  abstinuit:  quas  plerum- 
que  cum  maritis  ad  coenam  vocatas,  praeterque  pe- 
des  suos  transeuntes,  diiigenter  ac  lente  mercantium 
more  considerabat;  etiam  faciem  manu  allevans,  si 
quae  pudore  summitterent.  Quoties  deinde  libuisset, 
egressus  triclinio ,  quum  maxime  placitam  sevocas- 
set,  pauUo  post,  recentibus  adhuc  lasciviae  notis,  re- 
versus  vel  laudabat  palam,  vel  vituperabat,  singula 
enumerans  bona  malave  corporis  atque  concubitus. 
Quibusdam,  absentium  maritorum  nomine,  repudium 
ipse  misit,  iussitque  in  acta  referri. 

XXXVII.  Nepotinis  sumptibus  omnium  prodigo- 

rum  ingenia  superavit,  commentus  novum  balneanim 
usum,  portentosissima  genera  ciborum  atque  coena- 
rum;  ut  calidis  frigidisque  unguentis  lavaretur,  pre- 
tiosissimas  margaritas  aceto  liquefactas  sorberet, 
convivis  ex  auro  panes  et  obsonia  apponeret,  aut 
frugi  hominem  esse  oportere,  dictitans,  autCaesarem. 
Quin  et  nummos  non  mediocris  summae  e  fastigio 
basiiicae  luliae  per  aliquot  dies  sparsit  in  plebem. 
^abricavit  et  deceres  Liburnicas,  gemmatis  puppi- 
bus,  versicoloribus  velis,  magna  thermarum  et  porti- 
cuum  et  triclinionim  laxitate,magnaqueetiamvitium 
et  pomiferarum  arborum  varietate:  quibus  discum- 
bens  de  die  inter  choros  ac  symphonias  litora  Cam- 
paniae  peragraret.  In  exstructionibus  praetoriorum 
atque  villarum,  omni  ratione  posthabita,  nihil  tam 
efficere  concupiscebat,  quam  quod  posse  effici  nega- 
retur.  Et  iactae  itaque  moles  infesto  ac  profundo 
mari,et  excisae  rupes  durissimi  silicis,etcampi  mon- 
tibus  aggere  aequati,  et  complanata  fossuris  mon- 
tium  iuga,  incredibili  quidem  celeritate,  qimm  morae 
culpa  capite  lueretur.  Ac  ne  singula  enumerem,  im- 
mensas  opes  totumque  illud  Tiberii  Caesaris,  vicies 
ac  septies  millies  sestertium,  non  toto  vertente  anno 
absumpsit. 

XXXVIII.  Exhaustus  igitur  atque  egens,  ad  ra- 
pinas  convertit  animum,  vario  et  exquisitissimo  ca- 
lumniarum  et  auctionum  et  vectigalium  genere.  Ne- 
gabat,  iure  civitatem  Romanam  usurpare  eos,  quo- 
nun  maiores  sibi  posterisque  eam  impetrasseiit,  nisi 
fiUi  essent:  neque  enim  intelligi  ^ehave  posteros  ultra 
hunc  gradum :  prolataque  Divorum  lulii  et  Augusti 
diplomata,  ut  vetera  et  obsoleta,  delebat.  Arguebat 
et  perperam  editos  census,  quibus  postea  quacunque 

de  causa  quicqiiam  incrementi  accessisset.  Testa- 
menta  primipilarium,  qui  ab  initio  principatus  Tibe- 
rii  neque  illum  neque  se  heredem  reliquissent,  ut  in- 
grata  rescidit:  item  ceterorum,  ut  irrita  et  vana, 
quoscunque  quis  diceret  herede  Caesare  mori  desti- 
nasse.  Quo  metu  iniecto,  quum  iam  et  ab  ignotis 
inter  familiares,  et  a  parentibus  inter  liberos  palam 
heres  mmcuparetur,  derisores  vocabat,  quod  post 
nuncupationem  vivere  perseverarent,  et  miiltis  vene- 
natas  macteas  misit.  Cognoscebat  autem  de  talibus 
causis,  taxato  priusmodo  summae,  ad  quem  confi- 
ciendum  consideret:  confecto  demum  excitabatur. 
Ac  ne  paullum  quidem  morae  patiens,  super  quadra- 
ginta  reos  quondam  ex  diversis  criminibus  ima  sen- 
tentia  condemnavit,  gloriatusque  est  expergefactae 
somno  Caesoniae,  quantum  egisset,  dum  ea  meridia- 
ret.  Auctione  proposita  reliquias  omnium  specta- 
culorum  subiecit,  et  venditavit,  exquirens  per  se  pre- 
tia,et  usque  eo  extendens,ut  quidam  immenso  coacti 
quaedam  emere,  ac  bonis  exuti,  venas  sibi  inciderent. 
Nota  res  est,  Aponio  Saturnino  inter  subsellia  dor- 
mitante,  monitum  a  Caio  praeconem,  ne  praetorium 
virum  crebro  capitis  motu  nutantem  sibi  praeteriret; 
nec  licendi  finem  factum,quoad  tredecim  gladiatores 
sestertio  nonagies  ignoranti  addicerentur. 

XXXIX.  In  Gallia  quoque,  quum  damnatarum 
soronun  ornamenta  et  supellectilem  et  servos  atque 
etiam  libertos  immensis  pretiis  vendidisset,  invitatus 
lucro,  quicquid  instrumenti  veteris  aulae  erat,  ab 
Urbe  repetiit,  comprehensis  ad  deportandum  merito- 
riis  quoque  vehiculis  et  pistrinensibus  iumentis;  ad- 
eo,  ut  et  panis  Romae  saepe  deficeret,  et  litigatorum 
plerique,  quod  occurrere  absentes  ad  vadimonium 

non  possent,  causa  caderent.  Cui  instnimento  dis- 
trahendo  nihil  non  fraudis  ac  lenocinLi  adhihuit,mo- 
do  avaritiae  singulos  increpans,  et,  quod  non  puderet 
eos  locupletiores  esse,  quam  se;  modo  poenitentiam 
simulans,  quod  principalium  rerum  privatis  copiam 
faceret.  Compererat,  provincialem  locupletem  du- 
centa  sestertia  numerasse  vocatorihus,  ut  per  falla- 
ciam  convivio  interponeretur,  nec  tuierat  moleste, 
tam  magno  aestimari  honorem  coenae  suae.  Huic 
postero  die  sedenti  in  auctione  misit,  qui  nescio  quid 
frivoli  ducentis  millibus  traderet,  diceretque,  coena- 
turum  apud  Caesarem  vocatu  ipsius. 

XL.  Vectigalia  nova  atque  inaudita,  primum  per 
puhlicanos,  deinde,  quia  lucrum  exuherahat,  per 
centuriones  trihunosque  praetorianos  exercuit;  nul- 
lo  rerum  aut  hominum  genere  omisso,  cui  non  trihuti 
aliquid  imponeret.  Pro  eduliis,  quae  tota  Urhe  ve- 
uirent,  certum  statutumque  exigehatur;  pro  litihus 
ac  iudiciis,  uhicunque  conceptis,  quadragesima  sum- 
mae,  de  qua  litigaretur;  nec  sine  poena,  si  quis  com- 
posuisse  vel  donasse  negotium  convinceretur :  ex  ge- 
rulorum  diurnis  quaestihus  pars  octava,  ex  capturis 
prostitutarum,  quantum  quaeque  uno  concuhitu  me- 
reret.  Additumque  ad  caput  legis,  ut  tenerentur  pu- 
hlico,  et  quae  meretricium,  et  qui  lenocinium  fecis- 
sent;  nec  non  et  matrimonia  ohnoxia  essent, 

XLI.  Eiusmodi  vectigalihus  indictis,  neque  pro- 
positis,  quum  per  ignorantiam  scripturae  multa  com- 
missa  fierent,  tandem  flagitante  populo  proposuit 
quidem  legem ,  sed  et  minutissimis  literis ,  et  angu  • 
stissimo  loco,  uti  ne  cui  descrihere  liceret.  Ac  ne 
qiiod  non  manuhiarum  genus  experiretur,  lupanar  in 
Palatio  constituit:  distinctisque  et  instructis  pro  loci 

dignitate  compluribus  cellis ,  in  quibus  matronae  in- 
genuique  starent,  misit  circum  fora  et  basilicas  no- 
menclatores  ad  invitandos  ad  libidinem  iuvenes  se- 
nesque,  praebita  advenientibus  pecunia  foenebri,  ap- 
positisque,  qui  nomina  palam  subnotarent,  quasi 
adiuvantium  Caesaris  reditus.  Ac  ne  ex  lusu  quidem 
aleae  compendium  spernens,  plus  mendacio,  atque 
etiam  periurio  lucrabatiu*.  Et  quondam  proximo 
coUusori  demandata  vice  sua,  progressus  in  atrium 
domus,  quum  praetereuntes  duos  equites  Romanos 
locupletes  sine  mora  corripi  confiscarique  iussisset, 
exsultans  rediit,  gloriansque,  nunquam  se  prospe- 
riore  aleausum. 

XLIL  Fiiia  vero  nata,  paupertatem,  nec  iam  im- 
peratoria  modo,  sed  et  patria  querens  onera,  colla- 
tiones  in  alimoniam  ac  dotem  pueliae  recepit.  Edi- 
xit  et  strenas  ineunte  anno  se  recepturum :  stetitque 
in  vestibulo  aedium  Kalendis  lanuariis  ad  captandas 
stipes,  quas  plenis  ante  eum  manibus  ac  sinu  omnis 
generis  turba  fundebat.  Novissime  contrectandae 
pecuniae  cupidine  incensus,  saepe  super  immensos 
aureonim  acervos,  patentissimo  diffiisos  loco,  et  nu- 
dis  pedibus  spatiatus,  et  toto  corpore  aliquandiu  vo- 
lutatus  est. 

XLIII.  Militiam  resque  bellicas  semel  attigit, 
neque  ex  destinato,  sed  quum  ad  visendum  nemus 
flumenque  Clitumni  Mevaniam  processisset,  admo- 
nitus  de  supplendo  numero  Batavorum,  quos  circa 
se  habebat,  expeditionis  Germanicae  impetum  cepit: 
neque  distulit,  sed  legionibus  et  auxiUis  undique  ex- 
citis,  delectibus  undique  acerbissime  actis,  contracto 
et  omnis  generis  commeatu,  quanto  nunquam  antea, 
iter  ingressus  est:  confecitque  modo  tam  festinanter 

et  rapide,  ut  praetorianae  cohortes  contra  morem 
signa  iumentis  imponere,  et  ita  subsequi  cogerentur; 
interdum  adeo  segniter  et  delicate,  ut  octophoro  ve- 
heretur,  atque  a  propinqnarum  urbium  piebe  verri 
sibi  vias,  et  conspergi  propter  pulverem  exigeret. 

XLIV.  Postquam  castra  attigit,  ut  se  acrem  et 
severum  ducem  ostenderet,legatos,  qui  auxilia  serius 
ex  diversis  iocis  adduxerant,  cum  ignominia  dimisit. 
At  in  exercitu  recensendo,  plerisque  centurionum 
maturis  iam,  et  nonnuUis  ante  paucissimos,  quam 
consummaturi  essent,  dies,primos  pilos  ademit,  cau- 
satus  senium  cuiusque  et  imbecillitatem :  ceterorum 
increpita  cupiditate,  commoda  emeritae  militiae  ad 
sex  millium  summam  recidit.  Nihil  autem  amplius 
quamAdminio,  Cinobellini  Britannorum  regis  filio, 
qui  pulsus  a  patre  cum  exigua  manu  transfugerat,  in 
deditionem  recepto,  quasi  universa  tradita  insula, 
magnificasRomam  literas  misit,  monitis  speculatori- 
bus,  ut  vehiculo  ad  fornm  usque  et  curiam  pertende- 
rent,  nec  nisi  in  aede  Martis,  ac  frequente  senatu, 
consulibus  traderent. 

XLV.  Mox,  deficiente  belli  materia,  paucos  de 
custodia  Germanos  traiici,  occulique  trans  Rhenum 
iussit,  ac  sibi  post  prandium  quam  tumultuosissime, 
adesse  hostem,  nunciari.  Quo  facto,  proripuit  se 
cum  amicis  et  parte  equitum  praetorianorum  in  pro- 
ximam  silvam,  truncatisque  arboribus  et  in  modum 
tropaeorum  adornatis  ad  lumina  reversus,  eorum 
quidem,  qui  secuti  non  essent,  timiditatem  etigna- 
viam  corripuit;  comites  autem  et  participes  victo- 
riae  novo  genere  ac  nomine  coronarum  donavit; 
quas,  distinctas  solis  ac  lunae  siderumque  specie, 
exploraiorias  appellavit.    Rursus  obsides  quosdam, 


CALIGULA.    CAP.  43  —  47. 


185 


abductos  e  literario  ludo,  clamque  praemissos,  de- 
serto  repente  convivio  cimi  equitatu  insecutus,  veluti 
profugos  ac  reprehensos  in  catenis  reduxit;  in  hoc 
quoque  mimo  praeter  modum  interaperans.  Repe- 
tita  coena,  remmciantes  coactum  agmen,  sicut  erant, 
loricatos  ad  discumbendum  adhortatus  est.  Mohuit 
etiam  notissimo  Virgilii  versu,  durarent,  secundisque 
se  rebus  servarent.  Atque  inter  haec  absentem  sena- 
tum  populumque  gravissimo  obiurgavitedicto,  quod, 
Caesare  proeliante  et  tantis  discriniinibus  obiecto,  tem- 
pestiva  convivia,  Circum  et  theatra  et  amoenos  seces' 
sus  celebrarent. 

XLVL  Postremo,  quasi  perpetraturus  bellum, 
directa  acie  in  litoreOceani,  ac  ballistis  machinisque 
dispositis,  nemine  gnaro  aut  opinante  quidnam  coe- 
pturus  esset,  repente,  ut  conchas  legerent,  galeasque 
et  sinu«  replerent,  imperavit,  spolia  Oceani  vocans, 
Capitolio  Palatioque  debita.  Et  in  indicium  victoriae 
altissimam  turrem  excitavit,  ex  qua,  ut  ex  Pharo, 
noctibus  ad  regendos  navium  cursusignesemicarent; 
pronunciatoque  militi  donativo,  centenis  viritim  de- 
nariis,  quasi  omne  exemplum  liberalitatis  supergres- 
sus,  Abite,  inquit,  laeti,  abite  locupletes. 

XLVIL  Conversus  hinc  ad  curam  triumphi,  prae- 
ter  captivos  ac  transfugas  barbaros,  Galliarum  quo- 
que  procerissimum  quemque,  et,  ut  ipse  dicebat, 
d^t.oS-Qodjupevtov,  ac  nonnullosexprincipibus  legit,ac 
seposuit  ad  pompam ;  coegitque  non  tantum  rutilare 
et  summittere  comam,  sed  et  sermonem  Germanicum 
addiscere,  et  nomina  barbarica  ferre.  Praecepit 
etiam,  triremes,  quibus  introierat  Oceanum,  magna 
ex  parte  itinere  terrestri  Romam  devehi.  Scripsit  et 
procuratoribus,  triumplium  appararent  quam  minima 

summa ,  sed  quantm  nunquam  alim  fuisset,  quando  in  '] 
omnium  hominum  hona  ius  haherent.  | 
XLVIII.  Priiis  quam  provincia  decederet,  consi-  ' 
lium  iniit  nefandae  atrocitatis,  legiones,  quae  post 
excessum  Augusti  seditionem  olim  moverant,  contru-  | 
cidandi;  quod  et  patrem  suum  Germanicum  ducem,  i 
et  se,  infantem  tunc,  obsedissent.    Vixque  a  tam 
praecipiti  cogitatione  revocatus,  inhiberi  nuUo  po-  ; 
tuit  modo,  quin  decimare  velle  perseveraret.  Voca- 
tas  itaque  ad  concionem  inermes,  atque  etiam  gladiis  ; 
depositis,  equitatu  armato  circumdedit.    Sed  quum  , 
videret,  suspecta  re  plerosque  dilabi  ad  resumenda, 
si  qua  vis  fieret,  arma,  profugit  concione,  confestim-  j 
que  Urbem  petiit,  deflexa  omni  acerbitate  in  sena-  | 
tum,  cui  ad  avertendos  tantorum  dedecorum  rumores  ' 
palam  minabatur;  querens  inter  cetera,  fraudatum  ! 
se  iusto  triumpho,  quum  ipse  pauUo  ante,  ne  quid  de  ; 
honoribus  suis  ageretur,  etiam  sub  mortis  poena  de-  ! 
nunciasset. 

XLIX.  Aditus  ergo  in  itinere  a  legatis  amplissi- 
mi  ordinis,  ut  maturaret,  orantibus,  quam  maxima 
voce,  Veniam,  inquit,  veniam,  et  hic  mecum,  capulum 
gladii  crebro  verberans,  quo  cinctus  erat.    Edixit  1 
et,  reverti  se,  sed  iis  tantum,  qui  optarent,  equestri  or-  f 
dini  et  populo :  nam  se  neque  civem  neque  principem  \ 
senatui  amplius  fore.    Vetuit  etiam  quemquam  sena-  ] 
torum  sibi  occurrere :  atque  omisso  vel  dilato  trium- 
pho  ovans  Urbem  natali  suo  ingressus  est.  Intraque 
quartum  mensem  periit,  ingentia  facinora  ausus,  et 
aliquanto  maiora  moliens.    Siquidem  proposuerat, 
Antium,  deinde  Alexandriam  commigrare,  interem- 
pto   prius  iitriusque  ordinis  electissimo  quoque. 
Quod  ne  cui  dubium  videatur,  in  secretis  eius  reperti 

siint  duo  libelli,  diverso  titulo :  alteri  Gladius,  alteri 
Pugio  index  erat.  Ambo  notas  et  noniina  contine- 
bant  morti  destinatorum.  Inventa  et  arca  ingens, 
variorum  venenorum  plena;  quibus  mox  a  Claudio 
demersis,  infecta  maria  traduntur,  non  sine  piscium 
exitio,  quos  enectos  aestus  in  proxima  litora  eiecit. 

L.  Statura  fuit  eminenti,  pallido  colore,  corpo- 
re  enormi,  gracilitate  maxima  cervicis  et  crurum, 
oculis  ettemporibus  concavis,  fronte  lata  et  torva, 
capillo  raro  ac  circa  verticem  nuUo,  hirsutus  cetera. 
Quare,  transeunte  eo,  prospicere  ex  superiore  parte, 
aut  omnino  quacunque  de  causa  capram  nominare, 
criminosum  et  exitiale  habebatur.  Vultum  vero  na- 
tura  horridum  ac  tetrum  etiam  ex  industriaefferabat, 
componens  ad  speculum  in  omnem  terrorem  ac  for- 
midinem.  Valetudo  ei  neque  corporis  neque  animi 
constitit.  Puer  comitiali  morbo  vexatus,  in  adole- 
scentia  ita  patiens  laborum  erat,  ut  tamen  nonnun- 
quam  subita  defectione  ingredi,  stare,  colligere  semet 
ac  sufferre  vix  posset.  Mentis  valetudinem  et  ipse 
senserat,  ac  subinde  de  secessu  deque  purgando  ce- 
rebro  cogitavit.  Creditur  potionatus  a  Caesonia 
uxore  amatorio  quidem  medicamento,  sed  quod  in 
furorem  verterit.  Incitabatur  insomnia  maxime :  ne- 
que  enim  plus  quam  tribus  nocturnis  horis  quiesce- 
bat;  ac  ne  his  quidem  placida  quiete,  sed  pavida  mi- 
ris  rerum  imaginibus,  ut  qui  inter  ceteras,  pelagi 
quondam  speciem  colloquentem  secum  videre  visus 
sit.  Ideoque  magna  parte  noctis,  vigiliae  cubandi- 
que  taedio,  nunc  toro  residens,  nunc  per  longissimas 
porticus  vagus,  invocare  identidem  atque  exspectare 
lucem  consueverat. 

LI.  Non  immerito  mentis  valetudini  attribuerim 

diversissima  in  eodem  vitia,  summam  confidentiam, 
et  contra  nimium  metum.  Nam  qui  deos  tantopere 
contemneret,  ad  minima  tonitrua  et  fulgura  connive- 
re,  caput  obvolvere,  ad  vero  maiora  proripere  se  e 
strato,  sub  lectumque  condere  solebat.  Peregrina- 
tione  quidem  Siciliensi,  irrisis  multorum  locorum 
miraculis,  repente  aMessana  noctu  profugit,  Aetnaei 
verticis  fumo  ac  murmure  pavefactus.  Adversus 
barbaros  quoque  minacissimus,  quum  trans  Rhenum 
inter  angustias  densumque  agmen  iter  essedo  face- 
ret,  dicente  quodam,  non  mediocremfore  consterna- 
tionem,  sicunde  hostis  appareat,  equum  illico  conscen- 
dit;  ac  propere  versus  ad  pontes,  ut  eos  calonibus  et 
impedimentis  stipatos  reperit,  impatiens  morae,  per 
manus  ac  super  capita  hominum  translatus  est.  Mox 
etiam,  audita  rebellione  Germaniae,  fugam  et  subsi- 
dia  fugae  classes  apparabat,uno  solatio  acquiescens, 
transmarinas  sibi  superfuturas  provincias,sivictores 
Alpium  iuga,  ut  Cimbri,  vel  etiam  Urbem,  ut  Seno- 
nes  quondam,  occuparent:  unde  credo  percussori- 
bus  eius  postea  consilium  natum,  apud  tumultuantes 
milites  ementiendi,  ipsum  sibi  manus  intulisse,  nun- 
cio  malae  pugnae  perterritum. 

LII.  Vestitu  calceatuque  et  cetero  habitu  neque 
patrio  neque  civili,  ac  nevirili  quidem  acdenique  hu- 
mano,  semper  usus  est.  Saepe  depictas  gemmatas- 
que  indutus  paenulas,  manuleatus  et  armillatus  in 
publicum  processit;  aliquando  sericatus  et  cyclada- 
tus;  ac  modo  in  crepidis  vel  cothurnis,  modo  in  spe- 
culatoria  caliga,  nonnimquam  socco  muliebri;  ple- 
nimque  vero  aurea  barba,  fulmen  tenens,  aut  fusci- 
nam,  autcaduceum,  deorum  insignia;  atque  etiam 
Veneris  cultu  conspectus  est.  Triumphalem  quidem 

ornatum  etiam  ante  expeditionem  assidue  gestavit; 
rnterdnm  et  Magni  Alexandri  thoracem,  repetitum  e 
conditorio  eius.  ,  .  ,. 

LIII  Ex  disciplinis  liberalibus  minimum  erudi- 
tioni,  eioquentiae  pl.urimum  attendit,  quantumvis 
facundu,  et  promptus,  utique  si  perorandum  in  ah- 
nuem  esset.    Irato  et  verba  et  sententrae  suppete- 
C  pronunciatio  quoque  et  vox,  utnequeeodem 
iocinrae  ardore  consisteret,  et  exaudiretur  a  procul 
standbus     Peroraturus,  .tricturum  selucuhraUonu 
««e  teluM,  minabatur ;  lenius  comptiusque  scrxb«vd. 
genus  adeo  contemnens,  «t  Senecam,  tum  maxime 
placentem,  commmiones  meras  componere  et  «r«««'» 
l,Be  sine  calce  diceret.    Solebat  etiam  prosperis  ora- 
torum  actionibus  rescribere,  et  magnoruni  in  senatu 
reorum  accusationes  defensionesque  meditan;  ac, 
prout  stilus  cesserat,vel  onerare  sententxa  sua  quem- 
que,  vel  sublevare,  equestri  quoque  ordxne  ad  au- 
diendum  invitato  per  edicta.  .  . 

LIV  Sed  et  aliorum  generum  artes  studxosxssx- 
me  et  diversissimas  exercuit.  Thrax  et  auriga,  xdem 
cantor  atqxxe  saltator;  batxxebat  pugnatorxxs  arnxxs 
aurigabat'exstructo  plurifariam  Circo;  canendx  ac 
saltfndi  voluptate  ita  efferebatur,  xxt  ne  P^^l  c^x- 
demspectaculistemperaret,  quo  minus  et  tragoedo 
pronuncianticoncineret,  et  gestum  hi^trxonis  quasx 
laxvdans  vel  corrigens  palam  effingeret:  nec  alxa  de 
causa  videretur  eo  die,  quo  periit,  Pervig.1— 
xisse   nuam  xxt  initixxm  in  scenam  prodeundx  Ixcentxa 
temporx^s  axxspicaretxxr.  Saltabat  autem  nonmxnquar^ 
etram  noctu:'  et  qxxondam  tres  consxxlares  secun^^^^^ 

vigilia  in  Palatixim  accitos,  ^^^^^^r"  f.^^TZu^L 
tuentes,  super  pulpitum  collocavit;  deinde  repente, 

magno  tibianim  et  scabellornm  crepitu,  cnm  palla  ■ 
tunicaqu.e  talari  prosilnit,  ac  desaltato  cantico  abiit.  J 
Atque  hic  tam  docilis  ad  cetera,  natare  nesciit. 

LV.  Quorum  vero  studio  teneretur,  omnibus  ad  i 
insaniam  favit.    Mnesterem  pantomimum  etiam  in-  ' 
ter  spectacula  osculabatur:  ac  si  quis  saltante  eo  vel 
leviter  obstreperet,  detrahi  iussum  manu  sua  flagel-  | 
labat.    Equiti  Romano  tumultuanti  per  centurionem  1 
denunciavit,  abiret  sine  mora  Ostiam,  perferretque 
ad  Ptolemaeum  regem  in  Mauritaniam  codicillos  " 
suos.    Quorum  exemplum  erat :  Ei,  quem  istuc  misi,  ' 
neque  boni  quicquam  neque  mali  feceris.  Thraces 
quosdam  Germanis  corporis  custodibus  praeposuit. 
Mirmillonum  armaturas  recidit.    Columbo  victori,  i 
leviter  tamen  saucio,  venenum  in  plagam  addidit,  i 
quod  ex  eo  Columhinum  appellavit.    Sic  certe  inter 
alia  venena  scriptum  ab  eo  repertum  est,  Prasinae 
factioni  ita  addictus  et  deditus,  ut  coenaret  in  stabu-  i 
lo  assidue,  et  maneret.    Agitatori  Eutycho  comissa-  ' 
tione  quadam  in  apophoretis  vicies  sestertium  con-  i 
tulit.    Incitato,  cuius  equi  causa  pridie  Circenses,  ne 
inquietaretur,  viciniae  silentium  per  milites  indicere 
solebat,  praeter  equile  marmoreum,  et  praesepe  ebur- 
neum,  praeterque  purpurea  tegumenta,  ac  monile  e  , 
gemmis,  domum  etiam  et  familiam  et  supellectilem 
dedit,  quo  lautius  nomine  eius  invitati  acciperentur;  . 
consulatum  quoque  traditur  destinasse. 

LVI.  Ita  bacchantem  atque  grassantem  non  de-  i 
fuit  plerisque  animus  adoriri.    vSed  una  alteraque  j 
conspiratione  detecta,  aliis  per  inopiam  occasionis 
cunctantibus ,  duo  consilium  communicaverunt  per- 
fecenmtque,  non  sine  conscientia  potentissimorum 
libertorum  praefectorumque  praetorii,  quod  ipsi  quo-  | 

que,  etsi  falso,  in  qiiadam  coniuratione  quasi  parti- 
cipes  nominati,  suspectos  tamen  se  et  invisos  sentie- 
bant.  Nam  et  statim  seductis  magnam  fecit  invidiam, 
districto  gladio  aftirmans,  sponte  se  perifurum,  si  et 
illis  morte  dignus  videretur :  nec  cessavit  ex  eo  crimi- 
nari  alterum  alteri,  atque  inter  se  omnes  committere. 
Quum  placuisset,  Palatinis  ludis  spectaculo  egres- 
sum  meridie  aggredi,  primas  sibi  partes  Cassius 
Chaerea,  tribunus  cohortis  praetoriae,  depoposcit; 
quem  Caius  seniorem  iam,  ut  mollem  et  effeminatum 
denotare  omni  probro  consueverat,  et  modo,  signum 
petenti,  Priapum  aut  Venerem  dare,  modo,  ex  aliqua 
causa  agenti  gratias,  osculandam  manumofferre,for- 
matam  commotamque  in  obscenum  modum. 

LVn.  Futurae  caedis  multa  prodigia  exstiterunt. 
Olympiae  simulacrum  lovis,  quod  dissolvi  transfer- 
rique  Romam  placuerat,  tantum  cachinnum  repente 
edidit,  ut  machinis  iabefactis  opifices  diffugerint. 
Supervenitque  illico  quidam  Cassius  quoque  nomine, 
iussum  se  somnio  aftirmans  immolare  taiu'um  lovi. 
Capitolium  Capuae  Idibus  Martiis  de  coelo  tactum 
est:  item  Romae  cella  Palatini  atriensis.  Nec  de- 
fuerunt  qui  coniectarent,  altero  ostento  periculum  a 
custodibus  domino  portendi,  altero  caedem  rursus 
insignem,  qualis  eodem  die  facta  quondam  fuisset. 
Consulenti  quoque  de  genitura  sua  Sulla  mathema- 
ticus  certissimam  necem  appropinquare  aftirmavit. 
Monuerunt  et  Fortunae  Antiatinae,  ut  a  Cassio  cave- 
ret.  Qua  causa  ille  Cassium  Longinum,  Asiae  tum 
proconsulem,  occidendum  delegaverat,  immemor, 
Chaeream  Cassium  nominari.  Pridie,  quam  periret, 
somniavit,  consistere  se  in  coelo  iuxta  solium  lovis, 
impulsumque  ab  eo  dextri  pedis  poIUce,  et  in  terras 

praecipitatum.  Prodigiorum  loco  habita  sunt  etiam, 
quae  forte  illo  ipso  die  paullo  prius  acciderant.  Sa-  ; 
crificans  respersus  est  phoenicopteri  sanguine.  Et 
pantomimusMnester  tragoediam  saltavit,  quam  olim  , 
Neoptolemus  tragoedus  ludis,  quibusrexMacedonum  ] 
Philippus  occisus  est,  egerat.  Et  quum  in  Laureolo  j 
mimo ,  in  quo  actor  proripiens  se  ruina  sanguinerm  ; 
vomit,  plures  secundarum  certatim  experimentum  \ 
artis  darent,  cruore  scena  abundavit.  Parabatur  et  | 
in  noctem  spectaculum,  quo  argumenta  inferorum  | 
per  Aegyptios  et  Aethiopas  explicarentur.  ' 

LVIII.  NonoKalendasFebruarias,  hora  quasi  se-  ^ 
ptima,  cunctatus,  an  ad  prandium  surgeret,  marcente  i 
adhuc  stomacho  pridiani  cibi  onere,  tandem  suaden-  i 
tibus  amicis  egressus  est.  Quum  in  crypta,  per 
quam  transeimdum  erat,  pueri  nobiles  ex  Asia  ad  i 
edendas  in  scena  operas  evocati  praepararentur,  ut  ; 
eos  inspiceret  hortareturque,  restitit.  Acnisiprin-  j 
ceps  gregis  algere  se  diceret,  redire  ac  repraesentare  ; 
spectacuhmi  voluit.  Duplex  dehinc  fama  est.  Alii  i 
tradunt,  alloquenti  pueros  a  tergo  Chaeream  cervi-  : 
cem  gladio  caesim  graviter  percussisse,  praemissa  i 
voce,  Hoc  age;  dehinc  Cornelium  Sabinum,  alterum  < 
e  coniuratis  tribimum ,  ex  adverso  traiecisse  pectus: 
alii,  Sabinum,  summota  per  conscios  centuriones  j 
turba^  signum  more  militiae  petisse,  et,  Caio  lovem  J 
dante,  Chaeream  exclamasse,  Accipe  iratum,  respi- 
cientique  maxillam  ictu  discidisse.  lacentem  con-  ^ 
tractisque  membris  clamitantem,  se  vivere,  ceteri  . 
vulneribus  triginta  confecerunt.  Nam  signum  erat  J 
omnium,  Repete.  Quidam  etiam  per  obscena  ferrum 
adegerunt.  Ad  primum  tumultum  lecticarii  cum  as-  j 
seribus  in  auxiiium  accucurrenmt;  mox  Germani  j 

corporis  custodes;  ac  iionniillos  ex  percussoribiis, 
quosdam  etiam  senatores  innoxios,  interemerunt. 

LIX.  Vixit  annis  undetriginta :  imperavit  trien- 
nio  et  decem  mensibus  diebusque  octo.  Cadaver 
eius  clam  in  hortos  Lamianos  asportatum,  et  tumul- 
tuario  rogo  semiambustum,levi  cespite  obrutum  est: 
postea  per  sorores  ab  exsilio  reversas  erutum  et  cre- 
matum  sepultumque.  Satis  constat,  priusquam  id 
fieret,  hortorum  custodes  umbris  inquietatos;  in  ea 
quoque  domo,  in  qua  occubuerit,nuliam  noctem  sine 
aliquo  terrore  transactam,  donec  ipsa  domus  incen- 
dio  consumpta  sit.  Periit  una  et  uxor  Caesonia,  gla- 
dio  a  centurione  confossa,  et  filia  parieti  illisa. 

LX.  Conditionem  temporum  illorum  etiam  per 
haec  existimare  quivis  possit.  Nam  neque  caede 
vulgata  statim  creditum  est;  fuitque  suspicio,  ab 
ipso  Caio  famam  caedis  simulatam  et  emissam,  ut  eo 
pacto  hominum  erga  se  mentes  deprehenderet:  ne- 
que  coniurati  cuiquam  imperium  destinaverunt.  Et 
senatus  in  asserenda  libertate  adeo  consensit,ut  con- 
sules  primo  non  in  curiam,  quia  lulia  vocabatur,  sed 
in  Capitolium  convocarent:  quidam  vero,  sententiae 
loco,  abolendam  Caesarum  memoriam  ac  diruenda 
templa  censuerunt.  Observatum  autem  notatumque 
estinprimis,  Caesares  omnes,  quibus  Caii  praeno- 
men  fuit,  ferro  periisse,  iam  inde  ab  eo,  qui  Cinnanis 
temporibus  sit  occisus. 


S  u  K  T  o  N. 


C.  SUETONII  TRANQUILLl 
LIBER  QUINTUS. 

TIBERIUS  CLAUDIIJS 
DRUSUS  CAESAR. 


I.  Patrem  Claiidii  Caesaris  Drusuni,  olim  Deci- 
mum,  mox  Neronem  praenomine,  Livia,  quum  Au- 
gusto  gravida  nupsisset,  intra  mensem  tertium  pepe- 
rit;  fuitque  suspicio,  ex  vitrico  per  adulterii  consue- 
tudinem  procreatum.  Statim  certe  vulgatus  est  versus : 

Tolq  ^vrvyovGv  y.al  tQi/Liriva  navdia, 
Is  Dnisus  in  quaesturae  praeturaeque  honore  dux 
Raetici,  deinde  Germanici  belli,  oceanum  septentrio- 
nalem  primus  Romanorum  ducum  navigavit;  trans 
Rhenum  fossas  novi  et  immensi  operis  efFecit,  quae 
nunc  adhuc  Drusinae  vocantur:  hostem  etiam  fre- 
quenter  caesum  ac  penitus  in  intimas  solitudines 
actum  non  prius  destitit  inseqvii,  quam  species  bar- 
barae  mulieris,  humana  amplior,  victorem  tendere 
ultra  sermone  Latino  prohibuisset.  Quas  ob  res 
ovandi  ius  et  triumphalia  ornamenta  percepit;  ac 
post  praeturam,  confestim  inito  consulatu,  atque  ex< 

peditione  repetita,  supremum  diem  morbo  obiit  iri 
aestivis  castris,  quae  ex  eo  sunt  appellata  Scelerata. 
Corpus  eius  per  municipiorum  coloniarumque  pri- 
mores,  suscipientibus  obviis  scribaruni  decuriis,  ad 
Urbem  devectum,  sepultumque  est  in  Martio  campo. 
Ceterum  exercitus  honorarium  ei  tumulum  excitavit, 
circa  quem  deinceps  stato  die  quotannis  miles  decur 
reret,  Galliarumque  civitates  publice  supplicarent. 
Praeterea  senatus  inter  alia  compliira  marmoreum 
arcum  cum  tropaeis  via  Appia  decrevit,  etGermanici 
cognomen  ipsi  posterisque  eius.  Fuisse  autem  cre- 
ditur  non  minus  gloriosi,  quam  civilis  animi.  Nam 
ex  hoste  super  victorias  opima  quoque  spolia  ca- 
ptasse,  summoque  saepius  discrimine  duces  Germa- 
norum  tota  acie  insectatus:  nec  dissimulasse  un- 
quam,  pristinum  se  reipublicae  statum ,  quandociin- 
que  posset,  restituturum.  Unde  existimo  nonnullos 
tradere  ausos,  suspectum  eum  Augusto,  revocatum- 
que  ex  provincia;  et,  quia  cunctaretur,  interceptum 
veneno.  Quod  equidem  magis,  ne  praetermitterem, 
retuli,  quam  quia  verum  aut  verisimile  putem ;  quum 
Augustus  tantopere  et  vivum  dilexerit,  ut  coheredem 
semper  filiis  instituerit,  sicut  quondam  in  senatu  pro- 
fessus  est,  et  defunctum  ita  pro  concione  laudaverit, 
ut  deos  precatus  sit,  similes  ei  Caesares  suos  facerent, 
sibique  tam  honestum  quandoque  exitum  darent,  quam 
illi  dedissent.  Nec  contentus,  elogium  tumulo  eiusver- 
sibus  compositis  a  se  exsculpsijsse,  etiam  vitae  me- 
moriam  prosa  oratione  composuit.  Ex  Antonia  mi- 
nore  complures  quidem  liberos  tulit;  verum  tres 
omnino  reliquit,  Germanicum,  Livillam,  Claudium. 

II.  Ciaudius  natus  estlulo  Antonio,  Fabio  Afri- 
cano  consulibus,  Kalendis  Augustis,  Lugduni,  eo 

ipso  die,  quo  primum  ara  ibi  Augusto  dcdicata  est, 
appellatusque  Tiberius  Claudius  Drusus.  Mox,  fra- 
tre  maiore  in  luliam  familiam  adoptato,  Germanici 
cognomen  assumpsit.  Infans  autem  relictus  a  patre, 
ac  per  omne  fere  pueritiae  atque  adolescentiae  tem- 
pus  variis  et  tenacibus  morbis  conflictatus  est;  adeo 
ut,  animo  simul  et  corpore  hebetato,  ne  progressa 
quidem  aetate  uUi  publico  privatove  nmneri  habilis 
existimaretur.  Diu,  atque  etiam  post  tutelam  rece- 
ptam,  alieni  arbitrii ,  et  sub  paedagogo  fuit;  quem 
barbarum  et  olim  superiumentarium,  ex  industria  sihi 
appositum,  ut  se  quibuscunque  de  causis  quam  saevissi- 
me  coerceret,  ipse  quodam  libello  conqueritur.  Ob 
hanc  eandem  valetudinem  et  gladiatorio  munere, 
quod  simul  cum  fratre  memoriae  patris  edebat,  pal- 
liolatus  novo  more  praesedit,  et  togae  virilis  die, 
circa  mediam  noctem,  sine  sollemni  officio,  lectica 
iu  Capitolium  latus  est. 

III.  Disciplinis  tamen  liberalibus  ab  aetate  prima 
non  mediocrem  operam  dedit,  ac  saepe  experimenta 
cuiusque  etiam  publicavit.  Verum  ne  sic  quidem 
quicquam  dignitatis  assequi,  aut  spem  de  se  commo- 
diorem  in  posterum  facere  potuit.  Mater  Antonia 
portentum  eum  hominis  dictitabat,  nec  absolutum  a 
natura,  sed  tantum  inchoatum;  ac,  si  quem  socordiae 
argueret,  stultiorem  aiebat  filio  suo  Claudio,  Avia 
Augusta  pro  despectissimo  semper  habuit;  non  af- 
fari,  nisi  rarissime;  non  monere,  nisi  acerbo  et  brevi 
scripto,  aut  per  internuncios,  solita.  Soror  Livilla, 
quum  audisset  quandoque  imperaturum,  tam  ini- 
quam  et  tam  indignam  sortem  populi  Romani  palam 
et  clare  detestata  est.  Nam  et  avunculus  maior  Au- 
gU5tus  quid  de  eo  in  utramque  partem  opinatus  sit, 

quo  certius  cognoscatur,  capita  eX  ipsius  epistolis 
posui. 

IV»  Collocutus  sum  cum  Tiberio,  ut  mandasti,  mea 
Livia,  quid  nepoti  tuo  Tiherio  faciendum  esset  ludis 
Martialibus.  Consenfit  autem  uterque  nostrum,  semel 
nobis  esse  statuendum,  quod  consilium  in  illo  sequamur, 
Nam  si  est  aQtvoq,  et,  ut  ita  dicam,  oXoy.XrjQoq ,  quid  est 
quod  dubitemus,  quin  per  eosdem  articulos  et  gradus 
producendus  sit,  per  quos  frater  eius  productusfuit? 
Sin  autem  TjXartoJo&ao  sentimus  eum,  y-al  p(^Xd(p&aii 
y.aluq  rijv  rov  OMfiaroq  y,al  tlq  tfjv  tfjq  'ipvxijq  ciQttotfjta, 
praebenda  materia  deridendi  et  illuin  et  nos  non  esf  ho- 
minibus,  ta  tovavta  oaomtew  yial  ixvvitfjqlt,hLV  eloy&oOiV. 
Natn  semper  aesfuabimus,  si  de  singulis  articulis  tem- 
porum  deliberabimus,  /^fj  TTQovTTo^eijLKvov  TjjuTv,  posse 
arbitremur  eum  gerere  honores  necne,  In  praesentia 
tamen  quibus  de  rehus  consulis,  curare  eum  ludis  Mar- 
tialibus  triclinium  sacerdotum,  non  displicef  nobis,  si 
estpassurus,  se  ab  Silanijilio,  homine  sihiafjini,  ad- 
moneri,  ne  quid  faciat,  quod  conspici  et  derideri possit, 
Specfare  eum  Circenses  expulvinari,  non  placet  nobis. 
Expositus  enim  in  prima  fronfe  spectaculorum  conspi- 
cietur.  In  Albanum  montem  ire  eum,  non  placet  no- 
bis,  aut  esse  Romae  Latinarum  diebus.  Cur  enim  non 
praeficifur  Urbi,  si potest fratrem  suum  sequi  in  mon- 
tem?  Habes  nosfras,  meaLivia,  sentenfias,  quihua 
placef  semel  de  tota  re  aliquid  consfitui,  ne  semper  inter 
spem  et  mefum  fiuctuemus.  Licebit  autem,  si  voles, 
Antoniae  quoque  nostrae  des  hanc  partem  epistolae 
huius  legendam.  Rursus  alteris  literis:  Tiberium 
adolescenfem  ego  vero,  dum  tu  aberis,  quotidie  invitabo 
ad  coenam,  ne  solus  coenef  cum  suo  Sulpicio  et  Atheno- 
doro;  qui  vellem  diligentius  ef  minus  /netev)Qo}q  delige» 

ret  sibi  aliquem ,  ctiius  motum  et  hahitum  etincessujn  . 
imilaretur.    MiRellus  ' 

atvxf^ —  navi)  iv  toToi  anovSaiovq  Xiav. 
Ubi  non  aberravit  eius  animus,  satis  apparet  ^  tijq  ipv- 
yriq  avtov  tvyivtva,    Item  tertiis  literis:  Tiberium  ne-  ; 
potem  tuum  placere  mihi  declamantem  potuisse,peream  I 
nisi,  mea  Livia,  admiror.    Najn  qui  tajji  daaq.o}q  lo-  ] 
quatur,  quipossit,  quujji  declajnat,  oacfwq  dicere,  quae  \ 
dicenda  sunt,  non  video.    Nec  dubium  est,  quid  post  i 
haec  Augustus  constituerit,  et  reliquerit  eum  nullo,  I 
praeter  auguralis  sacerdotii,  honore  impertitum,  ac  \ 
ne  heredem  quidem,nisi  inter  tertios  ac  paene  extra-  i 
neos,  e  parte  sexta  nuncuparit,  legato  quoque  non  am- 
plius  quam  octingentorum  sestertiorum  prosecutus.  ^ 

V.  Tiberius  patruus  petenti  honores  consularia  , 
ornamenta  detulit.  Sed  instantius  legitimos  flagi-  i 
tanti,  id  solum  codicillis  rescripsit,  Quadraginta  au-  \ 
reos  in  Saturnalia  et  Sigillaria  jnisisse  ei.  Tunc  de- 
mum  abiecta  spe  dignitatis  ad  otium  concessit,  mo-  i 
do  in  hortis  et  suburbano,  modo  in  Campaniae  se-  ; 
cessu  delitescens;  atque  ex  contubernio  sordidissi-  i 
morum  hominum ,  supcr  veterem  segnitiae  notam,  • 
ebrietatis  et  aleae  quoque  infamiam  subiit; 

YI.  Quum  interim,  quanquam  hoc  modo  agenti,. ' 
nunquam  aut  oflicium  hominum,  aut  reverentia  pu-  \ 
blica  defuit.    Equester  ordo  bis  patronnm  eum  per-  ' 
ferendae  pro  se  legationis  elegit:  semel,  quum  de- 
portandum  Romam  corpus  Augusti  humeris  suis  a  , 
consulibus  exposcerent;  iterum,  quum  oppressum 
Seianum  apud  eosdem  gratularentur.    Quin  et  spe- 
ctaculis  advenienti  assurgere  et  lacernas  deponere  ' 
solebant.  Senatus  quoque,  ut  ad  numerum  sodalium 
Augustalium  sorte  ductorum  extra  ordinem  addice- , 

retur,  censiiit;  et  mox,  ut  domus  ei,  quam  incendio 
amiserat,  publica  impensa  restitueretur,  dicendaeque 
inter  consulares  sententiae  ius  esset.  Quod  decre- 
tum  abolitum  est,  excusante  Tiberio  imbecillitatem 
eius,  ac  damnum  liberalitate  sua  resarturum  polli- 
cente.  Qui  tamen  moriens,  et  in  tertiis  heredibus 
eum  ex  parte  tertia  nuncupatum,  legato  etiam  circa 
sestertium  vicies  prosecutus,  commendavit  insuper 
exercitibus,  ac  Senatui  populoque  Romano  inter  ce- 
teras  necessitudines  nominatim. 

VII.  Sub  Caio  demum,  fratris  filio,  secundam 
existimationem  circa  initia  imperii  omnibus  lenoci- 
niis  eolligente,  honores  auspicatus,  consulatum  ges- 
sit  una  per  duos  menses :  evenitque,  ut  primitus  in- 
gredienti  cum  fascibus  forum,  praetervolans  aquila 
dexteriore  humero  consideret.  Sortitus  est  et  de 
altero  consulatii  in  quartum  annum;  praeseditque 
nonnunquam  spectaculis  in  Caii  vicem,  acclamante 
p o^ulo  Feliciter ,  ^Rrtim  patruo  imperatoris ,  partim 
Gerinanici  fratri. 

VIII.  Nec  eo  minus  contumeliis  obnoxius  vixit. 
Nam  et,si  paullo  serius  ad  praedictamcoenae  horam 
occurrisset,  non  nisi  aegre,  et  circuito  demum  tricli- 
nio,  recipiebatur:  et  quoties  post  cibum  addormisce- 
ret,  (quod  ei  fere  accidebat, )  olearum  ac  palmula- 
rum  ossibus  incessebatur ;  interdum  ferula  flagrove, 
velut  per  ludum,  excitabatur^a  copreis.  Solebant  et 
manibus  stertentis  socci  induci,  ut  repente  experge- 
factus  faciem  sibi  confricaret. 

IX.  Sed  ne  discriminibus  quidem  caruit.  Pri- 
mum,  in  ipso  consulatu,  quod  Neronis  et  Drusi,  fra- 
trum  Caesaris,  statuas  segnius  locandas  ponendas- 
que  curasset,  paene  honore  summotus  est;  deinde. 

extraneo  vel  etiam  domesticorum  aliquo  deferente,  j 

assidiie  varieque  inquietatus.  Quum  vero  detecta  i 
esset  Lepidi  et  Gaetulici  coniuratio,  missus  in  Ger- 

maniam  inter  legatos  ad  gratulandum,  etiam  vitae  i 
periculum  adiit,  indignante  ac  fremente  Caio,  pa- 
truuni  potissimum  ad  se  missiuii,  quasi  ad  puerum 

regendum;  adeo  ut  non  defuerint,  qui  traderent,  ^ 

praecipitatimi  quoque  in  flumen,  sicut  vestitus  adve-  j 

nerat.    Atque  ex  eo  nunquam  non  in  senatu  novis-  | 

simus  consularium  sententiam  dixit,ignominiae  cau-  j 

sa  post  omnes  interrogatus.    Etiam  cognitio  falsi  , 

testamenti  recepta  est,  in  quo  et  ipse  signaverat.  Po-  I 
stremo  etiam  sestertium  octogies  pro  introitu  novi 

sacerdotii  coactus  impendere,  ad  eas  rei  familiaris  | 

angustias  decidit,  ut,  quum  obligatam  aerario  fidem  ! 
liberare  non  posset,  in  vacuum  lege  praediatoria  ve- 

nalis  pependerit  sub  edicto  praefectorum.  ' 

X.  Per  haec  ac  talia  maxima  aetatis  parte  trans-  \ 

acta,  quinquagesimo  anno  imperium  cepit,  quantiun-  \ 

vis  mirabili  casu.   Exclusus  inter  ceteros  ab  insidia-  ' 

toribus  Caii,  quum,  quasi  secretum  eo  desiderante,  1 

turbam  summoverent,  in  diaetam,  cui  nomen  est  > 
Hermaeum,  recesserat.    Neque  multo  post,  rumore 

caedis  exterritiis,  prorepsit  ad  solarium  proximum,  ' 
interque  praetenta  foribus  vela  se  abdidit.  Laten- 

tem  discurrens  forte  gregarius  miles,  animadversit  j 

pedibus,  e  studio  sciscitandi,  quisnam  esset,  agnovit,  ] 
extractumque,  et  prae  metu  ad  genua  sibi  acciden- 

tem,  imperatorem  salutavit.    Hinc  ad  alios  commi-  ' 

litones,  fluctuantes  nec  quicquam  adhuc  quam  fre-  ; 
mentes,  perduxit.  Ab  his  lecticae  impositus,  et,  quia 

sui  diffugerant,  vicissim  succoUantibus  in  castra  de-  j 

latus  est,  tristis  ac  trepidus,  miserante  obvia  turba,.  ; 

quasi  ad  poenam  raperetiir  insons.  Receptus  intra 
valluni,inter  exciibias  niilitiim  pernoctavif,aliquanto 
niinore  spe  quam  fiducia.  Nam  consules  cum  senatu 
et  cohortibus  iu'banis  forum  Capitoliumque  occupa- 
rant,  asserturi  communem  libertatem :  accitUsque  et 
ipse  per  tribunum  plebis  incuriam  adsuadenda,  quae 
viderentur,  vi  se  et  necessitate  ^e/ieri  respondit.  Ve- 
rum  postero  die,  et  senatu  segniore  in  exsequendis 
conatibus,  per  taedium  ac  dissensionem  diversa  cen- 
sentium,  et  multitudine,  quae  circumstabat,  unum 
rectorem  iam  et  nominatim  exposcente,  armatos  pro 
concione  iurare  in  nomen  suum  passus  est;  promi- 
sitque  singulis  quina  dena  sestertia,  primus  Caesa- 
rum  fidem  militis  etiam  praemio  pignoratus. 

XI.  Imperio  stabilito  nihil  antiquius  duxit,  quam 
id  biduum,  quo  de  mutando  reipublicae  statu  haesi- 
tatum  erat,  memoriae  eximere.  Omnium  itaque  fa- 
ctorum  dictorumque  in  eo  veniam  et  oblivionem  in 
perpetuum  sanxit  ac  praestitit;  tribunis  modo  ac 
centurionibus  paucis  e  coniuratorum  in  Caium  nu- 
mero  interemptis,  exempli  simul  causa,  et  quod  suam 
quoque  caedem  depoposcisse  cognoverat.  Conver- 
sus  hinc  ad  officia  pietatis,  iusiurandum  neque  san- 
ctius  sibi  neque  crebrius  instituit,  quam  per  Augu- 
stum.  Aviae  Liviae  divinos  honores,  et  Circensi 
pompa  currum  elephantorum  x\ugustino  similem  de- 
cernenda  curavit:  parentibus  inferias  publicas,  et 
hoc  amplius  patri  Circenses  annuos  natali  die;  matri 
carpentum,  quo  per  Circum  duceretur,  et  cognomen 
Augustae,  ab  viva  recusatum.  Ad  fratris  memoriam, 
per  omnem  occasionem  celebratam,  comoediam  quo- 
que  Graecam  Neapolitano  certamine  docuit,  ac  de 
sententia  iudicum  coronavit.    Ne  Marcum  quidem 

Antonium  inhonoratum  ac  sine  grata  mentionetrans- 
niisit,  testatus  quondam  per  edictum,  tanto  impen- 
sius  petere  se,  ut  natalem  patris  Drusi  celebrarent,  ; 
quod  idem  esset  et  avi  sui  Antonii.    Tiberio  marmo- 
reum  arcum  ixixta  Pompeii  theatrum,  decretum  qui-  , 
dem  olim  a  senatu,  verum  omissum,  peregit.    Caii  j 
quoque  etsi  acta  omnia  rescidit,  diem  tamen  necis,  i 
quamvis  exordium  principatus  sui,  vetuit  inter  festos  i 
referri. 

XII.  Et  in  semet  augendo  parcus  atque  civilis,  \ 
praenomine  Imperatoris  abstinuit,  nimios  honores  \ 
recusavit,  sponsalia  filiae  natalemq^ue  geniti  nepotis  ; 
silentio,  ac  tantum  domestica  religione,  transegit.  ; 
Neminem  exsulum,  nisi  ex  senatus  auctoritate,  resti-  i 
tuit:  ut  sibi  in  curiam  praefectum  praetorii  tribunos- 
que  militum  secum  inducere  liceret,  utque  rata  es-  ; 
sent,  quae  procuratores  sui  in  iudicando  statuerent,  , 
precario  exegit.    lus  mmdinarum  in  privata  prae-  \ 
dia  aconsulibus  petiit:  cognitionibus  magistratuum, 
ut  unus  e  consiliariis,  frequenter  interfuit.    Eosdem,  | 
spectacula  edentes,  surg^ens  et  ipse  cum  cetera  turba,  i 
voce  ac  manu  veneratus  est.    Tribunis  plebis  adeun-  I 
tibus  se  pro  tribunali  excusavit,  quod  propter  angu- 
stias  non  posset  audire  eos,  nisi  stantes.    Quare  i 
in  brevi  spatio  tantum  amoris  favorisque  collegit,ut, 
quum  profectum  eum  Ostiam  periisse  ex  insidiis  nun-  ^ 
ciatum  esset,  magna  consternatione  populus,  etmi-  \ 
litem,  quasi  proditorem,  etsenatum,  quasi  parrici-  * 
dam,  diris  exsecrationibus  incessere  non  ante  desti-  \ 
terit,  quam  imus  atque  alter,  et  mox  plures,  a  magi- 
stratibus  in  rostra  producti,  salvum  et  appropinqua- 
re  confirmarent.  i 

XIII.  Nec  tamen  expers  insidiarum  usquequaque  , 

permansit,  sed  et  a  singiilis,  et  per  factionem,  et  de- 
nique  civili  bello  infestatus  est.  E  plebe  homo  nocte 
media  iuxta  cubiculum  eius  cum  pugione  deprehen- 
sus  est:  reperti  et  equestris  ordinis  duo  in  publico 
cum  dolone  ac  venatorio  cultro  praestolantes ,  alter 
ut  egressum  theatro,  alter  ut  sacrificantem  apud 
Martis  aedem  adoriretur.  Conspiraverunt  autem  ad 
res  novas  Gallus  Asinius  et  Statiiius  Corvinus,  Pol- 
lionis  ac  Messallae  oratorum  nepotes,  assumptis 
compluribus  libertis  ipsius  atque  servis.  Bellum  ci- 
vile  movit  Furius  Camillus  Scribonianus,  Dalmatiae 
legatus;  verum  intra  quintum  diem  oppressus  est, 
legionibus,  quae  sacramentum  mutaverant,  in  poeni- 
tentiam  religione  conversis,  postquam,  denunciato 
ad  novum  imperatorem  itinere,  casu  quodam  an  di- 
vinitus,  neque  aquila  ornari,  neque  signa  convelli 
moverique  potuerunt. 

XIV.  Consulatus  super  pristinum  quatuor  ges- 
sit:  ex  quibus  duos  primos  iunctim,  sequentes  per 
intervallum,  quarto  quemque  anno,  semestrem  novis- 
simum,  bimestres  ceteros,  tertium  autem,  novo  circa 
principem  exemplo,  in  locum  demortui  suffectus. 
lus  et  consul  et  extra  honorem  laboriosissime  dixit, 
etiam  suis  suorumque  diebus  sollemnibus,  nonnun- 
quam  festis  quoque  antiqiiitus  et  reiigiosis.  Nec 
semper  praescripta  legum  secutus,  duritiam  lenita- 
temve  multarum  ex  bono  et  aequo,  perinde  ut  affice- 
retur,  moderatus  est.  Nam  et  iis,  qui  apud  privatos 
iudices  plus  petendo  formula  excidissent,  restituit 
actiones;  et  in  maiore  fraude  convictos,  legitimam 
poenam  supergressus,  ad  bestias  condemnavit. 

XV.  In  cognoscendo  autem  ac  decernendo  mira 
varietate  animi  fuit,  modo  circumspectus  et  sagax. 

interdum  inconsultus  ac  praeceps,  nonnunquam  fri- 
volus  amentique  similis.  Quum  decurias  rerum  actu 
expungeret,  eum,  qui  dissimulata  vacatione,  quam 
beneficio  liberorum  habebat,  responderat,  ut  cupi- 
dum  iudicandi  dimisit:  alium  interpellatum  ab  ad- 
versariis  de  proprialite,  negantemque,  cognitionis 
rem,  sed  ordinarii  iuris  esse,  agere  causam  confestim 
apud  se  coegit,  proprio  negotio  documentum  datu- 
rum,  quam  aeqims  iudex  in  alieno  negotio  fnturus 
esset.  Feminam,  non  agnoscentem  filium  suum,  du- 
bia  utrinque  argumentorum  fide,  ad  confessionem 
compulit,  indicto  matrimonio  iuvenis.  Absentibus, 
secuudum  praesentes  facillime  dabat,  nuUo  delectu, 
culpane  quis  an  aliqua  necessitate  cessasset.  Pro- 
clamante  quodam,praecidendas  falsario  manus,  car- 
nificem  statim  acciri  cum  machaera  mensaque  lanio- 
nia  flagitavit.  Peregrinitatis  reum,  orta  inter  advo- 
catos  levi  contentione,  togatumne  an  palliatum  di- 
cere  causam  oporteret,  quasi  aequitatem  integram 
ostentans,  mutare  habitum  saepius,  et  prout  accusa- 
retur  defendereturve,  iussit.  De  quodam  etiam  ne- 
gotio  ita  ex  tabella  pronunciasse  creditur,  secunduin 
eos  se  sentire ,  qui  vera  proposuissent.  Propter  quae 
usque  eo  eviluit,  ut  passim  ac  propalam  contemptui 
esset.  Excusans  quidam  testem ,  e  provincia  ab  eo 
vocatum,  negavit  praesto  esse  posse,  dissimulata  diu 
causa,  ac  post  longas  demum  interrogationes ,  Mor- 
tuus  est,  inquit;  puto,  licuit.  Alius  gratias  agens, 
quod  reum  defendi  pateretur,  adiecit:  Et  tamenfieri 
solet,  lllud  quoque  a  maioribus  natu  audiebam,  adeo 
causidicos  patientia  eius  solitos  abuti,  ut  descenden- 
tem  e  tribunali  non  solum  voce  revocarent,  sed  et 
lacinia  togae  retenta,  interdum  pede  apprehenso,  de- 

tinerent.  Ac  ne  cui  haec  mira  sint,  litigatori  Grae- 
cujo  vox  in  altercatione  excidit,  Kal  ov  ytQMv  d,  y,al 
f.io)Q6q,  Equitem  quidem  Romanum,  obscenitatis  in 
feminas  reum,  sed  falso,  et  ab  impotentibus  inimicis 
conficto  crimine,  satis  constat,  quum  scorta  merito- 
ria  citari  adversus  se,  et  audiri  pro  testimonio  vide- 
ret,  graphium  et  libellos,  quos  tenebat  in  manu,  ita 
cum  magna  stultitiae  et  saevitiae  exprobratione  iecis- 
se  in  faciem  eius,  ut  genam  non  leviter  perstrinxerit. 

XVI.  Gessit  et  censuram,  intermissam  diu  post 
Plancum  PauUumque  censores ;  sed  hanc  quoque  in- 
aequaliter,  varioque  et  animo  et  eventu.  Recogni- 
tione  equitum  iuvenem  plenum  probri,  sed  quem  pa- 
ter  probatissimum  sibi  affirmabat,  sine  ignominia  di- 
misit,  habere,  dicens,  censorem  suum.  Alium,  cor- 
ruptelis  adulteriisque  famosum,  nihil  amplius  quam 
monuit,  ut  autparcius  aetatulae  indulgeret,  aut  certe 
cautius;  addiditque,  Quare  enim  ego  scio,  quam  ami- 
cam  haheas?  Et  quum,  orantibus  familiaribus,  dem- 
psisset  cuidam  appositam  notam,  Litura  tamen,  in- 
quit,  exstet,  Splendidum  virum,  Graeciaeque  pro- 
vinciae  principem,  verum  Latini  sermonis  ignarum, 
non  modo  albo  iudicum  erasit,  sed  etiam  in  peregri- 
nitatem  redegit.  Nec  quemquam  nisi  sua  voce,  ut- 
cunque  quis  posset,  ac  sine  patrono,  rationem  vitae 
passus  est  reddere.  Notavitque  multos,  et  quosdam 
inopinantes,  et  ex  causa  novi  generis,  quod  se  inscio 
ac  sine  commeatu  Italia  excessissent;  quendam  vero 
et,  quod  comes  regis  in  provincia  fuisset,  referens, 
maiorum  temporibus,  RabirioPostumo,Ptolemaeum 
Alexandriam  crediti  servandi  causa  secuto,  crimen 
maiestatis  apud  iudices  motum.  Plures  notare  co- 
uatus,  magna  inquisitoruni  negligentia,  sed  suo  ma- 

iore  dedecore,  innoxios  fere  reperit;  quibnscunqne 
coelibatnm  ant  orbitatem  ant  egestatem  obiiceret, 
maritos,  patres,  opnlentos  se  probantibns;  eo  qui- 
dem,  qni  sibimet  vim  ferro  intnlisse  arguebatnr,  il- 
laesnm  corpns  veste  deposita  ostcntante.  Fnerunt 
et  illa  in  censura  eius  notabilia,  quod  essedum  ar- 
genteum,  snmptnose  fabricatnm,  ac  venale  ad  Sigil- 
laria,  redimi  concidique  coram  imperavit;  qnodqne 
uno  die  viginti  edicta  proposnit,inter  quae  duo,  qno- 
rum  altero  admonebat,  ut  uheri  vinearum  proventu 
bene  dolia  picarentur,  altero,  nihil  aeque  facere  advi- 
perae  morsum,  quam  taxi  arboris  succum. 

XVII.  Expeditionem  unam  omnino  suscepit,  eam- 
que  modicam.  Qmim,  decretis  sibi  a  senatn  orna- 
mentis  trinmpbalibus,  leviorem  maiestati  principali 
titnlum  arbitraretnr,  velletque  insti  trinmpbi  decus, 
unde  acqnireret,  Britanniam  potissimum  elegit,  ne- 
que  tentatam  nlli  post  Divnm  Inlium,  et  tnnc  tumul- 
tnantem  ob  non  redditos  transfngas.  Hnc  qiuim  ab 
Ostia  navigaret,  vehementi  Circio  bis  paene  demer- 
sus  est,  prope  Liguriam,  inxtaqne  Stoechadas  insu- 
las.  Qnare  a  Massilia  Gesoriacum  usqne  pedestri 
itinere  confecto,  inde  transmisit:  ac  sine  ullo  proe- 
lio  ant  sanguine  intra  paucissimos  dies  parte  insulae 
in  deditionem  recepta,  sexto  quam  profectns  erat 
mense  Romam  rediit,  triumphavitque  maximo  appa- 
ratu.  Ad  cnins  spectacnlnm  commeare  in  Urbem 
non  solum  praesidibus  provinciarum  permisit,  vernm 
etiam  exsulibns  quibusdam;  atque  inter  hostilia  spo- 
lia  navalem  coronam  fastigio  Palatinae  domus  iuxta 
civicam  fixit,  traiecti  et  quasi  domiti  Oceani  insigne. 
Currnm  eius  Messallina  uxor  carpento  secuta  est. 
Secuti  et  triumphaiia  ornamenta  eodem  belloadepti; 


CLAUDIUS.    CAP.  16  —  20. 


207 


sed  ceteri  pedibus  et  in  praetexta,  Crassus  Frugi 
equo  phalerato,  et  in  veste  palmata,  quod  eum  hono- 
rem  iteraverat. 

XVIII.  Urbis  annonaeque  curam  soUicitissime 
semper  egit.  Quum  Aemiliana  pertinacius  arderent, 
in  diribitorio  duabus  noctibus  mansit:  ac  deficiente 
militum  ac  familiarum  turba,  auxilio  plebem  per 
magistratus  ex  omnibus  vicis  convocavit;  ac,  positis 
ante  se  cum  pecunia  fiscis,  ad  subveniendum  horta- 
tus  est,  repraesentaturus  pro  opera  dignam  cuique 
mercedem.  Artiore  autem  annona  ob  assiduas  ste- 
rilitates  detentus  quondam  medio  foro  a  turba,  con- 
viciisque  ac  simul  fragminibus  panis  ita  infestatus, 
«.t  aegre,  nec  nisi  postico,  evadere  in  Palatium  va- 
luerit;  nihil  non  excogitavit  ad  invehendos  etiam  in 
tempore  hiberno  commeatus.  Nam  et  negotiatori- 
bus  certa  lucra  proposuit,  suscepto  in  se  damno,  si 
cui  quid  per  tempestates  accidisset,  et  naves  merca- 
turae  causa  fabricantibus  magna  commoda  (XIX.) 
constituit,  pro  conditione  cuiusque :  civi  vacationem 
legis  Papiae  Poppaeae;  Latino  ius  Quiritium;  fe- 
minis  ius  quatuor  liberorum  :  quae  constituta  hodie- 
que  servantur. 

XX.  Opera  magna  potiusque  necessaria,  quam 
multa,  perfecit;  sed  vel  praecipua,  aquarum  ductum, 
a  Caio  inchoatum;  item  emissarium  Fucini  lacus, 
portumque  Ostiensem:  quanquam  sciret,  ex  his  al- 
terum  ab  Augusto  precantibus  assidue  Marsis  nega- 
tum,  alterum  a  Divo  lulio  saepius  destinatum,  ac 
propter  difficultatem  omissum.  Claudiae  aquae  ge- 
lidos  et  uberes  fontes,  quorum  aiteri  Caeruleo,  alteri 
Curtio  et  Albudino  nomen  est,  simulque  rivum  Anie- 
nis  novi  lapideo  opere  in  Urbem  perduxit,  divisitque 

in  plurimos  et  ornatissimos  lacus.  Fucinum  aggres- 
sus  est  non  minus  compendii  spe  quam  gloriae,quum 
quidam  privato  sumptu  emissuros  se  repromitterent, 
si  sibi  siccati  agri  concederentur.  Per  tria  autem 
passuum  millia,partim  effosso  monte,  partim  exciso, 
canalem  absolvitaegre  et  post  undecim  annos,  quam- 
vis  continuis  triginta  hominum  millibus  sine  inter- 
missione  operantibus.  Portum  Ostiae  exstruxit, 
tircumducto  dextra  sinistraque  brachio,  et  ad  introi- 
-tum  profundo  iam  solo  mole  obiecta:  quam  quo  sta- 
bilius  fundaret,  navem  ante  demersit,  qua  magnus 
obeliscus  ex  Aegypto  fuerat  advectus,  congestisque 
pilis  superposuit  altissimam  turrim  in  exemplum 
Alexandrini  Phari,  ut  ad  nocturnos  ignes  cursum  na- 
vigia  dirigerent. 

XXI.  Congiaria  populo  saepius  distribuit.  Spe- 
ctacula  quoque  complura  magnificaque  edidit,  non 
iisitata  modo  ac  solitis  locis,  sed  et  commenticia  et 
ex  antiquitate  repetita,  et  ubi  praeterea  nemo  ante 
eum.  Ludos  dedicationis  Pompeiani  theatri,  quod 
ambustum  restituerat,  e  tribunali  posito  in  orchestra 
commisit,  quum  prius  apud  superiores  aedes  suppli- 
casset,  perque  mediam  caveam,  sedentibus  ac  silen- 
tibus  cimctis,  descendisset.  Fecit  et  saeculares, 
quasi  anticipatos  ab  Augusto,  nec  legitimo  tempori 
reservatos;  quamvis  ipse  in  historiis  suis  prodat,  »/t- 
termissos  eos  Augustum  multo  post,  diligentissime  an- 
norum  ratione  suhducta,  in  ordinem  redegisse,  Quare 
vox  praeconis  irrisa  est,  invitantis  more  sollemni  ad 
ludos,  quos  nec  spectasset  quisquam ,  nec  spectafurus 
esset;  quum  superessent  adhuc,  qui  spectaverant,  et 
quidam  histrionum,  producti  olim,  tunc  quoque  pro- 
ducerentur.   Circenses  frequenter  etiam  in  Vaticano 

commisit,  nonnunquam  interiecta  per  quinos  missus 
venatione.  Circo  vero  maximo  marmoreis  carceri- 
bus  auratisque  metis,  quae  utraque  et  tophina  ac  li- 
gnea  antea  fuerant,exculto,propria  senatoribus  con- 
stituit  loca,  promiscue  spectare  soiitis.  Ac  super 
quadrigarum  certamina  Troiae  lusum  exhibuit,  et 
Africanas,  conficiente  turma  equitum  praetoriano- 
rum,  ducibus  tribunis  ipsoque  praefecto:  praeterea 
Thessalos  equites,  qui  feros  tauros  per  spatia  Circi 
agunt,  insiliuntque  defessos,  et  ad  terram  cornibus 
detrahunt.  Gladiatoria  munera  plurifariam  ac  mul- 
tiplicia  exhibuit.  Anniversarium  in  castris  praeto- 
rianis,  sine  venatione  apparatuque,  iustum  atque  le- 
gitimum  in  Septis,  ibidem  extraordinarium  et  breve, 
dieru.mque  paucorum,  quodque  appellarecoepit  *Spor~ 
fulaniy  quia  primum  daturus  edixerat,  velut  ad  suhi- 
tam  condictamque  coenulam  invitare  se  jtopulum.  Nec 
ullo  spectaculi  genere  communior  aut  remissiorerat, 
adeo  ut  oblatos  victoribus  aureos,  prolata  sinistra 
pariter  cum  vulgo,  voce  digitisque  numeraret,  ac 
saepe  hortando  rogandoque  ad  hilaritatem  homines 
provocaret,  r?o;nmo«  identidem  appellans,  immrxtis 
interdum  frigidis  et  arcessitis  iocis:  qualis  est,  ut 
quum  Palumhum  postulantibus,  f?«^MrMm  se,  promisit, 
si  captus  esset,  lUud  quoque  plane,  quantumvis  sa- 
lubriter  et  in  tempore:  qiuim  essedario,  pro  quo  qua- 
tuor  filii  deprecabantur,  magno  omnium  favore  in- 
dulsisset  rudem,  tabulam  illico  misit,  admonens  po- 
pulum,  quantopere  liheros  suscipere  deheret,  quos  vide- 
ret  et  gladiatori  praesidio  gratiaeque  esse,  Edidit  et 
inMartio  campo  expugnationem  direptionemque  op- 
pidi  ad  imaginem  bellicam,  et  deditionemBritanniae 
regum,  praeseditque  paludatus.  Quin  et,  emissurus 
S  u  E  T  o  N.  O 

Fucimim  lacum,  naumachiam  ante  commisit.  Sed 
quum ,  proclamantibus  naumachiariis,  Ave,  impera- 
tOTy  morituri  te  salatant,  respondisset,  Avele  vos,  ne-  ] 
que  post  hanc  vocem,  quasi  venia  data,  quisquam  ; 
dimicare  vellet;  diu  cunctatus,  an  onmes  igni  ferro-  ] 
que  absumeret,  tandem  e  sede  sua  prosiluit,  ac  per  i 
ambitum  lacus,  non  sine  foeda  vacillatione,  discur-  ' 
rens,  partim  minando,  partim  adhortando  ad  pugnam 
compulit.    Hoc  spectaculo  classis  Sicula  et  Rhodia 
concurrerunt,  duodenarum  triremium  singulae,  ex- 
ciente  buccina  Tritone  argenteo,  qui  e  medio  lacu  ], 
per  machinam  emerserat.  j 

XXII.  Quaedam  circa  caerimonias  civilemque  et  j 
militarem  morem,  item  circa  omuium  ordinum  sta- 
tum  domi  forisque  aut  correxit  aut  exoleta  revoca-  ; 
vit,  aut  etiam  uova  instituit.    In  cooptandis  per  col-  i 
legia  sacerdotibus,  neminem  nisi  iuratus  nominavit:  | 
observavitque  sedulo,  ut,  quoties  terra  in  Urbe  mo-  i 
visset,  ferias  advocata  concione  praetor  indiceret; 
utque  ob  dira  aut  in  Urbe  aut  in  Capitolio  visa,  ob- 
secratio  haberetur,  eamque  ipse  iure  maximi  ponti-  \ 
ficis  commonito  pro  rostris  populo  praeiret,  siunmo-  ' 
taque  operariorum  servorumque  turba.  ] 

XXIII.  Rerum  actum,  divisimi  antea  in  hibernos  \ 
aestivosque  menses,  coniimxit.    lurisdictionem  de 
fidei  commissis,  quotannis  et  tantum  inUrbe  delegari  i 
magistratibus  solitam,  in  perpetuum  atque  etiam  per 
provincias  potestatibus  demandavit.    Capiti  Papiae 
legis,  a  Tiberio  Caesare  adiecto,  quasi  sexagenarii 
generare  non  possent,  obrogavit.   Sanxit,  ut  pupillis  ; 
extra  ordinem  tutores  a  consulibus  darentur,  utque 
hi,  quibus  a  magistratibus  provinciae  interdiceren- 
tur,  Urbe  quoque  et  Italia  summoverentur.  Ipse 

quosdam  novo  exemplo  relegavit,  iit  ultra  lapidem 
tertiiim  vetaret  egredi  ab  Urbe.  De  maiore  negotio 
acturus  in  curia,  medius  inter  consulum  sellas,tribu- 
nicio  subsellio  sedebat.  Commeatus,  a  seuatupeti 
solitos,  beneficii  sui  fecit. 

XXIV.  Ornamenta  consularia  etiam  procurato- 
ribus  ducenariis  indulsit.  Senatoriam  dignitatem 
recusantibus,  equestrem  quoque  ademit.  Latum 
clavum,  quamvis  initio  affirmasset,  non  lecturum  se 
senatorem,  nisi  civis  Romani  abnepotem,  etiam  li- 
bertini  filio  tribuit;  sed  sub  conditione,  si  prius  ab 
equite  Romano  adoptatus  esset.  Ac  sic  quoque  re- 
prehensionem  verens,  et  Appium  Caecum  censorem, 
generis  sui  proauctorem,  libertinorum  filios  in  sena- 
tum  allegisse  docUit;  ignarus,  temporibus  Appii  et 
deinceps  aliquamdiu  lihertinos  dictos  non  ipsos,  qui 
manu  emitterentur,  sed  ingenuos  ex  his  procreatos. 
Collegio  quaestorum  pro  stratura  viarum  gladiato- 
rum  munus  iniunxit ;  detractaque  Ostiensi  et  Gallica 
provincia,  curam  aerarii  Satiuni  reddidit,  quam  me- 
dio  tempore  praetores,  aut  utique  tunc,  praetura 
functi  sustinuerant.  Triumphalia  ornamenta  Sila- 
no,  filiae  suae  sponso,  nondum  puberi  dedit;  maio- 
ribus  vero  natu  tam  multis,tamque  facile,ut  epistola 
communi  legionum  nomine  exstiterit,  petentium,  ut 
legatis  consularihus  simul  cum  exercitu  et  triumphalia 
darentur,  ne  causam  quoquo  modo  belli  quaererent.  A 
Plautio  etiam  ovationem  decrevit;  ingressoque  Ur- 
bem  obviam  progressus,  et  in  Capitolium  eunti,  et 
inde  rursus  revertenti  latus  texit.  Gabinio  Secundo, 
Chaucis,  gente  Germanica,  superatis,  cognomen 
Chaucius  usurpare  concessit. 

XXV.  Equestres  militias  ita  ordinavit,  ut  post 

cohortem  aIain,post  alam  tribunatum  legionis  daret; 
stipendiaque  instituit,  et  imaginariae  militiae  genus, 
quod  vocatur  Super  numerum,  quo  absentes,  et  titulo 
tenus,  fungerentur.  Milites  domos  senatorias  salu- 
tandi  causa  ingredi,  etiam  patrum  decreto  prohibuit. 
Libertinos,  qui  se  pro  equitibus  Romanis  agerent, 
publicavit.  Ingratos,  et  de  quibus  patroni  quereren- 
tur,  revocavit  in  servitutem;  advocatisque  eorum 
negavit,  se  adversus  libertos  ipsorum  ius  dicturum. 
Quum  quidam  aegra  et  alfecta  mancipia  in  insulam 
Aesculapii  taedio  medendi  exponerent,  omnes,  qiii 
exponerentur,  liberos  esse  sanxit,  nec  redire  in  ditio- 
uem  domini,  si  convaluissent :  quodsi  quis  necare 
mallet  quemquam,  quam  exponere,  caedis  crimine 
teneri.  Viatores  ne  per  Italiae  oppida,  nisi  aut  pe- 
dibus,  aut  sella,aut  lectica  transirent,  monuit  edicto. 
Puteolis  et  Ostiae  singulas  cohortes  ad  arcendos  in- 
cendiorum  casus  coUocavit.  Peregrinae  conditionis 
homines  vetuit  usurpare  Romana  nomina,  duntaxat 
gentilicia.  Civitatem  Romanam  usurpantes  in  cam- 
po  Esquilino  securi  percussit.  Provincias  Achaiam 
et  Macedoniam,  quas  Tiberius  ad  curam  suam  trans- 
tulerat,  senatui  reddidit.  Lyciis  ob  exitiabiles  inter 
se  discordias  libertatem  ademit;  Rhodiis  ob  poeni- 
tentiam  veterum  delictorum  reddidit.  lliensibus, 
quasi  Romanae  gentis  auctoribus,  tributa  in  perpe- 
tuum  remisit,  recitata  vetere  epistolaGraeca  senatus 
populique  Romani,  Seleuco  regi  amicitiam  et  socie- 
tatem  ita  demum  poUicentis,  si  consanguineos  suos 
Ilienses  ab  omni  onere  immimes  praestitisset.  lu- 
daeos,  impulsore  Chresto  assidue  tumultuantes,  Ro- 
ma  expulit.  Germanorum  legatis  in  orchestra  se- 
dere  permisit,  simplicitate  eorum  et  fiducia  motus, 

quod,  in  popiilaria  dediicti,  quum  animadvertissent 
Parthos  et  Armenios  sedentes  in  senatii,  ad  eadem  lo- 
ca  sponte  transierant, nihilo  deteriorem  virtutem  aut 
conditionem  suam  praedicantes.  Druidarum  reli- 
gionem  apud  Gallos  dirae  immanitatis,  et  tantum  ci- 
vibus  sub  Augusto  interdictam,  penitus  abolevit. 
Contra,  sacra  Eleusinia  etiam  transferre  ex  Attica 
Romam  conatus  est.  Templumque  in  Sicilia  Vene- 
ris  Erycinae,  vetustate  coUapsum,  ut  ex  aerario  po- 
puli  Romani  reficeretur,  auctor  fuit.  Cum  regibus 
foedus  in  foro  icit,  porca  caesa,  ac  vetere  Fetialium 
praefatione  adhibita.  Sed  et  haec  et  cetera,  totum- 
que  adeo  ex  parte  magna  principatum,  non  tam  suo 
quam  uxorum  iibertorumque  arbitrio  administravit ; 
talis  ubique  plerumque,  qualem  esse  eum  aut  expe- 
diret  illis  aut  liberet. 

XXVI.  Sponsas  admodum  adolescens  duas  ha- 
buit:  Aemiliam  Lepidaiii,  Augusti  proneptem;  item 
Liviam  MeduUinam,  cui  et  cognomen  Camillae  erat, 
e  genere  antiquo  dictatoris  Camilli.  Priorem,  quod 
parentes  eius  Augustum  oflTenderant,  virginem  adhuc 
repudiavit;  posteriorem  ipso  die,  qui  erat  nuptiis 
destinatus,  ex  valetudine  amisit.  Uxores  deinde  du- 
xit  Plautiam  Urgulanillam,  triumphali,  et  mox  Ae- 
liam  Petinam,  consulari  patre.  Cum  utraque  divor- 
tiumfecit;  sed  cum  Petina  ex  levibus  offensis ;  cum 
Urgulanilla  ob  libidinum  probra  et  homicidii  suspi- 
cionem.  Post  has  Valeriam  Messallinam,  Barbati 
Messallae  consobrini  sui  fiiiam,  in  matrimonium  ac- 
cepit.  Quam  qiium  comperisset,  super  cetera  flagi- 
tia  atque  dedecora,  C.  Silio  etiam  nupsisse,  dote  in- 
ter  auspices  consignata,  supplicio  affecit;  confirma- 
vitque  pro  concione  apud  praetorianos,  Quatenus 

sibi  matrimonia  male  cederent,  permansurum  ^e  in  coe- 
lihatu;  ac  nisi perinansisset ,  non  recusaturum  confodi 
manibus  ipsorum.  Nec  durare  valiiit,  quin  de  condi- 
tionibus  continuo  tractaret,  etiam  de  Petinae,  quam 
olim  exegerat,  deque  Lolliae  Paullinae,  quae  C.  Cae- 
sari  mipta  fuerat.  Verum  illecebris  Agrippinae, 
Germanici  fratris  sui  filiae,  per  ius  osculi  et  blandi- 
tiarum  occasiones  pellectus  in  amorem,  subornavit 
proximo  senatu,  qui  censerent  cogendum  se  ad  du- 
cendum  eamuxorem,  quasi  reipublicae  maxime  in« 
teresset;  dandamque  ceteris  veniam  talium  coniu- 
giorum,  quae  ad  id  tempus  incesta  habebantur.  Ac 
vix  uno  interposito  die  confecit  nuptias ;  non  reper- 
tis,  qui  sequerentur  exemplum,  excepto  libertino 
quodam,  et  altero  primipilari,  cuius  officium  nuptia- 
rum  et  ipse  cum  Agrippina  celebravit. 

XXVII.  Liberos  ex  tribus  uxoribus  tulit:  ex  Ur- 
gulanilla  Drusum  et  Claudiam ;  ex  Petina  Antoniam  ; 
exMessallinaOctaviam,  et  quem  primo  Germanicum, 
mox  Britannicum  cognominavit.  Drusum  Pompeiis 
impuberem  amisit,  piro  per  lusum  in  sublime  iacta- 
to ,  et  hiatu  oris  excepto ,  strangulatiim ;  cui  et  ante 
paucos  dies  filiam  Seiani  despondisset.  Quo  magis 
miror,  fuisse  qui  traderent,  fraude  aSeiano  necatum. 
Claudiam,  ex  liberto  suoBotere  conceptam,  quamvis 
ante  quintum  mensem  divortii  natam,  alique  coe- 
ptam,  expoui  tamen  ad  matris  ianuam,  et  nudam  ius- 
sit  abiici.  Antoniam  Cn.  Pompeio  Magno,  deinde 
Fausto  Sullae,  nobilissimis  iuvenibus,  Octaviam  Ne- 
roni  privigno  suo  coUocavit,  Silano  ante  desponsa- 
tam.  Britannicum,  vicesimo  imperii  die  inque  se- 
cundo  consulatu  natum  sibi,  parvulum  etiam  tum,  et 
militibus  pro  concione  manibus  suis  gestans,  et  plebi 

per  spectacula  gremio  aut  ante  se  retinens,  assidue 
comniendabat,  faustisque  ominibus  cum  acclaman- 
tium  turba  prosequebatur.  E  generis  Neronem  ad- 
optavit:  Pompeium  atque  Silanum  non  recusavit 
modo,  sed  et  interemit. 

XXVIII.  Libertorum  praecipue  suspexitPosiden 
spadonem,  quem  etiam  Britannico  triumpho  inter 
militares  viros  hasta  pura  donavit:  nec  minus  Feli- 
cem,  quem  cohortibus  et  alis  provinciaeque  ludaeae 
proposuit,  trium  reginarum  maritum:  etArpocram, 
cui  lectica  perUrbem  vehendi,  spectaculaque  pubiice 
edendi  ius  tribuit:  ac  super  hos  Polybium  a  studiis, 
qui  saepe  inter  duos  consules  ambulabat:  sed  ante 
omnes  Narcissum  ab  epistolis,  et  Pallantem  a  ratio- 
nibus;  quos  decreto  quoque  senatus  non  praemiis 
modo  ingentibus,  sed  et  quaestoriis*  praetoriisque 
ornamentis  honorari  libens  passus  est,  tantum  prae- 
terea  acquirere  etrapere,  ut,  querente  eo  quondam 
de  fisci  exiguitate,  non  absurde  sit  dictum,  ahundatU' 
ruiTiy  si  a  duobus  libertis  in  consoriium  reciperetur, 

XXIX.  His,  ut  dixi,  uxoribusque  addictus,  non 
principem  se,  sed  ministrum  egit.  Compendio  cuius- 
que  horum,  vel  etiam  studio  ac  libidine,  honores, 
exercitus,  impunitates,  supplicia  largitus  est,  et  qui- 
deni  insciens  plerumque  et  ignarus.  Ac  ne  singilla- 
tim  minima  quaeque  enumerem,  revocatas  libertates 
eius,  iudicia  rescissa,  suppositos  aut  etiam  palam 
immutatos  datorum  officiorum  codicillos;  Appium 
Silanum  consocerum  suum,Iuliasque,  alteram Drusi, 
alteraniGermanici  filiam,  crimine  incerto,  nec  defen- 
sioneulla  data,  occidit:  item  Cn.  Pompeium,  maio- 
ris  filiae  virum,  et  L.  Silanum,  minoris  sponsum.  Ex 
quibus  Pompeius  in  concubitu  dilecti  adolescentuli 

confossus  esti  Silanus  -abdicare  se  fraetura  ante 
quartum  Kalendas  lanuarias,  morique  initio  anni 
coactus,  die  ipso  Claudii  et  Agrippinae  nuptiarum. 
In  quinque  et  triginta  senatores,  trecentosque  am- 
plius  equites  Romanos,  tanta  facilitate  animadvertit, 
ut,  de  nece  consularis  viri  renunciante  centurione, 
factum  esse,  quod  imperasset,  negaret  quicquam  se 
imperasse,  nihilo  minus  rem  comprobaret;  affirman- 
tibus  libertis,  officio  milites  functos,  quod  ad  ultio- 
nem  imperatoris  ultro  procurrissent.  Nam  ilUid 
omnem  fidem  excesserit,  quod  nuptiis,  quas  Messal- 
lina  cum  adultero  Silio  fecerat,  tabellas  dotis  ipse 
consignaverit;  inductus,  quasi  de  industria  simula- 
rentur,  ad  avertendum  transferendumque  periculum, 
quod  imminere  ipsi  per  quaedam  ostenta  portende- 
retur. 

XXX.  Auctoritas  dignitasque  formae  non  defuit 
vel  stanti,  vel  sedenti,  ac  praecipue  quiescenti.  Nam 
et  prolixo,  nec  exili,  corpore  erat,  et  specie  canitie- 
que  pulchra,  opimis  cervicibus.  Ceterum  et  ingre- 
dientem  destituebant  poplites  minus  firmi,  et  remisse 
quid  vel  serio  agentem  multa  dehonestabant:  risus 
indecens;  ira  turpior,  spumante  rictu,  liumentibus 
naribus;  praeterea  linguae  titubantia,  caputque, 
tum  semper,tum  in  quantulocunque  actu  vel  maxime 
tremulum. 

XXXI.  Valetudine  sicut  olim  gravi,  ita  princeps 
perprospera  usus  est,  excepto  stomachi  dolore,  quo 
se  correptum  etiam  de  consciscenda  morte  cogitasse 
dixit. 

XXXII.  Convivia  agitavit  et  ampla  et  assidua, 
ac  fere  patentissimis  locis,  ut  plerumque  sexcenteni 
simul  discumberent.    Convivatus  est  et  super  emis- 

sarium  Fucini  lacus,  ac  paene  submersus,  quum 
emissa  impetu  aqua  redundasset.  Adhibeba^:  omni 
coenae  et  liberos  suos,  cum  pucris  puellisque  nobili- 
bus,  qui  more  veteri  ad  fulcra  lectorum  sedentes  ve- 
scerentur.  Convivae,  qui  pridie  scyphum  aureum 
surripuisse  existimabatur,  revocato  in  diem  poste- 
rum,  calicem  fictilem  apposuit.  Dicitur  etiam  medi- 
tatus  edictum ,  quo  veniam  daret  flatum  crepitumque 
ventris  in  convivio  emittendi,  quum  periclitatum  quen- 
dam  prae  pudore  ex  continentia  reperisset. 

XXXIII.  Cibi  viniquc  quocunque  et  tempore  et 
loco  appetentissimus.  Cognoscens  quondam  in  Au- 
gusti  foro,  ictusque  nidore  prandii,  quod  in  proxima 
Martis  aede  Saliis  apparabatur,  deserto  tribunali 
ascendit  ad  sacerdotes,  unaque  discubuit.  Nec  te- 
mere  unquam  triclinio  abscessit,  nisi  distentus  ac 
madens,  et  ut  statim  supino,  ac  per  somnum  hianti, 
pinna  in  os  inderetur  ad  exoneTandum  stomachum. 
Somni  brevissimi  erat,  (nam  ante  mediam  noctem 
plerumque  evigilabat:)  ut  tamen  interdiu  nonnun- 
quam  in  iure  dicendo  obdormisceret,  vixque  ab  ad- 
vocatis,  de  industria  vocem  augentibus,  excitaretur. 
Libidinis  in  feminas  profusissimae,  marium  omnino 
expers.  Alea  studiosissime  lusit:  de  cuius  arte  li- 
brum  quoque  emisit:  solitus  etiam  in  gestatione  lu- 
dere,  ita  essedo  alvepque  adaptatis,  ne  lusus  confun- 
deretur. 

XXXIV.  Saevum  et  sanguinarium  natura  fuisse, 
magnis  minimisque  apparuit  rebus.  Tormenta  quae- 
stionum  poenasque  parricidarum  repraesentabat, 
exigebatque  coram.  Quum  spectare  antiqui  moris 
supplicium  Tiburi  concupisset,  et  deligatis  ad  palum 
noxiis  carnifex  deesset,  accitum  ab  Urbe  vesperam 

usque  opperiri  perseveravit.  Quocunque  gladiatorio  j 
munere,  vel  suo,  vel  alieno,  etiam  forte  prolapsos  i 
iugulari  iubebat,  maxime  retiarios,  ut  exspirantium  \ 
faciem  videret.    Quum  par  quoddam  mutuis  ictibus  - 
concidisset,  cultellos  sibi  parvulos  ex  utroque  ferro 
in  usum  fieri  sine  mora  iussit.    Bestiariis  meridia- 
nisque  adeo  delectabatur,ut  et  prima  luce  ad  specta-  ; 
culum  descenderet,  et  meridie,  dimisso  ad  prandium  ' 
populo,  persederet,  praeterque  destinatos,  etiam  levi  ^ 
subitaque  de  causa,  quosdam  committeret,  de  fabro-  ' 
rum  quoque  ac  ministrornm  atque  id  genus  numero,  i 
si  automatum,  vel  pegma,  vel  quid  tale  aliud  parum  j 
cessisset.   Induxit  et  unum  ex  nomenclatoribus  suis, 
sicut  erat  togatus.  [ 

XXXV.  Sed  nibil  aeque  quam  timidus  ac  diffi- 
dens  fiiit.    Primis  imperii  diebus,  quanquam,  ut  di- 
ximus,  iactator  civilitatis,  neque  convivia  inire  au-  | 
sus  est,  nisi  ut  speculatores  cum  lanceis  circumsta-  j 
rent,  militesque  vice  ministrorum  fungerentur;  ne-  ] 
que  aegrum  quemquam  visitavit,  nisi  explorato  prius  ^ 
cubiculo,  culcitrisque  et  stragulis  praetentatis  et  i 
excussis:  reliquo  autem  tempore  salutatoribus  scru-  l 
tatores  semper  apposuit,  et  quidem  omnibus,et  acer-  ; 
bissimos.  Sero  enim  ac  vix  remisit,  ne  feminae  prae- 
textatique  pueri  et  puellae  contrectarentur,  et  ne 
cuius  comiti  aut  librario  calamariae  et  grapbiariae  ^ 
thecae  adimerentur.    Motu  civili,  quum  eum  Camil-  ■ 
lus,  non  dubitans  etiam  citra  bellum  posse  terreri, 
contumeliosa  et  minaci  et  contumaci  epistola  cedere  \ 
imperio  iuberet,  vitamque  otiosam  in  privata  re  j 
agere;  dubitavit,  adhibitis  principibus  viris,  an  ob-  i 
temperaret.  ^ 

XXXVI.  Quasdam  insidias  temere  delatas  adeo  j 

expavit,  ut  deponere  imperium  tentaverit.  Quodatn, 
ut  supra  retuli,  cum  ferro  circa  sacrificantem  se  de- 
prehenso,  senatum  per  praecones  propere  convoca- 
vit;  iacrimisque  et  vociferatione  niiseratus  est  con- 
ditionem  suam,  cui  nihil  tuti  usquam  esset;  ac  diu 
pubiico  abstinuit.  Messallinae  quoque  amorem  fla- 
grantissimum ,  non  tam  indignitate  contumeliarum, 
quam  periculi  metu,  abiecit,  quum  adultero  Silio  ac- 
quiri  imperium  credidisset:  quo  tempore  foedum  in 
modum  trepidus  ad  castra  confugit,  nihil  tota  via, 
quam,  essetne  sibi  salvum  imperium,  requirens. 

XXXVII.  Nulla  adeo  suspicio,  nullus  auctor  tam 
levis  exstitit,  a  quo  non,  mediocri  scrupulo  iniecto, 
ad  cavendum  ulciscendumque  compelleretur.  Unus 
ex  litigatoribus  seducto  in  salutatione  affirmavit,  vi- 
disse  se  per  quietem,  occidi  eum  a  quodam:  dein 
paullo  post,  quasi  percussorem  agnosceret,  libellum 
tradentem  adversarium  suum  demonstravit;  confe- 
stimque  is  pro  deprehenso  ad  poenam  raptus  est. 
Pari  modo  oppressum  feruntAppium  Silanum:  quem 
quumMessallina  et  Narcissus  conspirassent  perdere, 
divisis  partibus,  alter  ante  lucem  similis  attonito, 
patroni  cubiculum  irrupit,  affirmans  somniasse  se, 
vim  ei  ab  Appio  illatam:  altera,  in  admirationem 
formata,  sibi  quoque  eandem  speciem  aliquot  iam 
noctibus  obversari  retulit.  Nec  multo  post  ex  com- 
posito  irrumpere  Appius  nunciatus,  cui  pridie,  ad  id 
temporis  ut  adesset,  praeceptum  erat,  quasi  plane 
repraesentaretur  somnii  fides,  arcessi  statim  ac  mori 
iussus  est.  Nec  dubitavit  postero  die  Claudius  or- 
dinem  rei  gestae  perferre  ad  senatum,  ac  liberto  gra- 
tias  agere,  quod  pro  salute  sua  etiam  dormiens  ex- 
cubaret. 

XXXVIII.  Irae  atque  iraciindiae  conscius  sibi, 
utramque  excusavit  edicto ,  distinxitque ,  poUicitus, 
alteram  quidem  hrevem  et  innoxiam,  alteram  non  iniii- 
stamfore.  Ostiensibus,  quia  sibi  subeunti  Tiberim 
scaphas  obviam  non  miserint,  graviter  correptis,  ea- 
que  cum  invidia,  ut  in  ordinem  se  coactum  conscribe- 
ret,  repente  tantum  non  satisfacientis  modo  veniam 
dedit.  Quosdam,  in  publico  parum  tempestive  ad- 
euntes,  manu  sua  repulit.  Item  scribam  quaesto- 
rium,  itemque  praetura  functum  senatorem,  inaudi- 
tos  et  innoxios,  relegavit,  quod  iile  adversus  priva- 
tum  se  intemperantius  alFiiisset,  hic  in  aedilitate  in- 
quilinos  praedioriim  suorum,  contra  vetitum  cocta 
vendentes,multasset,  villicumque  intervenientem  fla- 
gellasset.  Qua  de  causa  etiam  coercitionem  popi- 
narum  aedilibus  ademit.  Ac  ne  stultitiam  quidem 
suani  reticuit,  simulatamque  a  se  ex  industria  sub 
Caio,  quod  aliter  evasurus  perventurusque  ad  susce- 
ptam  stationem  non  fuerit,  quibusdam  oratiunculis 
testatus  est.  Nec  tamen  persuasit,  quum  intra  breve 
tempus  liber  editus  sit,  cui  index  erat,  /Lio^Qojv  avdata- 
aiCy  argumentum  autem,  stultitiam  neminem  Jingere. 

XXXIX.  Inter  cetera  in  eo  mirati  sunt  homines 
et  oblivionem  et  inconsiderantiam,  vel,  ut  Graece 
dicam,  iLieteoQiav  et  afiXexpiav.  Occisa  Messallina, 
paulio  post  quam  in  triclinio  decubuit,  cur  domina 
non  veniret,  requisivit.  Multos  ex  iis,  quos  capite 
damnaverat,  postero  statim  die  et  in  convivium  et  ad 
aleae  lusum  admoveri  iussit,  et,  quasi  morarentur, 
ut  somniculosos  per  nuncium  increpuit.  Ducturus 
contra  fas  Agrippinam  uxorem,  non  cessavit  omni 
orditionejiliam,  et  alumnam,  et  in  gremio  suo  natam 
atque  educatam  praedicare.    Asciturus  in  nomen  fa- 

miliae  Neronem,  qiiasi  pariim  reprehenderetiir,  quod 
adulto  iam  filio  privignum  adoptaret,  identidem  di- 
vulgavit,  neminem  unquam  per  adoptionem  familiae 
Claudiae  insertum. 

XL.  Sermonis  vero  rerumque  tantam  saepe  ne- 
gligentiam  ostendit,  ut  nec  quis,  nec  inter  quos,  quo- 
ve  tempore  ac  loco  verba  faceret,  scire  aut  cogitare 
existimaretur.  Quum  de  laniis  aut  vinariis  agere- 
tur,  exclamavit  in  curia :  Rogovos,  quis  potest  sine 
offula  vivere?  descripsitque  abundantiam  veterum 
tabernarum,  unde  solitus  esset  vinum  olim  et  ipse  pe- 
tere.  De  quaestore  quodam  candidato  inter  causas 
suffragationis  suae  posuit,  quod  pater  eius  frigidam 
aegro  sibi  tempestive  dedisset.  Inducta  teste  in  senatu, 
Haec,  inquit,  matris  meae  liherta  et  ornatrix  fuit ;  sed 
me  patronum  semper  existimavit.  Hoc  ideo  dixi,  quod 
quidam  sunt  adliuc  in  domo  mea,  qui  me  patronum  non 
putant.  Sed  et  pro  tribunali,  Ostiensibus  quiddam 
publice  orantibus,  quum  excanduisset,  Nihilhabere 
se,  vociferatus  est,  quare  eos  demereatur :  si  quem 
alium,  et  se  liberum  esse.  Nam  illa  eius  quotidiana 
et  plane  omnium  horarum  et  momentorum  erant, 
Quid,  ego  tibi  Theogonius  videor?  et,  Xdliv,  >tal /n?] 
B^lyyave,  multaque  talia  etiam  privatis  deformia,  ne- 
dum  principi  neque  infacundo  neque  indocto,  imo 
etiam  pertinaciter  liberalibus  studiis  dedito. 

XLI.  Historiam  in  adolescentia,  hortante  T.  Li- 
vio,  Sulpicio  vero  Flavo  etiam  adiuvante,  scribere 
aggressus  est.  Et  quum  primum  frequenti  auditorio 
commisisset,  aegre  perlegit,  refrigeratus  saepe  a  se- 
met  ipso.  Nam  quum  initio  recitationis,  defractis 
compluribus  subselliis  obesitate  cuiusdam,  risus  ex- 
ortus  esset,  ne  sedato  quidem  tumultu  temperare  po- 

tuit,  qnin  ex  intervalio  subinde  facti  reminisceretnr, 
cachinnosque  revocaret.  In  principatu  quoque  et 
scripsit  plurimum,  et  assidue  recitavit  per  lectorem. 
Initium  autem  sumpsit  historiae  post  caedem  Caesa- 
ris  dictatoris.  Sed  et  transiit  ad  inferiora  tempora, 
coepitque  a  pace  civili,  quum  sentiret,  neque  libere 
neque  vere  sibi  de  superioribus  tradendi  potestatem 
relictam,  correptus  saepe  et  a  matre  et  ab  avia.  Prio- 
ris  materiae  duo  volumina,  posterioris  unum  et  qua- 
draginta  reliquit.  Composuit  et  de  vita  sua  octo  vo- 
lumina,  magis  inepte  quam  ineleganter :  item  Cicero- 
nis  defensionem  adversus  Asinii  Galli  libros,  satis  eru- 
ditam.  Novas  etiam  commentus  est  literas  tres,  ac 
numero  veterum,  quasi  maxime  necessarias,  addidit  : 
de  quarum  ratione  quum  privatus  adhuc  volumen 
edidisset,  mox  princeps  non  difficulter  obtinuit,  ut  in 
usu  quoque  promiscuo  essent.  Exstat  talis  scriptura 
in  plerisque  iibris  ac  diurnis,  titulisque  operum. 

XLII.  Nec  minore  cura  Graeca  studia  secutus 
est,  amorem  praestantiamque  linguae  occasione 
omni  professus.  Cuidam  barbaro,  graece  et  latine 
disserenti,  Quumiitroque,  inquit,  sermone  nostro  sis 
paratus.  Et  in  commendanda  patribus  conscriptis 
Achaia,  gratam  sihi  provinciam,  ait,  communium  stu- 
diorum  commercio,  Ac  saepe  in  senatu  legatis  per- 
petua  oratione  respondit.  Multum  vero  pro  tribu- 
nali  etiam  Homericis  locutus  est  versibus.  Quoties 
quidem  hostem  vel  insidiatorem  ultus  esset,  excubi- 
toritribuno,  signum  de  more  poscenti,  non  temere 
aliud  dedit,  quam 

Denique  et  Graecas  scripsit  historias,  TvqqrjvvY.wv  vi- 
ginti,  KaQx^^ovvy.(})v  octo.    Quarum  causa  veteri  Ale- 

xandriae  Museo  alterum  additum  ex  ipsius  nomine ; 
institutumque,  ut  quotannis  in  altero  Tv^)qfjvi.y,o)vli' 
bri,  in  altero  Kaqyridovi>>io)v,  diebus  statutis,  velut  in 
auditorio,  recitarentur  toti  a  singulis  per  vices. 

XLIII.  Sub  exitu  vitae  signa  quaedam,  nec  ob- 
scura,  poenitentis  de  matrimonio  Agrippinae  deque 
Neronis  adoptione  dederat.  Siquidem  commemo- 
rantibus  libertis,  ac  laudantibus  cognitionem,  qua 
pridie  quandam  adulterii  ream  condemnaverat,  sibi 
quoque  infatis  esse,  iactavit,  omnia  imj^udica,  sed  non 
impiinita  matrimonia.  Et  subinde  obvium  sibi  Bri- 
tannicum  artius  complexus,  hortatus  est,wf  cresceret, 
rationemque  a  se  omnium  factorum  acciperet,  Graeca 
insuper  voce  prosecutus,  6  tQowaq  y.al  laaerav.  Quum- 
que  impubi  teneroque  adhuc,  quando  statura  permit- 
teret,  togam  dare  destinasset,  adiecit:  ut  tandempo- 
pulus  Romanus  verum  Caesarem  habeat. 

XLIV.  Non  multoque  post  testamentum  etiam 
conscripsit,  ac  signis  omnium  magistratuum  obsi- 
gnavit.  Prius  igitur,  quam  ultra  progrederetur,  prae- 
ventus  est  ab  Agrippina,  quam  praeter  haec,  con- 
scientia  quoque,  nec  minus  delatores  multorum  cri- 
minum  arguebant.  Et  veneno  quidem  occisunj  con- 
venit;  ubi  autem  et  per  quem  dato,  discrepat.  Qui- 
dam  tradunt,  epulantiin  arce  cum  sacerdotibus,  per 
Halotum  spadonem,  praegustatorem :  alii,  domestico 
convivio,  per  ipsam  Agrippinam,  quae  boletum  me- 
dicatum  avidissimo  ciborum  talium  obtulerat.  Etiam 
de  subsequentibus  diversa  fama  est.  Multi  statim, 
hausto  veneno,  obmutuisse  aiunt,  excruciatumque 
doloribus  nocte  tota,  defecisse  prope  lucem.  Non- 
milli  inter  initia  consopitum,  deinde  cibo  affluente 
evomuisse  omnia,  repetitumque  toxico,  iiicertum, 

pultine  addito,  qiium  velut  exhaustum  refici  cibo 
oporteret,  an  immisso  per  clysterem,  ut  quasi  abun- 
dantia  laboranti  etiam  hoc  genere  egestionis  subve- 
niretur. 

XLV.  Mors  eius  celata  est,  donec  circa  succes- 
sorem  omnia  ordinarentur.  Itaque  et  quasi  pro  ae- 
gro  adhuc  vota  suscepta  sunt,  et  inducti  per  simula- 
tionem  comoedi,  qui  vehit  desiderantem  oblectarent. 
Excessit  tertio  Idus  Octobris,  Asinio  Marcello,  Acilio 
Aviola  consulibus,  quarto  et  sexagesimo  aetatis,  im- 
perii  quartodecimo  anno.  Funeratus  est  sollemni 
principum  pompa,  et  in  numerum  deorum  relatus. 
Quem  honorem,  aNerone  destitutum  abolitumque, 
recepit  mox  per  Vespasianum. 

XLVI.  Praesagia  mortis  eius  praecipua  fuerunt, 
exortus  crinitae  stellae,  quam  cometen  vocant;  ta- 
ctumque  de  coelo  monumentum  Drusi  patris;  et 
quod  eodem  anno  ex  omnium  magistratuum  genere 
plerique  mortem  obierant.  Sed  nec  ipse  ignorasse 
aut  dissimulasse  ultima  vitae  suae  tempora  videtur, 
aliquot  quidem  argumentis.  Nam  et  quum  consules 
designaret,  neminem  ultra  mensem ,  quo  obiit,  desir 
gnavit,  et  in  senatu,  cui  novissime  interfuit,  multum 
ad  concordiam  liberos  suos  cohortatus,  utriusque 
aetatem  suppliciter  patribus  commendavit.  Et  in 
ultima  cognitioue  pro  tribunali,  accessisse  se  ad finem 
mortalitatis ,  quanquam  abominantibus  qui  audie- 
bant,  semel  atque  iterum  proniuiciavit. 


®r  THE 


a  SUETONII  TRANQUILLI 
LIBER  SEXTUS. 

NERO   CLAUDIUS  CAESAR. 


I.  Ex  gente  Domitia  duae  familiae  claruerimt, 
Calvinorum  et  Aenobarborum.  Aenobarbi  auctorem 
originis  itemque  cognominis  habent  L.  Domitium; 
cui  rure  quondam  revertenti  iuvenes  gemini  augu- 
stiore  formaex  occursu  imperasse  traduntur,nuncia- 
ret  senatui  ac  populo  victoriam,  de  qua  incertum 
adhuc  erat;  atque  in  fidem  maiestatis  adeo  permul- 
sisse  malas,  ut  e  nigro  rutilum  aerique  assimilem 
capillum  redderent.  Quod  insigne  mansit  et  in  po- 
steris  eius,  ac  magna  pars  rutila  barba  fuerunt.  Fun- 
cti  autem  consulatibus  septem,  triumpho^  censura- 
que  duplici,  et  inter  patricios  allecti,  perseverarunt 
omnes  in  eodem  cognomine.  Ac  ne  praenomina 
quidem  uUa,  praeterquam  Cnei  et  Lucii,  usurpa- 
nmt;  eaque  ipsa  notabili  varietate,  modo  conti- 
nuantes  unumquodque  per  trinas  personas,  modo 
alternantes  per  singulas.  Nam  primmn  secundum- 
que  ac  tertium  Aenobarborum  Lucios,  rursus  se- 
quentes  tres  ex  ordine  Cneos  accepimus;  reliquos 

nonnisi  vicissim,  tum  Lucios,  tum  Cneos.    Plures  e 
familia  cognosci  referre  arbitror,  quo  facilius  appa-  \ 
reat  ita  degenerasse  a  suorum  virtutibus  Nero,  ut  ] 
tamen  vitia  cuiusque,  quasi  tradita  et  ingenita,  re-  \ 
tulerit. 

II.  Ut  igitur  paullo  altius  repetam,  atavus  Cn. 
Domitius  in  tribunatu  pontificibus  olFensior,  quod  \ 
alium  quam  se  in  patris  sui  locum  cooptassent,  ius  ' 
sacerdotum  subrogandorum  a  collegiis  ad  populum  ; 
transtulit:  ac  in  consulatu,  Allobrogibus  Arvernisque 
superatis,  elepbanto  per  provinciam  vectus  est,  tur-  j 
ba  militum,  quasi  inter  sollemnia  triumphi,  prose-  ^ 
quente.  In  hunc  dixit  Licinius  Crassus  orator,  non 
esse  mirandiim,  quod  aeneain  harham  haheret,  cui  os  j 
ferreum,  cor  phunheum  esset.  Huius  filius  praetor  i 
C.  Caesarem  abeuntem  consulatu,  quem  adversus  i 
auspicia  legesque  gessisse  existimabatur,  ad  disqui-  j 
sitionem  senatus  vocavit:  mox  consul  imperatorem  ^ 
ab  exercitibus  Gallicis  retrahere  tentavit:  successor-  1 
que  ei  per  factionem  nominatus,  principio  civilis  j 
belli  ad  Corfinium  captus  est.  Unde  dimissus, 
Massilienses  obsidione  laborantes  quum  adventu  suo 
confirmasset,  repente  destituit,  acieque  demum  * 
Pharsalica  occubuit:  vir  neque  satis  constans,  et  in-  ^ 
genio  truci:  in  desperatione  rerum,  mortem  timore  ^ 
appetitam  ita  expavit,  ut  haustum  venenum  poeni-  « 
tentia  evomuerit,  medicumque  manumiserit,  quod  , 
sibi  prudens  ac  sciens  minus  noxium  temperasset.  | 
Consultante  autem  Cn.  Pompeio  de  mediis  ac  neu-  « 
tram  partem  sequentibus,  soliis  censuit  hostium  nu-  5 
mero  habendos. 

III.  Reliquit  filium,  omnibus  gentis  suae  procul 
dubio  praeferendum.    Is  inter  conscios  Caesarianae 

necis,  qiianqiiam  insons,  damnatns  lege  Pedia,  quum 
adCassiumBrutumque  se,propinqua  sibi  cognatione 
iunctos,  contulisset,  post  utriusque  intcritum  clas- 
sem  olim  commissam  retinuit,  auxit  etiam ;  nec  nisi 
partibus  ubique  profligatis  M.  Antonio  sponte,  et  in- 
gentis  meriti  loco,  tradidit;  solusque  omnium  ex  iis, 
qui  pari  lege  damnati  erant,  restitutus  in  patriam, 
ampKssimos  honores  percucurrit;  ac  subinde  redin- 
tegrata  dissensione  civili,  eidem  Antonio  legatus, 
delatam  sibi  summam  imperii  ab  iis,  quos  Cleopa- 
trae  pudebat,  neque  suscipere  neque  recusare  fiden- 
ter  propter  subitam  valetudinem  ausus,  transiit  ad 
Augustum,  et  in  diebus  paucis  obiit,  nonnulla  et  ipse 
infamia  aspersus.  Nam  Antonius  eum  desiderio 
amicae  Serviliae  Naidis  transfugisse  iactavit. 

IV.  Ex  hoc  Domitius  nascitur,  quem  emptorem 
familiae  pecuniaeque  in  testamento  Augusti  fuisse, 
mox  vulgo  notatum  est ;  non  minus  aurigandi  arte 
in  adolescentia  clarus ,  quam  deinde  ornamentis 
triumphalibus  ex  Germanico  bello.  Verum  arro- 
gans,  profusus,  immitis,  censorem  L.  Plancum  via 
sibi  decedere  aedilis  coegit:  praeturae  consulatus- 
que  honore  equites  Romanos  matronasque  ad  agen- 
dum  mimum  produxit  in  scenam.  Venationes  et  in 
Circo  et  in  omnibus  Urbis  regionibus  dedit;  munus 
etiam  gladiatorium,  sed  tanta  saevitia,  ut  necesse 
fuerit  Augusto,  clam  fnistra  monitum,  edicto  coer- 
cere. 

V.  Ex  Antonia  maiore  patrem  Neronis  procrea- 
vit,  omni  parte  vitae  detestabilem.  Siquidem  comes 
ad  orientem  C.  Caesaris  iuvenis,  occiso  liberto  suo, 
quod  potare,  quantum  iubebatur,  recusarat,  dimis- 
sus  e  cohorte  amicorum  nihilo  modestius  vixit.  Sed 

et  in  viae  Appiae  vlco  repente  puernm  citatis  iumen- 
tis  haud  ignarus  obtrivit,  et  Romae  medio  foro  ciii- 
dam  equiti  Romano  liberius  iurganti  oculum  eruit: 
perftdiae  vero  tantae,  ut  non  modo  argentarios  pre- 
tiis  rerum  coemptarum,  sed  et  in  praetura  mercede 
palmarum  aurigarios  fraudaverit.  Notatus  ob  haec 
et  sororis  ioco,  querentibus  dominis  factionum,  re- 
praesentanda  praemia  in  posterum ,  sanxit.  Maiesta- 
tis  quoque,  et  adulteriorum,  incestique  cum  soroie 
Lepida  sub  excessu  Tiberii  reus,  mutatione  tempo- 
rum  evasit;  decessitque  Pyrgis  morbo  aquae  inter- 
cutis,  sublato  filio  Nerone  ex  Agrippina,  Germanico 
gcnita. 

VI.  Nero  natus  est  Antii  post  nono  mense  quam 
Tiberius  excessit,  duodevicesimo  Kalendas  lanuarii, 
tantum  quod  exoriente  sole,  paene  ut  radiis  prius 
quam  terra  contingeretur.  De  genitura  eius  statim 
multa  et  formidolosa  multis  coniectantibus,  praesa- 
gio  fuit  etiam  Domitii  patris  yox,  inter  gratulatio- 
nes  amicorum  negantis,  quicquam  ex  se  et  Agrippina 
nisi  detestabile  et  malo  publico  nasci  potuisse. 
Eiusdem  futurae  infelicitatis  signum  evidens  die  lu- 
strico  exstitit:  nam  C.  Caesar,  rogante  sorore,  ut 
infanti,  quod  vellet,  nomen  daret,  intuens  Claudium 
patruum  suum,  a  quo  mox  principe  Nero  adoptatus 
est,  eius  se  dixit  dare:  neque  ipse  serio,  sed  per 
iocum,  et  aspernante  Agrippina,  quod  tum  Claudius 
inter  ludibria  aulae  erat.  Trimulus  patrem  amisit: 
cuius  ex  parte  tertia  heres,  ne  hanc  quidem  integram 
cepit,  correptis  per  coheredem  Caium  universis  bo- 
nis,  et  subinde  matre  etiam  relegata,  paene  inops 
atque  egens  apud  amitam  Lepidam  mitritus  est,  sub 
duobus  paedagogis,  saltatore  atque  tonsore.  Verum 

Claudio  imperium  adepto,  non  solum  paternas  opes 
recuperavit,  sed  et  Crispi  Passieni  vitrici  sui  heredi- 
tate  ditatus  est.  Gratia  quidem  et  potentia  revoca- 
tae  restitutaeque  matris  usque  eo  floruit,  ut  emana- 
ret  in  vulgus,  missos  a  Messalina,  uxore  Claudii,  qui 
eum  meridiantem,  quasi  Britannici  aemulum,  stran- 
gularent.  Additum  fabulae  et,  eosdem  dracone  e 
pulvino  se  proferente  conterritos  refugisse.  Quae 
fabula  exorta  est,  deprehensis  in  lecto  eius  circum 
cervicalia  serpentis  exuviis:  quas  tamen  aureae  ar- 
millae  ex  voluntate  matris  inclusas  dextro  brachio 
gestavit  aliquamdiu ;  ac  taedio  tandem  matemae 
memoriae  abiecit,  rursusque  extremis  suis  rebus 
frustra  requisivit. 

VII.  Tener  adhuc,  necdum  matura  pueritia,  Cir- 
censibus  ludis  Troiam  constantissime  favorabiliter- 
que  lusit.  Undecimo  aetatis  anno  a  Claudio  adopta- 
tus  est,  Annaeoque  Senecae,  iam  tunc  senatori,  in 
disciplinam  traditus.  Ferunt,  Senecam  proxima 
nocte  visum  sibi  per  quietem  C.  Caesari  praecipere  : 
et  fidem  somnio  Nero  brevi  fecit,  prodita  immanitate 
naturae,  quibus  primum  potuit  experimentis.  Nam- 
que  Britannicum  fratrem,  quod  se  post  adoptionem 
Aenobarbum  ex  consuetudine  salutasset,  ut  subditi- 
vum  apud  patrem  arguere  conatus  est.  Amitam 
autem  Lepidam  ream  testimonio  coram  afflixit,  gra- 
tificans  matri,  a  qua  rea  premebatur.  Deductus  in 
forum  tiro,  populo  congiarium,  militi  donativum 
proposuit :  indictaque  decursione  praetorianis,  scu- 
tum  sua  manu  praetulit :  esinde  patri  gratias  in  se- 
natu  egit.  Apud  eundem  consulem  pro  Bononiensi- 
bus  latine,  pro  Rhodiis  atque  Iliensibus  graece  verba 
fecit.    Auspicatus  est  et  iurisdictionem  praefectus 

Urbi  sacro  Latinarum,  celeberrimis  patronis  non 
translaticias,  ut  assolet,  et  breves,  sed  maximas  plu- 
rimasque  postulationescertatim  ingerentibus ;  quam- 
vis  interdictum  a  Claudio  esset.  Nec  multo  post 
duxit  uxorem  Octaviam ;  ediditque  pro  Claudii  sa- 
lute  Circenses  et  venationem. 

VIII.  Septemdecim  natus  annos,  ut  de  Claudio 
palam  factum  est,  inter  boram  sextam  septimamque 
processit  ad  excubitores,  qimm  ob  totius  diei  dirita- 
tcm  non  aliud  auspicandi  tempus  accommodatius 
videretur  ;  proque  Palatii  gradibus  imperator  con- 
salutatus,  lectica  in  castra,  et  inde  raptim  appellatis 
militibus  in  curiam  delatus  est ;  discessitque  iam 
vesperi,  eximmensis,  quibus  cumulabatur,  honori- 
bus,  tantum2?«fmp«^n«e  nomine  recusato,  propter 
aetatem. 

IX.  Orsus  hinc  a  pietatis  ostentatione,  Claudium 
apparatissimo  funere  elatum  laudavit  consecravit- 
que.  Memoriae  Domitii  patris  honores  maximos 
habuit.  Matri  summam  omnium  rerum  publicanini 
privatarumque  permisit.  Primo  etiam  imperii  die 
signum  excubanti  tribuno  dedit  Optimam  matrem; 
ac  deinceps  eiusdem  saepe  lectica  per  publicum  si- 
mul  vectus  est.  Antium  coloniam  deduxit,  ascriptis 
veteranis  e  praetorio,  additisque  per  domiciiii  traus- 
lationem  ditissimis  primipiiarium  :  ubi  et  portum 
operis  sumptuosissimi  fecit. 

X.  Atque,  ut  certiorem  adhuc  indolem  ostende- 
ret,  ex  Augusti  praescripto  imperaturum  se  profes- 
sus,  neque  liberalitatis,  neque  clementiae,  nec  comi- 
tatis  quidem  exhibendae  uliam  occasionem  omisit. 
Graviora  vectigalia  aut  abolevit,  aut  minuit.  Prae- 
mia  delatorum  Papiae  legis  ad  quartas  redegit. 

Divisis  populo  viritim  qiiadringenis  nnmmis,  sena- 
torum  nobilissinio  cuiqiie,  sed  a  re  familiari  destitu- 
to,  annua  salaria,  et  quibusdam  quingena  constituit: 
item  praetorianis  cohortibus  frumentum  menstruum 
gratuitum.  Et  quum  de  supplicio  cuiusdam  capite 
damnati,  ut  ex  more  subscriberet,  admoneretur  : 
Quam  vellem,  inquit,  nescire  literas!  Omnes  ordines 
subinde  ac  memoriter  salutavit.  Agenti  senatui  gra- 
tias,  respondit :  Quum  meruero.  Ad  campestres 
exercitationes  suas  admisit  et  plebem,  declamavitque 
saepius  publice  :  recitavit  et  carmina,  non  modo  do- 
mi,  sed  et  in  theatro,  tanta  universorum  laetitia,  ut 
ob  recitationem  supplicatio  decreta  sit,  atque  pars 
carmimim  aureis  literis  lovi  Capitolino  dicata. 

XI.  Spectaculorum  plurima  et  varia  genera  edi- 
dit,  luvenales,  Circenses,  scenicos  ludos,  gladiato- 
rium  munus.  luvenalibus  senes  quoque  consulares, 
anusque  matronas  recepit  ad  lusum.  Circensibus 
loca  equiti  secreta  a  ceteris  tribuit :  commisitque 
etiam  camelorum  quadrigas.  Ludis,  quos  pro  ae- 
ternitate  imperii  susceptos  appellariM^jiriwios  voluit, 
ex  utroque  ordine  et  sexu  pierique  ludicras  partes 
sustinuerunt.  Notissimus  eques  Romanus  elephanto 
supersedens  per  catadromum  decucurrit.  Inducta 
est  et  Afranii  togata,  quae  Incendium  inscribitur  ; 
concessumque,  ut  scenici  ardentis  domus  supellecti- 
lem  diriperent,  ac  sibi  haberent.  Sparsa  et  populo 
missilia  omnium  rerum  per  omnes  dies  ;  singula 
quotidie  millia  avium  cuiusque  generis,  multiplex 
penus,  tesserae  frumentariae,  vestis,  aurum,  argen- 
tum,  gemmae,  margaritae,  tabulae  pictae,  mancipia, 
iumenta,  atque  etiam  mansuetae  ferae ;  novissime 
naves,  insulae,  agri. 

XII.  Hos  ludos  spectavit  e  proscenii  fastigio. 
Munere,  quod  in  amphitheatro  ligneo,  in  regione 
Martii  campi  intra  anni  spatium  fabricato,  dedit,  ne- 
minem  dccidit,  ne  noxiorum  qiiidem.  Exhibuit  au- 
tem  ad  femim  etiam  quadringentos  senatores,  sex- 
centosque  equites  Romanos,  et  quosdam  fortunae 
atque  existimationis  integrae  ;  ex  iisdem  ordinibus 
confectores  quoque  ferarum  et  varia  arenae  ministe- 
ria.  Exhibuit  et  naumachiam,  marina  aqua  innan- 
tibus  belluis  ;  item  pyrrhichas  quasdani  e  numero 
epheborum,  quibus  post  editam  operam  diplomata 
civitatis  Romanae  sinj^ulis  obtulit.  Inter  pyrrhicha- 
rum  argumenta,  taurus  Pasiphaen  ligneo  iuvencae 
simulacro  abditam  iniit,  ut  multi  spectantium  credi- 
denmt.  lcarus  primo  statim  conatu  iuxta  cubiculum 
eius  decidit,  ipsumque  cniore  respersit.  Nam  per- 
raro  praesidere,  cetenim  accubans  primum  parvis 
foraminibus,  deinde  toto  podio  adaperto,  spectare 
consueverat.  Instituit  et  quinquennale  certamen 
primus  omnium  Romae,  more  Graeco  triplex,  musi- 
cum,  gymnicum,  equestre,  quod  appellavit  Neronia: 
dedicatisquethermis  atque  gymnasio,senatuiquoque 
et  equiti  oleum  praebuit.  Magistros  toti  certamini 
praeposuit  consulares  sorte,  sede  praetorum;  deinde 
iii  orchestram  senatumquedescendit,etorationisqui- 
dem  carminisque  Latini  coronam,  de  qua  honestissi- 
mus  quisque  contenderat,  ipsorum  consensu  conces- 
sam  sibi  recepit ;  citharae  autem  a  iudicibus  ad  se 
delatam  adoravit,  feiTique  ad  Augusti  statuam  ius- 
sit.  Gymnico,  quod  in  Septis  edebat,  inter  buthy- 
siae  apparatum,  barbam  primam  posuit,  conditam- 
que  in  auream  pyxidem,  et  pretiosissimis  margaritis 
adornatam,  Capitolio  consecravit.    Ad  athletarum 

spectaculum  invitavit  et  virgines  Vestales,  quia 
Olympiae  quoque  Cereris  sacc^rdotibus  spectare  cbn- 
ceditur. 

XIII.  Non  immerito  inter  spectacula  ab  eo  edita 
-  et  Tiridatis  in  Urbem  introitum  retulerim,  Quem 

Armeniae  regem  magnis  poUicitationibus  sollicita- 
tum,  quum  destinato  per  edictum  die  ostensurus  po- 
pulo  propter  nubilum  distulisset,  produxit,  quo  op- 
portunissime  potuit,  dispositis  circa  fori  templa 
armatis  cohortibus ,  curuli  residens  apud  rostra 
triumphantis  habitu,  inter  signa  militaria  atque  ve- 
xilla  :  et  primo  per  devexiim  pulpitum  subeuntem 
admisit  ad  genua,  allevatumque  dextra  exosculatus 
est;  dein  precanti,  tiara  deducta,  diadema  imposuit, 
verba  supplicis  interpretata  praetorio  viro  multitu- 
dini  pronimciante.  Perductum  inde  in  theatrum,  ac 
nirsus  supplicantem ,  iuxta  se  latere  dextro  colloca- 
vit.  Ob  quae  imperator  consalutatus,  laurea  in  Ca- 
pitolium  lata,  lanum  geminum  clausit,  tanquam 
nullo  residuo  bello. 

XIV.  Consulatus  quatuor  gessit :  primum  bime- 
strem,  secundum  et  novissimum  semesti'es,  tertium 
quadrimestrem  ;  medios  duos  continuavit,  reliquos 
inter  annua  spatia  variavit. 

XV.  In  iurisdictione  postulatoribus ,  nisi  se- 
quenti  die  ac  per  libellos,  non  temere  respondit.  In 
cognoscendo  morem  eum  tenuit,  ut,  continuis  actio- 
nibus  omissis,  singillatim  quaeque  pervices  ageret. 
Quoties  autem  ad  consultandum  secederet,  neque  in 
commune  quicquam,  neque  propalam  deliberabat ; 
sed  et  conscriptas  ab  unoquoque  sententias  tacitus 
ac  secreto  legens,  quod  ipsi  libuisset,  perinde  atque 
plmibus  idem  videretur,  pronunciabat.    In  cmiam 

libertinonim  filios  diu  non  admisit,  admissis  a  prio- 
ribus  principibus  honores  denegavit.  Candidatos, 
qui  supra  numerum  essent,  in  solatium  dilationis  ac 
morae  legionibus  praeposuit.  Consulatum  in  senos 
plerumque  menses  dedit.  Defunctoque  circa  Kalen- 
das  lanuarias  altero  e  consulibus,  neminem  substi- 
tiiit,  improbans  exemplum  vetus  Caninii  Rebili,  uno 
die  consulis.  Triumphalia  ornamenta  etiam  quae- 
storiae  dignitatis  et  nonnullis  ex  equestri  ordine  tri- 
buit,  nec  utique  de  causa  militari,  sed  et  de  quibus- 
cunque  rebus.  Orationes  ad  senatum  missas,  prae- 
terito  quaestoris  officio,  per  consulem  plerumque 
recitabat. 

XVI.  Formam  aedificionim  Urbis  novam  exco- 
gitavit,  et  ut  ante  insulas  ac  domos  porticus  essent, 
de  quarum  solariis  incendia  arcerentur ;  easque 
sumptu  suo  exstruxit.  Destinarat  etiam  Ostia  tenus 
moenia  promovere ,  atque  inde  fossa  mare  veteri 
Urbi  inducere.  Multa  sub  eo  et  animadversa  seve- 
re,  et  coercita,  nec  minus  instituta.  Adhibitus 
sumptibus  modus  :  publicae  coenae  ad  sportulas 
redactae :  interdictum,  ne  quid  in  popinis  cocti  prae- 
ter  legumina  aut  olera  veniret,  quum  antea  nullum 
non  obsonii  genus  proponeretur  :  afilicti  suppliciis 
Christiani,  genus  hominum  superstitionis  novae  ac 
maleficae  :  vetiti  quadrigariorum  lusus,  quibus  in- 
veterata  licentia  passim  vagantibus  vellere  acfurari 
per  iocum  ius  erat :  pantomimorum  factiones  cum 
ipsis  simul  relegatae. 

XVII.  Adversus  falsarios  tunc  primum  repertum, 
ne  tabulae,  nisi  pertusae,  ac  ter  lino  perforamina 
traiecto,  obsignarentur.  Cautum,  ut  in  testamentis 
primae  duae  cerae,  testatorum  modo  nomine  inscri- 

pto,  vacuae  signaturis  ostenderentur  ;  ac  ne  quis 
alieni  testamenti  scriptor  legatum  sibi  ascriberet ; 
item  ut  litigatores  pro  patrociniis  certam  iustamque 
mercedem,  pro  subselliis  nuUam  omnino  darent, 
praebente  aerario  gratuita  ;  utque  rerum  actu  ab 
aerario  causae  ad  forum  ac  recuperatores  transfer- 
rentur  ;  et  ut  omnes  appellationes  a  iudicibus  ad  se- 
natum  fierent. 

XVIII.  Augendi  propagandique  imperii  nec  vo- 
luntate  uUa  neque  spe  motus  unquam,  etiam  ex  Bri- 
tannia  deducere  exercitum  cogitavit ;  nec  nisi  vere- 
cundia,  ne  obtrectare  parentis  gloriae  videretur, 
destitit.  Ponti  modo  regnum,  concedente  Polemo- 
ne,  item  Alpium,  defuncto  Cottio,  in  provinciae  for- 
mam  redegit. 

XIX.  Peregrinationes  duas  omnino  suscepit,  A- 
lexandrinam  et  Achaicam  :  sed  Alexandrina  ipso 
profectionis  die  destitit,  turbatus  simul  religione  ac 
periculo.  Nam  quum  circviitis  templis  in  aede  Ve- 
stae  resedisset,  consurgenti  ei  primum  lacinia  obhae- 
sit :  deinde  tanta  coorta  caligo  est,  ut  dispicere  non 
posset.  In  Achaia  Isthmum  perfodere  aggressus, 
praetorianos  pro  concione  ad  inchoandum  opus  co- 
hortatus  est ;  tubaque  signo  dato ,  primus  rastello 
humum  effodit,  et  corbula  congestam  humeris  ex- 
tulit.  Parabat  et  ad  Caspias  portas  expeditionem, 
conscripta  ex  Italicis  senum  pedum  tironibus  nova 
legione,  quam  Magni  Alexandri  phalangem  appella- 
bat.  Haec  partim  nulla  reprehensione,  partim  etiam 
non  mediocri  laude  digna  in  unum  contuli,  ut  secer- 
nerem  a  probris  ac  sceleribus  eius,  de  quibus  dehinc 
dicam. 

XX.  Inter  ceteras  disciplinas  pueritiae  tempore 

imbutus  et  musica,  statim  ut  imperium  adeptus  est, 
Terpnum  citharoedum,  vigentem  tunc  praeter  alios, 
accersiit ;  diebusque  continuis  post  coenam  canenti 
in  multam  noctem  assidens,  paullatim  et  ipse  medi- 
tari  exercerique  coepit,neque  eorum  quicquam  omit- 
tere,  quae  generis  eius  artifices  vel  conservandae 
vocis  causa  vel  augendae  factitarent.  Sed  et  plum- 
beam  chartam  supinus  pectore  sustinere,  et  clystere 
vomituque  purgari,  et  abstinere  pomis  cibisque  offi- 
cientibus,  do^nec  blandiente  profectu  (quanquam 
exiguae  vociset  fuscae)  prodire  in  scenam  concupiit, 
subinde  inter  familiares  Graecum  proverbium  ia- 
ctans,  occultae  musicae  nullum  esse  respectum.  Et 
prodiit  Neapoli  primum  ;  ac  ne  concusso  quidem 
repente  motu  terrae  theatro  ante  cantare  destitit, 
quam  inchoatum  absolveret  vojuov,  Ibidem  saepius 
et  per  complures  cantavit  dies  :  sumpto  etiam  ad  re- 
ficiendam  vocem  brevi  tempore,  impatiens  secreti  a 
balineis  in  theatrum  transiit,  mediaque  in  orchestra 
frequente  populo  epulatus,  sipaullum  subbibisset,  ali- 
quid  se  sufferti  tinniturum,  Graeco  sermone  promi- 
sit.  Captus  autem  modulatis  Alexandrinorum  lau- 
dationibus,  qui  de  novo  commeatu  Neapolin  con- 
fluxerant,  plures  Alexandria  evocavit.  Neque  eo 
segnius  adolescentes  equestris  ordinis  et  quinque 
amplius  millia  e  plebe  robustissimae  iuventutis  un- 
dique  elegit,  qui  divisi  in  factiones,  plausuum  genera 
condiscerent,  (bombos  et  imbrices  et  testas  vocabant), 
operamque  navarent  cantanti  sibi,  insignes  pinguis- 
sima  coma  et  excellentissimo  cultu  pueri,  nec  sine 
annulo  laevis:  quorum  duces  quadragena  millia  HS. 
merebant. 

XXI.  Quum  magni  aestimaret  cantare,  etiam  Ro- 

mae  Neroneum  agona  ante  praestitutam  diem  revo- 
cavit.  Flagitantibusque  cunctis  coelestem  vocem, 
respondit  quidem,  in  hortis  se  copiam  volentibus  fa- 
cturum :  sed  adiuvante  vulgi  preces  etiam  statione 
militum,  quae  tunc  excubabat,  repraesentaturum  se 
pollicitus  est  libens  ;  ac  sine  mora  nomen  suum  iu 
albo  profitentium  citharoedorum  iussit  ascribi;  sor- 
ticulaque  in  urnam  cum  ceteris  demissa,  intravit  or- 
dine  suo ,  simulqne  praefecti  praetorii  citharam  sus- 
tinentes,  post  tribuni  militum,  iuxtaque  amicorum 
intimi.  Utque  constitit,  peracto  principio,  Nioben 
se  cantaturum  per  Cluvium  Rufum  consularem  pro- 
nunciavit,  et  in  horam  fere  decimam  perseveravit : 
coronamque  eam  et  reliquam  certaminis  partem  in 
annum  sequentem  distulit,  ut  saepius  canendi  occa- 
sio  esset.  Quod  quum  tardum  videretur,  non  ces- 
savit  identidem  se  pubiicare.  Non  dubitavit  etiam 
in  privatis  spectaculis  operam  inter  scenicos  dare, 
quodam  praetorum  sestertium  decies  offerente.  Tra- 
goedias  quoque  cantavit  personatus,  heroum  deo- 
rumque,  item  heroidum  ac  dearum  personis  effictis 
ad  similitudinem  oris  sui  et  feminae,  prout  quamque 
diligeret.  Inter  cetera  cantavit  Canacen  parturien- 
tem ,  Oresten  matricidam ,  Oedipodem  excaecatum, 
Herculem  insanum.  In  qua  fabula  fama  est,  tiruncu- 
lum  militem,  positum  ad  custodiam  aditus,  quum 
eum  ornari  ac  vinciri  catenis  ,  sicut  argumentum 
postulabat,  videret,  accurrisse  ferendae  opis  gratia. 

XXII.  Equorum  studio  vel  praecipue  ab  ineimte 
aetate  flagravit,  plurimusque  illi  sermo,  quanquam 
vetaretur,  de  Circensibus  erat :  et  quondam  tractuni 
prasinum  agitatorem  inter  condiscipulos  querens, 
obiurgante  paedagogo,  deHectore  se  loqui  ementi- 

tiis  est.    Sed  qmim  inter  initia  imperii  ebiirneis  qiia-  ; 
drigis  quotidie  in  abaco  luderet,  ad  omnes  etiam  mi- 
nimos  Circenses  e  secessu  commeabat,  primo  clam,  i 
deinde  propalam,  ut  nemini  dubiiua  esset,  eo  die  ■ 
iitique  affuturum.     Neque  dissimulabat,  velle  se  \ 
palmarum  numerum   ampliare  :    quare  spectacu-  i 
lum  multiplicatis  missibus  in  serum  protrabeba-  ; 
tur,  ne  dominis  quidem  iam  factionum  dignanti-  ' 
bus ,  nisi  ad  totius  diei  cursum,  greges  ducere.   Mox  ; 
et  ipse  aurigare,  atque  etiam  spectari  voluit  saepius:  ^ 
positoque  in  hortis  inter  servitia  et  sordidam  plebem  ^ 
rudimento,  universorum  se  oculis  in  Circo  maximo 
praebuit,  aliquo  liberto  mittente  mappam,  unde  ma-  | 
gistratus  solent.    Nec  contentus  harum  artium  ex-  1 
perimenta  Romae  dedisse,  Achaiam,  ut  diximus,  pe- 
tit,  hinc  maxime  motus.  Instituerant  civitates,  apud  ] 
quas  musici  agones  edi  solent,  omnes  citharoedorum  \ 
coronas  ad  ipsum  mittere.    Eas  adeo  grate  recipie-  i 
bat,  ut  legatos,  qui  pertulissent,  non  modo  primos  ' 
admitteret,  sed  etiam  familiaribus  epulis  interpone- 
ret.    A  quibusdam  ex  his  rogatiis,  ut  cantaret  super  j 
coenam,    exceptusque  effusius,   solos  scire  audire  \ 
Graecos,  solosque  se  et  studiis  suis  dignos  ait.  Nec 
profectione  dilata ,  ut  primum  Cassiopen  traiecit,  ^ 
statim  ad  aram  lovis  Cassii  cantare  auspicatus  est.  ' 

XXIII.  Certamina  deinceps  obiit  omnia.  Nam 
et  quae  diversissimorum  temporum  sunt ,  cogi  in 
unum  annum,  quibusdam  etiam  iteratis,  iussit. 
Olympiae  quoque  praeter  consuetudinem  musicimi 
agona  commisit.  Ac  ne  quid  circa  haec  occupatum 
avocaret  detineretve,  quum  praesentia  eius  urbicas  | 
res  egere  a  liberto  Helio  admoneretur,  rescripsit  his  | 
verbis  :  Qiiajnvis  imnc  tuujn  comiliujn  sit  et  votum,  j 

vi€  celeriter  reverti,  tamen  suadere  et  optare  potius  de- 
beSy  ut  Nerone  dignus  revertar.  Caiitante  eo,  nec  ne- 
cessaria  quidem  caiisa  excedere  theatro  licituni  erat. 
Itaque  et  enixae  quaedam  in  spectaculis  dicuntur,  et 
multi  taedio  audiendi  laudandique,  clausis  [oppido- 
rum]  portis,  aut  furtim  desiluisse  de  muro,  aut  morte 
simulata  funere  elati.  Quam  autem  trepide  anxie- 
que  certaverit,  quanta  adversariorum  aemulatione, 
quo  metu  iudicum,  vix  credi  potest.  Adversarios, 
quasi  plane  conditionis  eiusdem,  observare,  captare, 
infamare  secreto,nonnunquam  ex  occursu  maledictis 
incessere,  ac  si  qui  arte  praecellerent,  corrumpere 
etiam  solebat.  ludices  autem,  priusquam  inciperet, 
reverentissime  alloquebatur,  Omnia  se  facienda  fe- 
cisse,  sed  eventum  in  manu  esse  Fortunae  :  illos,  ut 
sapientes  et  doctos  viros,  fortuita  dehere  excludere  : 
atque,  ut  auderet,  hortantibus,  aequiore  animo  re- 
cedebat ;  ac  ne  sic  quidem  sine  sollicitudine,  taci- 
turnitatem  pudoremque  quorundam  pro  tristitia  et 
malignitate  arguens,  suspectosque  sibi  dicens, 

XXIV.  In  certando  vero  ita  legi  obediebat,  ut 
nunquam  exscreare  ausus,  sudorem  quoque  fron- 
tis  brachio  detergeret :  atque  etiam  in  quodam 
tragico  actu,  quum  elapsum  baculum  cito  resumpsis- 
set,  pavidus  et  metuens,  ne  ob  delictum  certamine 
summoveretur,  non  aliter  confirmatus  est,  quam  ad- 
iurante  hypocrita,  non  animadversum  id  inter  exsiil- 
tationes  succlamationesque  populi.  Victorem  au- 
tem  se  ipse  pronunciabat;  qua  de  causa  et  praeconio 
ubique  contendit.  Ac  ne  cuius  alterius  hieronica- 
rum  memoria  aut  vestigium  exstaret  usquam,  sub- 
verti  et  imco  trahi  abiicique  in  latrinas  omnium  sta- 
tuas  et  imagines  imperavit.    Aurigavit  quoque  plu- 

rifariam,  Olympiis  vero  etiam  decemiugem  ;  quam-  I 
vis  id  ipsum  in  rege  Mithridate  carmine  quodam  suo  ; 
reprehendisset.  Sed  excussus  curru  ac  rursus  repo- 
situs,  quum  perdurare  non  posset,  destitit  ante  de-  ; 
cursum  ;  neque  eo  secius  coronatus  est.  Decedens  \ 
deinde  provinciam  universam  libertate  donavit,  si- 
mulque  iudices  civitate  Romana  et  pecunia  grandi.  . 
Quae  beneficia  e  medio  stadio  Isthmiorum  die  sua  j 
ipse  voce  pronunciavit.  | 

XXV.  Reversus  e  Graecia  Neapolin,  quod  in  ea 
primum  artem  protulerat,  albis  equis  introiit,  dis-  | 
iecta  parte  muri,  ut  mos  hieronicarum  est :  simili  j 
modo  Antium,  inde  Albanum,  inde  Romam  ;  sed  et  ^ 
Romam  eo  ciu:ru,  quo  Augustus  olim  triumphaverat,  ^ 
et  in  veste  purpurea,  distinctaque  stellis  aureis  chla-  i 
myde,  coronamque  capite  gerens  Olympiacam,  dex-  j 
tra  manu  Pythiam,  praeeunte  pompa  ceterarum  cum 
titulis,  iibi,  et  quos,  quo  cantionum  quove  fabularum 
argumento  vicisset ;  sequentibus  currum  ovantium  ] 
ritu  plausoribus,  Augustianos,  militesque  setrium- 
phi  eius,  clamitantibus.    Dehinc,  diruto  Circi  maxi-  j 
mi  arcu,  per  Velabrum  forumque  Palatium  et  Apol-  " 
linem  petiit.     Incedenti  passim  victimae  caesae, 
sparso  per  vias  identidem  croco,  ingestaeque  aves, 
ac  lemnisci,  et  bellaria.  Sacras  coronas  in  cubiculis  j 
circum  lectos  posuit;  item  statuas  suas  citharoedico 
habitu  ;  qua  nota  etiam  nummum  percussit.  Ac 
post  haec  tantum  abfuit  a  remittendo  laxandoque 
studio,  ut,  conservandae  vocis  gratia,  neque  miiites 
unquam,  nisi  absens,  aut  alio  verba  prommciante, 
appellaret ;  neque  quicquam  serio  iocove  egerit,  | 
nisi  astante  phonasco,  qui  moneret,  parceret  arteriis,  | 
ac  sudarium  ad  os  applicaret ;  multisque  vel  amici-  ^ 

tiani  suam  obtulerit,  vel  siniultatem  indixerit,  prout 
quisque  se  magis  parciusve  laudasset. 

XXVI.  Petulantiam ,  libidinem,  luxuriam,  avari- 
tiam,  crudelitatem ,  sensim  quidem  primo  et  occulte, 
velut  iuvenili  errore,  exercuit,  sed  ut  tunc  quoque 
dubium  nemini  foret,  naturae  illa  vitia,  non  aetatis, 
esse.  Post  crepusculum  statim,  arrepto  pileo  vel 
galero,  popinas  inibat ;  circumque  vicos  vagabatur 
ludibundus,  nec  sine  pernicie  tamen  :  siquidem  re- 
deimtes  a  coena  verberare,  ac  repugnantes  vulnerare 
cloacisque  demergere  assuerat ;  tabernulas  etiam 
elfringere  et  expilare,  quintana  domi  constituta, 
ubi  partae  et  ad  licitationem  dividendae  praedae 
pretium  absumeretur.  Ac  saepe  in  eiusmodi  rixis 
oculorum  et  vitae  periculum  adiit,  a  quodam  laticla- 
vio,  cuius  uxorem  attrectaverat,  prope  ad  necem 
caesus.  Quare  nunquam  postea  publico  se  illud  ho- 
rae  sine  tribunis  commisit,  procul  et  occulte  subse- 
quentibus.  Interdiu  quoque  clam  gestatoria  sella 
delatus  in  theatrum,  seditionibus  pantomimorum  ex 
par4;e  proscenii  superiori,  signifer  simul  ac  spectator 
aderat.  Et  quum  ad  manus  ventum  esset,  lapidibus- 
que  et  subselliorum  fragminibus  decertaretur,  multa 
et  ipse  iecit  in  populum,  atque  etiam  praetoris  caput 
consauciavit. 

XXVII.  Paullatim  vero  invalescentibus  vitiis, 
iocularia  et  latebras  omisit,  nullaque  dissimulandi 
cura  ad  maiora  palam  erupit.  Epulas  a  medio  die 
ad  mediam  noctem  protrahebat,  refotus  saepius  ca- 
lidis  piscinis,  ac  tempore  aestivo  nivatis.  Coenita- 
batque  nonnunquam  et  in  publico,  naumachia  prae- 
clusa,  vel  Martio  campo,  vel  Circo  maximo,  inter 
scortorum  totius  Urbis  ambubaiarumque  ministeria, 

Quoties  Ostiam  Tiberi  deflueret,  aut  Baianum  sinum 
praeternavigaret,  dispositae  per  litora  et  ripas  di-  i 
versoriae  tabernae  parabantur,  insignes  ganeae  et  ! 
matronarum,  institorias  operas  imitantium,  atque  i 
hincindeorantium,utappelleret.  Indicebatetfamilia-  ' 
ribus  coenas,  quorum  uni  mellita  quadragies  sester-  j 
tio  constitit,  alteri  pluris  aliquanto  absorptio  rosaria.  j 

XXVIII.  Super  ingenuorum  paedagogia  et  nu-  j 
ptarum  concubinatus,  Vestali  virginiRubriae  vim  in- 
tulit.    Acten  libertam  paullum  abfuit  quin  iusto  ma- 
trimonio  sibi  coniungeret,  summissis  consularibus  | 
viris,  qui  regio  genere  ortam  peierarent.    Puerum  | 
Sporum,  exsectis  testibus,  etiam  in  muliebrem  natu-  \ 
ram  transfigurare  conatus,  cum  dote  et  flammeo,  per  ' 
sollemnia  nuptiarum  celeberrimo  officio  deductum 
ad  se,  pro  uxore  habuit.    Exstatque  cuiusdam  non  i 
inscitus  iocus,  Bene  agi  potuisse  cum  rebus  humanis,  '' 
si  Domiiius  pater  talem  habuisset  uxorem.  Hunc 
Sporum,  Augustarum  ornamentis  excultum,  lectica-  ; 
que  vectum,  et  circa  conventus  mercatusque  Grae-  , 
ciae,  ac  mox  Romae  circa  Sigillaria  comitatus  est, 
identidem  exosculans.    Nam  matris  concubitum  ap- 
petisse,  et  ab  obtrectatoribus  eius,  ne  ferox  atque 
impotens  mulier  et  hoc  genere  gratiae  praevaleret,  ; 
deterritum,  nemo  dubitavit ;  utique  postquam  mere-  \ 
tricem,  quam  fama  erat  Agrippinae  simillimam,  inter 
concubinas  recepit.  Olim  etiam,  quoties  lectica  cum 
matre  veheretur,  libidinatum  inceste,  ac  maculis  ve- 
stis  proditum,  aflirmant. 

XXIX.  Suam  quidem  pudicitiam  usque  adeo 
prostituit,  ut  contaminatis  paene  omnibus  membris,  i 
novissime  quasi  genus  lusus  excogitaret,  quo  ferae 
pelle  contectus  emitteretur  e  cavpa,  virorumque  ac  \ 

feminarum  ad  stipitem  deligatorum  inguina  invade- 
ret,  et  quum  affatim  desaevisset,  conficeretur  a  Do- 
ryphoro  liberto  :  cui  etiam,  sicut  ipsi  Sporus,  ita 
ipse  denupsit ,  voces  quoque  et  eiulatus  vim  patieu- 
tium  virginum  imitatus.  Kx  nonnullis  comperi,  per- 
suasissimum  habuisse  eum,  neminem  hominem  pudi- 
cum,  aut  ulla  corporis  parte  purum  esse  ;  verum 
plerosque  dissimulare  vitium,et  calliditate  obtegere; 
ideoque  professis  apud  se  obscenitatem  cetera  quo- 
que  concessisse  delicta. 

XXX.  Divitiarum  et  pecimiae  fructum  rlon 
alium  putabat,  quam  profusionem  :  sordidos  ac  de- 
parcos  esse,  quibus  ratio  impensarum  constaret ; 
praelautos  vereque  magnificos,  qui  abuterentur  ac 
perderent.  Laudabat  mirabaturque  avunculum  Ca- 
ium  nuilo  magis  nomine,  quam  quod  ingentes  a  Ti- 
berio  relictas  opes  in  brevi  spatio  prodegisset. 
Quare  nec  largiendi  nec  absumendi  modum  tenuit. 
In  Tiridatem,  quod  vix  credibile  videatur,  octingena 
nummum  millia  diurna  erogavit,  abeuntique  super 
sestertium  millies  contulit.  Menecraten  citharoe- 
dumetSpiculum  mirmillonem  triumphalium  virorum 
patrimoniis  aedibusque  donavit.  Cercopithecum 
Panerotem,  feneratorem,  et  iirbanis  rusticisque  prae- 
diis  locupletatum,  prope  regio  extulit  funere.  Nul- 
lam  vestem  bis  induit.  Quadringenis  in  punctum 
sestertiis  aleam  lusit.  Piscatus  est  rete  aurato,  pur- 
pura  coccoque  funibus  nexis.  Nunquam  carrucis 
minus  mille  fecisse  iter  traditur,  soleis  mularum  ar- 
genteis,  canxisinatis  mulionibus,  armillata  et  phale- 
rata  hamaxicorum  turba  atque  cursorum. 

XXXI.  Non  in  alia  re  tamen  damnosior,  quam 
in  aedificando.  Domum  a  Palatio  Esquilias  usque  fe- 

cit,  quani  primo  Transitoriam ,  mox,  incendio  ab-  ; 
sumptam  restitutamque,  Auream  nominavit.  De 
cuius   spatio  atque  cultu  sufFecerit  hoc  retulisse. 
Vestibulum  eius  fuit,  in  quo  colossus  centum  viginti  j 
pedum  staret  ipsius  effigie ;  tanta  laxitas,  ut  porticus 
triplices  milliarias  haberet ;  item  stagnum  maris  \ 
instar,  circumseptuni  aedificiis  ad  urbium  speciem  ; 
rura  insuper  arvis  atque  vinetis  et  pascuis  silvisque  1 
varia,  cum  multitudine  omnis  generis  pecudum  ac 
ferarum.    In  ceteris  partibus  cuncta  aiu'o  iita,  dis- 
tincta  gemmis  unionumque  conchis  erant.    Coena-  ] 
tiones  laqueatae  tabulis  eburneis  versatilibus,  ut  ? 
flores,  fistulatis,  ut  unguenta  desuper  spargerentur. 
Praecipua  coenationum  rotunda,  quae  perpetuo  die-  i 
bus  ac  noctibus  vice  numdi  circumageretur  :  bali-  j 
neae  marinis  et  Albulis  fluentes  aquis.    Eiusmodi  ; 
domum  quum  absolutam  dedicaret,  hactenus  com-  ! 
probavit,  ut  se  diceret  quasi  hominem  tandem  habita-  j 
re  coepisse.    Praeterea  inchoabat  piscinam  a  Miseno  ' 
ad  Avernum  lacum,  contectam,  porticibusque  con- 
clusam,  quo,  quicqiiid  totis  Baiis  calidarum  aqua- 
rum  esset,  committeretur:  fossam  ab  Averno  Ostiam  ^ 
usque,  ut  navibus,  nec  tamen  mari ,  iretur ,  lon-  i 
gitudinis  per  centum  sexaginta  millia,  latitudinis,  \ 
qua  contrariae  quinqueremes  commearent.     Quo-  j 
rum  operum  perficiendorum  gratia ,  quod  ubique 
esset  custodiae,  in  Italiam  deportari,  etiam  scelere 
convictos  non  nisi  ad  opus  damnari,  praeceperat. 
Ad  hunc  impendiorum  furorem,  super  fiduciam  im- 
perii,  etiam  spe  quadam  repentina  immensarum  et  ^ 
reconditarum  opum  impulsus  est,  ex  indicio  equitis  ; 
Romani,  pro  comperto  pollicentis,  thesauros  anti-^  j 
quissimae  gazae,  quos  Dido  regina  fugiens  Tyro  se-  j 

ciim  extulisset,  esse  in  Africa  vastissimis  specubiis 
abditos,  ac  posse  erui  parvula  molientium  opera. 

XXXII.  Verum  ut  spes  fefellit,  destitutus  atque 
ita  iam  exhaustus  et  egens,  ut  stipendia  quoque  mi- 
litum  et  commoda  veteranorum  protrahi  ac  differri 
necesse  esset,  calumniis  rapinisque  intendit  animum. 
Ante  omnia  instituit,  ut  e  libertorum  defunctorum 
bonis  pro  semisse  dextans  ei  cogeretur,  qui  sine  pro- 
babili  causa  eo  nomine  fuissent,  quo  essentullae  fa- 
miliae,  quas  ipse  contingeret :  deinde,  ut  ingratorum 
in  principem  testamenta  ad  fiscum  pertinerent;  ac  ne 
impune  esset  studiosis  iuris,  qui  scripsissent  vel  di- 
ctassent  ea  :  tunc,  ut  lege  maiestatis  facta  dictaque 
omnia,  quibus  modo  delator  non  deesset,  tenerentur. 
Revocavit  et  praemia  coronarum,  quae  unquam  sibi 
in  certaminibus  civitates  detulissent.  Et  quum  in- 
terdixisset  usum  ametkystini  ac  Tyrii  coloris,  sum- 
misissetque,  qui  nundinarum  die  pauculas  uncias 
venderet,  praeclusit  cunctos  negotiatores.  Quin 
etiam  inter  canendum  animadversam  matronam  e 
spectaculis,  vetita  purpura  cultam,  demonstrasse 
procuratoribus  suis  creditur:  detractamque  illico, 
non  veste  modo,  sed  et  bonis  exuit.  Nulli  delegavit 
officium,  ut  non  adiiceret,  Scis,  quid  milii  opus  sit,  et, 
Hoc  agamus ,  ne  quis  quicquam  habeat.  Ultimo 
templis  compluribus  dona  detraxit,  simulacraque  ex 
auro  vel  argento  fabricata  conflavit;  in  his  Penatium 
deorum,  quae  mox  Galba  restituit. 

XXXIII.  Parricidia  et  caedes  a  Claudio  exorsus 
est,  cuius  necis  etsi  non  auctor,  at  conscius  fuit ; 
neque  dissimulanter,  ut  qui  boletos,  in  quo  cibi  ge- 
nere  venenum  is  acceperat,  quasi  deorum  cibum, 
posthac  proverbio  Graeco  coUaudare  sit  solitus. 

Certe  omnibus  rerum  verborumque  contumeliis  mor- 
tuum  insectatus  est,  modo  stultitiae,  modo  saevitiae 
arguens.  Nam  et  ??iorari  eum  inter  homines  desisse, 
producta  prima  syllaba,  iocabatur:  multaque  de- 
creta  et  constituta,  ut  insipientis  atque  deliri,  pro 
irritis  habuit.  Denique  bustum  eius  consepiri,  nisi 
humili  levique  maceria,  neglexit.  Britannicum,  non 
minus  aemulatione  vocis,  quae  illi  iucundior  suppe- 
tebat,  quam  metu,  ne  quandoque  apud  hominum 
gratiam  paterna  memoria  praevaleret,  veneno  ag- 
gressus  est.  Quod  acceptum  a  quadam  Locusta, 
venenarionim  inclita,  quum  opinione  tardius  cede- 
ret,  ventre  modo  Britannici  moto  ;  arcessitam  mu- 
iierem  sua  manu  verberavit,  arguens,  pro  veneno  re- 
medium  dedisse.  Excusantique,  minus  datum  ad 
occultandam  facinoris  invidiam,  Sane,  inquit,  lege?n 
Iulia??i  ti??i€0  :  coegitque  se  coram  in  cubiculo  quam 
posset  velocissimum  ac  praesentaneum  coquere. 
Deinde  in  haedo  expertus,  postquam  is  quinque  ho- 
ras  protraxit,  iterum  ac  saepius  recoctum  porcello 
obiecit.  Quo  statim  exanimato,  inferri  in  triclinium, 
darique  coenanti  secum  Britannico  imperavit.  Et 
quum  ille  ad  primum  gustum  concidisset,  comitiali 
morbo  ex  consuetudine  correptum  apud  convivas 
ementitus,  postero  die  raptim  inter  maximos  imbres 
translaticio  extulit  funere.  Locustae  pro  navata 
opera  impunitatem  praediaque  ampla,  sed  et  disci- 
pulos  dedit. 

XXXIV.  Matrem,  dicta  factaque  sua  exquirentem 
acerbius  et  corrigentem,  hactenus  primo  gravabatur, 
ut  invidia  identidem  oneraret,  quasi  cessurus  impe- 
rio  Rhodumque  abiturus:  mox  et  honore  omni  et  po- 
testate  privavit;  abductaque  militum  etGermanorum 

statione ,  contiibernio  quoque  ac  Palatio  expulit. 
Neque  in  divexanda  quicquam  pensi  habuit,  summis- 
sis,  et  qui  Romae  morantem  litibus,  et  in  secessu 
quiescentem  per  convicia  et  iocos,  terra  marique 
praetervehentes,  inquietarent.  Verum  minis  eius  ac 
violentia  territus  perdere  statuit.  Et  quum  veneno 
ter  tentasset ,  sentiretque  antidotis  praemunitam,  la- 
cunaria,  quae  noctu  super  dormientem  laxata  ma- 
china  deciderent,  paravit.  Hoc  consilio  per  conscios 
parumcelato,  solutilem  navem,  cuius  vel  naufragio 
vel  camerae  ruina  periret,  commentus  est.  Atque 
ita  reconciliatione  simulata ,  iucundissimis  literis 
Baias  evocavit  ad  sollemnia  Quinquatruum  simul 
celebranda  ;  datoque  negotio  trierarchis,  qui  Libur- 
nicam,  qua  advecta  erat,  velut  fortuito  concursu 
confringerent,  protraxit  convivium.  Repetentique 
Baulos  in  locum  corrupti  navigii  machinosum  illud 
obtulit,  hilare  prosecutus  ;  atque  in  digressu  papil- 
las  quoque  exosculatus,  reliquum  temporis  cum  ma- 
gna  trepidatione  vigilavit,  opperiens  coeptorum  exi- 
tum.  Sed  ut  diversa  omnia,  nandoque  evasisse  eam, 
comperit,  inops  consilii,  L.  Agerinum  libertum  eius, 
salvam  et  incolumem  cum  gaudio  nunciantem,  ab- 
iecto  clam  iuxta  pugione,  ut  percussorem  sibi  sub- 
ornatum  arripi  constringique  iussit,  matremque  oc- 
cidi,  quasi  deprehensum  crimen  voluntaria  morte 
vitasset.  Adduntur  his  atrociora,  nec  incertis  au- 
ctoribus  :  ad  visendum  interfectae  cadaver  accur- 
risse,  contrectasse  membra,  alia  vituperasse,  alia 
iaudasse,  sitique  interim  oborta,  bibisse.  Neque 
tamen  sceleris  conscientiam,  quanquam  et  militum 
et  senatus  populique  gratulationibus  confirmaretur, 
aut  statim  aut  unquam  postea  ferre  potuit^  saepe 

confessus,  exagitari  se  materna  specie  verberibus 
Furiarum  ac  taedis  ardentibus.  Quin  et  facto  per 
magos  sacro  evocare  manes  et  exorare  tentavit. 
Peregrinatione  quidem  Graeciae,  Eleusiniis  sacris, 
quorum  initiatione  impii  et  scelerati  voce  praeconis 
summoventur,  interesse  non  ausus  est.  lunxitque 
parricidio  matris  amitae  necem.  Quam  quum  ex 
duritia  alvi  cubantem  visitaret,  et  illa  tractans  lanu- 
ginem  eius,  ut  assolet,  iam  grandis  natu,  per  blan- 
ditias  forte  dixisset,  Simul  hanc  excepero^  mori  volo  : 
conversus  ad  proximos,  confestim  se  positurum,  vel- 
ut  irridens  ait ;  praecepitque  medicis,  ut  largius 
purgarent  aegram.  Necdum  defunctae  bona  invasit, 
suppresso  testamento,  ne  quid  abscederet. 

XXXV.  Uxores  praeter  Octaviam  duas  postea 
duxit,  Poppaeam  Sabinam,  quaestorio  patre  natam 
et  equiti  Romano  antea  nuptam  ;  deinde  Statiliam 
Messalinam,  Tauri  bis  consulis  ac  triumphalis  ab- 
neptem.  Qua  ut  potiretur,  virum  eius,  Atticum  Ve- 
stinum  consulem,  in  honore  ipso  trucidavit.  Octa- 
viae  consuetudinem  cito  aspernatus,  corripientibus 
amicis,*  sufficere  illi  dehere,  respondit,  uxoria  orna- 
menta„  Eandem  mox  saepe  frustra  strangulare  me- 
ditatus,  dimisit  ut  sterilem  ;  sed  improbante  divor- 
tium  populo,  nec  parcente  conviciis,  etiam  relegavit. 
Denique  occidit  sub  crimine  adulteriorum,  adeo  im- 
pudentifalsoque,ut  inquaestione  pernegantibus  cun- 
ctis,  Anicetum  paedagogum  suum  indicem  subiecerit, 
qui  dolo  stupratam  a  se  fateretur.  Poppaeam  duo- 
decimo  die  post  divortium  Octaviae  in  matrimonium 
acceptam,  dilexit  imice.  Et  tamen  ipsam  quoque 
ictu  calcis  occidit,  quod  se,  ex  aurigatione  sero  re- 
versum,  gravida  et  aegra  conviciis  incesserat.  Ex 

hac  filiam  tulit  Claudiam  Augustam,  amisitque  ad- 
modum  infantem.  NuUum  adeo  necessitudinis  ge- 
nus  est,  quod  non  scelere  perculerit.  Antoniam, 
Claudii  fiiiam,  recusantem  post  Poppaeae  mortem 
nuptias  suas,  quasi  molitricem  novarum  rerum,  in- 
teremit.  Similiter  interemit  ceteros,  aut  affinitate 
aliqua  sibi  aut  propinquitate  coniunctos:  in  quibus 
Aulum  Plautium  iuvenem;  quem  quum  ante  mortem 
per  vim  conspurcasset,  Eatnunc,  inquit,  jnater  mea, 
€t  successorem  meum  osculetur ;  iactans  dilectum  ab 
ea,  et  ad  spem  imperii  impulsum.  Privignum  Rufium 
Crispinum,  Poppaea  natum,  impuberem  adhuc,  quia 
ferebatur  ducatus  et  imperia  ludere,  mergendurn  ma- 
ri,  dum  piscaretur,  servis  ipsius  demandavit.  Tu- 
scum  nutricis  filium  relegavit,  quod  in  procuratione 
Aegypti  balineis  in  adventum  suum  exstructis  lavis- 
set.  Senecam  praeceptorem  ad  necem  compulit; 
quamvis  saepe  commeatum  petenti  bonisque  cedenti 
persancte  iurasset,  suspectum  sefrustra,  periturum- 
quepotius,  quam  nociturum  ei.  Burro  praefecto  re- 
medium  ad  fauces  poUicitus,  toxicum  misit.  Liber- 
tos  divites  et  senes ,  olim  adoptionis,  mox  domina- 
tionis  suae  fautores  atque  rectores,  veneno,  partim 
cibis,  partim  potionibus  inditb,  intercepit. 

XXXVI.  Nec  minore  saevitia  foris  et  in  exteros 
grassatus  est.  Stella  crinita ,  quae  summis  potesta- 
tibus  exitium  portendere  vulgo  putatur,  per  conti- 
nuas  noctes  oriri  coeperat.  Anxius  ea  re,  ut  ex  Ba- 
bilo  astrologo  didicit,  solere  reges  talia  ostenta  cae- 
de  aliqua  illustri  expiare  atque  a  semet  in  capita 
procerum  depellere,  nobilissimo  cuique  exitium  de- 
stinavit.  Enimvero  multo  magis,  et  quasi  per  iustam 
causam,  duabus  coniurationibus  provulgatis:  qua- 

runi  prior  maiorqug  Pisoniana,  Romae;  posterior 
Viniciana,Beneventi  conflata  atque  detecta  est.  Con- 
iurati  e  vinculis  triplicium  catenarumdixerecausam: 
quum  quidam  crimen  ultro  faterentur,nonnullietiam 
imputarent,  tanquam  aliter  illi  non  possent  nisi  mor- 
te  succurrere,  dedecorato  flagitiis  omnibus.  Damna- 
torum  liberi  Urbe  pulsi,  enectique  veneno  aut  fame. 
Constat,  quosdam  cum  paedagogis  et  capsariis  uno 
prandio  pariter  necatos,  alios  diurnum  victum  pro- 
hibitos  quaerere. 

XXXVII.  Nullus  posthac  adhibitus  delectus  aut 
modus  interimendi,  quoscunque  libuisset,  quacunque 
de  causa.  Sed  ne  de  pluribus  referam,  Salvidieno 
Orfito  obiectum  est,  quod  tabernas  tres  de  domo  sua 
eirca  forum  civitatibus  ad  stationem  locasset;  Cas- 
sioLongino  iurisconsulto,ac  luminibus  orbato,  quod 
in  vetere  gentili  stemmate  C.  Cassii  percussoris  Cae- 
saris  imagines  retinuisset;  Paeto  Thraseae  tristior 
et  paedagogi  vultus.  Mori  iussis  non  amplius  quam 
horarum  spatium  dabat.  Ac  ne  quid  morae  interve- 
niret,  medicos  admovebat,  qui  cunctantes  continuo 
curarent:  ita  enim  vocabat  venas  mortis  gratia  inci- 
dere.  Creditur  etiam  polyphago  cuidam  Aegyptii 
generis,  crudam  carnem,  et  quicquid  daretur,  man- 
dere  assueto,  concupisse  vivos  homines  laniandos 
absumendosque  obiicere.  Elatus  inflatusque  tantis 
velut  successibus,negavit  quemquam  principumscisse, 
quid  sibi  liceret.  Multasque  nec  dubias  significatio- 
nes  saepe  iecit,ne  reliquis  quidem  se  parsurum  sena- 
toribus;  eumque  ordinem  sublaturum  quandoque  e 
republica,  ac  provincias  et  exercitus  equitiRomano 
ac  libertis  permissurum.  Certe  neque  adveniens  nc- 
que  proficiscens  quemquam  osculo  impertiit,  ac  ne 

resaliitatione  quidem.  Et  in  auspicando  operelsthmi, 
magna  frequentia  clare,  ut  sibi  ac  populo  Romano  hc- 
ne  res  verteret,  optavit,  dissimulata  senatus  mentione. 

XXXV^III.  Sed  nec  populo  aut  moenibus  patriae 
pepercit.    Dicente  quodam  in  sermone  communi: 

^Ejuov  &av6vroq  yava  /LivxOTjro)  ttvqI' 
imo,  inquit,  i/uov  ioivtoq.  Planeque  ita  fecit:  nam 
quasi  offensus  deformitate  veterum  aedificiorum ,  et 
angustiis  flexurisque  vicorum,  incendit  Urbem  tam 
palam,  ut  plerique  consulares  cubicularios  eius,  cum 
stuppa  taedaque  in  praediis  suis  deprehensos,  non 
attigerint;  et  quaedam  horrea  circa  domum  Auream, 
quorumspatiummaximedesiderabat,  [ut]  bellicisma- 
chinis  labefactata  atque  inflammata  sint,  quod  saxeo 
muro  constructa  erant.  Per  sex  dies  septemque  no- 
ctes  ea  clade  saevitum  est,  ad  monumentorum  busto- 
rumque  diversoria  plebe  compulsa.  Tunc,  praeter 
immensum  numerum  insularum,  domus  priscorum 
ducum  arserunt,  hostilibus  adhuc  spoliis  adornatae, 
deorumque  aedes  ab  regibus,  ac  deinde  Punicis  et 
Gallicis  bellis  votae  dedicataeque,  et  quicquid  visen- 
dum  atque  memorabile  ex  antiquitate  duraverat. 
Hoc  incendium  e  turri  Maecenatiana  prospectans, 
ls.et\isq\\e flaminae ,  ut  aiebat,  pulchritudine ,  aloidiv 
Ilii  in  illo  suo  scenico  habitu  decantavit.  Ac  ne  non 
hinc  quoque  quantum  posset  praedae  et  manubiarum 
invaderet,  poUicitus  cadaverum  et  ruderum  gratui- 
tam  egestionem ,  nemini  ad  reliquias  rerum  suarum 
adire  permisit;  collationibusque  non  receptis  modo, 
verum  et  efflagitatis,  provincias  privatorumque  cen- 
sus  prope  exhausit. 

XXXIX.  Accesserunt  tantis  ex  principe  malis 
probrisque  quaedam  et  fortuita:  pestilentia  unius 

antiimni,  qna  triginta  fnnernm  millia  in  rationem 
Libitinae  venemnt;  cladesBritannica,  qna  dno  prae- 
cipna  oppida,  magna  civinm  sociorumqne  caede,  di- 
repta  snnt;  ignominia  ad  Orientem,  legionibns  in 
Armenia  snb  iugnm  missis ,  aegreqne  Syria  retenta. 
Mirnm  et  vel  praecipne  notabile  inter  haec  fuit,  ni- 
hil  eum  patientius  qnam  maledicta  et  convicia  homi- 
nnmtulisse;  neque  in  ullos  ieniorem,  qnam  qui  se 
dictis  ant  carminibus  lacessissent,  exstitisse.  Multa 
Graece  Latineque  proscripta  aut  vulgata  sunt,  sicnt 
illa: 

JVeovVficpov  NiQO)v  Idiciv  fjur^tiQ  aTtiAtei^vsv. 

Quis  negat,  Aeneae  magna  de  stirpe  Neronem? 
Siistulit  hic  matrem,  sustulit  ille  patrem. 

Dum  tendit  citharam  noster,  dum  cornua  Parthus, 
Noster  erit  Paean,  ille  ty.atTj^iXitfjq. 


Roma  domusfiet:  Veios  migrate,  Quirites, 
Si  non  et  Veios  occupat  ista  domus. 
Sed  neque  anctores  reqnisivit,  et  qnosdam  per  indi- 
cem  ^elatos  ad  senatum,  affici  graviore  poena  prohi-  j 
bnit.  Transeuntem  enm  Isidorns  Cynicns  in  publico  | 
clara  voce  corripuerat,  quod  Nauplii  mala  hene  canti-  i 
taret,  sua  hona  male  disponeret:  et  Datus  Atellana- 
rum  histrio  in  cantico  qnodam,  vyiaive  Ttdteg ,  vyiavve 
iLiijteQ,  ita  demonstraverat,  ut  bibentem  natantemqne 
faceret,  exitum  scilicet  Clandii  Agrippinaeque  signi- 
ficans :  et  in  novissima  clansula, 

Orciis  vohis  ducitpedes. 

senatum  gestii  notaret.  Histrionem  et  philosophnm 
Nero  nihil  amplius ,  quam  Urbe  Italiaque  summovit, 
vel  contemptu  omnis  infamiae,  vel  ne  fatendo  doio- 
rem  irritaret  ingenia. 

XL.  Taleni  principem  paullo  minus  quatuorde- 
cim  annos  perpessus  terrarum  orbis  tandem  destituit, 
initium  facientibus  Gallis,  duce  lulio  Vindice,  qui 
tum  eam  provinciam  pro  praetore  obtinebat.  Prae- 
dictum  a  mathematicis  Neroni  olim  erat,  fore  ut 
quandoque  destitueretur ;  luide  illa  vox  eius  celeber- 
rima,  rb  r^yvlov  ndaa  yata  tqifpiu'  quo  maioi*e  scili- 
cet  venia  meditaretur  citharoedicam  artem,  principi 
sibi  gratam,  privato  necessariam.  Spoponderant 
tamen  quidam  destituto  Orientis  dominationem,non- 
nulli  nominatim  regnum  Hierosolymorum,  plures 
omnis  pristinae  fortunae  restitutionem.  Cui  spei 
pronior,  Britannia  Armeniaque  amissa,  ac  rursus 
utraque  recepta,  defunctum  se  fatalibus  malis  existi- 
mabat.  Ut  vero,  consulto  Delphis  Apolline,  septua- 
gesimum  ac  tertium  annum  cavendum  sibi  audivit, 
quasi  eo  demum  obiturus,  ac  nihil  coniectans  de  ae- 
tate  Galbae,  tanta  fiducia  non  modo  senectam,  sed 
etiam  perpetuam  singularemque  concepitfelicitatem, 
ut,  amissis  naufragio  pretiosissimis  rebus,  non  dubi- 
taverit  inter  suos  dicere,  pisces  eas  sihi  relaturos. 
Neapoli  de  motu  Galliarum  cognovit  die  ipso,  quo 
matrem  occiderat,  adeoque  lente  ac  secure  tulit,  ut 
gaudentis  etiam  suspicionem  praeberet,  tanquam  oc- 
casione  nata  spoliandarum  iure  belli  opulentissima- 
rum  provinciariim.  Statimque  in  gymnasium  pro- 
gressus,  certantes  athletas  effusissimo  studio  specta- 
vit.  Coenae  quoque  tempore  interpellatus  tumul- 
tuosioribus  literis,  hactenus  excanduit,  utmalum  iis, 

qui  descissent,  niinaretur.  Denique  per  octo  conti- 
nuos  dies  non  rescribere  cuiquani,  non  mandare  quid 
aut  praecipere  conatus,  reni  silentio  obliteravit.  j 

XLI.  Edictis  tandeni  Vindicis  contumeliosis  et  ] 
frequentibus  permotus,  senatum  epistola  in  ultionem  ' 
sui  reique  publicaeadhortatus  est,excusato  languore  l 
faucium,  propter  quem  non  adesset.    Nihil  autem 
aeque  doluit,  quam  ut  citharoedum  malum  se  incre-  ': 
pitum,  ac  pro  Nerone  ^e/ioiar^Mw  appellatum.    Et  , 
nomen  quidem  gentile,  quod  sibi  per  contumeliam  ^ 
exprobraretur,  resumpturum  se  professus  est,  depo-  / 
sito  adoptivo.    Cetera  convicia,  ut  falsa,  non  alio  < 
argumento  refellebat,  quam  quod  etiam  inscitia  sibi  j 
tantopere  elaboratae  perfectaeque  a  se  artis  obiice-  1 
retur,   singulos  subinde  rogitans,  nossentne  quem-  ] 
quam  praestantiorem?    Sed  urgentibus  aliis  super  * 
alios  nunciis,  Romam  praetrepidus  rediit:  leviterque  \ 
modo  in  itinere  frivolo  auspicio  mehte  recreata,  \ 
quum  annotasset  insculptum  monumento,  militem  • 
Gallum  ab  equite  Romano  oppressum  trahi  crinibus, 
ad  eam  speciem  exsiluit  gaudio,  coelumque  adoravit. 
Ac  ne  tunc  quidem  aut  sehatu  aut  populo  coram  ap- 
pellato,  quosdam  e  primoribus  viris  domum  evoca-  ; 
vit,  transactaque  raptim  consultatione,  reliquam  diei  ! 
partem  per  organa  hydraulica  novi  et  ignoti  generis  \ 
circumduxit:  ostendensque  singula,  de  ratione  ac 
difficultate  cuiusque  disserens,  iam  se  etiam  prolatu- 
nim  omnia  in  theatrtini  affirmavit,  si  per  Vindicem  i 
liceat.  ] 

XLII.  Postquam  deinde  etiam  Galbam  et  Hispa-  j 
nias  descivisse  cognovit,  collapsus,  animoquemale 
fracto ,  diu  et  sine  voce  et  prope  intermortuus  iacuit. 
Utque  resipuit,  veste  discissa,  capite  converberato, 

actum  de  se,  pronimciavit:  consolaiitiqiie  nutriculae 
et  aliis  quoque  iam  principibus  siniilia  accidisse  me- 
moranti,  Se  vero  praeter  ceteros  itiaudita  et  incognita 
pati,  respondit,  qui  summuni  imperium  vivus  amitteret. 
Nec  eo  secius  quicquam  ex  consuetudine  luxusatque 
desidiae  omisit  vel  imminuit.  Quin  imo,  quum  pro- 
speri  quiddam  ex  provinciis  nunciatum  esset,  super 
abundantissimam  coenam,  iocularia  in  defectionis 
duces  carmina,  lasciveque  modulata,  quae  vulgo  no- 
tuerunt,  etiam  gesticulatus  est;  ac  spectaculis  theatri 
clam  illatus,  cuidam  scenico  placenti  nuncium  misit, 
ahuti  eum  occupationibus  suis. 

XLIII.  Initio  statim  tumultus  multa  et  immania, 
verum  non  adhorrentia  a  sua  natura,  creditur  desti- 
nasse:  successores  percussoresque  summittere  exer- 
citus  et  provincias  regentibus,  quasi  conspiratis, 
idemqiie  et  unum  sentientibus ;  quicquid  ubique  ex- 
sulum,  quicquid  in  Urbe  hominum  Gallicanorum  es- 
set,  contrucidare ;  illos,  ne  desciscentibus  aggrega- 
rentur;  hos,  ut  conscios  popularium  suorum  atque 
fautores:  Gallias  exercitibus  diripiendas  permittere; 
senatum  universum  veneno  per  convivia  necare;  Ur- 
bem  incendere,  feris  in  populum  immissis,  quo  diffi- 
cilius  defenderetur.  Sed  abstepritus,  non  tam  poe- 
nitentia,  quam  perficiendi  desperatione,  credensque 
expeditionem  necessariam,  consules  ante  tempus  pri- 
vavit  honore,  atque  in  utriusque  locum  solus  iniit 
"  consulatum,  quasi  fatale  esset,  non  posse  Gallias  de- 
bellari,  nisi  a  se  consule.  Ac  susceptis  fascibus, 
quum  post  epulas  triclinio  digrederetur,  innixus 
humeris  familiarium  affirmavit,simulac  primum  pro- 
vinciam  attigisset,  inermem  se  in  conspectum  exerci- 
tuum  proditurum,  nec  quicquam  aliud  quam  fletu- 

rum;  revocatisque  ad  poenitentiam  defectoribus,  se- 
quenti  die  laetum  inter  laetos  cantaturum  epinicia, 
quae  iam  nunc  sibi  componi  oporteret. 

XLIV.  In  praeparanda  expeditione  primam  cu-  ^ 
ram  habuit  deligendi  vehicula,  portandis  scenicis  or- 
ganis,  concubinasque,  quas  secum  educeret,  tondendi  "\ 
ad  virilem  modum,  et  securibus  peltisque  Amazoni- 
cis  instruendi.  Mox  tribus  urbanas  ad  sacramentum 
citavit;  ac  nullo  idoneo  respondente,  certum  dominis 
servorum  numerum  indixit;  nec  nisi  ex  tota  cuius- 
que  familia  probatissimos,  ne  dispensatoribus  qui- 
dem  aut  amanuensibus  exceptis,  recepit.    Partem  ; 
etiam  census  omnes  ordines  conferre  iussit;  etinsu- 
per  inquilinos  privatarum  aedium  atque  insularum 
pensionem  annuam  repraesentare  fisco.  Exegitque 
ingenti  fastidio  et  acerbitate  nummum  asperum,  ar- 
gentum  pustulatum,  aurum  ad  obrussam;  ut  pleri- 
que  omnem  collationem  palam  recusarent,  consensu  \ 
flagitantes,  a  delatoribus  potius  revocanda  praemia,  j 
quaecunque  cepissent. 

XLV.  Ex  annonae  quoque  caritate  [lucrantium]  ; 
accrevit  invidia.    Nam  et  forte  accidit,  ut  in  publica 
fame  Alexandrina  navis  nunciaretur  pulverem  lucta- 
toribus  aulicis  advexisse.   Quare  omnium  in  se  odio 
incitato,  nihil  contumeliarum  defuit,  quin  subiret. 
Statuae  eius  a  verticecirrusappositus  est  cum  inscri-  ■ 
ptione  Graeca,  ISunc  demuin  agona  esse,  et,  Traderet  , 
tandejn.    Alterius  collo  et  ascopera  deligata,  simul- 
quetitulus;  Ego  quid potui?  sed  tu  culeum  meruisti,  j 
Ascriptum  et  columnis,  Etiam  Gallos  eum  cantando  ' 
excitasse.    lam  noctibus  iurgia  cum  servis  plerique  ^ 
simulantes,  crebro  vindicem  poscebant. 

XLVI.  Terrebatur  ad  hoc  evidentibus  portentisrj 

somiiiorum  et  auspiciorum  et  ominum,  tum  veteri- 
l)us,  tumnovis.  Nunquam  antea  somniare  solitus, 
occisa  demum  matre  vidit  per  quietem,  navem  sibi 
regenti  extortum  gubernaculum,  trahique  seabOcta- 
via  uxore  in  artissimas  tenebras,  etmodo  pennata- 
rum  formicarum  multitudine  oppleri,  modo  a  simu- 
lacris  gentium  ad  Pompeii  theatrum  dedicatarum 
circumiri  arcerique  progressu;  Asturconem,  quo 
maxime  laetabatur,  posteriore  corporis  parte  in  si- 
miae  speciem  transfiguratum ,  ac  tantum  capite  inte- 
gro  hinnitus  edere  canoros.  DeMausoleo,  sponte 
foribus  patefactis,  exaudita  vox  est,  nomine  eum 
cientis.  Kalendis  lanuariis  exornati  Lares  in  ipso 
sacrificii  apparatu  conciderunt.  Auspicanti  Sporus 
annulum  muneri  obtulit,  cuius  gemmae  sculptura 
erat  Proserpinae  raptiis,  Votorum  nuncupatione, 
magna  iam  ordinum  frequentia,  vix  repertae  Capito- 
lii  claves.  Quum  ex  oratione  eius,  qua  in  Vindicem 
perorabat,  recitaretur  in  senatu,  daturos poenas  sce- 
leratosy  ac  hrevi  dignum  exitum  facturos^  conclama- 
tum  est  ab  universis :  TufacieSy  Auguste.  Observa- 
tum  etiam  fuerat,  novissimam  fabiilam  cantasse  eum 
publice  Oedipodem  exsulem,  atque  in  hoc  desisse  versu : 
Oavetv  civMye  ovyya[A,oq,  (Wijr^^,  TratfjQ, 
XLVII.  Nunciata  interim  etiam  ceterorum  exer- 
cituum  defectione,  literas  prandenti  sibi  redditas 
concerpsit,  mensam  subvertit,  duos  scyphos  gratissi- 
miusus,  quos  Homerios  a  caelatura  carminum  Ho- 
meii  vocabat,  solo  illisit,  ac  sumpto  aLocustave- 
neno,  et  in  auream  pyxidem  condito ,  transiit  in  hor- 
tos  Servilianos:  ubi,  praemissis  libertorum  fidissi- 
mis  Ostiam,  ad  classem  praeparandam,tribunos  cen- 
turionesque  praetorii  de  fugae  societate  tentavit. 

Sed  partim  tergiversantibus ,  partim  aperte  detre-  ' 
ctantibiis,  iino  vero  etiam  proclamante: 

Usque  adeone  mori  jnisermn  est?  j 
varia  agitavit;  Parthosne  an  Galbam  supplex  pete-  i 
ret,  an  atratus  prodiret  in  publicum,  proque  rostris 
quanta  posset  maxima  miseratione  veniam  praeteri-  l 
torum  precaretur,  ac,  ni  flexisset  animos,  vel  Aegy- 
pti  praefecturam  concedi  sibi  oraret.    Inventus  est 
postea  in  scrinio  eius  hac  de  re  sermo  formatus:  sed 
deterritum  putant,  ne  prius,  quam  in  forum  perveni- 
ret,  discerperetur.   Sic  cogitatione  in  posterum  diem 
dilata,  ad  mediam  fere  noctem  excitatus,  ut  compe- 
rit,  stationem  militum  recessisse,  prosiluit  a  lecto,  j 
misitque  circum  amicos.    Et  quia  nihil  a  quoquam 
remmciabatur,  ipse  cum  paucis  hospitia  singulorum  j 
adiit.    Verum  clausis  omnium  foribus,  respondente  | 
nuUo,  in  cubiculum  rediit,  unde  iam  et  custodes  dif-  ' 
fugerant,  direptis  etiam  stragulis ,  amota  et  pyxide 
veneni.  Ac  statim  Spiculum  mirmillonem,  vel  quem- 
libet  alium  percussorem,  cuius  manu  periret,  requi- 
sivit.    Et  nemine  reperto,  Ergo  ego,  inquit,  nec  ami-  ' 
cumhabeo,  nec  inimicum?  procurritque  quasi  prae-  1 
cipitaturus  se  in  Tiberim.  '| 

XLVIII.  Sed  revocato  rursus  impetu,  aliquid  se- 
cretioris  latebrae  ad  colligendum  animum  desidera-  i 
vit:  et  offerente  Phaonte  liberto  suburbanum  suum,  i 
inter  Salariam  et  Nomentanam  viam  circa  quartum 
milliarium,  ut  erat  nudo  pede  atque  tunicatus,  pae-  | 
nulam  obsoleti  coloris  superinduit:  adopertoque  ca-  i 
pite,  et  ante  faciem  obtento  sudario,  equum  ascen-  \ 
dit,  quatuor  solis  comitantibus,  inter  quos  et  Sporus 
erat.    Statimque  tremore  terrae  et  fulgure  adverso 
pavefactus,  audiit  ex  proximis  castris  elamorem  nii- 

litum,  et  sibi  adversa  et  Galbae  prospera  oniinan- 
tium ;  etiam  ex  obviis  viatoribus  quendani  dicentem, 
Hi  Neronem  persequuntur;  alium  sciscitantem,  Ec- 
quidin  Urbe  novi  de  Nerone?  Equo  autem  odore  ab- 
iecti  in  via  cadaveris  consternato,  detecta  facie  agni- 
tus  est  a  quodam  missicio  praetoriano,  et  salutatus. 
Ut  ad  deverticulum  ventum  est,  dimissis  equis  inter 
fruticeta  ac  vepres,  per  arundineti  semitam  aegre, 
nec  nisi  strata  sub  pedibus  veste,  ad  aversum  villae 
parietem  evasit.  Ibi  hortante  eodem  Phaonte,  ut 
interim  in  specum  egestae  areuae  concederet,  nega- 
vit,  se  vivum  suh  terram  iturum:  ac  parumper  com- 
moratus,  dum  clandestinus  ad  villam  introitus  para- 
retur,  aquam  ex  subiecta  lacuna  potaturus  manu 
hausit,  et,  Haec  est,  inquit,  Neronis  decocta.  Dein, 
divulsa  sentibus  paenula,  traiectos  surculos  rasit: 
atque  ita  quadrupes  per  angustias  effossae  cavernae 
receptus  in  proximam  cellam,  decubuit  super  lectum, 
modica  culcita,  vetere  pallio  strato  instructum.  Fa- 
meque  interim  et  siti  interpellante,  panem  quidem 
sordidum  oblatum  aspernatus  est,  aquae  autem  tepi- 
dae  aliquantum  bibit. 

XLIX.  Tunc  unoquoque  hinc  inde  instante,  ut 
quam  primum  se  impendentibus  contumeliiseriperet, 
scrobem  coram  fieri  imperavit,  dimensus  ad  corpori^ 
suimodulum:  componique  simul,  si  qua  inveniren- 
tur,  frusta  marmoris,  et  aquam  simul  ac  ligna  con- 
ferri,  curando  mox  cadaveri,  flens  ad  singula,  atque 
j  identidem  dictitans:  Qualis  artifex  pereo!  Inter 
moras  perlatos  a  cursore  Phaontis  codicillos  praeri- 
puit,  legitque,  se  hostem  a  senatu  iudicatum,  et  quaeri, 
ut  puniatur  more  maiorum:  interrogavitque,  quale 
esset  id  genus  poenae.    Et  qiuim  comperisset,  nudi 

honiinis  cervicem  inseri  furcae,  corpus  virgis  ad  ne-  ' 
cemcaedi;  conterritus,  duos  pugiones,  quos  secum 
tulerat,  arripuit,  tentataque  utriusque  acie  rursus  i 
condidit,  causatus,  nondum  adesse  fatalem  horam.  \ 
Ac  modo  Sporum  hortabatur,  ut  lamentari  ac  plan-  i 
gere  inciperet;  modo  orabat,  ut  se  aliquis  ad  mor-  \ 
tem  capessendam  exemplo  iuvaret;  interdum  segni- 
tiem  suam  his  verbis  increpabat:  Vivo  deformiter  ac 
turpiter:  ov  Tt^iTtet^  Niqoivt,,  ov  Tt^iTTeo'  vt](pciv  Sti  iv  , 
tolq  toiovtovi'  a/f,  EyevQt  otavtov.  lamque  equites  ap-  j 
propinquabant,  quibus  praeceptum  erat,  ut  vivum  • 
eum  attraherent.  Quod  ut  sensit,  trepidanter  effatus: 

^'l7ino)v      uj^V7t6do)v  afiq^i  v.tvTtoc;  ovata  paXlEi, 
ferrum  iugulo  adegit,  iuvante  Epaphrodito  a  libellis. 
Semianimisque  adhuc  irrumpenti  centurioni,  et  pae- 
nula  ad  vulnus  apposita,in  auxilium  se  venisse  simu- 
lanti,  non  aliud  respondit,  quam,  Sero,  et,  Haec  esi 
fides.    Atque  in  ea  voce  defecit,  exstantibus  rigenti-  \ 
busque  oculis  usque  ad  horrorem  formidinemque  vi- 
sentium.    Nihil  prius  aut  magis  a  comitibus  exege- 
rat,  quam  ne  potestas  cuiquam  capitis  sui  fieret,  sed  ^ 
ut,  quoquo  modo,  totus  cremaretur.    Permisitque  j 
hoclcelus,  Galbae  libertus,  non  multo  ante  vinculis  \ 
exsolutus,  in  quae  primo  tumultu  coniectus  fuerat.  i 

L.  Funeratus  est  impensa  ducentorum  millium,  ] 
stragulis  albis  auro  intextis,  quibus  usus  Kalendis  \ 
lanuarii  fuerat.  Reliquias  Ecloge  et  Alexandria  nu- 
trices  cum  Acte  concubina  gentili  Domitiorum  mo- 
numento  condiderunt,  quod  prospicitur  e  campo 
Martio  impositum  colli  hortorum.  In  eo  monumento 
solium  Porphyretici  marmoris,  superstante  Limensi 
ara,  circumseptum  est  lapide  Thasio. 

LI.  Statura  fuit  paene  iusta,  corpore  maculoso  ^ 

et  foetido,  sufflavo  capillo,  vultii  pulchro  magis 
quam  venusto,  oculis  caesiis  et  hebetioribus,  cervice 
obesa,  ventre  proiecto,  gracillimis  cruribus,  valetu- 
dine  prospera.  Nam,  qui  luxuriae  immoderatissi- 
mae  esset,  ter  omnino  per  quatuordecim  annoslan- 
guit,  atque  ita,  ut  neque  vino  neque  consuetudine  re- 
liqua  abstineret.  Circa  cultum  habitumque  adeo 
pudendus,ut  comam  semper  in  gradus  formatam,  pe- 
regrinatione  Achaica  etiam  p  one  verticem  summiserit ; 
ac  plerumque  synthesinam  indutus,  ligato  circiun 
collum  sudario,  prodierit  in  publicum,  sine  cinctu  et 
discalciatus. 

LII.  Liberales  disciplinas  omnes  fere  puer  atti- 
git.  Sed  a  philosophia  eum  mater  avertit,  monens, 
imperaturo  contrariam  esse;  a  cognitione  veterum 
oratorum  Seneca  praeceptor,  quo  diutius  in  admira- 
tione  sui  detineret.  Itaque  ad  poeticam  pronus,  car- 
mina  libenter  ac  sine  labore  composuit:  nec,  ut  qui- 
dam  putant,  aliena  pro  suis  edidit.  Venere  in  ma- 
nus  meas  pugillares  libellique  cum  quibusdam  notis- 
simis  versibus,  ipsius  chirographo  scriptis,  ut  facile 
appareret,  non  translatos  aut  dictante  aliquo  exce- 
ptos,  sed  plane  quasi  a  cogitante  atque  generante 
exaratos ;  ita  multa  et  delcta  et  inducta  et  superscri- 
pta  inerant. 

LIII.  Habuit  et  pingendi,  fingendique  niaxime, 
:  non  niediocre  studium.  Maxima  autem  popularitate 
eiFerebatur,  omnium  aemulus,  qui  quoquo  modo  ani- 
mum  vulgi  moverent.  Exiit  opinio,  post  scenicas 
coronas  proximo  lustro  descensurum  eum  ad  Oiym- 
pia  inter  athletas.  Nam  et  luctabatur  assidue :  nec 
aliter  certamina  gymnica  Graecia  tota  spectaverat, 
quam  brabeutarum  more  in  stadio  humi  assidens,  ac, 

si  qiia  paria  longiiis  recessissent,in  medium  manibiis 
suis  protrahens.  Destinaverat  etiam,  quia  Apolli- 
nem  cantu,  Solem  aurigando  aequiparare  existima- 
retur,  imitari  et  Herculis  facta.  Praeparatumque 
leonem  aiunt,  quem  vel  clavavel  brachiorum  nexibus 
in  amphitheatri  arena  spectante  populo  nudus  elideret. 

LIV.  Sub  exitu  quidem  vitae  palam  voverat,  si 
sibi  incolumis  status  permansisset,  proditurum  se 
partae  victoriae  ludis,  etiam  hydraulam,  et  chorau- 
lam,  et  utricularium ,  ac  novissimo  die  histrionem, 
saltaturumque  Virgilii  Turnum.  Et  sunt  qui  tra- 
dant,  Paridem  histrionem  occisum  ab  eo,  quasi  gra- 
vem  adversarium. 

LV.  Erat  illi  aeternitatis  perpetuaeque  famae 
cupido,  sed  inconsulta.  Ideoque  multis  rebus  ac  lo  - 
cis,  vetere  appellatione  detracta,  novam  induxit  ex 
suo  nomine.  Menseni  quoque  Aprilem  Neroneum 
appellavit.  Destinaverat  et  Komam  NeropoUin  nun- 
cupare. 

LVI.  Religionum  usquequaque  contemptor,prae- 
ter  unius  deae  Syriae.  Hanc  mox  ita  sprevit,  ut 
urina  contaminaret,  alia  superstitione  captus,  in  q\ia 
sola  pertinacissime  haesit.  Siquidem  icunculam 
puellarem,  quum  quasi  remedium  insidianmi  a  ple- 
beio  quodam  et  ignoto  muneri  accepisset,  detecta 
confestim  coniuratione,pro  summo  numine  trinisque 
in  die  sacrificiis  colere  perseveravit:  volebatque 
credi,  monitione  eius  futura  praenoscere.  Ante  pau- 
cos  quam  periret  menses  attendit  et  extispicio,  nec 
unquam  litavit. 

LVII.  Obiit  tricesimo  et  secundo  aetatis  anno, 
die,  quo  quondam  Octaviam  interemerat:  tantumque 
gaudium  publice  praebuit,  ut  plebs  pileata  tota  Urbe 


NERO.    CAP.  53—57. 


263 


disciirreret.  Et  tamen  non  defuerunt,  qui  per  lon- 
gum  tempus  vernis  aestivisque  floribus  tumulum  eius 
ornarent;  ac  modo  imagines  praetextatas  in  rostris 
proferrent,  modo  edicta,  quasi  viventis  et  brevi  ma- 
gno  inimicorum  malo  reversuri.  Quin  etiam  Volo- 
gesus,  Parthorum  rex,  missis  ad  senatum  legatis  de 
instauranda  societate,  hoc  etiam  magnopere  oravit, 
ut  Neronis  memoria  coleretur.  Denique,  quum  post 
viginti  annos  adolescente  me  exstitisset  conditionis 
incertae,  qui  se  Neronem  esse  iactaret,  tam  favora- 
bile  nomen  eius  apu.dParthos  fuit,  ut  vehementer  ad- 
iutus,  et  vix  redditus  sit. 


C.  SUETONII  TRANQUILLI 
L  I  B  E  R    S  E  P  T  I  M  U  S. 

SERVIUS  SULPICIUS 
G  A  L  B  A. 


I.  Progenies  Caesanim  in  Nerone  defecit:  quod 
futunim  in  compluribus  quidem  signis,  sed  eviden- 
tissimis  duobus  appaniit.  Liviae  olim  post  Augusti 
statim  nuptias  Veientanum  suum  revisenti,  praeter- 
volans  aquila,  gallinam  albam,ramulum  lauri  rostro 
tenentem,  ita  ut  rapuerat,  demisit  in  gremium :  quum- 
que  nutriri  alitem,  pangi  ramulum  placuisset,  tanta 
pullonim  soboles  provenit,  ut  hodie  quoque  ea  villa 
ad  Gallinas  vocetur;  tale  vero  lauretum,  ut  trium- 
phaturi  Caesares  inde  laureas  decerperent:  fuitque 
que  mos  triumphantibus,  alias  confestim  eodem  lo- 
co  pangere:  et  observatum  est,  sub  cuiusque  obitiim 
arborem  ab  ipso  institutam  elanguisse.  Ergo  novis- 
simo  Neronis  anno  et  silva  omnis  exaruit  radicitus, 
et  quicquid  ibi  gallinanim  erat,  interiit:  ac  subinde 
tacta  de  coelo  Caesarum  aede,  capita  omnibus  sta- 
tuis  simul  deciderunt ;  Augustique  sceptnim  e  mani- 
bus  excussum  est. 

II.  Neroni  Galba  siiccessit,  nullo  gradu  contin- 
gens  Caesarum  domuni:  sed  haud  dubie  nobilissi- 
mus,  magnaque  et  vetere  prosapia,  ut  qui  statuarum 
titulis  pronepoiem  se  Q.  Catuli  CapitoUni  semper 
ascripserit;  jmperator  vero  etiam  stemma  in  atrio 
proposuerit,  quo  paternam  originem  ad  lovem,  ma- 
ternam  ad  Pasiphaen  Minois  uxorem  referret. 

III.  Imagines  et  elogia  universi  generis  exsequi 
longum  est:  familiae  breviter  attingam.  Qui  pri- 
miis  Sulpiciorum  cognomen  Galbae  tulit,  cur  aut 
unde  traxerit,  ambigitur.  Quidam  putant,  quod  op- 
pidum  Hispaniae,  frustra  diii  oppugnatum,  illitis  de- 
mum  galbano  facibus  succenderit:  alii,  quod  in  diu- 
tm'na  valitudine  galbeo,  id  est,  remediis  lana  involu- 
tis,  assidue  uteretur:  nonnulli,  quod  praepinguis 
fueritvisus,  quem  ^«/6«/7i  Galli  vocant:  vel  contra, 
quod  tam  exilis,  quam  sunt  animalia,  quae  in  aescu- 
lis  nascuntur,  appellanturque  galhae.  Familiam  il- 
lustravit  Ser.  Galba  consularis,  temporum  suorum 
eloquentissimus:  quem  tradunt,  Hispaniam  ex  prae- 
tura  obtinentem,  triginta  Lusitanorum  millibus  per- 
fidia  trucidatis,  Viriathini  belli  causam  exstitisse. 
Eius  nepos  ob  repulsam  consulatus  infensus  lulio 
Caesari,  cuius  legatus  in  Gallia  fuerat,  conspiravit 
cum  Cassio  et  Bruto :  propter  quod  Pedia  lege  da- 
mnatus  est.  Ab  hoc  sunt  imperatoris  Galbae  avus  et 
pater.  Avus  clarior  studio,  quam  dignitate:  non 
enim  egressus  praeturae  gradum,  multiplicem  nec  in- 
curiosam  historiam  edidit.  Pater  consulatu  functiis, 
quanquam  brevi  corpore  atque  etiam  gibber,  modi- 
caeque  in  dicendo  f acultatis ,  causas  industrie  actita- 
vit.  Uxores  habuit  Mummiam  Achaicam,  neptem 
Catuli,  proneptemque  L.  Mummii,  qui  Corinthum 

excidit;  item  Liviam  Ocellinam,  dltem  admodum  et 
pulchram,  a  qua  tamen  nobilitatis  causa  appetitus 
ultro  existimatur,  et  aliquanto  enixius,  postquam 
subinde  instanti  vitium  corporis  secreto  posita  veste 
detexitjUe  quasi  ignaram  fallere  videretur.  ExAchai- 
caliberos,  Caium  et  Servium,  procreavit ;  quorum 
maior  Caius  attritis  facultatibus  Urbe  cessit:  prohi- 
bitusque  a  Tiberio  sortiri  anno  suo  proconsulatum, 
voluntaria  morte  obiit. 

IV.  Ser.  Galba  imperator  M.  Valerio  Messalla, 
Cn.  Lentulo  consulibus  natus  est  IX.  Kalendas  la- 
nuarii,  in  villa  coUi  superposita,  prope  Terracinam, 
sinistrorsum  Fundos  petentibus.  Adoptatus  a  no- 
verca  sua  Livia  nomen  et  Ocellare  cognomen  assum- 
psit,  mutato  praenomine.  Nam  Lucium  pro  Servio 
iisque  ad  tempus  imperii  usurpavit.  Constat  Augu- 
stum  puero  adhuc,  salutanti  se  inter  aequales,  ap- 
prehensa  buccula  dixisse,  y.aiav,  riy.vov ,  rijq  d^xti^i 
^ii^iMv  TtaQatQoilri,  Sed  et  Tiberius,  quum  comperis- 
set  eum  imperaturum,  verum  in  senecta,  Vivat  sane, 
ait,  quatido  id  ad  nos  nihil pertinet.  Avo  quoque  eius 
fulgur  procuranti,  quum  exta  de  manibus  aquila  ra- 
puisset,  et  in  frugiferam  quercum  contulisset,  sum- 
mum  sed  serum  imperium  portendi  familiae  respon- 
sum  est.  Et  ille  irridens,  Sane,  inquit,  quummula 
pepererit.  Nihil  aeque  postea  Galbam  tentantem 
res  novas  confirmavit,  quam  mulae  partus:  ceteris- 
que  ut  obscenum  ostentum  abhorrentibus,  solus  pro 
laetissimo  accepit,  memor  sacrificii  dictique  avi. 
Sumpta  virili  toga,  somniavit  Fortunam  dicentem, 
stare  se  antefores  defessam,  et  nisi  ocius  reciperetur, 
cuicunque  ohvio  praedae  futuram.  Utque  evigilavit 
aperto  atrio,  simulacrum  aeneum  deae  cubitaii  ma- 


GALBA.    CAP.  3  —  6. 


267 


ius  iiixta  limen  invenit ;  idque  gremio  suo  Tusculum, 
ubi  aestivare  consueverat,  avexit,  et  in  parte  aedium 
consecratum  menstruis  deinceps  supplicationibus  et 
pervigilio  anniversario  coluit.  Quanquam  aetate 
nondum  constanti,  veterem  civitatis  exoletumqrie 
morem,  ac  tantum  in  domo  sua  haerentem,  obstina- 
tissime  retinuit,  ut  liberti  servique  bis  die  frequentcs 
adessent,ac  mane  salvere,  vespere  valere  sibi  singuli 
dicerent. 

V.  Inter  liberales  disciplinas  attendit  et  iuri. 
Dedit  et  matrimonio  operam:  verum,  amissa  uxore 
Ijepida  duobusque  ex  ea  filiis,  remansit  in  coelibatn, 
neque  soUicitari  ulla  conditione  amplius  potuit,  ne 
Agrippinae  quidem,  viduatae  morte  Domitii,  quae 
maritum  quoque  adhuc  necdum  coelibem  Galbam 
adeo  omnibus  sollicitaverat  modis,  ut  inter  conven- 
tum  matronarum  correpta  iurgio  atque  etiam  manu 
pulsata  sit  a  matre  Lepidae.  Observavit  ante  omnes 
Liviam  Augustam:  cuius  et  vivae  gratia  plurimuia 
valiiit,  et  mortuae  testamento  paene  ditatus  est:  se- 
stertium  namque  quingenties  quum  praecipuum  inter 
legatarios  habuisset,  quia  notata,  non  perscripta 
erat  summa,  herede  Tiberio  legatum  ad  quingenta 
revocante,  ne  haec  quidem  accepit. 

VL  Honoribus  ante  legitimum  tempus  initis, 
praetor  commissione  ludorum  Floralium  novum 
spectaculi  genus,  elephantos  funambulos,  edidit:  ex- 
inde  provinciae  Aquitaniae  anno  fere  praefuit:  mox 
consulatum  per  sex  menses  ordinarium  gessit;  eve- 
nitque,  ut  ipse  Cn.  Domitio  patri  Neronis,  ipsi  Sai- 
viusOtho  paterOthonis  succederet,  velut  praesagium 
insequentis  casus,  quo  medius  inter  utriusque  filios 
extitit  imperator.   A  Caio  Caesare  Gaetulico  substi- 

tiitus,  postridie  qnam  ad  legiones  venit,  sollemni 
forte  spectaculo  plaudentes  inhibuit,  data  tessera,  ut 
jiianus  paenulis  continerent  Statimque  per  castra 
iactatum  est: 

Disce,  mileSy  militare,  Galba  est,  non  Gaefulicus. 
Pari  severitate  interdixit  commeatus  peti.  Vetera- 
num  ac  tironem  militem  opere  assiduo  corroboravit: 
matureque  barbaris,  qui  iam  in  Galliam  usque  pro- 
ruperant,  coercitis,  praesenti  quoque  Caio  talem  et 
se  et  exercitum  approbavit,  ut  inter  innumeras  con- 
tractasque  ex  omnibus  provinciis  copias,  neque  te- 
stimonium  neque  praemia  ampliora  ulli  perciperent; 
ipse  maxime  insignis,  quod  campestrem  decursionem 
scuto  moderatus  etiam  ad  essedum  imperatoris  per 
viginti  passuum  millia  cucurrit. 

VII.  Caede  Caii  nunciata,  multis  ad  occasionem 
stimulantibus ,  quietem  praetulit.  Per  hoc  gratissi- 
mus  Claudio,  receptusque  in  cohortem  amicorum, 
tantae  dignationis  est  habitus,  ut,  quum  subita  ei  va- 
letudo,  nec  adeo  gravis,  incidisset,  dilatus  sit  expedi- 
tionis  Britannicae  dies.  Africam  proconsul  biennio 
obtinuit,  extra  sortem  electus  ad  ordinandam  pro- 
Vinciam,  et  intestina  dissensione  et  barbarorum  tu- 
multu  inquietam.  Ordinavitque  magna  severitatis 
ac  iustitiae  cura,  etiam  in  parvulis  rebus.  Militi, 
qui  per  expeditionem  annona  artissima  residuum 
cibariorum  tritici  modium  centum  denariis  vendidis- 
se  arguebatur,  vetuit,  simulatque  indigere  cibo  coe- 
pisset,  a  quoquam  opem  ferri;  et  is  fame  extabuit. 
At  in  iure  dicendo,  quum  de  proprietate  iumenti 
quaereretur,  levibus  utrinque  argumentis  et  testibus, 
ideoque  difficili  coniectura  veritatis,  ita  decrevit,  ut 
ad  lacum,  ubi  adaquari  solebat,  duceretur  capite  in- 

voluto,  atque  ibidem  revelato ,  eius  esset,  ad  quem 
sponte  se  a  potu  recepisset. 

VIII.  Ob  res  et  tunc  in  Africa  et  olim  in  Germa- 
nia  gestas  ornamenta  triumphalia  accepit,  et  sacer- 
dotium  triplex,  inter  quindecimviros,  sodalesque  Ti- 
tios,  item  Augustales ,  cooptatus:  atque  ex  eo  tem- 
pore  prope  adNeronis  medium  principatum  in  seces- 
su  plurimum  vixit,  ne  ad  gestandum  quidem  unquam 
[aliter]  iter  ingressus,  quam  ut  secum  vehiculo  pro- 
ximo  decies  sestertium  in  auro  efferret,  donec  in  op- 
pido  Fundis  moranti  Hispania  Tarraconensis  obiata 
est.  Acciditque,  ut,  quum  provinciam  ingressus  sa- 
crificaret  intra  aedem  publicam,  puero  e  ministris 
acerram  tenenti  capillus  repente  toto  capite  canesce- 
ret.  Nec  defuerunt,  qui  interpretarentur,  significari 
rerum  mutationem,  successurumque  iuveni  senem, 
hoc  est,  ipsum  Neroni.  Nec  multo  post  in  Canta- 
briae  lacum  fulmen  decidit,  repertaeque  sunt  duode- 
cim  secures,  haud  ambiguum  summi  imperii  signum. 

IX.  Per  octo  annos  varie  et  inaequaliter  provin- 
ciam  rexit.  Primo  acer,  et  vehemens,  et  in  coercen- 
dis  quidem  delictis  vel  immodicus.  Nam  et  nummu- 
lario,  non  ex  fide  versanti  pecunias,  manus  amputa- 
vit,  mensaeque  eius  affixit;  ettutorem,  quod  pupil- 
lum,  cui  substitutus  heres  erat,  veneno  necasset, 
cruce  affecit,  implorantique  leges,  et  civem  Roma- 
num  se  testificanti,  quasi  solatio  et  honore  aiiquo 
poenam  levaturus,  mutari  multoque  praeter  ceteras 
altiorem  et  dealbatam  statui  crucem  iussit.  Paulla- 
tim  in  desidiam  segnitiemque  conversus  est,  ne  quid 
materiae  praeberet  Neroni,  et,  ut  dicere  solebat, 
quod  nemo  rationem  otii  sid  reddere  cogeretur.  Car- 
thagine  nova  conventum  agens,  tumultuari  Gailias 

comperit,  legato  Aqiiitaniae  auxilia  implorante.  Su- 
pervenerunt  et  Vindicis  literae,  hortantis,  ut  Immano 
generi  assertorem  ducemque  se  accommodaret,  Nec 
diu  cunctatus,  conditionem  partim  metu,  partim  spe 
recepit.  Nam  et  mandata  Neronis  de  nece  sua  ad 
procwatores  clam  missa  deprehenderat;  et  confir- 
mabatur  qxuim  secimdissimis  auspiciis  et  ominibus, 
tum  virginis  honestae  vaticinatione ,  tanto  magis, 
quod  eadem  illa  carmina  sacerdos  lovis  Cluniae  ex 
penetrali  somnio  monitus  eruerat,  ante  ducentos  an- 
110 s  similiter  a  fatidica  puella  prommciata,  Quo- 
rum  carminum  sententia  erat,  oriturum  quandoque 
ex  Hispania  principem  dominumque  rerum, 

X.  Igitur  quum  quasi  manumissione  vacaturus 
conscendisset  tribunal,  propositis  ante  se  damnato- 
rum  occisorumque  a  Nerone  quam  plurimis  imagini 
bus,  et  astante  nobili  puero,  quem  exsulantem  ex 
proximaBaleari  insula  ob  id  ipsum  acciverat,  deplo- 
ravit  temporum  statum,  consalutatusque  imperator, 
legatum  se  senatus  ac  populi  Romani  professus  est. 
Deinde,  iustitio  indicto,  e  plebe  quidem  provinciae 
legiones  et  auxilia  conscripsit,  super  exercitum  vete- 
rem  legionis  unius,  duarumque  alarum,  et  cohortium 
trium :  at  e  primoribus  prudentia  atque  aetate  prae- 
stantibus,  velut  instar  senatus,  ad  quos  de  maiore 
re,  quoties  opus  esset,  referretur,  instituit.  Delegit 
et  equestris  ordinis  iuvenes,  qui,  manente  annulo- 
rum  aureorum  usu,  Evocati  appellarentur,  excubias- 
que  circa  cubiculum  suum  vice  militum  agerent. 
Etiam  per  provincias  edicta  dimisit,  auctor  singulis 
imiversisque  conspirandi  simul,  et  ut,  qua  posset 
quisque  opera,  communem  causam  iuvarent.  Per 
idem  fere  tempus  in  munitione  oppidi,  quod  sedem 

IdgIIo  delegerat,  repertus  est  aiimilus  opere  antiquo, 
sculptura  gemmae  Victoriaiii  cum  tropaeo  expri 
mente.  Ac  subinde  Alexandrina  navis  Dertosam 
appulit,  armis  onusta,  sine  gubernatore,  sine  nauta 
acvectore  ullo,  ut  nemini  dubium  esset,  iustum 
piumque  et  faventibus  diis  bellum  suscipi;  quum  re- 
pente  ex  inopinato  prope  cuncta  turbata  sunt.  Ala- 
rum  altera  castris  appropinquantem,poenitentia  mu- 
tati  sacramenti,  destituere  conata  est,  aegreque  re- 
tenta  in  officio  :  et  servi,  quos  a  liberto  Neronis  ad 
fraudem  praeparatos  muneri  acceperat,  per  angipor- 
tum  in  balnea  transeuntem  paene  interemerunt ;  nisi 
cohortantibus  invicem,  ne  occasionem  amitterent, 
interrogatisque,  de  qua  occasione  loquerentur,  ex- 
pressa  cruciatu  confessio  esset. 

XI.  Accessit  ad  tanta  discrimina  mors  Vindicis, 
qua  maxime  consternatus,  destitutoque  similis,  non 
multum  afuit,  quin  vitae  renunciaret.  Sed  superve- 
nientibus  ab  Urbe  nunciis,  ut  occisumNeronem,  cun- 
ctosque  in  verba  sua  iurasse  cognovit,  deposita  Le- 
gati  suscepit  Caesaris  appellationem.  Iterque  in- 
gressus  est  paludatus,  ac  dependente  a  cervicibus  pu- 
gione  ante  pectus;  nec  prius  usum  togae  recupera- 
vit,  quam  oppressis,  qui  novas  res  moliebantur,  prae- 
fecto  praetorii  Nymphidio  Sabino  Romae,  in  Ger- 
mania  Fonteio  Capitone,  in  Africa  Clodio  Macro, 
legatis. 

XII.  Praecesserat  de  eo  fama  saevitiae  simul  at- 
que  avaritiae:  quod  civitates  Hispaniarum  Gallia- 
rumque,  quae  cunctantius  sibi  accesserant,  graviori- 
bustributis,  quasdam  etiam  murorum  destructione 
punisset;  et  praepositos  procuratoresque  supplicio 
capitis  alfecisset  cum  coniugibus  ac  liberis;  quodque 

oblatam  a  Tarraconensibus  e  vetere  teniplo  lovis  co- 
ronam  auream  librarum  quindecim  conflasset,  ac 
tres  uncias,  quae  ponderi  deerant,  iussisset  exigi. 
Ea  fama  et  confirmata  et  aucta  est,ut  primumUrbem 
introiit.    Nam  quum  classiarios,  quos  Nero  ex  re- 
migibus  iustos  milites  fecerat,  redire  ad  pristinum  • 
statum  coegerit;  recusantes  atque  insuper  aquilam  ' 
et  signa  pertinacius  flagitantes  non  modo  immisso 
equite  disiecit,  sed  decimavit  etiam.    Item  Germa- 
norum  cohortem,  a  Caesaribus  olim  ad  custodiam 
corporis  institutam  multisque  experimentis  fidelissi- 
mam,  dissolvit,  ac  sine  ullo  commodo  remisit  in  pa-  j 
triam,  quasi  Cn.  Dolabellae,  iuxta  cuius  hortos  ten-  i 
debat,  proniorem.    lUa  quoque,  verene  an  falso,  per 
ludibrium  iactabantur,  apposita  lautiore  coena  inge-  j 
muisse  eum:  et  ordinario  quidem  dispensatori,  bre-  < 
viarium  rationum  offerenti,  parapsidem  leguminis 
pro  sedulitate  ac  diligentia  porrexisse;  Cano  autem  ' 
choraulae,  mire  placenti,  denarios  quinque  donasse, 
prolatos  manu  sua  e  peculiaribus  loculis  suis. 

XIII.  Quare  adventus  eius  non  perinde  gratus  ^ 
fuit:  idque  proximo  spectacuio  apparuit;  siquidem 
Atellanis  notissimum  canticum  exorsis, 

Venit,  10 j  Simus  a  villa  ; 
cuncti  simul  spectatores  consentiente  voce  reliquam  ^ 
partem  retulerunt,  ac  saepius  versu  repetito  egerunt.  = 

XIV.  Maiore  adeo  et  favore  et  auctoritate  ade-  \ 
ptus  est,  quam  gessit,  imperium;  quanquam  multa 
documenta  egregii  principis  daret:  sed  nequaquam  \ 
tam  grata  erant,  quam  invisa,  quae  secus  fierent.  \ 
Regebatur  trium  arbitrio,  quos  una  et  iiitra  Pala-  , 
tium  habitantes,  nec  unquam  non  adhaerentes,  pae-  | 
dagogos  vulgo  vocabant.    Hi  erant  T.  Vinius,  lega- 

tiis  eins  in  Hispania,  cnpiditatis  immensae ;  Corne- 
liusLaco,  ex  assessore  praefectns  praetorii,  arro- 
gautia  socordiaque  intolerabilis ;  libertns  Icelns, 
pauUo  ante  annulis  aureis  etMartiani  cognomine  or- 
natus,  ac  iam  summae  equestris  gradus  candidatus. 
His,  diverso  vitiorum  genere  grassantibus,  adeo  se 
abutendum  permisit  et  tradidit,  ut  vix  sibi  ipsi  con- 
staret;  modo  acerbior  parciorque,  modo  remissior 
ac  negligentior,  quam  conveniret  principi  electo  at- 
que  illud  aetatis.  Quosdam  claros  ex  utroque  or- 
dine  viros  suspicione  minima  inauditoscondemnavit. 
Civitatem  Romanam  raro  dedit:  iura  trium  libero- 
rum  vix  imi  atque  alteri;  ac  ne  his  quidem,  nisi  ad 
certum  praefinitumque  tempus.  ludicibus,  sextam 
decuriam  adiici  precantibus,  non  modo  negavit,  sed 
etiam  concessum  a  Claudio  beneficium,  ne  hieme  in- 
itioque  anni  ad  iudicandum  evocarentur,  eripuit. 

XV.  Existimabatur  etiam  senatoria  et  eqnestria 
officia  biennii  spatio  determinaturus ,  nec  daturus 
nisi  invitis  ac  recusantibus.  Liberalitates  Neronis, 
non  plus  decimis  concessis,  per  quinquaginta  equites 
Romanos  ea  conditione  revocandas  curavit  exigen- 
dasque,  ut  et,  si  quid  scenici  aut  xystici  donatum 
olim  vendidissent,  auferretur  emptoribus,  quando 
illi  absumpto  pretio  solvere  nequirent.  At  contra, 
nihil  non  per  comites  atque  libertos  pretio  addici, 
aut  donari  passus  est  gratia,  vectigalia,  immunitates, 
poenas  innocentium,  impunitatem  noxiorum.  Uiiin 
etiam,  populo  Romano  deposcente  supplicium  Ha- 
loti  et  Tigellini,  solos  ex  omnibus  Neronis  emissa- 
riis  vel  maleficentissimos  incolumes  praestitit.  At- 
que  insuperHalotum  procuratione  amplissima  orna- 

vit:  pro  Tigellino  etiam  saevitiae  populum  edieto 
increpuit.  ' 

XVI.  Per  haec  prope  universis  ordinibus  offen-  ; 
sis,  vel  praecipua  flagrabat  invidia  apud  milites.  i 
Nam  qiuim  in  verba  eius  absentis  iurantibus  donati-  \ 
vum  grandius  solito  praepositi  pronunciassent,  ne-  ^ 
que  rem  ratam  habuit,  et  subinde  iactavit,  selegere  \ 
militem,  non  emere  consuesse,    Atque  eo  quidem  no- 
mine  omnes,  qui  ubique  erant,  exacerbavit.    Cete-  1 
rum  praetorianos  etiam  metu  et  indignitate  commo- 
vit,  removens  subinde  plerosque  ut  suspectos  etNym-  ] 
phidii  socios.   Sed  maxime  fremebat  superioris  Ger- 
maniae  exercitus,  fraudari  se  praemiis  navatae  ad-  \ 
ver&us  Gallos  etVindicem  operae.    Ergo  primi  ob- 
sequium  rupere,  ac  se  Kalendis  lanuarii  adigi  sacra-  , 
mento,  nisi  in  nomen  Senatus,  recusarunt:  statim- 
que  legationem  ad  praetorianos  cum  mandatis  desti- 
navenmt,  dispHcere  i?nperatorem  in  tlispania  factum ; 
eligerent  ipsi,  quem  cuncti  exercitus  comprobarent. 

XVII.  Quod  ut  nunciatum  est,  despectui  esse  non 
tam  senectam  suam,  quam  orbitatem  ratus ,  Pisonem 
Frugi  Licinianum,  nobilem  egregiumque  iuvenem, 
ac  sibi  olim  probatissimum,  testamentoque  semper  * 
in  bona  et  nomen  ascitum,  repente  e  media  salutan-  < 
tium  turba  apprehendit;  filiumque  appelians,  perdu-  , 
xit  in  castra,  ac  pro  concione  adoptavit,  ne  tunc  qui-  ' 
dem  donativi  ulla  mentione  facta.    Quo  faciliorem 
occasionem  M.  Salvio  Othoni  praebuit  perficiendi  i 
conata,  intra  sextimi  adoptionis  diem. 

XVIII.  Magna  et  assidua  monstra  iam  inde  a  i 
principio  exitum  ei,  qualis  evenit,  portenderant.  | 
Quum  per  omne  iter  dextra  sinistraque  oppidatim 
victimae  caederentur,  taurus,  securis  ictii  consterna- 

tus,  nipto  vinculo  essedum  eius  invasit,  elatisque  pe- 
dibus  totum  cruore  perfudit;  ac  descendentem  spe- 
culator  impulsu  turbae  lancea  prope  vulneravit.  Ur- 
bem  quoque  et  deinde  Palatium  ingressum  excepit 
terrae  tremor,  et  assimilis  quidam  mugitui  sonus. 
Secuta  sunt  aliquanto  manifestiora  et  tristiora.  Mo- 
nile,  margaritis  gemmisque  consertum,ad  ornandam 
Fortunam  suam  Tusculanam  ex  omni  gaza  secreve- 
rat:  id  repente,  quasi  augustiore  dignius  loco,  Ca- 
pitolinae  Veneri  dedicavit:  ac  proxima  nocte  so- 
mniavit  speciem  Fortunae  querentis,  fraudatam  se 
dono  destinato,  minantisque,  erepturam  et  ipsam, 
quae  dedisset.  '  Quumque  exterritus  luce  prinia  ad 
expiandum  somnium,  praemissis  qui  rem  divinam 
appararent,  Tusculum  excucurrisset,  nihil  invenit 
praeter  tepidam  in  ara  favillam,  atratumque  iuxta 
senem  in  catino  vitreo  thus  tenentem,  et  in  calice  fi- 
ctili  merum.  Observatum  etiam  est,  Kalendis  la- 
nuariis  sacrificanti  coronam  de  capite  excidisse ;  au- 
spicanti  puUos  evolasse;  adoptionis  die  neque  mili- 
tes  allocuturo  castrensem  sellam  de  more  positam 
pro  tribunali,  oblitis  ministris,  et  in  senatu  curulem 
perverse  collocatam. 

XIX.  Priusvero,  quam  occideretur,  sacrifican- 
tem  mane  haruspex  identidem  monuit,  caveret  peri- 
culum ;  non  longe  percussores  abesse.  Haud  multo 
post  cognoscit,  teneri  castra  ab  Othone:  ac  pleris- 
que,  ut  eodem  quam  primum  pergeret,  suadentibus, 
(posse  enim  auctoritate  et  praesentia  praevalere), 
nihil  amplius  quam  continere  se  statiiit,  et  legiona- 
riorum  firmare  praesidiis,  qui  multifariam  diverse- 
que  tendebant.  Loricam  tamen  induit  linteam, 
quanquam  haud^dissimulans,  panim  adversus  tot 

miicrones  profuturam.  Sed  extractus  nimoribus 
falsis,  quos  conspirati,  ut  eum  in  publicum  elicerent, 
de  industria  dissiparant,  paucis  temere  affirmantibus 
transactum  negotium,  oppressos  qui  tumultuarentur, 
advenire  frequentes  ceteros  gratulabundos,  et  iri 
omne  obsequium  paratos;  his  ut  occun-eret,  prodiit 
tanta  fiducia,  ut  militi  cuidam,  occisuni  a  se  Otho- 
nem  glorianti,  Quo  auctore?  responderit;  atque  in 
forum  usque  processit.  Ibi  equites,  quibus  mandata 
caedes  erat,  quum  per  publicum  dimota  paganorum 
turba  equos  adegissent,  viso  procul  eo,  parumper 
restiterunt:  deinde  nusum  incitati,  desertum  a  suis 
contrucidarunt. 

XX.  Simt,  qui  tradant,  ad  primum  tumultum 
proclamasse  eum,  Quid  agitis,  commilitones?  ego 
vester  su?n,  etvosmei;  donativum  etiam  pollicitum. 
Plures  autem  prodiderunt,  obtulisse  ultro  iugulum, 
etf  ut  Jioc  agerenty  acferirent,  quando  ita  videretur, 
hortatum.  Iliud  mirum  admodum  fuerit,  neque 
praesentium  quemquam  imperatori  auxilium  ferre 
conatum,  et  omnes,  qui  accerserentur,  sprevisse  nun- 
cium,  excepta  Germanicianorum  vexiUatione.  Ili 
ob  recens  meritum,  quod  se  aegros  et  invalidos  ma- 
gnopere  fovisset,  in  auxilium  advolaverunt ;  sed  se- 
rius,  itinere  devio  per  ignorantiam  locorum  retar- 
dati.  lugulatus  est  ad  iacum  Curtii,  ac  relictus  ita, 
utierat,  donec  gregarius  miles,  a  frumentatione  re- 
diens,  abiecto  onere  caput  ei  amputavit:  et,  quo- 
niam  capillo  prae  calvitie  arripere  non  poterat,  in 
gremium  abdidit;  mox,  inserto  per  os  poUice,  ad 
Othonem  detulit.  Ille  lixis  calonibusque  donavit, 
qui  hasta  suffixum  non  sine  ludibrio  circum  castra 
portarunt,  acclamantes  identidenjy  Galba,  cupide 

fruaris  aetafe  tua;  maxime  irritati  ad  talem  ioco- 
nim  petulantiam,  quod  ante  paucos  dies  exieratin 
vulgus,  laudanti  cuidam  formam  suam,  ut  adhuc  flo- 
ridam  et  vegetam,  respondisse  eum,  ^'Etv  jivoo  (livoq 
%fi7tiS6v  iatvv,  Ab  his  Patrohii  Neroniani  lihertus, 
centum  aureis  redemptum,  eo  loco,  uhi  iussii  Galhae 
animadversum  in  patronum  fuerat,  ahiecit.  Sero  tan- 
dem  dispensator  Argius  et  hoc,  et  ceterum  truncum 
in  privatis  eius  hortis  Aureliae  viae  sepulturae  dedit. 

XXI.  Statura  iusta  fuit,  capite  praecalvo,  oculis 
caeruleis,  adunco  naso,  manihus  pedihusque  articu- 
lari  morho  distortissimis,  ut  neque  calceum  perpeti, 
nec  lihellos  evolvere  aut  tenere  omnino  valeret.  Ex- 
creverat  etiam  in  dexteriore  latere  eius  caro,  prae- 
pendehatque  adeo,  ut  aegre  fascia  suhstringeretur. 

XXII.  Cihi  plurimi  traditur,  quem  tempore  hi- 
herno  etiam  ante  lucem  capere  consueverat;  inter 
coenamvero  usque  eo  ahimdantis,  ut  congestas  super 
manus  reliquias  circumferri  iuheret,  spargique  ad 
pedes  stantihus.  Lihidinis  in  mares  pronioris,  et 
eos  non  nisi  praeduros  exoletosque.  Ferehant,  in 
Hispania  Icelum  e  veterihus  concuhinis,  de  Neronis 
exitu  nunciantem,  non  modo  artissimis  osculis  pa- 
lam  exceptum  ah  eo,  sed,  ut  sine  mora  velleretur, 
oratiim  atque  seductum. 

XXIII.  Periit  tertio  et  septuagesimo  aetatis  an- 
no,  imperii  mense  septimo.  Senatus,  iit  primum  li- 
citum  fuit,  statuam  ei  decreverat,  rostratae  colu- 
mnae  superstantem  in  parte  fori,  qua  trucidatus  est. 
Sed  decretum  Vespasianus  aholevit,  percussores  sihi 
ex  Hispania  in  ludaeam  summisisse  opinatus. 


C.  SUETONII  TRANQUILLI 
LIBER  SEPTIMUS. 

M.    SALVIUS  OTHO. 


1.  Maiores  Othonis  sunt  orti  oppido  Ferentino, 
faniilia  vetere  et  honorata,  atque  ex  principihus  E- 
truriae.  Avus  M.  Salvius  Otho,  patre  equite  Roma- 
no,  matre  humili,  incertum  an  ingenua,  per  gratiam 
Liviae  Augustae,  in  cuius  domo  creverat,  senator  est 
factus,  nec  praeturae  gradum  excessit.  Pater  L. 
Otho,  materno  genere  praeclaro,  multarumque  et 
magnarum  propinquitatum,  tam  carus  tamque  non 
ahsimilis  facie  Tiberio  principi  fuit,  ut  plerique  pro« 
creatum  ex  eo  crederent.  Urhanos  honores,  procon- 
sulatum  Africae,  et  extraordinaria  imperia,  severis- 
sime  administravit.  Ausus  etiam  est  in  Illyrico  mi- 
lites  quosdam,  quod  motu  Camilli  ex  poenitentia 
praepositos  suos,  quasi  defectionis  adversus  Clau- 
dium  auctores,  occiderant,  capite  punire,  et  quidem 
ante  principia,  se  coram  ;  quamvis  oh  id  ipsum  pro- 
motos  in  ampliorem  gradum  a  Claudio  sciret.  Quo 
facto,  sicut  gloriam  auxit,  ita  gratiam  minuit :  quam 
tamen  mature  recuperavit,  detecta  equitis  Romani 

fraude,  quem  prodentibus  servis  necem  Claudio  pa- 
rare  compererat.  Namque  et  senatus  honore  raris- 
simo,  statuain  Palatio  posita,  prosecutus  est  eum  : 
et  Claudius  allectum  inter  patricios  coUaudans  am- 
plissimis  verbis,  haec  quoque  adiecit :  Vir,  quo  me- 
liores  liberos  kabere  ne  opto  quidem.  Ex  Albia  Te- 
rentia,  splendida  femina,  duos  tulit  filios,  L.  Titia- 
num,  et  minorem  Marcum  cognominem  sibi  ;  tulit  et 
filiam,  quam,  nondum  nubilem,  Dniso,  Germanici 
filio,  despondit. 

II.  Otho  imperator  IV.  Kalendas  Maii  natus  est, 
Camillo  Arruntio,  Domitio  Aenobarbo  consulibus. 
Aprima  adolescentia  prodigus  ac  procax,  adeo  ut 
saepe  flagris  obiurgaretur  a  patre.  Ferebatur  et  va- 
gari  noctibus  sOlitus,  atque  invalidum  quemque  ob- 
viorum  vel  potulentum  corripere,  ac  distento  sago 
impositum  in  sublime  iactare.  Post  patris  deinde 
mortem,  libertinam  aulicam  gratiosam,  quo  effica- 
cius  coleret,  etiam  diligere  simulavit,  quamvis  anum 
ac  paene  decrepitam.  Per  hanc  insinuatus  Neroni, 
facile  summum  inter  amicos  locum  tenuit,  congruen- 
tia  morum ;  ut  vero  quidam  tradunt,  et  consuetudine 
mutui  stupri  :  ac  tantum  potentia  valuit,  ut  damna- 
tum  repetundis  consularem  virum,  ingens  praemium 
pactus,  priusquam  plane  restitutionem  ei  impetras- 
set,  non  dubitaret  in  senatum  ad  agendas  gratias  in- 
troducere. 

III.  Omnium  autem  consiliorum  secretorumque 
particeps,  die,  quem  Nero  necandae  matri  destinave- 
rat,  ad  avertendas  suspiciones  coenam  utrique  ex- 
quisitissimae  comitatis  dedit.  Item  Poppaeam  Sa- 
binam,  tunc  adhuc  amicam  eius,  abductam  marito, 
demandatamque  interim  sibi,  nuptiarum  specie  rece- 

pit.    Nec  corrupisse  contentiis,  adeo  dilexit,  ut  ne 
rivalem  quidem  Neronem  aequo  tulerit  animo.  Cre- 
ditur  certe  non  modp  missos  ad  arcessendam  non  re- 
cepisse,  sed  ipsum  etiam  exclusisse  quondam  pro  fo- 
ribus  astantem,  miscentemque  fnistra  minas  et  pre-  ■ 
ces,  ac  depositum  reposcentem.     Quare  diducto  i 
matrimonio,  sepositus  est  per  causam  legationis  in 
Lusitaniam.  Id  satis  visum,  ne  poena  acrior  mimum 
omnem  divulgaret ;  qui  tamen  sic  quoque  hoc  disti- 
cho  enotuit :  ' 
Cur  Otho  mentito  sit,  quaeritis,  exsul  Jionore?  ^ 
JJxoris  moeclius  coeperat  esse  suae,  '\ 
Provinciam  administravit  quaestorius  per  decem  an-  \ 
nos,  moderatione  atque  ahstinentia  singulari.  , 

IV.  Ut  tandem  occasio  ultionis  data  est,  conati- 
bus  Galhae  primus  accessit :  eodemque  momento  et 
ipse  spem  imperii  cepit,  magnam  quidem  ex  con-  J 
ditione  temporum,  sed  aliquanto  maiorem  ex  affir-  ^ 
matione  Seleuci  mathematici;  qui  quum  eum  olim  j 
superstitem  Neroni  fore  spopondisset,  tunc  ultro  in-  * 
opinatus  advenerat,  imperaturum  quoque  hrevi  re- 
promittens.    Nullo  igitur  officii  aut  amhitionis  in 
quemquam  genere  omisso,  quoties  coena  principem  \ 
acciperet,  aureos  excuhanti  cohorti  viritim  divide-  ■ 
hat :  nec  eo  minus  alium  alia  via  militum  demereha-  \ 
tur.    Cuidam  etiam  de  parte  finium  cum  vicino  liti-  \ 
ganti  adhihitus  arhiter,  totum  agrum  redemit  eman-  \ 
cipavitque  ;  ut  iam  vix  uUus  esset,  qufi  non  sentiret  ! 
et  praedicaret,  solum  successionis  imperii  dignum. 

V.  Speraverat  autem  fore,  ut  adoptaretur  a  Gal-  ^ 
ha  ;  idque  in  dies  exspectahat.  Sed  postquam,  Pi-  ! 
sone  praelato,  spe  decidit,  ad  vim  conversus  est,  in-  \ 
stigante  super  animi  dolorem  etiam  magnitudine  ] 

aeris  alieni.  Neque  enim  dissimulabat,  nisi  princi- 
pem,  se  stare  nonposse  ;  nihilque  referre,  ah  hoste  in 
aciCf  an  inforo  sub  creditorihus  caderet,  Ante  paucos 
dies  servo  Caesaris  pro  impfetrata  dispensatione  de- 
cies  sestertium  expresserat.  Hoc  subsidium  tanti 
coepti  fuit.  Ac  primo  quinque  speculatoribus  com- 
missa  est  res,  deinde  decem  aliis,  quos  singuli  binos 
produxerant :  omnibus  dena  sestertia  repraesentata, 
et  quinquagena  promissa.  Per  hos  sollicitati  reliqui, 
nec  adeo  multi,  haud  dubia  fidncia,  in  ipso  negotio 
plures  affuturos. 

VI.  Tulerat  aniraus,  post  adoptionem  statim  ca- 
stra  occupare,  coenantemque  in  Palatio  Galbam  ag- 
gredi  :  sed  obstitit  respectus  cohortis,  quae  tunc 
excubabat,  ne  oneraretur  invidia,  quod  eiusdem  sta- 
tione  et  Caius  fuerat  occisus,  et  desertus  Nero.  Me- 
dium  quoque  tempus  religio  et  Seleucus  exemit. 
Ergo  destinata  die,  praemonitis  consciis,  ut  se  in 
foro  sub  aede  Saturni  ad  milliarium  aureum  opperi- 
rentur,  mane  Galbam  salutavit ;  utque  consueverat, 
osculo  exceptus,  etiam  sacrificanti  interfuit,  audivit- 
que  praedicta  haruspicis.  Deinde  liberto  adesse 
architectos  nunciante,  quod  signum  convenerat, 
quasi  venalem  domum  inspecturus  abscessit,  prori- 
puitque  se  postica  parte  Palatii  ad  constitutum. 
Alii  febrem  simulasse  aiunt,  eamque  ^xcusationem 
proximis  mandasse,  si  quaereretur.  Tunc  abditus 
propere  muliebri  sella  in  castra  contendit :  ac  defi- 
cientibus  lecticariis,  quum  descendisset  cursumque 
cepisset,  laxato  calceo  restitit,  donec,  omfssamora 
succollatus,  et  a  praesente  comitatu  imperator  con- 
salutatus  ,  inter  faustas  acclamationes  strictosque 
gladios  ad  principia  devenit,  obvio  quoque  non  ali- 

ter,  ac  si  conscius  et  particeps  foret,  adhaerente.  Ibi 
inissis,  qui  Galbam  et  Pisonem  trucidarent,  ad  con- 
ciliandos  pollicitationibus  militum  animos  nihil  ma-  \ 
gis  pro  concione  testatus  est,  qvLann  id  demum  se  ha-  \ 
biturum,  quod  sibi  ipsi  reliquissent. 

VII.  Deinde  vergente  iam  die  ingressus  senatum, 
positaque  brevi  oratione,  quasi  raptus  de  publico,  et  ' 
suscipere  imperium  vi  coactus,  gesturusque  commu-  ] 
ni  omniuni  arbitrio,  Palatium  petit.    Ac  super  cete-  ; 
ras  gratulantium  adulantiumque  blanditias,  ab  infi- 
ma  plebe  appellatus  Nero,  nullum  indicium  recu^j 
santis  dedit :  imo,  ut  quidam  tradiderunt,  etiam  ■ 
diplomatibus  primisque  epistolis  suis  ad  quosdam 
provinciarum  praesides,  Neronis  cognomen  adiecit. 
Certe  et  imagines  statuasque  eius  reponi  passus  est,  ] 
et  procuratores  atque  libertos  ad  eadem  officia  revo-  > 
cavit.  Nec  quicquam  prius  pro  potestate  subscripsit,  j 
quam  quingenties  sestertium  ad  peragendam  auream^ 
domum.    Dicitur  ea  nocte  per  quietem  pavefactus. 
gemitus  maximos  edidisse  ;  repertusque  a  concur-lj 
santibus  humi  ante  lectum  iacens,  per  omnia  piacu- 
lorum  genera  manes  Galbae,a  quo  deturbari  expelli- 
que  se  viderat,  propitiare  tentasse;  postridie  quoquo  ] 
in  augurando  tempestate  orta  graviter  prolapsuni, 
identidem  obmurmurasse  ;   Tl  yd^  fiou  y.al  ^ax^ot,-  l 
aavXovq ; 

VIII.  Sub  idem  vero  tempus  Germaniciani  exer-  ' 
citus  in  Vitellii  verba  iurarant.  Quod  ut  comperit, 
auctor  senatui  fuit  mittendae  legationis,  quae  doce-  \ 
ret,  electum  iam  principem,  quietem  et  concordiam  j 
suaderet.  Et  tamen  per  internuncios  ac  literas  con- 
sortem  imperii  generumque  se  Vitellio  obtuKt.  Ve-  'i 
rum,  haud  dubio  bello,  iam  ducibus  et  copiis,  quas  j 

Vitellius  praemiserat,  appropinquantibus,  auimum 
fidemque  praetorianorum  erga  se  paene  internecione 
amplissimi  ordinis  expertus  est.  Et  placuerat  per 
classiarios  arma  transferri,  remittique  navibus.  Ea 
quum  in  castris  sub  noctem  promerentur,  insidias 
quidam  suspicati,  tumultum  excitaverunt ;  ac  re- 
pente  omnes,  nuUo  certo  duce,  in  Palatium  cucurre- 
nmt,  caedem  senatus  flagitantes  ;  repiilsisque  tribu- 
norum,  qui  inbibere  tentabant,  nonnullis  et  occisis, 
sicut  erant  cruenti,  ubinam  imperator  esset  requi- 
rentes,  perruperunt  in^triclinium  usque,  nec  nisi  viso 
destiterunt.  Expeditionem  autem  impigre  atque 
etiam  praepropere  inchoavit,  nulla  ne  religionum 
quidem  cura,sed  et  motis  necdum  conditis  ancilibus, 
quod  antiquitus  infaustum  habetur  ;  et  die,  quo  cul- 
tores  deiim  matris  lamentari  et  plangere  incipiunt ; 
praeterea  adversissimis  auspiciis.  Nam  et  victima 
Diti  patri  caesa  litavit,  quum  tali  sacrificio  contra- 
ria  exta  potiora  sint ;  et  primo  egressu  inundationi- 
bus  Tiberis  retardatus,  ad  vicesimum  etiam  lapideia 
ruina  aedificiorum  praeclusam  viam  olfendit. 

IX.  Simili  temeritate,  quamvis  dubium  esset  ne- 
mini,  quin  trahi  bellum  oporteret,  quando  et  fame  et 
angustiis  locorum  urgeretur  hostis,  quam  primum 
tamen  decertare  statuit ;  sive  impatiens  longioris 
sollicitudinis ,  speransque  ante  Vitellii  adventum 
profligari  plurimum  posse,  sive  impar  militum  ar- 
dori,  pugnam  deposcentium.  Nec  ulli  pugnae  alfuit, 
substititque  Brixelli.  Et  tribus  quidem,  verum  me- 
diocribus  proeliis,  apud  Alpes,  circaque  Placentiani, 
et  ad  Castoris,  quod  loco  nomen  est,  vicit :  novissi- 
mo  maximoque  apud  Betriacum  fraude  superatus 
est,  quum,  spe  colloquii  facta,  quasi  ad  conditionem 

pacis  militibiis  eductis,  ex  improviso,  atqne  in  ipsa 
consultatione,  dimicandum  fuisset.    Ac  statim  mo- 
riendi  impetum  cepit ;  ut  multi,  nec  frustra,  opinan- 
tur,  magis  pudore,  ne  tanto  rerum  hominumque  pe- 
riculo   dominationem  sibi  asserere  perseveraret,  | 
quam  desperatione  ulla,  aut  diffidentia  copiarum  :  ] 
quippe  residuis  integrisque  etiam  nunc,  quas  secum 
ad  secundos  casus  detinuerat,  et  supervenientibus 
aliis  e  Dalmatia,  Pannoniaque  et  Moesia  :  ne  victis 
quidem  adeo  afflictis,  ut  non  in  ultionem  ignominiae 
quidvis  discriminis  ultro,  et  vel  solae  subirent.  ^ 
X.  Interfuit  huic  bello  pater  meus  Suetonius  Le-  i 
nis,  tertiae  decimae  legionis  tribunus  angusticlavius.  ] 
Iste  mox  referre  crebro  solebat,  Othonem  etiam  pri- 
vatum  usque  adeo  detestatum  civilia  bella,  ut,  me-  \ 
morante  quodam  inter  epulas  de  Cassii  Brutique  \ 
exitu,  cohorruerit ;  nec  concursurum  cum  Galba  A 
faisse,  nisi  confideret  sine  bello  rem  transigi  posse  : 
tunc  ad  despiciendam  vitam  exemplo  manipularis  \ 
militis  concitatum,  qui,  quum  cladem  exercitus  nun-  1 
ciaret,  nec  cuiquam  fidem  faceret,  ac  nunc  mendacii, 
nunc  timoris,  quasi  fugisset  ex  acie,  argueretur,  gla- 
dio  ante  pedes  eius  incubuerit.    Hoc  viso,  procla-  \ 
masse  eum  aiebat,  non  amplius  se  in  periculum  tales 
tamque  bene  meritos  coniecturum.    Fratrem  igitur,  ; 
fratrisque  filium,  et  singulos  amicorum  cohortatus, 
ut  sibi  quisque  pro  facultate  consuleret,  ab  amplexu  ] 
et  osculo  suo  dimisit  omnes,  secretoque  captato  bi- 
nos  codicillos  exaravit :  ad  sororem  consolatorios, 
sed  et  ad  Messalinam  Neronis,  quam  matrimonio  ; 
destinaverat,  commendans  reliquias  suas  et  memo-  ] 
riam.     Quicquid  deinde  epistolarum  erat,  ne  cui 
periculo  aut  uoxiae  apud  victorem  forent,  concre-  , 

mavit.  Divisit  et  pecunias  domesticis  ex  copia  prae- 
senti. 

XI.  Atque  ita  paratus  intentusque  iam  morti,  tu- 
multu  inter  moras  exorto,  \it  eos,  qui  discedere  et 
abire  coeptabant,  corripi  quasi  desertores,  detineri- 
que  sensit :  Adiiciamus,  inquit,  vitae  et  lianc  noctem, 
his  ipsis  totidemque  verbis,  vetuitque  vim  cuiquam 
fieri :  et  in  serum  usque  patente  cubiculo,  si  quis 
adire  vellet,  potestatem  sui  praebuit.  Post  haec,  se- 
data  siti  gelidae  aquae  potione,  arripuit  duos  pugio- 
nes,  et  explorata  utriusque  acie,  quum  alterum  pul- 
vino  subdidisset,  foribus  adopertis  artissimo  somno 
quievit.  Et  circa  lucem  demum  expergefactus,  uno 
se  traiecit  ictu  infra  laevam  papillam  :  irrumpenti- 
busque  ad  primum  gemitum,  modo  celans,  modo  de- 
tegens  plagam,  exanimatus  est,  et  celeriter  (nam  ita 
praeceperat)  funeratus,  tricesimo  et  octavo  aetatis 
anno ,  et  nonagesimo  et  quinto  imperii  die. 

XII.  Tanto  Othonis  animo  nequaquam  corpus 
aut  habitus  competiit.  Fuisse  enim  traditur  et  mo- 
dicae  staturae,  et  male  pedatus  scambusque  :  mun- 
ditiarum  vero  paene  muliebrium,  vulso  corpore,  ga- 
lericulo  capiti  propter  raritatem  capillorum  adapta- 
to  et  annexo,  ut  nemo  dignosceret :  quin  et  faciem 
quotidie  rasitare,  ac  pane  madido  linere  consuetum, 
idque  instituisse  a  prima  lanugine,  ne  barbatus  un- 
quam  esset :  sacra  etiam  Isidis  saepe  in  lintea  reli- 
giosaque  veste  propalam  celebrasse.  Per  quae  fa- 
ctum  putem,  ut  mors  eius,  minime  congruens  vitae, 
maiori  miraculo  fuerit.  Multi  praesentium  militum 
cum  plurimo  fletu  manus  ac  pedes  iacentis  exoscu- 
lati,  fortissimum  virum,  unicum  imperatorem  praedi- 
cantes,  ibidem  statim  nec  procul  a  rogo  vim  suae  vi- 

tae  attiilerunt.  Multi  et  absentium,  accepto  nuiicio, 
prae  dolore  armis  inter  se  ad  interriecionem  concur- 
rerunt.  Denique  magna  pars  hominum,  incolumem 
gravissime  detestata,  mortuum  laudibus  tulit :  ut 
vulgo  iactatum  sit  etiam,  Galbam  ah  eo  non  tam  do- 
minandi,  quam  reipublicae  ac  libertatis  restituendae 
causa  interemptum. 


C.  SUETONII  TRANQULLI 
LIBER  SEPTIMUS. 

A.     V    I    T    E    L    L    1    U  S. 


I.  V^itelliorum  originem  alii  aliam,  et  quidem 
diversissimam,  tradunt ;  partim  veterem  et  nobilem, 
partim  vero  novam  et  obscuram,  atque  etiam  sordi- 
dam  ;  quod  ego  per  adulatores  obtrectatoresque  im- 
peratoris  Vitellii  evenisse  opinarer,  nisi  aliquanto 
prius  de  familiae  conditione  variatum  esset.  Exstat 
Q.  Eulogii  ad  Q.  Vitellium,  divi  Augusti  quaestorem, 
libellus,  quo  continetur,  Vitellios  Fauno,  Aborigi- 
num  rege,  et  Vitellia,  quae  multis  locis  pro  numine 
coleretur,  ortos,  toto  Latio  imperasse.  Horum  re- 
siduam  stirpem  ex  Sabinis  transisse  Romam  atque 
inter  patricios  allectam  :  indicia  stirpis  diu  mansis- 
se,  viam  Vitelliam  ab  laniculo  ad  mare  usque  ;  item 
^  coloniam  eiusdem  nominis,  quam  gentili  copia  ad- 
versus  Aequiculos  tutandam  olim  depoposcissent: 
tempore  deinde  Samnitici  belli  praesidio  in  Apuliam 
misso,  quosdam  ex  Vitelliis  subsedisse  Nuceriae ; 
eorumqueprogeniem  longo  post  intervallo  repetisse 
Urbem  atque  ordinem  senatorium. 

II.  Contra,  plures  auctorem  generis  libertinuni  \ 
prodiderunt ;  Cassius  Severus,  nec  minus  alii,  eun- 
dem  et  sutorem  veteramentarium  ;  cuius  filius,  se-  ^ 
ctionibus  et  cognituris  uberius  compendium  nactus,  < 
ex  muliere  vulgari,  Antiochi  cuiusdam,furnariam  ex- 
ercentis,  filia,  equitem  Romanum  genuerit.  Sed 
quod  discrepat,  sit  in  medio.    Ceterum  P.  Vitellius,  ! 
domo  Nuceria,  sive  ille  stirpis  antiquae,  sive  puden-  ; 
dis  parentibus  atque  avis,  eques  certeRomanus  et  re-  ! 
rum  Augusti  procurator,  quajtuor  filios  amplissimae 
dignitatis,  cognomines  ac  tantum  praenominibus  dis-  i 
tinctos,  reliquit,  Aulum,  Quintum,  Publium,  Lu-  ■ 
cium.   Aulus  in  consulatu  obiit,  quem  cum  Domitio,  | 
Neronis  Caesaris  patre,  inlerat :  praelautus  alioqui,  i 
famosusque  coenarum  magnificentia.    Quintus  ca-  i 
ruit  ordine,  quum  auctoreTiberio  secerni  minus  ido-  j 
neos  senatores  removerique  placuisset.     Publius,  ] 
Germanici  comes,  Cn.  Pisonem  inimicum  et  inter- 
fectorem  eius  accusavit  condemnavitque  ;  ac  post  ; 
praeturae  honorem  inter  Seiani  conscios  arreptus  et  ; 
in  custodiam  fratri  datus,  scalpro  librario  venas  sibi  ' 
iiicidit ;  nec  tam  mortis  poenitentia,  quam  suorum 
obtestatione,  obligari  curarique  se  passus,  in  eadem  j 
custodia  morbo  periit.    Lucius  ex  consulatu  Syriae  ^ 
praepositus,  Artabanum,  Parthorum  regem,  summis 
artibus  non  modo  ad  colloquium  suum,  sed  etiam  ad  '. 
veneranda  legionum  signa  pellexit.    Mox  cum  Clau-  ' 
dio  principe ,  duos  insuper  ordinarios  consulatus 
censuramque  gessit.    Curam  quoque  imperii  ^usti- 
miit,  absente  eo,  expeditione  Britannica  :  virinno-  i 
cens  et  industrius,  sed  amore  libertinae  perinfamis, 
cuius  etiam  salivis  melle  commLxtis,  nec  clam  qui-  ■] 
dem  aut  raro,  sed  quotidie  ac  palam,  arterias  et  fau-  ? 

ces  pro  remedio  fovebat.  Idem  miri  in  adiilando 
ingenii,  primus  C.  Caesarem  adorari  iit  deum  insti- 
tuit ;  quum  reversus  ex  Syria  non  aliter  adire  ausus 
esset,  quam  capite  velato,  circumvertensque  se, 
deinde  procumbens.  Claudium,  uxoribus  libertis- 
que  addictum,  ne  qua  non  arte  demereretur,  pro  ma- 
ximo  munere  a  Messalina  petiit,  ut  sibi  pedes  prae- 
beret  excalceandos :  detractumquesocculum  dextnim 
inter  togam  tunicasque  gestavit  assidue ,  nonnun- 
quam  osculabundus.  Narcissi  quoque  et  Pallantis 
imagines  aureas  inter  Lares  coluit.  Huius  et  illa 
vox  est:  Saepe  facias!  quum  saeculares  ludos  edenti 
Claudio  gratularetur. 

III.  Decessit  paralysi,  altero  die  quam  correptus 
est,  duobus  filiis  superstitibus,  quos,  ex  Sextilia, 
probatissima  nec  ignobili  femina,  editos,  consules  vi- 
dit,  et  quidem  eodem  ambos  totoque  anno,  quum 
maiori  minor  in  sex  menses  successisset.  Defunctum 
senatus  publico  funere  honoravit :  item  statua  pro 
rostris,  cum  hac  inscriptione,  Pietatis  immohilis  erga 
principem.  Aulus  Vitellius,  Ij.  filius,  imperator,  na- 
tus  est  octavo  Kalendas  Octobris,  vel,  ut  quidam,  se- 
ptimo  Idus  Septembris ,  Druso  Caesare,  Norbano 
Flacco  consulibus.  Genituram  eius,  praedictam  a 
mathematicis,  ita  parentes  exhorruerunt,  ut  pater 
magnopere  semper  contenderit,  ne  qua  ei  provincia 
vivo  se  committeretur  ^  mater  et  missum  ad  legiones, 
et  appellatum  imperatorem  pro  afflicto  statim  la- 
mentata  sit.  Pueritiam  primamque  adolescentiam 
Capreis  egit  inter  Tiberiana  scorta,  et  ipse  perpetuo 
spintriae  cognomine  notatus,  existimatusque  cor- 
poris  gratia  initium  et  causa  incrementonina  patri 
fuisse. 


S  u  E  T  o  N. 

IV.  Sequenti  quoque  aetate  omnibus  probris 
contaminatus,  praecipuum  in  aula  locum  tenuit ; 
Caio  per  aurigandi,  Claudio  per  aleae  studium  fami- 
liaris.  Sed  aliquanto  Neroni  acceptior,  tum  propter 
eadem  liaec,  tum  peculiari  merito,  quod,  praesidens 
certamini  Neroneo,  cupientem  inter  citharoedos  con- 
tendere,  nec,  quamvis  flagitantibus  cunctis,  promit- 
tere  audentem,  ideoque  egressum  theatro,  revocave- 
rat,  quasi,  perseverantis  populi  legatione  suscepta, 
exorandum  praebuerit. 

V.  Trium  itaque  principum  indulgentid  non  so- 
him  honoribus,  verum  et  sacerdotiis  amplissimis  au- 
ctus,  proconsulatum  Africae  posthaec,  curamque 
operum  publicorum  administravit,  etvoluntate  dis- 
pari  et  existimatione.  In  provincia  singularem  in- 
nocentiam  praestitit  biennio  continuato,  quum  suc- 
cedenti  fratri  legatus  substitisset.  At  in  urbano 
officio  dona  atque  ornamenta  templorum  surri- 
puisse  et  commutasse  quaedam  ferebatur,  proque 
auro  et  argento  stannum  et  aurichalcum  suppo- 
suisse. 

VL  Uxorem  habuit  Petroniam,  consularis  viri 
filiam,  et  ex  ea  filium  Petronianum,  captum  altero 
oculo.  Hunc  heredem  a  matre  sub  conditione  insti- 
tutum,  si  de  potestate  patris  exisset,  manumisit ; 
brevique,  ut  creditum  est,  interemit,  insimulatum  in- 
super  parricidii,  et  quasi  paratum  ad  scelus  venenum 
ex  conscientia  hausisse.  Duxit  mox  Galeriam  Fun- 
danam  praetorio  patre.  Ac  de  hac  quoque  liberos 
utriusque  sexus  tulit;  sed  marem  titubantia  oris  pro- 
pe  mutum  et  elinguem. 

VII.  A  Galba  in  inferiorem  Germaniam  contra 
opinionem  missus  est.   Adiutum  putant  T.  Vinii  suf- 

fragio,  tunc  potentissimi,  et  cui  iani  prideni  per  com- 
munem  factionis  Venetae  favorem  conciliatus  esset : 
nisi  qiiod  Galba  prae  se  tulit,  nuUos  minus  metuen- 
dos,quam  qui  de  solo  victu  cogitarent,  ac  posse  pro- 
vincialibus  copiis  profundam  eius  expleri  gulam  :  ut 
cuivis  evidens  sit,  contemptu  magis,  quam  gratia 
electum.  Satis  constat,  exituro  viaticum  defuisse, 
tanta  egestate  rei  familiaris,  ut  uxore  et  liberis, 
quos  Romae  relinquebat,  meritorio  coenaculo  ab- 
ditis,  domum  in  reliquam  partem  anni  ablocaret ; 
utque  ex  aure  matris  detractum  unionem  pignerave- 
rit  ad  itineris  impensas.  Creditorum  quidem  prae- 
stolantium  ac  detinentium  turbam,  et  in  his  Sinues- 
sanos  Formianosque,  quorum  pubUca  vectigalia  in- 
terverterat,  non  nisi  terrore  calumniae  amovit ; 
quum  libertino  cuidam,acerbius  debitum  reposcenti, 
iniuriarum  formulam,  quasi  calce  ab  eo  percussus, 
intendisset,  nec  aliter  quam  extortis  quinquaginta 
sestertiis  o-emisisset.  Advenientem  male  animatus 
erga  principem  exercitus,  pronusque  ad  res  novas, 
libens  ac  supinis  manibus  excepit,  velut  dono  deum 
oblatum  ter  consulis  filium,  aetate  integra,  facili  ac 
prodigo  animo.  Quam  veterem  de  se  persuasionem 
Vitellius  recentibus  etiam  experimentis  auxerat,  tota 
via  caligatorum  quoque  militum  obvios  exosculans, 
perque  stabula  et  diversoria  mulionibus  ac  viatori- 
bus  praeter  modum  comis  ;  ut  mane  singulos,  iamne 
ientassent,  sciscitaretur,  seque  fecisse,  ructu  quoque 
ostenderet. 

Vin.  Castra  vero  ingressus  nihil  cuiquam  po- 
scenti  negavit ;  atque  ultro  ignominiosis  notas,  reis 
sordes,  damnatis  supplicia  dempsit.  Quare  vixdum 
mense  transacto,  neque  diei  neque  temporis  habita 

ratione,  ac  iam  vespere,  subito  a  militibus  e  cubiculo 
raptus,  ita  ut  erat,  in  veste  domestica,  imperator  est 
consalutatus:  circumlatusque  perceleberrimosvicos, 
strictum  divi  lulii  gladium  tenens,  detractum  delu- 
bro  Martis,  atque  in  prima  gratulatione  porrectum 
sibi  a  qiiodam  :  nec  ante  in  praetorium  rediit,  quam 
flagrante  triclinio  ex  conceptu  camini  ;  quum  qui- 
dem ,  consternatis  et  quasi  omine  adverso  anxiis 
omnibus,  Bono,  inquit,  animo  estote  ;  nobis  altuxit ; 
nullo  sermone  alio  apud  milites  usus.  Consentiente 
deinde  etiam  superioris  provinciae  exercitu ,  qui 
prius  a  Galba  ad  senatum  defecerat,  cognomen  Ger- 
manici,  delatum  ab  universis,  cupide  recepit ;  Augu- 
sti  distulit ;  Caesaris  in  perpetuum  recusavit. 

IX.  Ac  subinde  caede  Galbae  annuiiciata,  com- 
positi»  Germanicis  rebus,  partitus  est  copias,  quas 
adversus  Othonem  praemitteret,  quasque  ipse  per- 
duceret.  Praemisso  agmine,  laetum  evenit  auspi- 
cium  :  siquidem  a  parte  dextra  repente  aquila  advo- 
lavit,  lustratisque  signis,ingressos  viam  sensim  ante- 
cessit ;  at  contra  ipso  movente,  statuae  equestres, 
quum  plurifariam  ei  ponerentur,  fractis  repente  cru- 
ribus  pariter  corruerunt ;  et  laurea,  quam  religiosis- 
sime  circumdederat,  in  profluentem  excidit.  Mox 
Viennae  pro  tribunali  iura  reddenti,  gallinaceus  su- 
pra  humerum,  ac  deinde  in  capite  astitit.  Quibus 
ostentis  par  respondit  exitus  :  nam  confirmatum  per 
legatos  suos  imperium  per  se  retinere  non  potuit. 

X.  De  Betriacensi  victoria  et  Othonis  exitu, 
quum  adhuc  in  Gallia  esset,  audiit :  nihilque  cuncta. 
tus,  quicquid  praetorianarum  cohortium  fuit,  ut  pes- 
simi  exempli,  uno  exauctoravit  edicto,  iussas  tribu- 
nis  tradere  arma.      Centum  autem  atque  viginti, 

quorum  libellos  Othoni  datos  invenerat,  exposcen- 
tium  praemia  ob  editam  in  caede  Galbae  operam, 
conquiri  et  supplicio  affici  imperavit :  egregie  pror- 
sus  atque  magnifice  ,  et  ut  summi  principis  spem 
ostenderet,  nisi  cetera  magis  ex  natura  et  priore  vita 
sua,  quam  ex  imperii  maiestate  gessisset.  Namque, 
itinere  inchoato  ,  per  medias  civitates  ritu  trium- 
phantium  vectus  est :  perque  flumina  delicatissimis 
navigiis  et  variarum  coronarum  genere  redimitis,  in- 
ter  profusissimos  obsoniorum  apparatus,  nulla  fami- 
liae  aut  militis  disciplina,  rapinas  ac  petulantiam 
omnium  in  iocum  vertens,  qui  non  contenti  epulo 
ubique  publice  praebito,  quoscunque  libuisset,  in  li- 
bertatem  asserebant,  verbera  et  plagas,  saepe  vulne- 
ra,  nonnunquam  necem  repraesentantes  adversanti- 
bus.  Utque  campos,  in  quibus  pugnatum  est,  adiit, 
abhorrentes  quosdam  cadaverum  tabem  detestabili 
voce  confirmare  ausus  est :  Optime  olere  occisum  ho- 
sfem,  et  melius  civem.  Nec  eo  secius  ad  leniendam 
gravitatem  odoris  plurimum  meri  propalam  hausit, 
passimque  divisit.  Pari  vanitate  atque  insolentia 
lapidem,  memoriae  Gthonis  inscriptum,  intuens,  di- 
gnum  eo  Mausoleo  ait :  pugionemque,  quo  se  is  occi- 
derat,  in  Agrippinensem  coloniam  misit,  Marti  de- 
dicandum.  In  Apennini  etiam  iugis  pervigilium 
egit. 

XI.  Urbem  quoque  ad  classicum  introiit,  palu- 
datus  ferroque  succinctus,  inter  signa  atque  vexilla, 
sagulatis  comitibus,  acdetectis  commilitonum  armis. 
Magis  deinde  ac  magis  omni  divino  humanoque  iure 
neglecto,  Alliensi  die  pontificatum  maximum  cepit : 
comitia  in  decem  annos  ordinavit,  seque  perpetuum 
consulem.    Et  ne  cui  dubium  foret,  quod  exemplar 


294 


C.  SUETONH 


regendae  reipublicae  eligeret,  medio  Martio  campo,  i 
adhibita  piiblicorum  sacerdotum  frequentia,  inferias  i 
Neroni  dedit:  ac  soUemni  convivio  citharoedum  pla-  j 
centem  palam  admonuit,  ut  et  aliquid  de  Dominico  i 
diceret;  inchoantique  Neroniana  cantica,  primus  ex-  ; 
sultans  etiam  plausit.  ' 

XII.  Talibus  principiis  magnam  imperii  partem 
non  nisi  consilio  et  arbitrio  viiissimi  cuiusque  hi-  ^ 
strionum  et  aurigarum  administravit ,  et  maxime  ; 
Asiatici  liberti.    Hunc  adolescentulum  mutua  libi- 
dine  constupratum,  mox  taedio  profugum,  quum  Pu-  ; 
teolis  poscam  vendentem  reprehendisset,  coniecit  in  '> 
compedes,  statimque  solvit,  et  rursus  in  deliciis  ha-  | 
buit :  iterum  deinde  ob  nimiam  contumaciam  et  ni- 
miam  ferocitatem  gravatus,  circumforaneo  lanistae 
vendidit,  dilatumque  ad  finem  muneris  repente  sur-  " 
ripuit,  et  provincia  demum  accepta  manumisit :  ac 
primo  imperii  die  aureis  donavit  annulis  super  coe-  i 
nam,  quum  mane,  rogantibus  pro  eo  cunctis,  de- 
testatus  esset  severissime  talem  equestris  ordinis 
maculam. 

XIII.  Sed  vel  praecipue  luxuriae  saevitiaeque 
deditus,  epulas  trifariam  semper,  interdum  quadrifa- 
riam  dispertiebat,  in  ientacula,  et  prandia,et  coenas, 
comissationesque  ;  facile  omnibus  sufficiens,  vomi- 
tandi  consuetudine.    Indicebat  autem  aliud  alii  ea-  j 
dem  die  :  nec  cuiquam  minus  singuli  apparatus  qua-  j 
dringenis  millibus  nummum  constiterunt,  Famosis- 
sima  super  ceteras  fuit  coena  ei  data  adventicia  a 
fratre,  in  qua  duo  millia  lectissimorum  piscium,  se-  1 
ptem  avium,  apposita  traduntur.    Hanc  quoque  ex-  . 
superavit  ipse  dedicatione  patinae,  quam  ob  immen- 
sam  magnitudinem  clipeum  Minervae  nohovxov  di-  \ 

ctitabat.  In  hac  scarorum  ieciiiora,  phasianonim  et 
pavonum  cerebella,  linguas  phoenicopterum,  murae- 
narum  lactes,  a  Parthia  usque  fretoque  Hispaniae 
per  navarchos  ac  triremes  petitarum,  commiscuit. 
Ut  autem  homo  non  profundae  modo,sed  intempesti- 
vae  quoque  ac  sordidae  gulae,  ne  in  sacrificio  qui- 
dem  unquam  aut  itinere  ullo  temperavit,  quin  inter 
altaria  ibidem  statim  viscus  et  farra  paene  rapta  e 
foco  manderet,  circaque  viarum  popinas  fumantia 
obsonia  vel  pridiana  atque  semesa. 

XIV.  Pronus  vero  ad  cuiusque  et  quacunque  de 
causa  necem  atque  supplicium,  nobiles  viros,  condi- 
scipulos  et  aequales  suos,  omnibus  blanditiis  tantum 
non  ad  societatem  imperii  allicefactos,  vario  genere 
fraudis  occidit ;  etiam  unum  veneno  manu  sua  por- 
recto  in  aquae  frigidae  potione,  quam  is  affectus  fe- 
bre  poposcerat.  Tum  foeneratorum  et  stipulatorum 
pubiicanorumque ,  qui  unquam  se  aut  Romae  debi- 
tum,  aut  in  via  portorium  flagitassent,  vix  ulli  peper- 
cit.  Ex  quibus  quendam  in  ipsa  salutatione  suppli- 
cio  traditum,  statimque  revocatum,  cunctis  clemen- 
tiam  laudantibus,  coram  interfici  iussit,  velle  se,  di- 
cens,  pascere  oculos  :  alterius  poenae  duos  filios 
adiecit,  deprecari  pro  patre  conatos.  Sed  et  equitem 
Romanum  proclamantem,  quum  raperetur  ad  poe- 
nam,  Herus  meus  es,  exhibere  testamenti  tabulas  coe- 
git :  utque  legit,  coheredem  sibi  libertum  eius  ascri- 
ptum,  iugulari  cum  liberto  imperavit.  Quosdam  et 
de  plebe  ob  id  ipsum,  quod  Venetae  factioni  clare 
maledixerant,  interemit,  contemptu  sui  et  nova  spe 
id  ausos  opinatus.  Nullis  tamen  infensior,  quam 
vernaculis  et  mathematicis,  ut  quisque  deferretur, 
inauditum  capite  puniebat ;  exacerbatus,  quod  post 

edictum  simm,  qiio  iubebat  intra  Kalendas  Octobris 
Urbe  Italiaque  mathematici  excederent,  statim  libel- 
ius  est  propositus,  et  Chaldaeos  edicere,  Bonum  fa- 
ctum,  ne  VitelHus  Germanicus  intra  eundem  Kalenda- 
rum  diem  usquam  esset.  Suspectus  et  in  morte  matris 
fuit,  quasi  aegrae  praeberi  cibum  prohibuisset ;  va- 
ticinante  Catta  muliere,  cui  velut  oraculo  acquiesce- 
bat,  ita  demum  firmiter  ac  diutissime  imperaturum,  si 
superstes  parenti  exstitisset.  Alii  tradunt,  ipsam  tae- 
dio  praesentium,  et  imminentium  metu,  venenum  a 
filio  impetrasse,  haud  sane  difficulter. 

XV.  Octavo  imperii  mense  descivenmt  ab  eo 
cxercitus  Moesiarum  atque  Pannoniae ;  item  ex 
transmarinis  ludaicus  et  Syriacus:  ac  pars  in  absen- 
tis,  pars  in  praesentis  Vespasiani  verba  iurarunt. 
Ad  retinendum  ergo  ceterorum  hominum  studium  ac 
favorem,  nihil  non  publice  privatimque,  nuUo  adhi- 
bito  modo,  iargitus  est.  Delectum  quoque  ea  con- 
ditione  in  Urbe  egit,  ut  voluntariis  non  modo  missio- 
nem  post  victoriam,  sed  etiam  veteranorum  iustae- 
que  militiae  commoda  polliceretur.  Urgenti  deinde 
terra  marique  hosti,  hinc  fratrem  cum  classe  ac  tiro- 
nibus  et  gladiatorum  manu  opposuit;  hinc  etBetria- 
censes  copias  et  duces.  Atque  ubique  aut  superatus 
aut  proditus,  salutem  sibi  et  millies  sestertium  a 
Flavio  Sabino,  Vespasiani  fratre,  pepigit:  statimque 
pro  gradibus  Palatii  apud  frequentes  milites,  cedere 
se  imperio,  quod  invitus  recepisset,  professus,  cimctis 
reclamantibus  rem  distulit ;  ac  nocte  interposita, 
primo  diluculo  sordidatus  descendit  ad  rostra,  mul- 
tisque  cum  lacrimis  eadem  illa,  verum  e  libello,  te- 
status  est.  Rursus  interpellante  milite  ac  populo, 
et,  ne  deficeret,  hortante,  omnemque  operam  suam 

certatim  poUicente,  animum  resiimpsit,  Sabinumqne 
et  reliqw)s  Flavianos,  nihil  iam  metuenteS,  vi  subita 
in  Capitolium  compulit,  succensOque  templo  lovis 
Optimi  Maximi  oppressit ;  quum  et  proelium  et  in- 
cendium  e  Tiberiana  prospiceret  domo  inter  epulas. 
Non  multo  post  poenitens  facti,  et  in  alios  culpam 
conferens,  vocata  concione  iuravit,  coegitque  iurare 
ceteros,  nihil  sibi  antiquius  quiete  puhlicafore,  Tunc 
solutum  a  latere  pugionem  ,  consuli  primum,  deinde, 
illo  recusante,  magistratibus ,  ac  mox  senatoribus 
singulis  porrigens,  nullo  recipiente,  quasi  in  aede 
Concordiae  positurus  ,  abscessit.  Sed  quibusdam 
acclamantibus ,  ipsum  esse  Concordiam,  rediit :  nec 
solum  retinere  se  ferrum  affirmavit,  verum  etiam 
Concordiae  recipere  cognomen. 

XVI.  Suasitque  senatoribus,  ut  legatos  cum  vir- 
ginibus  Vestalibus  mittcrent,  pacem  aut  certe  tem- 
pus  ad  consultandum  petituros.  Postridie  responsa 
opperienti  nunciatum  est  per  exploratorem ,  hostem 
appropinquare.  Continuo  igitur  abstrusus  gestato- 
ria  sella,  duobus  solis  comitibus,  pistore  et  coquo, 
Aventinum  et  paternam  domum  clam  petiit,  ut  inde 
in  Campaniam  fugeret.  Mox  levi  rumore  et  incerto, 
tanquam  pax  impetrata  esset,  referri  se  in  Palatium 
passus  est :  ubi  quum  deserta  omnia  reperisset,  dila- 
bentibus  et  qui  simul  erant,  zona  se  aureorum  plena 
circumdedit ;  confugitque  in  cellulam  ianitoris,  reli- 
gato  pro  foribus  cane,  lectoque  et  culcitra  obiectis. 

XVII.  Irruperant  autem  iam  agminis  antecesso- 
res,  ac,  nemine  obvio,  rimabantur,  ut  fit,  singula.  Ab 
his  extractus  e  latebra,  sciscitantes,  quis  esset  (nam 
ignorabatur),  et  tihi  esse  Vitellium  sciret,  mendacio 
elusit :  deinde  agnitus  jrogare  non  destitit,  quasi 

quaedam  de  saliite  Vespasiani  dictiirus,  ut  custodi- 
retur  interim  vel  in  carcere  j  donec  religatis  post 
terga  manibus,  iniecto  cervicibus  laqueo,  veste  di- 
scissa,  seminudus  in  forum  tractus  est,  inter  magna 
rerum  verborumque  ludibria,  pertotum  viae  sacrae 
spatium,  reducto  coma  capite,  ceu  noxii  solent,  at- 
que  etiam  mento  mucrone  gladii  subrecto,  ut  visen- 
dam  praeberet  faciem,  neve  summitteret;  quibusdam 
stercore  et  coeno  incessentibus ,  aliis  incendiarium  et 
patinarium  vociferantibus,  partevulgi  etiam  corpo- 
ris  vitia  exprobrante  (erat  enim  in  eo  enormis  proce- 
ritas,  facies  rubida  plerumque  ex  vinolentia,  venter 
obesus,  alterum  femur  subdebile,  impulsu  olim  qua- 
drigae,  quum  auriganti  Caio  ministratorem  exbibe- 
ret),  tandem  apud  Gemonias  minutissimis  ictibus 
excarnificatus  atque  confectus  est,  et  inde  imco  tra- 
ctus  in  Tiberim. 

XVIII.  Periit  cum  fratre  et  filio ,  anno  vitae  se- 
ptimo  et  quinquagesimo  :  nec  fefellit  coniecturam 
eorum,  quiaugurio,  quod  factum  ei  Viennae  osten- 
dimus,  non  aliud  portendi  praedixerant,  quam  ven- 
turum  in  alicuius  Gallicani  hominis  potestatem  : 
siqiiidem  ab  Antonio  Primo,  adversarum  partium 
duce,  oppressus  est,  cui,  Tolosae  nato,  cognomen  in 
pueritia  Becco  fuerat.    Id  valet  gallinacei  rostrum. 


C,  SUETONII  TRANQUILLI 
LIBER  OCTAVUS. 

T,  FLAVIUS  VESPASIANUS. 


I.  Rebellione  trium  principum  et  caede  incer- 
tum  diu  et  quasi  vagum  imperium  suscepit  firmavit- 
que  tandem  gens  Flavia,  obscura  illa  quidem  ac  sine 
ullis  maiorum  imaginibus,  sed  tamen  reipublicae  ne- 
quaquam  poenitenda  ;  constet  licet ,  Domitianuni 
cupiditatis  ac  saevitiae  merito  poenas  luisse.  Titus 
Flavius  Petro,  municeps  Reatinus,  bello  civili  Pom- 
peianarum  partium,  centurio  incertum  an  evocatus, 
profugit  ex  Pharsalica  acie,  domumque  se  contulit ; 
ubi  deinde,  venia  et  missione  impetrata,  coactiones 
argentarias  factitavit.  Huius  filius,  cognomine  Sa- 
binus,  expers  militiae  (etsi  quidam  eum  primipila- 
rem,  nonnuUi,  quum  adhuc  ordines  duceret,  sacra- 
mento  solutum  per  causam  valetudinis,  tradunt) 
publicanum  quadragesimae  in  Asia  egit.  Manebant- 
que  imagines  a  civitatibus  ei  positae  sub  hoc  titulo, 
TtaXoiq  tiXbiVfiaavtv,  Postea  fenus  apud  Helvetios 
exercuit,  ibique  diem  obiit,  superstitibus  uxore  Ve- 
spasia  PoUa,  et  duobus  ex  ea  liberis:  quorum  maior 

Sabinus  ad  praefecturam  Urbis,  minor  Vespasianus 
ad  principatum  usque  processit.  Polla  Nursiae  ho- 
nesto  genere  orta,  patrem  habuit  Vespasium  PoUio- 
nem,  ter  tribunum  militum,  praefectumque  castro- 
nim  ;  fratrem  senatorem  praetoriae  dignitatis.  Lo- 
cus  etiam  nunc  ad  sextum  milliarium  a  Nursia 
Spoletium  euntibus  in  monte  summo  appellatur  Ve- 
spasiae  ;  ubi  Vespasiorum  complura  monumenta 
exstant,  magnum  indicium  splendoris  familiae,  et 
vetustatis.  Nou  negaverim ,  iactatum  a  quibusdam, 
Petronis  patrem  e  regione  Transpadana  fuisse  man- 
cipem  operarum,  quae  ex  Umbria  in  Sabinos  ad  ciil- 
turam  agrorum  quotannis  commeare  solerent ;  sub- 
sedisse  autem  inoppidoReatino,uxore  ibidem  ducta. 
Ipse  ne  vestigium  quidem  de  hoc,  quamvis  satis  cu- 
riose  iiiquirerem,  inveni. 

II.  Vespasianus  natus  est  in  Sabinis  ultra  Reate, 
vico  modico,  cui  nomen  est  Phalacrine,  quintode- 
cimo  Kalendas  Decembris,  vesperi,  Q.  Sulpicio  Ca- 
merino,  C.  Poppaeo  Sabino  consulibus,  quinquennio 
ante  quam  Augustus  excederet :  educatus  sub  pater- 
na  avia  Tertulla,  in  praediis  Cosanis.  Quare  prin- 
ceps  quoque  et  locum  incunabulorum  assidue  fre- 
quentavit,  manente  villa,  qualis  fuerat  olim,  ne  quid 
scilicet  oculorum  consuetudini  deperiret :  et  aviae 
memoriam  tantopere  dilexit,  ut  sollemnibus  ac  festis 
diebus  pocillo  quoque  eius  argenteo  potare  perseve- 
raverit.  Sumpta  toga  virili,  latum  clavum,  quan- 
quam  fratre  adepto,  diu  aversatus  est;  nec  ut  tandem 
appeteret,  compelli  nisi  a  matre  potuit.  Ea  demum 
extudit,  magis  convicio  quam  precibus  vel  auctorita- 
te,  dum  eum  identidem  per  contumeliam  anteambu- 
lonem  fratris  appellat.    Tribunus  militum  in  Thra- 

cia  nieruit.  Qiiaestor  Cretam  et  Cyrenas  provinciam 
sorte  cepit.  Aedilitatis  ac  mox  praetiirae  candida- 
tus,  illam  non  sine  repiilsa  sextoque  loco  vix  adeptus 
est ;  hanc  prima  statim  petitione ,  et  iu  primis. 
Praetor,  infensus  senatui,  Caium  ne  quo  non  genere 
demereretur,  ludos  extraordinarios  pro  victoria  eius 
Germanica  depoposcit,  poenaeque  coniuratorum  ad- 
dendum  censuit,  ut  insepulti  proiicerentur.  Egit  et 
gratias  ei  apud  amplissimum  ordinem,  quod  se  ho- 
nore  coenae  dignatus  esaet. 

III.  Inter  haec  Flaviam  Domitillam  duxit  uxo- 
rem,  Statilii  Capellae  equitis  Romani  Sabratensis  ex 
Africa  delegatam  olim,  Latinaeque  couditionis,  sed 
mox  ingenuam  et  civem  Romanam  recuperatorio  iu- 
dicio  pronuuciatam,patre  asserente  Flavio  Liberale, 
Ferentini  genito ,  nec  quicquam  amplius  quam  quae- 
storio  scriba.  Ex  hac  liberos  tulit  Titum  et  Domi- 
tianum  et  Domitillam.  Uxori  ac  filiae  superstes 
fuit,  atque  utramque  adhuc  privatus  amisit.  Post 
uxoris  excessum,  Caenidem,  Antonii  iibertam  et  a 
manu,  dilectam  quondam  sibi,  revocavit  in  contu- 
bernium,  habuitque  etiam  imperator  paene  iustae 
uxoris  loco. 

IV.  Claudio  principe,  Narcissi  gratia  legatus  le- 
gionis  in  Germaniam  missus  est:  inde  in  Britanniam 
translatus,  tricies  cum  hoste  conflixit.  Duas  vali- 
dissimas  gentes,  superque  viginti  oppida,  et  insulam 
Vectem  Britanniae  proximam,in  deditionem  redegit, 
partim  Auli  Plautii  consularis  legati,  partim  Claudii 
ipsius  ductu.  Quare  triumphalia  ornamenta,  et  in 
spatio  brevi  duplex  sacerdotium  accepit :  praeterea 
consulatum,  quem  gessit  per  duos  novissimos  anni 
menses  :  medium  tempus  ad  proconsulatum  usque  in 


1 

302  C.  SUETONII 

otio  secessuque  egit,  Agrippinam  timens,  potentem  ] 
adhuc  apud  filium  et  defuncti  quoque  Narcissi  ami- 
cos  perosam.    Exinde  sortitus  Africam,  integerrime  | 
nec  sine  magna  dignatione  administravit ;  nisi  quod  | 
Adrumeti  seditione  quadam  rapa  in  eum  iacta  sunt. 
Rediit  certe  nihilo  opulentior,  ut  qui,  probe  labe- 
facta  iam  fide,  omnia  praedia  fratri  obligarit,  neces- 
sarioque  ad  mangonicos  quaestus  sustinendae  digni- 
tatis  causa  descenderit ;  propter  quod  vulgo  Mulio 
vocabatur.    Convictus  quoque  dicitur  ducenta  se-  \ 
stertia  expressisse  iuveui,  cui  latum  clavum  adversus 
patris  voluntatem  impetrarat,  eoque  nomine  graviter 
increpitus.     Peregrinatione  Achaica  inter  comites 
Neronis,  qiuim  cantante  eo  aut  discederet  saepius, 
aut  praesens  obdormisceret,  gravissimam  contraxit 
offensam :  prohibitusque  non  contubernio  modo,  sed 
etiam  publica  salutatione,  secessit  in  parvam  ac  de- 
viam  civitatem,  quoad  latenti  etiamque  extrema  me- 
tuenti  provincia  cum  exercitu  oblata  est.  Percre- 
buerat  Oriente  toto  vetus  et  constans  opinio ,  esse  in 
fatis,  ut  eo  tempore  ludaea  profecti  rerum  potiren- 
tur.    Id,  de  imperatore  Romano,  quantum  eventu 
postea  patuit,  praedictum,  ludaei  ad  se  trahentes  re- 
bellarunt :  caesoque  praeposito ,  legatum  insuper 
Syriae  consularem  suppetias  ferentem  rapta  aquila  j 
fugaverunt.    Ad  hunc  motum  comprimendum  quum  j 
exercitu  ampliore  et  non  instrenuo  duce,  cui  tamen 
tuto  tanta  res  committeretur,  opus  esset,  ipse  potis-  j 
simum  delectus  est,  et  ut  industriae  expertae,  nec 
metuendus  ullo  modo  ob  humilitatem  generis  ac  no- 
minis.    Additis  igitur  ad  copias  duabus  legionibus, 
octo  alis,  cohortibus  decem,  atque  inter  legatos  ma-  ; 
iore  filio  assumpto,  ut  primum  provinciam  attigit,  \ 

proximas  quoque  [civitates]  convertit  in  se,  correcta 
statim  castrorum  disciplina,  unoque  et  altero  proe- 
lio  tam  constanter  inito ,  ut  in  oppugnatione  castelli 
lapidis  ictum  genu,  scuto  sagittas  aliquot  exceperit. 

V.  Post  Neronem  Galbamque,  Othone  atque  Vi- 
tellio  de  principatu  certantibus,  in  spem  imperiive- 
nit,  iam  pridem  sibi  per  haec  ostenta  eonceptam.  In 
suburbano  Flaviorum  quercus  antiqua ,  quae  erat 
Marti  sacrata,  per  tres  Vespasiae  partus,  singulos 
repente  ramos  a  frutice  dedit,  haud  dubia  signa  fu- 
turi  cuiusque  fati  :  primum,  exilem  et  cito  arefa- 
ctum  ;  ideoque  puella  nata  non  perannavit :  secun- 
dum,  praevalidum  ac  prolixum,  et  qui  magnam  feli- 
citatem  portenderet :  tertium  vero  instar  arboris. 
Quare  patrem  Sabinum  ferunt  haruspicio  insuper 
confirmatum  renuncicisse  matri,  nepotein  ei  Caesarem 
genituni :  nec  illam  quicquam  aliud  quam  cachin- 
nasse,  mirantem ,  quod,  adJiuc  se  mentis  compote,  deli- 
raret  iam  filius  suus.  Mox,  quum  aedilem  eum  C. 
Caesar,  succensens  propter  curam  verrendis  viis  non 
adhibitam,  luto  iussisset  oppleri,  congesto  per  mili- 
tes  in  praetextae  sinum ,  non  defuerunt,  qui  interpre- 
tarentur,  quandoque  proculcatam  desertamque  rem- 
publicam  civili  aliqua  perturbatione  in  tutelam  eius 
ac  velut  in  gremium  deventuram.  Prandente  eo 
quondam,  canis  extrarius  triclinio  manum  humanam 
intulit,  mensaeque  subiecit.  Coenante  rursus,  bos 
arator,  decusso  iugo,  triclinium  irrupit,  ac  fiigatis 
ministris,  quasi  repente  defessus,  procidit  ad  ipsos 
accumbentis  pedes,  cervicemque  summisit.  Arbor 
vero  cupressus  in  agro  avito  sine  ulla  vi  tempestatis 
evulsa  radicitus  atque  prostrata,  insequenti  die  viri- 
dior  ac  firmior  resurrexit.    At  in  Achaia  somniavit, 

initium  sibi  suisque  felicitatis  futuriuu,siinul  ac  dens 
Neroni  exemptus  esset;  evenitque,  ut  sequenti  die 
progressus  in  atrium  medicus  dentem  ei  ostenderet 
tantum  quod  exemptum.  Apud  ludaeam  Carmeli  dei 
oraculum  consulentem  ita  confirmavere  sortes,  ut, 
quicquid  cogitaret  volveretque  animo,  quamlibet 
magnum,  id  esse  proventurum  poUicerentur.  Et 
unus  ex  nobilibus  captivis  losephus,  quum  coniicere- 
tur  in  vincula,  constantissime  asseveravit,  fore  ut  ab 
eodem  brevi  solveretur,  verum  iam  imperatore.  Nun- 
ciabantur  et  ex  Urbe  praesagia,  Neronem  diebus  ul- 
timis  monitum  per  quietem,  ut  tensam  lovis  Optimi 
Maximi  e  sacrario  in  domum  Vespasiani,  et  inde  in 
Circum  deduceret:  ac  non  multo  post,  comitia  se- 
cundi  consulatus  ineunte  Galba,  statuam  Divilulii 
adOrientem  sponte  conversam:  acieque  Betriacensi, 
prius  quam  committeretur,  duas  aquilas  in  conspectu 
omnium  conflixisse;  victaque  altera,  supervenisse 
tertiam  ab  solis  ortu,  ac  victricem  abegisse. 

VI.  Nec  tamen  quicquam  ante  tentavit,  promptis- 
simis  atque  etiam  instantibus  suis,  quam  sollicitatiis 
quorundam  et  ignotorum  et  absentium  fortuito  fa- 
vore.  Moesiaci  exercitus  bina  e  tribus  legionibus 
millia,  missa  auxilio  Othoni,  postquam  iter  ingressis 
nunciatum  est,  victum  eum,  ac  vim  vitae  suae  attu- 
lisse,  nihilo  secius  Aquileiam  usque  perseveraverunt, 
quasi  rumori  minus  crederent.  Ibi  per  occasionem 
aclicentiam  omni  rapiuarum  genere  grassati,  quum 
timerent,  ne  sibi  reversis  reddenda  ratio  ac  subeimda 
poena  esset,  consilium  inierunt  eligendi  creandique 
imperatoris :  Neque  enim  deteriores  esse  aut  Hispa- 
niensi  exercitu,  qui Galbain,  aut  praetoriano,  quiOtho- 
nem,  aut  Gennaniciano,  qui  Vitellium  fecissent»  Pro- 

positis  itaqiie  nominibu»  legatoninr  consulariuni, 
quot  ubique  tunc  erant,  quum  ceteros,  alium  alia  de 
causa,  improbarent,  et  quidam  e  legione  tertia,  quae 
sub  exitu  Neronis  translata  ex  Syria  in  Moesiam 
fuerat,  Vespasianum  laudibus  ferrent;  assensere 
cuncti,  nomenque  eius  vexillis  omnibus  sine  mora 
inscripserunt.  Et  tunc  quidem  compressa  res  est, 
revocatis  ad  officium  numeris  parumper.  Ceterum, 
divulgato  facto,  Tiberius  Alexander,  praefectus  Ae- 
gypti,  primus  in  verba  Vespasiani  legiones  adegit 
Kalendis  lulii:  qiii  principatus  dies  in  posterum  ob- 
servatus  est.  ludaicus  deinde  exercitus  V.  Idus  lu- 
lias  apud  ipsum  iuravit.  Plurimum  coeptis  contu- 
lerunt,  iactatum  exemplar  epistolae,  verae  sive  fal- 
sae,  defuncti  Othonis  ad  Vespasianum,  extrema  ob- 
testatione  ultionem  mandantis,  et  ut  reipublicae 
subveniret  optantis :  simul  rumor  dissipatus,  desti- 
nasse  Vitellium  victorem  permutare  hiberna  legio- 
num,  et  Germanicas  transferre  in  Orientem  ad  secu- 
riorem  mollioremque  militiam :  praeterea  ex  praesi- 
dibus  provinciarum  Licinius  Mucianus,  et  e  regibus 
Vologesus  Parthus ;  ille,  deposita  simultate,  quam 
in  id  tempus  ex  aemulatione  non  obscure  gerebat, 
Syriacum  promisit  exercitum;  hic  XL.  millia  sagit- 
tariorum. 

VII.  Suscepto  igitur  civili  bello ,  ac  ducibus  co- 
piisque  in  Italiam  praemissis,  interim  Alexandriam 
transiit,  ut  claustra  Aegypti  obtineret.  Hic  quum 
de  firmitate  imperii  capturus  auspicium,  aedem  S€- 
rapidis,  summotis  omnibus,  solus  intrasset,  ac,  pro- 
pitiato  multum  Deo,  tandem  se  convertisset,  verbe- 
nas  coronasque  et  panificia,  ut  illic  assolet,Basilides 
[libertus]  obtulisse  ei  visus  est ;  quem  neque  admis- 
S  u  E  T  o  N.  U 

siim  a  quoquam,  et  iam  pridem  proptcr  nervorum 

valetudinem  vix  ingredi  longeque  abesse  constabat.  \ 

\c  statim  advenere  literae,  fusas  apud  Cremonam  i 

Vitellii  copias,  ipsum  in  Urbe  interemptum  mmcian-  i 

tes.    Auctoritas  et  quasi  maiestas  quaedam,  ut  sci-  ^ 

licet  inopinato  et  adhuc  novo  principi,  deerat:  haec  ! 
quoque  accessit.    E  plebe  quidam  luminibus  orba- 

tus,  item  alius  debili  crure,  sedentem  pro  tribunali  I 
pariter  adierunt,  orantes  opem  valetudini,  demon- 

stratam  a  vSerapide  per  quietem;  restituturum  ocu-  i 

los,  si  inspuisset;  confirmaturum  crus,  si  dignaretur  \ 

calce  contingere.    Quum  vix  fides  esset,  rem  ullo  ' 

modo  successuram,  ideoque  ne  experiri  quidem  au-  \ 

deret;  extremo,  hortantibus  amicis,  palam  pro  con-  i 

cione  utrumque  tentavit,  nec  eventus  defuit.    Per  j 

idem  tempus  Tegeae  in  Arcadia,  instinctu  vaticinan-  l 

tixmi,  effossa  simt  sacrato  loco  vasa  operis  antiqui,  j 

atque  in  iis  assimilis  Vespasiano  imago.  ■ 

VIII.  Talis  tantaque  cum  fama  in  Urbem  rever-  \ 

sus,  acto  de  ludaeis  triumpho,  consulatus  octo  veteri  , 
addidit.  Suscepit  et  censuram :  ac  per  totum  imperii 
tempus  nihil  habuit  antiquius,  quam  prope  afflictam 
nutantemque  rempublicam  stabilire  primo,  deinde  et 
ornare.    Milites,  pars  victoriae  fiducia,  pars  igno- 

miniae  dolore,  ad  omnem  licentiam  audaciamque  ! 

processerant.    Sed  et  provinciae  civitatesque  libe-  \ 

rae,  nec  non  et  regna  quaedam  timiultuosius  inter  se  ^ 

agebant.    Quare  Vitellianorum  quidem  et  exaucto-  j 

ravit  plurimos  et  coercuit:  participibus  autem  vi-  ' 
ctoriae  adeo  nihil  extra  ordinem  indulsit,  ut  etiam 

legitima  praemia  sero  persolverit.    Ac  ne  quam  oc-  ; 

casionem   corrigendi  disciplinam  praetermitteret,  ] 

adolescentuliim  fragrantem  unguento,  qmim  sibi  pro  J 

inipetrata  praefectura  gratias  ageret,  iiutu  aspernd- 
tus,  voce  etiam  gravissima  increpuit,  Maluissem 
allium  oboluisses ;  literasque  revocavit.  Classiarios 
vero ,  qiii  ab  Ostia  et  Puteolis  Romam  pedibus  per 
vices  commeant,  petentes,  constitui  aliquid  sihi  caU 
cearii  nomine,  quasi  parum  esset,  sine  responso  ab- 
egisse,  iussit  posthaec  excalceatos  cursitare:  et  ex 
eo  ita  cursitant.  Achaiam,  Lyciam,  Rhodum,  By- 
zantium,  Samum,  libertate  adempta,  item  Thraciam, 
Ciliciam  et  Commagenen,  ditionis  regiae  usque  ad 
id  tempus,  in  provinciarum  formam  redegit.  Cap- 
padociae  propter  assiduos  barbarorum  incursus  le- 
giones  addidit,  consularemque  rectorem  imposuit, 
pro  equite  Romano.  Deformis  Urbs  veteribus  in- 
cendiis  acruinis  erat;  vacuas  areas  occupare  et  ae- 
dificare,  si  possessores  cessarent,  cuicunque  permi- 
sit.  Ipse  restitutionem  Capitolii  aggressus,  ruderi- 
bus  purgandis  manus  primus  admovit,  ac  suo  colio 
quaedam  extulit:  aerearumque  tabularum  tria  mil- 
lia,  quae  simul  conflagraverant,  restituenda  susce- 
pit,  undique  investigatis  exemplaribus ,  instrumen- 
tum  imperii  pulcherrimum  ac  vetustissimum,  quo 
continebantur  paene  ab  exordio  Urbis  senatus  con- 
sulta,  plebiscita  de  societate  et  foedere  ac  privilegio 
cuicunque  concessis. 

IX.  Fecit  et  nova  opera,  templum  Pacis  foro 
proximum,  Divique  Claudii  in  Coelio  monte,  coe- 
ptum  quidem  ab  Agrippina,  sed  a  Nerone  prope  fun- 
ditus  destructum :  item  amphitheatrum  Urbe  media, 
ut  destinasse  compererat  Augustum.  Amplissimos 
ordines,  et  exhaustos  caede  varia,  et  contaminatos 
veteri  negligentia,  purgavit  supplevitque,  recenso  se- 
natu  et  equite  j  sumnvotis  indignissimis,  et  honestis- 

simo  qiioque  Italicorum  ac  provincialium  allecto. 
Atque,  uti  notum  esset,  utrumque  ordinem  non  tam 
libertate  inter  se,  quam  dignitate  differre,  de  iurgio 
quodam  senatoris  equitisque  Romani  ita  pronuncia- 
vit:  Non  oportere  maledici  senatoribuSy  remakdici  ci- 
vilefasque  esse. 

X.  Litium  series  ubique  maiorem  in  modum  ex- 
creverant,  manentibus  antiquis,  intercapedine  iuris- 
dictionis,  accedentibus  novis  ex  conditione  tumultu- 
quetemporum.  Sorte  elegit,  per  quos  rapta  bello 
restituerentur,  quique  iudicia  centumviralia,  quibus 
peragendis  vix  suffectura  litigatorum  aetas  videba- 
tur,  extra  ordinem  diiudicarent,  redigerentque  ad 
brevissimum  numerum. 

XI.  Libido  atque  luxuria  coercente  nullo  inva- 
luerat.  Auctor  senatui  fuit  decernendi,  ut,  quae  se 
alieno  servo  iunxisset,  ancilla  haberetur;  neve  filio- 
rum  familiarum  feneratoribus  exigendi  crediti  ius 
unquam  esset,  hoc  est,  ne  post  patrum  quidem  mor- 
tem.  Ceteris  in  rebus  statim  ab  initio  principatus 
usque-ad  exitum  civilis  et  clemens. 

XII.  Mediocritatem  pristinam  neque  dissimula- 
vit  unquam,  ac  frequenter  etiam  prae  se  tulit.  Quin 
et  conantes  quosdam  originemFlavii  generis  ad  con- 
ditores  Reatinos,  comitemque  Herculis,  cuius  monu- 
mentum  exstat  via  Salaria,  referre,  irrisit  ultro. 
Adeoque  nihil  ornamentorum  extrinsecus  cupide  ap- 
petivit,  ut  triumphi  die,  fatigatus  tarditate  et  taedio 
pompae,  non  reticuerit,  merito  se plecti,  qui  trium- 
phum,  quasi  aut  debitum  maioribus  suis,  aut  speratum 
unquam  sibi,  tam  inepte  senex  concupisset.  Ac  ne  tri- 
buniciam  quidem  potestatem,  et  Patris  patriae  ap- 
pellationem  nisi  sero  recepit.    Nam  consuetudinem 

salutantes  scriitandi,  manente  adhuc  bello  civili, 
omiserat» 

XIII.  Amiconim  libertatem,  causidicorum  figu- 
ras,  ac  philosophorum  contumaciam  lenissime  tulit. 
Licinium  Mucianum ,  notae  impudicitiae,  sed  meri- 
torum  fiducia  minus  sui  reverentera,  nunquam  nisi 
clam  et  hactenus  retaxare  sustinuit,  ut  apud  commu- 
nem  aliquem  amicum  querens,  adderet  clausulam: 
Ego  tamen  vir  sum.  Salvium  Liberalem  in  defen- 
sione  divitis  rei  ausum  dicere,  Quid  ad  Caesarem,  si 
Hipparchus  sestertium  millies  habet?  et  ipse  laudavit. 
Demetrium  Cynicum,  in  itinere  obvium  sibi  post 
damnationem,  ac  neque  assurgere  neque  salutare  se 
dignantem,  oblatrantem  etiam  nescio  quid,  satis  ca 
nem  habuit  appellare. 

XIV.  Offensarum  inimicitianimque  minime  me- 
mor  exsecutorve,  Vitellii  hostis  sui  filiam  splendi- 
dissime  maritavit,  dotavitque  etiam  et  instruxit. 
Trepidum  eum  interdicta  aula  sub  Nerone,  quaeren- 
temque,  quidnam  ageret  aut  quo  abiret,  quidam  ex 
officio  admissionis  simul  expellens,  abire  Morboniam 
iusserat.  In  hunc  postea  deprecantem  haud  nltra 
verba  excanduit,et  quidem  totidemfere  atque  eadem. 
Nam,  ut  suspicione  aliqua  vel  metu  ad  perniciem 
cuiusquam  compelleretur,  tantum  afuit,  ut,  monenti- 
bus  amicis  cavendum  esse  Metium  Pomposianum, 
quod  vulgo  crederetur  genesin  habere  imperatoriam, 

i  insuper  consulem  fecerit,  spondens,  quandoque  be- 
neficii  memorem  futurum. 

XV.  Non  temere  quis  punitus  insons  reperitur, 
nisi  absente  eo  et  ignaro ,  aut  certe  invito  atque  de- 
cepto.  Helvidio  Prisco,  qui  reversum  ex  Syria  so- 
lus  privato  nomine  Vespasianum  salutaVerat ,  et  in 

praetiira  oninibus  edictis  sine  honore  ac  mentione 
ulla  transmiserat,  non  ante  siiccensuit,  quam  alter- 
cationibus  insolentissimis  paene  in  ordinem  reda- 
ctus.  Hunc  quoque,  quamvis  relegatum  primo,  de- 
inde  interfici  iussum,  magni  aestimavit  servare  quo- 
quo  modo,  missis  qui  percussores  revocarent;  et 
servasset,  nisi  iam  perisse  falso  renunciatum  esset. 
Cetenim  neque  caede  cuiusquam  unquam  laetatus, 
iustis  suppliciis  illacrimavit  etiam  et  ingemuit. 

XVI.  Sola  est,  in  qua  merito  culpetur,  pecuniae 
cupiditas.  Non  enim  contentus,  omissa  sub  Galba 
vectigalia  revocasse,  nova  et  gravia  addidisse,  et 
auxisse  tributa  provinciis,  nonnullis  et  duplicasse; 
negotiationes  quoquevel  privato  pudendas  propalam 
exercuit,  coemendo  quaedam,  tantum  ut  pluris  post- 
ea  distraheret.  Nec  candidatis  quidem  honores, 
reisve,  tam  innoxiis  quam  nocentibus,  absolutiones 
venditare  cunctatus  est.  Creditur  etiam  procurato- 
rum  rapacissimum  quemque  ad  ampliora  officia  cx 
industria  solitus  promovere,  quo  locupletiores  mox 
condemnaret:  quibus  quidem  vulgo  j^ro  spongiis  di- 
cebatur  utiy  quod  quasi  et  siccos  madefaceret,  et  ex- 
primeret  humentes.  Quidam  natura  cupidissimum 
tradunt,  idque  exprobratum  ei  a  sene  bubulco ,  qui, 
negata  sibi  gratuita  libertate,  quam  imperium  ade- 
ptum  suppliciter  orabat,  proclamaverit,  Vulpe?npi^ 
luni  mutare,  non  mores,  Sunt  contra,  qui  opinentur, 
ad  manubias  et  rapinas  necessitate  compulsum  sum- 
ma  aerarii  fiscique  inopia;  de  qua  testificatus  sit 
initio  statim  principatus,  professus,  quadringenties 
millies  opus  esse,  ut  respublica  stare posset.  Quod  et 
verisimilius  videtur,  quando  et  male  partis  optime 
usus  est.  j 

XVII.  In  omne  hominum  genus  liberalissimus, 
explevit  censum  senatorum ;  consulares  inopes  quin- 
genis  sestertiis  annuis  sustentavit;  plurimas  per  to- 
tum  orbem  civitates  terrae  motu  aut  incendio  affli- 
ctas  restituit  in  melius. 

XVIII.  Ingenia  et  artes  vel  maxime  fovit:  pri- 
mus  e  fisco  Latinis  Graecisque  rhetoribus  annua 
centena  constituit;  praestantes  poetas,  nec  non  et 
artifices,  Coae  Veneris,  item  Colossi  refectorem,  in- 
signi  congiario  magnaque  mercede  donavit:  mecha- 
nico  quoque,  grandes  columnas  exigua  impensa  per- 
ducturum  in  Capitolium  pollicenti,  praemium  pro 
commento  non  mediocre  obtulit,  operam  remisit, 
praefatus,  s*/i^ref  se plebeculam  pascere  \_pane']. 

XIX.  Ludis,  per  quos  scena  Marcelliani  theatri 
restituta  dedicabatur,  vetera  quoque  acroamatare- 
vocaverat.  ApoUinari  tragoedo  quadringenta,  Ter- 
pno  Diodoroque  citharoedis  ducena,  nonnullis  cen- 
tena,  quibus  minimum ,  quadragena  sestertia  super 
plurimas  coronas  aureas  dedit.  Sed  et  convivaba- 
tur  assidue,  ac  saepius  recta  et  dapsile,  ut  macella- 
rios  adiuvaret.  Sicut  Saturnalibus  dabat  viris  apo- 
phoreta,  ita  per  Kalendas  Martias  feminis :  et  tamen 
ne  sic  quidem  pristinae  cupiditatis  infamia  caruit. 
AlexaLndrim Cybiosacteneimi  vocare  perseveraverunt, 
cognomine  unius  e  regibus  suis  turpissimarum  sor- 
dium.  Sed  et  in  funere  Favor  archimimus  personam 
eiusferens,  imitansque,  ut  est  mos,  facta  ac  dicta 
vivi,  interrogatis  palam  procuratoribus,  quanti  funus 
et  pompa  constaret,  ut  audiit,  sestertio  centies,  ex- 
clamavit,  Centum  sibi  sestertia  darent,  ac  se  vel  in  Ti- 
b  erim  proiiceren  t, 

XX.  Statura  fuit  quadrata,  compactis  firmisque 

membris,  vultu  veluti  mtentis.  Unde  quidam  urba- 
norum  non  infacete:  siquidem  petenti,  ut  et  in  se 
aliquid  diceret,  Dicam,  inquit,  quum  ventrem  exone- 
rare  desieris*  Valetudine  prosperrima  usus  est, 
quamvis  ad  tuendam  eam  nihil  amplius  quam  fauces 
ceteraque  membra  sibimet  ad  numerum  in  spaeriste- 
rio  defricaret,  inediamque  unius  diei  per  singulos 
menses  interponeret. 

XXI.  Ordinem  vitae  fere  hunc  tenuit.  In  prin- 
cipatu  maturius  semper  ac  de  nocte  vigilabat:  deinde 
perlectis  epistolis,  officiorumque  omnium  breviariis, 
amicos  admittebat:  ac,  dum  salutabatur,  et  calcea- 
batipsese  et  amiciebat.  Post  decisa,  quaecunque 
obvenissent,  negotia,  gestationi  et  inde  quieti  vaca- 
bat,  accubante  aliqua  pallacarum,  quas  in  defunctae 
locum  Caenidis  plurimas  constituerat :  a  secreto  in 
balineum  tricliniumque  transibat.  Nec  uUo  tempo- 
re  facilior  aut  indulgentior  traditur;  eaque  momenta 
domestici  ad  aliquid  petendummagnoperecaptabant. 

XXII.  Et  super  coenam  autem,  et  super  aleas 
cum  amicis  multa  ioca  transigebat.  Erat  enim  di- 
cacitatis  plurimae,  et  sic  scurrilis  ac  sordidae,  ut  ne 
praetextatis  quidem  verbis  abstineret.  Et  tamen 
nonnulla  eius  facetissima  exstant,  in  quibus  et  haec. 
Mestrium  Florum  consularem,  admonitus  ab  eo, 
plaustra  potius  quam  plostra  dicenda,  die  postero 
Flaurum  salutavit.  Expugnatus  autem  a  quadam, 
quasi  amore  sui  deperiret,  quum  perductae  pro  con- 
cubitu  sestertia  quadraginta  donasset,  admonente 
dispensatore,  quemadmodum  summam  rationibus 
vellet  inferri,  Vespasiano,  inquit,  adamato, 

XXIII.  Utebatur  et  versibus  Graecis  tempestive 

satis :  ut  de  quodam  procerae  staturae  improbiusque 
nato : 

 (jLaviqcL  pL^ikq,  ^gaSdoiV  doXixooviLOv  tyyoq  ! 

et  de  Cerulo  liberto,  qui,  dives  admodum,  ob  subter- 
fugiendum  quandoque  ius  fisci  ingenuum  se  et  La- 
chetem  mutato  nomine  coeperat  ferre, 

 w  Adyriq,  Ad/Tjq, 

iTTfjv  dno&dvr^q,  avQ-vq,  tt,aqx^^  «(J^ 
KriqvXoq. 

Et  maxime  tamen  dicacitatem  in  deformibus  lucris 
aifectabat,  ut  invidiam  aliqua  cavillatione  dilueret, 
transferretque  ad  sales.  Quendam  e  caris  ministris, 
dispensationem  cuidam  quasi  fratrem  petentem, 
qiuim  distulisset,  ipsum  candidatum  ad  sevocavit; 
exactaque  pecunia,  quantam  is  cum  suffragatore  suo 
pepigerat,  sine  mora  ordinavit.  Interpellanti  mox 
ministro,  Alium  tibi,  ait,  quaere  fratrem:  hic,  quem 
tuu?nputas,  meus  est,  Mulionem  in  itinere  quodam 
suspicatus  ad  calceandas  mulas  desiluisse,  ut  adeunti 
litigatori  spatium  moramque  praeberet,interrogavit, 
Quanti  calceasset?  et  pactus  est  lucri  partem.  Re- 
prehendenti  filio  Tito,  quod  etiam  urinae  vectigal 
commentus  esset,  pecuniam  ex  prima  pensione  ad- 
movit  ad  nares,  sciscitans,  num  odore  offenderetur? 
et  illo  negante,  Atqui,  inquit,  e  lotio  est.  Nunciantes 
legatos,  decretam  ei  publice  non  mediocris  summae 
statuam  colosseam,  iussit  vel  continuo  ponere,  cavam 
manimi  ostentans,  et  paratam  basin  dicens.  Acne 
in  metu  quidem  ac  periculo  mortis  extremo  abstinuit 
iocis.  Nam  quum  inter  prodigia  cetera  Mausoleum 
repente  patuisset,  et  stella  in  coelo  crinita  apparuis- 
set:  alterum  ad  luliam  Calvinam  e  gente  Augusti 
pertinere  dicebat,  alterum  ad  Parthorum  regem,  qui 

capillatus  esset.  Prima  quoque  morbi  accessione, 
Vae,  inquit,  puto,  deus  fio, 

XXIV.  Consulatu  suo  nono  tentatus  in  Campa- 
nia  motiunculis  levibus,  ac  protinus  Urbe  repetita, 
Cutilias  ac  Reatina  rura,  ubi  aestivare  quotannis 
solebat,  petiit.  Hic,  quum  super  urgentem  valetu- 
dinem  creberrimo  frigidae  aquae  usu  etiam  intestina 
vitiasset,  nec  eo  minus  muneribus  imperatoriis  ex 
consuetudine  fungeretur,  ut  etiam  legationes  audiret 
cubans,  alvo  repente  usque  ad  defectionem  soluta, 
imperatorem,  ait,  stantem  mori  oportere,  Dumque 
consurgit,  ac  nititur,  inter  manus  sublevantium  ex- 
stinctus  est  IX.  Kalendas  lulii,  annum  gerens  aetatis 
sexagesimum  ac  nonum,  superque  mensem,  ac  diem 
septimum. 

XXV.  Convenit  inter  omnes,  tam  certum  eum  de 
sua  suorumque  genitura  semper  fuisse,  ut  post  assi- 
duas  in  se  coniurationes  ausus  sit  affirmare  senatui, 
aut filios  sibi  successuros,  aut  neminem.  Dicitur  etiam 
vidissequondam  perquietem  stateram  inmedia  parte 
vestibuli  Palatinae  domus  positam  examine  aequo, 
quum  in  altera  lance  Claudius  et  Nero  starent,  in  al- 
tera  ipse  ac  filii.  Nec  res  fefellit,  quando  totidem 
annis  parique  temporis  spatio  utrique  imperaveriuit. 


C.  SUETONII  TRANQUILLI 
LIBER  OCTAVUS. 

TITUS  FLAVIUS  VESPASIANUS. 


I.  1  itus,  cognomine  paterno,  amor  ac  delieiae 
generis  humani,  (tantum  illi  ad  promerendam  omni- 
um  voluntatem  vel  ingenii  vel  artis  vel  fortunae  su- 
perfuit,  et,quod  difficillimum  est,  in  imperio,  quando 
privatus  atque  etiam  sub  patre  principe  ne  odio  qui- 
dem ,  nedum  vituperatione  publica  caruit) ,  natus  est 
III.  Kalendas  lanuarias,  insigni  anno  Caiana  nece, 
prope  Septizonium,  sordidis  aedibus,  cubiculo  vero 
perparvo  et  obscuro :  nam  manet  adhuc  et  ostenditur. 

II.  Educatus  in  aula  cum  Britannico  simul,  ac 
paribus  disciplinis  et  apud  eosdem  magistros  insti- 
tutus.  Quo  quidem  tempore,  aiunt,  metoposcopum 
a  Narcisso  Claudii  liberto  adhibitum,  ut  Britanni- 
cum  inspiceret,  constantissime  affirmasse,  illum  qui- 
dem  nuUo  modo,  ceterum  Titum,  qui  prope  astabat, 
utique  imperaturum.  Erant  autem  adeo  familiares, 
ut  de  potione,  qua  Britannicus  hausta  periit,  Titus 
quoque  iuxta  cubans  gustasse  credatur,  gravique 

morbo  afflictus  diu.  Quorum  omnium  mox  memor, 
statuam  ei  auream  in  Palatio  posuit,  et  alteram  ex 
ebore  equestrem,  quae  circensi  pompa  hodieque 
praefertur,  dedicavit,  prosecutusque  est. 

III.  In  puero  statim  corporis  animique  dotes  ex- 
splenduerunt,  magisque  ac  magis  deinceps  per  aeta- 
tis  gradus :  forma  egregia,  et  cui  non  miuus  auctori- 
tatis  inesset,  quam  gratiae ;  praecipuum  robur,  quau- 
quam  neque  procera  statura,  et  ventre  paullo  pro- 
iectiore;  memoria  singularis,  docilitas  ad  omnes 
fere  tum  belli  tum  pacis  artes.  Armorum  et  equi- 
tandi  peritissimus:  Latine  Graeceque  vel  in  orando 
vel  in  fingendis  poematibus  promptus  et  facilis,  [ad 
extemporalitatem  usque] :  sed  ne  musicae  quidem 
rudis,  ut  qui  cantaret  et  psalleret  iucunde  scienter- 
que.  E  pluribus  comperi,  notis  quoque  excipere 
velocissime  solitum,  cum  amanuensibus  suis  per  lu- 
dum  iocumque  certantem;  imitari  chirograpba, 
quaecunque  vidisset,  ac  profiteri  saepe,  se  maximum 
falsarium  esse  potuisse. 

IV.  Tribunus  militum  et  in  Germania  et  in  Bri- 
tannia  meruit,  summa  industriae  nec  minore  mode- 
stiae  fama;  sicut  apparet  statuarum  et  imaginum 
eius  multitudine  ac  titulis  per  utramque  provinciam. 
Post  stipendia  foro  operam  dedit,  honestam  magis 
quam  assiduam.  Eodemque  tempore  Aricidiam  Ter- 
tuUam,  patre  equite  Romano,  sed  praefecto  quon- 
dam  praetorianarum  cohortium,  duxit  uxorem:  et 
in  defunctae  locum  Marciam  Furnillam,  splendidi 
generis ;  cum  qua,  sublata  filia,  divortium  fecit.  Ex 
quaesturae  deinde  honore  legioni  praepositus,  Tari- 
cheas  et  Gamalam,  urbes  ludaeae  validissimas,  in 
potestatem  redegit;  equo  quadam  acie  sub  femini- 

bus  amisso,  alteroque  inscenso,  cuius  rector  circa  se 
dimicans  occubuerat. 

V.  Galba  mox  tenente  rempublicam,  missus  ad 
gratulandum,  quaqua  iret,  convertit  homines,  quasi 
adoptionis  gratia  arcesseretur.  Sed,  ubi  turbari 
rursus  cuncta  sensit,  rediit  ex  itinere;  aditoque  Pa- 
phiaeVeneris  oraculo,  dum  de  navigatione  consuluit, 
etiam  de  imperii  spe  confirmatus  est.  Cuius  brevi 
compos,  et  ad  perdomandam  ludaeam  relictus,  no- 
vissima  Hierosolymorum  oppugnatione  duodecim 
propugnatores  totidem  sagittarum  confecit  ictibus; 
cepitque  eam  natali  filiae  suae,  tanto  militum  gaudio 
ac  favore,  ut  in  gratulatione  imperatorem  eum  con- 
salutaverint,  et  subinde  decedentem  provincia  deti- 
nuerint,  suppliciter  nec  non  et  minaciter  efflagitan- 
tes,  aut  remaneret  aut  secum  omnes  pariter  abduceret 
Unde  nata  suspicio  est,  quasi  desciscere  a  patre, 
Orientisque  regnum  sibi  vindicare  tentasset.  Quam 
suspicionem  auxit,  postquam  Alexandriam  petens, 
in  consecrando  apud  Memphim  bove  Api  diadema 
gestavit,  de  more  siquidem  rituque  priscae  religio- 
nis;  sed  non  deerant,  qui  secius  interpretarentur. 
Quare  f estinans  in  Italiam ,  quumRhegium,  deinde 
Puteolos  oneraria  nave  appulisset,Romam  inde  con- 
tendit  expeditissimus ;  inopinantique  patri,  velut  ar- 
guens  rumorum  de  se  temeritatem,  Veni,  inquit,jpa- 
ter,  veni. 

VI.  Neque  ex  eo  destitit  participem  atque  tuto- 
rem  imperii  agere.  Triumphavit  cum  patre,  censu- 
ramque  gessit  una.  Eidem  coUega  et  in  tribuuicia 
potestate,  et  in  septem  consulatibus  fuit.  Recepta- 
queadse  prope  omnium  officiorum  cura,  quum  patris 
nomine  et  epistolas  ipse  dictaret,  et  edicta  conscri- 


318 


C.  SUETONII 


beret,  orationesque  in  senatu  recitaret  etiam  quae-  ' 
storisvice,  praefecturam  quoque  praetorii  suscepit, 
nunquam  ad  id  tempus  nisi  ab  equite  Romano  admi- 
nistratam,  egitque  aliquanto  incivilius  et  violentius. 
Siquidem  suspectissimum  quemque  sibi,  summissis, 
qui  per  theatra  et  castra  quasi  consensu  ad  poenam.  ' 
deposcerent,  haud  cunctanter  oppressit.    In  his  A. 
Caecinam  consularem  virum,  vocatum  ad  coenam, 
ac  \ixdum  triclinio  egressum,  confodi  iussit;.  sane 
urgente  discrimine,  quum  etiam  chirographum  eius 
praeparatae  apud  milites  concionis  deprehendisset.  I 
Quibus  rebus  sicut  in  posterum  securitati  satis  cavit, 
ita  ad  praesens  plurimum  contraxit  invidiae ;  ut  non 
temere  quis  tam  adverso  rumore,  magisque  invitis  j 
omnibus,  transierit  ad  principatimi.  i 
VII.  Praeter  saevitiam,  suspecta  in  eo  etiam  lu-  ^ 
xuria  erat,  quod  ad  mediam  noctom  comissationes 
cum  profusissimo  quoque  familiarium  extenderet:  j 
necminus  libido,  propter  exoletorum  et  spadonum 
greges,  propterque  insignem  reginae  Berenices  amo-  i 
rem,  cui  etiam  nuptias  pollicitus  ferebatur.  Suspecta  ; 
et  rapacitas,  quod  constabat,  in  cognitionibus  patris 
nundinari  praemiarique  solitum.    Denique  propa- 
lam  alium  Neronem  et  opinabantur,  et  etiam  praedi-  , 
cabant.    At  illi  ea  fama  pro  bono  cessit,  conversa-  \ 
que  est  in  maximas  laudes,  neque  ullo  vitio  reperto, 
et  contra  virtutibus  summis.    Convivia  instituit  iu-  \ 
cunda  magis,  quam  profusa.    Amicos  elegit,  quibus  , 
etiam  post  eum  principes,  ut  et  sibi  et  reipublicae  \ 
necessariis,  acquieverunt,  praecipueque  sunt  usi.  ' 
Berenicen  statim  ab  Urbe  dimisit  invitus  invitam. 
Quosdam  e  gratissimis  delicatorum,  quanquam  tam 
artifices  saltationis,  ut  mox  scenam  tenuerint,  non 

niodo  fovere  prolixins, sed  spectare  omnino  in  publi- 
co  [coetu]  supersedit.  Nulli  civium  quicquam  ade- 
mit :  abstinuit  alieno ,  ut  si  quis  unquam :  ac  ne  con- 
cessas  quidem  ac  solitas  collationes  recepit.  Et 
tamen  nemine  ante  se  munificentia  minor.  Amphi- 
theatro  dedicato,  thermisque  iuxta  celeriter  exstru- 
ctis,  munus  edidit  apparatissimum  largissimumque. 
Dedit  et  navale  proelium  in  veteri  naumachia;  ibi- 
dem  et  gladiatores ;  atque  uno  die  quinque  millia 
omne  genus  ferarum. 

VIll.  Natura  autem  benevolentissimus ,  quum  ex 
instituto  Tiberii  omnes  dehinc  Caesares  beneficia,  a 
superioribus  concessa  principibus,  aliter  [rata]  non 
haberent,  quam  si  eadem  iisdem  et  ipsi  dedissent, 
primus  praeterita  omnia  uno  confirmavit  edicto ,  nec 
a  se  peti  passus  est.  In  ceteris  vero  desideriis  ho- 
minum  obstinatissime  tenuit,  ne  quem  sine  spe  di- 
mitteret.  Quin  et  admonentibus  domesticis,  quasi 
plura  polliceretur,  quam  praestare  posset:  non  opor- 
tercy  ait,  quemquam  a  sermone  principis  tristem  disce- 
dere,  Atque  etiam  recordatus  quondam  super  coe- 
nam,  quod  nihil  cuiquam  toto  die  praestitisset,  me- 
morabilem  illam  meritoque  laudatam  vocem  edidit: 
Amici,  diemperdidi.  Populum  in  primis  imiversum 
tanta  per  omnes  occasiones  comitate  tractavit,  ut 
proposito  gladiatorio  mimere,  nonadsuum,  sed  ad 
spectantium  arhitrium  editurum  se,  professus  sit.  Et 
plane  ita  fecit.  Nam  neque  negavit  quicquam  pe- 
tentibus,  etut,  quae  vellent,  peterent,  ultro  adhorta- 
tus  est.  Quin  et  studium  armaturae  Thracum  prao 
se  ferens,  saepe  cum  populo  et  voce  et  gestu,  ut  fau- 
tor,  cavillatus  est,  verum  maiestate  salva,  nec  minus 
aequitate.    Ne  quid  popularitatis  praetermitteret, 


320 


C.  SUETONII 


nonnunqiiam  in  thermis  suis,  admissa  plebe,  lavit. 
Quaedam  sub  eo  fortuita  ac  tristia  acciderunt,  ut 
conflagratio  Vesevi  montis  in  Campania,  et  incen- 
dium  Romae  per  triduum  totidemque  noctes;  item 
pestilentia,  quanta  non  temere  alias.  In  his  tot  ad- 
versis  ac  talibus,  non  modo  principis  sollicitudinem, 
sed  et  parentis  alfectum  unicum  praestitit,  nimc  con- 
solando  per  edicta,  nunc  opitulando,  quatenus  sup- 
peteret  facultas.  Curatores  restituendae  Campa- 
niae  e  consularium  numero  sorte  duxit,  Bpna  op- 
pressorum  in  Vesevo,  quorum  heredes  non  exstabant, 
restitutioni  afflictarum  civitatum  attribuit.  Urbis 
incendio  nihil,  nisi  sibi,  publice  perisse  testatus, 
cuncta  praetoriorum  suorum  ornamenta  operibus  ac 
templis  destinavit:  praeposuitque  complures  ex 
equestri  ordine,  quo  quaeque  maturius  peragerentiir. 
Medendae  valetudini  leniendisque  morbis  nuUam 
divinam  humanamque  opem  non  adhibuit,  inquisito 
omni  sacrificiorum  remediorumque  genere.  Inter 
adversa  temporum  etdelatores  mandatoresque  erant, 
ex  licentia  veteri.  Hos  assidue  in  foro  flagellis  ac 
fustibus  caesos,  ac  novissime  traductos  per  amphi- 
theatri  arenam,  [hastae]  partim  subiici  ac  venire  im- 
peravit,  partim  in  asperrimas  insularum  avehi.  Ut- 
que  etiam  similia  quandoque  ausuros  perpetuo  coer- 
ceret,  vetuit  inter  cetera,  de  eadem  re  pluribus  legi- 
bus  agi,  quaerive  de  cuiusquam  defunctorum  statu, 
ultra  certos  annos. 

IX.  Pontificatum  maximum  ideo  se  professus 
accipere,  ut  puras  servaret  manus,  fidem  praestitit, 
nec  auctor  posthac  cuiusquam  necis,  nec  conscius, 
quamvis  interdum  ulciscendi  causa  non  deesset,  sed 
perituriun  se  potius,   quam  perditurum,  adiurans. 

Duos  patricii  generis  convictos  in  affectatione  impe- 
rii,  nihii  ampHns  quam  ut  desisterent  monuit,  dicens, 
yrincipatum  fato  dari:  si  quid praeterea  desiderarent, 
promittens  se  tributurum:  et  confestim  quidem  ad 
alterius  matrem,  quae  procul  aberat,  cursores  suos 
nusit,  qui  anxiae  filium  salvum  nunciarent.  Cete- 
rum  ipsos  non  solum  familiari  coenae  adhibuit,  sed 
et  insequenti  die  gladiatorum  spectaculo  circa  se  ex 
industria  collocatis,  oblata  sibi  ferramenta  pugnan- 
tium  inspicienda  porrexit.  ^Dicitur  etiam,  oognita 
utriusque  genitura,  imminere  amhohus  periculum  af- 
firmasse,  verum  quandoque,  etahalio;  sicut  evenit. 
Fratrem,  insidiari  sibi  non  desinentem,  sed  paene  ex 
professo  sollicitantem  exercitus,  meditantem  fugam, 
nec  occidere  neque  seponere  ac  ne  in  minore  quidem 
honore  habere  sustinuit;  sed,  ut  a  primo  imperii  die, 
consortem  successoremque  testari  perseveravit,  non- 
nunquam  secreto  lacrimis  et  precibus  orans,  ut  tan- 
dem  mutuo  erga  se  animo  vellet  esse, 

X.  Inter  haec  morte  praeventus  est,  maiore  ho- 
minum  damno,  quam  suo.  Spectaculis  absolutis,  in 
quorum  fine  populo  coram  ubertim  fleverat,  Sabinos 
petit  aliquanto  tristior,  quod  sacrificanti  hostia  au- 
fugerat,  quodque  tempestate  serena  tonuerat.  Deinde 
primam  statim  ad  mansionem  febrim  nactus,  quum 
inde  lectica  transferretur,  suspexisse  dicitur  dimotis 
plagulis  coelum,  multumque  conquestus,  eripi  sibi 
vitam  immerenti:  neque  enim  exstare  ullum  suumfa- 
ctum  poenitendum,  excepto  duntaxat  uno.  Id  quale 
fuerit,  neque  ipse  timc  prodidit,  neque  cuiquam  fa- 
cile  succurrat.  Quidam  opinantur,  consuetudinem 
recordatum,  quam  cum  fratris  uxore  habuerit.  Sed 
nullam  habuisse,  persancte  Domitia  iurabat,  haud 

ncg;atiira,  si  qiia  omnino  fiiisset,  imo  etiani  gloriatu-  [ 

ra;  quod  illi  promptissimiimeratin  omnibus  probris.  < 

XI.  Excessit  in  eadem ,  quapater,  villa,  Idibus  j 

Septembris,  post  biennium  ac  menses  duos,  diesque  { 
viginti,  quam  successerat  patri,  altero  et  quadrage- 

simo  aetatis  anno.    Quod  ut  palam  factum  est,  non  i 

secus  atque  in  domestico  luctu  moerentibus  publice  ^ 

cimctis,  senatus,  priusquam  edicto  convocaretur,  ad  \ 
Curiam  concurrit;  obseratisque  adhuc  foribus,  de- 
inde  apertis,  tantas  mortuo  gratias  egit,  laudesque 
congessit,  quantas  nec  vivo  quidem  unquam  atque 

praesenti.  j 


C.  SUETONII  TRANQUILLI 
L  I  B  E  R    O  C  T  A  V  U  S. 

TITUS  FLAVIUS  DOMITIANUS. 


I.  Domitianus  natus  est  IX.  Kalendas  Novem- 
bris,  patre  consule  designato,  inituroque  mense  inse- 
quenti  honorem,  regione  Urbis  sexta,  ad  Malum  Pu- 
nicum,  domo,  quam  postea  in  templum  gentisFlaviae 
convertit.  Pubertatis  ac  primae  adolescentiae  tem- 
pora  tanta  inopia  tantaque  infamia  gessisse  fertur, 
ut  nullum  vas  argenteum  in  usu  haberet:  satisque 
constat,  Clodium  PoUionem,  praetorium  virum ,  in 
quem  est  poema  Neronis,  quod  inscribitur  Luscio, 
chirographum  eius  conservasse,  et  nonnnunquam 
protulisse,  noctem  sibi  pollicentis:  nec  defuerunt, 
qui  affirmarent,  corruptum  Domitianum  et  a  Nerva, 
successore  mox  suo.  Bello  Vitelliano  confugit  in 
Capitolium  cum  patruo  Sabino  ac  parte  praesentium 
copiarum :  sed  irrumpentibus  adversariis,  et  ardente 
templo,  apud  aedituum  clam  pernoctavit;  acmane 
Isiaci  celatus  habitu,  interque  sacrificulos  vanae  su- 
perstitionis,  quum  se  trans  Tiberim  ad  condiscipuli 
sui  matrem  comite  imo  contulisset,  ita  latuit,  ut 

scriitantibus,  qui  vestigia  subsecuti  erant,  deprebendi 
non  potuerit.    Post  victoriam  demuni  progressus,  et  j 
Caesar  consalutatus,  bonorcm  praeturae  urbanae  j 
cum  consulari  potestate  suscepit  titulo  tenus;  quam  i 
iurisdictionem  ad  collegam  proximum  transtulit.  * 
Ceterum  omnem  vim  dominationis  tam  licenter  exer-  ' 
cuit,  ut  iam  tum,  qualis  futurus  esset,  ostenderet.  , 
Ne  exsequar  singula,  contrectatis  multorum  uxori- 
bus,  Domitiam  Longinam,  Aelio  Lamiae  nuptam, 
etiam  in  matrimonium  abduxit;  atque  uno  die  super 
viginti  urbana  officia  atque  peregrina  distribuit,  mi- 
rari     Vespasiano  dictitante,  quod  successorem  non 
€t  sibi  jnitteret. 

II.  Expeditionem  quoque  in  GalliamGermanias- 
que,  neque  uecessariam,  et  dissuadentibus  paternis  i 
amicis,  inchoavit,  tantum  ut  fratri  se  et  operibus  et  ' 
dignatione  adaequaret.    Ob  haec  correptus,  quo  i 
niagis  et  aetatis  et  conditionis  admoneretur,  habita-  ] 
bat  cum  patre  una,  sellamque  eius  ac  fratris,  quoties 
prodirent,  lectica  sequebatur;  ac  triumphum  utrius-  i 
que  ludaicum  equo  albo  comitatus  est.    In  sex  con- 
sulatibus  non  nisi  unum  ordinarium  gessit,  eumque 
cedente  et  sulFragante  fratre.   Simulavit  et  ipse  mire 
modestiam;  in  primisque  poeticae  studium,  tam  in- 
suetum  antea  sibi,  quam  postea  spretum  et  abiectum : 
recitavitque  etiam  publice.    Nec  tamen  eo  secius,  | 
quum  Vologesus,  Parthorum  rex,  auxilia  adversus  | 
Alanos,  ducemque  alterum  ex  Vespasiani  liberis  de- 
poposcisset,  omni  ope  contendit,  ut  ipse  potissimum  ' 
mitteretur.    Et  quia  discussa  res  est,  alios  Orientis 
reges,  ut  idem  postularent,  donis  ac  pollicitationibus  , 
sollicitare  tentavit.    Patre  defuncto,  diu  cunctatus, 
an  duphim  donativum  militi  offerret,  nunquam  ia- 

ctare  dubitavit,  reUctuni  se  participejn  imperii,  sed 
fraudem  testamento  adhibitam.  Neque  cessavit  ex 
eo  iusidias  struere  fratri  clam  palaiuque;  quoad 
correptum  gravi  valetudine ,  prius  quam  plane  effla- 
ret  animam,  pro  mortuo  deseri  iussit:  defunctumque 
nullo  praeterquam  consecrationis  honore  dignatus, 
saepe  etiam  carpsit  obliquis  orationibus  et  edictis. 

III.  Inter  initia  principatus,  quotidie  secretum 
sibi  horarium  sumere  solebat;  nec  quicquam  am- 
plius,  quam  muscas  captare,  ac  stilo  praeacuto  con- 
figere:  ut  cTiidam  interroganti ,  essetne  quis  intus 
cum  Caesare,  non  absurde  responsum  sit  a  Vibio 
Crispo,  iVe  miisca  quidem,  Deinde  uxorem  suam 
Domitiam,  ex  qua  in  secundo  suo  consulatu  filium 
tulerat,  alteroque  anno  consalutaverat  ut  Augustam, 
eandem,  Paridis  histrionis  amore  deperditam,  repu- 
diavit;  intraque  breve  tempus  impatiens  dissidii, 
quasi  efflagitante  populo,  reduxit.  Circa  admini- 
strationem  imperii  aliquamdiu  se  varium  praestitit, 
mixturaque  aequabili  vitiorum  atque  virtiitum,  do- 
nec  virtutes  quoque  in  vitia  deflexit;  quantum  con- 
iectare  licet,  super  ingenii  naturam,  inopia  rapax, 
metu  saevus. 

IV.  Spectacula  magnifica  assidue  et  sumptuosa 
edidit,  nan  in  amphitheatro  modo,  verum  et  in 
Circo :  ubi  praeter  soUemnes  biganim  quadrigamm- 
que  cursus,  proelium  duplex  etiam,  equestre  ac  pe- 
destre,  commisit;  ac  in  amphitheatro  navale  quoque. 
Nam  venationes  gladiatoresque  et  noctibus  ad  lych- 
nuchos;  nec  virorum  modo  pugnas,  sed  et  femina- 
rum.  Praeterea  quaestoriis  muneribus,  quae  olim 
omissa  revocaverat,  ita  semper  interfuit,  ut  populo 
potestatem  faceret,  bina  paria  e  suo  ludo  postulandi, 


326 


C.  SUETONII 


eaque  novissima  aiilico  apparatu  induceret.    Ac  per 
oniuegladiatorumspectaculumante  pedes  eius  stabat  | 
puerulus  coccinatus,  portentuoso  parvoque  capite,  I 
cum  quo  plurimum  fabulabatur,  nonnunquam  serio. 
Auditus  est  certe ,  dum  ex  eo  quaerit,  ecquid  sciret,  , 
cur  sibi  visuvi  esset,  ordinatione  proxima  Aegypto 
praejicere  Maecium  Rufum.    Edidit  navales  pugnas  ' 
paene  iustarum  classium,  efFosso  et  circumstructo 
iuxta  Tiberim  lacu;   atque  inter  maximos  imbres  ' 
perspectavit.    Fecit  et  ludos  saeculares,,  computata 
ratione  temporum  ab  anno,  non  quo  Claudius  pro-  / 
xime,  sed  quo  olim  Augustus  ediderat.    In  bis,  Cir- 
censium  die,  quo  facilius  centum  missus  perageren-  ■ 
tur,  singulos  a  septenis  spatiis  ad  quina  corripuit.  ; 
Instituit  et  quinquennale  certamen  Capitolino  lovi  < 
triplex,  musicum,  equestre,  gymnicum,  et  aliquanto  i 
plurium,  quam  nunc  est,  coronarum.    Certabant  \ 
enim  et  prosa  oratione  Graece  Latineque;  ac  prae-  ; 
ter  citbaroedos  cborocitharistae  quoque  et  psiloci-  i 
tbaristae ;  in  stadio  vero  cursu  etiam  virgines.   Cer-  ] 
tamini  praesedit  crepidatus,  purpureaque  amictus  , 
toga  Graecanica,  capite  gestans  coronam  auream 
cum  effigie  lovis  ac  lunonis  Minervaeque,  assidenti-  | 
bus  Diali  sacerdote  et  collegio  Flavialium  pari  ha-  ] 
bitu,nisiquodiIIorum  coronis  inerat  et  ipsius  imago.  ; 
Celebrabat  et  in  Albano  quotannis  Quinquatria  Mi-  ; 
nervae,  cui  collegium  instituerat:  ex  quo  sorte  ducti 
magisterio  fungerentur,  redderentque  eximias  vena-  ] 
tiones  et  scenicos  ludos,  superque  oratorum  ac  poe-  \ 
tarum  certamina.    Congiarium  populo  nummorum 
trecenorum  ter  dedit,  atque  inter  spectacula  muneris  j 
largissimum  epulum.    Septimontiali  sacro,  primo  j 
die  senatui  equitique  panariis,  plebei  sportellis  cum  \ 

obsonio  distributis,  initium  vescendi  prinius  fecit: 
dieque  proximo  omne  genus  rerum  missilia  sparsit; 
et  quia  pars  maior  intra  popularia  deciderat,  quin- 
quagenas  tesseras  in  singulos  cuneos  equestris  ac 
senatorii  ordinis  pronunciavit. 

V.  Plurima  et  amplissima  opera  incendio  absum- 
pta  restituit,  in  quis  et  Capitolium,  quod  rursus  ar- 
serat;  sed  omnia  sub  titulo  tantum  suo,  ac  sine  ulla 
pristini  auctoris  memoria.  Novam  autem  excitavit 
aedem  inCapitolioCustodilovi,  et  forum,  quod  nunc 
Nervae  vocatur;  item  Flaviae  templum  gentis,  et 
stadium,  etodeum,  et  naumachiam,  e  cuius  postea 
lapide  maximus  Circus,  deustis  utrinque  lateribus, 
exstructus  est. 

VI.  Expeditiones  partim  sponte  suscepit,  partim 
necessario:  sponte,  in  Cattos;  necessario ,  unam  in 
Sarmatas,  legione  cum  legato  simul  caesa;  in  Da- 
cos  duas,  primam  Oppio  Sabino  consulari  oppresso, 
secundam,  Cornelio  Fusco,  praefecto  cohortium 
praetorianarum,  cui  belli  summam  commiserat.  De 
Cattis  Dacisque  post  varia  proelia  duplicem  trium- 
phum  egit:  de  Sarmatis  lauream  modo  Capitolino 
lovi  retulit.  Bellum  civile,  motum  a  L.  Antonio, 
superioris  Germaniae  praeside,  confecit  absens,  fe- 
licitate  mira,  quum  ipsa  dimicationis  hora  resolutus 
repente  Rhenus  transituras  ad  Antonium  copias  bar- 
barorum  inhibuisset.  De  qua  victoria  prius  praesa- 
giis,  quam  nunciis,  comperit;  siquidem  ipso,  quo 
dimicatum  est,  die,  statuam  eius  Romae  insignis 
aquila  circumplexa  pennis,  clangores  laetissimos 
edidit:  pauUoque  post,  occisum  Antonium  adeo  vul- 
gatum  est,  ut  caput  quoque  eius  apportatum  vidisse 
se,  plerique  contenderent. 

VII.  Miilta  etiani  in  communi  rerum  usu  novavit. 
Sportulas  publicas  sustulit,  revocata  coenarum  re- 
ctarum  consuetudine.  Duas  Circensibus  gregum 
factiones  aurati  purpureique  panni  ad  quatuor  pri- 
stinas  addidit.  Interdixit  histrionibus  scenam,  intra 
domum  quidem  exercendi  artem  iure  concesso.  Ca- 
strari  mares  vetuit.  Spadonum,  qui  residui  apud 
mangones  erant,  pretia  moderatus.est.  Ac  summa 
quondam  ubertate  vini,  frumenti  vero  inopia,  existi- 
mans  nimio  vinearum  studio  negligi  arva,  edixit,  ne 
quis  in  Italia  novellaret;  utque  in  provinciis  vineta 
succiderentur,  relicta,  ubi  plurimum,  dimidia  parte: 
nec  exsequi  rem  perseveravit.  Quaedam  ex  maximis 
officiis  inter  libertinos  equitesque  Romanos  commu- 
nicavit.  Geminari  legionum  castra  prohibuit:  nec 
plus  quam  mille  nummos  a  quoquam  ad  signa  depo- 
ui,  quod  L.  Antonius  apud  duarum  legionum  hiber- 
na,  res  novas  moliens,  fiduciam  cepisse  etiam  ex  de- 
positorum  summa  videbatur.  Addidit  et  quartum 
stipendium  militi,  aureos  ternos. 

VIII.  lus  diligenter  et  industrie  dixit,  plenimque 
et  in  foro  pro  tribunali,  extra  ordinem.  Ambitiosas 
centumvirorum  sententias  rescidit.  Recuperatores, 
ne  se  perfusoriis  assertionibus  accommodarent, 
identidem  admonuit.  Nummarios  iudices  cum  suo 
quemque  consilio  notavit.  Auctor  et  tribuuis  plebis 
fuit,  aedilem  sordidum  repetundanim  accusandi,  iu- 
dicesque  in  eum  a  senatu  petendi.  Magistratibus 
quoque  urbicis,  provinciarumque  praesidibus  coer- 
cendis,  tantum  curae  adhibuit,  ut  neque  modestiores 
unquam  neque  iustiores  exstiterint:  e  quibus  pleros- 
que  post  illum  reos  omnium  criminum  vidimus. 
Suscepta  morum  correctione,  licentiam  theatralem 

promiscue  in  equite  spectandi  inhibuit.  Scripta  fa- 
mosa  vulgoque  edita,  quibus  primdres  viri  ac  femi- 
nae  notabantur^^abolevit,  non  sine  auctorum  igno- 
minia.  Quaestorium  virum,  quod  gtesticulandi  sal- 
tandique  studio  teneretur,  movit  senatu.  Probrosis 
feminis  lecticae  usum  ademit,  iusque  capiendi  legata 
hereditatesque.  Equitem  Romanum  ob  reductam  in 
matrimonium  uxorem ,  cui  dimissae  adulterii  crimen 
intenderat,  erasit  iudicum  albo,-  Quosdam  ex  utro- 
que  ordine  lege  Scantinia  condemnavit.  Incesta 
Vestalium  virginum,  a  patre  quoque  suo  et  fratre 
neglecta,  varie  ac  severe  coercuit;  priora  capitali 
supplicio,  posteriora  more  veteri.  Nam  quum  Ocel- 
latis  sororibus,  item  Varonillae,  liberum  mortis  per- 
misisset  arbitrium,  corruptoresque  earum  relegasset: 
moxCorneliam,  virginem  maximam,  absolutam  olim, 
dehinc  longo  intervallo  repetitam  atque  convictam, 
defodi  imperavit;  stupratoresque  virgis  in  comitio 
ad  necem  caedi,  excepto  praetorio  viro ,  cui,  dubia 
etiam  tum  causa,  et  incertis  quaestionibus  atque  tor- 
mentis  de  semet  professo ,  exsiiium  indulsit.  Ac  ne 
qua  religio  deum  impune  contaminaretur,  momimen- 
tum,  quod  libertus  eius  e  lapidibus,  templo  Capitoli- 
ni  lovis  destinatis,  filio  exstruxerat,  diruit  per  mili- 
tes,  ossaque  et  reliquias,  quae  inerant,  mari  mersit. 

IX.  Inter  initia  usque  adeo  ab  omni  caede  ab- 
horrebat,  ut  absente  adhuc  patre,  recordatus  Virgilii 
versum, 

Impia  qiiam  caesis  gens  est  epulata  imencis : 
edicere  destinaverit ,  ne  boves  immolarentur.  Cupi- 
ditatis  quoque  atque  avaritiae  vix  suspicionem  ul- 
lam,  aut  privatus  unquam,  aut  princeps  aliquamdiu 
dedit;  imo  e  diverso  magna  saepe  non  abstinentiae 

modo,  sed  etiam  liberalitatis  experimenta.  Omnes 
circa  se  largissime  proseciitiis,  nihil  prius  aut  acrius 
monuit,  quam  ne  quid  sordide  facerent.  Relictas 
sibi  heredidatesabiis,  quibusliberierant,non  recepit. 
Legatum  etiam  ex  testamento  Rusci  Caepionis,  qui 
caverat,  ut  quotannis  ingredientibus  Curiam  senato- 
ribus  certam  summam  viritim  praestaret  heres  suus, 
irritum  fecit.  Reos,  qui  ante  quinquennium  proxi- 
mum  apud  aerarium  pependissent,  universos  discri- 
mine  liberavit;  nec  repeti,  nisi  intra  annum,  eaque 
conditione  permisit,  ut  accusatori,  qui  causam  non 
teneret,  exsilium  poena  esset.  Scribas  quaestorios, 
negotiantes  ex  consuetudine,  sed  contra  Clodiam  le- 
gem,  venia  in  praeteritum  donavit.  Subsiciva,  quae 
divisis  per  veteranos  agris  carptim  superfuerant, 
veteribus  possessoribus,  ut  usucapta,  concessit.  Fi- 
scales  calumnias  magna  calumniantium  poena  re- 
pressit:  ferebaturque  vox  eius:  princeps,  qui  delato- 
res  non  castigat,  irritat. 

X.  Sed  neque  in  clementiae  neque  in  abstinen- 
tiae  tenore  permansit:  et  tamen  aliquanto  celerius 
ad  saevitiam  descivit,  quam  ad  cupiditatem.  Disci- 
pulum  Paridis  pantomimi,  pauperem  adhuc  et  tunc 
quummaxime  aegrum,  quod  arte  formaque  non  ab- 
similis  magistro  videbatur,  occidit:  item  Hermoge- 
nem  Tarsensem,  propter  quosdam  in  historia  figu- 
ras;  librariis  etiam,  qui  eam  descripserant,  crucifi- 
xis.  Patremfamilias,  quod  Thracem  mirmilloni 
parem,  munerario  imparem  dixerat,  detractum  e 
spectaculis  in  arenam,  canibus  obiecit,  cum  hoc 
titulo  :  Impie  locutus  j^armularius.  Complures  se- 
uatores,  iii  his  aliquot  consulares,  interemit:  ex 

quibus  Civicam  Cerealem  in  ipso  Asiae  proconsulatu ; 
Salvidienum  Orfitum,  Acilium  Glabrionem  in  exsilio, 
quasi  molitores  novarum  rerum:  ceteros  levissima 
quemque  de  causa:  Aelium  Lamiam,  ob  suspiciosos 
quidem,  verum  et  veteres  et  innoxios  iocos;  quod 
post  abductam  uxorem  laudanti  vocem  suam,  e^ra- 
xTw,  dixerat;  quodque  Tito,  hortanti  se  ad  alterum 
matrimonium,  responderat,  aai  ov  yafiiioai,  &U£i^q; 
Salvium  Cocceianum,  quod  Othonis  imperatoris  pa- 
trui  sui  diem  natalem  celebraverat :  Metium  Pom- 
posianum,  quod  habere  imperatoriam  genesin  vulgo 
ferebatur,  et  quod  depictum  orbem  terrae  in  mem- 
branis,  concionesque  regum  ac  ducum  ex  Tito  Livio 
circumferret,  quodque  servis  nomina  Magonis  et 
Hannibalis  indidisset:  Sallustium  Lucullum,  Bri- 
tanniae  legatum,  quod  lanceas  novae  formae  appel- 
lari  Luculleas  passus  esset:  lunium  Rusticum,  quod 
Paeti  Thraseae  et  Helvidii  Prisci  laudes  edidisset, 
appellassetque  eos  sanctissimos  viros;  cuius  crimi- 
nis  occasione  philosophos  omnes  Urbe  Italiaque 
summovit.  Occidit  et  Helvidium  filium,  quasi  sce- 
nico  exodio  sub  persona  Paridis  et  Oenones  divor- 
tium  suum  cum  uxore  taxasset:  Flavium  Sabinum, 
alterum  e  patruelibus,  quod  eum  comitiorum  consu- 
larium  die  destinatum,  perperam  praeco  non  consu- 
lem  ad  populum,  sed  imperatorem  pronunciasset. 
Verum  aliquanto  post  civilis  belli  victoriam  saevior, 
plerosque  partis  adversae,  dum  etiam  latentes  con- 
scios  investigat,  novo  quaestionis  genere  distorsit, 
inimisso  per  obscena  igne;  nonnuUis  et  manus  am- 
putavit.  Satisque  constat,  duos  solos  e  notioribus 
venia  donatos,tribunum  laticlavium,  et  centurionem : 
qni  se,  quo  facilius  expertes  culpae  ostenderent,  im- 

pudicos  probaverant,  et  ob  id  neqxie  apud  ducem  nec 
apud  milites  uUius  momenti  esse  potuisse. 

XI.  Erat  autem  non  soium  magnae,  sed  et  calli- 
dae  inopinataeque  saevitiae.  Actorem  summarum, 
pridie  quam  cruci  figeret,  in  cubiculum  vocavit,  assi- 
dere  in  toro  iuxta  coegit,  securum  hilaremque  dimi- 
sit,  partibus  etiam  de  coena  dignatus  est.  Arretimim 
Clementem  consularem,imum  e  familiaribus  et  emis- 
sariis  suis,  capitis  co^ndemnaturus,  in  eadem,  vel 
etiam  in  maiore  gratia  habuit,  quoad  novissime  si- 
mul  gestanti,  conspecto  delatore  eius  :  Vis,  inquit, 
himc  nequissimum  servum  cras  audiamus  ?  Et  quo 
contemptius  abuteretur  patientia  hominum ,  nun- 
quam  tristiorem  sententiam  sine  praefatione  clemen- 
tiae  pronunciavit ;  ut  non  aliud  iam  certius  atrocis 
exitus  signum  esset,  quam  principii  lenitas.  Quos- 
dam  maiestatis  reos  in  curiam  induxerat :  et  quum 
praedixisset,  experturum  se  illa  die,  quam  carus  sena- 
tui  esset,  facile  perfecerat,  ut  etiam  more  maionim 
puniendi  condemnarentur  :  deinde,  atrocitate  poe- 
nae  conterritus,  ad  leniendam  invidiam  intercessit, 
his  verbis  :  neque  enim  ab  re  fuerit  ipsa  cognoscere  : 
Permittite,  patres  conscripti,  apietate  vestra  impetra- 
ri,  quod  scio  me  difficulter  impetraturum,  ut  damnatis 
liherum  mortis  arhitrium  indulgeatis.  Nam  et  parce- 
tis  oculis  vestriSy  et  intelligent  me  omnes  senatui  inter- 
fuisse. 

XII.  Exhaustus  operum  ac  munenim  impensis, 
stipendioque,  quod  adiecerat,  tentavit  quidem,  ad 
relevandos  castrenses  sumptus ,  militum  numerum 
deminuere  :  sed  quum  et  obnoxium  se  barbaris  per 
hoc  animadverteret,  neque  eo  secius  in  explicandis 
oneribus  haereret,  nihil  pensi  habuit,  quin  prae- 

daretur  omni  modo.  Bona  vivonim  ac  mortiioriim 
iisquequaque,  quolibet  et  accusatore  et  crimine,  cor- 
ripiebantur.  Satis  erat,  obiici  qualecunque  factum 
dictumve  adversus  maiestatem  principis.  Confisca- 
bantur  alienissimae  hereditates,  vel  exsistente  uno, 
qui  diceret,  audisse  se  ex  defuncto,  quum  viveret, 
heredem  sibi  Caesarem  esse,  Praeter  ceteros  ludai- 
cus  fiscus  acerbissime  actus  est:  ad  quem  defereban- 
tur,  qui  vel  improfessi  ludaicam  viverent  vitam,  vel 
dissimulata  origine  imposita  genti  tributa  non  pe- 
pendissent.  Interfuisse  me  adolescentulum  memini, 
quum  a  procuratore  frequentissimoque  consilio  in- 
spiceretur  nonagenarius  senex,  an  circumsectus  es- 
set.  Ab  iuventa  minime  civilis  animi ,  confidens 
etiam,  et  qimm  verbis  tum  rebus  immodicus.  Cae- 
nidi,  patris  concubinae,  ex  Histria  reversae,  osculum, 
tit  assueverat,  offerenti,  manum  praebuit.  Generum 
fratris  indigne  ferens  albatos  et  ipsum  ministros  ha- 
bere,  proclamavit :  Ovr,  dya&ov  7toXvy,oiQavlfj. 

XIII.  Principatum  vero  adeptus,  neque  in  senatu 
iactare  dubitavit,  et  patri  se  et  fratri  imperium  de- 
disse  ;  illos  sibi  reddidisse  :  neque  in  reducenda  post 
divortium  uxore  edicere,  revocatam  eam  in  pidvinar 
suum.  Acclamari  etiam  in  amphitheatro  epulari  die 
Ubenter  audiit :  domino  et  dominae  feliciter  !  Sed 
et  Capitolino  certamine  cunctos  ingenti  consensu 
precantes,  ut  Palfurium  Siu'am  restitueret,  pulsum 
olim  senatu,  ac  tunc  de  oratoribus  coronatum ,  nullo 
responso  dignatus,  tacere  tantummodo  iussit  voce 
praeconis.  Pari  arrogantia,  quum  procuratorum 
suorum  nomine  formalem  dictaret  epistolam  ,  sic 
coepit :  dominus  et  deus  noster  sic  fteri  iubet,  Unde 
institutum  posthac,  ut  ne  scripto  quidem  ac  sermone 

ciiinsqnam  appellaretur  aliter.  Statuas  sibi  in  Ca- 
pitolio  nonnisi  aureas  et  argenteas  poni  permisit,  ac 
ponderis  certi.  lanos  arcusque  cum  quadrigis  et 
insignibus  triumphonim  per  regiones  Urbis  tantos  ac 
tot  exstruxit ,  ut  cuidam  Graece  inscriptum  sit, 
APKEI.  Consulatus  septendecim  cepit,  quot  ante 
eum  nemo.  Ex  quibus  septem  medios  continuavit : 
omnes  autem  paene  titulo  tenus  gessit ;  nec  quem- 
quam  ultra  Kalendas  Maii,  plures  ad  Idus  usque  la- 
nuarias.  Post  autem  duos  triumphos,  Germanici 
cognomine  assumpto,  Septembrem  mensem  et  Octo- 
brem  ex  appellationibus  suis,  Germanicum  Domitia- 
numque  transnominavit ;  quod  altero  suscepisset 
imperium,  altero  natus  esset. 

XIV.  Per  haec  terribilis  cunctis  et  invisus,  tan- 
dem  oppressus  est  amicorum  libertorumque  intimo- 
rum  conspiratione,  simul  et  uxoris.  Annum  diemque 
ultimum  vitae  iam  pridem  suspectum  habebat ;  ho- 
ram  etiam,  nec  non  et  genus  mortis.  Adolescentulo 
Chaldaei  cuncta  praedixerant.  Pater  quoque  super 
coenam  quondam  fungis  abstinentem  palam  irrise- 
rat,  ut  ignarum  sortis  suae,  quod  non  ferrum  potins 
timeret.  Quare  pavidus  semper  atque  anxius,  mini- 
mis  etiam  suspicionibus  praeter  modum  commove- 
batur  ;  ut  edicti,  de  excidendis  vineis  propositi,  gra- 
tiam  facere  non  alia  magis  re  compulsus  credatur, 
quam  quod  sparsi  libelli  cum  his  versibus  erant : 

K?jv  fAB  q>dyriq  Inl  Qil^av,  Ofioiq  ttv  naQ7TO(pOQfjO0), 
"Oaaov  IniaTiHaao  KalaaQv  &vofjLivw. 

Eadem  formidine  oblatum  a  senatu  novum  et  exco- 
gitatum  honorem,  quanquam  omnium  talium  appe- 
tentissimus,  recusavit,  quo  decretum  erat,  wf,  quoties 
gereret  conmlatum,  equites  Romani^  quibus  sors  ohti- 

gisset,  traheati  et  cum  hastis  militaribus  praecederent 
eum ,  inter  lictores  apparitoresque.  Tempore  vero 
suspecti  periculi  appropinquante,  sollicitior  in  dies, 
porticuum,  in  quibus  spatiari  consueverat,  parietes 
phengite  lapide  distinxit,  a  cuius  splendore  per  ima- 
gines,  quicquid  e  tergo  fieret,  provideret.  Nec  nisi 
secreto  atque  solus  plerasque  custodias ,  receptis 
quidem  in  manum  catenis,  audiebat.  Utque  dome- 
sticis  persuaderet,  ne  bono  quidem  exemplo  auden- 
dam  esse  patroni  necem,  Epaphroditum  a  libellis 
capitali  poena  condemnavit,  quod  post  destitutionem 
Nero  in  adipiscenda  morte  manu  eius  adiutus  existi- 
mabatur. 

XV.  Denique  Flavium  Clementem  patruelem 
suum,  contemptissimae  inertiae,  cuius  filios,  etiam 
tum  parvulos,  successores  palam  destinaverat,  et, 
abolito  priore  nomine,  alterum  Vespasianum  appel- 
lari  iusserat,  alterum  Domitianum,repente  ex  tenuis- 
sima  suspicione  tantum  non  in  ipso  eius  consulatu 
Interemit.  Quo  maxime  facto  maturavit  sibi  exitum. 
Continuis  octo  mensibus  tot  fulgura  facta  nunciata- 
que  sunt,  ut  exclamaverit :  Feriat  iam,  quem  voleL 
Tactum  de  coelo  Capitolium  templumque  Flaviae 
gentis  ;  item  domus  Palatina,  et  cubiculum  ipsius  : 
atque  etiam  e  basi  statuae  triumphalis  titulus  excus- 
sus  vi  procellae  in  monumentum  proximum  decidit. 
Arbor,  quae  privato  adhuc  Vespasiano  eversa  sur- 
rexerat,  tunc  rursus  repente  corruit.  Praenestina 
Fortuna,  toto  imperii  spatio  annum  novum  commen- 
danti  laetam  eandemque  semper  sortem  dare  assue- 
ta,  extremo  tristissimam  reddidit,  nec  sine  sanguinis 
mentione.  Minervam,  quam  superstitiose  colebat, 
sonmiavit  excedei'e  sacrario,  negantem,iiltra  se  tueri 

eum  posse,  quod  exarmata  esset  a  love.  Nulla  ta- 
men  re  perinde  motus  est,  quam  responso  casuque 
Ascletarionis  mathematici.  Hunc  delatum,  nec  in- 
fitiantem  iactasse  se,  quae  providisset  ex  arte,  scisci- 
tatus  est,  quis  ipsum  maneret  exitus  ?  et  affirman- 
tem, /orc,  ut  hrevi  laceraretur  a  canibus,  interfici  qui- 
dem  sine  mora,  sed  ad  coarguendam  temeritatem  ar- 
tis,  sepeliri  quoque  accuratissime  imperavit.  Quod 
quum  fieret,  evenit,  ut,  repentina  tempestate  deiecto 
funere,  semiustum  cadaver  discerperent  canes,  idque 
ei  coenanti  a  mimo  Latino,  qui  praeteriens  forte 
animadverterat,  inter  ceteras  diei  fabulas  referretiu*. 

XVI.  Pridie  quam  periret,  quum  oblatos  tuberes 
servari  iussisset  in  crastinum ,  adiecit,  Si  modo  uti  li- 
cuerit :  et  conversus  ad  proximos  affirmavit,  Fore, 
ut  sequenti  die  Luna  se  inAquario  cruentaret,  f actum- 
que  aliquod  exsisteret,  de  quo  loquerentur  homines  per 
terrarum  orbem,  Circa  mediam  noctem  ita  est  ex- 
territus,  ut  ex  strato  prosiliret.  Dehinc  mane  haru- 
spicem  ex  Germania  missum,  qui  con&ultus  de  ful- 
gure  mutationem  rerum  praedixerat,  audiit  conde- 
mnavitque.  Ac  dum  exulceratam  in  fronte  verrucam 
vehementius  scalpit,  profluente  sanguine,  Utinam, 
inquit,  hactenus  !  Tunc  horas  requirenti,  pro  quin- 
ta,  quam  metuebat,  sexta  ex  industria  mmciata  est. 
His  veiut  transacto  iam  periculo  laetum,  festinan- 
temque  ad  corporis  curam,  Parthenius  cubiculo 
praepositus  convertit,  nuncians,  esse,  qui  magnum 
nescio  quid  afferret,  nec  differendum.  Itaque  sum- 
motis  omnibus  in  cubiculum  se  recepit,  atque  ibi  oc- 
cisus  est. 

VII.  De  insidiarum  caedisque  genere  haec  fere 
divuigata  simt.    Cimctantibus  conspii*atis,  quando 

et  quomodo,  id  est,  lavantemne  an  coenantem,  ag- 
gredereutur  ;  Stephanus,  Domitillae  procurator  et 
tunc  interceptarum  pecuniarum  reus,  consilium  ope- 
ramque  obtulit.  Ac  sinisteriore  brachio,  velut  ae- 
gro,  lanis  fasciisque  per  aliquot  dies  ad  avertendam 
suspicionem  obvoluto,  ad  ipsam  horam  dolonem  in- 
teriecit:  professusque  conspirationis  indicium,  et  ob 
hoc  admissus,  legenti  traditum  a  se  libellum,  et  atto- 
nito  ,  suffodit  inguina.  Saucium  ac  repugnantem 
adorti  Clodianus  cornicularius,  etMaximus  Parthe- 
nii  libertus,  et  Saturius  decurio  cubiculariorum ,  et 
quidam  e  gladiatorio  ludo,  vulneribus  septem  con- 
trucidarunt.  Puer,  qui,  curae  Larium  cubiculi  ex 
consuetudine  assistens,  interfuit  caedi,  hoc  amplius 
narrabat,  se  iussum  a  Domitiano  ad  primum  statim 
vulnus  pugionem  pulvino  subditum  porrigere,  ac  mi- 
nistros  vocare,  neque  ad  caput  quicquam,  excepto 
capulo,  et  praeterea  omnia  clausa  reperisse  ;  atque 
illum  interim,  correpto  deductoque  ad  terram  Ste- 
phano  ,  colluctatum  diu,  dum  modo  ferrum  extor- 
quere,  modo,  quanquam  laniatis  digitis,  oculos  effo- 
dere  conatur.  Occisus  est  quarto  decimo  Kalendas 
Octobris,  anno  aetatis  quinto  et  quadragesimo ,  im- 
perii  quinto  decimo.  Cadaver  eius,  populari  sanda- 
pila  per  vespillones  exportatum  Phyllis  nutrix  in 
suburbano  suo  Latina  via  funeravit :  sed  reliquias 
templo  Flaviae  gentis  clam  intulit,  cineribusque  lu- 
liae,  filiae  Titi,  quam  et  ipsa  educarat,  commiscuit. 

XVIIL  Statura  fuit  procera,  vultu  modesto,  ru- 
borisque  pleno,  grandibus  oculis,  verum  acie  hebe- 
tiore  :  praeterea  pulcher  ac  decens,  maxime  in  iu- 
venta,  et  quidem  toto  corpore,  exceptis  pedibus, 
quorum  digitos  restrictiores  habebat ;  postea  calvi- 

tio  qiioque  defornus,  et  obesitate  ventris,  et  criirum 
gracilitate,  quae  tanien  ei  valetudine  longa  rema- 
cruerant.  Commendari  se  verecimdia  oris  adeo  sen- 
tiebat,  ut  apud  Senatum  sic  quondam  iactaverit : 
Usque  adhuc  certe  animum  vieum  prohastis  et  vultum, 
Calvitio  ita  otfendebatur,  ut  in  contumeliam  suam 
traheret ,  si  cui  alii  ioco  vel  iurgio  obiectaretur  ; 
quamvis  libello,  quem  de  cura  capillorum  ad  amicum 
edidit,  haec  etiam,  simul  illum  seque,  consolans,  in- 
seruerit : 

Ovy  OQdaq,  olo?  y.oiyo)  xaAo?  te  /uiyaq  Tf. 
Eadem  tamen  me  manent  [tecuni]  capillorum  fata ,  et 
forti  animo  fero  comam  in  adolescentia  senescentem. 
Scias  nec  gratius  quicquam  decore,  nec  brevius, 

XIX.  Laboris  impatiens,  per  Urbem  pedibus 
non  temere  ambulavit :  in  expeditione  et  agmine, 
equo  rarius,  lectica  assidue  vecttis  est.  Armorum 
nullo,  sagittarum  vel  praecipuo  studio  tenebatur. 
Centenas  varii  generis  feras  saepe  in  Albano  secessu 
conficientem  spectavere  plerique;  atque  etiam  ex  in- 
dustria  ita  quarundam  capita  figentem,  ut  duobus 
ictibus  quasi  cornua  efficeret.  Nonnunquam  in 
pueri  procul  stantis,  praebentisque  pro  scopo  dis- 
pansam  dextrae  manus  palmam,  sagittas  tanta  arte 
direxit,  ut  omnes  per  intervalla  digitorum  innocuae 
evaderent. 

XX.  Liberalia  studia  in  initio  imperii  neglexit, 
quanquam  bibliothecas  incendio  absumptas  impen- 
sissime  reparare  curasset,  exemplaribus  undique  pe- 
titis,  missisque  Alexandriam,  qui  describerent  emen- 
darentque.  Nunquam  tamen  aut  historiae  carmini- 
busve  cognoscendis  operam  ullam ,  aut  stilo  vel  ne- 
cessario  dedit.    Praeter  commentarios  et  acta  Tibe- 

rii  Caesaris  nihil  lectitabat :  epistolas  orationesque 
et  edicta  alieno  formabat  ingenio,  sermonis  tamen 
nec  inelegantis  ,  dictornm  interdum  etiam  notabi- 
lium.  Vellem,  inquit,  tam  formosus  esse,  quam  Me- 
tius  sihi  videtur  :  et  cuiusdam  caput,  varietate  ca- 
pilli  subrutilum  et  incanum ,  perfusam  nivem  mulso 
dixit. 

XXI.  Conditionem  principum  miserrimam  aie- 
bat,  qaibus  de  coniuratione  comperta  non  credere- 
tur,  nisi  occisis.  Quoties  otium  esset,  alea  se  ob- 
lectabat,  etiam  profestis  diebus  matutinisque  horis  : 
ac  lavabat  de  die,  prandebatque  ad  satietatem  ;  ut 
non  temere  super  coenam  praeter  Matianum  maluni 
et  modicam  in  ampulla  potiunculam  sumeret.  Con- 
vivabatur  frequenter  ac  large,  sed  paene  raptim  : 
certe  non  ultra  solis  occasum,  necut  postea  comis- 
saretur.  Nam  ad  horam  somni  nihil  aliud,  quam 
secreto  solus  deambulabat. 

XXII.  Libidinis  nimiae,  assiduitatem  concubi- 
tus,  velut  exercitationis  genus,  clinopalen  vocabat. 
Eratque  fama,  quasi  concubinas  ipse  develleret,  na- 
taretque  inter  vulgatissimas  meretrices.  Fratris 
filiam  ,  adhuc  virginem  oblatam  in  matrimonium 
sibi,  quum  devinctus  Domitiae  nuptiis  pertinacissi- 
me  recusasset,  non  multo  post  alii  collocatam,  cor- 
rupit  ultro,  et  quidem  vivo  etiam  tum  Tito  :  mox  pa- 
tre  ac  viro  orbatam  ardentissime  palamque  dilexit, 
ut  etiam  causa  mortis  exstiterit,  coactae  conceptum 
d  se  abigere. 

XXIII.  Occisum  eum  populus  indilferenter,  miles 
gravissime  tulit,  statimque  eum  Divum  appellare  co- 
natus  ;  paratus  et  ulcisci ,  nisi  duces  defuissent. 
Quod  quidem  paullo  post  fecit,  expostulatis  ad  poe- 

nam  pertinacissime  caedis  auctoribns.  Contra  se- 
natus  adeo  laetatus  est,  ut  repleta  certatim  curia  non 
temperaret,  quin  mortuum  contumeliosissimo  atque 
acerbissimo  acclamationum  genere  laceraret ;  scalas 
etiam  inferri,  clipeosque  et  imagines  eius  coram  de- 
trabi  et  ibidem  solo  affligi  iuberet ;  novissime  era- 
dendos  ubique  titulos,  abolendamque  omnem  memo- 
riam  decerneret.  Ante  paucos  quam  occideretur 
menses,  cornix  in  Capitolio  elocuta  est,  earai^  Ttdvta 
y.aXviq.  Nec  defiiit,  qui  ostentum  sic  interpretaretur : 
Nuper  Tarpeio  quae  sedit  culmine  cornix, 

Est  bene,  non  potuit  dicere :  dixit,  erit, 
Ipsum  etiam  Domitianum  ferunt  somniasse,  gibbam 
sibi  pone  cervicem  auream  enatam,  pro  certoque  ha- 
buisse,  beatiorem  post  se  laetioremque  portendi  rei- 
publicae  statum.  Sicut  sane  brevi  evenit,  abstinen- 
tia  et  moderatione  insequentium  principum. 


C.  SUETONII  TRANQUILLI 


DE 

ILLUSTRIBUS  GRAMMATICIS 

L  I  B  E  L  L  U  S. 


I.  Grammatica  Romae  ne  in  usu  quidem  olim,  | 
nedum  in  honore  ullo  erat ;  rudi  scilicet  ac  bellicosa  i) 
etiamtum  civitate,  necdum  magnopere  liberalibus  di-  i 
sciplinis  vacante.     Initium  quoque  eius  mediocre 

I  extitit :  siquidem  antiquissimi  doctorum,  qui  iidem 
I  et  poetae  et  semigraeci  erant  (Livium  etENNiUM  di-  j 
!  co,  quos  utraque  lingua  domi  forisque  docuisse  ] 
adnotum  est),  nihil  amplius  quam  Graeca  interpre-  1 
tabantur :  aut  si  quid  ipsi  Latine  composuissent,  ] 
praelegebant.  Nam  quod  nonnulli  tradunt,  duos  i 
libros  de  litteris  syllabisque,  item  de  metris,  ab  eodem  j 
Ennio  editos,  iure  arguit  L.  Cotta,  non  poetae,  sed  \ 
posterioris  Ennii  esse,  cuius  etiam  de  augurandi  di*  \ 
sciplina  volumina  ferantur.  1 

II.  Primus  igitur,  quantum  opinamur,  studium 
grammaticae  in  Urbem  intulit  Crates  Mallotes,  I 
Aristarchi  aequalis,  qui  missus  ad  senatum  ab  Attalo 

I  rege,inter  secundum  et  tertiiun  bellum  Punicum,  sub  ; 

ipsam  Ennii  mortem,  qiium  regione  Palatii  prola- 
psiis  in  cloacae  foramen,  crus  fregisset,  per  omne  le- 
gationis  simul  et  valetudinis  tempus  plurimas  acroa- 
sis  subinde  fecit,  assidueque  disseruit,  ac  nostris 
exemplo  fuit.  Hactenus  tamen  imitati,  ut  carmina, 
parum  adhuc  divulgata,  vel  defunctonim  amicorum, 
vel  si  quorum  aliorum  probassent,  diligentius  retra- 
ctarent,  ac  legendo  commentandoque  et  ceteris  nota 
facerent :  ut  C.  Octavius  Lampadio  Naevii  Puni- 
cum  bellum,  quod  uno  volumine  et  continenti  scri- 
ptura  expositum,  divisit  in  septem  libros  :  ut  postea 
Q.  Vargunteius  annales  Ennii,  quos  certis  diebus  in 
magna  frequentia  pronunciabat:  ut  Laelius  Arche- 
i.AUS,  Vectius,  Quintus  Philocomus  Lucilii  sati- 
ras,  familiaris  sui  :  quas  legisse  se  apud  Archelaum 
Pompeius  Lenaeus,apud  PhilocomumValerius  Cato, 
praedicant.  Instnixerunt  auxeruntque  ab  omni 
parte  grammaticam  L.  Aelius  Lanuvinus,  generque 
Aelii,  Servius  Clodius,  uterque  eques  Romanus, 
niultique  ac  varii  et  in  doctrina  et  in  republica  usus. 

ilL  Aelius  cognomine  duplici  fuit :  nam  et 
Praeconinus,  quod  pater  eius  praeconium  fecerat,  vo- 
cabatur,  et  Stilo,  quod  orationes  nobilissimo  cuique 
scribere  solebat :  tantus  optimatum  fautor,  ut  Q. 
Metellum  Numidicum  in  exilium  comitatus  sit. 
Servius  quum  libnim  soceri  nondum  editum  fraude 
intercepisset,  et  ob  hoc  repudiatus  pudore  ac  taedio 
secessisset  ab  Urbe,  in  podagrae  morbum  incidit : 
cuius  impatiens  veneno  sibi  perunxit  pedes,  et  ene- 
cuit  ita,  ut  parte  ea  corporis  quasi  praemortua  vive- 
ret.  Post  hoc  magis  ac  magis  et  gratia  et  cura  artis 
increvit ;  ut  ne  clarissinii  quidem  viri  abstinuerint, 
quo  mimis  et  ipsi  aliquid  de  ea  scriberent,utque  tem- 

poribus  qmbusdam  super  XX  celebres  scholae  fuisse 
in  Urbe  tradantur  :  pretia  vero  gramniaticorum  tan- 
ta,  mercedesque  tam  magnae,  ut  constet,  Lutatium 
Daphnidem  (quem  Lenaeus  Melissiis  per  cavillatio- 
nem  nominis  Tlavoc  clyrjfia  dicit),  ducentis  millibus 
nummum  Q.  Catulo  emptum,  ac  brevi  manumissum  ; 
L.  Apuleium,  ab  Eficio  Calvino,  equite  Romano 
praedivite,  quadringenis  annuis  condnctum,  multos 
edocuisse.  Nam  in  provincias  quoque  grammatica 
penetraverat,  ac  nonnulli  de  notissimis  doctoribus 
peregre  docuerunt,  maxime  in  Gallia  togata  :  inter 
quos  OcTAVius  Teucer,  et  Sescenius  Iacchus,  et 
Oppius  Chares  ;  hic  quidem  ad  ultimam  aetatem, 
et  quum  iam  non  ingressu  modo  deficeretur,  sed  et 
visu. 

IV.  Appellatio  grdmmaticorum  Graeca  consue- 
tiidine  invaluit ;  sed  initio  litterati  vocabantur.  Cor- 
nelius  quoque  Nepos  libello,  quo  distinguit  littera- 
tum  ab  erudito,  litteratos  quidem  vulgo  appellari  ait 
eoSy  qui  diligenter  et  acute  scienterque  possint  aut  di- 
cere  aut  scribere  :  ceterum  proprie  sic  appellandos  poe- 
tarum  interpretes,  qui  a  Graecis  /^a^/tccrtxo^  nominen- 
tur,  ^osdem  litteratores  Yocitactos,  Messalla  Corvi- 
iius  in  quadam  epistola  ostendit,  71071  esse  sibi,  dicens, 
re7n  cu7n  Furio  Bibaculo,  nec  cu7n  Sigida  quide^n,  aut 
litteratore  Catone  :  significat  enim  haud  dubie  Vale- 
RiUM  Catonem,  poetam  simul  grammaticumque  no- 
tissimum .  Sunt  qui  litteratum  a  litteratore  distinguant, 
ut  Graeci  grammaticum  a  grammatista;  et  illum  qui- 
dem  absolute,  hunc  mediocriter  doctum  existiment, 
quorum  opinionem  Orbilius  etiam  exemplis  confir- 
mat.  Namque  apud  maiores,  ait,  quu7n  fa77iilia  ali- 
cuius  venalis  produceretur,  non  temere  que77i  litteratum 

tji  titulo ,  sed  litteratorem  inscribi  solitum  esse  ;  quasi 
non  perfectum  litteris,  sed  imbutum, 

Veteres  grammatici  et  rhetoricam  docebant ;  ac 
multorum  de  utraque  arte  commentarii  feruntur:  se- 
cundum  quam  consuetudinem  posteriores  quoque 
existimo,  quamquam  iam  discretis  professionibus, 
nihilominus  vel  retinuisse  vel  instituisse  et  ipsos 
quaedam  genera  institutionum  ad  eioquentiam  prae- 
parandam,  ut  problemata,  paraphrasis,  allocutiones, 
ethologkis,  atque  alia  hoc  genus,  ne  scilicet  sicci 
omnino  atque  aridi  pueri  rhetoribus  traderentur  : 
quae  quidem  emitti  iam  video  desidia  quorundam  et 
infantia  ;  non  enim  fastidio  putem.  Me  quidem 
adolescentulo,  repeto,  quendam,  Principem  nomine, 
alternis  diebus  declamare,  alternis  disputare,  non- 
nuUis  vero  mane  disserere,  post  meridiem,  remoto 
pulpito,  declamare  solitum.  Audiebam  etiam,  me- 
moria  patrum..quosdam  e  grammatici  statim  ludo 
transisse  in  forum,  atque  in  numerum  praestantissi 
morum  patronorum  receptos. 

Clari  professores,  et  de  quibus  prodi  po«sit  ali- 
quid  dumtaxat  a  nobis,  fere  hi  fuerunt. 

V.  Sa-Evius  Nicanor  primus  ad  famam  digna- 
tionemque  docendo  pervenit :  fecitque  praeter  com- 
mentarios,  quorum  tamen  pars  maxima  interceptadi- 
citur,  satiram  quoque  ;  in  qua  libertinum  se  duplici 
cognomine  esse,  per  hoc  indicat : 

Saevius  Nicanor,  Marci  libertus,  negabit : 
Saevius  Postumianus  item  ;  sed  Marcus  docebit. 

Sunt  qui  tradant,  ob  infamiam  quandam  eum  in  Sar- 

diniam  secessisse,  ibique  diem  obisse. 

VI.  AuRELius  Opilius,  Epicurei  cuiusdam  liber- 
tus,  philosophiam  primo,  deinde  rhetoricam,  novis- 

sime  grammaticam  docuit.  Diniissa  autem  schola, 
Rutiliuni  Rufum  damnatum  in  Asiam  secutus,  ibidem 
Smyrnae  simulque  consenuit ;  composuitque  va- 
riae  eruditionis  aliquot  volumina  ;  ex  quibus  no- 
vem  unius  corporis.  (^ui,  quia  scriptores  ac  poetas 
sub  clientela  Musarum  iudicaret,  non  absurde  et  fe- 
cisse  et  scripsisse  se  ait  ex  numero  divarum  et  appel- 
latione.  Huius  cognomen  in  plerisque  indicibus  et 
titulis  per  unam  litteram  scriptum  animadverto  ;  ve- 
rum  ipse  per  duas  effert  in  parastichide  libelli,  qui 
inscribitur  Pinax, 

VII.  M.  Antonius  Gnipho,  ingenuus  in  Gallia 
natus,  sed  expositus  ;  a  nutritore  suo  manumissus, 
institutusque  Alexandriae  quidem ,  ut  aliqui  tradunt, 
in  contubernio  Dionysii  Scytobrachionis ,  (quod 
equidem  non  temere  crediderim,  quum  temporum  ra- 
tio  vix  congruat,)  fuisse  dicitur  ingenii  magni,  me- 
moriae  singularis,  nec  minus  Graece,  quam  Latine 
doctus  ;  praeterea  comi  facilique  natura,  nec  um- 
quam  de  mercedibus  pactus,  eoque  plura  ex  liberali- 
tate  discentium  consecutus.  Docuit  primum  in  Divi 
lulii  domo,  pueri  adhuc ;  deinde  in  sua  privata.  Do- 
cuit  autem  et  rhetoricam,  ita  ut  quotidie  praecepta 
eloquentiae  traderet,  declamaret  vero  non  nisi  nun- 
dinis.  Scholam  eius  claros  quoque  viros  frequen- 
tasse  aiunt ;  in  his  M.  Ciceronem,  etiam  quum  prae- 
tura  fungeretur.  Scripsit  multa,  quamvis  annum 
aetatis  quinquagesimum  non  excesserit :  etsi  Atteius 
Philologus  duo  tantum  volumina  de  Latino  sermone 
reliquisse  eum  tradit :  nam  cetera  scripta  discipulo- 
rum  eius  esse,  non  ipsius  ;  in  quibus  et  suum  alicubi 
reperiri  nomen. 

VIII.  M.  PoMPiLius  Andronicus,  natione  Sy- 

rus,  studio  Epicureae  sectae  desidiosior  in  profes- 
sione  grammaticae  habebatur,  niinusque  idoneus  ad 
tuendam  scholam.  Itaque  quum  se  in  Urbe  non  so* 
lum  Antonio  Guiphoni,  sed  ceteris  etiam  deteriori- 
bus  postponi  videret,  Cumas  transiit,  ibique  in  otio 
vixit,  et  multa  composuit ;  verum  adeo  inops  atque 
egens,  ut  coactus  sit,  praecipuum  illud  opusculum 
suum  annalium  Ennii  elenchorum  sedecim  [milibus] 
nummiim  cuidam  vendere.  Quos  libros  Orbilius 
suppressos  redemisse*se  dicit,  vulgandosque  curasse 
nomine  auctoris. 

IX.  Orbilius  Pupillus,  Beneventanus,  morte 
parentum,  una  atque  eadem  die  inimicorum  dolo  in- 
teremptorum,  destitutus,  apparituram  magistratibus 
fecit ;  deinde  in  Macedonia  corniculo,  mox  equo 
meruit:  functusque  militia,  studia  repetiit,  quae  iam 
inde  a  puero  non  leviter  attigerat ;  ac  professus  diu 
in  patria,  quinquagesimo  demum  anno  Romam,  con- 
sule  Cicerone,  transiit  :  docuitque  maiore  fama 
quam  emolumento.  Namque  iam  persenex,  paupe- 
rem  se,  et  habitare  sub  tegulis,  quodam  scripto  fate- 
tur.  Librum  etiam,  cui  est  titulus  Perialogos,  edi- 
dit,  continentem  querelas  de  iniuriis,  quas  professo- 
res  negligentia  et  ambitione  parentum  acciperent. 
Fuit  autem  naturae  acerbae,  non  modo  in  antisophi- 
stas,  quos  omni  occasione  laceravit,  sed  etiam  in  di- 
scipulos  ;  ut  Horatius  significat,  plagosum  eum  ap- 
pellans,  et  Domitius  Marsus,  scribens, 

Si  quos  Orhilius  ferula  scuticaque  cecidit  ? 
Ac  ne  principum  quidem  virorum  insectatione  absti- 
nuit:  siquidem  ignotus  adhuc,  quum  iudicio  frequenti 
testimonium  diceret,  interrogatus  a  Varrone,  diver- 
sae  partis  advocato,  qmdnam  ageret,  et  quo  artificio 

uteretur  ?  gibberosos  se  de  sole  in  timbram  transferre, 
respondit ;  quod  Murena  gibber  erat.  Vixit  prope 
ad  centesimum  aetatis  annum,  amissa  iam  pridem 
memoria,  ut  versus  Bibaculi  docet : 

Orbilius  ubinam  est,  Utterarum  oblivio  ? 
Statua  eius  Beneventi  ostenditur  in  Capitolio,  ad  si- 
nistrum  latiis,  marmorea,  habitu  sedentis  ac  palliati, 
appositis  duobus  scriniis.    Reliquit  filium  Orbiliumi 
et  ipsum  grammaticum  professorem. 

X.  Atteius  Philoi^ogus  ,  libertinus,  Athenis 
natus.  Hunc  Capito  Atteius,  notus  iurisconsultus, 
inter  grammaticos  rhetorem,  inter  rhetores  gramma- 
ticum  fuisse  ait.  I)e  eodem  Asinius  Pollio  in  libro, 
quo  Sallustii  scripta  reprehendit,  ut  nimia  priscorum 
verborum  aifectatione  oblita,  ita  tradit :  In  eam  rem 
adiutorium  eifecit  maxime  quidam  Atteius  Praetexta- 
tuSy  nobilis  grammaticus  Latinus,  declamantium  dein- 
de  adiutor  atque  praeceptor,  ad  summam  philologus  ab 
semet  nominatus.  Ipse  ad  Laelium  Hermam  scripsit, 
se  in  Graecls  litteris  magnum  processum  habere,  et  in 
Latinis  nonnullum  :  audisse  Antonium  Gniphonem, 
eiusque  Hermam  ;  postea  docuisse.  Praecepisse  au- 
tem  multis  et  claris  iuvenibus:  in  quis  Appio  quoque 
et  Pulchro  Claudiis  fratribus  ;  quorum  comes  in  pro- 
vincia  fuerit.  Philologi  appellationem  assumpsisse 
videtur,  quia,  sicut  Eratosthenes,  qui  primus  hoc 
cognomen  sibi  vindicavit,  multiplici  variaque  doctri- 
na  censebatur  :  quod  sane  ex  commentariis  eius  ap- 
paret ;  quamquam  paucissimi  exstent :  de  quorum 
tamen  copia  sic  altera  ad  eundem  Hermam  epistola 
significat :  Hylen  nostram  aliis  memento  commendare, 
quam  omnis  generis  coegimus,  utiscis,  octingentos  in 
libros.    Coluit  postea  familiarissime  C.  Sallustium, 

et  eo  defuncto  Asinium  Pollionem  :  quos  historiam 
componere  aggressos,  alterum  breviario  rerum  om- 
nium  Romanarum,  ex  quibus,  quas  vellet,  eligeret, 
instruxit ;  alterum  praeceptis  de  ratione  scribendi. 
Quo  magis  miror,  Asinium  Pollionem  credidisse,  an- 
tiqua  eum  verba  et  figuras  solitum  esse  colligere  vSal- 
lustio  :  quum  sibi  sciat  nil  aliud  suadere,  quam  ut 
noto  civilique  et  proprio  sermone  utatur,  vitetque 
maxime  obscuritatem  Sallustii  et  audaciam  in  trans- 
lationibus. 

XI.  Valerius  Cato,  ut  nonnulli  tradiderunt, 
Burseni  cuiusdam  libertus,  ex  Gallia  :  ipse  libello, 
cui  est  titulus  Indignatio ,  ingenuum  se  natum  ait,  et 
pupillum  relictum ,  eoque  facilius  licentia  SuIIani 
temporis  exutum  patrimonio.  Docuit  multos  et  no- 
biles  ;  visusque  est  peridoneus  praeceptor,  maxime 
ad  poeticam  tendentibus  ;  ut  qiiidem  apparere  vel 
his  versiculis  potest : 

Cato  Grammaticus  i  Latina  Siren, 

Qui  solus  legit  ac  facit  poetas, 
Scripsit  praeter  grammaticos  libellos  etiam  poema- 
ta,  ex  quibus  praecipue  probantur  Lydia  et  Diana. 
Lydiae  Ticida  meminit : 

Lydia  doctorum  maxima  cura  liher, 
Dianae  Cinna  : 

Saecula  permaneat  nostri  Diana  Catonis, 
Vixit  ad  extremam  senectam,  sed  in  summa  pauper- 
tate  et  paene  inopia,  abditus  modico  gurgustio,  post- 
quam  Tusculana  villa  creditoribus  cesserat,  ut  au- 
ctor  est  Bibaculus  : 

Si  quisforte  mei  domum  Catonis, 

Etpictas  minio  assulas,  etillos  - 

Custodis  videt  hortulos  Priapi, 

MiratuVy  quibus  ille  discipUni» 
Tantam  sit  sapientiam  assecutus, 
Quem  tres  cauliculi,  selibrafarris, 
Racemi  duo,  tegula  sub  una 
Ad  summam  prope  nutriant  senectam. 
Et  rursus  : 

Catonismodo,  Galle,  Tusculanum 
Tota  creditor  urbe  venditabat. 
Mirati  sumus,  unicum  magistrum, 
Summum  grammaticum,  optimum  poetam, 
Omnis  solvere  posse  quaestiones  ; 
Unum  difjicile  expedire  nomen. 
En  cor  Zenodoti,  en  iecur  Cratetis  ! 

XII.  CoRNELius  Epicadus,  L.  Cornelii  SuUae  di- 
ctatoris  libertus,  calatorque  in  sacerdotio  augurali, 
filioque  eius  fausto  gratissimus  fuit :  quare  num- 
quam  non  utriusque  se  libertum  edidit.  Librum  au- 
tem,  quem  SuUa  novissimum  de  rebus  suis  imper- 
fectum  reliquerat,  ipse  supplevit. 

XIII.  Staberius  hero  suo  emptus  de  catasta,  et 
propter  studium  manumissus,  docuit  inter  ceteros 
Brutum  et  Cassium.  Sunt  qui  tradant,  eum  hone- 
state  praeditum,  ut  temporibus  SuUanis  proscripto- 
rum  liberos  gratis  et  sine  mercede  ulla  in  discipli- 
nam  receperit. 

XIV.  CuRTius  NiciA  haesit  Cn.  Pompeio  et  C. 
Memmio  :  sed  quum  codicillos  Memmii  ad  Pompeii 
uxorem  de  stupro  pertulisset,  proditus  ab  ea,  Ppm- 
peium  olfendit,  domoque  ei  interdictum  est.  Fuit 
et  M.  Ciceronis  familiaris  :  in  cuius  epistola  ad  Do- 
labeilam  haec  de  eo  legimus  :  Nihil  Romae  geritur, 
quod  te  putem  scire  curare,  nisi  forte  scire  vis,  me  in- 
ter  Niciam  nostrum  et  Vidium  iudicem  esse.  Profert 

alter  duohus  versiculis  expensum  Niciae :  alter  Ari- 
starchus  hos  o/^fAtCft.    Ego  tamquain  criticus  anti- 
quus  iudicaturus  sum,  utrum  sint  tov  TrotT/rou,  an 
TTaQfjLtfiffiXrjiLitvoi.    Item  ad  Atticiim  :  De  Nicia  quod  , 
scribis,  si  ita  me  haberem,  ut  eius  humanitate  frui  pos-  .  | 
sem ,  in  pri?nis  vellem  mecum  illum  habere  ;  sed  mihi 
solitudo  et  recessus  provincia  est:  [quod  quia  facile  fe-  \ 
rebat  Sica,  eo  magis  illum  desidero^.    Praeterea  nosti  ] 
Niciae  nostri  imbecillitatem ,  mollitiem,  consuetudinem  \ 
victus.  Cur  ergo  iUi  molestus  esse  velim,  quum  mihi  ille 
iucundus  esse  nonpossit ?  Voluntas  tamen  eius  mihi  grata  \ 
est.  Iluius  de  Lucilio  libros  etiam  satira  comprobat.  ' 

XV.  Lenaeus,  Magni  Pompeii  libertus  ct  paene 
omnium  expeditionum  comes,  defuncto  eo  filiisque 
eius,  schola  se  sustentavit ;  docuitque  in  Carinis,  ad  \ 
Telluris  aedem,  in  qua  regione  Pompeionim  domus 
fuerat :  ac  tanto  amore  erga  patroni  memoriam  ex- 
stitit,  ut  Sallustium  historicum,  quod  eum  orisprohi, 
animo  inverecundo  scripsisset,  acerbissima  satira  la-  i 
ceraverit,  lastaurum  et  lurconem,  et  nehulonem,  popi- 
nonemque  appellans,  et  vita  scriptisque  monstruosum  : 
^TSietereiX  priscoruifi  Catonisque  verhorum  ineruditissi- 
mum  furem.    Traditur  autem,  puer  adhuc  Athenis  | 
surreptus,  refugisse  in  patriam:  perceptisque  libera-  \ 
libus  disciplinis,  pretium  suum  retulisse,  verum  ob  i 
ingenium  atque  doctrinam  gratis  manumissus. 

XVI.  Q.  Caeciliijs  Epirota,  Tusculi  natus,  li- 
bertus  Attici,  equitis  Romani,  ad  quem  suBt  Cicero-  ^ 
uis  epistolae,  quum  filiam  patroni,  nuptam  M.  • 
Agrippae,  doceret,  suspectus  in  ea,  et  ob  hoc  remo- 
tus,  ad  Cornelium  Gallum  se  contulit :  vixitque  una  j 
familiarissime,  quod  ipsi  Gallo  inter  gravissima  cri-  j 
mina  ab  Augusto  obiicitur.    Post  inde  damnatio-  . 

nem  mortemque  Galli,  scholam  aperuit :  sed  ita  ut 
paucis,  et  tantum  adolescentibus,  praeciperet,  prae- 
textato  nemini,  nisi  si  cuius  parenti  hoc  officium 
negare  non  posset.  Primus  dicitur  Latine  ex  tem* 
pore  disputasse,  primusque  Virgilium  et  alios  poe- 
tas  [novos]  praelegere  coepisse  ;  quod  etiam  Domi- 
tii  Marsi  versiculus  indicat : 

Epirota,  tenellorum  nutricula  vatuin, 

XVII.  Verrius  Flaccus,  libertinus,  docendi 
genere  maxime  inclaruit.  Namque  ad  exercitanda 
discentium  ingenia  aequales  inter  se  committere  so- 
lebat,  proposita  non  solum  materia,  quam  scribe- 
rent,  sed  et  praemio,  quod  victor  auferret.  Id  erat 
liber  aliquis  antiquus,  pulcher  aut  rarior.  Quare 
ab  Augusto  quoque  nepotibus  eius  praeceptor  ele- 
ctus,  transiit  in  Palatium  cum  tota  schola,  verum  ut 
ne  quem  amplius  posthac  discipulum  reciperet:  do- 
cuitque  in  atrio  Catilinae  domus,  quae  pars  Palatii 
tunc  erat,  et  centena  sestertia  in  annum  accepit.  De- 
cessit  aetatis  exactae,  sub  Tiberio.  Statuam  habet 
Praeneste,in  inferiore  fori  parte,  circa  hemicyclium, 
in  quo  fastos  a  se  ordinatos  et  marmoreo  parieti  in- 
cisos  publicarat. 

XVIII.  L.  Crassitius,  genere  Tarentinus,  ordi- 
nis  libertini,  cognomine  Pasicles,  mox  Pansam  se 
transnominavit.  Hic  initio  circa  scenam  versatus 
est,  dum  mimographos  adiuvat :  deinde  in  pergula 
docuit,  donec,  commentario  Smyrnae  edito,  adeo  in- 
claruit,  ut  haec  de  eo  scriberentur  : 

Vni  Crassitio  se  credere  Smyrna  prohavit : 
Desinite,  indocti,  coniugio  hanc  petere. 

Soli  Crassitio  se  dixit  nubere  velle, 
Intima  cui  soli  nota  sua  exstiterint. 

Sed  quiim  edoceret  iam  miiltos  ac  iiobiles,  in  his  lii- 
lium  Antonium,  triuniviri  filium,  ut  Verrio  quoque 
Flacco  compararetur ,  dimissa  repente  schola, 
transiit  ad  Q.  Sextii  pliilosophi  sectam. 

XIX.  ScRiBOKius  Aphrodisius,  Orbilii  servus 
atque  discipulus,  mox  aScribonia,Libonis  filia,  quae 
prior  Augusti  uxor  fuerat,  redemptus  et  manumissus, 
docuit,  quo  Verrius  tempore,  ciiius  etiam  libris  de 
orthographia  rescripsit,  non  sine  insectatione  studio- 
rum  morumque  eius. 

XX.  C.  luLius  Hyginus,  Augusti  libertiis,  natio- 
ne  Hispanus  (nonnulli  Alexandrinum  putaiit,  et  a 
Caesare  puerum  Romam  adductum,  Alexandria  ca- 
pta),  studiose  et  audiit  et  imitatus  est  Cornelium 
Alexandrum,  grammaticum  Graecum,  quem  propter 
antiquitatis  notitiam  Polyhistorem  multi ,  quidam 
Historiam  vocabant.  Praefuit  Palatinae  bibliothe- 
cae  :  nec  eo  secius  plurimos  docuit ;  fuitque  fami- 
liarissimus  Ovidio  poetae  et  C.  Licinio  consulari, 
historico  :  qui  eum  admodum  pauperem  decessisse 
tradit,et  liberalitate  sua,  quoad  vixerit,sustentatum. 
Huius  libertus  fuit  lulius  Modestus,  in  studiis  atque 
doctrina  vestigia  patroni  secutus. 

XXI.  C.  Melissus,  Spoleti  natus,  ingenuus,  sed 
ob  discordiam  parentum  expositus,  cura  et  industria 
educatoris  sui  altiora  studia  percepit :  ac  Maecenati 
pro  grammatico  datus  est  muneri.  Cui  quum  se 
gratum  et  acceptum  iu  modum  amici  videret,  quam- 
quam  asserente  matre,  permansit  tamen  in  statu  ser- 
vitutis  ;  praesentemque  conditionem  verae  origini 
anteposuit.  Quare  cito  manumissus,  Augusto  etiam 
msinuatus  est :  quo  delegante,  curani  ordinandarum 
bibliothecarum  in  Octaviae  porticu  suscepit.  At- 

que,  ut  ipse  tradit,  sexagesimiim  aetatis  anmnn 
agens,  libellos  Ineptiarum,  qui  nunc  locorum  [in] 
scribuntur,  componere  instituit :  absolvitque  cen- 
tum  et  quinquaginta,  quibus  et  alios  diversos  postea 
addidit.  Fecit  et  novum  genus  togatarum,  inscri- 
psitque  trabeatas. 

XXII.  M.  PoMPONius  Marcellus,  sermonis 
Latini  exactor  molestissimus,  in  advocatione  qua- 
dam  (nam  interdum  et  caussas  agebat)  soloecismum 
adversario  factum  usque  adeo  arguere  perseveravit, 
quoad  Cassius  Severus,  interpellatis  iudicibus,  dila- 
tionem  petiit :  ut  litigator  suus  alium  grammaticuvt 
■adhiherety  ^'quando  non  putat  is  cum  adversario  de 
iure  sibi,  sed  de  soloecismo  controversiam  futuram." 
Hic  idem  quum  ex  oratione  Tiberium  reprehendis- 
set,  affirmante  Atteio  Capitone,  et  esse  illud  Latinum, 
et,  si  non  esset,  futurum  :  Certe  iam  mentitur,  inquit, 
Capito.  Tu  enim,  Caesar ,  civitatem  darepotes  homi- 
nibus,  verbo  nonpotes.  Pugilem  olim  fuisse,  Asinius 
Gallus  hoc  in  eum  epigrammate  ostendit : 

Q^ui  caput  ad  laevam  didicit,  glossemata  nobis 
Praecipit :  os  nullum,  vel potius  pugilis  ! 

XXIII.  Q.  Remmius  Palaemon,  Vicentinus,  mu- 
lieris  verna,  primo,  ut  ferunt,  textrinum,  deinde,  he- 
rilem  filium  dum  comitatur  in  scholas,  literas  didi- 
cit :  postea  manumissus,  docuit  Romae,  ac  princi- 
pem  locum  inter  grammaticos  tenuit :  quamquam 
infamis  omnibus  vitiis,  palamque  et  Tiberio  et  mox 
Claudio  praedicantibus,  neminiminus  institutionem 
puerorem  vel  iuvenum  committendam  :  sed  capiebat 
homines  quum  memoria  rerum,  tum  facilitate  sermo- 
nis  :  nec  non  etiam  poemata  faciebat  ex  tempore. 
Scripsit  variis  nec  vulgaribus  metris.  Arrogantia 

fuit  tanta,  iit  M.  Varronem  'porcum  appellaret ;  se- 
( um  et  natas  et  morituras  literas  iactaret ;  nomen 
suum  in  Bucolicis  non  temere  positum,  sed  praesa- 
giente  Virgilio,  fore  quandoque  omnium  poetarum 
ac  poematum  Palaemonem  iudicem.  Gloriabatur 
etiam,  latrones  quondam  sibi  propter  nominis  cele- 
britatem  parsisse.  Luxuriae  ita  indulsit,  ut  saepius 
in  die  lavaret,  nec  sufficeret  sumptibus,  quamquam 
ex  schola  quadragena  annua  caperet,  ac  non  multo 
minus  ex  re  familiari,  cuius  diligentissimus  erat : 
quum  et  officinas  promercalium  vestium  exerceret,  et 
agros  adeo  coleret,  iitvitem,  manu  eius  institutam , 
satis  constet  trecenta  sexaginta  quinque  vasa  edidis- 
se.  Sed  maxime  flagrabat  libidinibus  in  mulieres, 
usque  ad  infamiam  oris  :  dictoque  non  infaceto  no- 
tatum  ferunt  cuiusdam,  qui,  quum  in  turba  osculum 
sibi  ingerentem,  quamquam  refugiens,  devitare  non 
posset:  Vis  tu,  inquit,  magister,  quotiens  festinantem 
aliquem  vides,  ahligurrire  ? 

XXIV.  M.  Valerius  Probus,  Berytius,  diu  cen- 
tiiriatum  petiit,  donec  taedio  ad  studia  se  contulit. 
Legerat  in  provincia  quosdam  veteres  libellos  apud 
grammatistam,  durante  adhuc  ibi  antiquorum  me- 
moria,  necdum  omnino  abolita,  siciit  Romae.  Hos 
quum  diligentius  repetere,  atque  alios  deinceps  co- 
gnoscere  cuperet,  quamvis  eos  contemni,  magisque 
opprobrio  legentibus,  quam  gloriae  et  fnictui  esse 
animadverteret,  nihilominus  in  proposito  mansit : 
multaque  exemplaria  contracta  emendare  ac  distin- 
guere  et  adnotare  curavit,  soli  huic,  nec  ulli  prae- 
terea  grammatices  parti  deditus.  Hic  non  tam  disci- 
pulos,  quam  sectatores  aliquot  habuit.  Numquam 
enim  ita  docuit,  ut  magistri  personam  sustineret. 

Umim  vel  altenim,  vel,  quum  plurimos,  tres  aut 
quatuor,  postmeridianis  horis,  admittere  solebat, 
cubansque,  inter  longos  ac  vulgares  sermones,  legere 
quaedam,  idque  perraro.  Nimis  pauca  et  exigua  de 
quibusdam  minutis  quaestiunculis  edidit.  Reliquit 
autem  nou  mediocrem  silvam  observationum  sermo- 
nis  antiqui. 

L.  PLOTIUS  GALLUS. 

L.  OTACILIUS  PILITUS. 

EPIDILS. 

SEX.  CLODIUS. 

C.  ALBUTIUS  SILUS. 

L.  CAESTIUS  PIUS. 

M.  PORCIUS  LATRO. 

Q.  CURTIUS  RUFUS. 

L.  VALERIUS  PRIMANUS. 

VIRGINIUS  FLAVUS. 

L.  STATIUS  URSULUS. 

P.  CLODIUS  QUIRINALIS. 

M.  ANTONIUS  LIBERALIS. 

SEX.  lULIUS  GABINIANUS. 

M.  FABIUS  QUINTILIANUS. 

lULIUS  TIRO. 

I.  Rhetorica  quoque  apud  nos,  perinde  atque 
grammatica,  sero  recepta  est,  paullo  etiam  diffici- 
lius  ;  quippe  quam  constet  nonnumquam  etiam  pro- 
hibitam  exerceri.    Quod  ne  cui  dubium  sit,  vetus 


DE  CLARIS  RHETORIBUS. 


357 


senatiisconsiiltiim,  item  censorium  edictum,  subii- 
ciam.  C.  Faiuiio  Strabone,  M.  Valerio  Messalla  con~ 
sulibus,  M.  Pomponius  praefor  senatum  consuluif. 
Quod  verba  facta  sunt  de  philosophis  et  rhetoribus,  de 
ea  re  ita  censuerunf :  ut  M.  Pomponius  praetor  ani- 
madverteref,  curaretque,  ufieierepublicafidequesua 
videretur,  ut  Romae  ne  essent.  De  iisdem  interiecto 
tempore  Cn.  Domitius  Aenobarbus  et  L.  Licinius 
Crassus  censores  ita  edixerunt :  Renunciatum  est  no- 
bis,  esse  homines,  qui  novum  genus  discipUnae  institue- 
runt,  ad  quos  iuventus  in  ludum  conveniat :  eos  sibi  no- 
men  imposuisse  Latinos  rhetoras  :  ibi  homines  adu- 
lescentulos  tofos  dies  desidere.  Maiores  nosfri,  quae 
liberos  suos  discere,  et  quos  in  ludos  ifare  vellent,  in- 
stituerunt.  Haec  nova,  quae  praeter  consuetudinem 
ac  morem  maiorumfiunt,  neque  placenf,  neque  recta 
videntur,    Quapropfer  et  iis,  qui  eos  ludos  habenf,  et 

I    iis,  qui  eo  venire  consueruut,  videfur  faciendum  ut 
ostendamus  nostram  sentenfiam,  nobis  non  placere. 

PauUatim  et  ipsa  utilis  honestaque  apparuit  : 
multique  eam  et  praesidii  caussa  et  gloriae  appetive- 
nmt.  Cicero  ad  praeturam  usque  Graece  declami- 
tavit :  Latine  vero  senior  quoque,  et  quidem  cum  [con- 
sulibus]  Hirtio  et  Pansa  :  quos  discipulos  et  grandes 
praetextatos  vocabat.  Cn.  Pompeium  quidam  histo- 
rici  tradiderunt  sub  ipsum  civile  bellum,  quo  facilius 
C.  Curioni,  promptissimo  iuveni,  caussam  Caesaris 
defendenti,  contradiceret,  repetisse  declamandi  con- 
suetudinem  :  M.  Anfonium,  item  Augusfum,  ne  Mu- 
tinensi  quidem  bello  omisisse.  Nero  Caesar  et  primo 
imperii  anno,  publice  quoque  bis  antea,  declamavit: 
Plerique  autem  oratorum  etiam  declamationes  edi- 

I   dere,    Quare  magno  stndio  hominibus  iniecto,ma- 

gna  etiam  professonim  ac  doctorum  proflnxit  copia, 
adeoque  floniit,  ut  nonnulli  ex  infima  fortuna  in  or- 
dinem  senatorium  atque  ad  summos  honores  proces- 
serint. 

Sed  ratio  docendi  nec  una  omnibus,  nec  singulis 
eadem  semper  fuit;  quando  variomodoquisquedisci- 
pulos  exercuerunt.  Nam  et  dicta  praeclare  per 
omnes  figuras,  per  casus  ;  et  apologos  -aliter  at- 
que  aliter  exponere:  et  narrationes  quum  breviter  ac 
presse,  tum  latius  et  uberius  explicare  consuerant : 
interdum  Graecorum  scripta  convertere,  acvirosil- 
lustres  laudare,  vel  vituperare  :  quaedam  etiam  ad 
usum  communis  vitae  instituta,  tum  utilia  et  neces- 
saria,  tum  perniciosa  et  supervacanea  ostendere  : 
saepe  fabulis  fidem  firmare,  aut  historiis  demere, 
quod  genus  O-iaei^q  et  avaoKevaq  et  y.araa-aevaq  Graeci 
vocant :  donec  sensim  haec  exoleverunt,  et  ad  con- 
troversiam  ventum  est.  Veteres  Controversiae  aut 
ex  historiis  trahebantur,  sicut  sane  nonnullae  usque 
adhuc  :  aut  ex  veritate  ac  re,  si  qua  forte  recens  ac- 
cidisset.  Itaque  locorum  etiam  appellationibus  ad- 
ditis  proponi  solebant.  Sic  certe  collectae  editae- 
que  se  habent :  ex  quibus  non  alienum  fuerit,  unam 
et  alteram  exempli  caussa  ad  verbum  referre.  Ae- 
stivo  tempore  adolescentes  urhani  quum  Ostiam  venis- 
sent,  litus  ingressi,  piscatores  trahentes  rete  adiere  et 
pepigere  holum  quanti  emerent :  nummos  solvere  :  diu 
exspectaverunt ,  dum  retia  extraherentur  :  aliquando 
extractis,  piscis  nullus  infuit,  sed  sporta  auri  ohsuta. 
Tum  emptores  holum  suum  aiunt,  piscatores  suum.  — 
Venalicii  quum  Brundisii  gregem  venalium  e  navi  edu- 
cereut ,  formoso  et  pretioso  puero,  quod  portitores  ve- 
rebantur,  bulJam  et  praetextam  togam  imposuere;  fa- 

cile  fallaciam  celarunt.  Romam  venitur  :  res  cognita 
est:  petitur  puer,  quod  domini  voluntate  fuerit  liber,  in 
Ubertatem.  Olim  autem  eas  appellatioiie  Graeca 
avv&eaeiq  vocabant :  mox  controversias  quidam,  sed 
aut  fictas,  aut  iudiciales.  Illustres  professores,  et 
quorum  memoria  aliqua  exstet,  non  temere  alii  repe- 
rientur,  quam  de  quibus  tradam. 

II.  L.  Plotius  GallijS.  De  boc  Cicero  ad  M. 
Titinium  sic  refert :  Kquidem  memoria  teneo ,  pueris 
nobis  primum  Latine  docere  coepisse  L.  Plotium  quen- 
dam  :  ad  quem  quum  fieret  concursus,  quod  studiosis- 
simus  quisque  apud  eum  exerceretur ,  dolebam,  milii 
idem  non  licere.  Continebar  autem  doctissimorum  ho- 
minum  auctoritate,  qui  existimabant  Graecis  exercita- 
tionibus  ali  melius  ingenia  posse.  Hunc  eundem  (naiu 
diutissime  vixit)  M.  Coelius  in  oratione,  quam  pro  se 
de  vi  babuit,  significabat  dictasse  Atratino,  accusa- 
tori  suo,  actionem  :  subtractoque  nomine,  liordea- 
rium  eum  rhetorem  appellat,  deridens,  ut  inflatum  ac 
levem  et  sordidum. 

III.  L.  Otacilius  Pilitus  servisse  dicitur,  atque 
etiam  ostiarius,  vetere  more,  in  catena  fuisse :  donec, 
ob  ingenium  et  studium  litterarum  manumissus,  ac- 
cusanti  patrono  subscripsit.  Deinde  rbetoricam  pro- 
fessus,  Cn.  Pompeium  Magnum  docuit,  patrisque 
eius  res  gestas,  necminus  ipsius,  compluribus  libris 
exposuit :  primus  omnium  libertinorum,  ut  Corne- 
lius  Nepos  opinatur,  scribere  historiam  orsus,  non 
nisi  ab  honestissimo  quoque  solitum. 

IV.  Ad  id  tempus  Epidius,  calumnia  notatus,  lu- 
dum  dicendi  aperuit ;  docuitque  inter  ceteros  M. 
Antonium  et  Augustum.  Quibus  quondam  C.  Canu- 
fius,  obiicientibus  sibi,  quod  in  republica  admini- 

stranda  potissimiim  consularis  Isaurici  sectam  se- 
qu€retur,  Mallsy  respondit,  Isaurici  esse  discipulum, 
quam  Epidii  calumniatoris.  Hic  Epidius  ortuni  se 
ab  Epidio  Nunciojio  praedicabat :  quem  ferunt  olim 
praecipitatum  in  fontem  fluminis  Sarni,  paullo  post 
cum  cornibus  exstitisse,  ac  statim  non  comparuisse, 
in  numeroque  deorum  habitum. 

V.  Sex.  Clodius,  e  Sicilia,  Latinae  simul  Grae- 
caeque  eloquentiae  professor,  male  oculatus,  et  di- 
cax,  par  oculorum  in  amicitia  M.  Antonii  triumviri  ex- 
stitisse  se,  aiebat.  Eiusdem  uxorem,  Fulviam,  cui 
altera  bucca  inflatior  erat,  acumen  stili  tentare  dixit, 
nec  eo  minus,  immo  vel  magis,  ob  hoc  Antonio  gra- 
tus.  A  quo  mox  consule  ingens  etiam  congiarium 
accepit ;  ut  ei  in  Philippicis  Cicero  obiicit :  Adhihes 
ioci  caussa  magistrum  suffragio  tuo,  et  compotorum 
tuorum  rhetorem  :  cui  concessisti,  ut,  in  quem  vellet, 
diceret:  salsum  omnino  hominem  !  sed  materia  facilis, 
in  te  et  in  tuos  dicta  dicere.  At  quanta  merces  rhetori 
est  data?  Audite,  audite,  Patres  conscripti,  et  cogno- 
scite  reipuhlicae  vulnera  !  Duo  milia  iugerum  campi 
Leontini  Sex.  Clodio  rhetori  adsignasti,  et  quidem 
immunia  ;  ut  tantajnercede  nihil  sapere  disceres. 

VI.  C.  AtjButius  Silus,  Novariensis,  quum  aedi- 
iitate  in  patria  fungeretur,  quum  forte  ius  diceret,  ab 
iis,  contra  quos  pronunciabat,  pedibus  e  tribunali 
detractus  est.  Quod  indigne  ferens,  statim  conten- 
dit  ad  portam,  et  inde  Romam  :  receptusque  in 
Planci  oratoris  contubernium ,  cui  declamaturo  mos 
erat,  prius  aliquem,  qui  ante  diceret,  excitare,  susce- 
pit  eas  partes,  atque  ita  implevit,  utPlanco  silentium 
imponeret,  non  audenti  in  comparationem  se  demit- 
tere.    Sed  ex  eo  clarus,  propria  auditoria  instituit, 

solitus,  propbsita  controversia,  sedens  incipere,  et 
calore  demiim  provectus  consurgere  ac  perorare  : 
declamare  autem  genere  vario,  modo  splendide  at- 
que  adornate  :  tum,  ne  usquequaque  scholasticus 
existimaretur,  circumcise  ac  sordide,  et  tantummodo 
trivialibus  verbis.  Egit  et  caussas,  verum  rarius, 
dum  amplissimam  quamque  sectatur,  nec  alium  in 
uUa  locum,  quam  perorandi.  Postea  renunciavit 
foro,  partim  pudore,  partim  metu.  Nam  quum,  in 
lite  quadam  centumvirali,  adversario,  quem  ut  im- 
pium  erga  parentes  incessabat,  iusiurandum  quasi 
per  figuram  sic  obtulisset :  lura  per  patris  matrisque 
cineres,  qui  inconditi  iacent,  et  alia  in  hunc  modum  : 
arripiente  eo  conditionem,  nec  iudicibus  aspernanti- 
bus,  non  sine  magna  sui  invidia  negotium  afflixit. 
Et  rursus  in  cognitione  caedis,  Mediolani,  apud  L. 
Pisonem,  proconsuleni,  defendens  reum,  quum,  cohi- 
bente  lictore  nimias  laudantium  voces,ita  excanduis- 
set,ut,  deploratoltaliae  statu,  quasi  iterum  informam 
provinciae  redigeretur,  Marcum  insuper  Brutum,  cu- 
ius  statua  in  conspectu  erat,  invocaret,  legum  ac  li- 
bertatis  auctorem  et  vindicem,  paene  poenas  luit. 
lam  autem  senior ,  ob  vitium  vomicae  Novariam 
rediit :  convocataque  plebe,  caussis,  propter  quas 
mori  destinasset,  diu  ac  more  concionantis  redditis, 
abstiiiuit  cibo. 

(Reliqua  desunt.) 


PUBLII  TERENTII  VITA. 


I.  P.  Terentius,  Afer,  Carthagine  natus,  servi- 
vit  Romae  Terentio  Lucano,  senatori  :  a  quo  ob  in- 
genium  et  formam  non  institutus  modo  liberaliter, 
sed  et  mature  manumissus  est.  Quidam  captum  esse 
existimant ;  quod  fieri  nullo  modo  potuisse,  Fene- 
stella  docet,  quum  inter  finem  secundi  belli  Punici  et 
initium  tertii  natus  sit  et  mortuus ;  nec,  si  a  Numidis 
aut  Gaetiilis  captus  sit,  ad  ducem  Romanum  perve- 
nire  potuisset ,  nuUo  commercio  inter  Italicos  et 
Afros,  nisi  post  deletam  Carthaginem,  coepto. 

Hic  cum  multis  nobilibus  familiariter  vixit,  sed 
maxime  cum  Scipione  Africano  et  C.  Laelio,  quibus 
etiam  corporis  gratia  coiiciliatus  existimatur  ;  quod 
et  ipsum  Fenesteila  arguit,  contendens,  utroque  ma- 
iorem  natu  fuisse  :  quamvis  et  Cornelius  Nepos  ae- 
quales  omnes  fuisse  tradat,  et  Porcius  suspicionem 
de  consuetudine  per  haec  faciat : 

Dujii  lascividin  nohilium  et  laudesfucosds  petit : 
Dum  Africani  vocem  divinam  inliiat  avidis  auribus: 
Dum  se  ad  Furium  coenare  et  Laeliwn,  pulchrum 
putat : 

Dum  se  amari  ab  Msce  credit,  crebro  in  Albanum 
rapi 

Ob  florem  aetatis  suae  . .  .  ipsus  .... 

Suis  ablatis  rebus  ad  suimnam  tnopiam  reddctus  esL 
Itaque  e  conspectu  dmnium  abiit  Graeciam  in  ter- 

ram  ultimam  : 
Mortuus  est  in  Stymphalo  Arcadiae  oppido  :  nil  Pu- 

blius 

Scipio  illiprofuit,  nilLaelius,  nilFurius, 
Tresper  id  tempus  qui  agitabant  nobiles  facillume  : 
Korum  ille  opera  ne  domum  quidem  hdbuif  conducti- 
tiam, 

Sdltem  ut  esset,  quo  referret  obitum  domini  servolus. 
II.  Scripsit  comoedias  sex,  ex  quibus  primam  An- 
driam  quum  aedilibus  daret,  iussus  ante  Caerio  reci- 
tare,  ad  coenantem  quum  venisset,  dictus  cst  initium 
quidem  fabulae,  quod  erat  contemptiore  vestitu,  sub- 
sellio  iuxta  lectulum  residens  legisse  ;  post  paucos 
i  vero  versus  invitatus,  ut  accumberet,  coenasse  una, 
deinde  cetera  percurrisse,  non  sine  magna  Caerii  ad- 
miratione.  Et  hanc  autem  et  quinque  reliquas  ae- 
qualiter  populo  probavit ;  quamvis  Volcatius  de 
enumeratione  omnium  ita  scribat : 

Sumetur  Hecyra  sexta  ex  his  fdbula, 
Eunuchus  quidem  bis  die  acta  est,  meruitque  pre- 
tium,  quantum  nulla  antea  cuiusquam  comoedia,  id 
est,  octo  milia  nummiim  ;  propterea  summa  quoque 
titulo  adscribitur.  Nam  Adelphorum  principium 
Varro  etiam  praefert  principio  Menandri. 

Non  obscura  fama  est,  adiutum  Terentium  in 
scriptis  a  Laelio  et  Scipione,  quibuscum  familiariter 
vixit.    Eandem  ipse  auxit :  numquam  enim,  nisi  le- 
viter,  se  tutari  conatur  ;  ut  in  prologo  Adelphorum  : 
A^am  quod  isti  dicunt  mdlevoli,  homines  nobilis 
Hune  ddiutare,  assidueque  una  scribere  : 
Quod  illi  maledictum  vehemens  esse  existumant, 

Eani  laudem  hic  ducit  mdximam ,  quum  itliiplacei, 
Qui  vohis  universis  et populo  placent : 
QuorujJi  opera  in  hello,  in  otio,  in  negotio, 
Suo  quisque  tempore  usu  'st  sine  superhia. 
Videtur  aiitem  se  levius  defendisse  ,  quia  sciebat, 
Laelio  et  Scipioni  non  ingratam  esse  hanc  opinio- 
nem  :  quae  tamen  magis  et  usque  ad  posteriora  tem- 
pora  valuit. 

III.  Q.  Memmius  in  oratione  pro  se  ait:  P.  Afri- 
canus,  qui  a  Terenlio  personam  mutuatus,  quae  domi 
luserat  ipse,  nomine  illius  in  scenam  detulit.  Nepos 
auctore  certo  comperisse  se  ait,  C.  Laelium  quon- 
dam  in  Puteolano  Kalendis  Martiis  admonitum  ab 
uxore,  temporius  ut  discumberet,  petiisse  ab  ea,  ne 
iuterpellaretur  ;  serius  tandem  ingressum  triclinium 
dixisse,non  saepein  scribendomagis  successissesibi: 
deinde  rogatum,  ut  scripta  illa  proferret,  pronun- 
ciasse  versus,  qui  sunt  in  Heautontimorumeno  : 

Satis  pol  proterve  me  Syri promissa  huc  induxerunt. 

IV.  Santra  Terentium  existimat,  si  modo  in 
scribendo  adiutoribus  indiguerit,  non  tamScipione  et 
Laelio  uti  potuisse,  qui  tunc  adolescentuli  fuere, 
quam  Sulpicio  Gallo,  homine  docto,  et  qui  consula- 
ribus  ludis  initium  fecerit  fabularum  dandarum,  vel 
Q.  Fabio  Labeone  et  M.  Popillio,  consulari  utroque 
ac  poeta.  Ideo  ipsum  non  iuvenes  designasse,  qui 
se  adiuvisse  dicerentur,  sed  viros,  quorum  operam 
et  in  bello  et  in  otio  et  in  negotio  populus  sit  ex- 
pertus. 

Post  editas  comoedias,  nondum  quintum  atque 
trigesimum  egressus  annum,  causa  evitandae  opinio- 
nis,  quia  videbatur  aliena  pro  suis  edere,  seu  perci- 
piendi  Graecorum  instituta  moresque,  quos  perinde 

exprimeret  in  scriptis,  egressus  nrbem  est,  neque  am- 
plius  rediit.    De  morte  eius  Volcatius  tradit : 
Sed  ut  Afer  sex  populo  edidit  comoedias, 
Iter  hinc  in  Asiam  fecit.   Navim  quum  semel 
Conscendit,  visus  numquam  est :  sic  vitd  vacat. 
V.  C.  Cosconius  redeuntem  e  Graecia  periisse  in 
mari  dicit  cum  centum  et  octo  fabulis,  conversis  e 
Menandro.    Ceteri  mortuum  esse  in  Arcadiae  Stym- 
phalo,  sive  Leucadia,  tradunt,  Cn.  Corneiio  Dola- 
bella,  M.  Fulvio  Nobiliore,  Coss.,  morbo  implici- 
tum  acri,  dolore   ac  taedio  amissarum  sarcina- 
rum,  quas  in  navi  praemiserat,  ac  simul  fabularum, 
quas  novas  fecerat.   Fuisse  dicitur  medidcri  statura, 
gracili  corpore,  colore  fusco.    Reliquit  filiam,  quae 
post  equiti  Romano  nupsit :  item  hortulos  viginti 
iugerum,  inviaAppia,  ad  Martis  villam.    Quo  ma- 
gis  miror  Porcium  scribere  : 

 nil  Puhlius 

Scipio  illi  profuit,  nil  Laelius,  nilFurius, 
Tresper  id  tempus  qui  agitahant  nohiles  facillume  : 
Eorum  ille  opera  ne  domum  quidem  hdbuit  conducti- 

tiam  : 

Sdltem  ut  esset,  quo  referret  ohitum  domini  servolus. 
Hunc  Afranius  quidem  omnibus  comicis  praefert, 

scribens  in  Compitalibns  : 

Terentio  non  similem  dices  quempiam. 

Volcatius  autem  non  solum  Naevio  et  Plauto  et  Cae- 

cilio,  sed  Licinio  quoque  et  Attilio  postponit.  Ci- 

cero  in  Limone  hactenus  laudat : 

Tu  quoque,  qui  solus  lecto  sermone,  Terenti, 
Conversum  expressumque  Latina  voce  Menandrum 
In  medio  populi  sedatis  vocihus  effers, 
Quicquid  come  loquens,  atque  omnia  dulcia  dicens. 

Item  C.  Caesar : 

Tu  quoque,  tu  in  summis,  o  dimidiate  Menander, 
Poneris,  et  merito,  puri  sermonis  amator, 
Lenibus  atque  utinam  scriptis  adiuncta  foret  vis 
Comica,  ut  aequato  virtus  polleret  honore 
Cum  Graecis,  neque  in  hac  despectus  parte  iaceres, 
Unum  hoc  maceror  et  doleo  tihi  deesse,  Terenti, 


HORATII  POETAE  VITA. 


HoRATius  FliACCus,  Veniisiniis,  patre,  ut  ipse 
tradit,  libertino  et  exactionum  coactore,  ut  vero  cre- 
ditum  est,  salsamentario,  quum  illi  quidam  in  alter- 
catione  exprobrasset :  {^uoties  ego  vidi  patrem  tuum 
cubito  se  emungentem  !    Bello  Philippensi,  excitus  a 
M.  Bruto  imperatore,  tribunus  militum  meruit ;  vi- 
etisque  partibus,  venia  impetrata,  scriptum  quaesto- 
rium  comparavit.    Ac  primo  Maecenati,  deinde  Au- 
gusto  insinuatus,  non  mediocrem  locum  in  amboruin 
amicitia  tenuit.  Maecenas  quantopere  eum  dilexerit, 
satis  monstratur  illo  epigrammate,  ubi  inquit : 
AY  te  visceribus  meis,  Hordti, 
Plus  iam  diligo,  tu  tuum  soddlem 
Hinnulo  videds  strigosidrem, 
Sed  multo  magis  extremis,  tali  ad  Augustum  elogio  : 
Horatii  Flacci,  ut  mei,  memor  esto, 

Augustus  ei  Epistolarum  officium  obtulit,  ut  hoc 
ad  Maecenatem  scripto  significat :  Ante  ipse  scriben- 
dis  epistolis  amicorum  sufficiebam  :  nunc  occupatissi- 
mus,  et  infirmus,  Horatium  nostrum  a  te  cupio  abdu- 
cere.  Veniet  ergo  ab  ista  parasitica  mensa  ad  hanc 
regiam,  et  nos  in  scribendis  epistolis  iuvabit,  Ac  ne 
recusanti  quidem  aut  succensuit  quicquam,  aut  ami- 

citiam  suam  ingerere  desiit.  Exstant  epistolae,  ex 
quibiis,  argumenti  gratia,  pauca  subieci  :  Sume  tihi 
aliquid  iuris  apud  me,  tamquam  si  convictor  mihi 
fueris  :  recte  enim^  et  non  temere,  feceris  ,  quoniam 
id  usus  mihi  tecum  esse  volui,  siper  valitudinem  tuam 
fieri  possit.  Et  rursus  :  Tui  qualem  haheam  memo- 
riam,  poteris  ex  Septimio  quoque  nostro  audire,  Nam 
incidit,  ut  illo  coramfieret  a  me  tui  mentio.  Neque  si 
tu  superbus  amicitiam  nostram  sprevisti,  ideo  nos  quo- 
que  av&vmQtm^avov^iEv.  Praeterea  saepe  inter  alios 
io cos  putissijnum  penem  et  homuncionem  lepedissimum 
appellat,  unaque  et  altera  liberalitate  locupletavit. 
Scripta  quidem  eius  usque  adeo  probavit,  mansura- 
que  perpetuo  opinatus  est,  ut  non  modo  Saeculare 
carmen  componendum  iniunxerit,  sed  et  Vindelicam 
victoriam  Tiberii  Drusique  privignorum  :  eumque 
coegerit  propter  hoc,  tribus  carminum  libris,  ex  lon- 
go  intervallo,  quartum  addere  :  post  Sermones  quo- 
que  lectos,  miUam  siii  mcntionem  habitam  ita  sit 
questus  :  Irasci  me  tihi  scito  ;  quod  non  in  plerisque 
eiusmodi  scriptis  mecum  potissimum  loquaris.  An  ve- 
reris,  ne  apud  posteros  tihi  infame  sit,  quod  videaris 
familiaris  nohis  esse  ?  expressitque  Eclogam,  cuius 
initium  est : 

Quum  tot  sustineas  et  tanta  negotia  solus, 
Res  Italas  armis  tuteris,  morihus  ornes, 
Legihus  emendes  :  inpuhlica  commoda  peccem , 
Si  longo  sermone  morer  tua  tempora,  Caesar. 
Habitu  corporis  brevis  fuit  atque  obesus  :  qualis  a 
se  ipso  et  in  Satiris  describitiu-,  et  ab  Augusto  hac 
epistola  :   Pertulit  ad  me  Dionysius  lihellum  tuum, 
quem  ego,  ut  accusem  te,  quantuluscunque  est,  honi 
consulo.  V ereri  autem  mihi  videris,  ne  maiores  lihelli 

tui  sint,  quam  ipse  es,  Sed  si  tibi  statura  deest,  cor- 
pusculum  non  deest.  Itaque  licehit  in  sextariolo  scri- 
has  :  quum  circuitus  voluminis  tui  sit  oyaMSearatoq, 
sicut  est  ventriculi  tui,  Ad  res  Venereas  intemperan- 
tior  traditur.  [Nam  speculato  cubiculo  scorta  dici- 
tur  habuisse  disposita  :  ut,  quocunque  respexisset, 
ibi  ei  imago  coitus  referretur.]  Vixit  plurimum  in 
secessu  ruris  sui  Sabini  aut  Tiburtini :  domtisque 
eius  ostenditur  circa  Tiburni  luculum.  Venerunt  in 
manus  meas  et  elegi  sub  titulo  eius,  et  epistola  prosa 
oratione ,  quasi  commendantis  se  Maecenati  :  sed 
utraque  falsa  puto.  Nam  elegi  vulgares,  epistola 
etiam  obscura  :  quo  vitio  minime  tenebatur.  Natus 
est  sexto  Idus  Decembres,  L.  Cotta  et  L.  Torquato 
Coss.  Decessit  quinto  Kalendas  Decembres,  C.  Mar- 
cio  Censorino  et  C.  Asinio  Gallo  Coss.  post  septi- 
mum  et  quinquagesimum  annum,herede  Augusto  pa- 
lam  nuncupato  :  quum,  urgente  vi  valitudinis,  non 
sufficeret  ad  obsignandas  testamenti  tabulas.  Hu- 
matus  et  conditus  est  extremis  Esquiliis,  iuxta  Mae- 
cenatis  tumulum. 


SUETON 

M  •  Annaeus  LucANUs,  Cordiibensis,  primain- 
genii  experimenta  in  Neronis  landibus  dedit  quin- 
quennali  certamine.  Dein  civile  bellum,  quod  cum 
Pompeio  et  Caesare  gestum  est,  recitavit.  Qui  tan- 
tae  levitatis  et  tam  immoderatae  linguae  fuit,  ut  in 
praefatione  quadam  aetatem  et  initia  sua  cum  Virgi- 
lio  comparans,  ausus  sit  dicere:  et  quantum  viihi 
restat  ad  Culicem^  Hic  initio  adolescentiae,  quum 
ob  infestum  matrimonium  patrem  suum  ruri  agere 
longe  cognovisset,  revocatus  Atbenis  a  Nerone,  co 
hortique  amicorum  additus,  atque  etiam  quaestura 
bonoratus,  non  tamen  permansit  in  gratia.  Siqui- 
dem  aegre  ferens,  recitante  se,  subito,  ac  nuUa  nisi 
refrigerandi  sui  caussa,  indicto  senatu,  Neronem  re- 
cessisse:  neque  verbis  adversus  principem,  neque 
factis  exstantibus  post  haec  temperavit:  adeo  ut 
quondam  in  latrinis  publicis,  clariore  strepitu  ven- 
tris  emisso,  hemestichium  Neronis,  magna  consesso- 
rum  fuga,  pronunciarit :  suh  terris  tonuisse  putes. 
Sed  et  famoso  carmine  quum  ipsum,  tum  potentissi- 
mos  amicorum,  gravissime  proscidit. 

Ad  extremum  paene  signifer  Pisonianae  coniura- 
tionis  exstitit:  multus  in  gloria  tyrannicidanim  pa- 

lam  praedicanda,  ac  plemis  minariim;  usque  eo  in- 
I    temperans,  ut  Caesaris  caput  proximo  cuique  iacta- 
I    ret.    Verum,  detecta  coniuratione,  nequaquam  ani- 
I    mi  constantiam  praestitit.    Facile  enim  confessus, 
I    et  ad  humillimas  devolutus  preces,  mati-em  quoque 
innoxiam  inter  socios  nominavit,  sperans,  impieta- 
tem  sibi  apud  parricidam  principem  profutiuam. 
Impetrato  autem  mortis  libero  arbitrio,  codicillos  ad 
patrem  de  corrigendis  quibusdam  versibus  suis  exa- 
ravit:  epulatusque  largiter,  brachia  ad  secandas  ve- 
nas  medico  praebuit.    Poemata  etiam  eius  praelegi 
I    memini;  conficivero,  ac  venalia  proponi,  non  tan- 
i   tum  operose  et  diligenter,  sed  inepte  quoque. 


Aa2 


C  A  I  I   P  L  I  N  I  I  V  I  T  A. 


Plinius  Secundus,  [Novocomensis,]  eqnestri- 
biis  niilitiis  indnstrie  functus,  procurationes  quoque 
splendidissimas  atque  continuas  summa  integritate 
administravit ;  et  tamen  liberalibus  studiis  tantam 
operam  dedit,  ut  non  temere  quis  plura  in  otio  scri- 
pserit.  Itaque  bella  omnia,  qiiae  umquam  cum  Ger- 
manis  gesta  sunt,  viginti  voluminibus  comprehendit. 
Item  Naturalis  Historiae  triginta  septem  iibros  ab- 
sohit.  Periit  clade  Campaniae.  Nam  quum  Mise- 
nensi  classi  praeesset,  et  flagrante  Vesevo  ad  explo- 
randas  propius  caussas  Liburnica  pertendisset,  ne- 
que,  adversantibus  ventis,  remeare  posset,  vi  pulve- 
ris  xic  favillae  oppressus  est:  vel,  ut  quidam  existi- 
niant,  a  servo  suo  occisus;  quem,  deficiens  aestu,  ut 
necem  sibi  maturaret,  oraverit. 


lUVENALIS  VITA. 


luNius  luvENALis,  libertini  locnpletis,  incertum 
filius,  an  alumnus,  ad  mediam  fere  aetatem  declama- 
vit,  animi  magis  caussa,  quam  quod  scholae  se  aut 
foro  praepararet.  Deinde  pauconim  versuum  Sa- 
tira  non  absurde  composita  inParidem  pantomimum 
poetamque  [Claudii  Neronis,  eius  semestribus  mili- 
tiolis  tumentem]  genus  scripturae  industriose  exco- 
luit.  Et  tamen  diu  ne  modico  quidem  auditorio 
quicquam  committere  est  ausus.  Mox  magna  fre- 
quentia  magnoque  successu  bis  ac  ter  auditus  est,  ut 
eaquoque,quaeprimafecerat,inferciretnovisscriptis: 
Quod  non  dant proceres,  dahit  histrio  ;  tu  Camerinos, 
Et  Bareas,  tu  nohilium  magna  atria  curas, 
Praefectos  Pelopea  facit,  Pliilomela  trihiinos» 
Erat  tum  in  deliciis  aulae  histrio;  multique  fauto- 
rum  eius  quotidie  provehebantur.  Venit  ergo  luve- 
nalis  in  suspicionem,  quasi  temporafiguratenotasset, 
ac  statim,  per  honorem  militiae,  quamquam  octoge- 
narius,  urbe  summotus,  missusque  ad  praefecturam 
cohortis,  in  extrema  Aegypti  parte  tendentis.  Id 
supplicii  genus  placuit,  ut  levi  atque  ioculari  delicto 
par  esset.  Venim  intra  brevissimum  tempus  angore 
et  taedio  periit. 


AULI    PERSIl  VITA 


A.  Persius  Flaccus  natus  est  pridie  NonasDe- 
cemb.  Fabio  Persico,  L.  Vitellio,  Coss. ;  decessit 
VIII.  Kalendas  Decemb.P.Mario,  Asinio  Gallo  Coss. 

Natus  in  Etniria  Volaterris,  eqnes  Romanns, 
sanguiiie  et  affinitate  primi  ordinis  viris  coniunctus, 
decessit  ad  octavum  miliarinm  via  Appia,  in  praediis 
snis.  Pater  eins  Fiaccus  pupillum  reliquit  moriens, 
annomm  fere  sex.  Fulvia  Sisennia  mater  nupsit 
postea  Fusia,  equiti  Romano :  et  eum  quoque  extulit 
intra  paucos  annos.  Studuit  Flaccus  usque  ad  an- 
num  duodecimum  Volaterris:  inde  Romae  apud 
grammaticnm  Remmium  Palaemonem  et  apud  rheto- 
rem  Virginium  Flavum.  Quum  esset  annorum  sede- 
cim,  amicitia  coepit  uti  Annaei  Cornuti,  ita  ut  ab  eo 
nusquam  discederet:  a  quo  inductus  aliquatenus  in 
philosophiam  est. 

Amicos  habuit  a  prima  adolescentia  Caesium 
Bassum  poetam  et  Calpurnium  Suram,  qui  eo  vivo 
iuvenis  decessit.  Coluit  ut  patrem  Servilium  No- 
nianum.  Per  Cornutum  cognovit  Annaeum  etiam 
Lucanum,  aequaevum,  auditorem  Cornuti.  Nam 
Cornutus  illo  tempore  tragicus  fuit,  sectae  Stoicae, 
qui  libros  philosophiae  reliquit.    Sed  Lucanus  adeo 

iiurabatur  scripta  Flacci,  ut  vix  retineret  se,  illo  re- 
citante,  a  clamore,  quin  illa  esse  vera  poemata  dice- 
ret.  Sero  cognovit  et  Senecam,  sed  non  ut  capere- 
tur  eius  ingenio.  Usus  est  apud  Cornutum  duorum 
convictu  doctissimorum  et  sanctissimorum  virorum, 
acriter  tum  philosophantium,  Claudii  Agathemeri, 
medici  Lacedaemonii,  et  Petronii  Aristocratis  Ma- 
gnetis,  quos  unice  miratus  est  et  aemulatus ,  quum 
aequales  essent,  et  Cornuto  minores.  Ipse  etiam 
decem  fere  annis  summe  dilectus  a  Paeto  Thrasea 
est,  ita  ut  peregrinaretur  quoque  cum  eo  aliquando, 
cognatam  eius  Arriam  uxorem  habente.  Fuit  mo- 
rum  lenissimorum,  verecundiae  virginalis,  forniae 
pulchrae,  pietatis  erga  matrem  et  sororem  et  amitam 
exemplo  sufficientis.  Fuit  frugi  et  pudicus.  Reli- 
quit  circa  sestertium  vicies  matri  et  sorori;  scriptis 
tamen  ad  matrem  codicillis,  rogavit  eam,  ut  daret 
Cornuto  sestertia,  ut  quidam  dicunt,  centum;  ut  alii 
volunt,  argenti  facti  pondo  viginti,  et  libros  circa 
septingentos,  sive  bibliothecam  suam  omnem.  Ve- 
rumCornutus,  sublatii  libris ,  pecuniam  sororibus, 
quas  frater  heredes  fecerat,  reliquit.  Et  raro  et  tarde 
scripsit.  Hunc  ipsum  librum  imperfectum  reliquit. 
Versus  aliqui  dempti  sunt  ultimo  libri,  et  quasi  fini- 
tus  esset,  leviter  retractavit  Cornutus:  et  Caesio 
Basso  petenti,  ut  ipse  ederet,  tradidit  edendum. 
Scripserat  etiam  in  pueritia  Fiaccus  praetextam, 
[Vescio]  et  'OdovTtoQi^yiMv  librum  unum,  et  paucos 
uxori  Thraseae  in  Arriam  matrem  versus,  quae  se 
ante  virum  occiderat.  Omnia  autem  ea  Cornutus 
auctor  fuit  matri  eius  ut  aboleret.  Editum  librum 
continuo  mirari  homines  et  diripere  coeperunt.  De- 
cessit  autem  vitio  stomachi,  anno  aetatis  XXVIII. 

Sed  mox  ut  a  schola  et  magistris  dlverterat,  lecto 
libro  Lucilii  decimo,  vehementer  Satiras  componere 
studiiit,  cniiis  libri  principimn  imitatiis  est,  sibi  pri- 
jjio,  mox  omnibus  detrectaturus,  cum  tanta  recen- 
tium  poetamm  et  oratorum  insectatiohe,  ut  etiam 
Neronem  culpaverit.  Cuius  versus  in  Neronem  quum 
ita  se  haberet,  ^ 

Auriculas  asini  Mida  rex  habet: 
in  himc  modum  a  Cornuto  ipso  tantummodo  est 
emendatus, 

Auriculas  asini  ^is  non  habet? 
ne  hoc  Nero  in  se  dictum  arbitraretur. 

C.  SUETONII  TRANQUILLI 
DEPERDITORUM  OPERUM 

F    R    A    G    M    E    N    T  A. 


S  U  I  D  A  E 

CATALOGUS  OPERUM  TRANaUILLI. 

Tqayy.vXXoq  0  SovTjTovi^oq ,  ^(Qfjjuarlaaq  yQa/[i/Ltari^~ 
noq,'Po},aatoq,eyQa^fje  Tteql  twv  naQ^^EXXriov  Ttav- 
Si^oiv  pv^Xlov  ot'.  Tteql  roiv  7taQa'Po)fA.aloi>q  d-eoi- 
Qv^oiv  nal  dy  o)V  o)v  pvpXia  ^ .  TteQl  tov  aard^PM- 
fjiaiovq  evvavrov  ^vftXLov  a ,  Tteql  ro)v  ev  roiq  pv- 
pXlovq  af]fieLo)vd,  neql  r^jq  ICvy,£Qo)Voq  TtoXv- 
reiaqa.  ^^vr vXiyev  dh  ro)  Avdvfio) ,  TteQc  6vofidro)v 
y,vqLo)V  nal  iSeojv,  ia&Tj  jbvdroiv  y,al  VTtoSfj  /Lvd- 
ro)v,  y.al  ro)v  dXXo)v ,  oiq  rvq  dfiq)vtvvvrav,  IleQl  dvq- 
q)rifjvo)v  Xit,eo)v,  fjrov  ^Xaqg^Tj /livmv,  y,al  Tto&ev  kiid- 
arrj'  TteQt^P  0)  firjq  y.al  ro)V  iv  avrr\  vofilf^o)V  Tial 
TlS- o)V  (^v^XLa  ,  2vyyev  vyov  ICavadQ  o)v*  iteQviyev 
6h  yat  pLovq  yat  dvadoydq  avroiv  djto  ^IovXLov  to)q  /iofie- 
rvavov,  fiv^XLa  fj' ,    Sreft fta^P o)  ftaLo)v  dv $ qo)V  tTlv- 

OfJfVOiV, 

DE  REGIBUS  LIBER. 

AUSONIUS  PAULINO,  EPIST.  XIX. 

His  longe  iiicundissimiim  poema  subdideras, 
quod  de  tribus  Suetonii  libris ,  quos  ille  de  Regibus 

dedit,  in  epitomen  coegisti  tanta  elegantia,  solus  ut 
mihi  videare  assecutus,  quod  contra  naturam  est, 
brevitas  ut  obscura  non  esset.  In  his  versibus  ego 
ita  cognovi: 

Europajjique  Asiamque,  duo  vel  Tnaxijjia  terrae 
MejJibra,  quihus  LibyajJi  duhie  Sallustius  addit 
Europae  adiujictajji,  possit  quujji  tertia  dici, 
Regjiatas  jjiultis,  quosfajna  ohlitterat,  et  quos 
Barhara  Rojjiajiae  Jion  tradunt  nojnina  linguae, 
lllihanuin,  Nujnidajnque  Avelijn,  Parthujnque  Vo- 
nonejn, 

Et  Caranujn,  Pellaea  dedit  qui  nojjiina  regum, 
Quique  magos  docuit  jjiysteria  vana  Neckepsi, 
Et  qui  regnavit  sine  nojnine  mox  Sesoostris, 

DE  INSTITUTIONE  OFFICIORUM  LIBER. 

PRISCIANUS    LIB.    VI.    PAG.    679.  ED.  PUTSCH. 

Quod  tamen  comprobat  etiam  Suetonius,  diver- 
sos  ponens  usus  in  libro,  qui  est  de  institutione  offi- 
ciorujn, 

CHRONICON    PASCHALE    S.  FASTI    SICULI  AD 
OLYx^IP.  XVII.   P.   117.  EDIT.  CANGIANAE. 

Ovtoq  IVovfi/Lidq ,  6  y.ai  Hic  Numa  ,  qui  et 
UojLiTiTiXLoq,  Se^djLavoq  7tQ€-  Pompilius,  quum  excepis- 
a^ivtaq  tfjq  y^MQaq  to)v  set  legatos  ex  regione  Pe- 
XiyojLievMv  TleXaayMv,  fpo-  lasgorum  qui  vocabantur, 
Qovvto)v  xXafivSaq  lyovoaq  portantes  chlamydas,quae 
tapila  Qovaava,  y.a&aTtfQ  haberent  trabesrufas,mo- 
ol  ano  tijq  'laavQiaq  yo)Qaq,  re  regionis  Isauriae  ,  et 
aai  teQqj&aiq  tov  oyrjiuatoq,  delectatus  forma,  primus 
eTtevofjaEv  ftqoitoq  Iv^Pwfifi  excogitavit  Romae  chla- 
ylafivdaq  (poquaS^av,  rot?  mydas  gestari,  regias  qui 

fiev  paodi^naq   7roQ(pvQaq,  dem  piirpiireas  cum  trabi-  j 
txovoaq  ra^Xla  xqvod y  raq  bus  aiireis,  sed  senatorias  ] 
de   tMv  Svyy.Xfjti^yiMv  v.al  et  eorum,  qui  vel  dignita-  \ 
Toiv  iv  d^iauq  Aal  otQatslaq  tibus  vel  militiae  gradu  j 
yXafAvdaq   Ofj/uavt^ov  tijq  ornati  erant,  chlamydas  i 
^aoi^Xvyiriq  qiOQsoiaq  ta^Xia  insigne  regii  amictus,  tra- 
7roQq>v()d,  d^iav  SfjXovvta  bes  purpureas,  significan-  ■ 
*Po)/iia'ly.7jq   'jtoXvtuaq    yial  tes  dignationem  Romanae  l 
vTtotaytjV  niXsvoaq  /uTjSeva  civitatis  et  subiectionem : 
ovyxMQHoQ^au  dqeX&evv  dq  edicto  proposito,  ne  cui 
to  avtov  JJaXdtvov  Tcqoq  concedereturingredipala-  • 
avtov  diya  tov  oyriiuatoq  tium  eius  ad  ipsum  sine  ) 
tfjq  avtijq  yXafivSoq.    Kal  forma  huius  ipsius  chla-  i 
ov  ovveyf^Qovv  tivl  dqeX-  mydis.    Et  neque  conces-  | 
'd-itv  ol  q)vXdooovtsq  to  IJa-  seruut   cuiquam  ingredi  i 
Xdtvov,  d  fiij  iqoQEv  yXa-  illi,  qui  in  statione  apud 
fxvda  eyovoav  g^tAor^^tW  palatium  erant,  nisi  gesta-  | 
^aovXvy,rjq  io&fjtoq,  yia&o^q  ret  chlamydem ,  quae  ha-  \ 
6   ooqxotaroq   2oveto')vvoq  beret  magnificentiamregii 
2tQayy,vaXoq  (leg.  T^dy-  vestitus,ut  sapientissimus 
TivXXoq)  'Po)jLvaio)v  lotogvo-  SuetoniusTranquillusRo- 
yQdqoq  ovvfyQdxparo.  manorum  historicus  con-  j 

scripsit. 

PRAETORUM  LIBRI.  j 

PRISCIANUS  LIB.  VIII.  P.  744.  i 

Suetonius  autem  passive  protulit  in  quarto  Prae-  j 
torum:  Laetoria,  quae  vetat  minqrem  annis  XX  F,  ■ 
stipulari,  i7T(QO)rdo$-av,  ;! 

IDEM  LIB.  VIII.  p.  743.  ' 
Snetonius  in  IV.  Praetorum:  Minor  XXV,  ann.  i 
«fijpwifar*  nowjjo^es^,  passive  dixit. 

IDEM  LIB.  XVIII.   P.  1164. 

Siietonius  in  VIII.  Praetorum:  Fasti  dies  sunt, 
in  quibus  fatur  y  id  esty  dicitur ,  ut  iiefasti,  inquibus 
non  dicitur. 

DE  LUDIS  ET  SPECTACULIS  LIBER, 
AUT  LIBRI  VARII. 

A.   GELLIUS  LIB.  IX.   CAP.  VII. 

Sed  de  fidibus  rarius  dictum  et  mirabilius  est. 
Quam  rem  et  alii  docti  viri  et  Suetonius  etiam  Tran- 
quillus  in  libro  ludicrae  historiae  primo  satis  comper- 
tam  esse,  satisque  super  ea  constare  affirmat:  ner- 
vias  infidibus  brumali  die  alias  digitis  pelli,  alias  so- 
nare. 

TERTULLIANUS    DE    SPECTACULIS,     CAP.  VI. 

Qui,  quotque  in  ordinem,  de  quibus  idolis  ludos 
iustituerunt,  positum  est  apud  Suetonium  Tranquil- 
lum,  vel,  a  quibus  Tranquillus  accepit. 

DIOMEDES   GRAMMAT.  LIB.  III.  P.  489. 

Primis  temporibus  omnia,  quae  in  scena  versan- 
tur,  in  comoedia  agebantur.  Nam  Pantomimus  et 
Pytbaules  et  Choraules  in  comoedia  canebant.  Sed 
quia  non  poterant  omnia  simul  apud  omnes  artifices 
pariter  excellere,  si  qui  erant  inter  actores  comoe- 
diarum  pro  facultate  et  arte  potiores,  principatum 
sibi  artificii  vindicabant.  Sic  factum  est,  ut,  nolen- 
tibus  cedere  mimis  in  artificio  suo  ceteris,  separatio 
fieret  reliquorum.  Nam  dum  potiores  inferioribus, 
qui  in  omni  ergasterio  erant,  servire  dedignabantul', 
se  ipsos  a  comoedia  separaverunt :  ac  sic  factum  est, 
nt  exemplo  semel  sumpto,  unusquisque  artis  suae 

lem  exseqiii  coeperit,  neqiie  in  comoediam  venire: 
cuius  rei  iudicia  produnt  nobis  antiquae  comoediae, 
in  quibus  invenimus,  ACTA  TIBIIS  PARIBUS  aut 
IMPARIBUS,  aut  SARRANIS.  Quando  enim 
chorus  canebat,  choricis  tibiis,  id  est  choraulicis,  ar- 
tifex  concinebat.  In  canticis  autem,  pythaulicis  re- 
sponsabat.  Sed  quod  PARIBUS  TIBIIS  vel  IM- 
PARIBUS  invenimus  scriptum,  hoc  significat:  si 
quando  monodio  agebat,  unam  tibiam  inflabat:  si 
quando  synodio,  utramque. 

lOANNES  TZETZES  HISTOR.   CHILIADE  VI. 
A  VERSU  877. 
TQccyavXXoq  SovfjtTvoq  tlq  iv  TiavSi^atq^EXXfjVWV 
TloXXaq  fikv  aXlaq  Ttaidiaq  >iai  ovjbiTlooiMV  Xiyiv. 
'^Slv  OVfjiTtooioiv  [A.ia  fA,ev  fj  lo)XoyiQaoia' 
'ErtQa     6  Korra^oqy  o/nov  ytal  7]  Xardyfj. 
01  viov  yaQ  xoJ/tafoi/rf?  ronoiq  dq)0)Qv(Sftivovq, 
JJiqi  toniqav  rovq  y^odq  aai  rovq  pvzovq  rv&ivreq, 
"^'Ev.aoroq  dvdQvl^o/LVEvoq,  envve  rov  oIy.hov. 
^Oq  6e  ov  Tivnv  Xoyvot  rov  eavrov  yoia, 
HeQvf/etro  eo)&ev,  roiv  ovfinoro^v  yeXo)vro)v. 
Tod^  io)XoAQaaia  juiv  rov  x6rTa/9oi'  de  fid&e. 

Tw  ovf4.(f)oaio)  llararo  ^i>y6q  aai  Xey,aviayiav, 
UaQ  exariQO)  rov  t,vyovY,dro)S-ev  ro)v  nXaariyyo)V. 
u4.l  Xey.avioY.av  fiiaov  Se  ei/ov  dvdQvavriay.ovqj 
^AvdQvavrioYOvq,  ovq  fiavdq  o)vofial^ov  rore 
01  'AO)fiaarai.    nXrjQovvroq  ovv  oYvov  ro  rovro)v  arofia, 
{'0  Xdra^  Y.ai  Xardyrj  Se,  fjyovv  vyQOV  viai  QVOvq,) 
Tovro  dneYorrd^vt,ov  eiq  fiiav  ro)v  nXaariyywv, 
TovriarvVj  i^erivaaaov,  dninrvov,  iY.ivovv. 
Korra^ov  Y.ai  rb  OQyavov  dnav  iy.dXovv  rovro. 
^jdv  ovv  rj  nXdarvy^  rjj  q^oQa  y.ariqqe^pe  rov  ovvov, 
Kai  rov  fiavdv  eiq  Y.eq)aX7jv  7j/7jae  Yey.Qovy  vta, 

0  y.o)fvaar?jq  avyyo)fiaaratq  ido/.ev  rojv  yevvaio)v. 
Ei  d'  ovj  noXvv  iXdf^^aveV)  C)q  do&iVTjqj  rov  yiXo)v. 

SERVIUS  IN  III.   GEORG.  24. 

Apud  maiores  theatri  gradus  tantum  fuenint. 
Nam  scena  de  ligno  tantum  ad  tempus  fiebat,  unde 
hodieque  permansit  consuetudo,  ut  componantur 
pegmata  a  ludorum  theatralium  editoribus.  Scena 
autem,  quae  fiebat,  aut  versilis  erat,  aut  ductilis. 
Versilis  tunc  erat,  quum  subito  tota  machinis  qui- 
busdam  convertebatur,  et  aliam  picturae  faciem 
ostendebat.  Ductilis  tunc,  quum  tractis  tabulatis 
hac  atque  illac  species  picturae  nudabatur  interior. 
Unde  perite  utrumque  tetigit,  dicens,  Versis  discedat 
frontihus:  singula  singulis  complectens  sermonibus. 
Quod  Varro  et  Suetonius  commemorant. 

IDE3I  IN  V.  AEN.  602. 

Ut  ait  Suetonius  Tranquillus,  Lusus  ipse,  quem 
vulgo  Pyrricham  appellant,  Troia  vocatur :  cuius  ori- 
ginem  expressit  in  libro  de  puerorum  lusibus. 

DE  VITIIS  CORPORALIBUS  LIBER. 

SERVIUS  IN  ECLOGAM  III.,  8. 

Hirqui  autem  sunt  oculorum  anguli,  secundum 
Suetonium  Tranquillum,  in  vitiis  corporalibus. 

ISIDORUS   ORIGG.  LIB.  III. 

Nam  hirci  sunt  oculorum  anguli,  secundum  Sue- 
tonium  etc. 

si:rvius  in  vil  aen.  629 
Secundum  Suetonium,  in  libro  de  vitiis  corpora- 
libus ,  Arvina  est  durumpingue,  quae  est  inter  cutem 
et  viscuSn 

SERVIUS  IN  VII.  AEN.  612. 

Suetonius  in  libro  de  genere  vestium  dicit,  tria 
esse  genera  trabearum.  Unum  Diis  sacratum,  quod 
est  tantum  de  purpura.  Aliud  regum,  quod  est  pur- 
pureum,  habet  tamen  album  aliquid.  Tertium  au- 
gurale,  de  purpura  et  cocco. 

DE  REBUS  VARIIS  LIBER. 

SOSIPATER  CHARISIUS  L.IB.  II.  P.  210*^ 

Suetonius  Tranquillus  De  rebus  variis,  Praepo- 
sitiones  (inquit)  omnes  omnino  sunt  Graecae  duodem- 
ginti,  qui  numerus  inter  omnes  criticos  granimaticos 
perfecte  convenit:  nostras  vero  esse  Jias:  ab,  ad,  prae- 
ter,  pro,  prae,  in,  ex,  sub,  super,  subter. 

IDKM  LIB.  II.  p.  175. 
Suetonius  Tranquillus  praeverbium  putat  dici 
debere,  quod  ante,  vel  adverbium,  quod  post  verbum 
appellatio  etiam  nomenque  ponatur. 

DE  VOCIBUS  OMINOSIS. 

SERVIUS  AD   II.  AEN.  683. 

Suetonius  tria  genera  pileOrum  dixit,  quibus  sa- 
cerdotes  utuntur,  apicem,  tutulum,  galerum:  sed  api- 
cem  pileum  sutile,  circa  medium  virga  eminente: 
tutulum,  pileum  lanatum  metae  figura:  galerum,  pi- 
leum  ex  pelle  hostiae  caesae. 

AUCTOR  ETYMOLOGICI  MAGNI. 

^AQxoXiTTaQoq ,  6  Xmaqwv  llva  a^/^y?  tvxj],  o  in  tov 
aqxiiv  hnavvofA^evoq,  Ovro)  TQdyy.vXi.O(;  Tte^l  ^Xocqcpfj- 
fn^oiv. 

DE  GRAMMATICIS  ET  RHETORICIS  LIBRI. 

D.    HIERONYMUS    IN    PRAEFATIONE    CATALOGI  SCRI- 
PTORUM  ECCLESIASTICORUM. 

Hortaris,  Dexter,  ut  Tranqiiillum  sequens,  eccle- 
siasticos  scriptores  in  ordinem  digeram;  et  quod 
ille  in  enumerandis  litterarum  viris  fecit  illustribus, 
ego  in  nostris  faciam. 

IDEM  IN  EPISTOLA  AD  DESIDERIUM. 

Scripsi  librum  de  illustribus  viris  ab  Apostolis 
usque  ad  nostram  aetatem , '  imitatus  Tranquillum, 
Graecumque  Apollonium. 

EX  LIBRIS  INCERTIS. 

CENSORINUS  DE  NATALI  DIE,  CAP,  XX. 

Annum  vertentem  Romae  Licinius  quidem  Ma- 
cer,  et  postea  Fenestella  statim  ab  initio  duodecim 
mensium  fuisse  scripserunt:  sed  magis  lunio  Grac- 
cbano  etFulvio  Varroni  etSuetonio  aliisque  creden- 
dum,  qui  decem  mensium  putaverunt  fuisse,  ut  tunc 
Albanis  erat,  unde  orti  Romani. 

A.   GELHUS  LIB.  XV.   CAP.  IV. 

Eundem  Bassum  Suetonius  Tranquillus  praepo- 
situm  esse  a  M.  Antonio  provinciis  Orientalibus, 
Parthosque  in  Syriam  intrprumpentes  tribus  ab  eo 
proeliis  fusos  scribit,  eumqUe  primum  omnium  de 
Parthis  triumphasse,  et  morte  obita  publico  funere 
sepultum  esse. 

SERVIUS  IN  ECLOGAM  III,  105. 

Dicta  ubia  aTzb  toiv  o)?.evo}v,  id  est,  a  brachiis: 
unde  Qt  liVY.wlevoq'HQ7j.  Licet  Suetonius  unum  cu- 
bitum  velit  esse  tantummodo. 

IDEM  IN  III.  GEORG.  27. 

Quod  autem  ait,  Victorisque  arma  Quiriniy  non 
est  contrarium:  nam,  ut  etiam  in  primo  Aeneidos 
292.  diximus,  Suetonius  Tranquillus  hoc  de  Augusto 
commemorat,  quodam  fempore  fres  parfes populi  con- 
sentiente  senafu  ohfulisse  ei  fria  nomina,  Quirini,  Au- 
gusti,  Caesaris.  Ille,  7ie  unum  eligendo  alias  offende- 
ret  partes,  primo  Quirinus  esf  dictus:  inde  Caesar: 
post  in  nomine  permansit  Augusti, 

ISIDORUS  ORIG6.  LIB.  XVIII.  CAP.  2. 

Tranquillus  autem  triumphum  Latine  potius  ap- 
pellaktum,  quod  is,  qui  triumphans  Urbem  ingredere- 
tur,  tripartito  iudicio  honoraretur. 

*     lilBRO  EODEM,   CAP.  6. 

Tranquillus  autem  dicit:  Dum  cuiusdam  gladia- 
toris  in  ludum  emissi  gladius  curvatus  fuisset  ex  acie 
recta,  procurrit  imus  ad  eum  corrigendum :  tumque 
a  pugnante  responsum  est,  sic pugnaho  (alii  sicapu- 
gnaho)  inde  sicae  nomen  datum  est. 

COMMENTATOR  VETUS  HORATII   AD  CARMEN 
DE  ARTE  POETICA  VS.  354. 

Scriptor:  librarius,  bibliopola,  uti  veteres  dice- 
bant,  quod  et  Tranquilius  affirmat. 

SUID  AS. 

^Aaaaqia,  opoXoL  Novfi/Liaq  o  TtQWTOq  ^aovXivq  fihxa 
'Po)fivXov  '^Po)f>ialo)v  yayovwq,  anb  Oidfjqov  y,al  y^aXv.ov 
7tenovf]fiiva  (vofiiofiata)  TTQoitoq  iyaqlaato  'Po)jiiaioLq, 
Twr  TtQo  avrov  7idvro)v  Sva  anvrivo^v  y,al  oatQay.ivo)v  rtjv 
yquav  7iXfjQovvro)v ,  ancQ  Mvof^aaev  Ik  rov  l6iov  ovofia- 
roq  vovfifjuia,  0)q  qiTjai'  TQdyxvXXoq. 

S  U  E  T  O  N.  B  b 

SERVIUS   AD  IV.   GEORG.  127. 

Coiycos  enim  civitas  est  Ciliciae,  in  qiia  antmm 
ilhid  famosuni  paene  ab  omnibus  celebratum.  Et 
per  transitum  tangit  historiani  memoratam  a  Sueto- 
nio.  Pompeius  enim,  victis  piratis  Cilicibus,  partim 
ibidem,  partim  in  Graecia,  partim  in  Calabria,  agros 
donavit. 

IDEM  IN  VI.  AEN.  799. 

Quod  autem  dicit,  verum  est.  Nam  et  Suetonius 
ait  in  vita  Caesaris,  responsa  esse  data  per  totum 
orbem,  nasci  invictum  imperatorem. 

IDEM  IN  XII.   AEN.  185. 

Homo  rehellis  dicitur:  res  ipsa  rehellio,  non  rehel- 
latio:  sic  Suetonius.     Vide  Calig,  cap.  51. 

ISIDORUS   ORIGG.  r.IB.   VIII.   CAP.  7. 

Poetae  unde  sint  dicti,  sic  aitl  ranquillus:  Quuui 
primum  homines  exuta  feritate  rationemvitaehaberc 
coepissent,  seque  ac  deos  suos  nosse,  cultum  modi- 
cum  ac  sermonem  necessarium  commenti  sibi,utrius- 
que  maguificentiam  ad  religionem  Deorum  suorum 
excogitaverunt.  Igitur  ut  templa  illis  domibus 
pulchriora  et  simulacra  corporibus  ampliora  facie- 
bant,  ita  eloquio  quasi  augustiore  honorandos  puta- 
verunt,  laudesque  eorum  et  verbis  illustrioribus  et 
iucundioribus  numeris  extulenint.  Id  genus  quia 
forma  quadam  efficitur,  quae  TToi^orfjq  dicitur,  poema 
vocitatum  est,  eiusque  fictores  poetae. 

DIOMEDES  LIB.  I.  P.  362. 

Inchoavi  ab  inchoo.  Sic  dicendum  putat  Iuli\is 
Modestus,  quia  sit  compositum  a  chao,  initio  rerum- 

At  VerriuirtiFlaccus  in  postrema  syllaba  adspiran- 
dum  probaverunt.  Cohmn  enim  apud  veteres  mun- 
dum  significat :  inde  tractum  incohare,  Tranquillus 
quoque  his  assentiens,  libello  suo  plenissime  aedem 
incohatam  ita  disseruit.   Vide  Caes.  46  et  Aug,  60. 

C03IMENTAT0R  VETUS   IN  HORAT.  I. 
SAT.   VII,  20. 

Bithus  etBacchus,  gladiatorum  nomina  celebrata 
apud  Suetonium. 

CHARISIUS  L.IB.  H.  INST.   GRAMM.  P.  180. 

Istoc  vilius,  Rex,  qui  vocabat  ad  coenam,  si  sibi 
ea  res  exhibenda  indiceretur,  quam  exhibere  non 
posset,  respondit,  ut  Tranquillus  refert,  isto  vilius 
nominis  erit  coena. 

EUSTATHIUS  IN   ODYSS.   A,   VERS.  106. 

"0(5"«  ro6  Tt^Ql^EXXfjvi^y.Tjq  Ttavdvaq  yQaipaq^  dvaqoqav 
y.al  avToq  Hdo)q  y.v^oiv  y.al  Tteoooiv  y.al  naXavoTdtijv  ei- 
7To)v  Tfjv  y.v^ooti^yJjV  naidvav,  TtaQayav  2o(poy.Xiovq  /lcbv 
IJaXa/iifidovq,  OfjLWVVfJiOv  to)  7iqo)'i  dQaiJiaroq  to ,  ^Ey.eT^ 
voq  icfievQS 

Tteaaovq  ytv^ovq  rf,  teQTtvov  aQylaq  «ho?* 
y.al  Ev(f)OQL0)voq  to, 

niaaa  NavnkMao. 
Aiysi^  6e  yal  etc. 

HOC  EXCERPTUM  EX  LIBRO  MS.  DE  NATURA 
RERUM  RETULIT   OXONIO  lAC.  GRONOVIUS. 

De  nominibus  maris  ac  fluminum  [in  pratis]  in 
Annalibus  Tranquillus  sic  ait.  Extremum  mare 
Oceanus:  internum  medius,  quod  ex  Oceano  fluit: 
supernum  et  infernum ,  quibiis  Italia  alluitur :  ex  his 
siipenim  et  Adriaticum  dicitur,  et  Tuscum  inferum. 

Fretum  angustnm  quasi  fervens  mare,  flfRiculum  et 
Gaditanum  {MsTGaditianuni).  Aestuaria  sunt  omnia, 
per  quae  mare  vicissim  tum  accedit  (Ms.  occidit)  tum 
recedit.  Altum  proprie  mare  profundum.  Vada 
(Ms.  vaga),  quibus  in  mari  potest  stari,  quae  Virgi- 
lius  brevia  appellat,  quae  eadem  Graeci  pQa/ta.  Si- 
nus  maiores  recessus  maris  dicuntur,  ut  Caspius, 
Arabicus,  Indicus:  maiores  autem  anguli,  ut  Paesta- 
nus,  Matrestae,  Amyclanus  et  similes  nomina  maris 
dixerunt.  Flustra  motus  maris  sine  tempestate  flu- 
ctuantis.  Naevius  in  bello  Poenico  (Ms.  Pontico)  in 
inscriptione  quod  ait, 

Honerdriae  honustae  stdbant  influstris, 
ut  si  diceret  in  salo  (Ms.  scla),    Moles  quae  eminent 
et  procurrunt  mari,  de  quibus  Pacuvius  (Ms.  Faucu- 
lius)  ait, 

—  omnes  latehrds  siihlaetu  mole  abstrusds  sinus. 
Caecus  fluctus  tamen,  necdum  tamen  canus,  de  quo 
Atta  (Ms.  aota)  in  togata  sic  ait: 

 Populo  fluctus  caecos  fdciunt  per  discordiam  ; 

et  Augustus  ait:  nos  venimus  Neapolim,fluctu  quidem 
cacco.  Litus,  quicquid  aqua  alluitur.  Flumen  omnis 
humor,  qui  vel  modice  fluit.  Torrens  fluvius,  qui  a 
pluvia  crescit,  siccitate  torrescit,  id  est,  arescit,  de 
quo  Pacuvius  ait, 

Fldmmeo  vapore  torrens^fdrret.  —  — 
Ostia  exitus  fluminum  in  mare.    ToIIi  aquanim  pro- 
iectus,  quales  sunt  in  Aniene,  (Ms.  assieme)  flumine 
quam  maxinie  praecipiti. 


